
TELEGRAMA 


Domniei  Sale 

Domnului  NICOLAE  CEAUŞESCU 
Preşedintele  Republicii  Socialiste  România 

Mult  stimate  Domnule  Preşedinte, 

Împreună  cu  întregul  nostru  popor,  ierarhii ,  clerul  şi  credincioşii  Bisericii 
Ortodoxe  Române  omagiind  aniversarea  zilei  de  naştere  a  Domniei  Voastre  şi 
împlinirea  a  peste  55  de  ani  de  activitate  în  slujba  Patriei  dau  glas  din  adîncul 
inimilor  sentimentelor  lor  de  profundă  dragoste ,  aleasă  recunoştinţă  şi  înaltă  pre¬ 
ţuire  pe  care  le  nutresc  faţă  de  Dumneavoastră,  genialul  conducător  şi  strălucitul 
ctitor  al  României  de  azi,  a  cărui  gîndire  şi  faptă  leagă  cu  fir  de  aur  trecutul,  pre¬ 
zentul  şi  viitorul  naţiunii  noastre. 

însufleţiţi  de  atmosfera  patriotică  în  care  toţi  fiii  ţării  au  sărbătorit  marile 
evenimente  istorice  de  la  1859  şi  Decembrie  1918,  care  au  pecetluit  definitiv  unirea 
tuturor  românilor  şi  constituirea  statului  naţional  unitar  român ,  ne  simţim  părtaşi 
la  lupta  eroică  şi  neîntreruptă  a  poporului  pentru  afirmarea  fiinţei  proprii,  pentru 
libertate  socială  şi  naţională,  pentru  independenţă  şi  unitate,  la  tot  ceea  ce  Domnia 
Voastră  iniţiaţi  şi  întreprindeţi  pentru  binele,  fericirea  şi  înălţarea  Patriei,  şi  Vă 
încredinţăm  că  vom  sprijini  în  continuate  cu  devotament  sporit  şi  loialitate,  opera 
măreaţă  de  zidire  spirituală  şi  materială  a  ţării,  sub  înţeleaptă  Dumneavoastră 
o  cârmuire. 

La  acest  popas  aniversar  din  viaţa  Domniei  Voastre  ne  facem  o  datorie  de 
conştiinţă  şi  onoare  de  a  evoca  rodnicele  împliniri,  unice  în  istoria  şi  viaţa  Patriei 
noastre,  purtînd  amprenta  eminentei  Dumneavoastră  personalităţi  şi  pe  care,  cu 
legitimă  mîndrie  patriotică,  întreaga  naţiune  română  o  numeşte  „Epoca  Nicolae 
Ceauşescu",  epocă  de  glorie  dedicată  progresului  economic  şi  social  al  ţării,  afirmării 
României  socialiste  libere  şi  demne  in  rîndurile  naţiunilor  lumii.  ) 

Totodată,  aducem  un  înalt  omagiu  activităţii  înflăcărate  şi  permanente  a 
Domniei  Voastre,  de  mare  şi  strălucit  erou  al  păcii,  pentru  acţiunile  de  dezarmare, 
pentru  iniţiativele  şi  contribuţiile  menite  promovării  şi  aplicării  ferme,  în  viaţa 
popoarele  şi  în  relaţiile  internaţionale,  a  principiilor  egalităţii  în  drepturi,  respec¬ 
tării  independenţei  şi  suveranităţii  naţionale ,  neamestecului  în  treburile  interne  şi 
avantajul  reciproc,  renunţării  la  forţă  şi  la  ameninţarea  cu  forţa,  soluţionării  pe 
calea  negocierilor  a  oricăror  conflicte  şi  litigii  dintre  state. 

Mulţumindu-vă  cu  profundă  recunoştinţă  pentru  climatul  de  deplină  libertate 
religioasă  creat  cultelor  din  ţara  noastră,  ierarhii,  clerul  şi  credincioşii  Bisericii 
Ortodoxe  Române,  într-un  glas  şi  o  unică  simţire  cu  întreaga  noastră  naţiune ,  cu 
nobile  sentimente  de  dragoste  şi  preţuire,  Vă  adresăm  din  adîncul  inimilor  noastre, 
mult  stimate  Domnule  Preşedinte,  cele  mai  calde  şi  mai  alese  urări  de  viaţă  înde¬ 
lungată,  multă  sănătate  şi  sporite  puteri  de  muncă  pentru  a  conduce  ţara  şi  desti¬ 
nele  poporului  român  spre  noi  şi  tot  mai  înalte  culmi  de  progres  şi  civilizaţie. 


TEOCTIST 

Patriarhul  Bisericii  Ortodoxe  Române 

PROGRESUL  REALIZAT  ÎN  CADRUL  CONFERINŢELOR  TEOLOGICE 
INTERCONFESIONALE  DIN  ROMÂNIA  PRIVIND  DIALOGUL 
ECUMENIC  PENTRU  REALIZAREA  UNITÂTII  CREŞTINE 


Moment  important  în  conlucrarea  ecumenică  a  cultelor  din  Republica  Socialistă 
România,  cea  de-a  50-a  Conferinţă  teologică  interconfesională  (Bucureşti,  4  nov. 
1987) 1  consacrată  jubilei  lui  împlinirii  unui  sfert  de  veac  de  la  prima  Conferinţă 
teologică  interconfesională  şi  a  celei  de-a  50-a  manifestări  de  acest  gen,  reprezintă 
un  prilej  nimerit  de  retrospectivă  asupra  drumului  parcurs  pînă  acum,  dar  şi  de 
reflexie  asupra  perspectivelor  ecumenice  de  viitor  deschise  pe  calea  lungă  a  adîn- 
cirii  unităţii  creştine  şi  a  slujirii  în  comun  a  idealurilor  şi  aspiraţiilor  comune  ale 
poporului  român,  ca  şi  ale  întregii  umanităţi,  de  realizare  şi  dezvoltare  continuă 
a  păcii  şi  dreptăţii  pe  planeta  noastră. 

In  referatele  lor  pe  marginea  temei  generale  „ Evaluarea  rezultatelor  şi  per - 
spectivelor  activităţii  ecumenice  a  cultelor  din  România “  de  cei  trei  referenţi, 
ortodox  (pr.  prof.  D.  Radu),  reformat  (prof.  P.  Arpad)  şi  luteran  (prof.  H.  Klein), 
în  sinteza  devenită  de  acum  tradiţională  a  înalt  Prea  Sfinţiei  Sale  dr.  Antonie, 
Mitropolitul  Ardealului,  ca  şi  în  cadrul  intervenţiilor  şi  discuţiilor  care  le-au 
urmat,  s-a  încercat  o  evidenţiere  de  ansamblu  a  progresului  notabil  realizat  pe 
plan  interconfesional  de  cele  50  de  Conferinţe  teologice  desfăşurate  de-a  lungul 
unui  sfert  de  secol  în  cele  două  direcţii  de  acţiune  ale  ecumenismului  creştin 
autentic:  „vertical1*  sau  teologic  ori  doctrinar,  urmărind  realizarea  şi  adîncirea 
unităţii  creştine  pe  calea  dialogului  teologic  şi  vizînd  extinderea  convergenţelor 
şi  consensului  în  credinţa  apostolică  comună,  ca  şi  „orizontal"  sau  practic,  privind 
slujirea  în  comun  a  aspiraţiilor  şi  năzuinţelor  fundamentale  ale  poporului  român 
şi  ale  umanităţii  contemporane. 

Formulate  în  urma  tuturor  acestor  contribuţii,  aprecierile  finale  concentrate 
şi  formulate  în  Concluziile  finale  prezentate  la  sfîrşitul  lucrărilor  Conferinţei  de 
comisia  rectorilor  şi  prorectorilor  celor  trei  Institute  teologice  angajate  efectiv  în 
dialog,  afirmă  cu  depliră  justificare  că:  „Cea  de-a  50-a  Conferinţă  teologică  inter¬ 
confesională  constituie  un  pisc  al  activităţii  ecumenice  şi  un  moment  jubiliar  pentru 
Bisericile  din  ţara  noastră,  ai  căror  teologi  s-au  aflat  angajaţi  în  această  lucrare 
ecumenică.  Formă  superioară  a  ecumenismului  local  din  patria  noastră,  Conferin¬ 
ţele  teologice  interconfesionale  au  dobîndit  o  mare  pondere  în  viaţa  Bisericilor 
noastre,  avînd  permanent  în  atenţie  cele  două  obiective  fundamentale  ale  ecume¬ 
nismului  creştin  integral:  adîncirea  unităţii  creştine  prin  dialogul  teologic  şi 
slujirea  în  comun  a  aspiraţiilor  de  unitate,  dezvoltare  şi  pace  ale  poporului  român 
şi  omenirii  contemporane.  In  cei  25  de  ani  de  conlucrare  ecumenică-teologică,  în 
care  a  fost  aprofundată  o  tematică  foarte  vastă,  de  o  mare  însemnătate  teologică 
şi  ecumenică,  s-au  obţinut  -rezultate  îns-em-nate  în  cunoaşterea,  apropierea,  respec¬ 
tul  reciproc  şi  împreună-creştere  teologică  pe  calea  unităţii  creştine,  prin  realizarea 
unui  limbaj  comun  şi  a  unei  metode  ecumenice  specifice  de  aprofundare  a  proble¬ 
melor.  Prin  conlucrare  şi  eforturi  susţinute  s-a  ajuns  la  o  serie  de  puncte  teolo- 


1  A  se  vedea  reportajul  cu  rezumatele  referatelor  şi  intervenţiilor  din  „Bise¬ 
rica  Ortodoxă  Română"  nr.  11 — 12/1987,  p.  71 — 118  (Asist.  A.  M.  Ioniţă).  Textul 
integrei  în  Dosarid  celei  de-a  50-a  Conferinţe  teologice  interconfesionale ,  Bucu¬ 
reşti,  3 — 4  noiembrie  1987,  mss.  dactilografiat,  p.  132 — 248. 

gice  comune  şi  complementare  în  ce  priveşte  unitatea  creştină,  în  unele  probleme 
doctrinare  esenţiale,  precum  şi  în  slujirea  în  comun  a  idealurilor  şi  aspiraţiilor 
lumii  contemporane.  In  aceste  Conferinţe  teologice  interconfesionale  au  fost  pregă¬ 
tite  şi  aprofundate  şi  temele  de  pe  agenda  organizaţiilor  creştine  mondiale,  precum 
şi  temele  dialogurilor  bilaterale,  în  care  Bisericile  noastre  sînt  angajate,  contri¬ 
buind  astfel  la  promovarea  ecumenismului  general  creştin.  Momentul  celei  de-a 
50-a  Conferinţe  teologice  interconfesionale  este  un  popas  de  bucurie,  satisfacţie  şi 
retrospectivă  a  activităţii  şi  realizărilor  de  pînă  acum,  dar  şi  un  punct  de  plecare 
spre  noi  împliniri,  care  să  reprezinte  o  reală  creştere  teologică  şi  o  mai  substan¬ 
ţială  contribuţie  la  întărirea  şi  adîncirea  în  continuare  a  unităţii  creştine  şi  în 
activitatea  de  slujire  a  dreptăţii  creştine  şi  în  activitatea  de  slujire  a  dreptăţii,  a 
păcii  şi  a  colaborării.  Rezultatele  la  care  am  ajuns  pînă  în  prezent  deschid  noi 
perspective  de  conlucrare  ecumenică  şi  ne  dau  dreptul  să  sperăm  la  împlinirea 
rugăciunii  ultime  a  Mîntuitoruîui  „ca  toţi  să  fie  una“  în  credinţă,  iubire  şi  slu¬ 
jirea  vieţii  şi  a  păcii44.2  |y\  •  « 

Cu  toată  legitimitatea  lor,  nici  concluziile  nici  referatele  prezentate,  şi  limitate 
prin  funcţia  şi  statutul  lor,  din  cadrul  acestei  Conferinţe  jubiliare  cu  numărul  50, 
n-au  putut  ţine  locul  întru  totul  uned  evaluări  globale  în  acelaşi  timp  precise 
şi  nuanţate  a  drumului  parcurs  în  aceste  Conferinţe  teologice  şi  interconfesionale 
în  toate  etapele  lui.  „Valorificarea  integrală  a  acestora  va  necesita  munca  unei 
comisii  mixte  lărgite  care  să  valorifice  într-un  volum  impresionanta  muncă  a  două 
generaţii  de  teologi  români  —  unii  dintre  ei  plecaţi  dintre  noi  —  dar  al  căror  exemplu 
de  angajare  ecumenică  va  rămîne  mereu  viu  în  conştiinţa  noastră44.3  Cea  mai 
amplă  şi  temeinică  prezentare  şi  analiză  de  pînă  acum  a  Conferinţelor  teologice 
iinterconfesionale  din  România  şi  baza  sigură  pentru  toate  eforturile  ce  se  vor 
intreprinde  pe  viitor  în  această  direcţie,  o  constituie,  incontestabil,  ampla  „ Privire 
de  ansamblu  asupra  Conferinţelor  teologice  interconfesionale  din  România 44  întoc¬ 
mită  de  păr.  prof.  D.  Radu,4  de  la  Institutul  Teologic  Universitar  Bucureşti,  pre¬ 
zentare  reluată,  concentrată  şi  actualizată  în  referatul  principal  ortodox  susţinut 
pe  tema  generală  propusă  tot  de  P.  C.  Sa  la  cea  de-a  50-a  Conferinţă  jubiliară.5 
O  contribuţie  în  acest  sens  a  adus  şi  pr.  prof.  Ioan  I.  Ică  de  la  Institutul  Teologic 
Universitar  Sibiu  în  studiul:  „ Relaţiile  dintre  ortodocşii  şi  luteranii  din  România 
din  sec.  al  XVI-lea  pînă  în  prezent11.6 

Consideraţiile  care  urmează  au  un  caracter  schematic  şi  urmăresc  să  schiţeze 
numai,  pe  baza  evaluărilor  şi  aprecierilor  efectuate  pînă  acum,  etapele  şi  elementele 
principale  în  care  s-a  concretizat  progresul  teologic  realizat  în  cadrul  acestor  50  de 
Conferinţe  teologice  interconfesionale.  Ele  se  vor  limita,  deci,  la  sfera  ecume¬ 
nismului  teologic  sau  doctrinar,  la  „verticala44  lui,  fără  ca  aceasta  să  însemneze 
cîtuşi  de  puţin  posibilitatea,  fie  ea  şi  intenţională  numai,  a  unei  disocieri  şi  izolări 
unilaterale  a  acestei  dimensiuni  de  „orizontala44  ecumenismului  practic  al  slujirii 
năzuinţelor  de  dreptate,  pace  şi  progres  ale  poporului  român,  ca  şi  ale  întregii 
umanităţi.  Importanţa  unei  tratări  separate  a  progresului  teologic  realizat  în 
cadrul  acestor  Conferinţe  se  justifică,  însă,  pe  deplin  în  perspectiva  faptului  că, 
pe  de  o  parte,  temeiul  ultim  al  realizării  comuniunii  între  Bisericile  creştine  şi  al 
refacerii  unităţii  ecumenice  intercreştine  nu  este  altul  decît  mărturisirea  credinţei 
apostolice  originare  unice,  iar,  pe  de  alta,  datorită  faptului  că,  dacă  în  sfera  slu¬ 
jirii  şi  mărturiei  practice  s-a  putut  ajunge  relativ  uşor  la  poziţii  de  principiu 
comune  şi  identice,  în  sfera  dialogului  teologic  situaţia  este  alta.  Aici  dialogul 
atinge  o  problematică  extrem  de  complexă  şi  încărcată  cu  multe  dificultăţi  şi,  de 
aceea,  realizarea  de  convergenţe  este  cu  mult  mai  anevoioasă,  şi  de  aceea  cu  atît 
mai  importantă;  progresul  se  face  aici  cu  paşi  mici,  a  căror  importanţă  nu  este 
atît  de  uşor  de  sesizat,  dar  a  căror  relevare  nu  este  deloc  lipsită  de  interes.  Chiar 
şi  fâcînd  această  delimitare,  consideraţiile  de  faţă  nu  se  vor  deloc  exhaustive,  scopul 


2  Ibidem,  p.  118  ( Dosar  mas.  247 — 248). 

3  Dosarul  celei  de-a  50-a  Conferinţe ...  p.  216. 

4  „Studii  teologice44  nr.  5 — 10/1979,  p.  647 — 716. 

5  „Studii  teologice44  nr.  1/1988,  p.  76 — 89  ( Dosar  mss.  p.  141 — 167). 

6  „Mitropolia  Ardealului44  XXV  (1980),  nr.  1—3,  p.  58—78. 


6 


MITROPOLIA  ARDEALULUI 


lor  este  mai  degrabă  orientativ  şi  preliminar  urmărind  numai  să  fie  de  folos,  şi 
ca  atare  să  fie  depăşite  de  cel  care,  dînd  urmare  sugestiei  formulate  de  înalt 
Prea  Sfinţitul  Mitropolit  Antonie,  „va  încerca  vreodată  o  sinteză  mai  largă,  măcar 
o  lucrare  de  licenţă,  poate  o  lucrare  publicabilă  în  cadrul  cursurilor  de  doctorat44, 
căci  faptul  „merită44  iar  „o  astfel  de  lucrare,  bine  făcută,  bine  sistematizată,  sesi- 
zînd  esenţa  rezultatelor  noastre,  ar  avea  mare  interes  pe  plan  internaţional  ecu¬ 
menic,  şi  ar  face  cunoscută  multora  o  activitate  care  merită  să  fie  cunoscută44.* 1 * * * 5 6* 
Iniţiate  în  1964,  după  intrarea  Bisericilor  din  patria  noastră  (în  aniii  1961 — 
1962)  în  marile  organizaţii  ecumenice  intercreştine  internaţionale:  Consiliul  Ecu¬ 
menic  al  Bisericilor,  Conferinţa  Bisericilor  Europene  şi  Conferinţa  Creştină  pentru 
Pace,  tematica  de  bază  a  Conferinţelor  teologice  interconfesionale  din  ţara  noas¬ 
tră  a  fost  axată,  cum  era  şi  firesc,  pe  de  o  parte  pe  discutarea  şi  aprofundarea 
în  comun  a  problemelor  şi  temelor  principale  de  pe  agenda  acestor  organizaţii 
ecumenice  intercreştine  internaţionale  şi  care  preocupă,  deci,  Mişcarea  ecumenică 
în  general,  iar,  pe  de  altă  parte,  pe  dezbaterea  şi  adîncirea  în  comun  a  problemelor 
specifice  ale  ecumenismului  local  din  România  privind  promovarea  cunoaşterii, 
preţuirii  reciproce,  apropierii  şi  frăţietăţii  între  Bisericile  din  patria  noastră  şi 
slujirea  lor  în  comun  a  vieţii  sociale  în  continuă  înnoire  şi  transformare  a  poporu¬ 
lui  nostru.7 * * 10 * 12 13 * * * 17 


6*  „B.O.R.44,  nr.  11 — 12/1987,  p.  92  ( Dosar  mss.  p.  192). 

7  Inarinte  de  a  trece  la  schiţarea  propriu-ziisă  a  progresului  teologic  realizat 
în  Conferinţele  teologice  interconfesionale,  trecerea  în  revistă  în  ordine  cronolo¬ 
gică  a  tematicii  celor  50  de  reuniuni  de  acest  gen  oferă  o  imagine  fidelă  a  dimen¬ 
siunilor  şi  anvergurii  ecumenismului  local  din  ţara  noastră,  în  toată  amploarea  lui: 

1.  Euharistia  ca  Taină  a  unităţii  şi  Hristos  cel  cosmic  în  cadrul  istoriei  universale 
(Bucureşti,  27 — 28  mart.  1964);  2.  „ Legămîntul  vieţii  şi  al  păcii 44  —  tema  celei  de-a 

Il-a  Adunări  generale  a  Conferinţei  creştine  pentru  pace44  (CCP)  (Cluj-N-aipoca, 

30  mai  1964);  3.  Ecumenismul  şi  Conciliul  II  Vatican  (Bucureşti,  17  mai  1965);  4. 

Opera  reconciliatoare  a  lui  Hristos  astăzi  între  naţiuni  —  tema  celei  de-a  V-a  Adu¬ 
nări  generale  a  Conferinţei  Bisericilor  Europene  (C.B.E.)  (Cluj -Napoca,  9  iunie  1965); 

5.  Biserica  şi  societatea  (Sibiu,  26  aprilie  1966);  6.  Biserica  şi  slujirea  păcii  —  pre¬ 

gătirea  celei  de-a  IlI-a  Adunări  generale  a  C.C.P.  (Cluj-Napooa,  26  aprilie  1936); 

7.  „Iată,  Eu  fac  toate  lucrurile  noi“  —  tema  celei  de-a  IV-a  Adunări  generale  a 

Consiliului  Ecumenic  al  Bisericilor  (C.E.B.)  (Sibiu,  10  iunie  1968);  9.  Sensul  activ 

al  credinţei ,  Dialogul  ecumenic  şi  mărturia  creştină.  (Bucureşti,  27  martie  1969); 

10.  Sensul  activ  al  nădejdii.  Lumea  în  viziunea  creştină.  Omul  factor  activ  în  planul 

lui  Dumnezeu .  Creştinul  responsabil  de  soarta  sa  (Cluj -Napoca,  9  mal  1969);  11. 
Sensul  activ  al  iubirii  şi  problemele  epocii  noastre  (Sibiu,  30  noiembrie  1969); 

12.  Ecumenismul  creştin  şi  unitatea  lumii.  Spre  o  societate  mai  dreaptă.  Responsa¬ 
bilitatea  creştinilor  în  problemele  actuale  ale  omenii  (Cluj-Napooa,  10  febr.  1970); 

13.  „ Slujind  lui  Dumnezeu,  slujind  oamenilor 44  —  tema  celei  de-a  Vl-a  Adunări 

generale  a  C.B.E.  (Sibiu,  16  aprilie  1970);  14.  Unitate  şi  pluralitate  (Bucureşti, 
3  dec.  1970);  14.  „Responsabilitatea  noastră  comună  pentru  o  lume  mai  bunău  — 

tema  celei  de-a  IV-a  Adunări  generale  a  C.C.P.  Bisericile  creştine  şi  securitatea 
europeană.  Teologia  slujirii  (Cluj-Napoca,  18  martie  1971);  15.  Etica  solidarităţii  şi 
întrajutorării.  Libertate  şi  responsabilitate  etică  în  contemporaneitate  (Sibiu,  3 
iunie  1971);  16.  Bisericile  şi  progresul.  Evoluţia  structurilor  religioase  în  epoca 

noastră  şi  factorii  determinanţi  ai  acestei  evoluţii  (Bucureşti,  18  aprilie  1972); 

17.  Tematica  şi  rezultatele  convorbirilor  ortodoxe-protestante  după  1961.  Importanţa 
acestor  convorbiri  pentru  ecumenismul  local  (Cluj-Napooa,  21  mai  1972);  18.  Sensul 
şi  importanţa  ecumenismului  practic.  Colaborarea  Bisericilor  pe  tărîm  practic 
(Sibiu,  23  ian.  1973);  19.  Bisericile  creştine  în  slujba  păcii  şi  securităţii  în  lume. 
Coresponsabilitatea  Bisericilor  creştine  în  faţa  problemelor  contemporane.  Credinţa 
creştină  şi  realităţile  vieţii  sociale  din  ţara  noastră  (Bucureşti,  8  mai  1973);  20. 
Aspecte,  căi  şi  mijloace  ale  ecumenismului  contemporan,  contribuţii  ortodoxe  şi 
protestante  la  ecumenism  (Cluj  —  4  oct.  1973);  21  Aspectul  social  şi  comuni¬ 
tar  al  mîntuirii  şi  vieţii  creştine  (Sibiu,  29  nov.  1973;  22.  Teologie  şi  mărturie 
creştină.  Biserica  şi  aspiraţiile  lumii  contemporane.  Biserica  într-o  lume  tehnici¬ 
zată  (Bucureşti,  2  apr.  1974);  23.  „ Fiţi  împlinitori  ai  cuvîntului,t  —  tema  celei  de-a 

Vil-a  Adunăm  Generale  «a  C.B.E.  Făgăduinţa  evanghelică  şi  speranţa  creştină .  Uni¬ 
tate  in  Hristos  şi  pace  pe  pămînt  (Cluj,  13  mai  1974);  24.  „Iisus  Hristos  eliberează 
şi  uneşte1*  —  tema  celei  de-a  V-a  Adunări  generale  a  C.E.B.  Temeiuri  teologice  ale 
drepturilor  omului.  Ecumenism  şi  prozelitism  (Sibiu,  5  nov.  1974);  25.  Comuniune 
şi  intercomuniune.  Însuşirile  şi  limitele  Bisericii  (Bucureşti,  25  febr.  1975);  26.  Bise¬ 
rica  şi  aspiraţiile  popoarelor  spre  independenţă.  Mărturisirea  lui  Hnstos  astăzi. 
Tendinţe  şi  orientări  noi  în  teologia  contemporană  (Cluj -Napoca,  4  iunie  1975); 
27.  Crea  de-a  V-a  Adunare  generală  a  C.E.B.  ( Nairobi ,  1975).  Realizări ,  aprecieri , 
perspective  (Bucureşti,  11  maţi  1976);  Comunitatea  conciliară  în  Mişcarea  ecumenică 
şi  poziţia  Bisericilor  creştine  din  ţara  noastră ,  poziţia  ortodoxă  şi  protestantă 
(Sibiu,  28  oot.  1976);  29.  Bisericile  creştine  din  ţara  noastră  şi  lupta  poporului 
român  şi  a  celorlalte  popoare  pentru  libertate ,  independenţă  şi  suveranitate.  Liber¬ 
tatea ,  independenţa  şi  suveranitatea  statului  în  lumina  eticii  sociale  creştine  (Bucu¬ 
reşti,  27  mad  1977);  30.  Etnicitate  şi  ecumenicitate.  Bisericile  din  ţara  noastră  în 
sprijinul  idealurilor  naţiunii  române  şi  a  unei  noi  ordini  economice  şi  politice  în 
relaţiile  internaţionale  (Cluj-NÎapoca,  10  nov.  1977);  31.  Consiliul  Ecumenic  al  Bise¬ 
ricilor  la  30  de  ani  de  existenţă.  Documente  cu  privire  la  unitatea  creştină  ale 
CEB  din  ultimul  timp  (BEM)  (Sibiu,  18  mai  1978);  32.  Bisericile  locale  şi  Biserica 
universală.  Identitate  şi  ecumenism.  Identitate  şi  înnoire  în  Biserică  şi  teologie 
(Bucureşti,  29  nov.  1978);  33.  „Prin  lucrarea  Sf.  Duh  liberi  pentru  slujirea  lumii !m 
—  tema  celei  de-ia  Vil-a  Adunări  generale  a  C.B.E.  Sf.  Duh  în  teologia  intercon- 
fesională.  Spiritualitate  şi  slujire  (Cluj-Napoca,  29  mai  1979);  34.  Scriptură ,  Tradi¬ 
ţie,  Mărturisire.  Rolul  şi  importanţa  mărturisirii  de  credinţă  în  teologia  şi  viaţa 
Bisericii.  Autoritatea  doctrinară  în  Biserică  (Sibiu,  28  nov.  1979);  35.  Tainele  în 
„ Confessio  Augustanau  şi  „ Mărturisirea  ortodoxă “  a  lui  Petru  Movilă  (Bucureşti, 
22  rniai  1980);  36.  „ Vie  împărăţia  Ta!“  Evaluarea  rezultatelor  Conferinţei  pentru 
Misiune  şi  Evanghelizare  ( Melboume  1980).  împărăţia  lui  Dumnezeu  ca  realitate 
şi  nădejde;  dimensiunea  ei  socială  (Cluj-Napoca,  26  nov.  1080);  37.  1600  de  ani  de 
la  Sinodul  II  Ecumenic.  Valoarea  ecumenică  a  Simbolului  de  credinţă  Niceo-con - 
stantinopolitan  (Sibiu,  10  iunie  1981);  38.  Ecumenismul  local  al  cultelor  religioase 
din  România  contribuţie  la  unitatea  poporului  român  şi  la  promovarea  ecumenis- 
mului  contemporan  (Bucureşti,  24  nov.  1981);  39.  Sf.  Taine  în  învăţătura  şi  viaţa 
creştină,  cu  privire  specială  asupra  Euharistiei  şi  Preoţiei  (Sibiu,  15  iunie  1982); 
40.  „ Iisus  Hristos,  viaţa  lumii!**  —  tema  celei  de-a  Vl-a  Adunări  generale  a  C.E.B. 
Lumea,  locul  de  viaţă  al  omului.  Apărarea  vieţii,  îndatorire  faţă  de  Dumnezeu 
(Cluj-Napoca,  9  nov.  1982);  41.  Unitatea  creştină  în  eforturile  de  apărare  a  vieţii 
şi  păcii  şi  dreptăţii  în  lume  (Bucureşti,  mai  1983);  42.  Evaluarea  lucrărilor  celei 
de-a  Vl-a  Adunări  generale  a  C.E.B.  (Vanoouver  1983).  Martin  Luther  din  per¬ 
spectivă  protestantă  şi  ortodoxă  (Sibiu,  24  nov.  1983);  43.  Bilanţ  şi  perspective 
privind  convergenţa  în  credinţă  realizată  în  C.E.B.  prin  documentul  B.E.M.  Pacea 
şi  dreptatea  socială  la  Vancouver  1983.  Viaţa  în  plenitudinea  şi  unitatea  ei  (Cluj- 
Napoca,  17  mai  1984);  44.  Ecumenism  şi  responsabilitate  creştină.  Sensul  receptării 
textelor  rezultate  din  dialogurile  teologice  ecumenice.  Bisericile  protestante  faţă 
de  docum.  B.E.M.  Spiritualitate  şi  responsabilitate  în  viaţa  creştină  (Sibiu,  27  nov. 
1984);  45.  îndatorirea  Bisericilor  în  fata  noilor  pericole  care  ameninţă  azi  viaţa  şi 
pacea  pe  planeta  noastră.  împăcarea  şi  înnoirea  lumii  în  Hristos  şi  pace  pe  pămînt 
din  punct  de  vedere  ortodox  şi  protestant.  (Sibiu,  5  iunie  1985);  46.  Unitatea  şi  inte¬ 
gritatea  lumii  create.  Responsabilitatea  creştină  în  faţa  noilor  pericole  care  ame¬ 
ninţă  viaţa  pe  planeta  noastră.  Rolul  Bisericii  în  procesul  de  întărire  a  încrederii, 
bunei-înţelegeri  şi  colaborării  între  oameni  şi  popoare  (Cluj-Napoca,  12  nov.  1985); 
47.  „Slavă  lui  Dumnezeu  şi  pe  pămînt  pace! "  —  tema  celei  de-*a  IX-a  Adunări 
generale  a  C.E.B.  „Fie  voia  Ta,  precum  în  cer  aşa  şi  pe  pămînt“.  Integritatea  crea¬ 
ţiei,  problemele  ecologice  în  lumina  referatului  biblic  al  creaţiei  (Bucureşti,  22  mai 
1986);  48.  Pacea  ca  act  de  dreptate  şi  slujire  (Sibiu,  2  dec.  1986);  49.  Convieţuirea 
şi  conlucrarea  frăţească  dintre  poporul  român  şi  naţionalităţile  conlocuitoare,  temei 
al  ecumenismului  local  din  patria  noastră.  Relaţiile  de  conlucrare  ecumenică  dintre 
cultele  din  ţara  noastră  în  sprijinul  idealurilor  de  unitate,  pace  şi  progres  ale 
poporului  român  şi  ale  unităţii  creştine  (Gluj-Napooa,  21  iunie  1987);  50.  Cultele  din 
R.S.R.  la  patru  decenii  de  la  instaurarea  Republicii ,  aportul  lor  la  dezvoltarea 

Conform  evaluării  întreprinse  la  a  50-a  Conferinţă  jubiliară  patru  pot  fi 
considerate  obiectivele  Conferinţelor  teologice  şi  ale  dialogului  interconfesional 
dintre  Bisericile  creştine  din  patria  noastră:* * * * 8 

1.  pregătirea  şi  aprofundarea  temelor  de  pe  agenda  marilor  organizaţii  inter- 
creştine  mondiale,  precum  şi  evaluarea  pe  plan  local  a  rezultatelor  Adunărilor 
Generale  ale  Consiliului  Ecumenic  al  Bisericilor,  Conferinţei  Bisericilor  Europene 
şi  a  altor  conferinţe  şi  consultaţii  ecumenice; 

2  cunoaşterea  reciprocă  mai  bună  şi  împreună-creşterea  teologică  doctrinară 
pe  calea  unităţii  creştine,  a  adîncirii  şi  refacerii  ei; 

3.  slujirea  unităţii  şi  idealurilor  poporului  român;  şi 

4.  slujirea  şi  sprijinirea  eforturilor  popoarelor  lumii  în  direcţia  realizării  aspi¬ 
raţiilor  general  umane  de  pace,  dreptate,  libertate,  dezvoltare  şi  păstrare  a  inte¬ 
grităţii  mediului  ambiant,  prin  edificarea  unor  noi  relaţii  între  oameni,  între 
popoare  şi  între  om  şi  natură. 

In  succinta  noastră  prezentare,  interesul  şi  atenţia  noastră  sc  vor  concentra, 
numai  asupra  Conferinţelor  care  şi-au  consacrat  lucrările  dezbaterii  unor  teme  pri¬ 
vitoare  la  primele  două  obiective,  teologice,  ale  ecumenismului  local  din  ţara  noas¬ 
tră.  In  conformitate  cu  obiectivul  lor  limitat,  preliminar,  aceste  pagini  nu  urmăresc 
să  fie  altceva  decît  o  trecere  în  revistă  a  temelor  in  a  căror  dezbatere  în  cadrul 
Conferinţelor  teologice  interconfesionale  s-a  realizat,  la  nivelul  profesorilor  de 
teologie  de  la  Institutele  ortodoxe  din  Bucureşti  şi  Sibiu  şi  protestant  din  Cluj 
care  susţin  acest  dialog  cu  aprobarea  şi  sprijinul  autorităţilor  bisericeşti  superioare 
de  care  aparţin,  un  important  şi  real  dialog  teologic  între  principalele  Biserici 
creştine  din  România:  Biserica  Ortodoxă  Română  şi  Bisericile  protestante  Evanghe- 
lică-luterană  (Confessio  Augustana),  luterană  sinodo-presbiteriană  şi  reformată 
calvină,  Biserica  romano-catolică  fiind  prezentă  doar  prin  delegaţi  cu  statut  de 
observator. 

In  ce  priveşte  Conferinţele  teologice  interconfesionale  care  au  avut  rolul  de 
foruri  specializate  ale  ecumenismului  local  cu  scopul  de  a  pregăti,  aprofunda  şi 
evalua  principalele  teme  de  pe  agenda  de  lucru  a  marilor  organizaţii  ecumenice 
intercreştine  urmărind  unitatea  creştină  şi  slujirea  lumii  de  către  Biserică  la  nivel 
mondial,  trebuie  menţionate  aici: 

—  Conferinţa  nr.  1  (Bucureşti,  27 — 28  martie  1964)  care  a  pregătit,  în  cadrul 
unei  consultaţii  desfăşurate  sub  egida  Comisiei  „Credinţă  şi  Constituţie44,  două 
importante  proiecte  de  studiu  de  pe  agenda  de  lucru  a  acestei  Comisii,  al  cărei 
obiectiv  principal  e  refacerea  unităţii  creştine  în  credinţă:  Euharistia,  sacrament 
al  unităţii  şi  respectiv,  Hristos  cel  cosmic  în  cadrul  istoriei  universale  (sau  Finali¬ 
tatea  lui  Hristos  în  istoria  universală);  aceste  două  teme  au  fost  cîteva  luni  mai 
tîrziu  dezbătute  de  Sesiunea  plenară  a  Comisiei  „Credinţă  şi  Constituţie"  din 
august  1964  de  la  Aarhus,  ajungîndu-se  la  elaborarea  a  două  documente  de  studiu 
ecumenic,  dintre  care  primul  a  reprezentat  o  etapă  pregătitoare  în  procesul  care 
a  dus  la  formularea  cunoscutului  document  BEM,  iar  cel  consacrat  celei  de-a  doua 
teme  a  fost  integrat  în  documentul  de  studiu  mai  amplu  cu  titlul  Dumnezeu  în 
natură  şi  istorie  definitivat  şi  adoptat  de  următoarea  Sesiune  plenară  a  Comisiei 
de  la  Bristol  (aug.  1967). 

—  Conferinţa  a  4-a  (Cluj,  9  iunie  1965);  discutînd  în  perspectiva  celei  de-a  V-a 
Adunări  Generale  a  Conferinţei  Bisericilor  Europene  (1967)  cu  tema  Slujire  şi 
reconciliere,  importanta  temă  Opera  teconciliatoare  a  lui  Dumnezeu  azi  între  naţiuni 
(referenţi:  prof.  L.-  Binder,  prof.  G.  Zoltan,  pr.  prof.  D.  Stâniloae),  ea  a  prilejuit 
confruntarea  teologică  ecumenică  a  soteriologiilor  ortodoxă  şi  protestantă  în  per¬ 
spectiva  eforturilor  actuale  ale  umanităţii  de  realizare  a  păcii  şi  bunei-înţelegeri 
între  oameni  şi  naţiuni,  dezbaterea  soldindu-se  cu  convergenţe  notabile9  şi  încura- 


intemă  a  patriei  şi  afirmarea  prestigiului  ei  în  relaţiile  internaţionale.  Evaluarea 

rezultatelor  şi  perspectivelor  activităţii  ecumenice  a  cultelor ,  cu  prilejul  celei  de-a 

50-a  sesiuni  a  Conferinţelor  teologice  interconfesionale  şi  la  împlinirea  a  25  de  ani 

de  la  iniţierea  lor  (Bucureşti,  3 — 4  nov.  1987). 

8  Evaluarea  . . S.T.  nr.  1/1988,  p.  76  ( Dosar  mss.  p.  142). 

9  Vezi  pr.  prof.  D.  Radu,  Privire  generală . . .,  S.T.  nr.  5 — 10/1979,  p.  655 — 657. 

jatoare  pentru  adîncirea  şi  extinderea  discutării  acestei  teme  teologice  esenţiale  ce 
se  relevă  totodată  ca  una  de  mare  şi  acută  actualitate. 

In  aceeaşi  ordine  de  preocupări,  importante  convergenţe  teologice  s-au  înre¬ 
gistrat  şi  la  celelalte  Conferinţe  teologice  interconfesionale  consacrate  discutării  şi 
pregătirii  şi  a  celorlalte  teme  ale  Adunărilor  Generale  a  Vl-a  (1974),  a  VlII-a  (1979) 
şi  a  IX-a  (1989)  ale  Conferinţei  Bisericilor  Europene: 

—  a  12-a  (Sibiu,  16  aprilie  1970)  pe  tema  „Slujind  lui  Dumnezeu,  slujind 
oamenilor 44  referent:  pr.  prof.  D.  Stâniloae,  pr.  prof.  I.  Todoran,  cu  referatul 
Temeiuri  teologice  ale  dezvoltării;  prof.  H.  Binder,  ultimul  cu  importantul  referat: 
„Noi  împreună  lucrători  ai  lui  Dumnezeu  sîntem". 

—  a  23-a  (Cluj,  13  mai  1974)  pe  tema  „ Fiţi  împlinitori  ai  cuvîntului !"  (referenţi: 
conf.  Şt.  Alexe,  prof.  I.  Tokes,  pr.  prof.  D.  Abrudan) 10  şi  ale  cărei  rezultate  sint 
excelent  concentrate  în  sinteza  P.  S.  Sale  dr.  Antonie  Plămădeală,11  pe  atunci 
episcop  vicar  patriarhal. 

—  a  33-a  (Cluj,  29  >  mai  1979)  pe  tema  „Prin  lucrarea  Duhului  Sfînt  liberi 
pentru  slujirea  lumii 41 ;  referenţi:  conf.  P.  Arpad,  arhid.  prof.  V.  Voicu,  Sf.  Duh  în 
teologia  interconf esionalâ,  pr.  prof.  C.  Galeriu,  Spiritualitate  şi  slujire  încheiată 
şi  ea  cu  valoroasa  sinteză  a  P.  S.  Antonie.12 

—  a  47-a  (Bucureşti,  22  mai  1986)  pe  tema  „Slavă  lui  Dumnezeu  şi  pe  părrdnt 
pace 44  (referenţi:  pr.  prof.  Şt.  Alexe,  prof.  G.  Zoltan,  „Fie  voia  Ta  precum  în  cer 
aşa  şi  pe  pămînt 44  şi  pr.  asist.  N.  Dura  „Integritatea  creaţiei44 ,13 

Şi  mai  importante  în  aceeaşi  ordine  de  preocupări  se  înscriu  Conferinţele 
teologice  interconfesionale  consacrate  pregătirii  şi  evaluării  lucrărilor  Adunărilor 
Generale  ale  Consiliului  Ecumenic  al  Bisericilor  şi  a  documentelor  elaborate  în 
cadrul  acestora.  Este  vorba  de  Conferinţele: 

—  a  7-a  (Sibiu,  10  iunie,  1968)  pe  tema  celei  de-a  IV-a  Adunări  Generale  a 
C.E.B.  de  la  Uppsala  (1968):  „Iată  Eu  fac  toate  lucrurile  noii " 

Pregătirii  temei  celei  de-a  V-a  Adunări  generale  a  C.E.B.  de  la  Nairobi  (1975): 
Iisus  Hristos  eliberează  şi  uneşte  i-au  fost  consacrate  două  Conferinţe  teologice 
interconfesionale: 

—  a  24-a  (Sibiu,  4  nov.  1974);  referenţi:  pr.  prof.  I.  Todoran,  „Iisus  Hristos 
eliberează  şi  uneşte ",  prof.  I.  Juhasz,  „Temeiuri  teologice,  pentru  drepturile  omu¬ 
lui44,  discuţiile  conferinţei 14  fiind  finalizate  de  sinteza  P.  S.  Antonie  „Ce  este  teo¬ 
logia  eliberării?'4,15  şi 

—  a  26-a  (Cluj,  iunie  1975):16  referenţi  pr.  prof.  D.  Popescu,  Biserica  şi  aspi¬ 
raţiile  popoarelor  spre  independenţă 44 ,  pr.  prof.  D.  Abrudan,  „Mărturisirea  lui  Hris - 
tos  astăzi"  şi  prof.  H.  Klein,  „Tendinţe  şi  orientări  noi  în  teologia  contemporană", 
lucrările  fiind  încheiate  de  importanta  sinteză  a  P.  S.  Antonip  „Curente  teologice 
mai  noi  în  mişcarea  ecumenică"  17 

Evaluării  rezultatelor  Adunării  generale  a  C.E.B.  de  la  Nairobi  i-a  fost  consa¬ 
crată  în  întregime  Conferinţa  teologică  interconfesională  a  27-a  (Bucureşti,  11  mai 
1976),  referenţi:  pr.  prof.  D.  Popescu,  prof.  L.  Lorand  şi  pr.  prof.  D.  Abrudan.18 

Aniversarea  a  30  de  ani  de  activitate  a  C.E.B.  a  fost  marcată  de  lucrările 
importantei  Conferinţe  teologice  interconfesionale  a  31-a  (Sibiu,  18  mai  1978);19 


10  „Romanian  Orthodox  Church  News**  nr.  1 — 2/1974,  p.  27 — 32. 

11  Vocaţie  şi  misiune  creştină  în  vremea  noastră,  Sibiu,  1984,  p.  447 — 454. 

12  „S.T."  nr.  9 — 10/1979,  p.  717 — 752;  sinteza  P.  S.  Antonie  la  p.  726 — 729. 

12  „S.T."  nr.  4/1986,  p.  79 — 106;  concluziile  Comisiei  rectorilor  şi  prorectori¬ 
lor  la  p.  96 — 97. 

14  Vezi,  pr.  prof.  D.  Radu,  Privire  generală . . „S.T."  nr.  5 — 10/1979,  p.  660 — 665. 

15  Ca  toţi  să  fie  una,  Bucureşti,  1979,  p.  291 — 298. 

16  Reportaj,  în  „B.O.R.“  nr.  5—6/1975  p.  609—618. 

17  Ca  toţi  să  fie  una,  p.  309 — 314. 

18  „Romanian  Orthodox  Church  News"  nr.  2 — 3/1974  textul  francez  integral 
al  lucrărilor  Conferinţei,  analiza  lor  la  pr.  prof.  D.  Radu,  Privire  generală . . S.T. 
nr.  5—10/1979,  p.  667—677. 

19  „S.T.1*  nr.  5 — 8/1978,  p.  525 — 588;  Sinteza  P.  S.  Antonie  „ Din  nou  despre 
comunitatea  conciliară ,  Botez,  Euharistie  şi  Ministeriu,  orizontal  şi  vertical  în 
ecumenism"  Ja  p.  550 — 558  şi  în  Ca  toţi  să  fie  una,  p.  315 — 330. 

referenţi:  pr.  prof.  D.  Popescu,  prof.  L.  Iorand  şi  pr.  prof.  Ioan  Ică,  şi  remarcabila 
sinteză  finală  a  P.  S.  Antonie. 

Tema  celei  de-a  Vl-a  Adunări  Generale  a  C.E.B.  de  la  Vancouver  (1983): 
Iisus  Hristos  viaţa  lumii,  a  fost  pregătită  în  cadrul  Conferinţei  a  40-a  (Cluj, 
9 — 10  nov.  1982);  referenţi:  prof.  A.  Jivi  şi  prof.  H.  Klein  şi  sinteza  P.  S.  Antonie.20 

Evaluarea  rezultatelor  acestei  ultime  Adunări  s-a  făcut,  apoi,  în  cadrul  Confe¬ 
rinţelor  a  42-a  (Sibiu.  24  nov.  1983)  de  prof.  E.  Popescu21  şi  a  43-a  (Cluj,  17  mai 
1984)  de  prof.  L.  Lorand.22 

Probleme  teologice  speciale  puse  de  căutarea  în  comun  a  unui  model  viabil 
de  realizare  a  unităţii  creştine  în  strînsâ  legătură  cu  problematica  de  ansamblu 
propusă  de  C.E.B.  au  fost  abordate,  cu  soldarea  a  unor  importante  convergenţe 
teologice  ecumenice,  de  Conferinţele  teologice  interconfesionale: 

—  a  13-a  (Bucureşti,  3  decembrie  1970)  „ Unitate  şi  pluralitate" ,  referent  prof. 
I.  Juhasz;23  ea  a  reprezentat  o  reală  şi  utilă  confruntare  ecumenică  între  conceptul 
protestant  eshatologizant  de  unitate  în  pluralitate  şi  cel  ortodox  mai  eclezial  şi 
istoric  de  unitate  în  diversitate,  teologii  protestanţi  recunoscînd  şi  ei  că  existenţa 
pluralistă  a  Bisericilor  nu  poate  exclude  unitatea  lor  dogmatică  în  credinţă. 

—  a  30-a  (Cluj,  10  nov.  1977)  „ Ecumenicitate  şi  etnicitate" ;  referent  prof. 
I.  Juhasz  şi  sinteza  P.  S.  Antonie,24  şi  mai  ales 

—  a  32-a  (Bucureşti,  29  nov.  1978)  care  a  dezbătut  temele:  ,, Bisericile  locale 
şi  Biserica  universală "  (prof.  D.  Abrudan),  „Identitate  şi  ecumenism “  (pr.  prof. 
I.  Bria),  „Identitate  şi  înnoire  în  Biserică  şi  teologie "  (prof.  H.  Klein),  importante 
şi  intervenţia  păr.  prof.  D.  Radu  şi  sinteza  P.  S.  Antonie;  prin  lucrările  sale 25 
această  Conferinţă  a  realizat  o  largă  aprofundare  ecumenistă  a  unei  teme  de  mare 
actualitate  înscrisă  pe  agenda  Comisiei  „Credinţă  şi  Constituţie*',  ajungîndu-se  la  un 
larg  consens  de  convergenţă  între  poziţiile  teologice  ortodoxe  şi  protestante. 

Aici  ar  mai  putea  fi  menţionată  şi  tema  „Ecumenism  şi  prozelitism "  (pr.  D. 
Fecioru)  abordată  în  cadrul  lucrărilor  Conferinţei  a  24-a  (Sibiu,  5  nov.  1974)  unde 
Bisericile  din  ţara  noastră  au  luat  o  poziţie  hotărîtă  în  comun  de  condamnare  a 
practicilor  sectare  de  tip  prozelitist  ca  o  formă  de  „contramărturie**  creştină  anti- 
ecumenică  prin  însăşi  esenţa  lor.26 

Alte  probleme  teologice  de  importanţă  crucială  în  dialogul  ecumenic  de  pe 
plan  general  creştin  abordate  de  Conferinţele  teologice  interconfesionale  şi  în  care 
s-a  atins,  de  asemenea,  o  remarcabilă  convergenţă  a  poliţiilor  Bisericilor  creştine 
din  patria  noastră,  au  dezbătut  Conferinţele: 

—  a  25-a  (Bucureşti,  25  febr.  1975):  „Comuniune  şi  intercomuniune"  (refe¬ 
renţi  prof.  G.  Pal  şi  pr.  prof.  Ioan  Ică,  şi  sinteza  P.  S.  Antonie)  în  care  teologii 
ortodocşi  şi  protestanţi  din  România,  adoptînd  o  poziţie  realistă,  au  respins  în 
comun  „intercomuniunea14  ca  metodă  ecumenică,  ca  pe  un  compromis  imposibil  şi 
lipsit  de  valoare  ce  relativizează  importanţa  unităţii  şi  mărturisirii  aceleiaşi 
credinţe  apostolice  comune;27 

—  a  28-a  (Sibiu,  28  oct.  1976):  „Comunitatea  mmciliară  în  mişcarea  ecumenică 
şi  poziţia  Bisericilor  din  ţara  noastră "  (referenţi:  pr.  prof.  C.  Voicu,  prof.  Chr. 
Klein  şi  pr.  prof.  D.  Radu  şi  sinteza  valoroasă  a  P.  S.  Antonie),  în  care  s-a  subli- 


20  „S.T.44  nr.  1 — 2/1983.  p.  108 — 134,  Concluziile  Rectorilor  p.  110 — 113  inter¬ 
venţia  I.  P.  S.  Mitropolit  Antonie,  „Care  Hristos  este  viaţa  lumii?"  în  Vocaţie  şi 
misiune  creştină ,  p.  455 — 457. 

21  „Ortodoxia44  nr.  4/1983,  p.  535 — 540;  reportaj  în  „S.T.44  9 — 10/1983,  p.  754 — 761. 

22  „S.T.44  nr.  5—6/1984,  p.  423-443. 

23  „Ortodoxia44  nr.  1/1971,  p.  139 — 148  (cf.  şi  pr.  prof.  D.  Stăniloae,  Unitate 
şi  diversitate  în  tradiţia  ortodoxă ,  „Ortodoxia44  nr.  3/1970);  analiză  a  lucrărilor 
Conferinţei  la  pr.  prof.  D.  Radu,  Privire  generală...,  „S.T.44  nr.  5 — 10/1979,  p. 
657—660. 

24  Vezi  pr.  prof.  D.  Radu,  ibidem,  p.  708 — 710. 

25  „S.T.44  nr.  9—10/1978,  p.  721—749,  sinteza  P.  S.  Antonie,  p.  728—731;  analiză 
la  pr.  prof.  D  Radu,  ibidem,  p.  679,  670,  701 — 703. 

26  Vezi  pr.  prof.  D.  Radu,  ibidem,  p.  653 — 665,  701. 

27  Ibidem,  p.  666—667,  700—701. 

niat  caracterul  echivoc  şi  ambiguu  al  acestei  formule  ecumenice  lansate  ca  posibil 
model  de  unitate  la  Nairobi  (1975)  şi  care  înţeleasă  în  mod  ecleziologic  duce  la 
relativism  eclesial,  sacramental  şi  doctrinar,  ea  neputînd  fi  o  comunitate  sinodal- 
sobornicească  în  sensul  ecleziologic  al  Tradiţiei  Bisericii  vechi  şi  celei  ortodoxe 
dar  vrînd  să  fie  mai  mult  decît  o  simplă  comunitate  consiliară  administrativă  a 
unor  consilii  de  diverse  tipuri.28 

O  serie  de  alte  importante  Conferinţe  teologice  interconfesionale  au  fost  con¬ 
sacrate  discutării  şi  evaluării  în  comun  a  celui  mai  amplu  difuzat  şi  dezbătut  pînă 
acum  document  de  convergenţă  ecumenică  elaborat  în  cadrul  C.E.B.  şi  trimis  spre 
stoudiere  şi  ,, recepţie"  Bisericilor  membre:  „Botez,  Euharistie,  Ministeriuu .  Analiza 
şi  evaluarea  lui,  atît  în  versiunea  de  la  Acera  (1974)  cit  şi  cea  finală  de  la  Lima 
(1982),  a  fost  întreprinsă  pe  larg  în  cadrul  Conferinţelor  teologice  interconfesio¬ 
nale  din  România: 

—  a  31-a  (Sibiu,  18  mai  1978)  prin  referatul:  Documente  cu  privire  la  unitatea 
Bisericilor,  din  ultimul  timp  al  C.E.B.  (Botez,  Euharistie ,  Ministeriu )  al  prof.  Ioan 
Ică  29  şi  sinteza  P.  S.  Episcop  Antonie  Plămădeală;30 

—  a  43-a  (Cluj,  17  mai  1984)  prin  referatul  pr.  prof.  Ioan  Ică,  Convergenţa 
în  credinţă  realizată  în  documentul  BEM,  sinteza  I.  P.  S.  Antonie  ca  şi  concluziile 
formulate  pe  baza  referatului  şi  discuţiilor  de  Comisia  rectorilor:31 

*  1.  „Documentul  ecumenic  BEM  de  la  Lima  prin  convergenţa  realizată  în  cre¬ 
dinţa  comună  şi  adîncirea  unităţii  noastre,  se  înscrie  ca  o  realizare  ecumenică 
unică.  Rezultatele  la  care  s-a  ajuns  sînt  însemnate  şi  dovedesc  că  eforturile  depuse 
timp  de  cinci  decenii  au  îndreptăţit  speranţele  lumii  creştine  şi  reprezintă  un  pas 
important  pe  calea  realizării  consensului  deplin  în  credinţa  comună. 

2.  In  referatele  prezentate  ca  şi  în  discuţiile  pe  marginea  lor  s-a  apreciat 
împreună  gradul  de  acord  realizat  ca  şi  punctele  deschise  asupra  cărora  nu  s-a 
putut  ajunge  la  un  acord,  în  raport  şi  cu  progresul  realizat  de  noi. 

3.  In  privinţa  Botezului,  constatăm  că  punctele  comune  sau  convergente,  aşa 
cum  rezultă  ele  din  documentul  B.E.M.,  privind  natura,  modul  săvîrşirii,  semnifi¬ 
caţiile  şi  efectele  lui,  precum  şi  implicaţiile  lui  etice  şi  ecumenice  —  sînt  numeroase 
şi  esenţiale:  definirea  Botezului  ca  dar  al  Duhului  Sfînt,  ca  încorporare  în  Hristos, 
şi  ca  Sacrament  al  împărăţiei  lui  Dumnezeu,  toate  acestea  reprezentând  o  expre¬ 
sie  de  bază  a  unităţii  creştine.  Mai  rămîn  totuşi  unele  puncte  neelucidate,  cum  ar 
fi  de  pildă,  legătura  strînsă  între  Botez,  Mirungere  şi  Euharistie. 

4.  Documentul  B.E.M.  înregistrează  un  plus  de  convergenţă  şi  în  ce  priveşte 
Taina  Euharistiei  şi  anume:  o  mai  deplină  mulţumire  adusă  lui  Dumnezeu  (Euha¬ 
ristia),  anamneza  lui  Hristos  cel  răstignit  şi  înviat;  Taina  jertfei  şi  prezenţei  unice, 
reale  a  lui  Hristos  prin  lucrarea  şi  invocarea  Duhului  Sfînt  (epicleza);  Taina 
comuniunii  cu  Hristos  şi  întreolaltă;  dimensiunea  eshatologică  a  Euharistiei. 

5.  Apreciem  ca  pozitivă  abordarea  de  ansamblu  şi  responsabilitatea  pentru 
unitatea  Bisericii,  a  problemei  Ministeriului,  precum  şi  efortul  depus  pentru  apro¬ 
pierea  poziţiilor  şi  înţelegerea  nuanţată  a  acestuia.  Deşi  nu  s-a  ajuns  la  un  con¬ 
sens  mai  larg  şi  esenţial,  s-au  reliefat  o  serie  de  convergenţe  ca:  înrădăcinarea 
Ministeriului  bisericesc  în  Preoţia  lui  Hristos;  importanţa  constitutivă  a  Ministe¬ 
riului  instituit  de  Hristos  pentru  viaţa  Bisericii;  înţelegerea  actului  de  instituire 
a  Ministeriului  prin  invocarea  Duhului  Sfînt  şi  punerea  mî inilor  (hirotonia). 

6.  In  multe  din  convergenţele  evidenţiate  regăsim  credinţa  Bisericilor  noastre 
şi  tradiţia  apostolică  în  liniile  ei  mari.  Efortul  de  descoperire  a  convergenţelor 
comune  se  cere  adîncit  în  continuare  pînă  la  realizarea  consensului  deplin  în  cre¬ 
dinţa  comună  ca  bază  a  unităţii  creştine  a  Bisericii. 

7.  Remarcăm,  de  asemenea,  elementele  pozitive  pe  care  ni  le  oferă  documentul 
B.E.M,  pentru  stimularea  şi  eficienţa  dialogurilor  teologice  bilaterale  în  care  sînt 


28  „Mitropolia  Ardealului'*  nr.  10 — 12/1976,  p.  749 — 762;  sinteza  P.  S.  Antonie 
„comunitate  conciliară"  aici  şi  în  Ca  top.  să  fie  una,  p.  299 — 308;  o  analiză  a  lucră¬ 
rilor  Conferinţei  la  pr.  prof.  D.  Radu,  ibidem,  p.  676—679. 

29  „S.T.",  nr.  5—8/1978,  p.  650—658. 

30  Ibidem,  p.  576 — 578  şi  Ca  toţi  să  fie  una,  p.  315 — 330. 

31  „S.T."  nr.  5—6/1984,  p.  429—437  (I.  Ică),  p.  426—427  (sinteza  P.  S.  Antonie) 
rezumat  şi  tezele  finale  p.  427 — 428. 

angajate  Bisericile  noastre,  precum  şi  influenţa  pozitivă  a  acestor  dialoguri  asupra 
îmbogăţirii  continue  a  lui“; 

—  a  44-a  (Bucureşti,  27  nov.  1984)  prin  referatele  prof.  Chr.  Klein  Bisericile 
protestante  faţă  de  documentul  BEM,  pr.  prof.  I.  Bria,  Sensul  receptării  textelor 
rezultate  din  dialogurile  teologice  ecumenice  şi  sinteza  I.  P.  S.  Antonie,  Mitropolitul 
Ardealului,  din  care  s-au  desprins  următoarele  concluzii:32  „1.  Documentul  BEM 
reprezintă  o  importantă  realizare  ecumenică  cu  implicaţii  în  evoluţia  ulterioară  a 
dialogurilor  teologice  generale  şi  bilaterale,  fapt  pentru  care  receptarea  acestui 
document  constituie  unul  din  obiectivele  principale  ale  activităţii  teologice  ecume¬ 
nice  a  tuturor  Bisericilor  locale  implicate  în  receptarea  acestuia. 

2.  Convergenţele  teologice  realizate  prin  documentul  BEM  sînt  semnificative, 
cerînd  Bisericilor  o  metodologie  specifică  de  receptare,  care  să  le  permită  o  tot 
mai  mare  şi  reală  apropiere  de  tot  ceea  ce  e  cuprins  în  noţiunea  de  tradiţie  apos¬ 
tolică. 

3.  Documentul  BEM  nu  este  echivalentul  unui  consens  teologic,  nici  o  decla¬ 
raţie  de  unire  a  Bisericilor  şi  nici  o  mărturisire  de  credinţă  comună  a  'lor,  ci  repre¬ 
zintă  un  pas  sau  o  nouă  etapă  spre  consens,  unitate  şi  mărturisire  de  credinţă 
comună,  fără  a  epuiza  şi  alte  posibilităţi,  căi  şi  mijloace  care  duc  la  unitate. 

4.  Pe  drumul  receptării  acestui  document  trebuie  să  se  ţină  seama  de  anu¬ 
mite  criterii  de  bază:  examinarea  temeinică  a  conţinutului  teologic,  dogmatic  al 
convergenţelor  în  sine;  concordanţa  convergenţelor  cu  tradiţia  apostolică  normativă; 
distincţia  între  unitatea  fundamentală  şi  diversitatea  de  exprimare  şi  trăire  a  aces¬ 
tei  unităţi,  în  funcţie  de  condiţiile  specifice  culturale  şi  etnice  şi  corespondenţa 
între  doctrina  Bisericii  şi  terminologia  specifică  a  convergenţelor. 

5.  în  procesul  receptării,  trebuie  să  fie  identificate  în  mod  deschis  conver¬ 
genţele  obiective  ca  şi  divergenţele  reale.  în  privinţa  convergenţelor  se  impune 
să  se  stabilească  dacă  ele  fac  parte  cu  adevărat  din  tradiţia  apostolică  comună, 
adică  din  ceea  ce  trebuie  să  fie  mărturisit  şi  trăit  de  toţi  în  comun.  Acesta  este 
criteriul  obiectiv  de  bază  al  aprecierii  convergenţelor  teologice. 

6.  In  receptarea  documentului  BEM,  Bisericile  trebuie  să  ţină  seama  atît  de 
factorii  teologici,  cit  şi  de  factorii  culturali  etnici. 

7.  Bisericile  locale  au  un  rol  decisiv  în  procesul  de  receptare  a  documentelor 
ecumenice,  fiindcă  numai  deciziile  acestora  au  credibilitate  în  faţa  credincioşilor. 
De  aici  şi  responsabilitatea  imensă  a  Bisericilor  locale  în  implicarea  lor  la  toate 
nivelele,  in  procesul  receptării  şi  manifestării  unităţii  creştine  văzute. 

8.  în  privinţa  Botezului,  Euharistiei  şi  Ministeriului  înregistrăm  cu  satisfacţie 
adoptarea  de  către  Bisericile  noastre  a  unei  terminologii  adecvate,  care  permite 
apropierea  poziţiilor  noastre  doctrinare,  fără  a  ignora  şi  divergenţele  care  persistă 
încă.  Conferinţa  nu  şi-a  propus  analiza  critică  a  documentului  BEM,  ci  a  rămas  la 
consideraţii  preliminare  care,  în  nici  un  fel,  n-au  urmărit  să  anticipeze  răspunsul 
oficial  al  Bisericilor.  In  schimb.  Conferinţa  oferă  Bisericilor  noastre  o  bună  bază 
în  formularea  răspunsurilor  oficiale  la  .acest  document4*. 

Importante  convergenţe  s-au  realizat  şi  în  Conferinţa  a  37-a  (Sibiu,  10  iunie 
1981)  consacrată  aniversării  a  1600  de  ani  de  la  Sinodul  II  Ecumenic  (referenţi: 
prof.  A.  Jivi,  1600  de  ani  de  la  Sinodul  II  Ecumenic.  Valoarea  ecumenică  a  Simbo¬ 
lului  de  credinţă  Niceo-constantincrpolitan  şi  prof.  J.  Juhasz  Simbolul  de  credinţă 
Niceo-constantinopolitan  —  sinteză  a  învăţăturii  dogmatice  a  Bisericii )  ale  cărei 
lucrări  s-au  încheiat  cu  următoarele  concluzii:33  „1.  S-a  constatat  cu  satisfacţie  că 
aniversarea  a  1600  de  ani  de  la  convocarea  Sinodului  II  Ecumenic  constituie  un 
moment  festiv  pentru  Bisericile  noastre,  şi  un  nou  prilej  de  afirmare  a  unităţii 
noastre  în  punctele  fundamentale  ale  credinţei  formulate  în  Simbolul  niceo-con¬ 
stantinopolitan.  * 

2.  Acest  Simbol  reprezintă  pentru  toţi  creştinii  esenţa  şi  norma  permanentă  a 
credinţei  Bisericii,  cuprinzînd  învăţăturile  dogmatice  de  bază  ale  Bisericii  din 
primele  patru  veacuri,  într-o  formă  completă  şi  echilibrată. 


32  .,S.T.‘*  nr.  1—2/1985,  p.  142—148  (Ch.  Klein),  p.  127—134  (I.  Bria),  p.  123—125 
(sinteza  I.  P.  S.  Antonie,  rezumat)  şi  p.  125 — 127,  „teze  comune1'. 

33  „S.T.“  nr.  7—10/1981,  p.  601—619;  p.  604—605  (sinteza  P.  S.  Antonie,  rezu¬ 
mat),  p.  605:  „teze  comune". 

3.  Bisericile  noastre  recunosc  în  acest  simbol  chintesenţa  întregii  învăţături 
descoperite  a  Mmtuitorului  Hristos  şi  a  Sfinţilor  Apostoli,  şi  a  practicii  liturgice 
de  pînâ  atunci  a  Bisericii. 

4.  Prin  Simbolul  Niceo-constantinopolitan  se  exprimă  atît  continuitatea  în 
timp  a  mărturisirii  de  credinţă  a  Bisericii,  cît  şi  identitatea  conţinutului  ei  dog¬ 
matic  cu  Cuvîntul  lui  Dumnezeu. 

5.  Păstrarea  şi  mărturisirea  Simbolului  de  credinţă  cere  şi  implică  in  acelaşi 
timp  dezvoltarea  şi  aprofundarea  adevărurilor  cuprinse  în  el,  în  conformitate  cu 
întreaga  credinţă  şi  viaţă  liturgică  a  Bisericii,  dar  şi  cu  aspiraţiile  credincioşilor 
din  fiecare  epocă. 

6.  Pentru  ca  Simbolul  Niceo-constantinopolitan  să-şi  poată  realiza  rolul  său 
în  păstrarea  şi  adîncirea  unităţii  dogmatice  a  Bisericii,  el  nu  trebuie  receptat  doar 
formal,  ci  trebuie  înţeles  şi  valorificat  In  lumina  întregii  credinţe  şi  a  vieţii  sacra¬ 
mentale  a  Bisericii. 

Integrat  în  viaţa  liturgică  a  Bisericii,  el  a  devenit  şi  trebuie  să  rămînâ  fer¬ 
ment  şi  dreptar  al  spiritualităţii  creştine,  unindu-ne  pe  toţi  într-un  imens  cor 
de  preamărire  a  luii  Dumnezeu  cu  o  gură  şi  cu  o  inimă. 

7.  Prin  angajarea  noastră  fermă  în  dialogul  ecumenic,  în  baza  Simbolului 
Nd.ceo-const>antinopolitan,  vom  ajunge  la  o  lărgire  a  consensului  teologic  şi  la  reali¬ 
zarea  de  noi  paşi  pe  calea  slujirii  unităţii  creştine  şi  a  idealurilor  de  pace,  con¬ 
lucrare  şi  frăţietate  a  tuturor  oamenilor**. 

In  fine  un  alt  grup  de  trei  conferinţe  au  aprofundat  la  nivel  ecumenic  local 
primele  două  teme  de  pe  agenda  dialogului  oficial  în  curs  dintre  Biserica  Ortodoxă 
Română  şi  Uniunea  Bisericilor  Evanghelice  din  R.F.G.  (E.K.D.)  I.  Gosslar  1979, 
II.  Iaşi  1980,  convergenţele  importante  realizate  fiind  exprimate  în  tezele  finale 
formate  de  Comisia  rectorilor  şi  prorectorilor  de  la  cele  trei  Institute  teologice.  Este 
vorba  de  Conferinţele  teologice  interconfesionale: 

—  a  34-<a  (Sibiu,  28  nov.  1979)  cu  tema  generală  Importanţa  şi  rolul  Mărturi¬ 
sirii  de  credinţă  în  teologie  şi  viaţa  Bisericii ;  referenţi:  pr.  prof.  Ioan  Ică,  Rolul 
şi  importanţa  mărturisirii  de  credinţă  in  teologia  şi  viaţa  Bisericii ,  Conf.  H.  Pitters, 
Autoritatea  doctrinară  in  Biserică;  sinteza  P.  S.  Episcop  Antonie  Plămădeală;  şi 
următoarele  teze  comune: 34  ,,a)  Sf.  Scriptură  a  Noului  Testament  este  expresia 
scrisă  a  Tradiţiei  apostolice  fundamentale. 

b)  După  convingerea  noastră  comună,  există  pe  lîngă  Tradiţia  apostolică  şi  o 
tradiţie  bisericească  vie  şi  dinamică,  indispensabilă  pentru  credinţa  şi  viaţa  Biseri¬ 
cilor  noastre. 

c)  Sîntem  de  acord  că  această  tradiţie  bisericească  are  caracter  obligatoriu 
pentru  Bisericile  noastre,  întrucît  e  de  acord  cu  Sf.  Scriptură  şi  Tradiţia  Apostolică. 

d)  Mărturisirea  de  credinţă  este  răspunsul  credinţei  noastre  la  cuvîntul  lui 
Dumnezeu  şi  expune  învăţătura  propovăduită  şi  predată  dintru  început  de  Biserică 
pe  baza  Sf.  Scripturi  şi  a  Tradiţiei  apostolice,  atît  în  forma  sa  concentrată  în  Sim¬ 
bolul  de  credinţă  niceo-constantinopolitan,  cît  şi  în  forma  sa  mai  dezvoltată  în 
hotăririie  Sinoadelor  ecumenice  care  au  valabilitate  permanentă,  precum  şi  în  măr¬ 
turisirile  de  credinţă  din  sec.  XVI — XVII,  sau  in  învăţătura  dezvoltată  a  Bisericii. 

e)  Izvorul  Mărturisirilor  de  credinţă  îl  constituie  întreaga  învăţătură  revelată 
cuprinsă  în  Sf.  Scriptură  şi  Tradiţia  apostolică,  care  se  continuă  în  Biserică  de-^a 
lungul  veacurilor  ca  tradiţie  dinamică,  oa  răspuns  la  problemele  fiecărei  epoci.  De 
aceea,  mărturisirea  de  credinţă  este  o  misiune  permanent  actuală  a  Bisericii,  pentru 
a  expune  în  formule  mereu  noi,  complementare  şi  paradoxale,  conţinutul  inefabil 
al  Adevărului  revelat. 

f)  Am  căzut  de  acord  că  Scriptura,  Tradiţia  şi  Mărturisirea  de  credinţă  nu  pot 
fi  separate  de  autoritatea  bisericească.  Autoritatea  doctrinară  a  Bisericii  este  o 
funcţie  esenţială  a  ei  pentru  defiiruirea  adevărului  revelat  şi  a  conţinutului  autentic 
al  Mărturisdnii  noastre  de  credinţă  faţă  de  rătăciri  şi  pentru  nevoile  credincioşilor. 

g)  Biserica  are  autoritate  doctrinară  întrucît  stă  permanent  în  adevărul  des¬ 
coperit  de  Hristos  şi  propovăduit  de  Sf.  Apostoli,  Ea  este  „stllp  şi  temelie  a  ade- 


34  „S.T.M  nr.  1 — 3/1980,  p.  250 — 286,  sinteza  P.  S.  Antonie,  p.  254 — 259,  p.  260 — 261 
„teze  comune**. 

vărului*'  (I.  Tim.  III,  15),  dar  şi  adevărul  descoperit  şi  credinţa  dreaptă  sînt  stîlp 
şi  întărire  <a  Bisericii. 

h)  Biserica,  in  totalitatea  ei,  are  autoritate  doctrinară  care  se  exprimă  în 
structuri  şi  forme  de  colegialitate  printr-un  oficiu. 

i)  înnoirea  mărturisirii  noastre  de  credinţă  este  o  datorie  permanentă  a  Bise¬ 
ricii  pentru  a  răspunde  nevoilor  credincioşilor  în  contextul  societăţii  şi  lumii  con¬ 
temporane  în  care  trăiesc*'. 

—  a  35-a  (Bucureşti,  22  mad  1980)  cu  tema  Tainele  în  Confessio  Auffustana  şi 
Mărturisirea  Ortodoxă  a  lui  Petru  Movilă  (referenţi:  prof.  Chr.  Klein,  pr.  prof. 
C.  Comiţescu  şi  arhid.  prof.  I.  Floca); 35 

—  a  39-a  (Sibiu,  15  iunie  1982)  cu  referatele  prof.  M.  Esseney,  Sf.  Taine  în 
învăţătura  şi  viaţa  creştină;  arhid.  prof.  I.  Zăgreanu,  Euharistia  —  Taină  a  uni¬ 
tăţii  creştine,  pr.  prof.  C.  Galeriu,  Preoţia  ca  taină  şi  slujire  în  viaţa  Bisericii,  ideile 
formulate  în  aceste  referate  ca  şi  în  discuţiile  pe  marginea  lor  fiind  concentrate  în 
importantele  teze  comune  formulate  de  Comisia  rectorilor: 36 

„1.  Participanţii,  în  unanimitate,  recunosc  importanţa  şi  necesitatea  Tainelor  în 
viaţa  Bisericii  şi  pentru  lucrarea  şi  slujirea  creştină  în  lume. 

2.  Acestea  sînt  lucrări  văzute  ale  Bisericii,  instituite  de  Iisus  Hristos,  prin  care 
El  însuşi  împărtăşeşte  harul  nevăzut  care  înnoieşte  şi  sfinţeşte  viaţa  credincioşilor. 

3.  Dar  Tainele  sînt  nedespărţite  de  cuvîntul  lui  Dumnezeu  exprimat  în  Sf. 
Scriptură  prin  care,  de  asemenea,  ni  se  împărtăşeşte  o  putere  dumnezeiască.  Faţă 
de  cuvintul  lui  Dumnezeu,  Tainele,  ca  lucrări  de  împărtăşire  obiectivă  a  harului 
dumnezeiesc,  sînt  cuvîntul  vizibil  al  lui  Dumnezeu. 

4.  Prin  lucrarea  Duhului  Sfînt,  Tainele  sînt  viaţa  lui  Hristos  în  Biserică,  La 
care  participă  cea  ce  se  împărtăşesc  de  ele. 

5.  Euharistia  este  Taina  unirii  noastre  depline  sacramentale  cu  Iisus  Hristos 
şi  cu  Biserica,  Trupul  Său,  în  ea  fiind  prezent  în  chip  real  Hristos  însuşi,  în  stare 
de  jertfă  şi  înviere. 


35  „S.T."  nr.  7 — 10/1980,  p.  685 — 729,  p.  702 — 706  (sinteza  pr.  prof.  D.  Popescu), 
p.  705:  „teze  comune":  1.  învăţătura  despre  Sfintele  Taine  nu  trebuie  privită  în 
mod  izolat,  ci  în  ansamblul  întregii  doctrine  cuprinse  în  Mărturisirile  de  credinţă 
respective. 

2.  Cele  două  mărturisiri  de  credinţă  prezintă  învăţătura  despre  Sf.  Taine  atît 
pe  baza  Sf.  Scripturi  cît  şi  a  Tradiţiei  Bisericii  una  şi  nedespărţită  (Simbolul  niceo- 
constantinopolitan,  hotărîrile  Sinoadelor  Ecumenice,  Scrierile  Sfinţilor  Părinţi). 

3.  Ambele  Mărturisiri  de  credinţă,  pentru  mîntuirea  credincioşilor,  ca  semne 
văzute,  instituite  de  Hristos,  prin  care  se  împărtăşeşte  harul  nevăzut.  Tainele  nu 
sînt  simple  semne  ale  făgăduinţei  lui  Dumnezeu  pentru  mîntuire,  ci  transmit  în 
mod  real  lucrarea  mîntuitoare  a  lui  Hristos. 

4  Intre  Cuvîntul  lui  Dumnezeu  şi  Taine  există  o  legătură  indisolubilă,  fiindcă 
şi  în  Cuvînt  şi  Taine  este  prezent  Hristos  însuşi  prin  lucrarea  Sf.  Duh,  Tainele 
fiind  instrumente  speciale  şi  necesare  ale  mîntuirii,  împreună  cu  Cuvîntul  lui  Dum¬ 
nezeu. 

5.  Există,  de  asemenea,  un  raport  strîns  între  Taine  şi  credinţă,  credinţa 
fiind  înţeleasă  atît  obiectiv  cît  şi  subiectiv,  ca  realitate  cuprinzătoare  a  vieţii  celei 
noi  în  Hristos  şi  ca  arvună  a  vieţii  celei  veşnice. 

6.  Prin  Taine  (Botez  şi  Euharistie)  credinciosul  moare  omului  celui  vechi  şi 
înviază  cu  Hristos  la  viaţa  cea  nouă,  şi  se  ridică  cu  Hristos  la  viaţa  învierii,  în 
şi  prin  Biserică  ca  trup  tainic  al  Său. 

7.  In  ce  priveşte  numărul  Tainelor,  Confessio  Augustana  lasă  problema  prin¬ 
cipial  deschisa.  Cît  priveşte  Spovedania  şi  Preoţia  sacramentală,  Confessio  Augustana 
cuprinde  elemente  care  ar  îngădui  înţelegerea  acestora  de  Taine;  celelalte  —  Mir- 
ungere,  Cununie  şi  Maslu  —  fiind  înţelese  şi  practicate  ca  lucrări  sfinte,  se 
bucură  de  o  preţuire  deosebit  în  viaţa  Bisericilor  protestante,  rămînînd  ca  sensul 
lor  să  fie  pe  deplin  lămurit  în  acord  cu  o  aprofundare  mai  insistentă  şi  mai  cuprin¬ 
zătoare  a  noţiunii  de  Taină". 

36  „S.T."  nr.  1 — 2/1983,  p.  94 — 103  (reportaj  şi  intervenţii  mai  importante  cele 
ale  pr.  prof.  D.  Radu  şi  I.  Ică),  p.  101 — 102:  „teze  comune". 

6.  Pe  lîngă  caracterul  ei  eclesial  şi  sacramental,  Euharistia  are  şi  un  caracter 
eshatologic,  fiind  prologul  unităţii  desâvîrşite  în  eshaton,  cînd  Hristos  va  fi  totul 
în  toate. 

Unitatea  care  se  realizează  în  Euharistie,  atît  cu  Hristos  cît  şi  a  creştinilor 
întreolaltă,  este  o  unitate  in  mers  spre  deplinătate,  care  implică  împreună  creşterea 
în  credinţă  a  celor  ce  se  împărtăşesc. 

7.  Tainele,  în  general,  şi  Euharistia  în  special,  implică  preoţia,  ca  o  condiţie 
esenţială  privind  săvîrşirea  lor  din  puterea  şi  încredinţarea  lui  Lisus  Hristos,  Capul 
Bisericii. 

8.  Preoţia  şi  slujirea  sînt  complementare  în  Biserică,  prin  harul  dumnezeiesc 
care  întemeiază  şi  susţine  diaconia,  conform  darurilor  primite  de  fiecare  mădular 
al  Bisericii.  Preoţia  este  prin  excelenţă  o  slujire  a  lui  Hristos,  a  Bisericii  şi  a 
lumii,  contribuind  la  creşterea  Trupului  lui  Hristos  şi  la  înfăptuirea  împărăţiei  lui 
Dumnezeu  pe  pămînt. 

9.  Există  o  complementaritate  între  preoţia  specială  şi  preoţia  obştească  şi 
slujirile  specifice  pe  care  acestea  le  implică.  Căci  pentru  zidirea  Trupului  lui 
Hristos  şi  creşterea  fiecărui  mădular  al  acestuia  sînt  necesare  darurile  şi  slujirea 
fiecăruia. 

10.  Conţinutul  ăkijirii  preoţeşti  îl  constituie  înfăptuirea  împărăţiei  lud  Dum¬ 
nezeu  pe  pămînt  care,  în  esenţa  ei,  este:  dreptate,  libertate,  iubire  frăţească,  muncă, 
pace  şi  fericire  pentru  toţi. 

11.  La  împlinirea  împărăţiei  lui  Dumnezeu  pe  pămînt  sînt  chemaţi  să  răspundă 
şi  să  colaboreze  cu  Dumnezeu  fiecare  preot  şi  credincios  cu  darurile  şi  slujirile 
sale  specifice,  împreună  cu  toţi  oamenii  de  bine  de  pretutindeni  care  luptă  împo¬ 
triva  nedreptăţilor,  asupririi,  urii  şi  războaielor,  militînd  neabătut  pentru  zidirea 
vieţii  celei  noi  şi  a  unei  păci  trainice,  bazate  pe  egalitate  şi  dreptate  pentru  toţi**. 

Aceste  teze  şi  concluzii  comune  rezumă  bine,  la  modul  reprezentativ  desigur, 
nu  exhaustiv,  esenţialul  progresului  realizat  în  cadrul  ecumenismului  local  din 
România  al  căror  principal  instrument  sînt  Conferinţele  teologice  interoonfesionale 
din  România  în  direcţia  dialogului  ecumenic  teologic  ce  urmăreşte  refacerea  unităţii 
creştine  în  credinţa  apostolică  cea  una.  Obligînd  cu  fiecare  temă  pe  teologii  repre¬ 
zentanţi  ai  Bisericilor  lor  la  o  confruntare  ecumenică  (nu  doar  polemic  şi  îngust 
confesională  ca  în  trecut)  în  materie  de  credinţă,  aceste  Conferinţe  au  realizat  în 
grade  diferite  o  reală  împreună-creştere  ecumenică  a  teologilor,  teologiilor  şi  Bise¬ 
ricilor  creştine  din  patria  noastră  pe  calea  lungă  şi  anevoioasă,  dar  singura  realistă 
şi  de  speranţă  pe  termen  lung,  a  realizării  unităţii  creştine  în  credinţă.  Pe  lîngă 
faptul  de  a  fi  produs  o  mai  mare  cunoaştere,  apropiere  şi  respect  reciproc,  unul 
din  meritele  lor  principale  este  acela  de  a  fi  dus  la  căutarea  şi  găsirea  unui 
limbaj  comun  în  abordarea  oricărei  teme  propuse  spre  reflexie  atît  de  mişcarea 
ecumenică  mondială,  cît  şi  de  problemele  specifice  ale  ecumenismului  local  de  la 
noi.**  Astăzi,  gîndim  convergent  şi  urmărim  formule  de  reconciliere  şi  redefinire, 
căutăm  împreună  punctele  comune  sau  complementare,  chiar  dacă  temele  rămîn 
încă  deschise  şi  mai  au  încă  destule  implicaţii  dramatice,  fiindcă  angajează  real¬ 
mente  dramatic  confruntarea  dintre  Biserici*4,  spunea  Î.P.  S.  Antonie  la  cea  de-a 
32-a  Conferinţă  teologică  interconfesională  din  29  noiembrie  1978  la  Bucureşti. 
„Am  găsit,  cum  afirma  profesorul  reformat  Lor  and  Lengyel  cu  ocazia  aceleiaşi 
conferinţe,  un  limbaj  nou  în  discuţiile  noastre  şi  ne -am  maturizat  pentru  adinei  rea 
străduinţelor  noastre  teologice  şi  ecumenice**.37 

In  ce  priveşte  evaluarea  din  punct  de  vedere  ortodox  a  rezultatelor  şi  perspec¬ 
tivele  deschise  dialogului  ecumenic  teologic  pe  plan  local  de  progresul  realizat  pînă 
acum  în  cadrul  Conferinţelor  teologice  interconfesionale  din  România  reţinem  şi 
semnalăm  ca  semnificative  următoarele  opinii  şi  propuneri  formulate  în  cadrul 
Conferinţei  jubiliare  cu  numărul  50  de  anul  trecut. 

—  Păr .  pro/.  D.  Radu:  „Pe  linie  teologică,  Bisericile  angajate  în  dialog  ecu¬ 
menic,  în  cadrul  ecumenismului  nostru  local,  trebuie  să  se  deschidă  mai  mult  unele 
altora,  făcîndu-şi  cunoscute  doctrinele  lor  şi  să  încerce  o  creştere  teologică  reală, 


37  A pud  pr.  praf.  D.  Radu,  Evaluarea . . .,  „S.T.**  nr.  1/1988,  p.  81. 

şi  nu  doar  de  cuvinte  şi  simple  formule,  căci  să^mi  fie  permis  a  mă  îndoi  că  multe 
din  concluziile  formulate  sînt  operatorii  în  învăţătura  şi  activitatea  unora  din  Bise¬ 
ricile  noastre.  Identificarea  punctelor  comune  şi  a  convergenţelor  teologice  trebuie 
să  fie  o  preocupare  constantă  la  Bisericile  noastre  dacă  vor  să  avanseze  real  pe 
drumul  unităţii  creştine  vizibile.  Spun  aceasta,  întrucît,  cu  ocazia  analizării 
BEM-ului,  de  pildă,  s-a  rămas  doar  la  suprafaţa  lucrurilor,  la  contextualizări  şi 
argumente  mai  mult  de  natură  sociologică.  Bineînţeles  şi  acestea  din  urmă  trebuie 
avute  în  vedere,  dar  nu  înaintea  Tradiţiei  apostolice,  în  general,  şi  a  Sf.  Scripturi 
în  special.  S-a  depăşit  faza  tatonărilor  şi  amabilităţilor  în  materie  de  doctrină.  Tre¬ 
buie,  însă,  mers  mai  adînc,  mai  ales  că  se  şi  poate  dacă  se  vrea'*.38 

—  Prof.  Hans  Klein:  „Experienţa  noastră  sub  conducerea  Duhului  Sfînt  din 
ultimii  25  de  ani  ne  sugerează  că  drumul  spre  unitate  e  mai  lung  decît  s-a  crezut. 
Dar  aceasta  nu  înseamnă  să  ne  resemnăm.  Dimpotrivă.  Pe  un  drum  fiecare  realizare 
este  îmbucurătoare,  şi  dacă  drumul  e  lung  ne  este  dată  posibilitatea  de  multe 
bucurii.  Dar  dacă  drumul  spre  unitate  este  lucrarea  Sf.  Duh,  atunci  şi  cei  inspiraţi 
cu  idei  noi,  cu  iniţiative  dinamice,  pot  fi  instrumente  ale  acestui  Duh.  Permiteţi-mi, 
deci,  să  văd  cu  ochii  mei  lăuntrici  unele  perspective,  să  visez.  Visez  că  la  un  anumit 
timp,  nu  numai  profesorii  de  istorie  bisericească,  ci  şi  cei  de  teologie  sistematică  se 
vor  întruni  în  comisii  teologice  interconfesionale  dezbâtînd  mai  intensiv  problemele 
ecumenice  intr-un  cadru  mai  restrîns,  dar  mai  expeditiv,  ajungînd  la  rezultate  ce 
vor  fi  dezbătute  ulterior  în  Conferinţele  noastre  interteologice.  Visez  ca  într-un 
timp  mai  îndepărtat  să  se  întrunească  teologii  biblici  şi  specialiştii  în  patristică 
şi  se  vor  începe  discuţii  în  comun  asupra  înţelegerii  Bibliei  şi  a  Tradiţiei  creştine. 
De  mai  mult  timp,  exegeţii  biblici  protestanţi  nu  mai  neglijează  tradiţia,  se  anga¬ 
jează  din  ce  în  ce  mai  mult  în  studierea  Sf.  Părinţi.  Pe  de  altă  parte,  se  constată  că 
în  Biserica  Ortodoxă  interesul  pentru  textul  biblic  creşte.  Şi  acest  lucru  este  o 
lucrare  a  Duhului  Sfînt.  Dacă  vom  avea  prilejul  să  ne  întîlnim  peste  25  de  ani 
din  nou  ne  vom  mira  ce  lucruri  fantastice  s-au  întîmplat,  pe  care  acum  nu  le 
putem  gîndi  (. . .)  Cred  că  o  posibilitate  a  acestui  Duh  este  de  a  se  exprima  chiar  şi 
visurile  noastre.  Deoarece  văd  cum  acest  Duh  ne  conduce  la  apropieri  noi,  ştiu 
că  ne  va  conduce  şi  mai  departe".39 

—  J.  P.  S.  Mitropolit  Antonie:  „încheiem  o  etapă  de  un  sfert  de  veac,  pe  plan 
local.  Acest  sfert  de  veac  a  schimbat  definitiv  vechile  mentalităţi  separatiste,  ne-a 
înfrăţit,  ne-a  creat  conştiinţa  culpabilităţii,  dezmembrării  şi  a  necesităţii  metanoiei , 
a  smereniei,  a  acceptării  unora  de  către  ceilalţi  în  speranţă  şi  dragoste.  Pe  planul 
ecumenismului  practic  am  ajuns  să  ne  situăm  pe  poziţii  comune  şi  pozitive,  în 
contextul  vieţii  noi  din  Patria  noastră  (. . .),  în  apărarea  păcii  şi  condamnarea 
războiului.  Personal,  aş  dori  ca  următorul  sfert  de  veac  să  însemneze  alţi  paşi 
înainte,  atît  în  ecumenismul  practic,  cit  şi  în  ecumenismul  teologic.  Trebuie  să  recu¬ 
noaştem  că  pe  acesta  din  urmă  l-am  abordat  cu  timiditate  şi  cu  insuficientă  efi¬ 
cienţă.  Am  urmat  pînă  acum,  de  altfel  o  metodă  care  se  foloseşte  şi  în  dialogurile 
ecumenice  internaţionale.  Metoda  a  fost  bună.  De  acum  înainte,  aş  crede  că  ar  fi 
bine  să  trecem  la  o  etapă  nouă.  Să  nu  mai  batem  pasul  pe  loc.  In  acest  sens,  rni-aş 
îngădui  să  fac  o  propunere  îndrăzneaţă  pe  care  o  sper  şi  realistă.  Să  încercăm, 
cu  înţelepciune  şi  prudenţă  —  o  spun  aceasta  pentru  cei  care  s-^ar  speria  —  să 
trecem  la  un  dialog  teologic  local  mai  îndrăzneţ,  pe  teme  bine  alese  şi  progresiv 
dificile.  Să  facem  o  experienţă  locală  de  pioniera*.  Nu  e  nevoie  neapărat  să  ne 


38  Ibidem,  p.  88. 

39  Dosarul  mss.  al  Conferinţei  a  50-a,  p.  186 — 187  (un  rezumat  al  evaluărilor 
drumului  comun  parcurs  în  cele  50  de  Conferinţe  interconfesionale  din  perspec¬ 
tivă  protestantă,  reformată  şi  luterană  întreprinse  de  prof.  A.  Pdntek  şi  H.  Klein 
în  „B  O.R."  11 — 12/1987,  p.  81 — 90).  O  propunere  similară  mai  veche  a  fost  formu¬ 
lată  încă  la  a  31-a  Conferinţă  interconfesionalâ  de  la  Sibiu  (mai  1978)  de  prof. 
luteran  H.  Pitters:  „Să  ne  gîndim  la  o  aprofundare  metodică  a  Conferinţelor  noastre 
teologice.  Ar  fi  foarte  bine  ca  lucrările  Conferinţelor  să  se  desfăşoare  în  2  zile 
oferindu-ne,  deci  mai  mult  timp  pentru  discuţii.  Mă  întreb  dacă  n-ar  fi  de  folos 
să  organizăm  şi  discuţii  în  grup  ca  să  ajungem  şi  la  formulări  teologice  comune" 
(„S.T."  nr.  5—8/1978). 

ţinem  de  coada  carului  dialogurilor  internaţionale,  deşi  nu  avem  deloc  intenţia  de 
a  le  minimaliza  aici  pe  acestea.  Să  învăţăm  din  ele  şi  să  le  folosim  rezultatele. 
Să  încercăm  însă  şi  soluţii  locale  care  să  poată  fi  utile  şi  dialogurilor  pe  plan 
internaţional.  Trebuie  să  ajungem  şi  la  momentul  cînd  trecem  la  o  nouă  etapă. 
Ar  putea  fi  de  ajuns  25  de  and  de  pregătire  a  mentalităţilor  şi  a  premizelor.  Ar  fi 
bine  oa  acest  moment  aniversar  să  nu  fie  doar  un  popas  de  largă  respiraţie  satis¬ 
făcută,  ci  un  punct  de  plecare  spre  un  salt  calitativ,  care  să  ne  înfrăţească  şi  mai 
mult,  şi  să  ne  apropie  către  începutul  mileniului  al  treilea,  de  o  mai  substanţială 
oră  a  bilanţului,  a  unui  bilanţ  mai  bogat  şi  mai  împlinit  decît  acesta'*.40 

—  Pr.  Prof.  Ioan  I.  Ică  conchidea:  „Desigur,  drumul  pînă  la  realizarea  unităţii 
depline  în  credinţă  şi  a  comuniunii  sacramentale  între  Bisericile  noastre  este  încă 
lung  şi  greu,  fiind  inseparabil  şi  de  pacea  şi  unitatea  popoarelor,  dar  rezultatele 
pozitive  la  care  am  ajuns  deja  deschid  înaintea  noastră  perspective  de  conlucrare 
ecumenică  şi  ne  dau  dreptul  să  sperăm.  Desigur,  sîntem  realişti.  Recunoaştem  cu 
satisfacţie  şi  mîndrie  progresul  remarcabil  realizat  pe  linia  adîncirii  unităţii  creş¬ 
tine  şi  slujirii  poporului  român,  dar  sîntem  conştienţi  că  mai  e  loc  pentru  mai 
mult  şi  mai  bine  în  activitatea  noastră  ecumenică.  E  nevoie  să  mergem  mai  adine 
—  cum  au  remarcat  I.  P.  S.  Mitropolit  Antonie,  păr.  prof.  D.  Radu  şi  dl.  rector 
Arpad  Pentek  — ,  ca  formulările  şi  noţiunile  noastre  să  aibă  cu  adevărat  acelaşi 
sens  pentru  toţi  şi  să  exprime  Tradiţia  apostolică  comună  pentru  ca  activitatea 
noastră  ecumenică  să  exprime  o  creştere  reală  pe  linia  atît  a  unităţii  cît  şi  a  slu¬ 
jirii  în  comun  a  poporului. 

Bogata  experienţă  a  ecumenismului  local  din  România  a  fost  apreciată  de 
mulţi  dintre  cei  ce  ne-au  vizitat  ţara,  fiind  adeseori  dată  de  exemplu  şi  model 
de  conlucrare  ecumenică,  teoretică  şi  practică.  Prin  condiţiile  şi  poziţia  sa  specifică, 
România  a  fost  socotită,  pe  bună  dreptate,  ca  punct  de  întîlnire  între  Est  şi  Vest, 
care  poate  să  ducă  la  o  apropiere  între  Bisericile  şi  popoarele  Europei.  Deschişi 
noi  înşine  oricărui  efort  sincer  de  apropiere  şi  conlucrare  ecumenică,  pe  plan  local 
sau  general,  ne  bucurăm  dacă  experienţa  ecumenică  românească  poate  constitui  un 
imbold  şi  pentru  alţii  de  intensificare  a  conlucrării  ecumenice  întru  slujirea  unităţii, 
înţelegerii,  vieţii  şi  păcii  pe  planeta  noastră41.41 

Pr.  Prof.  Dr.  Ioan  I.  Ică 


40  „B.O.R."  nr.  11—12/1987,  p.  93—94 

41  Ibidem,  p.  104—105. 

INTERFERENŢE  CULTURALE  lN  LEVANT:  SCRIERILE 
LUI  PAOLO  SEGNERI  ÎN  ARABĂ,  GREACĂ,  ROMÂNĂ  ŞI  TURCA 


Deşi  a  jucat  un  rol  atît  de  important  în  mişcarea  antiquietistă  ca  principal 
critic  al  doctrinei  lui  Miguel  de  Molinos,1  numele  celebrului  —  altădată  —  predicator 
italian  Paolo  Segneri  (1624 — 1694)  apare  foarte  rar  în  sintezele  de  istorie  cultu¬ 
rală2  şi  aproape  de  loc  în  acelea  privind  ideile  sud-est  europene.  Şi  totuşi,  proli¬ 
ficul  autor  iezuit  are  dreptul  mai  mult  decît  am  crede  la  atenţia  noastră.  Cîteva  din 
scrierile  lui  s-au  bucurat  de  o  intensă  circulaţie  în  Levant  în  secolele  XVIII — XIX, 
nu  numai,  cum  ne  puteam  aştepta,  în  cercurile  misionarilor  apuseni,  dar  şi  în  comu¬ 
nităţile  orientale  arabofone,  ortodoxe,  maronite  sau  unite  cu  Roma.  Mai  mult  decît 
atît,  Segneri  a  furnizat  modele  pentru  texte  de  bază  ale  pietăţii  ortodoxe  tîrzii 
datorate  unor  autori  de  seamă  ca  Athanasios  Varouchas  (1631 — 1708)  şi  Nikodimos 
Kallivourtsis,  mai  cunoscut  sub  numele  de  Nicodim  din  Naxos  sau  Aghioritul 
(1749—1809). 


1.  Segneri  în  arabă 

Primele  traduceri  în  arabă  din  scrierile  lui  Segneri  au  fost  datorate  unui  cerc  de 
cărturari  pe  care  deosebirile  confesionale  —  maronită,  ortodoxă  —  nu  i-au  împie¬ 
dicat  să  apeleze  la  opera  lui.  In  1711  Athanasius  Dabbas,  fost  —  şi  viitor  —  pa¬ 
triarh  al  Antiohiei,  edita  la  Alep  în  noua  sa  tipografie  primită  în  dar  de  la  Con¬ 
stantin  Brâncoveanu,  domnul  Ţării  Româneşti,  o  Risala  wagiza  tudihu  kaifiya 
at-tawba  al-’i  ‘ tiraj  wa  fima  yalzamu  al-mu'tarif  [’aw]  silk  ad-durr  an-nazim  fi 
sirr  at-tawba  wa  al-’Vtiraf  al-qawim  (Carte  pe  scurt  despre  pocăinţă  şi  mărturisire 
şi  despre  datoriile  confesorului  şi  penitentului  [sau]  Şirag  de  mărgăritare  alese 
despre  taina  adevăratei  mărturisiri).3 


1  împotriva  celebrei  cărţi  a  lui  Molinos,  Guida  spirituale  che  disinvolge 
Vanima  e  la  conduce  per  l’interior  camino  alVacquisito  della  perfetta  contempla- 
zione  e  del  ricco  tesoro  della  pace  interiore  (Roma,  1675),  Segneri  publică  peste 
şase  ani  (fără  a  menţiona  numele  quietistului  spaniol),  Concordia  tra  la  fatica  e 
la  quiete  nelVorazione,  espressa  ad  un  religioso  in  una  risposta  (v.  Opere  del 
Padre  Paolo  Segneri,  t.  IV.  Venezia,  1728,  p.  241 — 336);  tot  antiquietiste  sînt  Lettera 
di  msposta  sopra  l’eccezione  che  dă  un  difensore  de’  moderni  quietisti . . .,  ibid., 
p.  337 — 366;  I  sette  principi  su  cui  si  fonda  la  nuova  orazion  di  quiete...,  ibidem, 
p.  367 — 415  şi  Fascetto  di  vâri  dubbi  intomo  all’orazione  oggi  detta  di  pure  fede , 
di  fede  sola,  di  fede  semplice  o  pur  di  quiete . . .,  ibid.,  p.  416 — 432. 

2  Laffont-Bompiani,  Dictionnaire  des  oeuvres  de  tous  Ies  temps  et  de  tous  Ies 
pays,  I — IV,  Paris,  1952 — 1954  îl  ignoră  cu  desăvîrşire;  Michel  Arnaud,  Littârature 
italienne,  în  Encyclopedie  de  la  Pleiade.  Histoire  des  littâratures,  II,  Paris,  1956, 
p.  809,  îl  menţionează  ca  „puissant  orateur,  dont  Ies  Caremes  (II  Quaresimale,  n.n.) 
passent  pour  Ies  plus  beaux  du  temps"  şi  drept  una  „des  expressions  superieures 
du  conformisme“. 

3  Christianus  Fridericus  de  Schnurrer,  Bibliotheca  arabica,  Halae  ad  Salam, 
1811,  p.  273 — 274,  nr.  271;  Georg  Graf,  Geschichte  der  christlichen  arabischen 

Nu  s-a  făcut  încă  relaţia  între  opera  lui  Paolo  Segneri  şi  această  carte  des¬ 
pre  ca^e  Joseph  Nasrallah  crede  că  ar  fi  fost  „compilată  după  diverşi  autori,  cei 
mai  mulţi,  probabil,  greci*4  (Athanasius  însuşi  spune  doar  că  a  „adunat-o  şi  alcă¬ 
tuit-o  din  grădina  dascălilor'*  —  al-mu4allimin ).4  Dar  cele  mai  recente,  răspîndite 
şi  autoritare  scrieri  pe  această  temă  care  circulau  pe  atunci  în  Levant  erau  acelea 
ale  lui  Segneri:  II  confessore  istruito,  in  cui  si  dimostra  a  un  confessore  la  pratica 
di  amministrare  con  frutto  il  sagramento  della  penitenza 5  şi  II  penitente  istruito 
a  ben  confessarsi,  operetta  spirituale ,  da  cui  ciascuno  puo  apprendere  il  modo 
certo  di  ritomare  in  grazia  del  suo  Signore  e  di  manteneruisi.6  Comparaţia  opu¬ 
sculelor  lui  Segneri  cu  cartea  lui  Dabbas  va  arăta,  negreşit,  că  nu  e  vorba  doar 
de  o  coincidenţă  tematică.7 

Cărturarul  alepin  nu  era,  de  altfel,  singurul  autor  arab  interesat  pe  atunci 
de  Segneri.  Dabbas  era  ajutat  în  lucrul  lui  literar  de  episcopul  Germanos  Farhat, 
la  rîndul  lui  legat  de  „cel  mai  rodnic  traducător  dintre  învăţaţii  Orientului  creş¬ 
tin'*,8  Yusuf  ibn  Girgis  al-Bani  (născut  la  Alep,  educat  la  Roma,  decedat  după  1721). 
Iar  Yusuf  însuşi  menţionează  în  încheierea  traducerii  sale  din  Alonso  Rodriguez, 
Exercicio  de  perfeccion  y  virtudes  cristianas9  că  a  alcătuit  o  Kitab  al-mu4arrif 
wal-mu'tarif  (Cartea  confesorului  şi  a  penitentului),  despre  care  Georg  Graf  crede 
că  ar  fi  versiunea  arabă  a  lucrărilor  lui  Segneri  II  confessore  istruito  şi  II  peni¬ 
tente  istruito.10  Intr-adevăr,  după  cum  vom  vedea,  cele  două  scrieri  au  fost 
traduse,  copiate,  publicate  mai  totdeauna  împreună,  într-un  singur  volum,  atît  în 
versiunile  arabe,  cît  şi  în  cele  greacă  sau  română.  La  fel  va  proceda  un  coreli¬ 
gionar  al  lui  al-Bani,  pe  nume  Ibrahim  Galwan  as-Samarani,  şi  el  un  absolvent 
al  ^Colegiului  maronit  din  Roma,  care  încheie  în  1817  un  IrSad  al-mu4arrif  wal 
mu4tarif  (Călăuza  confesorului  şi  a  penitentului).11  Comparaţia,  neîntreprinsă  încă, 
între  aceste  tălmăciri  arabe  realizate  în  aceeaşi  vreme  şi  în  acelaşi  mediu  de  cul¬ 
tură  va  stabili  raporturile  cu  originalele  italiene,  un  eventual  intermediar  grecesc, 
sau  împrumuturile  posibile  între  traducători. 

Fapt  este  că,  la  numai  cîteva  decenii  de  la  publicarea  lor,  lucrările  lui  Paolo 
Segneri  intrau  în  arsenalul  misiunilor  latine  în  Orientul  Apropiat.  Pentru  că  nici 
căile,  nici  scopul  acestui  transfer  din  literatura  italiană  în  cea  arabă  creştină  nu 
sînt  întâmplătoare:  ele  fac  parte  din  uriaşul  şi  complexul  proces  al  modernizării 
Levantului,  proces  în  cadrul  căruia  convertirile  —  individuale  sau  colective,  decla¬ 
rate  sau  criptice,  conştiente  sau  potenţiale, pregătite  prin  aculturaţie,  simpatie  sau 
numai  interes  —  au  jucat  un  rol  adeseori  determinant. 


Literatur,  III,  Bd.,  Cittâ  del  Vaticano,  1949,  p.  129,  nr.  2;  Joseph  Nasrallah,  L7m- 
p rimerie  au  Liban,  Beyrouth,  1949,  p.  25;  acelaşi,  Histoire  du  mouvement  littâraire 
dans  VEglise  melchite  du  V*  au  XXC  siecles,  voi.  IV/1,  Louvain-Paris,  1979,  p.  135.. 

4  J.  Nasralah,  Histoire,  IV/1,  p.  135. 

5  Brescia,  1672;  în  Opere  del  Padre  Paolo  Segneri,  t.  IV,  Venezia,  1728, 
p.  617—672. 

6  Bologna,  1669;  în  ed.  de  Opere  citată,  t.  IV,  p.  673 — 720. 

7  Cît  despre  a  treia  parte  din  cărţile  lui  Athanasius,  tratînd  despre  calităţile 
cerute  confesorului,  cf.  şi  P.  Segneri,  II  parroco  istruito ,  ed.  cit.,  t.  IV,  p.  491 
şi  urm.,  în  special  588 — 592  şi  Irăad  bi  huşuş  al-kamalat  waş-şifat  al  maţlubat 
min  mu4allimi  al-i4tiraf  (Despre  desăvîrşirile  şi  calităţile  cerute  confesorilor  şi  regu¬ 
lile  pe  care  trebuie  să  le  păzească  la  taina  pocăinţei),  St.  Jean  de  Suwai'r,  1804 
(apud.  J.  Nasrallah,  Ulmprimerie,  p.  41).  A  tradus  Athanasios  Dabbas  din  italiană? 
In  bibliografia  operelor  sale  (J.  Nasralah,  Histoire,  IV/1,  p.  133 — 146)  nu  mai  întîlnim 
nici  o  traducere  din  această  limbă  pe  care  foarte  probabil  o  cunoştea  ca  price 
levantin  instruit  al  timpului.  Dar  dacă  a  tradus  din  greacă,  pe  care  o  stăpînea 
foarte  bine,  rezultă  că  scrierile  menţionate  ale  lui  Segneri  aveaifltieja  o  versiune 
în  această  limbă  anterioară  anului  1711. 

8  După  cum  apreciază  G.  Graf,  Geschichte ,  III,  p.  383. 

9  Sevilla,  1609  şi  alte  ediţii. 

10  G.  Graf,  Geschichte ,  III,  p.  384 — 385. 

11  Ibid.,  p.  471,  al.  d. 

Intr-adevăr,  în  1739  cele  două  opuscule  ale  lui  Segneri  preocupă  pe  Pierre 
Fromage  (1678 — 1740),  predicator  şi  superior  al  misiunii  iezuite  din  Alep.12  Era 
vremea  In  care  se  consolida  unirea  cu  Biserica  apuseană  a  unei  părţi  din  credin¬ 
cioşii  Patriarhatului  Antiohiei  (1724),  al  doilea  succes  al  Congregaţiei  De  Propa¬ 
ganda  Fide  după  unirea  impusă  în  1698  românilor  ortodocşi  din  Transilvania. 
Fromage  adaugă  traducerea  lucrării  II  parocco  istruito  a  aceluiaşi  autor.  Cele  trei 
traduceri  au  fost  revăzute  de  Abdallah  Zahir,  cărturar  libanez  uniat,  trecut  din 
cercul  lui  Athanasius  Dabbas  în  acela  al  lui  Fromage,  traducător,  polemist  anti- 
ortodox.u  Traducerile  din  Segneri  vor  apărea  la  mănăstirea  Mar  Hanna  (la  Suwaîr, 
lîngâ  Beirut),  în  tipografia  transferată  de  la  Alep,  fostă  a  lui  Athanasie  şi  în  care 
Zahir  ucenicise.  II  penitente  istruito  va  cunoaşte  acolo  trei  ediţii  (1747,  1794,  1836), 14 
sub  titlul  Kitab  murăid  al-khatV  fi  sirr  at-tawba  wal-Vtiraf  (Călăuza  penitentului 
în  tainele  spovedaniei  şi  împărtăşaniei),  iar  II  parocco  şi  II  confessore  o  ediţie 
(1760)  sub  titlul  Kitab  murăid  al-kahin  (Călăuza  confesorului).15 

Aceste  traduceri  au  fost  larg  răspîndite  prin  copii  (Georg  Graf  menţionează 
12  manuscrise  păstrate  din  Murăid  al-kahin  şi  alte  12  din  Murăid  al-khati\  toate 
din  secolele  XVIII — XIX)  şi  prin  tipăriturile  menţionate,  la  care  se  adaugă,  din 
Călăuza  penitentului,  ediţiile  din  Kuzhayya  (1839,  în  caractere  karăuni)  şi  Roma 
(1344  şi  1860),  iar  din  Călăuza  confesorului  ediţiile  din  Beirut  (1863,  1868,  1 885). 16 
Intre  timp,  II  confessore  sdrăbate  alte  zone  diin  Orient  şi  este  din  nou  tradusă  în 
prima  jumătate  a  secolului  XIX  de  cărturarul  nestorian  Damianus  Kundiz  din 
mănăstirea  AlkoS,  versiune  publicată  la  Moşul.17 

De  o  anumită  favoare  între  melkiţi  s-a  bucurat  şi  o  altă  lucrare  a  lui  Segneri, 
II  devoto  di  Maria  Vergine,  tradusă  de  un  absolvent  al  Colegiului  grec  din  Roma. 
Dionysius  Haggar  sub  titlul  al-muta‘abbid  li-Maryam  şi  publicată  la  Roma  (1766) 
şi  Moşul  (1870  şi  1896). 18  în  sfîrşit,  predici  ale  lui  Segneri  au  fost  traduse  în  1726 
la  Akko  de  Istifan  al-Kubrusi,  fost  elev  al  Colegiului  maronit  roman.  Sub  titlul 
al-Hutab  al-bahira  wal-mawa‘iza  az-zagira  (Predici  strălucitoare  şi  cuvinte  ame¬ 
ninţătoare)  şi  în  traducerea  revizuită  de  Aklimis  Yusuf  ibn  Dawud  Zabuni  predicile 
pentru  Postul  mare  (II  Quaresimale) 19  au  fost  publicate  la  Moşul  în  1876  şi  1881;20 
se  cunosc  12  copii  manuscrise.21  Pierre  Fromage  a  tradus  la  rîndul  lui  o  culegere 
de  predici  ale  lui  Segneri  publicate  tîrziu  la  Moşul  (1892)  sub  titlul  al-Mawa'iz 
as-sadida  al-adabiya  fi  tatkif  al-masihi  fi  tarikatihi  ad-diniya  (Predici  morale  bine 
gîndite  pentru  zidirea  creştinului  pe  calea  lui  duhovnicească).22  Din  această  selecţie, 
ultimele  zece  porunci  au  fost  traduse  de  Sarkis  ibn  Butrus  al-Gamri  din  Ehden 
în  1741.23 


12  G.  Graf,  Geschichte,  III,  p.  201,  nr.  16;  IV,  1951,  p.  223,  nr.  21—22. 

13  G.  Graf,  Geschichte,  III,  p.  201,  nr.  16. 

14  J.  Nasrallah,  L’Imprimerie,  p.  39,  41,  43. 

15  C.  F.  Schnurrer,  op.  cit.t  p.  291 — 293,  nr.  298;  J.  Nasrallah,  L’Imprime- 
rie,  p.  39. 

16  G.  Graf,  Geschichte,  IV,  p.  229,  nr.  21 — 22;  p.  237,  nr.  4. 

17  Ibid.,  p.  111. 

18  G.  Graf,  Geschichte,  III,  p.  225,  nota  2  (cf.  Louis  Cheiko,  Catalogue  des 
rrumuscrits  des  auteurs  arabes  chrâtiens  depuis  VIslam,  Beyrouth,  1924,  p.  89 — 119, 
traducător  ar  fi  Fromage,  iar  Haggar  numai  revizor);  IV,  p.  79  (traducător  Fromage, 
revizor  Aklimis  Yusuf,  menţionat  mai  departe). 

19  Firenze,  1679;  ed.  Opere,  t.  IV,  Venezia,  1728,  p.  433 — 490. 

20  G.  Graf,  Geschichte,  III,  p.  471—472;  IV,  p.  79,  nr.  17,  b. 

21  Ibid.,  III,  p.  472,  nr.  2. 

22  Ibid.  IV,  p.  230,  nr.  23;  după  Paul  Bacei,  Demiăres  annâes  d'Abdallah 
Zakher,  în  „Echg6  d'Orient"  11,  1908,  p.  370,  nr.  8,  revizuirea  traducerii  s-ar  datora 
lui  Zahir. 

23  G.  Graf,  Geschichte,  III,  p.  436,  nr.  2,  b.  Louis  Cheiko,  Catalogue  (v.  supra) 
p.  118  şi  164  ezită  să  identifice  Pedagogul  creştin  (Murăid  al-masihi,  Suwaîr,  1738 
cu  Paolo  Segneri,  II  cristiano  istruito  sau  cu  Philippe  d’Outreman,  Le  pedagogue 
chretien,  ou  la  maniăre  de  uivre  saintement.  J.  Nasrallah,  L’Imprimerie,  p.  39  opina 
pentru  Fromage  şi  Zahir;  Paul  Sbath,  Al-Fihris  (Catalogue  de  manuscrits  arabes). 

Traduse  de  cărturari  apartinînd  tuturor  confesiunilor  din  Orientul  creştin, 
scrierile  lui  Segneri  au  cîştigat,  cum  se  vede,  un  mare  număr  de  cititori  de  limbă 
arabă.  Ei  aveau  în  comun  zelul  pentru  unirea  cu  Roma,  aşadar  interesul  pentru 
noua  literatură  ziditoare  de  suflet  produsă  în  Apus.  Dar  s-a  arătat  mai  sus  că 
au  existat  şi  alte  motivaţii  ale  preţuirii  arătată  în  Levant  operei  lui  Segneri. 


2.  Segneri  şi  Eudomadeuharion  al  lui  Athanasios  Valouchas 


Fără  îndoială  că  din  alcătuirile  cărturarului  cretan  Athanasios  Varouchas 
cea  mai  citită,  de  mulţi  chiar  memorată,  fiind  de  utilizare  curentă,  este  seria  de 
rugăciuni  pentru  fiecare  zi  a  săptămînii,  Eudomadeuharion.  Cînd  au  fost  scrise 
aceste  texte  de  mare  răspîndire  nu  ştim  sigur;  chiar  paternitatea  lor  prezintă 
puncte  obscure. 

Biblion  kaloumenon  Eudomadeuharion.  Proseuhai  dia  kathe  himeran  ein 
glossan  koinin  a  apărut  mai  întîi  la  Veneţia  în  1704,  la  Nicolae  Glykys  cu  indi¬ 
caţia:  poiema  Konstantinou  tou  Abia  ek  nesou  Patmou.  Dar  peste  şapte  ani  aceeaşi 
carte  era  imprimată  ca  ediţie  separată,  tot  la  Veneţia,  de  Nicolae  Saros  sub 
titlul  Biblion  kalommenon  Eudomadeuharion  şi  ca  a  doua  parte  din  Synopsis 
mikra  (acelaşi  editor,  acelaşi  an,  p.  253 — 216).25  Athanasios  Ieromonahul  din  Creta 
este  Athanasios  Varouchas,  cunoscut  pentru  alte  alcătuiri  ziditoare  de  suflet,  ca 
traducerea  în  greaca  populară  a  Scării  sf.  Ioan  (Veneţia,  1690),  Comentarii  la  Psalmi 
(Veneţia,  1705),  etc.  Cît  de  răspîndit  a  fost  Eudomadeuharion  rezultă  din  cele  21 
ediţii  publicate  numai  între  17p4 — 1800, 26  la  care  trebuie  adăugate  numeroasele 
republicări  din  secolele  XIX — XX  şi  traducerile  în  alte  limbi  ale  popoarelor  de 
confesiune  ortodoxă.27 

In  raport  cu  tema  acestor  note,  de  remarcat  este  faptul  că  textele  în  ches¬ 
tiune  sînt  traduceri  amplificate  după  Preghiere  divote  da  dirsi  ogni  giomo  della 
settimana  ale  lui  Paolo  Segneri  sau,  cel  puţin,  cuprind  fragmente  întinse  din  alcă¬ 
tuirile  predicatorului  italian,  după  cum  arată  aceste  comparaţii  între  original  şi 
versiunile  greacă  şi  română:28 

Per  la  domenica:  „ . . .  darmi  grazia  di  santificare  questa  Santa  Domenica, 
secondo  il  vostro  commandamento  e  della  nostra  madre  Santa  Chiesa,  dantfomi 
una  vera  contrizione  di  tutti  li  peccati,  chi’io  ho  commesso  contro  la  Vostra 
Divina  Maestâ,  contro  l’anima  mia  e  contro  il  mio  prossimo . . (Segneri,  IV, 
p.  726)  =  kai  dos  mou  harin  se  parakalo  me  megalen  tapeinosin,  na  timeso  ten 
symerinen  hagian  Kyriaken  kata  ton  horismon  sou  kai  prostaxin  tes  Ekklesias 


III,  Le  Caire,  1939,  nr.  2639,  pentru  Theophilus  Faris  (v.  pentru  aceste  atribuiri 
Graf,  Geschichte ,  III,  p.  223  c  şi  IV,  p.  229).  Studiul  —  încă  neîntreprins  —  al 
raporturilor  dintre  diferitele  versiuni  arabe  din  Segneri  va  permite  şi  stabilirea 
identităţii  sau  diversităţii  unor  manuscrise  cu  titluri  apropiate,  a  autorilor  şi  tra¬ 
ducătorilor  lor. 

24  Thomas  I.  Papadopoulou,  Hellânikâ  bibliographia  (1466  ci. — 1800),  t.  I, 
Athânai,  1984,  p.  3,  nr.  2. 

25  Op.  cit.,  p.  411,  nr.  5468. 

26  Op.  cit.,  p.  3,  nr.  2;  p.  71—72,  nr.  945—946;  p.  411—412,  nr.  5468—5472, 
5475—5499. 

27  Pentru  ediţiile  româneşti  publicate  între  1745 — 1918,  v.:  Ioan  Bianu  şi  Nerva 
Hodoş,  Bibliografia  românească  veche,  t.  II,  Bucureşti,  1910,  ad  ann.;  aceiaşi  şi  Dan 
Simonescu,  op.  cit.,  t.  III,  Bucureşti,  1936,  ad  ann.;  Gabriel  Strempel  (ş.a.),  Biblio¬ 
grafia  românească  modernă ,  1831 — 1918,  voi.  I,  Bucureşti,  1984,  s.t.  Acatistier  şi 
Carte  de  rugăciuni. 

28  Trimitem  la  Segneri,  ed.  cit.,  voi.  IV;  Abia,  ed.  cit.  iar  pentru  versiunea 
română,  la  Acatistieriu  cuprinzătorul  de  rugăciuni  umilincioasă  pentru  trebuinţa 
fiecăruia  creştin,  Buzeu,  1860. 

sou  tes  M  eter  as  mou  harizontas  mou  mian  alethenin  metanoisin  eis  hola  mou  ta 
krimata  opou  eptaira  tes  basileias  sou,  kai  tes  psyhes  mou  kai  tu  plesiou  mou . . . 
(Abias,  p.  6,  r.  17 — p.  7 ,  r.  4)  =  „şi-mi  dă  dar  smeritului  şi  nevrednicului  să 
cinstesc  astăzi  pre  această  sfîntă  duminecă  după  porunca  Ta  şi  după  porunca 
Bisericii  Tale  Maicii  noastre,  dăruindu-mi  pocăinţă  adevărată  pentru  ca  seâ-mi 
plîng  păcatele  ce  am  făcut  împotriva  împărăţiei  Tale  şi  împotriva  sufletului  mieu 
şi  a  vecinului  mieu"  (Acatisteriu,  p.  46,  r.  16 — p.  47,  r.  1).  Textul  italian  este 
tradus  pînă  la  cuvintele  ch'io  possa  esser  partecipe  della  vostra  gloriosa  Resur - 
rezione  (Segneri  IV,  726,  col.  I,  r.  43 — 49  pînă  la  col.  II,  r.  42 — 50  şi  p.  727,  col.  I, 
r.  2 — 28,  sau  43  de  rînduri  din  44)  =  anastasaimas  me  ten  Anastasin  sou.  (Abias. 
p.  7,  r.  4 — p.  8,  r.  16;  Acatisteriu,  p.  47,  r.  4 — p.  48,  r.  10:  „înviază-ne  cu  învierea  TA“. 

Per  il  lunedi:  este  preluat  doar  un  fragment  de  17  rînduri  (din  32):  „con 
profonda  umilta  di  cuore  io  conosco  [. . .]  far  di  me  secondo  la  Vostra  santa 
volontâ  (Segneri  IV,  727,  col.  I,  r.  33 — 50)  =  me  megalen  kai  batheian  tapei - 
nosin  [. . .]  kathos  sou  aresei  (Abias,  p.  8,  r.  21 — p.  9,  r.  21)  =  „cu  adîncă  şi  mare 
smerenie  a  inimii  mele  cunosc  [. . .]  să  fie  voea  Ta  la  mine  precum  îţi  place*4 
( Acatisteriu ,  p.  48,  r.  15 — p.  49,  r.  12). 

Per  il  martedi:  este  tradusă  toată  partea  primă  (9  rînduri),  începutul  şi  trei 
fragmente  din  Orazione  all’Angelo  Custode  (Segneri  IV,  727,  col.  II,  r.  11 — 19, 
21 — 22,  27 — 31,  31 — 32,  33 — 38  =  Abias,  p.  11 — 12  =  Acatisteriu,  p.  50 — 51).  Din  aceste 
cinci  fragmente,  al  doilea  şi  al  patrulea  au  fost  folosite  în  textul  grec  (şi  român) 
al  rugăciunii  de  luni  (Abias,  p.  11,  r.  4 — 5  =  Acatisteriu,  p.  50,  r.  12 — 13  şi  51,  r.  5 — 8), 
deoarece  la  ortodocşi  lunea  este  consacrată  îngerului  păzitor,  iar  la  catolici  marţea. 

Per  il  mercoledi:  sînt  luate  din  Segneri  două  fragmente  (IV,  727,  col.  II, 
r.  44 — 52  şi  f.  728,  col.  I,  r.  4 — 7;  Abias,  p.  16,  r.  8 — 28  şi  p.  17,  r.  4 — 9;  Acatisteriu, 
p.  57,  r.  12— p.  58,  r.  7  şi  11—13). 

Per  il  giovedi:  patru  fragmente  traduse  (Segneri  IV,  p.  728,  col.  I,  r.  16 — 26, 
27 — 29;  31 — 33,  36 — 38,  sau  17  rînduri  din  27;  Abias,  p.  18,  r.  14  etc.  pînă  la  p.  19, 
r.  21;  Acatisteriu,  p.  57,  r.  11 — p.  58,  r.  20). 

Per  il  venerdi :  patru  fragmente  (Segneri  IV,  col.  I,  r.  45 — 47,  49  —  col.  II, 
r.  3;  r.  3 — 12;  16 — 18,  sau  17  rînduri  din  24;  Abias,  p.  20,  r.  8 — p.  22,  r.  3;  Acatisteriu, 
p.  59,  r.  4,  —  p.  60,  r.  16). 

Per  il  sabbato:  două  fragmente  (Segneri  IV,  p.  728,  col.  II,  r.  20 — 28  şi  30 — 35, 
sau  13  rînduri  din  33;  Abias,  p.  24,  r.  18 — p.  26,  r.  5;  Acatisteriu,  p.  63,  r.  7 — p.  64, 
r.  12). 

Care  este  raportul  dintre  alcătuirile  lui  Segneri  şi  cele  ale  lui  Abias- Varouchas? 
Comparaţia  îngăduie  mai  întîi  constatarea  că  traducătorul  preia  de  la  autorul 
italian  ideea  unor  rugăciuni  pentru  fiecare  zi  a  săptămînii.  Originalul  îl  atrage  pe 
traducător,  dar  nu-1  mulţumeşte  pe  deplin.  Ca  urmare,  el  traduce  din  Segneri 
(adesea  modificînd)  numai  fragmente  (ce  e  drept  lungi,  142  rînduri  din  214).  El 
evită  ideile  şi  expresiile  „latine1*  şocante  pentru  cititorii  ortodocşi,  adaptîndu-le 
tradiţiei  orientale.  Astfel,  în  rugăciunea  de  luni  (adresată  de  ortodocşi  îngerilor) 
el  preia  de  la  Segneri  Preghiera  per  la  martedi.  Cînd  textul  lui  Segneri  i  se  pare 
sărac,  traducătorul  în  greceşte  adaugă  In  spiritul  pietăţii  orientale,29  ceea  ce  face 
ca  textul  grecesc  să  fie  de  aproape  trei  ori  mai  întins  decît  prototipul  italian. 
Abias-Varouchas  deci  nu  a  tradus  servil  ci  a  prelucrat.  Contribuţia  la  forma  gre¬ 
cească  a  rugăciunilor  pentru  toată  săptămîna  e  atît  de  mare,  convingătoare,  origi¬ 
nală,  încît,  în  ultimă  instanţă  ne  întrebăm  de  ce  s-a  simţit  nevoia  interpolării 
acestor  creaţii  cu  fragmente  din  Segneri.  Geniul  oriental,  începînd  cu  sirienii,  a 
înzestrat  literatura  creştină  cu  pagini  perfecte  atît  prin  elevaţia  doctrinară,  den¬ 
sitatea  expresiei  cît  şi  prin  eleganţa  literară.  O  antologie  tîrzie,  Apanthisma 


29  Ex.  Vineri,  pasaje  din  Acatistul  Sfinţitei  Cruci. 

30  Epitome  ek  ton  Profetanaktodavitikon  Psalmon  Apanthisma  diaforon 
katanaktikon  Euhon.  Periehon  kai  tas  theologikas  kai  pros  theion  Erota  theo - 
retikas  Euhas  tou  hierou  Augoustinou,  Episkopos  Hipponos,  Constantinopol,  1799; 
traducere  românească:  Cuprindere  In  scurt  din  proroceştii  Psalmi  ai  lui  David  Apun- 

lucrare  unică  în  genul  şi  prin  valoarea  ei,  este  pe  deplin  convingătoare  în  această 
privinţă.  Ea  cuprinde  alcătuiri  datorate  celor  mai  mari  autori  ai  literaturii  creştine 
orientale,  de  la  cei  trei  mari  capadocieni,  pînă  la  sirienii  Efrem,  Isaac  şi  Ioan 
Sâbha  din  Dâljâtha,  Ioan  Damaschin,  Teodor  Studitul,  Simeon  Noul  Teolog,  Gri- 
gore  Palama  şi  traducerea  lui  Demetrios  Kydones  din  Solilocmile  lui  Augustin. 
Este  probabil  cea  mai  densă  antologie  de  acest  fel  din  întreaga  literatură  creştină. 
La  ce  serveau,  atunci,  rugăciuni  greceşti  adaptate  din  italiană,  la  începutul  seco¬ 
lului  XVII?  PoaTte  probabil  satisfacerii  unei  nevoi  de  modernizare,  gustului  pentru 
altceva ,  pentru  nou.  Ediţia  lui  Konstantinos  Abias  de  la  Veneţia  era,  în  primul 
rînd,  adresată  coYdcmîei  greceşti  locale,  de  educaţie  şi  forme  de  viaţă  italiene,  asupra 
căreia  mddele  apusene  aveau  un  impact  notabil.  In  al  doilea  rînd,  grecilor  din 
Dalmaţia,  Kefalonia,  Calabria  şi  Sicilia,  ca  şi  studenţilor  levantini  din  Roma.  In 
al  treilea  rînd  abia,  celor  din  Turcocraţie  şi  din  Ţările  Române  (inclusiv  românilor 
ştiutori  de  greacă),  mai  ataşaţi  tradiţiei,  dar  care  tocmai  din  acest  motiv  puteau 
percepe  distanţa  faţă  de  occidentalii  „inovatori14  ca  pe  o  „rămînere  în  urmă44,  capa¬ 
bilă  să  genereze  un  complex  de  inferioritate.  Iniţiativa  lui  Konstantinos  Abias 
care,  sub  numele  lui  Athanasios  Varouchas,  a  cunoscut  o  asemenea  răspîndire  în 
Orientul  Creştin  nu  este,  în  fond,  decît  un  caz  „teologic44  din  seria  fenomenelor  de 
modernizare  a  Levantului. 


3.  împrumuturile  din  Segneri  ale  lui  Nicodim  Aghioritul 


Autorul  „Cărţii  foarte  folositoare  de  suflet  împărţită  în  trei  părţi . .  .44  31  spune 
foarte  limpede  chiar  în  titlu  că  alcătuirea  lui  este,  „de  la  diferiţi  învăţaţi  adu¬ 
nată44,32  dar,  fireşte,  nu  era  de  aşteptat  ca  între  aceştia  să  fie  şi  un  autor  iezuit. 
Este,  iarăşi,  adevărat  că  la  scrierile  lui  Paolo  Segneri  se  trimite  în  cîteva  rînduri 
în  cartea  lui  Nicodim  (ex.:  en  to  bibliario  tou  Pneumatikos  didaskomenos,  NA, 
p.  27,  n.  1  =  CF,  f.  16;  NA,  p.  48,  n.  1  =  CF,  f.  28;  NA,  p.  50  =  CF,  f.  29;  en  to 
bibliario  Metanoon  didaskomenos,  NA,  p.  11,  nota) 33  deşi  autorul  nu  e  menţionat, 
ci  doar  titlul  (II  confessore  istruito,  II  penitente  istruito),  dar  curioasele  referinţe 
par  să  fi  scăpat  mult  timp  exegeţilor  marelui  aghiorit.34 

Folosirea  celor  două  lucrări  ale  lui  Segneri  (II  confessore  şi  II  penitente) 
de  către  Nicodim  la  alcătuirea  cărţii  sale  despre  mărturisire  este,  cum  vom  arăta, 
ma!  largă  decît  ne-ar  lăsa  să  credem  referinţele  exprese.  Este  un  caz  de  „interpre¬ 
tare  liberă  a  unor  modele  de  prestigiu  din  ariile  de  civilizaţie  (în  cazul  de  faţă 
„spiritualitate44,  n.n.)  înconjurătoare44,  pe  care  le  întîlnim  cu  cîteva  secole  mai 


thisma  (adecă  adunare  de  flori)  a  feliuri  de  feliuri  de  rugăciuni  umilincioase ,  care 
cuprinde  şi  dumnezeeştile  cuvîntări  şi  cereri  privitoare  cătră  dumnezeiasca  dragoste 
ale  sfinţitului  Avgustin  episcopului  Ipponiei,  M-rea  Neamţul,  1827.  Este  datorată  lui 
Nicodim  Aghioritul,  ocupă  un  loc  de  seamă  în  opera  sa,  relevîndu-i  caracterul 
profund  tradiţional  dar,  curios,  nu  s-a  bucurat  pînă  acum  de  atenţia  cercetătorilor. 
Retipărită  numai  de  două  ori  (în  greacă,  Athena,  1864  şi  în  română,  ed.  cit.)  este 
practic  azi  lăsată  într-o  simptomatică  uitare  chiar  de  specialiştii  operei  lui  Nicodim. 

31  Exomologitarion  etoi  biblion  psyhofelestaton . . .,  Veneţia,  Nikolaos  Glyki, 
1794;  alte  ediţii  veneţiene  în  1804,  1835,  1842,  1857,  1868  şi  atheniene,  1895,  1963. 

32  De  notat  asemănarea  acestei  precizări  cu  aceea  din  Risala  lui  Athanasius 
Dabbas:  carte  „adunată  şi  alcătuită  din  grădina  dascălilor44  (supra,  pct.  1). 

33  Folosim  în  cele  ce  urmează  siglele;  NA  (ed.  Veneţia,  1794);  CF  (Carte  foarte 
folositoare  de  suflet,  traducerea  românească  a  lucrării  lui  Nicodim,  Iaşi,  1819, 
v.  mai  departe,  pct.  5)  şi,  pentru  comparaţii  cu  Segneri,  PS  (din  ed.  cit .  în  nota  1). 

34  Constantin  Kararisarddis  în  teza  de  doctorat  Sfîntul  Nicodim  Aghioritul  şi 
activitatea  sa  în  domeniul  liturgic ,  Bucureşti,  Institutul  Teologic  Universitar,  1918 
(text  dactilografiat),  p.  117. 

devreme,  şi  în  alte  arii  răsăritene,  ca  aceea  românească,35  şi  care  nu  trebuie  să  ne 
împingă  la  concluzii  radicale. 

Care  sînt  împrumuturile,  după  o  lectură  pe  care  nu  o  pretindem  exhaustivă? 

„Un  dascăl  [Segneri,  n.n.]  aseamănă  pre  păcatele  lipsirii  cu  otrava  şi  muşca- 
rea  aspidii“,  afirmă  Nicodim;  „că  precum  aceasta  omoară  fără  de  a  aduce  durere 
la  om  (pentru  aceeaşi  alexandrinii  cu  aceasta  omorîia  pre  cei  ce  făcea  mici  greşale 
precum  zice  Galinos),  aşa  şi  păcatele  acestea  omoară  sufletul  fără  de  a-i  durea  şi 
a  simţi  păcătoşii  (CF,  f.  6V;  NA,  p.  13,  n.  1:  henas  didaskalos  paroimiaze . . . 
PS,  IV,  643,  col.  I:  „II  veleno  delT Aspide  e  un  veleno  che  da  morte  e  pur  non 
reca  dolore;  onde  per  testimonianza  di  Galeno,  gli  Alessandrini  a  quel  reo,  che 
per  minor  delitto  meritavasi  minor  pena  usavano  questa  pietâ  di  farlo  morire  col 
morso,  quasi  insensibile,  di  tal^serpe44  etc.). 

„Dicit  peccata  Caroli ,  ma  non  dicit  peccata  Caesaris  inspiră  pasajul  din  Nico¬ 
dim  (NA,  p.  27,  nota  1  =  PS,  IV,  643/11):  „Ai  spus  păcatele  lui  Alexie,  cum  am 
zice  (zicîndu-i  şi  numele  lui)  spune  acum  şi  păcatele  împăratului44  (CF,  f.  16). 

„Părţile  pocăinţii44  sînt,  după  Nicodim  (NA,  p.  34  =  CF,  f.  20),  trei:  „Zdrobirea 
inimii,  mărturisirea  şi  plinirea  canonului44;  la  Segneri  (PS  IV,  679/1:  „la  contrizione 
del  cuore,  con  la  confessione  della  lingua  e  con  la  soddisfazione  ancora  delle 
opere44.  De  remarcat  traducerea  nuanţată  a  ultimei  părţi  ( ikanopoietis  în  textul 
grecesc).  Tocmai  pentru  evitarea  teoriei  satisfacţiei,  Nicodim  înlocuieşte  ulterior 
a  treia  parte  a  pocăinţii  printr-o  condiţie  mai  ortodoxă:  „dezlegarea  păcatului44  (CF, 
f.  85  =  NA,  p.  154,  n.  1). 

Şi  pentru  atitudinea  confesorului  (NA,  p.  42),  Nicodim  apelează  la  Segneri: 
„ia  aminte  bine  să  nu  te  minunezi,  sau  să  suspini,  sau  vre  o  ameninţare,  sau  semn 
să  arăţi  cum  că  te  îngreţoşezi44  (CF,  f.  25v),  traducerea  pasajului:  „Dio  vi  guardi 
di  far  segno  di  maraviglia,  di  sospirare,  di  storcervi,  di  affrettarle  soverchiamente44 
(PS  IV,  p.  626/V).  La  fel,  în  cazul  timidităţii  penitentului  care  „nu  va  să  spue  [. . .] 
păcatele  sale,  să-l  întrebi  tu  [. . .]  precum  zice  sfinţitul  Avgustin:  «Cercâtoriul 
cel  oserdnic  şi  iscoditoriu  cu  de  amăruntul,  cu  înţelepciune  şi  oare  cum  cu  iscusinţă 
întreabă  pre  cel  ce  se  pocăeşte  ceea  ce  poate  nu  o  ştiia,  sau  de  ruşine  voia  să  o 
ascunză»44  (CF,  f.  26  =  NA,  p.  43);  Nicodim  traduce  din  Segneri:  „Ond’e  che  qui  le 
interrogazioni  [. . .]  non  si  disdiscono:  Diligens  inquisitor  et  subtilis  investigator , 
cosi  scrisse  Sant'Agostino,  sapienter  et  quasi  astuto  interrogat  ă  Poenitente,  quod 
forsitan  ignorat,  vel  prae  verecundia  velit  occultare,t  (PS  IV,  p.  626/1 — II). 

Istoria  nobilului  îndrăgostit  de  slujnica  sa,  pe  care  „l-au  indreptat  [. . .]  un 
duhovnic  iscusit44  (CF,  f.  28  =  NA,  p.  48 — 49,  n.  1)  este  în  întregime  luată  din  Seg¬ 
neri  (PS,  IV,  p.  639/1 — II:  „In  una  cittâ  d’Italia  [. . .]  fu  un  cavaliere,  ora  morto, 
il  qual  macchiava  la  nobiltâ  del  suo  spirito  e  del  suo  sangue,  con  la  sordida  con- 
versazione  di  una  vil  fante  di  casa44  etc.). 

„Cărora  se  cuvine  a  muta  vremea  mărturisii?44  (Cf,  f.  29r~ v  =  NA,  p.  50 — 51). 
Celor  împietriţi  cu  inima  care  îşi  spun  păcatele  „ca  cum  ar  fi  povestit  cinevaşi 
faptele  cele  bune  ale  sale44  =  „Che  se  vi  contassero  prodezze,  e  vengono  a  con- 
fessarsi,  come  se  venissero  a  portare  in  trionfo  le  loro  colpe44,  scria  Segneri  (PS, 
IV,  p.  647/11). 

Pentru  călcarea  făgăduinţelor  călugăriei,  Nicodim  se  inspiră,  din  nou,  din 
Segneri  (PS,  IV,  p.  671/1  =  CF,  f.  33  =  NA,  p.  57).  La  fel,  în  ce  priveşte  pedepsirea 
desfrinârii  şi  aberaţiilor  sexuale  (CF,  f.  34— 35  =  NA,  p.  58 — 59  =  PS,  IV,  p.  663/11 — 
665/1)  şi  a  hulitorilor,  care  trebuie  „să-şi  tragă  de  multe  ori  limba  pre  pămînt44 
(CF,  f.  42V  =  NA,  p.  72 — 73),  cum  recomanda  şi  Segneri:  „che  per  un  boun  numero 
di  volte  strascinino  per  terra  la  lingua  bestemmiatrice44  (PS,  IV,  p.  652/11). 

începutul  părţii  a  treia  a  cărţii  lui  Nicodim  (CF,  f.  82  şi  urm.  =  NA,  p.  147 
şi  urm.)  corespunde  cu  Introduzione  per  intendimento  di  quello  che  ha  da  trattarsi, 
aşadar  chiar  prefaţa  la  II  penitente  istruito  a  lui  Paolo  Segneri  (PS,  IV,  p.  676); 
ideile,  sintagmele,  sînt  adesea  aceleaşi:  după  „i  sacri  dottori44  şi  pocăinţa  este  un 
botez  „mai  ostenicios44  („ma  faticoso44,  PS,  ibid.). 


35  Răzvan  Theodorescu,  O  epocă  de  statornicire  culturală:  Ţara  Românească 
la  1400,  in  voi.  Marele  Mircea  Voievod,  Bucureşti,  1987,  p.  456. 

Pentru  „cîte  vătămări  pricinuiaşe  păcatul  la  Dumnezeu*1  (CF,  f.  87v — 88v=NA, 
p.  158),  Nicodim  află  argumente  tot  în  Segneri  (PS,  IV,  p.  694/1 — II):  „putea  să 
facă  pe  altul  în  locul  tău"  („che  poteva  crear  in  luogo  nostro44);  „te-au  canonisit 
să  te  naşti  din  părinţi  creştini44  („vi  ha  fatto  nascere  tra  cristiani44);  „te-au  priimit 
de  atîtea  ori  la  Tainele  sale44  („vi  ha  ammeso  tante  volte  a’  Sagramenti44)  e<tc. 

In  ce  priveşte  condiţiile  mărturisirii  (CF,  f.  94  şi  urm. —  NA,  p.  168),  ea 
trebuie  „să  fie  umilincioasă44  (PS,  IV,  p.  703/1):  „La  prima  condizione  dunque  £, 
che  la  Confessione  vostra  sia  umile44);  „Iară  pre  această  umilinţă  şi  smerenie  să 
cuvine  să  o  arăţi  încă  şi  cînd  te  mustră  duhovnicul  pentru  vreun  păcat  al  tău, 
tăcînd  şi  nemîniindu-te . . („Nă  solo  voi  dovete  parlar  umilmente,  ma  anche 
umilmente  tăcere,  quando  il  Confessore  vi  riprende  e  non  interromperlo,  ne  sdeg- 
narvene44);  „Să  cuvine  să  nu  prihăneşti  pre  unul  şi  pre  altul44;  („molto  meno  dovete 
incolpar’  altri“);  sînt  undi  „carii,  cum  zice  sfinţitul  Avgustin,  nu  tae  păcatul,  ci  îl 
urnesc  la  altă  vreme44  (CF,  f.  98V=NA,  p.  175;  PS,  IV,  p.  697/11:  „Et  non  rumpunt 
peccata  sed  interrumpunt,  come  dice  Santo  Agostino44);  sînt  alţii  care  „numai  pen¬ 
tru  obiceiul  să  mărturisesc,  pentru  că  vin,  să  zicem,  Paştile44  („si  confessano  per 
usanza,  perchă  viene  la  Pasqua44,  ibid.). 

între  motivele  celei  de-a  doua  mărturisiri  (CF,  f.  99v — 100  =  NA,  p.  177,  n.  1), 
unele  sînt  luate  din  Segneri  (PS,  IV,  p.  719,  I — II),  la  care  se  şi  face  referinţă: 
„Să  scrie  încă  şi  la  cartea  ce  să  numeşte  Îndreptarea  păcătoşilor  (i.e.:  II  penitente 
istruito,  n.n.)  cum  că  prea  folositoriu  lucru  iaste  să  facă  cineva  şi  o  cuprinzătoare 
şi  sobornică  mărturisire  [. . .]  măcar  o  dată  întru  un  an44  („ă  attimo  consiglio  il 
far  la  confession  generale  di  tutta  la  sua  vita  almeno  una  volta;  e  poi  di  tanto  in 
tanto,  come  ogn’anno44). 

Pildele  împăraţilor  penitenţi  (Theodosie  cel  Mare  şi  Otto  al  III-lea,  nenumit, 
dar  care  „s-au  canonisit  să  meargă  deasupra  unui  munte  înalt  cu  picioarele  goale, 
şi  acolo,  deasupra  muntelui  dezbrăcat  fiind  de  podoabă  împărătească,  au  petrecut 
patruzeci  de  zile  întregi  numai  cu  pîine  şi  cu  apă,  cu  rugăciune  neîncetată  şi  cu 
tăcere,  dormind  deasupra  pre  pămînt  gol44,  CF,  f.  101  =  NA,  p.  179)  provin  tot  din 
Segneri  (PS,  IV,  p.  628/1):  „ . . .  Ottone  Terzo,  deposto  il  manto  imperiale,  pelle- 
grinasse  â  piă  nudi  al  Monte  Gargano,  ed  ivi  una  Quaresima  intera  se  la  passasse 
in  quel  severo  digiuno  pur’ora  detto,  in  silenzio,  in  salmeggiamenti,  nă  pigliasse 
giâ  su  la  porpora  i  suoi  riposi  ma  su  la  terra.  Cosi  e  fammosa  la  pubblica 
pendtenza,  che  f6  Teodosio  lă  nell  augusta  Basilica  din  Milano44. 

împrumuturi  mai  sînt  de  semnalat  în:  NA,  p.  181  (=CF  III,  cap.  III,  f.  102): 
„că  poate  deşi  duhovnicul  va  să-ţi  dea  puţin  canon,  tu  sîngur  să  cuvine  să-l  rogi 
ca  să-ţi  dea  mai  mult44  (cf.  PS  IV,  p.  705/11),  pentru  că  „de  nu-1  vei  lua  aicea, 
negreşit  vei  să-l  iai  acolo44  (CF,  f.  102V  =  NA,  p.  181  =  PS,  ibid.);  CF  III,  cap.  IV, 
f.  104  (  =  NA,  p.  184):  „Cum  să  se  păzească  după  mârturisiire  păcătosul44  (PS  IV, 
f.  705/11:  „Come  debba  il  penitente  portărei  dopo  La  confessione44);  recomandarea 
mărturisirii  frecvente  (CF,  f.  106— 109  =  NA,  p.  189— 195  =  PS  IV,  p.  717/1— 718/11, 
îndeosebi  pasajul  „In  oltre,  chi  si  confessa  spesso,  ha  gran  facilitâ  di  esaminar  la 
6ua  ooscienza44  etc.,  tradus:  „Cel  ce  des  să  mărturiseşte  are  mare  lesnire  oa  să 
cerceteze  cu  de  amăruntul  ştiinţa  sa44  etc.;  CF,  f.  1!0V(=NA,  p.  195)  după  PS  IV 
p.  708/1;  CF,  f.  113— 123v /  =  h(A,  p.  201—217),  după  PS  IV,  p.  709/11 — 715/11, pessim; 
citatul  comentat  din  fericitul  Augustin  „Facere  quod  possis  et  petere  quod  non 
possis 36  (CF,  f.  124v — 125  =  NA,  p.  220)  provine  din  aceeaşi  sursă  (PS  IV,.  p.  708/11). 

Ca  şi  în  cazul  împrumuturilor  lui  Abias-Varouchas,  aceste  pasaje  din  Seg¬ 
neri  preluate  de  Nicodim  nu  trebuie  să  ne  ducă  la  concluzii  radicale:37  fragmentele 
din  iezuitul  italian  sînt  înecate  într-un  material  ortodox  covîrşitor  ca  amploare 
şi  identitate  spirituală.  Referinţele  la  părinţii  răsăriteni  sînt  abundente,  ca  în  toate 
scrierile  lui  Nicodim.  Iar  miezul  cărţii  este  format  din  Canoanele  Sf.  loan  Post - 
nicul  (Nesteutes),  suficiente  pentru  a  stabili  categoric  identitatea  unui  penitenţial 
răsăritean.  Aşadar,  lucrarea  lui  Nicodim  Aghioritul  a  fost  primită  în  Răsărit  ca  o 
carte  ortodoxă,  ceea  ce  explică  numărul  însemnat  de  ediţii,  traducerea  ei  şi  faptul 
că  nu  a  fost  înlocuită  în  practica  spiritualităţii  orientale  de  două  secole. 


36  Liber  de  natura  et  gratia,  c.  53. 

37  Concluzii  la  care  s-au  oprit  cercetători  anteriori  ca  M.  Viller,  Eulogios 
Kourilas,  N.  Zaharapoulos  etc.,  v.  C.  Karaisaridis,  op.  cit.f  p.  115 — 116. 

4.  Segneri  în  scrisul  românesc 

Prin  ampla  activitate  de  traduceri  din  limba  greacă  inaugurată  încă  din 
secolul  al  XVII-lea,  pătrund  în  cultura  românească  şi  prelucrările  din  Segneri 
datorate  lui  Abias-Varouchas  şi  Nicodim  Aghioritul.  înainte  de  a  fi  traduse,  rugă¬ 
ciunile  pentru  toată  săptâmîna  sînt  copiate  după  ediţia  veneţiană  din  1704,  după 
cum  arată  un  manuscris  al  Marii  Lavre  de  la  Muntele  Athos  (nr.  1093. 1.G)  intitulat 
Ebdomadeucharion  [. . .]  al  lui  Constantin  Abias  din  insula  Patmos.  Textul  fusese 
transcris  la  Filipeşti,  judeţul  Prahova,  la  moşia  pîrcălabului  Neagu  (om  de  încre¬ 
dere  al  stolnicului  Constantin  Cantacuzino)  de  fiul  său  Tudorache.38  Dar  curînd 
el  a  fost  tradus  şi  inclus  în  Acatistiere,  atît  ortodoxe,  cît  şi  greco-catolice.  Il  întîl- 
nim  în  Acathistariu  cu  multe  alese  rugăciuni  pentru  evlaviia  fiecăruia  creştin,  Blaj, 
1763,  la  p.  32 — 73  (Rugăciunile  preste  sâptămînă  de  toate  zilele), 39  ca  şi  în  alcătuiri 
identice  ale  românilor  ortodocşi.  Este  foarte  probabil  că  prin  traduceri  venite  de 
peste  Carpaţi  au  preluat  uniaţii  de  la  Blaj  rugăciunile  lui  Abias-Varouchas.  Iden¬ 
tificarea  (laborioasă  dar  neesenţială)  a  primei  tălmăciri,  în  manuscrise  sau  tipări¬ 
turi,  va  situa  intrarea  acestui  text  în  scrisul  româtnesc  pe  la  începutul  secolului  al 
XVIII-lea. 

Către  sfîrşitul  aceluiaşi  secol  (1780)  Samuil  Micu,  cărturar  de  seamă  al  Şcolii 
Ardelene,  traducea  la  Viena,  într-un  mic  caiet  in-4*,  de  141  file  II  peccatore 
istruito  al  lui  Paolo  Segneri.40  Cu  titlul  original  îndreptarea  păcătosului,  traducerea 
lui  Micu  a  fost  publicată  de  Iacob  Radu  la  Oradea  în  1933. 

De  mai  mare  răspîndire  s-au  bucurat  textele  segneriene  transmise  prin  Cartea 
în  trei  părţi  a  lui  Nicodim  Aghioritul  care  a  fost  repede  tradusă  în  limba  română 
(ca  multe  din  lucrările  lui  Nicodim)  şi  publicată  la  Bucureşti  în  1799  sub  titlul: 
Carte  folositoare  de  suflet.  Despărţită  în  trei  părţi  etc.  Versiunea  română  nu  este 
o  simplă  traducere  a  cărţii  lui  Nicodim,  ci  o  prelucrare  datorată  lui  Gherontie  şi 
Grigorie,  cunoscuţi  cărturari  din  curentul  paisian  care  semnează  scrisoarea  de 
închinare  a  cărţii  către  Dositei,  mitropolitul  Ungrovlahiei.  Comparaţia  cu  originalul 
grec  arată  că  versiunea  românească  este  prescurtată:  au  fost  suprimate  notele  din 
subsol,  părţile  păstrate  din  ele  fiind  incluse  în  text.  La  fel  s-a  procedat  şi  cu 
Canoanele  Sf.  loan  Postnicul,  renunţîndu-se  la  majoritatea  tîlcuirilor  lui  Nicodim, 
sau  prescurtîndu-le  ca  simple  „însemnări4'.  Intervenţiile  traducătorilor  explică  fap¬ 
tul  că  „cele  trei  condiţii  ale  pocăinţii44  (NA,  p.  154)  devin,  în  chiar  începutul  unui 
paragraf,  patru  (CF,  f.  85)  etc. 

Ediţia  bucureşteană  din  1799  a  fost  urmată  de  o  a  doua  (Iaşi,  1819)  şi  o  a 
treia  din  nou  la  Bucureşti,  1827.41  Alte  ediţii  au  apărut  la  Buzău  (1838  şi  1853), 
Bucureşti  (1852,  1853,  1898  şi  1928),  Rîmnicul  Vîlcea  (1865).42 


5.  ,, Cartea  folositoare"  în  limba  turcă 

Curînd  după  apariţia  la  Veneţia,  Cartea  prea  folositoare  de  suflet  a  lui 
Nicodim  a  fost  tradusă  în  limba  turcă  pentru  nevoile  spirituale  ale  grecilor  din 
Karamania  şi  publicată  de  tipografia  Patriarhiei  din  Constantinopol  în  1799.  Tra- 


38  Spyridon  of  the  Laura  and  Sophronios  Eustratiades,  Catalogue  of  the 
Greek  manuscripts  in  the  Library  of  the  Laura  on  Mount  Athos,  Cambridge, 
Mass.,  1925,  p.  173,  nr.  1093. 

39  I.  Bianu,  N.  Hodoş,  D.  Simonescu,  op.  cit.,  p.  249. 

40  Originalul  la  Filiala  din  Oradea  a  Arhivelor  Statului,  fondul  fostei  Episcopii 
greco-catolice,  ms.  19  b. 

41  Pentru  aceste  trei  ediţii  a  se  vedea  loan  Bianu,  Nerva  Hodoş,  Bibliografia 
românească  veche,  t.  II,  Bucureşti,  1912,  p.  411 — 413  şi  t.  III  (în  colaborare  cu 
Dan  Simonescu,  Bucureşti,  1936,  p.  292 — 293  şi  528 — 529. 

41  V.  mai  sus,  nota  27,  Gabriel  Strempel  (ş.a.),  op.  cit.,  I,  p.  590 — 591;  cele 
„20  de  reeditări"  menţionate  de  C.  Karaisaridis,  op.  cit.,  p.  144,  se  rezumă  aşa¬ 
dar  la  11. 

ducerea  preotului  Avraam  din  Chezareea  a  fost  revizuită  de  Gherman,  profesor  la 
şcoala  grecească  din  acelaşi  oraş  capadocian  şi  a  fost  făcută,  probabil,  după  a  doua 
ediţie  a  cărţii,  din  1794.43 

Cu  titlul  Tzan  helasligi  pahtzesi  tarifie  [Descrierea  grădinii  eliberării  sufle¬ 
tului]  ,  versiunea  turcă  a  fost  din  nou  publicată  la  Constantinopol  de  Paisie 
din  Erkelet,  în  tipografia  fraţilor  Ignatiadis,  în  1835.44 


6.  Semnificaţia  împrumuturilor  lui  Nicodim  din  Paolo  Segneri 

Semnalarea  împrumuturilor  din  scrierile  lui  Paolo  Segneri  nu  trebuie  să 
încarce  mult  discutatul  dosar  al  influenţelor  apusene  asupra  operei  lui  Nicodim 
Aghioritul.  Şi  în  cazul  de  faţă,  prolificul  autor  athonit  procedează  potrivit  princi¬ 
piului  său:  „Nu  trebuie  evitată  alegerea  celor  bune  şi  drepte  de  la  adversari,  dar 
să  ne  ferim  să  împrumutăm  cele  false  şi  heterodoxe"  45  Preocuparea  lui  Nicodim  de 
a  înlătura  din  citatele  sale  orice  se  abătea  ca  învăţătură  sau  chiar  expresie  de 
tradiţia  răsăriteană,  orice  ar  fi  putut  şoca  pe  cititorul  ortodox  se  vădeşte  şi  în 
cartea  de  faţă.  Apelativul  lui  Augustin  („sfînt"  pentru  catolici,  numai  „fericit** 
pentru  ortodocşi)  devine  în  traducere  iereus  (rom.  „sfinţitul",  passim).*6  Pentru 
unele  exemple  din  literatura  ascetică  apuseană  se  caută  echivalente  în  cea  răsări¬ 
teană  şi  astfel  citatul  din  Cartusian  (PS  IV,  697 — 698)  este  înlocuit  cu  un  loc  din 
Pateric  (CF,  f.  98V  =  NA,  p.  175).  Referirea  la  sf.  Bernard  (PS  IV,  p.  717)  este  omisă, 
deşi  învăţătura  e  păstrată  (CF,  f.  108  =  NA,  p.  192).  „Meritele"  (PS  III/2,  p.  117) 
devin  în  traducere  „lucrurile  cele  bune"  (NA,  p.  213  =  CF,  f.  120v)  etc. 

Fireşte,  frecventarea  literaturii  apusene  lasă  urme  în  scrisul  unui  autor  răsă¬ 
ritean  şi  recent  Constantin  Karaisaridis,  în  teza  sa  de  doctorat,  remarca  în  acest 
6ens  tocmai  teoria  celor  trei  „vătămări"  (gr.  blabas),  pricinuite  de  păcat  lui 
Dumnezeu,47  după  Cartea  foarte  folositoare  de  suflet  (CF,  r.  87V  =  NA,  p.  158)  =  PS 
IV,  p.  694:  „ingiurie  del  Signore").  Autorul  aminteşte  şi  de  „pierderea  darurilor 
celor  mai  presus  de  fire"  (CF,  f.  90  =  NA,  p.  161),  referire  posibilă  la  teza  „darurilor 
supraadăugate"  (dona  superaddita),  de  „limbajul  în  duh  scolastic",  folosit  de  Nico¬ 
dim,  ca  şi  de  o  precumpănire  în  cartea  sa  a  scrupulozităţii  (acribiei)  în  dauna  pogo- 
rămîntului 48  caracteristic  practicii  ortodoxe  a  mărturisirii. 

Cititorului  obişnuit  cu  demersul  autorilor  orientali,  refractari  atitudinii  siste¬ 
matice  care  încearcă  să  cuprindă  infinitul  doctrinar  în  limitele  şi  după  normele 
raţiunii,  i  se  par,  într-adevăr,  prezumţioase  pretenţiile  că  păcatul  are  12  trepte,  cel 
de  moarte  8  consecinţe,  dintre  care  a  7-a  comportă  5  aspecte,  că  examenul  trebuie 
făcut  sub  6  unghiuri  şi  aceasta  pentru  fiecare  abatere  mărturisită  etc.  Este,  parcă, 
o  primă  încercare  de  „computerizare"  a  confesiunii.  In  mod  evident  o  asemenea 
sărăcire  a  complexităţii  conflictelor  psihologice  şi  spirituale  ale  penitentului  poate 
duce  la  o  aritmetică  şi  un  diagnostic  în  care  confesorul  pare  de  prisos. 

Dar  toate  acestea  decurg  dintr-un  împrumut  de  procedee,  iar  nu  de  doctrină 
şi  el  trebuie  pus  pe  seama  fenomenului  amplu  de  modernizare  care  are  loc  în 
Levant  încă  din  secolul  al  XVI-lea.  Modernizare,  pentru  râsăriteni,  a  însemnat 
totdeauna  occidentalizare,  pentru  că,  altminteri,  modernizarea  este  incompatibilă  cu 
atitudinea  de  gîndire  tradiţională  a  Orientului.  Odată  cu  modernizarea  (deci  occi- 
dentalizarea)  lecturilor,  limbii,  atitudinilor,  formelor  de  viaţă,  apoi  de  producţie, 
de  luptă  etc.,  trebuia  să  apară  o  modernizare  a  reflecţiei  profunde  şi,  desigur,  a 
tehnicilor  spirituale.  La  această  dificilă  sarcină  s-au  atelat  Nicodim  şi  alţi  autori 
răsăriteni  care  au  adaptat  modelele  occidentale  preocupaţi,  însă,  să  nu  cedeze  nimic 


43  S6v£rien  Salaville  et  Eugdne  Dalleggio,  Karamanlidika.  Bibliographie  ana - 
lytique  d’ouvrages  en  langue  turque  imprimâs  en  caractăres  grecs ,  I  (1584 — 1850), 
Athfcnes,  1958,  p.  102 — 104,  nr.  37. 

44  Ibidem.  p.  214 — 215,  nr.  70. 

45  Nicodim  Aghioritul,  ‘Eortodromion,  Veneţia,  1835,  p.  584,  nota  I. 

46  „Sfîntul",  în  CF,  f.  124v  este  o  eroare  a  traducătorului  sau  tipografului. 

47  C.  Karaisaridis,  op.  cit.,  p.  120. 

48  Ibidem,  p.  148. 

din  temeiurile  de  neclintit  ale  credinţei.  Ei  ştiau  că  un  asemenea  demers  este 
posibil,  inaugurînd  astfel  o  atitudine  de  gîndire  cu  prelungiri  pînă  în  zilele  noastre. 

Notele  de  mai  sus  prezintă  încă  un  caz  de  transferuri  de  motive  şi  procedee 
literare,  obişnuit  în  Levant  m  secolul  XVIII,  deşi  intr-un  domeniu  al  vieţii  spiri¬ 
tuale  în  care  tradiţia  şi  atitudinea  dogmatică  păreau  a  face  asemenea  împrumuturi 
cu  neputinţă.  Am  adăugat,  totodată,  cîteva  date  privind  izvoarele  unei  celebre  scrieri 
a  lui  Nicodim  Aghioritul  şi  difuzarea  operelor  lui  Paolo  Segneri  în  lumea  ortodoxă. 
Aceste  note  nu  pretind  să  modifice  însă  întru  nimic  imaginea  marelui  aghiorit  în 
conştiinţa  posterităţii. 

Addenda.  Concomitent  cu  elaborarea  acestui  studiu  Italo  Citerio  (Padre  Elia 
din  Monastero  dei  Fratelli  Contemplativi  di  Gesii,  Mănăstirea  Villa  Brioco,  Capriata 
d’Orba,  Italia)  redacta  şi  publica  dizertaţia  sa  L' Orient amento  ascetico- spirituale  di 
Nicodemo  AghiOrita,  Alessandria,  1987  (2  +  376  p.),  cea  mai  atentă  şi  critică  cerce¬ 
tare  pe  această  temă  apărută  pînă  acum.  Erudita  lucrare  a  Părintelui  Elia  adaugă 
inedite  informaţii  asupra  raporturilor  dintre  opusculele  lui  Segneri  şi  Cartea  in 
trei  părţi  a  lui  Nicodim.  Autorul  arată  (p.  359)  că  atît  II  confessore  cât  şi  II  penitente 
fuseseră  traduse  şi  publicate  la  Veneţia,  în  1742,  de  Emmanuel  Romanitis  din 
Creta,  fără  menţiunea  numelui  lui  Segneri  pe  care,  aşadar,  Nicodim  îl  ignora,  ceea 
ce  explică  de  ce  nu-1  citează.  Este  o  informaţie  nouă,  care  ne  permite  să  adăugăm 
la  relaţiile  culturii  româneşti  cu  opera  lui  Segneri  faptul  că  traducerea  O  pnevma- 
ticos  didascomenos  din  1742  era  dedicată  de  Romanitou  lui  Constantin  Mavrocordat, 
principele  Moldovei.49  Asemenea  dedicaţii  nu  erau  dezinteresate,  ceea  ce  justi¬ 
fică,  pe  lîngă  obişnuitele  elogii  şi  flaterii  din  epistola  editorului,  referirea 
lui  la  generozitatea  măreaţă  a  sufletului  Principelui.  Este  vorba  de  încă  o  carte 
grecească  publicată,  ca  atîtea  altele  în  secolele  XVII — XIX,  cu  sprijin  financiar 
românesc. 

* 

Padre  Elia  află  în  Christoâtheia  lui  Nicodim  (Veneţia,  1803)  'influenţe  din  II 
cristiano  istruito  al  lui  Paolo  Segneri  (p.  357).  După  cum  se  ştie,  cartea  a  fost  tra¬ 
dusă  şi  în  româneşte  şi  publicată  la  Bucureşti  (1937).  Făcînd  analiza  împrumuturilor 
din  Segneri  (p.  117 — 120),  autorul  stabileşte  (p.  359)  că  Nicodim  trimite  de  patru 
ori  la  II  confessore  şi  de  trei  ori  la  11  penitente,  amplificînd  numărul  acestor  împru¬ 
muturi.  înlocuind  prin  apelativul  „un  dascăl"  numele  autorilor  apuseni  citaţi  de 
Segneri,  Nicodim  preia  şi  învăţături  din  Toma  d’Aquino;  de  la  Segneri  este  preluată 
şi  schema  chestionării  penitentului  după  cele  zece  porunci  (NA,  p.  14 — 25  =  CF,  f. 
7 — 15);  referinţele  la  Santa  Caterina  da  Siena  şi  papa  Inocenţiu  VI  sînt  puse  de 
Nicodim  pe  seama  „istoriilor  bisericeşti"  şi  „Patericelor"  etc.  (p.  360 — 361).  Intere¬ 
sante,  stimulatoare,  autentice  (tocmai  pentru  că  venind  dintr-o  perspectivă  occi¬ 
dentală)  sînt  ideile  autorului  despre  „motivele  traducerilor"  lui  Nicodim  din  litera¬ 
tura  edifiantă  catolică  (p.  121 — 124).  Ne  oprim  la  aceste  observaţii  —  legate  de  tema 
acestui  articol  —  asupra  cărţii  prietenului  nostru,  care  proiectează,  însă,  lumini  noi, 
puternice,  asupra  întregii  opere  a  lui  Nicodim  şi  asupra  personalităţii  lui  spirituale. 

• 

Recenta  reeditare  a  Cărţii  foarte  folositoare  de  suflet  (Timişoara,  1986)  arată 
( Postfaţa ,  p.  167 — 168)  că  în  anii  din  urmă,  în  afară  de  Padre  Elia  şi  de  noi,  încă 
un  cercetător  se  ocupa  de  raporturile  dintre  Nicodim  şi  Segneri:  prof.  univ.  Ale¬ 
xandru  Elian,  care  a  efectuat  revizia  traducerii  româneşti  prescurtate  din  1804. 
Eminentul  specialist  în  cultura  Orientului  creştin  a  stabilit,  aşadar,  cel  dintîi 
împrumuturile  cărturarului  athonit  din  scrierile  segneriene  şi  regretăm  că  (prin 
bunăvoinţa  I.  P.  S.  Nicolae  Corneanu,  Mitropolitul  Banatului)  de  această  prioritate 
am  aflat  abia  în  decembrie  1988,  un  an  după  ce  studiul  nostru  fusese  predat  redac¬ 
ţiei  revistei  de  faţă. 

Consideraţiile  prof.  Elian  despre  locul  cărţii  lui  Nicodim  în  spiritualitatea 
orientală  ne  impun  următoarele  reflecţii:  Dacă  „taina  mărturisirii  s-a  bucurat  în  tre¬ 
cutul  Bisericii  noastre  de  o  covîrşitoare  atenţie"  ( Postfaţa ,  p.  151),  de  ce  „lumea 


49  Constantin  Erbiceanu,  Bibliografia  greacă  sau  cărţile  greceşti  imprimate 
in  Principatele  Române  în  epoca  fanariotă  şi  dedicate  domnitorilor  şi  boierilor 
români,  Bucureşti,  1903,  p.  95 — 96. 

grecească  drept-credincioasă  de  la  sfîrşitul  secolului  al  optsprezecelea"  era  „lipsită 
de  o  tradiţie  în  această  materie"  (p.  171)?  împreună  cu  Jean  Meyendorf,  prof.  Elian 
crede  că  „teologii  bizantini  ei  înşişi  au  şovăit  în  ce  priveşte  statutul  exact  al  peni¬ 
tenţei  în  Tîndul  Tainelor  Bisericii"  (p.  172).  Cartea  lui  Nicodim  ar  fi  adus  aşadar 
„o  organizare  mai  sistematică  a  practicilor  legate  de  Taina  Mărturisirii"  şi  „sfătuirii 
sprijinite  pe  o  mai  adîncă  cunoaştere  psihologică  şi  pnevmatologică,  atît  a  duhov¬ 
nicilor,  cit  şi  a  penitenţilor11  (subl.  ns.).  Afirmaţia  ni  se  pare  gravă.  Ea  aduce  în 
discuţie  problema  locului  mărturisirii  în  tehnicile  realizării  spirituale  practicate 
în  Răsăritul  creştin.  O  îndelungată  tradiţie  arată  însă  că  acolo  „organizarea  siste¬ 
matică  a  practicilor44  a  fost  totdeauna  fericit  înlocuită  prin  aplicarea  riguroasă  a 
dreptei  socoteli  şi  pogorâmîntului,  capabile  să  permită  adecvarea  canoanelor  la  toate 
cazurile  individuale  de  conştiinţă  şi  comportare. 


Virgil  Cândea 

IMPEDIMENTE  LA  CĂSĂTORIE  ŞI  CUNUNIE 


Impedimentele  sînt  obstacolele  sau  piedicile  care  nu  permit  încheierea  unei 
căsătorii  sau  administrarea  sfintei  taine  a  cununiei;  sînt  lipsuri  ale  condiţiilor 
necesare  pentru  oficierea  acestor  acte.  Ele  pot  fi  absolute  —  opresc  căsătoria  unei 
persoane  cu  oricare  altă  persoană  —  şi  relative  —  opresc  o  persoană  să  se  căsăto¬ 
rească  numai  cu  o  anumită  altă  persoană.  Primele  atrag  după  sine  nulitatea  căsă¬ 
toriei,  iar  ultimele,  doar  sancţiuni  administrative. 

Legiuitorul  statului  nostru  consideră  drept  impedimente  la  căsătorie:  căsătoria 
legal  încheiata  (art.  5  Cod.  fam.),  minoratul  (art.  4  Cod.  fam.),  rudenia  de  sînge 
(art.  6  Cod.  fam.),  rudenia  din  înfiere  (art.  7  Cod.  fam.),  starea  de  tutelă  (art.  8 
Cod.  fam.),  lipsa  de  discemămînt:  alienatul  şi  debilul  mintal  (art.  9  Cod.  fam.),  şi 
nedeclararea  că  şi-au  comunicat  reciproc  starea  sănătăţii  cei  ce  vor  să  se  căsăto¬ 
rească  (art.  10  Cod.  fam.). 

Canoanele  bisericeşti  consideră  drept  impedimente  la  căsătorie  şi  respectiv 
cununie  religioasă:  căsătoria  legal  încheiată  (can.  87,  93  VI  ec.;  44,  77,  80  Vas.  c.M.), 
răpirea  (can.  27  IV  ec.;  92  VI  ec.;  22,  80  Vas.  c.M.),  lipsa  consimţămîntului  părinţi¬ 
lor  (can.  38.  40,  42  Vas.  c.M.),  alienaţia  mintală  (can.  2,  3,  4  Tim.  Alex.),  votul  casti¬ 
tăţii  (can.  16  IV  ec.;  44  VI  ec.;  19  Ane.;  6.  18  Vas.  c.M.),  logodna  religioasă  (can.  98 
VI  ec.;  22  Ioan  Post.),  rudenia  de  sînge  (can.  54  VI  ec.;  11  Tim.  Alex.),  încuscrirea 
(can.  54  VI  ec.;  2  Neoc.));  23,  78,  87  Vas.  c.M.;  11  Tim.  Alex.),  rudenia  religioasă  (can. 
53  VI  ec.),  deosebirea  de  religie  (can.  14  IV  ec.;  72  VI  ec.;  23  Ioan  Post.). 

Dintre  impedimentele  enumerate  cel  care  survine  mai  des  şi  care  este  provo¬ 
cator  de  încurcături  şi  chiar  neînţelegeri  grave,  care  prejudiciază  căsătoria  şi  scopul 
ei,  este  acela  care  priveşte  cuplul  conjugal  şi  constă  din  lipsa  unor  condiţii  ce 
provin  din  înrudirea  în  care  s-ar  putea  găsi  cei  ce  doresc  să  se  căsătorească. 

Rudenia  este  un  impediment  relativ,  care  opreşte  o  persoană  să  se  căsăto¬ 
rească  cu  o  anumită  altă  persoana;  în  grade  mai  apropiate  este  un  impediment 
dirimant,  atrăgînd  după  sine  nulitatea  absolută  a  actului,  pe  cînd  în  gradele  mai 
îndepărtate  devine  un  impediment  prohibitiv,  care  atrage  după  sine  numai  sancţiuni; 
rudenia  este  şi  un  impediment  fiziologic,  psihic,  religios  şi  moral  întrucît  ea  pri¬ 
veşte  aptitudinile  necesare  la  căsătorie. 

Rudenia  sau  înrudirea  fiind  un  raport  de  strînsă  intimitate,  între  două  sau 
mai  multe  persoane,  determinat  de  un  act  (fizic,  moral  sau  religios)  care  generează 
coeziunea  socială  deosebită  între  oameni,  poate  fi:  rudenie  fizică  (de  sînge,  cuscrie), 
morală  (înfiere,  tutela,  logodna  religioasă),  şi  religioasă  (asistenţa  la  botez  şi  asis¬ 
tenţa  la  cununia  religioasă). 

Dintre  feluritele  feluri  de  rudenie  legiuitorul  statului  nostru  consideră  ca 
impedimente  la  căsătorie  numai  rudenia  de  sînge  (ar.  6  Cod.  fam.),  adopţiunea 
(art.  7  Cod.  fam.)  şi  starea  de  tutorat  (art.  8  Cord.  fam.)  în  anumite  grade. 

Rudenia  de  sînge  (consîngenitatea)  sau  firească  ca  impediment: 

—  Potrivit  prevederilor  Codului  familiei  (art.  7)  „este  oprită  căsătoria  între 
rudele  în  linie  dreaptă,  precum  şi  între  cele  în  linie  colaterală  pînă  la  gradul  al 
patrulea  inclusiv*',  adică:  —  pe  linie  dreaptă  între  tată  şi  fiică  (B — C  =  gr.  I),  mamă 
şi  fiu  (J — L  =  gr.  I),  bunic  şi  nepoată  (A — C  =  gr.  II),  bunică  şi  nepot  (I — L  =  gr.  II), 
străbunic  şi  strănepoată  (A — D  =  gr.  III),  străbunică  şi  strănepot  (I — M  =  gr.  III), 
străstrăbunic  şi  străstrănepoată  (A — E  =  gr.  IV),  şi  străstrăbunică  şi  străstrănepot 

(I — N  =  gr.  IV);  iar  pe  linie  colaterală  între  frate  şi  soră  (C — L=gr.  II),  fără  deo¬ 
sebire  după  cum  ei  sînt  frate  bun  şi  soră  bună  (C — L),  ori  numai  consangvini  (S — C) 
sau  uterini  (L — T),  unchi  şi  nepoată  (L — D  = 
gr.  III),  mătuşă  şi  nepot  (C — M=gr.  III),  stră- 
unchi  şi  strănepoată  (L — E  =  gr.  IV),  strămă- 
tuşă  şi  strănepot  (C — N  =  gr.  IV),  şi  verişorii 
primari  (D — M  =  gr.  IV). 

încălcarea  impedimentului  rezultat  din 
rudenia  de  sînge  este  sancţionat  atît  cu  nu¬ 
litatea  căsătoriei,  cît  şi  cu  incriminarea  ca 
infracţiune  de  incest  a  relaţiilor  sexuale 
dintre  rudele  în  linie  dreaptă  şi  dintre  fraţi 
şi  surori  în  linie  colaterală  (art.  203  Cod. 
pen.),  ca  şi  tentativa  (art.  204  Cod.  pen.). 

Potrivit  prevederilor  Codului  familiei 
(art.  6,  al.  2)  pentru  unele  motive  temeinice, 
se  poate  încuviinţa  căsătoria  între  rudele 
de  sînge  pe  linie  colaterală  gradul  IV  —  ve¬ 
rişori  primari  —  (D — M),  de  către  Consiliul 
popular  al  judeţului  respectiv,  prin  Decizie 
motivată  (Decr.  278/1960). 

Impedimentul  provenit  din  rudenia  de 
sînge  se  referă  atît  la  rudenia  din  căsătorie, 
cît  şi  la  rudenia  din  afara  căsătoriei,  stabi¬ 
lită  conform  legii.  In  ce  priveşte  însă  rudenia 
din  afara  căsătoriei  nestabilită  legal,  adică 
rudenia  de  fapt,  deşi  legea  nu  prevede,  în 
doctrina  juridică  s-a  impus  însă  interpre¬ 
tarea  opusă,  potrivit  căreia  „rudenia  din  afa¬ 
ra  căsătoriei  constituie  impediment  la  căsă¬ 
torie  prin  faptul  legăturii  de  sînge,  şi  nu 
după  cum  au  fost  sau  n-a  fost  legal  stabi¬ 
lită44  (I.  Albu,  Căsătoria  în  dreptul  român, 

Cluj  1988),  p.  65).  De  precizat,  la  fel,  că  în 
conformitate  cu  art.  79,  al.  2  Cod.  fam.,  im¬ 
pedimentul  la  căsătorie  rezultînd  din  rudenia 
de  sînge,  persistă  şi  între  înfiat  şi  rudele  sale 
de  sînge,  chiar  şi  în  cazul  înfierii  cu  efecte  depline  de  filiaţie  firească,  deşi  înfiatul 
iese  complet  din  familia  sa  firească  şi  intră  în  aceea  a  înfietorului. 

—  Autoritatea  bisericească  în  privinţa  limitelor  în  care  rudenia  de  sînge  con¬ 
stituie  un  impediment  la  căsătorie  a  adoptat  —  la  început  —  (vezi  I  Cor.  7)  nor¬ 
mele  dreptului  mozaic  (Levitic  18)  şi  ale  dreptului  roman  care  considerau  gradul 
III  ca  impediment  în  toate  cazurile.  împăratul  Teodosie  extinde  impedimentul  pînă 
la  gradul  IV  interzicînd  cu  desăvirşire  căsătoria  verilor  primari  (gr.  IV,  pe  linie 
colaterală).  Sinodul  trulan  (VI  ec.)  interzice  categoric  căsătoria  între  rudele  de 
sînge  de  gradul  IV,  atît  pe  linie  dreaptă  cît  şi  pe  linie  colaterală,  adică  interzice 
căsătoria  tatălui  cu  fiica  (B — C  =  gr.  I),  bunicului  cu  nepoata  (A — C=gr.  II),  stră¬ 
bunicului  cu  strănepoata  (A — D  =  gr.  III),  şi  străstrăbunicului  cu  străstrănepoata 
(A — >E  =  gr.  IV)  rude  de  sînge  pe  linie  directă,  şi  respectiv  a  fratelui  cu  sora 
(C — L=gr.  II),  unchiului  cu  nepoata  (L — D  =  gr.  III),  a  verişorilor  primari  (D — M  =  gr. 
IV)  şi  a  străunchiului  cu  strănepoata  (L — E=gr.  IV),  rude  de  sînge  pe  linie  colate¬ 
rală.  Vasilicalele  extind  impedimentul  pînă  la  gradul  VI,  atît  pe  linie  dreaptă  cît 
şi  pe  linie  colaterală,  în  toate  cazurile  (A — G  =  gr.  VI;  L — D  =  gr.  VI;  E — N  =  gr.  VI, 
etc.).  Sinodul  ^le  la  Constantinopol  (1025 — 1043,  1166)  extinde  impedimentul  pînă 
în  gradul  şapte  în  toate  cazurile  (A — H  =  gr.  VI;  N — F=gr.  VI;  etc.),  stabilindu-se 
următoarea  regulă: 

—  rudenia  de  sînge,  atît  pe  linie  dreaptă  cît  şi  pe  linie  colaterală,  constituie 
impediment  la  căsătorie  pînă  în  gradul  VII  inclusiv,  în  toate  cazurile; 

—  practica  vieţii  bisericeşti  a  stabilit,  că  pe  linie  dreaptă,  înrudirea  de  sînge 
constituie  impediment  nelimitat,  adică  s-ar  putea  spune  pînă  la  infinit,  deşi  legiui- 

rile  nu  amintesc  decît  maximum  gradul  şapte,  pentru  că  diferenţa  de  vîrstă  dintre 
parteneri  nu  permite  o  astfel  de  căsătorie  (128  ani  minimum). 

— cit  priveşte  rudenia  de  sînge  pe  linie  colaterală  practica  vieţii  bisericeşti  a 
stabilit  că  în  gradele  şapte,  şase  şi  cinci  se  poate  acorda  dispensă  de  către  episcopul 
eparhiot,  chiar  şi  în  gradul  IV,  în  unele  cazuri  posibile,  ca  de  exemplu  între  veri¬ 
şorii  primari  (D — M  =  gr.  IV),  cum  este  cazul  în  Biserica  noastră  unde  Sfîntul 
Sinod  a  acordat  episcopului  eparhiot  acest  drept.  Pentru  a  nu  se  crea  cazuri  de 
precedenţă  Sfîntul  Sinod  poate  rezerva  pentru  sine  acest  drept. 

—  Pînă  în  gradul  III,  nu  se  poate  cere  şi  nici  obţine  dispensă,  iar  în  cazul 
gradului  IV,  al  verişorilor  primari  ar  fi  de  dorit  a  se  cere  şi  aprobarea  Sfîntului 
Sinod,  pentru  a  nu  se  creea  cazuri  de  precedenţă  şi  a  se  evita  consecinţele  grave 
ale  unor  astfel  de  căsătorii  (degenerare,  lipsă  de  afecţiune,  ură,  divorţ). 

Rudenia  de  înfiere,  ca  impediment: 

—  Potrivit  prevederilor  Codului  familiei  (art.  7):  „Este  oprită  căsătoria:  a)  în-* 
tre  cel  care  înfiază  sau  ascendenţii  lui,  de  o  parte  şi  cel  înfiat  ori  descendenţii 
acestuia,  de  alta; 

b)  între  copiii  celui  care  înfiază,  de  o  parte 
şi  cel  înfiat  sau  copiii  acestuia,  de  alta; 

c)  între  cei  înfiaţi  de  aceeaşi  persoană**. 
„Pentru  motive  temeinice,  căsătoria  între  per¬ 
soanele  prevăzute  la  lit.  b  şi  c  de  mai  sus  poate 
fi  încuviinţată  potrivit  dispoziţiilor  art.  6,  alin.  2" 
(Comitetul  executiv  al  Consiliului  popular  jude¬ 
ţean  în  cuprinsul  căruia  cel  care  solicită  această 
încuviinţare  îşi  are  domiciliul). 

—  Potrivit  art.  7,  alin.  i,  lit.  a  Cod  fam. 
sînt  considerate  impedimente  dirimante,  impedi¬ 
mentele  care  opresc  căsătoria  între  înfietor  şi 
înfiat  (A — D  =  gr.  I),  înfietor  şi  descendentul  în¬ 
fiatului  (A — F  =  gr.  II),  ascendenţii  înfiatului  şi 
înfiat  ( G ■ — D  =  gr.  II),  ascendenţii  înfietorului  şi 
descendenţii  înfiatului  (G — F  =  gr.  III); 

—  Potrivit  prevederilor  art.  7,  alin.  I,  lit.  b 
Cod.  fam.  sînt  considerate  prohibitive  impedimen¬ 
tele  care  opresc  căsătoria  între  copiii  înfietorului 
şi  copiii  înfiatului  (C — F  =  gr.  II),  şi  copiii  înfie¬ 
torului  şi  înfiat  (C — D  =  gr.  II); 

—  Potrivit  art.  7,  alin.  I,  lit.  c  sînt  conside¬ 
rate  prohibitive  şi  impedimentele  care  opresc  că¬ 
sătoria  între  cei  înfiaţi  de  aceeaşi  persoană  (D — E  =  gr.  II). 

Pentru  motive  temeinice  Cod.  fam.  art.  7,  alin.  II,  prevede  posibilitatea 
acordării  dispensei,  adică  se  poate  încuviinţa  căsătoria  între  persoanele,  prevă¬ 
zute  de  art.  7,  alin.  I,  lit.  b  şi  c,  adică  între  copiii  înfietorului  şi  înfiat  (C — D  =  gr. 

II),  copilul  înfietorului  şi  copilul  înfiatului  (C — F  =  gr.  III)  şi  cei  înfiaţi 
de  aceeaşi  persoană  (D — E  =  gr.  II).  Dispensa  se  acordă  în  condiţiile 
prevăzute  de  art.  66  alin.  II  Cod.  fam.,  adică  de  Comitetul  executiv 
al  Consiliului  popular  judeţean. 

—  Doctrina  canonică  a  stabilit  impedimentul  din  adopţiune  sau 
înfiere  pe  cale  de  obicei  după  asemănare  cu  impedimentul  înrudirii 
religioase  prin  asistenţă  la  botez  extinzînd  acest  impediment  pînă  la 
gradul  doi  inclusiv.  Leon  VI  Filozoful  interzice  prin  Nov.  24  căsătoria 
între  fraţii  adoptivi  (D — E  =  gr.  II). 

Rudenia  din  starea  de  tutelă: 

—  Potrivit  prevederilor  Codului  familiei  (art.  8)  „în  timpul  tutelei, 
căsătoria  este  oprită  între  tutore  şi  persoana  minoră  ce  se  află  sub 
tutela  sa“.  Impedimentul  s-a  impus  pentru  considerente  de  natură 
morală.  Este  prohibitiv.  (A — B  =  gr.  I).  Tutorele  (A)  se  poate  căsători  cu  persoana 
aflată  sub  tutela  sa  cînd  aceasta  (B)  împlineşte  vîrsta  de  18  ani,  dacă  nu  există 
alt  impediment. 

Doctrina  canonică  n-<a  reglementat  această 
situaţie.  Se  respectă  însă  şi  în  Biserică  regle¬ 
mentările  statului. 

—  Rudenia  cuscriei: 

1.  Rudenia  cuscriei  de  felul  I. 

—  Codul  familiei  nu  recunoaşte  o  astfel  de 
rudenie. 

—  Autoritatea  bisericească  a  socotit  impe¬ 
dimentul  rudeniei  cuscriei  de  felul  I  —  rapor¬ 
tul  dintre  soţ  şi  rudele  de  sînge  ale  celuilalt 
soţ  — ,  la  început  pînă  în  gradul  III  inclusiv, 
orientîndu-se  după  dreptul  mozaic  (Lev.  18)  şi 
dreptul  roman  (Vasil.  28,  5,  3).  Canonul  54  VI 
ec.  extinde  impedimentul  la  gradul  IV  inclusiv. 
Ulterior  s-a  făcut  şi  dinstincţia  dintre  linia 
dreaptă  şi  linia  colaterală,  în  sensul  că  pe  linie 
dreaptă  impedimentul  a  fost  extins  la  infinit. 
Iar  pe  linie  colaterală  s-a  extins  la  gradul  V 
(Sin.  Const.  996)  şi  apoi  la  gradul  VI  (Sin. 
Const.  1199).  Dispensa  de  la  acest  impediment 
se  acordă  în  gradele  VI,  V  şi  IV  de  către  epis¬ 
copul  eparhiot,  aşa  cum  a  hotărît  Sf.  Sinod  al 
Bisericii  noastre.  In  practică  dispensa  pentru 
gradul  IV  impune  şi  aprobarea  Sf.  Sinod  pentru 
a  nu  se  crea  cazuri  de  precedenţă  dăunătoare. 

Astfel  se  interzice  căsătoria  lui  (A)  rămas 
văduv  cu  toate  rudele  de  sînge,  pe  linie  dreaptă, 
a  fostei  sale  soţii,  adică  (A — E  =  gr.  I)  (A — C  = 
gr.  I);  (A — D  =  gr.  II);  (A — J  =  gr.  III),  etc.;  la 
fel  se  interzice  căsătoria  soţului  văduv  (A)  cu 
rudele  de  sînge,  pe  linie  colaterală  a  fostei 
sale  soţii,  anume:  (A — F  =  gr.  III);  (A — G=gr. 
IV);  (A— H  =  gr.  V)  şi  (A — I  =  gr.  VI). 

2.  Rudenia  cuscriei  de  felul  doi: 

—  Codul  familiei  nu  recunoaşte  o 

astfel  de  rudenie. 

—  Autoritatea  bisericească  a  consi¬ 
derat  înrudirea  dintre  rudele  de  sînge  ale 
unui  soţ  cu  rudele  de  sînge  ale  celuilalt 
soţ,  adică  rudenia  de  cuscrie  de  felul 
doi  de  aceeaşi  gravitate  ca  şi  cuscria  de 
felul  I.  Astfel  can.  54  VI  ec.  consideră  im¬ 
pedimentul  pînă  la  gradul  IV  inclusiv 
(C — N=gr.  IV);  (D — P=gr.  IV).  Ulterior 
a  fost  extins  impedimentul  la  gradul  VI 
(C— T=gr.  V;  C— U=gr.  VI),  de  către 
sinodul  din  Constantinopol  (996).  In  pri¬ 
vinţa  gradului  şase  s-a  făcut  însă  dis- 
tincţiunea  că  el  numai  atunci  constituie 
o  piedică  la  căsătorie,  dacă  produce  aşa- 
numitul  amestec  ilicit  de  nume  (can.  87 
Vas.  c.M).  Pe  baza  acestui  principiu  impe¬ 
dimentul  a  fost  extins  şi  la  gradul  VII. 

In  privinţa  impedimentul  rudeniei 
cuscriei  de  felul  II  s-a  stabilit  următoa¬ 
rea  regulă: 

—  Cuscria  de  felul  II  constituie  un 
impediment  la  căsătorie  în  toate  cazurile 
pînă  inclusiv  în  gradul  V,  iar  în  gradul 
şase  şi  şapte,  numai  în  cazul  cînd  prin 

căsătorie  s-ar  produce  amestec  ilicit  de 
nume,  care  în  gradul  şapte  este  inevitabil. 

Un  caz  aparte  este  produs  de  căsă¬ 
toria  a  doi  fraţi  cu  două  verişoare  (H — R 
şi  C — U  =  gr.  VI)  cînd  amestecul  ilicit  de 
nume  se  produce  numai  la  urmaşi  (X — Y). 
3.  Rudenia  cuscriei  de  felul  III: 

—  Codul  familiei  nu  recunoaşte  o 
astfel  de  rudenie. 

—  După  rînduielile  bisericeşti  im¬ 
pedimentul  din  aceasta  rudenie  s-a  ex¬ 
tins  pînă  inclusiv  în  gradul  III,  aşa  cum 
s-a  stabilit  pe  cale  de  obicei.  Este  astfel 
oprită  căsătoria  socrului  vitreg  cu  nora 
vitregă  (C — E  =  gr.  I);  tatăl  primului  soţ 
cu  mama  soţului  al  doilea  (G — M  =  gr.  II); 
şi  soţul  unei  surori  cu  soacra  celei  de  a 
doua  surori  (P — R  =  gr.  III). 

Rînduiala  aceasta  nu  se  întemeiază 
pe  vreun  canon,  ci  numai  pe  obicei  şi  pe 
unele  norme  ale  dreptului  roman  şi  bi¬ 
zantin,  care  au  fost  aplicate  şi  în  viaţa 
Bisericii  şi  astfel  s-a  ajuns  ca  din  veacul 
al  XIII — XlV-lea  să  se  generalizeze  rîn¬ 
duiala  amintită,  fiind  totuşi  posibil  ca 
în  gradul  trei  să  se  obţină  dispensă  şi 
de  la  acest  impediment. 

—  Rudenia  religioasă: 

1.  Rudenia  întemeiată  pe  actul  asis¬ 
tării '  la  botez  a  fost  socotită  iniţial  ca 
fnrmînd  impediment  la  căsătorie,  numai 
între  naş  şi  fină  (C — E  =  gr.  I).  Această  rînduialâ  s-a  impus 
prin  obicei  şi  apoi  a  fost  consacrată  printr-o  lege  de  stat 
(Cod.  V.  4,  26)  a  împăratului  Justinian  (530). 

Ulterior,  prin  can.  53  VI  ec.  s-a  extins  impedimentul 
acestei  înrudiri  pînă  la  gradul  doi,  interzicînd  căsătoria 
între  naş  şi  mama  văduvă  a  finului  (C — B  =  gr.  II),  şi  că, 
în  cazul  cînd  s-ar  încheia  o  asemenea  căsătorie,  ea  trebuie 
să  fie  despărţită,  iar  cei  ce  o  încheiaseră  să  fie  supuşi 
epitimiilor  pentru  desfrîu44. 

Vasilicalele  (27,  5,  14)  extind  impedimentul  pînă  la 
gradul  III  în  toate  cazurile  (D — G  =  gr.  III).  Practic  s-a  im¬ 
pus  însă  rniqpai  pînă  în  gradul  II.  In  gradul  III  s-a  acordat 
dispensă,  pe  cînd  în  gradul  II  şi  I  nu  s-a  acordat  şi  nici 

fru  se  poate  obţine  dispensă  (can.  53  VI  ec.). 

2.  Rudenia  întemeiată  pe  actul  asistării 
la  cununie,  nu  este  prevăzută  de  vechile  rîn- 
duieli  canonice  ale  Bisericii,  dar  s-a  impus 
pe  cale  de  obicei,  la  început  pînă  în  gradul 
III  (B — G  =  gr.  III)  inclusiv,  în  toate  cazu¬ 
rile,  cu  posibilitatea  acordării  dispensei  în 
gradul  III. 

Acestui  obicei  îi  dă  expresie  şi  glava 
198  din  Pravila  cea  Mare  (1652)  de  la  Tîr- 
govişte,  care  extinde  impedimentul  chiar 
pînă  în  gradul  IV  (B — I  =  gr.  IV). 

—  Rudenia  întemeiată  pe  actul  logod¬ 
nei  religioase  crează  aceleaşi  impedimente 
ca  şi  căsătoria.  Toate  impedimentele  care 
opresc  încheierea  căsătoriei  constituie  im- 

pedimente  şi  la  încheierea  logod¬ 
nei.  O  singură  excepţie  s-a  admis 
în  privinţa  vîrstei,  un  impediment 
care  trece  de  la  sine  prin  trecerea 
vremii. 

Impedimentele  au  fost  rest  rin - 
se  fie  la  gradul  II  între  rudele  de 
sînge  ale  celor  doi  logodnici  sau 
pînâ  la  gradul  VI  între  un  logodnic 
cu  rudele  de  sînge  ale  celuilalt  lo¬ 
godnic  (H — I  =  gr.  VI). 

• 

Din  înşirarea  diverselor  im¬ 
pedimente  pe  care  le  ridică  legile 
statului  şi  doctrina  canonică  se  poa¬ 
te  vedea  cu  uşurinţă  că  prin  ele 
se  urmăreşte,  pe  cît  se  poate  crea¬ 
rea  celor  mai  bune  condiţii  pentru 
încheierea  căsătoriei,  evitîndu-se 
unele  cauze  de  natură  fizică,  mo¬ 
rală  şi  religioasă  prin  care  s-ar 
prejudicia  sănătatea  familiei,  dacă  s-ar  permite 
încheierea  căsătoriei  atunci  cînd  există  vreunele 
din  impedimentele  pe  care  le-am  enumerat. 

Este  de  la  sine  înţeles,  că  unele  din  aces¬ 
te  impedimente  dacă  sînt  reprezentate  de  înru¬ 
diri  mai  apropiate,  ele  nu  numai  că  prejudi¬ 
ciază  căsătoria  şi  familia,  ci  constituie  adevă¬ 
rate  maladii  şi  care  duc  la  îmbolnăvirea  sau 
la  dărîmarea  instituţiei  căsătoriei  şi  a  familiei  şi 
prin  aceasta  la  însăşi  subminarea  vieţii  bise¬ 
riceşti  ca  şi  a  vieţii  sociale  în  genere.  La  aceste 
consecinţe  se  adaugă  în  mod  special  acela  cu 
totul  grav,  atît  din  punct  de  vedere  psihic- 
biologic,  cît  şi  din  punct  de  vedere  moral  şi 
religios,  care  constă  în  degenerarea  fizică,  atît 
a  soţilor  care  sînt  rude  de  sînge  apropiate, 
cît  şi  a  copiilor  care  s-ar  naşte  din  aseme¬ 
nea  soţi. 

Condus  de  aceleaşi  considerente  de  prin¬ 
cipiu  şi  Statul  ca  şi  Biserica  s-a  îngrijit  întot¬ 
deauna,  din  cele  mai  vechi  timpuri,  de  asigu¬ 
rarea  sănătăţii  fizice,  morale  şi  chiar  religioase 
a  căsătoriei  şi  familiei,  nu  numai  prin  stabi¬ 
lirea  unor  condiţii  speciale  în  acest  scop,  ci  şi  prin  stabilirea  unor  impedimente 
în  calea  încheierii  acelor  căsătorii  pentru  care  soţii  nu  îndeplinesc  principalele 
condiţii  de  sănătate  fizică,  morală  şi  socială,  la  care  Biserica  adaugă  şi  sănătatea 
religioasă.  Acestea  sînt  şi  raţiunile  pentru  care  Statul  nostru  a  venit  în  anul  1954 
cu  o  legiuire  complexă,  care  îmbrăţişează  toate  aspectele  legate  de  încheierea 
căsătoriei,  de  familie  şi  de  copii,  care  se  numesc  Codul  familiei. 

La  impedimentele  care  stau  în  calea  încheierii  căsătoriei  impuse  de  Codul 
familiei  izvorîte  din  rudenia  de  sînge,  a  adopţiunii  şi  tutelei,  Biserica  mai  impune 
şi  alte  impedimente  care  stau  însă  numai  în  calea  administrării  sfintei  Taine  a 
cununiei.  Este  de  dorit  însă  ca  preoţii  să  prevină  din  timp  situaţiile  de  divergenţă 
şi  să  evite  încălcarea  prevederilor  legiuirilor  bisericeşti  care  urmăresc  cu  mai  mare 
stricteţe  asigurarea  sănătăţii  familiei  în  lumina  unei  tradiţii  ou  rădăcini  adînci  în 
viaţa  credincioşilor. 

Impedimentele  în  anumite  cazuri  pot  fi  înlăturate.  Unele  prin  trecerea  timpu¬ 
lui,  altele  prin  însănătoşire  iar  cele  mai  multe,  în  deosebi  cele  din  rudenie,  se 
înlătură  pe  calea  dispensei. 


3# 


36 


MITROPOLIA  ARDEALULUI 


Organul  competent  a  acorda  dispensa  în  stat  e9te  Comitetul  executiv  al 
Consiliului  popular  judeţean  iar  în  Biserică,  episcopul  eparhiot,  iar  în  unele  cazuri 
Sfîntul  Sinod. 

Dreptul  episcopului  de  a  da  dispensă  se  bazează  pe  obiceiul  de  drept  con¬ 
semnat  şi  în  unele  canoane  (can.  12,  I.  ec.;  16.  IV.  ec.;  102.  VI.  ec.;  3.  5.  7.  Ane.; 
6,  43  Cart.;  1.  Vas.  c.M.;  4,  57  Grig.). 

CU  PRIVIRE  LA  APOSTOLATUL  PREOŢIEI 


Să  ne  reamintim  vindecarea  miraculoasă  a  paraliticului  de  la  scăl¬ 
dătoarea  de  lingă  Poarta  Oilor  din  Ierusalim,  numită  Vitezda.  In  jurul 
acestei  scăldători  zăcea  o  mulţime  de  bolnavi,  orbi,  şchiopi,  uscaţi,  aştep- 
tînd  mişcarea  apei.  De  treizeci  şi  opt  de  ani  era  acolo  un  om  bolnav  care 
nu  s-a  putut  vindeca.  De  ce?  El  mărturiseşte:  „Eu  nu  am  om  care  să  mă 
arunce  în  scăldătoare,  cînd  se  tulbură  apa14  (Ioan  5,  3 — 7). 

Cîţi  bolnavi  sufleteşte  se  află  în  jurul  nostru  şi  cîţi  aşteaptă  în  zadar 
vindecarea  lor;  mulţi  dintre  aceştia  pot  repeta  ca  paraliticul  din  Ierusa¬ 
lim:  „Nu  am  om44.  Nu  se  găseşte  cineva  care  să  îndeplinească  această 
lucrare  de  milostivire  spre  a-i  scufunda  în  scăldătoarea  dătătoare  de 
sănătate,  prin  spălarea  cu  har  ceresc.  Altfel  spus,  însemnează  că  nu  au 
aflat  un  apostol.  Realitate  dureroasă:  mulţi  sînt  bolnavi  sufleteşte  şi 
puţini  sînt  aceia  care  să-i  vindece,  puţini  apostoli.  De  ce  oare?  Probabil 
fiindcă  încă  nu  se  cunoaşte  îndeajuns  natura,  demnitatea  şi  necesitatea 
vieţii  de  apostolat. 

în  limbajul  obişnuit,  apostol  e  omul  care  se  consacră  cu  entuziasm 
unui  ideal,  unei  cauze  publice. 

în  înţelesul  adevărat,  apostolatul  e  o  misiune  dumnezeiască.  Iisus 
le  spune  ucenicilor  Săi:  „Precum  m-a  trimis  pe  Mine  Tatăl,  vă  trimit  şi 
Eu  pe  voi44  (Ioan  20,  21).  Altădată  le  spune:  „Mergeţi  în  toată  lumea  şi 
propovăduiţi  Evanghelia  la  toată  făptura.  Cel  ce  va  crede  şi  se  va  boteza 
se  va  mîntui;  iar  cel  ce  nu  va  crede  se  va  osîndi44  (Mc.  16,  15 — 16).  Prin 
urmare  misiunea  apostolului  e  înainte  de  toate  de  a  predica  Evanghelia, 
de  a  mîntui  sufletele  conducîndu-le  la  fericirea  cea  veşnică.  Apostolatul 
e  o  îndatorire  a  iubirii  faţă  de  semen. 

Apostolul  deci  e  acela  care  nu  zice  numai:  eu  vreau  să  mă  mîn- 
tuiesc  pe  mine!  ci:  eu  vreau  să  mîntuiesc  împreună  cu  mine  şi  pe  alţii. 
Dumnezeu  vrea  ca  noi  să  iubim  pe  aproapele  nostru  ca  pe  noi  înşine. 
Aşa  cum  ne  îngrijim  de  mîntuirea  noastră  trebuie  să  ne  îngrijim  şi  de 
mîntuirea  semenilor.  Mîntuitorul  a  stabilit  această- lege  a  solidarităţii 
fiindcă  mîntuirea  semenului  face  parte  din  mîntuirea  noastră. 

Să  nu  fim  ca  şi  Cain,  care  atunci  cînd  Dumnezeu  îi  cere  socoteală 
de  viaţa  fratelui  său  Abel:  „Unde  este  Abel,  fratele  tău?44  el  a  răspuns: 
„Nu  ştiu!  Au  doară  eu  sînt  păzitorul  fratelui  meu44  (Facere  4,  9). 

Viaţa  de  apostolat  trebuie  să  se  încadreze  în  spusele  Scripturii:  „Dacă 
însă  cineva  nu  poartă  grije  de  ai  săi . . .,  s-a  lepădat  de  credinţă  şi  este 

mai  rău  decît  un  necredincios"  (I  Tim.  5,  8).  De  aceea  dacă  ai  în  Biserică 
un  bolnav  cu  duhul,  un  suflet  linced,  neglijent  în  îndeplinirea  îndatori¬ 
rilor  religioase,  să  simţi  îndatorirea  de  a  chema  pe  Iisus,  care  să-l  vin¬ 
dece  aşa  cum  a  vindecat  pe  soacra  lui  Petru. 

Dacă  ai  în  Biserică  un  mort  cu  duhul,  adică  pe  unul  care  şi-a  pierdut 
viaţa  supranaturală,  tu,  care  eşti  apostol,  asemenea  surorilor  Marta  şi 
Maria  din  Betania  trebuie  să  stai  în  faţa  lui  Iisus,  plîngînd  şi  cerîndu-i 
minunea  învierii.  Poate  vei  avea  satisfacţia  să  vezi  pe  cel  mort,  ca  şi 
Lazăr,  ieşind  din  mormînt. 

De  fapt,  apostolatul  nu  se  face  în  forme  spectaculare,  ci  de  cele 
mai  multe  ori  în  forme  smerite  şi  tăcute.  Un  sfînt  zicea  că  singurul 
lucru  pe  care  trebuie  să-l  facă  un  adevărat  apostol  în  lucrarea  lui  de 
apostolat  e  să  facă  ca  Dumnezeu  să  fie  iubit. 

Un  pictor  evlavios  din  vremurile  mai  vechi  a  reprezentat  în  jurul 
crucii  lui  Iisus  o  ceată  de  îngeri  care  strîng  într-un  potir  sîngele  care 
curgea  din  rănile  Lui  pentru  a  împiedica  ca  o  aşa  de  mare  bogăţie 
cerească  să  cadă  pe  pămînt,  ca  să  fie  călcat  în  picioare  şi  profanat. 

Se  fac  jertfe  uimitoare  pentru  salvarea  vieţii  trupeşti  a  oamenilor, 
dar  puţini  sînt  aceia  care  înfruntă  primejdia  focului  şi  a  apei  să  salveze 
sufletele  de  la  primejdia  păcatului.  Pentru  a  săvîrşi  o  asemenea  faptă  e 
necesar  să  ne  folosim  de  mijloacele  care  să  ne  învioreze  şi  să  ne  întă¬ 
rească  viaţa  noastră  de  apostolat. 

Unul  dintre  aceste  mijloace  este  iubirea,  căci  după  cum  nu  se  poate 
concepe  o  viaţă  pastorală  fără  vocaţie,  tot  aşa  nu  se  poate  concepe  exis¬ 
tenţa  acestei  vieţi  fără  iubire.  Numai  aşa  ni  se  potrivesc  cuvintele  Scrip¬ 
turii:  întru  acesta  s-a  arătat  dragostea  lui  Dumnezeu  către  noi,  că  pe 
Fiul  Său  Unul  Născut  l-a  trimis  în  lume,  ca  prin  El  viaţă  să  avem". 

Fiecare  preot  apostol  trebuie  să  fie  o  lumină  aprinsă  care  să  lumineze 
cărările  vieţii  credincioşilor.  Acest  foc  arzător  trebuie  întreţinut  zi  de  zi 
şi  ceas  de  ceas,  pentru  că  altfel  se  stinge,  se  mistuie,  se  epuizează  şi  întu¬ 
nericul  păcatului  îl  cuprinde. 

Mîntuitorul  îi  spune  preotului  apostol:  ,,Ce-i  va  folosi  omului  dacă 
va  cîştiga  lumea  întreagă,  iar  sufletul  său  îl  va  pierde?"  (Mt.  16,  26).  Şi 
tot  Mîntuitorul  îi  spune  preotului:  ,,Eu  am  venit  ca  viaţă  să  aibă  şi  mai 
multă  să  aibă"  (Ioan  10,  10).  Şi  iarăşi  zice:  ,,Eu  sînt  viaţa"  (Ioan  14,  6). 
Cît  adevăr  se  cuprinde  în  aceste  cuvinte!  Cîtă  lumină  se  desprinde  din 
pilda  cu  viţa  şi  mlădiţele!  Cu  cîtă  insistenţă  vrea  Mîntuitorul  să  întipă¬ 
rească  în  mintea  Apostolilor  Săi  acest  principiu  fundamental,  că  El  sin¬ 
gur,  Iisus,  e  Viaţa  pe  care  cei  chemaţi  să  colaboreze  cu  El  să  o  comunice 
şi  altora. 

Viaţa  creştină,  evlavia,  viaţa  interioară,  sfinţenia,  sînt  grade  diferite 
ale  aceleiaşi  iubiri:  sînt  crepusculul,  aurora,  lumina,  splendoarea  ace¬ 
luiaşi  soare. 

Folosind  toate  mijloacele  pe  care  ni  le  oferă  Iisus  în  viaţa  de  apos¬ 
tolat,  sufletul  va  simţi  o  mare  bucurie  chiar  şi  în  mijlocul  celor  mai 
grele  încercări  şi  se  vor  adeveri  cuvintele  profetului  Isaia:  „Atunci  lumina 
ta  va  răsări  ca  zorile  şi  tămăduirea  ta  se  va  grăbi.  Dreptatea  ta  va  merge 
înaintea  ta,  iar  în  urma  ta  slava  lui  Dumnezeu.  Atunci  vei  striga  şi 

Domnul  te  va  auzi;  la  strigătul  tău  El  va  zice:  Iată-mă!  . . .  Domnul  te 
va  călăuzi  necontenit  şi  în  pustiu  va  sătura  sufleul  tău.  El  va  da  tărie 
oaselor  tale  şi  vei  fi  ca  o  grădină  adăpată,  ca  un  izvor  de  apă  vie,  care 
nu  seacă  niciodată**  (Is.  59,  8,  9,  11). 

Să  se  gîndească  apostolul  în  activitatea  lui  de  apostolat,  ce  e  o  pică¬ 
tură  de  apă,  ea  singură.  Dar  dacă  e  unită  cu  apa  mării  participă  la  puterea 
şi  imensitatea  ei.  Aşa  e  şi  păstorul  de  suflete  dacă  e  unit  cu  Iisus  prin 
rugăciune.  Iisus  ne  cheamă:  „Veniţi  la  Mine  toţi  cei  osteniţi  şi  împovăraţi 
şi  Eu  vă  voi  odihni  pe  voi“  (Mt.  11,  28). 

în  Ortodoxie  i  se  pretinde  preotului  apostol  o  desăvîrşire  care  echi¬ 
valează  cu  sfinţenia,  o  stare  de  eurăţie  sufletească  şi  trupească  egală  cu 
a  îngerilor.  Exemplul  vieţii  şi  sfinţeniei  preotului  sînt  puteri  morale  care 
au  darul  de  a  înălţa  pe  credincioşi  şi  a  sfinţi  întreaga  viaţă  a  parohiei. 
Preotul  are  îndatorirea  de  a  se  sili  necontenit  spre  înviorarea  şi  întă¬ 
rirea  vieţii  lui  de  apostolat.  Esenţa  apostolatului  e  aceea  de  a  da  măr¬ 
turie  lui  Hristos,  adică  adevărului  învăţăturii  Sale  şi  sfinţeniei  legii  Sale. 

Apostolul  e  ca  şi  agricultorul,  care  ară  pămîntul  şi  aruncă  sămînţa. 
Asta  e  mult;  dar  nu  e  destul.  Pentru  ca  sămînţa  să  se  deschidă,  să  încol¬ 
ţească,  să  aducă  rod,  e  necesar  ca,  în  sudoarea  care  picură  de  pe  frun¬ 
tea  semănătorului  să  se  amestece  şi  rouă  venită  din  cer. 

Să  se  gîndească  adeseori  păstorul  de  suflete-apostol,  ce  fel  de  om 
trebuie  să  fie  acela  care  este  reprezentat  în  faţa  lui  Dumnezeu  pentru 
credincioşii  încredinţaţi  spre  păstorire.  Mai  presus  de  bucuriile  păcătoase 
ale  simţurilor,  sînt  curatele  bucurii  ale  sufletului,  şi  între  acestea  cea 
mai  de  lăudat  e  aceea  pe  care  o  simte  un  suflet  cînd  duce  un  alt  suflet 
la  Dumnezeu.  Bucurie  pe  care  lumea  nu  o  poate  înţelege  şi  descrie  fiindcă 
e  o  gustare  din  bunătăţile  raiului. 


Pr.  prof.  onor.  Alexandru  Moisiu 

TEOLOGIE  ŞI  TEOLOGI 
DUPĂ  SFlNTUL  GRIGORIE  DE  NAZLA.NZ  * 


Praznicul  Sf.  Trei  Ierarhi  este  una  din  sărbătorile  cele  mai  alese  din  ciclul 
liturgic  anual  al  Bisericii  Ortodoxe  de  pretutindeni,  fără  îndoială  una  din  cele  mad 
aproape  de  inimile  şi  conştiinţa  credincioşilor  care  alcătuiesc  pleroma  Trupului  ei 
bisericesc,  dar  el  este  moment  cu  totul  excepţional  pentru  şcolile  teologice  ortodoxe 
din  întreaga  lume  deoarece  începînd  din  1936,  prin  hotărîrea  primul  Congres  de 
teologie  ortodoxă  care  a  avut  loc  în  acel  an  Atena,  cei  trei  mari  luceferi  ce  stră¬ 
lucesc  pe  firmamentul  teologic  al  secolului  IV,  „veacul  de  aur14  al  patristicii  răsă¬ 
ritene:  Vasile  cel  Mare,  Grigorie  de  Nazianz  şi  Ioan  Hrisostom,  au  devenit  în  mod 
oficial  şi  solemn  patronii  instituţiilor  de  învăţâmînt  teologic  din  întreaga  noastră 
Biserică  Ortodoxă  ecumenică.* 1 

Această  hotârîre  n-a  fost  deloc  întîmplătoare  ci,  dimpotrivă,  un  act  simbolic, 
plin  de  semnificaţii,  vrînd  să  marcheze  liturgic  o  întreagă  orientare  sau,  mai  exact, 
reorientare  teologică  a  Bisericii  noastre.  Se  ştie  că  acest  prim  Congres  de  teologie 
ortodoxă  a  urmărit  în  primul  rînd  determinarea  influenţelor  heterodoxe  occiden¬ 
tale  (rom ano -catolice  şi  protestante)  exercitate  asupra  teologiei  ortodoxe  în  epoca 
dificilă  prin  care  a  trecut  de  la  căderea  Constantinopolului  (1453)  şi  pînâ  în  sec.  XIX 
inclusiv,  perioadă  în  care  popoarele  şi  Bisericile  ortodoxe  s-au  aflat  sub  jugul 
grea  al  dominaţiei  otomane.  Ca  urmare  a  acestor  condiţii  dificile,  în  teologia  orto¬ 
doxă  a  acestei  perioade,  şi  mai  cu  seamă  de  la  sf.  sec.  XIX  şi  înc.  sec.  XX,  odată 
cu  crearea  primelor  facultăţi  de  teologie  ortodoxă  în  cadrul  Universităţilor,  s-au 
făcut  simţite  o  serie  de  influenţe  negative  generate  de  preluarea  necriticâ  a  mode¬ 
lului  cultural  şi  teologic  universitar  occidental.  Faptul  acesta  a  pus  Biserica  şi  teo¬ 
logia  ortodoxă  a  vremii  în  faţa  unei  adevărate  crize  de  identitate  produsă  de  sepa¬ 
raţia  tot  mai  adincă  creată  de-a  lungul  acestei  perioade  între  teologia  academică 
universitară  şi  Tradiţia  patristică  originară,  între  şcolile  teologice  şi  experienţa 
liturgică  şi  spirituală  vie  şi  autentică  transmisă  prin  Tradiţia  Bisericii.  Rupînd  cu 
această  evoluţie  negativă,  Congresul  atenian  a  proclamat,  totodată,  programatic 
necesitatea  revenirii  teologiei  ortodoxe  moderne  la  izvoarele  ei  autentice  reprezen¬ 
tate  de  modelul  personal  şi  scrierile  Sf.  Părinţi,  şi  trecerea  pe  baza  acestei  reasimi- 
lări  a  surselor  şi  a  regăsirii  etosului,  duhului  şi  inspiraţiei  teologice  originare  a 
Părinţilor,  la  elaborarea  în  timp  într-un  efort  creator  şi  înnoitor,  în  deplină  con- 
genialitate  cu  Părinţii,  a  unei  sinteze  neopatristice 2  capabile  să  transmită  în  mod 


*  Articolul  de  faţă  reprezintă  forma  uşor  lărgită  şi  prevăzută  cu  aparat  critic 
a  unei  alocuţiuni  susţinute  în  ziua  de  30  ianuarie  1989  la  Institutul  Teologic  Uni¬ 
versitar  din  Sibiu  în  cadrul  festivităţilor  sărbătoririi  praznicului  Sfinţilor  Trei 
Ierarhi. 

1  Procbs-V erbaux  du  1-er  Congres  de  Theologie  Orthodoxe  Ath£nes  29  nov. — 
6  dec.  1936),  ed.  par  A.  Alivisatos,  Athenes,  1938,  p.  465. 

2  G.  Florovsky,  Patristics  and  Modern  Theology ,  ibidem.  p.  238 — 242;  trad. 
rom.  stud.  Ioan  I.  Ică,  „Mitropolia  Ardealului44  nr.  10 — 12/1982,  p.  707 — 714;  vezi 
acelaşi  şi  The  Ethos  o{  the  Orthodox  Church,  „The  Ecumeniical  Review44  nr.  2/1960, 
p.  173 — 198;  trad.  pr.  prof.  T.  Bodogae,  „Mitropolia  Ardealului44  nr.  10 — 12/1981, 
p.  734 — 749. 

convingător  mesajul  etern  al  Evangheliei,  fructificat  plenar  în  toate  dimensiunile 
lui  esenţiale  în  experienţa  şi  gîndirea  Părinţilor,  în  limbajul  şi  categoriile  epocii 
noastre  ca  răspuns  adecvat  la  marile  probleme  ale  omului  şi  omenirii  contempo¬ 
rane. 

De  aceea,  spuneam,  alegerea  Sf.  Trei  Ierarhi  oa  patroni  ai  instituţilor  de  învă- 
ţâmînt  teologic  ortodox  din  întreaga  lume  şi  transformarea  praznicului  lor  în  săr¬ 
bătoarea  teologiei  şi  şcolii  ortodoxe  de  pretutindeni  a  fost  şi  continuă  să  fie  un  act 
simbolic,  cu  profunde  semnificaţii  pentru  teologia  ortodoxă.  Pentru  că  în  persoa¬ 
nele,  operele  şi  activitatea  Sf.  Trei  Ierarhi,  Biserica  Ortodoxă  recunoaşte  realizate 
în  mod  exemplar  şi  într-o  unitate  de  nedespărţit  cele  două  imperative  fundamen¬ 
tale  şi  misiuni  permanente  ale  teologiei  şi  vieţii  sale  istorice:  trăirea  pilduitoare  a 
identităţii  spirituale,  noi,  creştine  şi  teologice,  a  tuturor  credincioşilor  încorporaţi 
în  ea  prin  Sf.  Botez  (ca  expresie  a  iubirii  de  Dumnezeu)  şi  transpunerea  practică  a 
acestei  identităţi  noi  într-un  angajament  comunitar  şi  social  concret  de  slujire  efec¬ 
tivă  a  înnoirii  lumii  în  perspectiva  problemelor  specifice  fiecărei  epoci  istorice  în  parte 
(ca  expresie  a  iubirii  de  aproapele).  Sf.  Trei  Ierarhi  sînt,  astfel,  propuşi  de  Biserică 
dascălilor  şi  ucenicilor  într-ale  teologiei  oa  modele  vii  de  identitate  creştină  şi 
teologică  realizată  pe  cele  mai  înalte  trepte  ale  sfinţeniei  personale,  şi  de  angaja¬ 
ment  special  şi  comunitar,  asumat  plenar  în  toate  dimensiunile  iubirii  şi  slujirii. 

Dar,  înainte  de  toate,  praznicul  Sf.  Trei  Ierarhi  este  sărbătoarea  teologiei 
ortodoxe.  Şi,  deşi  în  imnografia3  ei  Biserica  îi  uneşte,  chemînd  pe  „slujitorii  Treimii 
cereşti'*  să  laude  „treimea  cea  pămîntească  a  dumnezeieştilor  Ierarhi4*,  ca  pe  unii 
ce  împreună  sînt  „adâncurile  înţelepciunii  Duhului,  iconomii  harului,  gura  Hristosu- 
lui  meu  şi  apărătorii  Treimii  cei  acoperiţi  fără  mijlocire  de  lumină  în  însăşi  Trei¬ 
mea4*,  totuşi,  ea  îi  şi  distinge  pe  fiecare  după  numele  şi  supranumele  lor  care 
ilustrează  mai  îndeaproape  calităţile  individuale  şi  harismele  personale  excepţionale 
prin  care  s-au  distins  aceştia  şi  au  intrat  in  conştiinţa  Bisericii.  Sf.  Vasile,  „cel  ce 
poartă  numele  împărăţiei4*,  este  „Marele44  Vasile  datorită,  în  primul  rînd,  activităţii 
sale  energice  de  Păstor,  conducător  şi  organizator  al  Bisericii  ca  şi  al  monahis¬ 
mului  ortodox,  Sf.  Ioan,  „cel  cu  numele  cu  adevărat  plin  de  har44,  este  Ioan  „Gură 
de  Aur“  pentru  excepţionalul  său  talent  oratoric  şi  imensa  sa  activitate  ca  propo¬ 
văduitor  al  Cuvântului  lui  Dumnezeu,  iar  Sf.  Grigorie  este  „cel  supranumit  cu 
numele  teologiei4*,  supranume  pe  care,  cum  se  ştie,  Biserica  Ortodoxă  l-a  folosit  în 
cultul  său  cu  destulă  parcimonie,  neconferindu-1  decit  Sfinţilor:  Ioan  Apostolul  şi 
Evanghelistul,  Grigorie  de  Nazianz  şi  Sf.  Simeon  „Noul  Teolog4*. 

Dat  fiind  timpul  redus  rezervat  acestei  -alocuţiuni  şi  spre  a  evita  rutina 
obosită  a  elogiilor  specifice  discursurilor  encomiastice  cantonate,  de  regulă,  în  sfera 
clişeelor  şi  generalităţilor  abstracte,  mă  voi  limita  în  cuvîntul  meu  la  personalitatea 
unui  singur  Părinte  dintre  cei  Trei  Sfinţi  Ierarhi  prăznuiţi  astăzi,  şi  la  o  singură 
problema  concretă  şi  delimitată  atinsă  de  acesta.  Şi  anume  voi  încerca  să  prezint 
cît  mad  succint  cu  putinţă  concepţia  Sj.  Grigorie  de  Nazianz  despre  teologie  şi 
teologi4  şi  consecinţele  şi  implicaţiile  ei  pentru  şcoala  şi  invăţămîntul  teologic 
ortodox  de  azi. 

Nu  ne  vom  putea  referi,  deci,  aici,  mai  îndeaproape,  nici  măcar  telegrafic,  la 
datele  şi  evenimentele  mai  de  seamă  ale  biografiei 5  Sf.  Grigorie  Teologul 
(cc.  327/8 — 390),  la  studiile  sale  ateniene,  la  prietenia  sa  celebră  şi  proverbială  cu 


3  Stihira  1  de  la  Litia  Praznicului  Sf.  Trei  Ierarhi,  facerea  lui  Nil  Xantopou- 
los,  Mineiul  lunii  lui  Ianuarie,  ediţia  IV,  Bucureşti,  1954,  p.  500 — 501. 

4  Pe  aceeaşi  temă  a  se  vedea  şi  prof.  I.  Bria,  Teolog  şi  teologie  după  Ş/. 
Grigorie  de  Nazianz ,  „Glasul  Bisericii44  nr.  I — 2/1958,  p.  168 — 172;  diac.  drd.  M. 
Sava,  Profilul  teologului  după  Sf.  Grigorie  de  Nazianz,  „Studii  teologice**  nr.  5 — 6/ 
1969,  p.  387 — 398;  prof.  St.  Papadopoulos,  Sf.  Grigorie  de  Nazianz  sau  „ Teologul " 
(Trad.  diac.  drd.  I.  Frăcea),  „Glasul  Bisericii**  nr.  1 — 3/1982,  p.  110 — 117. 

5  Cf.  Viaţa  Sf.  Grigorie  Teologul  alcătuită  de  preotul  Grigorie  (cel  mai  tîrziu 
sec.  VIII),  trad.  de  pr.  N.  Donos  in  Sf.  Grigorie  de  Nazianz,  Apologia  sau  cuvîntul 
în  care  se  arată  motivele  care  l-au  îndemnat  să  fugă  de  preoţie  şi  Elogiul  Sf.  Vasile 
cel  Mare  precedate  de  o  biografie  a  sa  alcătuită  de  preotul  Grigorie,  Huşi,  1930, 
p.  1—46. 

Sf.  Vasile,* * * 6  la  sensibilitatea  sa  autumnală,  melanconică  şi  elegiacă,  la  celebrele  sale 
„tristeţi44,  la  firea  sa  contemplativă  şi  la  înclinarea  sa  spre  singurătate  şi  veşnica 
sa  „fugă44  şi  retragere  din  faţa  vieţii  publice  şi  a  responsabilităţilor  copleşitoare  ce 
decurg  din  exigenţele  slujirii  preoţeşti  şi  episcopale,  ca  şi  din  faţa  multiplelor  şi 
mult-prea-omeneştilor  adversităţi  cu  care  s-a  văzut  confruntat  —  ceea  ce  nu  l-a 
împiedicat  să-şi  asume  cu  curaj  şi  excepţională  rîvnă  misionară  extrem  de  dificila 
misiune  de  a  prelua  conducerea  micii  comunităţi  ortodoxe  din  Constantinopol  într-o 
epocă  în  care  toarte  bisericile  fără  excepţie  erau  în  stăpînirea  arienilor  — ;  nu  ne 
vom  putea  referi  nici  la  impresionanta  şi  plină  de  eleganţă  şi  stil  operă  literară  a 
sa  alcătuită  din  45  de  Discursuri,  244  de  epistole  şi  185  de  poeme  totalizînd  circa 
18.000  de  versuri,  nici  (cum  s-ar  fi  impus  poate)  la  complexa  sinteză  realizată  în 
opera  şi  gindirea  sa  între  Scriptură,  Tradiţia  Bisericii  şi  elenism,  între  Revelaţia 
creştină  şi  limbajul  şi  categoriile  culturale  şi  filosofice  ale  epocii,  în  majoritatea  lor 
sorginte  neoplatoniciană,  reprezentînd  tot  atîtea  structuri  intelectuale  în  care  a  fost 
nevoit,  din  necesitaţi  misionare,  să  exprime,  fără  a-1  denatura  însă,  ci  dimpotrivă, 
Adevărul  etern  al  Evangheliei  lui  Hristos; 7  nu  ne  vom  putea  opri  nici  la  magistrala 
sa  demonstraţie  a  divinităţii  Fiului  şi  Duhului  Sfînt  cuprinsă  în  celebrele  sale 
sale  „Cuvîntări  teologice41,  nici  la  contribuţia  sa  decisivă  la  definitivarea  dogmei 
Sf.  Treimi  ca  Dumnezeu  Cel  Unul  în  fiinţă  şi  întreit  în  Ipostasuri  —  „trei  sori 
uniţi  între  ei  printr-o  singură  (amestecare  a  luminii4* 8  — ,  la  formulările  sale  trinitare 
definitive,  de  mare  echilibru,  în  care  a  suprins  dogmatic  misterul  Sf.  Treimii, 
fundamentul  şi  ţelul  suprem  al  întregii  teologii  şi  vieţi,  creştine  —  evitînd  ambele 
extreme,  atît  cea  monoteizantâ,  „iudaică44,  a  modalismului  sabelian  care,  recunos¬ 
când  unitatea  fiinţei  divine,  reducea  cele  Trei  Persoane  la  una  singură,  transfor- 
mind  pe  Tatăl,  Fiul  şi  Sf.  Duh  în  simple  nume  roluri  şi  moduri  de  manifestare 
succesive  al  fiinţei  divine  eterne  în  timp,  cit  şi  cea  politeizantâ  a  subordianismului 
arian,  care,  recunoscînd  realitate  distinctă  a  celor  Trei  Persoane,  diviza  în  schimb 
fiinţa  divină  umană  în  trei  substanţe  străine,  neasemănătoare  şi  separate  unele  de 
altele  — ,  fundamentala  sa  contribuţie  la  precizarea  dogmatică  a  problemei  triado- 
logice  fiind  preluată  în  cult  şi  imnografie,  devenind  parte  integrantă  din  tradiţia 
şi  experienţa  liturgică  şi  spirituală  a  Bisericii  răsăritene  pînă  astăzi. 

Vom  aminti  numai  faptul  esenţial  că  personalitatea  unică  a  Sf.  Grigorie  Teo¬ 
logul  este  rezultanta  „unirii  în  chip  neamestecat  în  el  a  poetului,  contemplatorului 
şi  teologului.  Profunzimea  teologică  şi  intensul  caracter  poetic  al  operei  sale  l-au 
înălţat  ca  un  model  de  lumină  şi  frumuseţe  unică.  In  Sf.  Grigorie  avem  cazul  poe¬ 
tului  care  a  devenit  un  mare  teolog.  Pe  de  altă  parte,  Sf.  Grigore  avea  conştiinţa 
lucrării  desăvîrşitoare  care  avea  loc  în  duhul  lui  tot  aşa  cum  era  sigur  că  opera 
sa  teologică  în  sine  se  datorează  luminării  Sf.  Duh.  Această  întreită  polaritate  a 
persoanei  sale  constituie  măreţia  sa,  dar  şi  prima  dificultate  a  interpretării  operei 
sale44.9 

Pe  lîngă  apărătorul  şi  teologul  desăvîrşit  al  Treimii,  fundamentul  şi  ţelul 
suprem  al  teologiei  Bisericii,  Sf.  Grigorie  de  Nazianz  este  însă  şi  un  „teolog  al  teo¬ 
logiei44,  el  „este  primul  între  marii  Părinţi  ai  Bisericii  care  determinat  de  înmulţirea 
teologilor  improvizaţi  pe  care  i-a  încurajat  arianismul,  vorbeşte  în  special  despre 
teologie44.10  Concepţia  sa  despre  teologie  şi  teolog  o  găsim  expusă  îndeosebi  în  pri¬ 
mele  două  Cuvîntări  teologice  ( orat .  27  şi  28)  la  care  se  adaugă  Cuvîntarea  20,  tot 


6.  Cf.  pr.  prof.  I.  G.  Coman,  Studiile  universitare  ale  Părinţilor  Capaclocieni 

„Studii  teologice44  nr.  9 — 10/1955,  p.  531 — 555;  pr.  M.  Branişte,  Momente  şi  aspecte 

ale  prieteniei  Sfinţilor  Părinţi  Capadocienr,  „Mitropolia  Olteniei44  nr.  1 — 2/1962, 

p.  40 — d6. 

7  O  sinteză  doctrinară  şi  bibliografică  orientativă  în  articolul  „Grigore  de 
Nazianz44  din  „Dictionnaire  de  Spiritualii44  VI  (1967),  col.  932 — 971  (Jacques  Rousse). 

8.  Orat.  31  (V  Theologica),  14  PG.  36,  149  A.  Detalii  la  St.  Harkianakis,  Die 
Trinitătslehre  Gregonr's  von  Nazianz,  „Kleronomia44  1  (1969),  nr.  1,  83 — 102  şi  St. 
Papadopoulos  (vezi  supra  nota  4),  p.  114—115. 

9  St.  Papadopoulos,  op.  cit.  (vezi  supra  n.  4),  p.  110. 

10  Ibidem,  p.  111. 

despre  „teolog"  şi  „Teologie",  şi  a  32-a:  „despre  moderaţia  în  discuţii*'.11  Toate 
aceste  discursuri  au  fost  pronunţate  de  Sf.  Grigorie  în  intervalul  cuprins  între  pri¬ 
măvara  anului  379  şi  toamna  anului  380  la  Constantinopol,  în  mica  capelă  Anastasia, 
improvizată  în  casa  unui  prieten,  în  care  se  aduna  la  rugăciune  mica  comunitate 
ortodoxă  din  Capitala  Imperiului  fidelă  Sinodului  I  Ecumenic  de  la  Niceea,  care-1 
chemase  pe  Sf.  Grigorie  in  ajutor,  toate  bisericile  oraşului  fiind  ocupate  de  arieni. 

Cei  mai  virulenţi  şi  activi  în  propaganda  lor,  dintre  multele  partide  şi  ten¬ 
dinţe  teologice  în  care  se  fragmentase  arianismul  oficial  al  epocii,  erau,  fără  îndo¬ 

ială  adepţii  arianismului  extremist  al  lui  Eunomie.12  In  concepţia  acestuia,  Dumnezeu, 
identificat  de  el  cu  Tatăl,  este  o  monadă  divină  perfectă  a  cărei  fiinţă  nu  admite 
nici  o  comunicare  sau  participare,  „naşterea"  şi  „purcedrea"  din  veci  a  Fiului  şi 
Duhului  fiind  interpretate  ca  tot  atîtea  acte  de  creaţie  în  degradare  succesivă,  ante¬ 
rioare  creării  timpului  şi  lumii,  a  două  substanţe  „divine"  derivate,  diferite  şi  cu 

totul  „neasemănătoare"  ( anomoios )  faţă  de  substanţa  divină  propriu-zisâ  a  Tatălui: 
Fiul  e  o  creaţie  a  Tatălui,  de  altă  substanţă  neasemănătoare  cu  a  Lui,  iar  Duhul 
o  creaţie  a  Fiului,  de  altă  substanţă  neasemănătoare  cu  a  Acestuia.  Versiunea 
eunomiană  a  triadologiei  constituie,  astfel,  în  esenţă,  o  formă  de  monoteism  meta¬ 
fizic  impersonal  de  origine  şi  natură  filosofică  (neoplatonică).  Pe  lîngă  subordina- 
ţianismul  trinitar  de  inspiraţie  neoplatonică  plotiniană,  Eunomie  profesa,  spre 
deosebire  de  agnosticismul  lui  Arie,  un  optimism  gnoseologic  pretinzînd,  după  cum 
relatează  istoricul  bisericesc  Socrate,  a  cunoaşte  esenţa  divină  tot  aşa  de  bine  cum 
se  cunoaşte  aceasta  pe  sine  şi  reproşînd  ortodocşilor  că  se  închină  la  ceea  ce  nu 
cunosc,  în  vreme  ce  el  şi  adepţii  lui  ştiu  la  ceea  ce  se  închină.  Aceasta,  deoarece 
în  concepţia  lui,  raţiunea  umană  poate  cuprinde  şi  sesiza  în  mod  adecvat  prin  cu¬ 
noaştere  şi  limbaj  natura  divină,  întrucît,  după  el,  ar  exista  unele  nume  şi  concepte, 
care  n-ar  fi  simple  semne  convenţionale  cu  sens,  şi  ca  atare  creaţii  umane,  ci 
creaturi  divine  înnăscute  şi  inerente  intelectului.  Sesizînd  printr-o  intuiţie  intelec¬ 
tuală  aceste  nume  în  esenţa  lor  conceptuală  ni  se  relevează  conţinutul  lor  inteli¬ 
gibil  identic  cu  esenţa  lucrurilor.  Pretenţia  eunomienilor  de  a  cunoaşte  exact  fiinţa 
lui  Dumnezeu  în  esenţa  ei  se  reducea  astfel  şi  ea  la  concepţia  neoplatonică  care 
considera  divinitatea  identică  cu  esenţa  lumii  şi  spiritul  uman  şi  socotea  că,  prin- 
tr-o  ridicare  progresivă  a  acestuia  din  preocuparea  cu  multiciplitatea  lucrurilor 
lumii,  el  se  identifică  în  mod  actual  cu  divinitatea  ca  unitate  şi  simplitate  lipsită 
de  orice  determinare.  Conform  acestei  teorii  intelectual  iste  a  cunoaşterii  fundamen¬ 
tate,  parţial,  pe  teoria  „naturală"  a  limbajului  a  lui  Cratylos  din  dialogul  cu  acelaşi 
nume  a  lui  Platon,  a  face  teologie  echivala  cu  o  dialectică  pur  raţională  operind  ou 
concepte  abstracte,  în  care  e  vorba  de  a  găsi  numele  propriu  al  lui  Dumnezeu, 
acela  care  revelează  esenţa  lui.  Toate  numele  date  lui  Dumnezeu  vor  fi,  astfel,  fie 
simple  semne  convenţionale  fără  valoare  cognitivă,  fie  sinonime  ale  numelui  divin 
prin  excelenţă  care  exprimă  perfect  natura  divină  în  esenţa  sa.  Acest  nume  şi 


11  Referinţele  la  „Discursurile  (Orationes)"  Sf.  Grigorie  de  Nazianz  le  facem 
după  ediţia  mai  veche  dar  mai  utilizată  şi  consacrată  din  PG.  35 — 3G  ale  cărei 
diviziuni  sînt  reproduse  şi  în  ediţia  critică,  precedată  de  bogate  introduceri  istorico- 
critice,  realizată  de  un  colectiv  de  savanţi  occidentali  şi  aflată  în  curs  de  apariţie 
în  cadrul  colecţiei  „Soilrces  chretiennes"  (preş.  S.C.),  pe  care  am  consultat-o,  ediţie 
realizată  după  cum  urmează:  Discours  1 — 3  ed.  J.  Bernardi,  S.C.  nr.  247  (1978); 
20 — 23  ed.  J.  Mossay,  S.C.  nr.  270  (1980);  24 — 26  ed.  J.  Mossay,  S.C.  nr.  184  (1981); 
27 — 31  (Discours  theologiques)  ed.  P.  Gallay  S.C.  nr.  250  (1985);  32 — 37  ed.  C.  Mo- 
reschini,  S.C.  nr.  318  (1985).  Cele  cinci  cuvîntări  despre  Dumnezeu  au  apărut  şi 
în  traducerea  românească  a  păr.  Gh.  Tilea  şi  prof.  N.  I.  Barbu,  Bucureşti,  1947. 
Esenţiale  şi  indispensabile  pentru  o  înţelegere  aprofundată  a  motivelor  funda¬ 
mentale  ale  gîndirii  gregoriene  formulate  în  „Discursurile"  sale,  sînt  şi  vastele 
exegeze  ale  Sf.  Maxim  Mărturisitorul  din  pe  drept  cuvînt  celebrele  sale  Ambigua 
(P.G.  91,  1032 — 1418),  trad.  rom.  de  păr.  prof.  D.  Stăniloae,  P.S.B.  80,  Bucureşti,  1983. 

12  Cf.  articolul  „Eunome"  din  „Dictiormaire  de  Histoire  et  de  Geographie 
Ecclesiastique"  XV  (1963),  col.  1399 — 1405  (M.  Spranneut)  şi  Introducerile  lui  B 
Sesboue  s.j.  la  Basile  de  Cdsarăe,  Contre  Eunome  suivi  de  Eunome,  Apologie,  S.C. 
nr.  299  (1982),  p.  18—37  şi  nr.  305  (1983),  p.  179—197. 

concept  obiectiv  a  laii  Dumnezeu  este,  după  Eunomie,  „nenăscutul44  (agânnetos)  sau 
„nenaşterea44  (agemnesia)  nu  însă  în  sensul  de  însuşire  personală  a  Tatălui  deose¬ 
bită  de  cea  a  Fiului  nici  de  definiţie  negativă  a  ce  nu  este  Dumnezeu,  ci  în  sensul 
ontologic  pozitiv  de  fiinţă  care-şi  are  temeiul  în  sine.  Intr-o  atare  perspectivă 
pentru  Eunomie  şi  adepţii  lui  „ teologia “  devenea,  după  cum  spune  Teodoret  de  Cyr,13 
o  simplă  „ tehnologie “  intelectualistâ,  dialectică  şi  silogistică,  reducîndu-se  la  raţio¬ 
namente  teoretice  pur  speculative  elaborate  în  discuţii  şi  dispute  sofistice  fără 
sfîrşit  şi  fără  nici  o  măsură.  Iar  aceste  discuţii  depăşind  cercul  şcolii  şi  teologilor 
profesionişti  deveniseră  o  adevărată  modă  extinsă  ca  o  adevărată  epidemie  în  toate 
mediile  şi  cele  mai  diferite  pături  sociale  ale  capitalei  Imperiului.14 

Împotriva  acestei  „teologii44  speculativ-filosofice,  „tehnologizate44  dialectic,  care, 
convertind  pe  Dumnezeu  într-un  concept  intelectual  pozitiv  şi  credinţa  în  silogisme, 
„ameninţa  să  transforme  marele  mister  (al  creştinismului)  într-o  nenorocită  înjghe¬ 
bare  dialectică  (technydrion)  )“15  şi,  in  esenţă,  echivala  cu  o  negare  a  caracterului 
transcendent  şi  personal  al  Dumnezeului  creştin  şi  a  Revelaţiei,  Sf.  Grigorie  Teo¬ 
logul  —  ca  de  altfel  toţi  Părinţii  Capadocieni,  inclusiv  Sf.  Vasile  Cel  Mare 16  şi 
Ioan  Hrisostom  17  care  au  scris,  fiecare,  un  tratat  împotriva  lui  Eunomie  —  a  afir¬ 
mat  cu  vigoare  şi  cu  claritate  adevărul  fundamental  al  întregii  experienţe  reli¬ 
gioase  a  lui  Dumnezeu  în  Revelaţia  creştină  şi  anume  cel  referitor  la  incomprehen- 
sibilitatea  absolută  a  naturii  divine  în  baza  transcendenţei  Sale.  Ca  necreat  şi  infi¬ 
nit,  Dumnezeu  transcende  infinit  lumea  şi  spiritul  uman,  ambele  create  şi  finite, 
dar  transcendenţa  (şi  incomprehesibilitatea  Sa)  este  asigurată  nu  numai  de  deose¬ 
birea  Sa  de  esenţă  faţă  de  acestea,  ci  în  primul  rînd  de  caracterul  Său  de  Per¬ 
soană.18  Sau,  mai  simplu:  ca  Persoană  divină  aflată  mai  presus  de  tot  ceea  ce  există, 
Dumnezeu  este  de  neînţeles  şi  de  necuprins  cu  mintea  şi  de  negrăit  în  cuvînt.  Nu 
însă  în  ce  priveşte  existenţa  ei  —  căci  acest  lucru  ar  conduce  la  ateism  —  ci  în  ce 
priveşte  fiinţa  sau  natura  Ei  în  sine.19  Capabilă  să  sesizeze  existenţa  lui  Dumnezeu, 
deci  faptul  că  Dumnezeu  există,  din  ordinea  şi  raţionalitatea  inerentă  cosmosului 
creat 20  raţiunea  este  cu  desâvîrşire  incapabilă  să  cuprindă  şi  înţeleagă  fiinţa  divină, 
adică  ce  este  Dumnezeu  în  Sine.21 


13  Hcierticarum  fabularum  compendium  IV,  3;  P.G.  83,  420  B. 

14  Cf.  Oraf  27  (Theol.  I.),  1 — 2,  P.G.  26,  12A — 13C  (trad.  rom.  Tilea-Barbu, 
p.  1 — 2)  şi  Orat  32,  P.G.  173 — 212  passim. 

15  Orat.  27  (Theol  L),  2,  P.G.  36,  13A;  Cf.  şi  Orat.  31  (Theol.  V),  18,  20,  P.G. 
36,  153A.  156B;  Orat.  21,  12,  P.G.  35,  1033C;  şi  Orat.  29  (Theol.  III),  21,  P.G.  36, 
101 A — 104B;  Orat.  31  (Theol.  V),  23,  P.G.  36,  160A. 

16  Vezi  supra,  nota  12. 

17  S.  Jean  Chrysostome,  Sur  Vincomprehensihilită  de  Dieu,  ed.  J.  Danielou, 
A.  M.  Malingrey,  R.  Flacelidre,  S.C.  nr.  28  bis,  1970. 

18  Cf.  păr.  prof.  D.  Stăniloae,  Teologia  dogmatică  ortodoxă  I,  Bucureşti  1978, 

p.  121—122. 

19  Orat.  28  (Theol.  II),  6;  P.G.  36,  32  BC  (tr.  rom.  p.  12),  şi  infra  nota  21. 

20  Orat.  28  (Theol.  II),  6,  P.G.  36,  32C — 33 A  (tr.  rom.  p.  12 — 13),  pasaj  citat  şi 
comentat  de  păr.  Stăniloae,  op.  cit.,  (supra  n.  18),  p.  116 — 117;  Orat.  28  Theol.  li), 
16,  P.G.  36  45D— 48  B  (tr.  rom.  p.  2021). 

21  Orat.  23  (Theol.  II),  17,  P.G.  36,  48C-49A  (tr.  rom.  p.  21—22):  „Ce  este 
Dumnezeu  după  natura  şi  fiinţa  Lui  nici  n-a  descoperit  vreodată  vreun  om  şi  nici 
nu  va  putea  descoperi.  Iar  dacă  va  descoperi  cineva  (acesta)  cîndva,  să  se  cerceteze 
şi  filozofeze  aceasta  de  către  cei  ce  vor.  Va  descoperi,  după  socotinţa  mea,  atunci 
cînd  această  facultate  a  noastră  asemenea  Lui  şi  dumnezeiască,  mintea  şi  raţiunea 
noastră,  se  va  alipi  (uni)  cu  ceea  ce  e  înrudit  cu  el,  şi  chipul  (lui  Dumnezeu  din 
ea)  va  fi  ajuns  la  Modelul  (Arhetipul)  lui,  de  a  cărui  dorinţă  fierbinte  e  stăpînit 
acum.  Şi  mi  se  pare  că  este  un  lucru  foarte  filozofic  a  spune  că  „vom  (re)cunoaşte 
cîndva,  pe  cît  am  fost  cunoscuţi44  (i  Cor.  13,  12).  Dar  acum  tot  ceea  ce  ajunge  la 
noi  este  doar  o  mică  emanaţie  şi  o  mică  scinteiere  a  unei  lumini.  Astfel,  chiar 
dacă  cineva  a  cunoscut  pe  Dumnezeu  sau  a  fost  mărturisit  că  L-a  cunoscut,  într-atît 
L-a  cunoscut  cit  să  pară  mai  asemenea  luminii  decît  altul  care  n-a  fost  luminat 
deopotrivă  cu  el.  Şi  excesul  (în  luminare  a  acestuia)  a  fost  socotit  de  unii  ceva 

„Conştiinţa  incognoscibilităţii  fiinţei  divine  reprezintă  —  spunea  un  mare  teo¬ 
log  ortodox  contemporan  —  limita  între  Dumnezeul  speculativ  al  filosofilor  mai 
vechi  şi  mai  noi  şi  Dumnezeul  Revelaţiei  biblice14.22  De  aceea,  citind  pe  Platon,  fără 
să-l  numească,  ca  pe  „unul  dintre  teologii  Elinilor44,  cu  sentinţa  celebră  din 
„Timaios44  (28  c):  „a  înţelege  cu  mintea  pe  Dumnezeu  este  greu,  dar  a-1  exprima  este 
cu  neputinţă44,  Sf.  Grigorie  comentează,  spunînd  că  Platon  a  afirmat  aceasta  „nu 
fără  meşteşuguire,  pare-mi-se,  pentru  ca  să  pară  atît  că  a  înţeles  cu  mintea  pe 
Dumnezeu  prin  faptul  că  L-^a  înţeles,  cît  şi  pentru  ca  să  scape  de  dovedirea  că 
L-a  înţeles,  afirmînd  că  nu  poate  fi  exprimat.  După  socotinţa  mea,  însă,  a  exprima 
pe  Dumnezeu  este  cu  neputinţă ,  iar  a-L  înţelege  cu  mintea  e  şi  mai  cu  nepu¬ 
tinţă.  Căci  lucrul  înţeles  cu  mintea  ar  putea  fi  indicat  de  un  cuvînt,  chiar  şi 
într-un  mod  mai  obscur  unui  om  care  nu  are  auzul  stricat  sau  înţelegerea  zăbav- 
nică.  Dar  a  înţelege  ou  mintea  un  lucru  atît  de  mare  (ca  Dumnezeu),  este  absolut 
cu  neputinţă  şi  de  neizbutit,  nu  numai  pentru  cei  nepăsători  şi  aplecaţi  spre 
pămint,  ci  şi  pentru  ced  ce  au  ajuns  foarte  sus  şi  sînt  foarte  iubitori  de  Dum¬ 
nezeu  şi,  deopotrivă,  pentru  toată  firea  născută  şi  înaintea  căreia  se  ridică,  înaintea 
înţelegerii  desâvîrşite  a  adevărului,  întunericul  acesta  şi  desişul  cărnii44,  ba  chiar 
şi  pentru  firile  inteLigribile  superioare  ale  îngerilor.23 

Imposibilitatea  cuprinderii  şi  închipuirii  adevărate  a  Divinului  de  către  gîndi- 
rea  umana  în  baza  Revelaţiei  naturale  nu  se  explică,  însă,  nici  prin  antica  invidie 
sau  pizma  (phtdnos)  a  Divinului  nici  prin  voinţa  Lui  de  a  forţa  cinstirea  şi  ado¬ 
rarea  oamenilor  prin  inaccesibilitatea  ei,  ci  are  un  sens  esenţialmente  pedagogic.24 
Nu  e  o  interdicţie  a  oricărei  cunoaşteri  a  lui  Dumnezeu,  ci  urmăreşte  călăuzirea 
năzuinţei  naturale  a  omului  de  a-1  cunoaşte  pe  El  pe  o  altă  cale  mai  adecvată 
misterului  fiinţei  sale  în  acelaşi  timp  personale  şi  transcendente,  decît  calea  filoso¬ 
fică  impersonală  a  reducerii  închiderii  Lui  în  concepte  pozitive  ale  minţii  omeneşti: 
calea  personală  a  Revelaţiei  supranaturale  şi  a  iluminării  minţii  de  către  Dumnezeu 
la  capătul  curăţirii  şi  purificării  de  tot  ceea  ce  e  creat.  „Dumnezeu,  Lumina  cea 
neapropiată  —  spune  Sf.  Grigorie  —  a  pus  între  noi  şi  El,  ca  în  vremea  de  demult 
norul  acela  între  egipteni  şi  evrei,  întunericul  nostru  şi  desimea  noastră  carnală  ca 
firea  noastră  întunecată  să  nu  vadă  cu  uşurinţă  frumuseţea  ascunsă  şi  vrednică  de 
puţini,  şi  pentru  ca  nu  cumva,  ajungînd  la  ea  cu  uşurinţa  să  o  şi  lepădăm  şi  respin¬ 
gem  pentru  uşurinţa  dobîndirii  ei,  ci  ca  lumina  noastră  să  intre  în  vorbă  cu  Lumina 
care  o  atrage  spre  înălţare  prin  dorirea  după  ea  şi  mintea  sa  se  apropie  curăţită  de 
Curăţia  desăvîrşită,  o  parte  a  acestei  Lumini  arătîndu-se  acum,  iar  cealaltă  mai 
târziu,  ca  premiu  al  virtuţii  şi  înclinării  încă  de  aici  spre  aceasta,  adică  al  asemă¬ 
nării  cu  ea44.25 

Relaţia  de  întrepătrundere  şi  întregire  reciprocă  dintre  cele  două  căi,  raţională 
şi  apofatică,  de  cunoaştere  a  lui  Dumnezeu  e  remarcabil  suprinsă  de  Sf.  Grigorie  în 
următorul  pasaj  din  Cuvîntarea  la  Teofania  sau  Naşterea  Mîntuitorului:  „Dumnezeu 
era,  este  şi  va  fi  pururea  sau,  mai  bine  spus  este  pururea,  fiindcă  expresiile  „era44 
şi  „va  fi44  sînt  secţiuni  ale  timpului  nostru  (omenesc)  şi  ale  firii  celei  curgătoare,  pe 
dnd  „este  de  a  pururea44  este  o  numire  pe  care  El  însuşi  şi-o  dă  vorbind  cu  Moise 
pe  munte  (Ex.  3,  15).  Căci  cuprinzînd  întru  Sine  totul,  are  în  Sine  existenţa,  care 
n-a  început  şi  nu  va  înceta,  ca  pe  un  ocean  infinit  şi  nemărginit  de  fiinţă,  depăşind 
orice  noţiune  de  timp  şi  de  fire.  Mintea  prinde  numai  o  umbră  din  El  şi  aceasta  în 
mod  foarte  obscur  şi  redus,  culegînd  nu  din  cele  ce  sînt  El,  ci  din  cele  din  jurul 
Lui,  altă  şi  altă  imagine  din  fiecare  şi  încropind  un  fel  de  chip  al  adevărului,  căci 
El  lunecă  înainte  de  a  fi  prins  şi  scapă  înainte  de  a  fi  înţeles,  luminîndu-ne 
mintea,  dacă  e  curăţită,  cu  repeziciunea  unui  fulger  care  nu  stă.  Şi  aceasta,  după 


desăvirşit  nu  în  adevăr  (realitate),  ci  doar  în  comparaţie  cu  puterea  aproapelui 
(lor)44  şi  exemplele  biblice  citate  în  continuare:  Orat.  28,  18 — 20;  P.G.  36,  49A — 53A 
(tr.  rom.  p.  22 — 24). 

22  VI.  Lossky,  Essai  sur  la  theologie  mystique  de  l’Eglise  df  Orient,  Aubier, 
Paris,  p.  30. 

23  Orat.  28  ( Theol .  II.),  4;  P.G.  36,  29C — 32B  (tr.  rom.  p.  11 — 12). 

24  Orat.  28  (Theol.  II),  11—12,  P.G.  36,  40B— 41B  (tr.  rom.  p.  17—18);  idee 
rezumată  în  pasajul  menţionat  în  nota  următoare. 

25  Orat.  32,  15,  P.G.  36,  192A. 

părerea  mea,  ca  prin  ceea  ce  e  sesizat  să  mă  atragă  spre  El  (căci  ceea  ce  e  cu  desă- 
virşire  nesesizat  şi  de  neimpropriat  e  de  nenâdăjduit  şi  de  nedobîndit),  iar  prin 
ceea  ce  e  nesesizat  să  ne  stoarcă  admiraţia,  iar,  admirat  fiind,  să  se  facă  încă  mai 
dorit  iar  dorit  fiind,  să  ne  cureţe,  şi  curâţindu-ne,  să  ne  îndumnezeiască,  şi  aşa 
ajunşi,  să  vorbească  cu  noi  ca  şi  cu  casnicii  Lui,  ba  cuvin  tul  îndrăzneşte  să  spună 
ceva  şi  mai  cutezător:  Dumnezeu  Se  uneşte  cu  dumnezei  şi  e  cunoscut  de  ei,  şi 
anume  atît  cit  îi  cunoaşte  El  pe  cei  ce-L  cunosc.  Divinul  deci,  e  infinit  şi  anevoie 
de  contemplat  cu  mintea  şi  numai  aceasta  se  sesizează  din  El:  infinitatea14.26 

Calea  religioasă  spre  Dumnezeul  Revelaţiei  biblice,  personal  şi  transcendent, 
mai  presus  de  toate  cele  ce  sint  şi  ca  atare  şi  de  toată  cunoştinţa,  singura  care  ia 
serios  caracterul  personal  şi  transcendenţa  absolută  a  naturii  divine,  nu  poate,  fi 
deci.  simplu,  calea  pozitivă  şi  intelectuală  a  dialecticii  conceptelor  filosofice,  ci  calea 
negativă  sau  apof atică  şi  existenţială  a  purificării  treptele  a  întregii  noastre  fiinţe, 
a  trupului  ca  şi  a  minţii,  prin  asceză  şi  rugăciune,  de  cele  necurate,  ca  şi  de  cele 
curate,  de  cele  materiale  ca  şi  de  cele  spirituale  şi  inteligibile.  Ca  atare  ea  este  o 
cunoaştere  prin  necunoaştere,  care  nu  încearcă  să  adapteze  fiinţa  divină  intelectului 
uman  spre  a  o  închide  în  concepte  limitate  şi  strimte,  ci  dimpotrivă,  care  adaptează 
întreaga  fiinţă  umană  prin  purificarea  trupului  şi  minţii  experienţei  totale  a  miste¬ 
rului  de  necuprins  cu  mintea  al  fiinţei  divine  şi  transcendenţei  Sale  personale. 
„Speculaţia  cedează  aici  progresiv  locul  contemplaţiei,  cunoştinţa  se  şterge  din  ce 
în  ce  mai  mult  în  faţa  experienţei,  căci,  limitînd  conceptele  care  înlănţuiesc  spiritul, 
apofatismul  îi  deschide  (mai  presus  de  cunoştinţă)  orizonturile  nelimitate  ale  con¬ 
templaţiei11.27 

Ca  şi  mai  tîrziu  pentru  Sf.  Grigorie  de  Nyssa,  fratele  Sf.  Vasile  cel  Mare  şi 
prieten  al  3f.  Grigorie  Teologul,  în  lucrarea  sa  „de  vita  Moysis “ 28  şi  Sf.  Dionisie 
Areopagitul  în  a  sa  „ theoloyia  mystica“ ,29  figura  preferată  a  Sf.  Grigorie  de  Nazianz 
pentru  a  exprima  experienţa  apofatică  a  transcendenţei  şi  incognoscibilităţii  divine 
şi  a  apropierii  şi  unirii  de  ea  prin  curăţirea  în  asceză  şi  rugăciune  a  trupului  şi 
minţii  de  toate  cele  sensibile  şi  inteligibile,  deci  dincolo  de  orice  cunoştiinţă  şi 
fiinţă,  este  urcuşul  lui  Moise  pe  Sinai  şi  intrarea  lui  în  întunericul  divin.  Şi,  fapt 
important  şi  caracteristic,  aici  discursul  Sf.  Grigorie  devine  autobiografic,  relatare 
a  experienţei  sale  personale:  „Dumnezeu  îmi  porunceşte  să  urc  pe  munte  ca  să 
pătrund  în  interiorul  norului  şi  să  mă  apropii  de  Dumnezeu,  şi  eu  urc  cu  rîvnă, 
sau  că  vorbesc  mai  exact,  cu  rîvnă  şi  cu  zbucium:  cu  rîvnă  din  pricina  nădejdii, 
cu  zbucium  din  pricina  slăbiciunii44  .  30  „Dar  ce  am  păţit  în  această  urcare  cu  mintea 
spre  Dumnezeu,  o  prieteni  şi  cu  mine  iniţiaţi  în  aceleaşi  taine,  şi  împreună  iubitori 
ai  adevărului?  Alergam  ca  să  cuprind  cu  mintea  pe  Dumnezeu  şi,  astfel,  m-am 
urcat  in  munte  şi  am  despicat  norul,  ajungînd  înlâuntru,  afară  adică  de  materie 
şi  de  cele  materiale,  şi  concentrîndu-mă  întru  mine  însumi,  pe  cît  mi-a  fost  cu 
putinţa.  Dar  după  ce  am  privit  înainte,  de  abia  am  văzut  „spatele44  lui  Dumnezeu  — 
şi  aceasta  oblăduit  de  stîncă,  adică  de  Cuvîntul  Cel  ce  s-a  întrupat  pentru  noi  —  şi, 
aplecindu-mâ  puţin  am  văzut  nu  prima  şi  preacurata  Fire  cunoscută  numai  de 
Ea  Însăşi,  adică  de  Treime,  şi  care  rămine  înăuntrul  primei  catapetesme  şi  e 
acoperită  de  Heruvimi,  ci  pe  cea  de  pe  urmă  şi  care  ajunge  la  noi.  Iar  aceasta 
este,  pe  cît  ştiu,  măreţia  lui  Dumnezeu  din  creaturile  Lui  şi  cele  întemeiate  şi  gu¬ 
vernate  de  El.  Căci  acestea  sînt  „spatele  lui  Dumnezeu:  cele  care  fac  cunoscute 
după  El  trecerea  Aceluia,  după  cum  umbrele  şi  imaginile  soarelui  reflectate  în  apă, 


26  Orat.  38  in  Theophaniam,  7;  P.G.  317  BD  traducere  de  păr.  Stâniloae  op. 
cit.  ( supra  nota  18),  p.  119 — 120;  o  traducere  a  acestei  celebre  Cuvîntări,  „la  Ară¬ 
tarea  lui  Dumnezeu  sau  Naşterea  Mîntuitorului44  (P.G.  36,  318 — 333)  a  cărui  prolog 
avîntat  a  inspirat  imnografia  praznicului,  a  publicat  tot  păr.  Gh.  Tilea  în  „Glasul 
Bisericii44  nr.  1—2/1962,  p.  12—23. 

27  Lossky,  op.  cit.  ( supra  n.  22),  p.  38. 

28  P.G.  44,  297 — 430  ed.  J.  Danielou,  S.C.  nr.  1  bis,  ed.  3,  1968;  trad.  păr. 
I.  Buga  şi  D.  Stăniloae,  P.S.B.  20,  Bucureşti,  1980,  p.  71  sq. 

29  Cap.  I.  §3,  P.G.  3,  1000B — 1001A;  trad.  rom.  de  păr.  C.  Iordăchescu  şi  prof. 
Th.  Simensky,  Iaşi,  1936,  p.  116 — 117. 

30  Orat.  28  (Theol.  II),  2;  P.G.  36,  28A  (trad.  rom.  p.  9). 

arată  privirilor  bolnave  soarele,  de  vreme  ce  nu  sînt  în  stare  să-l  privească  drept, 
căci  lumina  biruie  prin  curăţia  ei  simţirea  noastră.  Astfel  vei  teologhisi,  chiar  de-ai 
fi  Moise  şi  de-a  fi  ajuns  pînă-n  al  treilea  cer,  ca  Pavel,  şi  ai  fi  auzit  cuvinte 
■negrăite,  şi  chiar  dacă  ai  fi  mai  presus  decît  el,  şi-ai  fi  dintr-o  stare  şi  ceată  de 
îngeri  sau  de  Arhangheli,  căci  orice  fiinţă  cerească  sau  supracerească,  chiar  dacă 
ar  fi  mult  mai  sublimă  la  fire  decît  noi  şi  mai  aproape  de  Dumnezeu,  e  mai  departe 
de  Dumnezeu  şi  de  înţelegerea  lui  desăvârşită,  decît  depăşeşte  ea  amestecătura  firii 
noastre  compuse,  umile  şi  aplecată  spre  cele  de  josrt.31 

Deci,  pentru  Sf.  Grigorie  „creştinismul  nu  este  o  şcoală  filosofică  operînd  cu 
concepte  abstracte,  ci,  fără  a  fi  o  gnoză  ezoterică  accesibilă  numai  iniţiaţi  şi  per¬ 
fecţi  şi  ascunsă  profanilor,  este,  însă,  o  şcoală  a  contemplaţiei  în  care  fiecare  îşi 
are  partea  sa  la  experienţa  misterului  trăit  de  Biserică**,32  în  mod  diferit  şi  intensi¬ 
tăţi  diferite,  pe  măsura  curăţirii  sale.  De  aceea,  Sf.  Grigorie  precizează,  detaliind 
aceeaşi  imagine  simbolică  a  urcuşului  lui  Moise  pe  Sinai:  „Dacă  cineva  e  Nadab 
sau  unul  din  adunarea  bâtrînilor,  să  urce  şi  el  împreună  cu  mine,  dar  să  stea  mai 
departe,  după  vrednicia  curăţiei  sale.  Dacă  însă  este  unul  din  cei  mulţi  şi  nevred¬ 
nici  de  o  astfel  de  înălţime  şi  contemplare,  dacă  este  cu  totul  necurat,  nici  măcar 
să  nu  se  apropie,  căci  nu-i  fără  primejdie  apropierea,  iar  dacă  este  curat,  cel  puţin 
pentru  un  moment,  să  rămînâ  jos  şi  să  asculte  numai  glasul  trâmbiţa,  adică  cuvin¬ 
tele  goale  şi  simple  ale  evlaviei  şi  să  privească  muntele  înconjurat  de  fum  şi  stră¬ 
lucind  de  fulgere  al  Dumnezeirii  —  ameninţare  şi  în  acelaşi  timp  uimire  pentru 
cei  ce  nu  pot  să-l  urce**.33 

Apofatismul  propriu  gîndirii  teologice  a  Sf.  Părinţi  ai  Bisericii  răsăritene  „nu 
este  însă  —  aşa  cum  reiese  şi  din  aceste  texte  citate  mai  sus  —  echivalentul  unei 
mistici  impersonale,  a  unei  experienţe  a  divinităţii  —  neant  absolut,  unde  s-ar 
pierde  în  acelaşi  timp  persoana  umană  şi  Dumnezeu  Persoană.  Capătul  unde  sfâr¬ 
şeşte  teologia  apofatică  —  dacă  putem  vorbi  de  capăt,  acolo  unde  e  vorba  de  un 
urcuş  spre  infinit  —  acest  capăt  infinit,  nu  e  nici  o  natură  sau  o  esenţă,  nu  e  nici 
o  persoană,  e  ceva  ce  depăşeşte  în  acelaşi  timp  orice  noţiune  de  natură  şi  persoană 
—  e  Treimea'*.34  „Calea  apofatică  nu  sfîrşeşte  într-o  absenţă,  într-un  vid  absolut, 
căci  Dumnezeul  incognoscibil  al  creştinilor  nu  e  Dumnezeul  impersonal  al  filosofilor, 
ci  în  Sf.  Treime,  prezenţa  şi  plenitudinea  absolută".35 

Teologia  Bisericii  este,  în  mod  fundamental  o  teologie  în  acelaşi  timp  apo¬ 
fatică  şi  treimicâ,  sau  mai  exact  e  apofatică  fiindcă  e  treimică.  Teologul  adevărat 
al  Bisericii  nu  poate  fi  decît  un  teolog  al  Treimii.  Dar  Treimea  nu  este  rezultatul 
sau  excogitaţia  finală  a  demersurilor  speculative  subiective  ale  teologului,  ci  reali¬ 
tate  divină  obiectivă  care  s-a  făcut  cunoscută  pe  Sine  însăşi  ca  Absolut  Triper- 
sonal  prin  Iubire  în  cadrul  uned  Revelaţii  i-storic  determinabile,  de  care  dă  mărturie 
Scriptura,  şi  care  a  culminat  în  ziua  Cincizecimii,  zi  în  care  se  sărbătoreşte  în 
Răsărit  atît  Sf.  Treime  cît  şi  începutul  Bisericii.  Fapt  extrem  de  important,  căci 
„dacă  Dumnezeul  cel  incognoscibil  se  revelează  ca  Sfîntă  Treime,  dacă  incognosci- 
bilitatea  Sa  apare  ca  misterul  a  Trei  Persoane  şi  a  unei  Naturi  unice  e  pentru  că 


31  Orat.  28  (Theol.  II),  3;  P.G.  36,  29AB  (trad.  rom.  p.  10 — 11)  pasaj  citat  şi 
comentat  şi  de  păr.  Stâniloae,  op.  cit.  ( supra .  <n.  18),  p.  118;  imaginea  urcuşului  lui 
Moise  este  un  motiv  frecvent  în  opera  Sf.  Grigorie,  ea  mai  apărînd,  mai  mult  sau 
mai  puţin  explicitată,  în  Orat.  2  (despre  Preoţie),  92;  P.G.  35,  496  AB  (trad.  rom.  de 
păr.  D.  Fecioru  în:  Sf.  Ioan  Gură  de  Aur,  Sf.  Grigorie  de  Nazianz  şi  Sf.  Efrem 
Şirul,  Despre  preoţie,  Bucureşti,  1987,  p.  209);  Orat.  20,  2;  P.G.  35,  1068  AB;  Orat. 
32,  16;  P.G.  36,  192B  —  193A  şja. 

32  Lossky,  op.  cit.  ( supra  n.  22),  p.  43. 

33  Orat.  28  (Theol.  II),  2;  P.G.  36,  28  AB  (tr.  rom.  p.  9 — 10);  cf.  şi  Sf.  Grigorie 
de  Nyssa,  de  vita  Moysis,  P.G.  44,  373 — 376:  „Teologia  e  un  munte  înalt  şi  greu  de 
urcat.  De  abia  se  poate  ajunge  la  poalele  lui.  Şi  aceasta  o  poate  face  numai  cel 
puternic". 

34  Lossky,  op.  cit.,  p.  43. 

35  Ibidem,  p.  41. 

Duhul  Sfint  e  Cel  ce  deschide  contemplaţiei  noastre  plenitudinea  Fiinţei  dum¬ 
nezeieşti44.36 

Iar  Revelaţia  istorică  a  Sf.  Treimi  în  Iconomia  mîntuirii  al  cărei  punct  maxim 
este  atins  odată  cu  manifestarea  clară  a  dumnezeirii  Sfîntului  Duh,37  se  desfăşoară, 
aşa  cum  arată  Sf.  Grigorie  Teologul  în  a  V-a  sa  „Cuvîntare  teologică14,  „ despre  Sf. 
Duh“&  nu  întîmplător,  tocmai  printr-un  proces  de  purificare  religios  istorică  pro¬ 
gresivă  a  umanităţii.  Revelaţia  celor  Trei  Persoane  Treimice  corespunde  cu  trei 
„schimbări  ale  modului  de  viaţă44  echivalente  cu  „trei  cutremure  de  pămînt44  moral- 
spirituale  prin  care  s-a  trecut  succesiv,  1.  de  la  Idoli  la  Legea  Veche,  2.  de  la 

Lege  la  Evanghelie,  şi  3.  de  la  cele  de  aici  la  cele  de  dincolo.  Ele  corespund  sta¬ 

diilor  Umbrei,  Adevărului  şi  Iluminării,  iar  slujitorii  lor  sînt'  Profeţii,  Apostolii  şi, 
respectiv,  Păstorii  şi  Dascălii  Bisericii.39  Operînd  prin  „suprimări44  progresive,  Ico¬ 
nomia  mîntuirii  ne-a  făcut,  pe  rînd  din  păgîni  iudei,  din  iudei  creştini,  iar  din 
creştini  cetăţeni  ai  împărăţiei  cerurilor,  suprimmd  treptat  idolii,  jertfele,  tăierea 

împrejur  şi  în  cele  din  urmă  suprimînd  în  mod  tainic  în  experienţa  apofatică  a 

iluminării,  prin  trecerea  de  la  cele  de  aici  la  cele  de  dincolo,  întreaga  creaţie  a  celor 
văzute  şi  nevăzute,  a  celor  sensibile  şi  inteligibile  spre  a  lăsa  să  transpară,  în 
mintea  purificată,  Treimea  în  mirabila  ei  transcendenţă  şi  incomprehensibilitate. 

Dacă  Iconomia  istorică  a  mîntuirii  omului  se  realizează  după  logica  „suprimă- 
rilor“  şi  „purificărilor44  progresive,  în  schimb  logica  Teologiei,  sau  a  Revelării  lui 
Dumnezeu  prin  intermediul  etapelor  Iconomiei  mîntuirii  procedează  spre  desăvâr¬ 
şirea  cunoaşterii  lui  Dumnezeu  prin  „adaosuri44  succesive  astfel:  1.  Vechiul  Testa¬ 
ment  a  predicat  mai  limpede  pe  Tatăl  şi  mai  întunecat  pe  Fiul,  2.  Noul  Testament 
a  arătat  mai  limpede  pe  Fiul  şi  a  lăsat  să  se  întrevadă  Dumnezeirea  Duhului  Sfînt, 
iar  3.  acum  în  timpul  Bisericii,  deschis  de  la  Cincizecime,  are  drept  de  cetate  şi 
Duhul  oferindu-se  mai  limpede  arătarea  Lui  prin  mulţimea  harismelor.  Astfel, 
„prin  aceste  „adaosuri  parţiale44  sau  „urcuşuri44  (cum  le  zice  David)  sau  „înaintări 
din  slavă  în  slavă44  cum  zice  Pavel  (II  Cor.  3,  18),  şi  care  indică  şi  „ordinea  teolo¬ 
giei”,  „lumina  Sfintei  Treimi  străluceşte  acum  celor  mai  luminaţi44.  Persoanele  Sf. 
Treimi  apar  astfel  legate  între  Ele  în  Iconomia  lor  ca  nişte  verigi  şi  formează  „un 
lanţ  de  aur  şi  mintuitor44  care  trage  şi  ridică  pe  oameni  la  cer.  Veriga  Lui  care  se 
agaţă  şi  prinde  nemijlocit  de  inimile  oamenilor  ridicîndu-i  la  unire  cu  întreaga 
Treime  este  Duhul  Sfînt,  iar  actul  concret  în  care  se  declanşează  urcuşul  apofatic 
al  întregii  fiinţe  spre  luminarea  ei  de  Dumnezeu  prin  curăţire  este  Sf.  Botez, 
numit  nu  întîmplător  în  Biserica  veche  şi  „iluminare44.  De  la  Duhul,  zice  Sf.  Gri¬ 
gorie,  avem  „naştere  din  nou44,  de  la  „naşterea  din  nou44  „recrearea44  spirituală  a 


36  Ibidem,  p.  238.  De  aceea  un  abis  separă  apofatismul  intelectual isto-mistic 
impersonal  al  neoplatonismului  sau  gîndirii  indiene,  de  apofatismul  personalisto- 
treimic  al  Sf.  Părinţi. 

37  Cf.  Orat.  41  (in  Pentecostem),  5 — 10;  P.G.  36,  428 — 452;  trad.  rom.  de  păr. 
Gh.  Tilea  în  „Glasul  Bisericii44  nr.  5 — 6/1962,  p.  441 — 447  aici  444—447.  La  Cincizecime 
Duhul  s-a  arătat  „în  limbi44  „pentru  înrudirea  Lui  cu  Cuvîntul44,  „de  foc44  „din  pri¬ 
cina  curăţirii44  pe  care  o  aduce  El,  „împărţite44,  „din  pricina  deosebirii  harismelor44 
şi  „în  foişor44  „pentru  urcarea  celor  care-L  primesc  şi  pentru  ridicarea  lor  de  la 
pămînt44,  totul,  „ca  să  se  arate  că  Dumnezeu  trebuie  să  se  coboare  spre  noi,  lucru 
pe  care  îl  ştim  că  s-a  îmtîmplat  mai  înainte  cu  Moise  şi  ca  să  ne  urcăm  şi  noi  la 
El  şi  astfel  să  se  înfăptuiască  comuniunea  lui  Dumnezeu  cu  oamenii,  amestecîn- 
du-se  în  unul  şi  acelaşi  timp  şi  vrednicia  şi  dintr-o  parte  şi  din  alta.  Cît  timp  însă 
vor  rămîne  şi  unul  şi  altul  în  propriul  lor  cuprins,  adică  Dumnezeu  pe  înălţimea 
lui  de  veghe,  iar  omul  jos  pe  pămînt  în  umilinţa  lui,  bunătatea  va  fi  neamestecată 
şi  milostivirea  neîmpărtăşită  şi  o  prăpastie  mare  şi  de  netrecut  (cf.  Lc.  16,  26)  între 
natura  născută  şi  trecătoare  şi  natura  cea  nenăscută  şi  statornică44  (tr.  peg. 
446—447). 

38  Cf.  Orat.  31  Theol.  V),  25—27;  P.G.  36,  160  D — 164C  (trad.  rom.  p.  82—84). 
O  primă  încercare  de  valorificare  teologică  modernă  a  acestor  extrem  de  impor¬ 
tante  consideraţii  gregoriene  la  prof.  St.  Papadopoulos,  Sf.  Părinţi,  creştere  a 
Bisericii,  Duhul  Sfint  (1970),  trad.  de  diac.  drd.  I.  Frăcea,  „Mitropolia  Banatului44 
nr.  1 — 3  şi  4 — 6/1981,  p.  18 — 40  şi  246 — 276,  aici  p.  251  sq. 

39  Orat.  32,  11;  P.G.  188A. 

naturii  noastre  umane,  iar  aceasta  „recreere44  şi  remodelare  ontologică  a  naturii 
umane  este  cea  care  produce  şi  „(re)cunoaşterea  (epignoza)  vredniciei  dumnezeieşti 
a  Celui  ce  ne-a  recreat  din  nou44.40 

Aşadar,  aipofatismul,  ca  atitudine  şi  cale  existenţială  de  cunoaştere  a  lui 
Dumnezeu  Cel  în  Treime  pe  calea  purificării  şi  iluminării  minţii  şi  întregii  fiinţe  a 
teologului,  este  implicat  ontologic  în  actul  şi  structura  iniţierii  creştine  baptismale. 
El  se  identifică  cu  procesul  de  schimbare  şi  înnoire  a  minţii  (sensul  etimologic  al 
biblicei  meta-noîa),  ca  şi  a  întregii  fiinţe  umane,  pe  care  acest  act  sacramental  îl 
declanşează,  şi  al  cărei  agent  divin  este  Persoana  Duhului  Sfînt,  descoperitorul 
Treimii.  De  aceea,  pe  lîngă  o  „căinţă44  şi  o  schimbare  neîncetată  a  minţii  şi  naturii  . 
umane  intrată  pe  acelea  adaptării  şi  adecvării  ei  misterului  divin,  apofatismul  este 
şi  o  invocare  şi  mărturie  neîncetată  a  Duhului  Sfînt41  Care  preface  necunoaşterea 
intelectuală  a  lui  Dumnezeu  în  plenitudinea  experienţei  Lui  şi  întunericul  divin 
în  lumina  necreată  a  slavei  divine  în  care  avem  comunicare  cu  Dumnezeu  Cel 
în  Treime  (cf.  In.  17,  24). 

Contrar  raţionamentelor  şi  sofismelor  intelectualiste  pseudoteologice  ale  „teh¬ 
nologiei44  conceptuale  eunomiene,  „înălţările44,  „luminarea44  şi  „cunoştinţa44  apof atică 
a  lui  Dumnezeu,  fundamentate  în  actul  curăţirii  şi  iluminării  baptismale  prelun¬ 
git  şi  actualizat  etic  ascetic  şi  duhovniceşte  în  curăţirea  de  patimi  şi  iluminarea 
conştientă  a  Duhului,  sînt  harisme  comune  tuturor  creştinilor  şi  accesibile  fiecă¬ 
ruia  fără  deosebire,  actualizarea  lor  depinzînd  exclusiv  de  măsura  credinţei  şi 
rîvnei  fiecăruia.  Căci  fiecare  creştin  luminat  prin  Botez  are  datoria  de  a  trans¬ 
forma  iluminarea  sacramentală  în  iluminarea  experienţei  conştiente  a  cunoaşterii 
apofatice  a  Sf.  Treimi,  cu  care  se  uneşte  prin  Sf.  Taine,  deci  de  a  fi  teolog  în 
sensul  de  cunoscător  din  experienţă  a  lui  Dumnezeu,  chiar  dacă  nu  va  ajunge 
niciodată  să  verbalizeze  şi  exprime  coerent  această  experienţă.  „Căci  nimic,  observă 
Sf.  Grigorie,  nu  ar  fi  mai  nedrept  decît  dacă  credinţa  noastră  ar  fi  accesibilă 
numai  înţelepţilor  şi  celor  iscusiţi  în  cuvinte  şi  în  demonstraţii  logice,  căci  atunci 
cei  mulţi  ar  fi  lipsiţi  de  ea!44  42  Dovada  practică  a  acestui  fapt  sînt  Vieţile  Sfinţilor 
mai  vechi  şi  mai  noi  ai  Bisericii  noastre. 

De  aceea,  el  nu  încetează  să  repete  în  Cuvîntările  sale  că  a  avea  experienţa 
apofatică  a  apropierii  de  Dumnezeu  prin  curăţirea  de  patimi  şi  iluminarea  Duhu¬ 
lui,  sînt  infinit  mai  importante  decît  discuţiile  nesfîrşite  ale  teologilor  improvizaţi 
şi  impostori  ai  arianismului  —  şi  din  nefericire  nu  numai  ai  lui  —  care  suferă 
de  „limbuţie  şi  de  păcatul  de  a  crede  că  pentru  a  fi  înţelept  e  de  ajuns  să  vrei  să 
fii  înţelept44,  confundînd  posesiunea  şi  manipularea  lingvistică  a  expresiilor  verbale 
ale  misterului  cu  însuşi  prezenţa  Lui  neînţeleasă  şi  negrăită. 

In  contextul  celor  spuse  deja  despre  calea  apofatică  duhovnicească  a  cunoaş¬ 
terii  lui  Dumnezeu  Cel  în  Treime,  îndemnurile  Sf.  Grigorie  îşi  relevă  pentru  noi 
întreaga  lor  semnificaţie  duhovnicească  şi  profund  teologică,  departe  de  orice  mora¬ 
lism  ieftin  sau  pietism  anti-intelectualist:  „E  lucru  mare  a  vorbi  despre  Dumnezeu? 
Dar  şi  mai  mare  este  a  te  curăţi  pe  tine  însuţi  pentru  Dumnezeu  ca  să  fim  lumi¬ 
naţi  de  lumina  cunoştinţei.  Pavel  vrea  ca  prin  faptul  de  a  iubi  pe  Domnul  să  fim 
cunoscuţi  de  Domnul  şi  să  fim  învăţaţi  prin  faptul  de  a  fi  cunoscuţi  de  El“.43 

Sau:  „Vrei  să  devii  cîndva  teolog  şi  vrednic  de  Dumnezeire?  Inalţă-te  prin 
vieţuire.  Cîştigă  prin  curăţire  pe  Cel  preacurat.  Păzeşte  poruncile.  Mergi  pe  calea 
'Celor  poruncite.  Poruncind  de  la  trup  osteneşte-te  pentru  suflet.  Căci  făptuirea  este 
scara  contemplaţiei44.44 

„Dominîndu-şi  simţurile,  ajungînd  afară  de  trup  şi  de  lume,  neataşat  de 
nimic  din  cele  omeneşti  afară  de  strictul  necesar,  vorbind  cu  el  însuşi  şi  cu  Dum¬ 
nezeu44  —  spune  Sf.  Grigorie  descriind  profilul  contemplativ  duhovnicesc  interior 
al  teologului  care  cunoaşte  din  experienţă  lucrurile  despre  care  vorbeşte  —  „el 


40  Orat.  31  (Theol  V),  28,  P.G.  36,  165  A  (tr.  rom.  p.  85). 

41  Cf.  Lossky,  op.  cit.  (supra  n.  22),  p.  237 — 238. 

42  Orat.  32,  26;  P.G.  36.  204  AB. 

43  Orat.  32,  12;  P.G.  36,  188C;  cf.  şi  Orat.  2  (despre  Preoţie),  39.74,  P.G.  35, 
488A.  481 C  (trad.  rom.  citată  supra  n.  31,  p.  179,  201),  Orat.  27  Theol.  I.)  3,  P.G.  36, 
13D  (trad  rom.  citată  supra  n.  11,  p.  2)  ş^a. 

44  Orat.  20,  12;  P.G.  36,  1080  AB. 

trăieşte  mai  presus  de  cele  văzute  şi  poartă  pururea  întru  sine  reflexele  dumne¬ 
zeieşti  curate,  neamestecate  cu  impresiile  celor  de  jos,  devenind  mereu  mai  mult 
oglindă  nepătată  a  lui  Dumnezeu  şi  a  celor  dumnezeieşti  captînd  în  lumina  ei 
Lumina  şi  în  suprafaţa  ei  întunecată  claritatea  ei,  pînă  ce  va  ajunge  la  izvorul 
scînteierilor  de  aici  şi  la  sfîrşitul  cel  fericit  în  care  oglinzile  vor  fi  desfiinţate 
prin  adevăr.  O,  de  şi-ar  domina  cineva  materia  umilă  fie  lăsîndu-se  călăuzit  ca  de 
un  pedagog  vreme  îndelungată  de  „filosofia“  (faptelor)  şi  desfăcîndu-şi  puţin  cîte 
puţin  latura  nobilă  şi  luminoasă  a  sufletului  în  latura  lui  inferioară  şi  înjugată  cu 
întunericul,  fie  ajungînd  (la  aceasta)  prin  mila  lui  Dumnezeu,  fie  prin  ambele 
aceste  lucruri  (adică  şi  prin  „filosofia“  faptelor  şi  prin  mila  lui  Dumnezeu),  făcîn- 
du-şi  meditaţie  cît  mai  mult  cu  putinţă  din  privirea  la  cele  de  sus.  înainte  însă, 
de  a  fi  ajuns  deasupra  acestei  materii,  pe  cît  e  de  cu  putinţă,  şi  a-ţi  fi  curăţit 
urechile  şi  gindirea,  ştiu  că  nu  e  lucru  sigur  şi  lipsit  de  primejdie  fie  să  accepţi 
conducerea  sufletelor,  fie  să  te  lansezi  în  teologie!*4  45 

In  I-a  „Cuvîntare  teologică**,  Sf.  Grigorie  ne  dă  şi  următoarele  reguli  prac¬ 
tice  privind  „filosofarea**  sau  discuţia  despre  Dumnezeu  care  nu  trebuie  între¬ 
prinsă  nici  de  oricine,  nici  oricînd,  nici  oricui,  nici  vorbind  orice: 

a)  „Nu  aparţine  oricui  să  flosofeze  despre  Dumnezeu,  ci  celor  ce  s-au  exerci¬ 
tat  şi  au  înaintat  în  contemplaţie,  şi  care,  înainte  de  aceasta,  şi-au  curăţat  sau  îşi 
curăţesc  sufletul  şi  trupul,  căci  pentru  cel  necurat  atingerea  de  Cel  curat  este  nici 
ceva  potrivit  nici  în  afară  de  primejdie  (cf.  Platon,  Phaidon  67c),  după  cum  nici 
pentru  o  privire  bolnavă  atingerea  unei  raze  de  soare**; 

b)  „Cind  anume?  Cînd  ne  dă  răgaz  lutul  şi  tulburarea  din  afară  şi  cînd  puterea 
conducătoare  (raţiunea)  nu  este  răvăşită  de  închipuiri  obositoare  şi  rătăcitoare . . 
căci,  într-adevăr,  se  cade  să  avem  răgaz  şi  (apoi)  şă  cunoaştem  pe  Dumnezeu,  şi 
numai  cînd  avem  vreme  prielnică  să  judecăm  rectitudinea  teologiei**; 

c)  „ Cui  anume?  -  Celor  ce  iau  lucrul  acesta  cu  seriozitate  şi  nu  pălăvrăgesc 
despre  el  cu  plăcere,  ca  despre  oricare  altul,  (şi  anume)  după  cursele  de  cai  şi 
spectacolele  teatrale  şi  după  cîntece,  după  (îmbuibarea)  pîntecelui  şi  a  celor  de  sub 
pîntece,  şi  pentru  care  o  parte  de  plăcere  e  şi  flecăreala  despre  aceste  lucruri  şi 
subtilitatea  contrazicerilor**; 

d)  „Ce  lucruri  trebuie  filosofate  şi  în  ce  măsură?  Cîte  ajung  pînă  la  noi  şi  cît 
ajung  la  ele  deprinderea  şi  puterea  ascultătorilor,  ca  nu  cumva,  după  cum  vocile 
sau  mîncârurile  fără  măsură  vatămâ  auzul  şi  corpurile,  sau,  de  vrei,  după  cum 
poverile  fără  măsură  vatămă  pe  cei  ce  merg  sub  ele,  sau  după  cum  ploile  mai 
năpraznice  vatămă  pămîntul,  tot  aşa  şi  aceştia,  apăsaţi  şi  îngreunaţi  de  povara 
argumentelor,  ca  să  zic  aşa,  să  nu  fie  vătămaţi  şi  în  puterea  lor  de  înţelegere  de 
mai  înainte**; 

e)  „Şi  nu  zic  că  nu  trebuie  să  pomenim  oricînd  pe  Dumnezeu.  Căci  pe  Dum¬ 
nezeu  trebuie  să-L  pomenim  (prin  rugăciune  neîncetată)  mai  mult  decit  să  res¬ 
pirăm,  şi,  dacă  se  poate  spune  aşa,  nici  altceva  nu  trebuie  să  facem  decît  aceasta . . . 
Şi  dacă  trebuie  să  spunem  şi  cuvîntul  lui  Moise,  trebuie  să  pomenim  pe  Dumne¬ 
zeu  cind  ne  culcăm  şi  cînd  ne  sculăm,  cînd  călătorim  (Dt.  6,  7),  şi  cînd  orice  alt¬ 
ceva  facem,  şi,  prin  pomenirea  Lui  să  ne  formăm  spre  curăţie.  Astfel,  încît  nu 
faptul  de  a-L  pomeni  neîncetat  îl  opresc,  ci  faptul  de  a  vorbi  despre  Dumnezeu 
şi  nici  vorbirea  despre  Dumnezeul  (teologhisirea)  ca  pe  ceva  lipsit  de  evlavie,  ci 
vremea  nepotrivită,  nici  învăţarea  pe  alţii,  ci  lipsa  de  măsură  (în  învăţătură)**; 

f)  „Să  cădem,  deci,  la  învoială  întreolaltâ  să  grăim  tainic  cele  tainice  şi  cu 
sfinţenie  cele  sfinte**.46 


45  Orat.  20,  1;  P.G.  36,  1065  A — 1068  A  pasaj  care  apare  aproape  identic  în 
Orat .  2  (despre  Preoţie),  7;  P.G.  35,  41 3C — 415A  (trad.  rom.  p.  161 — 162). 

46  Orat.  27  (Theol.  I),  3 — 6;  P.G.  36,  13C — 16C  (trad.  rom.  p.  2 — 3)  pasaj  rezu¬ 
mat  în  Orat.  28  (Theol.  II)  1,  P.G.  25C  (tr.  rom.  p.  9)  astfel:  „filosofarea**  adică 
discuţia  despre  Dumnezeu  sau  teologia  trebuie  să  fie  ocupaţia  „celor  curaţi,  pentru 
ca  lumina  să  fie  cuprinsă  de  lumină**,  să  se  facă  numai  înaintea  „celor  osîrduitori 
ca  nu  cumva,  câzînd  în  pămînt  sterp  cuvîntul  să  rămînă  roadă*4,  numai  atunci  „cînd 
avem  linişte  înăuntru  din  partea  zbuciumului  din  afară  pentru  ca  să  nu  ni  se 
taie  suflarea  ca  celor  turbaţi**  şi  numai  „întrucît  am  înţeles  şi  sîntem  înţeleşi** 
în  ceea  ce  vorbim;  la  cuvintele  teologiei  „sau  la  cuvîntarea  despre  Treime  se  ajunge 

Valabile  pentru  fiecare  creştin  în  parte  ca  unele  ce  ţin  de  identitatea  creştină 
pur  şi  simplu  ca  unele  implicate  în  actul  convertirii  şi  iluminării  baptismale, 
aceste  exigenţe  „teologice",  etic-ascetice  şi  contemplativ-duhovniceşti,  sînt  cu  atît 
mai  valabile  în  cazul  preotului  care,  prin  vocaţia  şi  misiunea  sa,  este  chemat  să  fie 
nu  numai  un  liturghisitor  şi  iconom  al  Tainelor  şi  păstor  al  sufletelor,  ci,  în  primul 
rînd,  un  „teo-log“  adică  un  vorbitor  despre  Dumnezeu  Cel  în  Treime.47  Asupra 
acestui  fapt  Sf.  Grigorie  revine  cu  insistenţă  în  celebrul  său  tratat  „despre  Preoţie" 
cuprins  în  Cuvîntul  de  apărare  pentru  fuga  sa  în  Pont  după  ce  a  fost  hirotonit: 
„Trebuie  să  fiu  eu  însumi  mai  întîi  curat  şi  apoi  să  curăţ  pe  alţii.  Să  fiu  eu  înţe¬ 
lept  ca  să  înţelepţesc  pe  alţii.  Să  fiu  eu  lumină,  ca  să  luminez  pe  alţii.  Să  fiu  eu 
aproape  de  Dumnezeu  ca  să  apropii  de  El  pe  alţii.  Să  fiu  eu  sfînt  ca  să  sfinţesc 
pe  alţii.  Ca  să  conduc  cu  mîna,  ca  să  sfătuiesc  cu  pricepere".48 

Concentrat  în  cîteva  cuvinte,  aşa  cum  îl  rezumă  un  teolog  român  contemporan, 
profilul  ideal  al  teologului  —  şi  al  preotului  teolog  —  în  viziunea  Sf.  Grigorie  este 
acesta:  „teolog  adevărat  este  acela  care  mărturiseşte  despre  ceea  ce  a  văzut  el 
însuşi  din  Dumnezeu":  „teologul  este  acela  care  vorbeşte  despre  Dumnezeu  nu  din 
ceea  ce  a  citit  sau  auzit  despre  el,  ci  din  ceea  ce  vede  din  El.  Teologul  comunică 
sau  reflectă  lumina  dumnezeiască  după  ce  mai  întîi  însuşi  Dumnezeu  s-a  reflectat 
în  el.  Sf.  Grigorie  repetă  mereu  ideea  că  vederea  lui  Dumnezeu  sau  contemplaţia 
este  suprema  cale  de  cunoaştere  a  teologului.  Iar  pentru  a  vedea  pe  Dumnezeu 
însuşi,  Domnul  a  pus  o  singură  condiţie:  curăţia  inimii".49 

In  cuvîntările  şi  celelalte  scrieri  ale  sale  Sf.  Grigorie  Teologul  insistă 
îndeosebi,  ca  şi  Sf.  Simeon  Noul  Teolog50  mai  tîrziu,  pe  dimensiunea  contem- 


numai"  după  ce  ne-am  „desţelenit"  nouă  înşine  dumnezeieştile  „ţeline"  (Ier.  4,  3) 
astfel  ca  să  nu  semănăm  pe  mărăcini"  (ibidem),  după  ce  „am  netezit  faţa  pămîn- 
tului"  (is.  28/  5)  modelaţi  de  Scriptură  şi  modelînd  (pe  alţii)  cu  ea".  Aşa  cum  se 
arată  în  Orat.  27  (Theol.  I),  7,  P.G.  36,  20  BC  (tr.  rom.  p.  5),  evitînd:  mîncărimea 
de  limbă"  şi  „nesâţiul  de  vorbire"  care  ne  dezleagă  limbile  în  timp  ce  ne  leagă 
mîinile"  făptuirii,  „teologul"  trebuie  „modelat  în  frumuseţe  întocmai  ca  o  statuie" 
prin  virtuţi  ca:  „iubirea  fraternă,  iubirea  conjugală,  fecioria,  hrănirea  săracilor, 
psalmodierea,  privegherea  de  noapte,  plînsul",  „mucenicia  trupul  prin  posturi", 
„călătoria  spre  Dumnezeu  prin  rugăciune",  „facerea  vieţii  aducere  aminte  de  moarte" 
şi  „stăpînirea  asupra  patimilor"  şi  „potolirea  mîniei  care  îngîmfă  şi  sălbăticeşte, 
a  mîndriei  care  coboară  (pe  alţii),  a  întristării  nesocotite,  a  plăcerii  grosolane,  a 
rîsului  dezmăţat,  a  privirii  deşănţate,  a  auzului  nesătul,  a  vorbei  nemăsurate,  a 
cugetării  deplasate,  toate  cîte  cel  rău  ia  de  la  noi  împotriva  noastră,  făcînd  să 
intre  moartea  „prin  ferestruici",  cum  spune  Scriptura  (Ier.  9,  21),  adică  prin  sim¬ 
ţuri".  Pentru  comentarii  şi  dezvoltări  ale  reflecţiilor  gregoriene  despre  „teolog  şi 
teologie"  din  primele  două  „Cuvîntări  teologice"  a  se  vedea  mai  ales  conferinţa 
prof.  I.  Bria  citată  mai  sus  (supra,  n.  4). 

47  Despre  exigenţele  şi  dificultatea  vorbirii  despre  Treime,  „subiectul"  ultim 
al  întregii  teologhisiri  şi  propovâduiri  creştine  vorbeşte  Sf.  Grigorie  în  Orat .  2 
(despre  Preoţie),  39,  P.G.  35,  448  AB  (trad.  rom.  p.  179 — 180);  „pentru  înţelegerea 
şi  tîlcuirea  acestei  învăţături  (despre  Treime)  e  nevoie,  şi  acum  şi  pururea,  de 
Duhul,  singurul  prin  Care  se  înţelege,  se  tîlcuieşte  şi  aude  Dumnezeu.  Căci  numai 
cel  curat  trebuie  să  se  atingă  de  Cel  curat  şi  Cel  asemenea".  Pe  predicatorul  Sfintei 
Treimi  primejdia  îl  pîndeşte  din  trei  părţi:  şi  din  partea  minţii,  şi  din  partea 
cuvîntului  şi  din  partea  auditoriului.  Dacă  nu  greşeşte  în  toate  trei,  apoi  trebuie 
neapărat  să  facă  greşeli  în  cel  puţin  una  din  ele:  sau  mintea  să  nu-i  fie  destul  de 
luminată  sau  cuvîntul  să-i  fie  slab  sau  auditoriul  să  nu  poată  surprinde  taina 
Sfintei  Treimi  pentru  că  nu-s  curaţi.  Aşa  că,  sau  din  pricina  uneia,  sau  din  pricina 
tuturor,  adevărul  trebuie  neapărat  să  şchiopăteze". 

48  Orat.  2  (despre  Preoţie),  71;  P.G.  35,  480  B. 

49  Bria,  op.  cit.  (supra,  n.  4)  p.  170. 

50  Cf.  drd.  Ioan  I.  Ică,  Teologie  şi  spiritualitate  la  Sf.  Simeon  Noid  Teolog , 
„Mitropolia  Ardealului"  nr.  3/1987,  p.  21 — 47. 

plativă ,51  duhovnicească  sau  „filocalică44,  a  teologiei,  ca  o  dimensiune  constitutivă 
ireductibilă  şi  fundamentală  a  acesteia.  Şi  pe  drept  ctivînt.  Căci,  cum  spunea  un 
teolog  român:  „Prin  insistenţa  ei  asupra  contemplaţiei  şi  experienţei  conştiente  a 
harului,  spiritualitatea  este  un  component  esenţial  al  teologiei  ortodoxe  (şi  al 
„metodologiei44  ei  —  n.n.).  Teologie  şi  spiritualitate  formează  un  întreg  indivizibil. 
Ele  nu  trebuie  nici  separate,  nici  adăugate  una  după  alta.  Fie  că  vrem  sau  nu, 
teologia  ortodoxă  autentică  este  o  teologie  contemplativă.  Teologia  fără  contem¬ 
plaţie  este  un  simplu  exerciţiu  intelectual  sau  interpretare  istorică.  Spirituali¬ 
tatea  vine  să  arate  că  experienţa  contemplaţiei,  adică  ridicarea  minţii  pe  un  plan  de 
cunoaştere  meta-intelectual,  singurul  plan  posibil  de  întîlnire  personală  cu  Dum¬ 
nezeu,  ţine  de  natura  teologiei.  O  teologie  anticontemplativă  este  de  neconceput44.52 
„Fără  spiritualitate44  —  cum  arată  şi  marea  lecţie  teologică  a  operei  de  o  viaţă  a 
venerabilului  patriarh  al  teologiei  ortodoxe  care  e  păr.  D.  Stăniloae  şi  care  recent 
a  împlinit  85  de  ani  —  „Ortodoxia  devine  un  creştinism  surogat,  fără  Filocalie 
creştinismul  răsăritean  nu  este  decît  o  simplă  colecţie  de  dogme,  canoane  şi 
rituri  bizantine44.53 

Spiritualitatea  vine  să  arate  că  Tradiţia  Bisericii  nu  se  epuizează  şi  conver¬ 
teşte  total  Ln  izvoarele  ei,  în  Scriptură,  în  ansamblul  dogmelor,  riturilor  şi  institu- 


51  A  se  vedea  în  acest  sens  şi  imnografia  culticâ  a  Bisericii  din  ziua  de  25 
ianuarie,  praznicul  Sf.  Grigorie  Teologul  (Mineiul  lunii  Ianuarie,  ed.  IV,  Bucureşti, 
1954,  p.  411 — 438),  care  insistă  în  mod  semnificativ  tocmai  asupra  dimensiunii  con- 
templativ-duhovniceşti  a  teologhisirii  gregoriene,  şi  din  care  s-ar  putea  reda 
extrase  masive. 

52  Pr.  prof.  I.  Bria,  Spiritualitate  şi  slujire,  ,3iserica  Ortodoxă  Română44  nr. 
9 — 10/1983,  p.  674;  cf.  acelaşi,  infra,  n.  62,  p.  82:  „Mai  presus  de  orice,  Sf.  Trei 
Ierarhi  au  fost  personalităţi  harismatice.  înzestraţi  cu  harisma  cunoaşterii  lui  Dum¬ 
nezeu,  ierarhi  cu  o  vastă  cultură  şi  experienţă  pastorală  şi  filosofi,  Sf.  Trei  Ierarhi 
au  elaborat  o  teologie  profund  autentică  pentru  că  au  avut  la  baza  ei  cunoaşterea 
spirituală  şi  experienţa  personală  a  adevărului  dumnezeiesc.  Pentru  Sf.  Părinţi,  un 
teolog  care  ar  spune  că  cunoaşterea  personală  şi  directă  a  lui  Dumnezeu  este 
imposibilă,  nu  se  poate  numi  teolog,  pentru  că  teologie  înseamnă  şi  cunoaşterea 
şi  trăirea  adevărului  dumnezeiesc.  Desigur,  teologia  presupune  şi  studiu  aprofundat ' 
şi  o  imensă  muncă  intelectuală.  Dar  ea  nu  rezultă  dintr-o  ţesătură  conceptualistă. 
Teologia  este  pentru  Sf.  Părinţi  nu  numai  elaborare  intelectuală,  ci  mai  ales  un 
act  spiritual  —  de  aici  insistenţa  lor  pe  problema  eticii  teologului;  căci  teologia  nu 
se  poate  face  în  orice  condiţie  morală.  Teologia  înseamnă  rugăciune,  contemplaţie, 
asceză,  experienţă  liturgică,  studiu,  cunoaştere  a  omului  şi  a  lumii.  Pentru  ei  nu 
este  posibilă  separarea  între  teologie  şi  spiritualitate,  deoarece  dogma  nu  este  o 
schemă  intelectuală  sau  o  combinaţie  de  noţiuni  teologice,  ci  o  realitate  spirituală 
ce  trebuie  trăită  în  mod  personal.  O  teologie  conceptualistă  este  şi  o  teologie 
nihilistă,  deoarece  ea  neagă  relaţia  dintre  credinţă  şi  viaţă44. 

53.  Pr.  prof.  I.  Bria,  Omagiu  păr.  Prof.  D.  Stăniloae  la  aniversarea  a  75  de  ani 
de  viaţă,  „Ortodoxia44  nr.  4/1978,  p.  638;  cf.  şi  păr.  D.  Stăniloae,  op.  cit.,  *supra 
n.  18,  I,  p.  104:  „Este  o  teologie  insuficientă  aceea  care  constă  dintr-o  repetare 
literală  a  cuvintelor  şi  formulelor  din  trecut.  E  păgubitoare  o  teologie  care  se 
fixează  în  formulele  unui  sistem  trecut,  confundîndu-le  cu  Revelaţia  însăşi  cum 
a  făcut  teologia  catolică,  secole  de-a  rîndul,  receptînd  formulele  scolastice,  sau  unei- 
ori  chiar  teologi  ortodocşi,  repetînd  comod  formulele  devenite  opace  ale  unor 
manuale  din  secolul  XIX,  influenţate  de  scolastică  şi  făcînd  din  ele  un  criteriu 
infailibil  de  judecată  pentru  Ortodoxie.  Aceasta  era  o  teologie  care  împiedica  orice 
înviorare  spirituală  şi  orice  progres  duhovnicesc,  care  pierduse  orice  sens  dinamic, 
reflectînd  o  ordine  statică  şi  exterioară  pe  care  o  credea  perfectă.  Aceasta  în¬ 
seamnă  lipsă  de  responsabilitate  faţă  de  credincioşii  din  timpul  respectiv,  din  faţă  de 
datoria  de  a  lucra  pentru  înviorarea  religioasă  din  timpul  respectiv.  Dar  aceasta 
înseamnă  şi  o  lipsă  de  responsabilitate  faţă  de  bogăţia  şi  adîncimea  Revelaţiei, 
exprimată  în  Sf.  Scriptură  şi  Tradiţie  apostolică  şi  patristică.  Această  teologie  e 
vinovată  de  o  întreită  infidelitate:  faţă  de  caracterul  nelimitat  al  Revelaţiei,  faţă 
de  contemporaneitate  şi  faţă  de  viitor44. 

ţiilor  ei,  ca  tradiţii  istoriceşte  obiectivate,  ci,  ca,  Tradiţia  cu  majuscule,  reprezintă 
în  primul  rînd  experienţa  spirituală  ce  se  exprimă  şi  comunică  prin  aceste  deter¬ 
minări  şi  obiectivări  exterioare,  şi  aceea,  ca  „viaţă  neîncetată  a  Duhului  Sfînt  în 
Biserică**,54  este  ireductibilă  la  acestea  din  urmă. 

Desprins  de  dimensiunea  verticală  a  acestei  experienţe  duhovniceşti  vii,  necă¬ 
lăuzit  de  spiritualitatea  contemplativă  a  Părinţilor,  discursul  teologic  devine  orice 
numai  teologie  şi  mărturie  autentică  a  Bisericii  nu:  teologia  se  dizolvă  în  antro¬ 
pologie,  ecleziologia  în  sociologie,  dogmatica  se  transformă  în  filosofic  religioasă, 
morala  într-un  cod  etic  convenţional  formalist  sau  pietist,  exegeza  biblică  în  filo¬ 
logie  şi  critică  literară,  liturgica  în  istorie  a  artelor,  predica  în  retorica  goală, 
canoanele  în  jurisprudenţă,  istoria  Bisericii  în  istoriografie  pură,  al  căror  obiect, 
fără  excepţie,  ar  putea  fi  analizat  şi  expus  ştiinţific,  la  rigoare,  chiar  şi  de  un 
necredincios.  Singură  experienţa  duhovnicească  şi  nu  un  simplu  conformism  exte¬ 
rior,  pur  formal  cu  textul  biblic,  formulele  dogmatice  sau  tipicul  liturgic,  trans¬ 
formă  teologia  în  mărturie  existenţială  vie  şi  oferă  garanţia  unităţii  fiinţiale  a 
teologiei,  în  diversitatea  abordărilor  disciplinelor  ei  particulare,  ca  şi  a  autentici¬ 
tăţii,  specificităţii  şi  eficienţei  discursului  ei.  Mai  mult,  continuitatea  teologiei  orto¬ 
doxe  cu  marea  Tradiţie  a  Sfinţilor  Părinţi  nu  o  poate  asigura  nici  chiar  simpla 
repetiţie  a  textelor  lor,  ceea  ce  ar  duce  la  un  fundamentalism  patristic  la  fel  de 
păgubitor  ca  şi  cel  biblicist,  ci  numai  unitatea  noastră  de  spirit  şi  etos  teologic, 
cu  aceştia,  în  ultimă  instanţă,  identitatea  aceleaşi  experienţe  duhovniceşti. 

Căci  aşa  cum  preciza,  Sf.  Grigorie  de  Nazianz,  ca  odinioară  Tablele  Legii 
Vechi  primite  de  Moise  pe  Sinai,  Revelaţia  Bisericii  este  săpată  în  „tablele  de 
piatră**  ale  Scripturii  şi  Tradiţiei,  iar  aceste  table  sînt  scrise  pe  amândouă  feţele 
lor,  avînd  astfel  o  parte  „arătată  (văzută)**  —  litera  —  şi  alta  „ascunsă4*  —  reali¬ 
tăţile  spirituale  exprimate  — ;  una  „pentru  cei  mulţi  oare  rămîn  jos“  (la  poalele 
muntelui  teologiei),  iar  cealaltă  „pentru  cei  ce  urcă  sus“  (pe  el).55  De  aceea  e  posi¬ 
bilă  o  dublă  „lectură**  al  lor:  una,  literală-intelectuală,  care  „urmărind  înţelepciu¬ 
nea  Iudeilor,  e  aservită  literei,  urmează  silabelor  şi  lasă  deoparte  realităţile** 56  spi¬ 
rituale  semnificate  prin  ele;  alta,  duhovnicesc-contemplativâ,  a  celor  care  „citind 
dumnezeieştile  Scripturi  nu  cu  neglijenţă  şi  superficialitate,  ci  despicînd  .litera 
şi  aplecîndu-se  înlâuntrul  ei,  s-au  învrednicit  să  vadă  frumuseţea  ascunsă  aici*4  —  a 
Sf.  Treimi  (n.n.)  —  „şi  s-au  umplut  de  strălucire  prin  luminarea  cunoştinţei** 57 


54  Cf.  VI.  Lossky,  Tradiţie  şi  tradiţii  (trad.  de  I.  V.  Paraschiv),  „Studii  teo- 
logice**  nr.  7—8/1970,  p.  585—598. 

55  Orat.  28  (Theol.  II),  2  P.G.  26,  28D  (fa*,  rom.  p.  10);  cf.  şi  Orat.  2  (despre 
Preoţie),  92,  P.G.  35,  496  B  (tr.  rom.  p.  209). 

56  Orat.  31  {Theot.  V.),  24:  P.  G.  36,  160  B  (tr.  rom.  p.  82). 

57  Orat.  31  (Theol.  V)  21;  P.G.  36,  156  D  (tr.  rom.  p.  80).  Faptul  că  elementul 

contemplativ -duhovnicesc  este  fundamental  şi  constitutiv  întregii  teologii  a  Bise¬ 
ricii  care  este  de  neconceput  fără  ea,  fără  a  cădea  în  impostură,  este  cu  toată 
claritatea  subliniat  de  Sf.  Grigorie  în  Orat.  2  (despre  Preoţie ),  96 — 99;  P.  G.  35, 
500  A — 501  A  (tr.  rom.  p.  212 — 214)  „Care  om  ar  îndrăzni  să  îmbrace  chip  şi  nume 

de  preot**  —  care  prin  însăşi  funcţia  sa  este  teologul  sau  vorbitorul  despre  Dum¬ 

nezeu  prin  excelenţă  —  „cînd  încă  nu  i  s-a  aprins  inima  de  cuvintele  cele  curate 
şi  în  foc  lămurite  ale  lui  Dumnezeu,  spre  a  i  se  deschide  Scripturile  (Lc.  24,  45); 
cînd  încă  nu  le-a  scris  întreit**  —  adică  potrivit  întreitului  sens:  literal,  moral  şi 
anagogic  —  „pe  latul  inimii,  ca  să  aibă  mintea  lui  Hristos  (I  Cor.  2,  16);  cînd  încă 
n-a  ajuns  înăuntrul  visteriilor  ascunse  mulţimii  credincioşilor,  înăuntrul  visterillor 
celor  nevăzute  şi  întunecoase,  ca  să  contemple  bogăţia  din  ele  şi  să  poată  îmbogăţi 
şi  pe  alţii,  grăind  lucruri  duhovniceşti  oamenilor  duhovniceşti  (I  Cor.  2,  13)? 
Care  om  ar  îndrăzni  să  îmbrace  chip  şi  nume  de  preot,  cînd  încă  n-a  contemplat, 
cum  se  cuvinte  să  contempli,  frumuseţea  Domnului,  cercetînd  Biserica  Lui,  dar 
mai  bine  spus,  cînd  încă  n-a  ajuns  în  duh  biserică  a  Dumnezeului  celui  viu  (II  Cor. 
6,  16)  şi  locaş  viu  al  lui  Hristos  (Ef.  2,  22)?  Care  om  ar  îndrăzni  să  îmbrace  chip  şi 
nume  de  preot,  cînd  încă  nu  cunoaşte  care  este  înrudirea  şi  deosebirea  dintre  tipuri 
şi  adevăr,  ca  să  depărteze  de  primele  şi  să  se  alăture  celui  de-al  doilea,  ca  fugind 
de  vechimea  literei,  să  se  facă  rob  noutăţii  Duhului  şi  să  se  strămute  prin  curăţie 

dăruite  prin  har  de  însăşi  Treimea.  „Folosirea  verbului  „a  vedea4*  în  locul  celui 
de  a  „cunoaşte**  de  ex.t  înseamnă  că  e  vorba  de  o  experienţă  de  viaţă  şi  nicidecum 
de  o  cunoaştere  intelectuală.  Cu  toate  acestea,  „a  vedea**  devine  cunoaştere  atunci 
cînd  experienţa  este  exprimată  în  scheme  omeneşti,  într-un  discurs  articulat  şi  pe 
înţelesul  tuturor.  Atunci  cînd  „cel  ce  despică  litera  şi  se  pleacă  cu  grijă  înlâuntrul 
ei“  exprimă  experienţa  lui  privind  „frumuseţea  ascunsă4',  adică  privind  Adevărul, 
avem  faptul  Teologiei4*58  aşa  cum  l-au  înţeles  Părinţii.  Pe  lingă  accesul  la  „frumu¬ 
seţea  ascunsă  a  Scripturilor,  sau  mai  exact  a  Revelaţiei,  atitudinea  apofatică  a 
dat  Părinţilor  Bisericii  acea  libertate  duhovnicească  faţă  de  limbajul  intelectual 
şi  categoriile  filosofice  ale  epocii  lor,  fără  ca  atitudinea  a  lor  să  poată  fi  cea  a 
unui  fundamentalism  biblicist  fidelist  sau  sentimentalism  pietist,  ambele  antiinte¬ 
lectualiste,  şi  care  reduc  pe  Dumnezeu  la  pozitivitatea  literei  Scripturii  şi  a  senti¬ 
mentului  credinţei  şi  pietăţii  subiective  tot  atît,  de  mult  pe  cit  îl  reduce  filosofia 
şi  scolastica  la  pozitivitatea  obiectivă  a  concepţiilor  intelectuale,  libertate  spiri¬ 
tuală  care  i-a  făcut  să  transfigureze  creator  elenismul  antic  prin  făurirea  unei  cuZ- 
turi  de  sinteză,  noi  şi  originale.58*1  f 

De  aici  şi  din  cele  spuse  de  mai  sus  nu  trebuie  însă,  în  nici  un  caz  şi  sub 
nici  o  formă,  să  se  tragă  concluzia  că  Sf.  Părinţi  şi  Biserica  Ortodoxă  ar  deprecia 
p  rincipial  izvoarele  scrise  ale  Revelaţiei  divine  şi  ştiinţa  teologică  care  le  expune 
şi  explică  pronunţîndu-se  pentru  o  teologie  pur  spirituală,  harismatistă  şi  „ilumi¬ 
nistă**,  antiştiinţifică  şi  antiraţională.  Nimic  mai  inexact.  Biserica  Ortodoxă  moşte¬ 
neşte  de  la  Sf.  Părinţi  o  noţiune  de  teologie  integrativă  „poliedrică*,  corespunzind 
unei  realităţi  complexe,  multidimensionale.  Teologia  e  atit  experienţa  contemplativă 
a  realităţilor  dumnezeieşti  prin  curăţire,  rugăciune  şi  iluminare,  cit  şi  propovăduirea 


la  harul  care  vine  din  legea  plinită  duhovniceşte  în  desfiinţarea  literei?  Care  om  ar 
îndrăzni  să  îmbrace  chip  şi  nume  de  preot,  cînd  încă  n-a  trecut  prin  faptă  şi  con¬ 
templaţie  prin  toate  numele  şi  puterile  lui  Hristos  atît  prin  cele  dinţii  şi  mai  înalte 
(ale  Dumnezeirii  Lui),  cit  şi  prin  cele  mai  umile  şi  din  urmă  (ale  umanităţii  Lui) . . . 
cind  ascultă  încă  cu  nepăsare  aceste  nume  şi  realităţi  şi  încă  nu  este  în  comuniune 
cu  Cuvintul  şi  nu  s-a  împărtăşit  de  El  potrivit  cu  ceea  ce  este  şi  se  numeşte  fiecare 
din  acestea.  Care  ar  primi  cu  bucurie  şi  cu  largă  inimă  să  stea  în  capul  pliromei 
lui  Hristos  cînd  încă  nu  şi-a  făcut  răgaz  nici  nu  a  învăţat  să  grăiască  înţelepciunea 
lui  Dumnezeu  cea  ascunsă  în  taină  (I  Cor.  2,  7),  cînd  încă  este  prunc  (Gal.  4,  3), 
cînd  încă  se  hrăneşte  cu  lapte  (I  Cor.  3,  2),  cînd  încă  nu  poate  să  ia  ca  un  bărbat 
crucea  lui  Hristos  (Mt.  10,  38),  cînd  încă  nu  este  un  madular  din  cele  mai  de  cinste 
ale  Bisericii  lui  Hristos?  Eu  nu  l-aşi  sfătui  să  o  facă,  de  m-ar  lua  judecător  şi 
sfătuitor.  Aceasta-i  cea  mai  mare  dintre  temeri,  aceasta-i  cea  mai  grozavă  dintre 
primejdii  pentru  orice  om  care  pricepe  şi  măreţia  reuşitei  şi  dezastrul  nereuşitei44. 

58  St.  Papadopoulos,  op.  cit.  ( supra ,  n.  38),  p.  275;  cf.  acelaşi,  supra,  nr.  4, 
p.  113 — 114:  „Sf.  Grigorie  face  o  teologie  empirică;  el  analizează  procesul  vederii 
lui  Dumnezeu  depăşind  şi  desconsiderînd  metoda  neoplatonică  a  apofatismului,  tot 
aşa  cum,  prin  aceeaşi  teologie,  depăşeşte  dilema:  interpretare  istorico-gramaticală 
sau  alegorică?  Şi  aceasta  întrucît  prin  teologia  sa  el  nu  urmăreşte,  în  mod  filosofic, 
cunoaşterea  principială  a  iui  Dumnezeu  ca  să  ajungă  la  Dumnezeu  negind  tot  ceea 
ce  nu  poate  fi  Dumnezeu.  Ca  şi  credincios  Sf.  Grigorie  experiază  deja,  adevărul 
dumnezeiesc  revelat  şi  încearcă  să-l  pătrundă  mai  mult,  să  dobindească  şi  expe¬ 
rienţa  aitui  aspect  al  adevărului.  La  acest  „mai  mult“,  la  acest  ţel  măreţ  este  adus 
prin  luminare  Duhului  Sfînt  şi  nu  prin  negarea  proprietăţilor  ce  nu  aparţin  lui 
Dumnezeu  (ca  în  apofatismul  filosofic).  Dincolo  de  litera  Scripturii,  în  „frumosul 
ascuns44  ai  adevărului,  el  ajunge  tot  prin  luminare.  In  mod  contrar,  însă,  o  exegeză 
alegorică  viguroasă  l-ar  fi  determinat  să  inventeze  expresiilor  biblice  semnificaţii 
personale,  iar  exegeza  istorico-literară  l-ar  fi  mărginit  numai  la  cea  ce  „expressis 
verbis*4  exprimă  cuvintele  Sf.  Scripturi**. 

58a  Cf.  pr.  prof.  I.  G.  Conuan,  Geniul  Sf.  Grigorie  de  Nazianz ,  Inst.  stud.  biz.. 
Bucureşti,  1937  şi  reflecţiile  despre  Cultura  patristică  din  excelentul  volum  de 
studii  al  regretatului  şi  distinsului  nostru  patrolog  Frumuseţile  iubirii  de  oameni  şi 
spiritualitatea  patristică,  Timişoara,  1988,  p.  331 — 354,  recent  editat  ou  purtarea  de 
grijă  a  I.  P.  S»aie  dr.  NicoLae  Corneanu,  Mitropolitul  Banatului. 

convingătoare  a  acestei  experienţe,  ca  şi  aprofundarea  şi  sistematizarea  ştiinţifici 
din  necesităţi  didactice  şi  apologetice  a  conţinutului  acestei  propovăduiri,  totul  în 
perspectiva  slujirii  înnoirii  omului  în  contextul  problemelor  specifice  ale  'fiecărei 
epoci  istorice  în  parte.  Sau  altfel,  şi  mai  pretenţios  spus,  noţiunea  completă  a  teo¬ 
logiei  poate  fi  reprezentată  ca  un  „tetraedru“  alcătuit  din  patru  dimensiuni  funda¬ 
mentale  constitutive:  contemplativă,  kerygmatică,  epistemică  şi  diaconică ,  dintre 
care  prima  orientată  pe  „verticala**  nediscursivă  a  apofatismului  asigură  identitatea 
propriu-zis  religioasă  şi  teologică  a  ei,  iar  celelalte  trei,  discursive  şi  orientate 
spre  „orizontală**,  sînt  indispensabile  ancorării  şi  transpunerii  acesţui  mesaj  în  lume. 
Din  cele  spuse  mai  sus  reiese  limpede  că  Biserica  Ortodoxă,  dacă  nu  supralicitează, 
nici  nu  devalorizează  teologia  ca  discurs  uman,  ştiinţă  predată  şi  asimilată  în  şco¬ 
lile  teologice,  în  înţelesul  de  cercetare,  expunere  şi  asimilare  intelectuală,  metodică 
şi  didactică  a  mărturiilor  despre  Revelaţia  şi  experienţa  Sfintei  Treimi  cuprinse 
în  Scriptură  şi  scrierile  Sf.  Părinţi,  în  tradiţia  ei  dogmatică,  canonică,  liturgică  şi 
iconografică,  în  documentele  devenirii  ei  istorice.  Pe  de  altă  parte,  teologia  ca 
discurs  şi  ştiinţă  are  un  rol  decisiv  în  apărarea  credinţei  şi  experienţei  duhovniceşti 
a  Bisericii  de  interpretări  eronate,  ca  şi  în  prezentarea  ei  ca  un  răspuns  convingă¬ 
tor  la  problemele  omului  şi  umanităţii  în  contextul  specific  al  fiecărei  epoci,  culturi, 
civilizaţii  şi  generaţii.59  Fără  o  teologie  ştiinţifică  bine  dezvoltată,  Biserica  nu 
poate  face  faţă  cu  succes  problemelor,  interogaţiilor  şi  contestaţiilor  lumii  căruia 
este  chemată  să-i  vestească  „Evanghelia  slavei  lui  Hristos**  (II  Cor.  4,  4).  Răul  nu 
rezidă  în  ştiinţa  ca  atare,  ca  în  detaşarea  ei  de  baza  ei  experimentală,  contempla¬ 
tivă,  vie  şi  «concretă.  Greşala  survine  în  momentul  în  care  ştiinţa  şi  discursul 
teologic,  propovăduirea  şi  slujirea  creştină  se  detaşează  de  experienţa  duhovni¬ 
cească  a  cunoaşterii  apofatice  şi  întîlnirii  personale  cu  Dumnezeu  în  Biserică  prin 
curăţie  şi  rugăciune  ale  cărei  mijloace  efective  de  realizare  le  oferă  „Filocalia** 
—  şi  să  nu  uităm  că  Sf.  Grigorie  este,  împreună  cu  Sf.  Vasile,  şi  ininţiatorul  pri¬ 
mei  „Filocalii**,  redusă  la  acea  vreme  la  o  antologie  ce  punea  în  valoare  princi¬ 
piile  de  interpretare  scripturistică  şi  mostre  din  exegezele  duhovniceşti  ale  lui 
Origen.60  De  aceea  înnoirea  duhovnicească  a  întregii  existenţe,  vieţi  şi  gîndiri  a 
teologului  face  parte  integrantă  din  „metodologia*4  generală  a  teologiei  ortodoxe, 
iar  o  înnoire  unilaterală  a  teologiei  numai  la  nivelul  pur  discursiv  şi  conceptual 
fără  înnoirea  fiinţei  teologului  e  absurdă  pentru  contrazice  tocmai  fiinţa  Reve¬ 
laţiei  şi  reduce  discursul  teologic  la  dimensiunea  lui  pur  umană. 

Toţi  Sfinţii  Trei  Ierarhi  au  întruchipat  şi  realizat  în  mod  exemplar  teologia 
Bisericii  în  toate  dimensiunile  ei  de  contemplaţie,  propovăduire,  ştiinţă  şi  slujire,61 
toţi  au  avut  experienţa  apof atică  şi  contemplativă  a  vederii  lui  Dumnezeu  Cel 
in  Treime  în  rugăciune  şi  sfinţenie,  toţi  au  propovăduit  neobosit  şi  inspirat  cuvintul 
dumnezeiesc  al  Scripturii,  toţi  au  elaborat  tratate  teologice  de  mare  forţă  inte¬ 
lectuală,  rigoare  şi  subtilitate  speculativă,  toţi  s-au  angajat  activ  şi  slujirea  şi  tămă¬ 
duirea  rănilor  societăţii  în  care  au  trăit,  accentuînd  o  latură  sau  alta  din  ele  în 
funcţie  atît  de  necesităţile  de  moment  cît  şi  de  darurile  naturale  şi  formaţia  fie¬ 
căruia.  Mai  mult,  ei  au  reuşit  performanţa  unică  de  şi  a  creea  prin  opera  lor, 
pe  baza  elementelor  acceptabile  ale  elenismului  antic  „îmbisericite*4,  transfigurate 
de  experienţa  creştină,  o  nouă  cultură  originală,  cu  o  mare  forţă  de  sinteză,  şi  cu 


59  Despre  întreita  fidelitate  a  teologiei  autentice  a  Bisericii  faţă  de  Revelaţie, 
faţă  de  contemporaneitate  şi  faţă  de  viitorul  eshatologic  a  se  vedea  mai  larg  la 
pr.  D.  Stăniloae,  op.  cit.,  ( supra  n.  18),  I.  p.  103 — 108. 

60  Traducere  de  pr.  praf.  T.  Bodogae  în  P.S.B.  7,  Bucureşti,  1982,  p.  299 — 500; 
şi  studiul  pâr.  dr.  Gh.  Drâgulin,  Filocalia  de  la  Sf.  Vasile  cel  Mare  pînă  in  zilele 
noastre 44 ,  „Studii  Teologice44,  nr.  1 — 2/1980,  p.  66 — 80. 

61  Descrierea  unor  modele  concrete  de  teologi  ai  Bisericii  care  au  întrupat  în 
mod  exemplar  realitatea  multidimensională  a  teologiei  creştine  în  toate  aspectele 
ei,  o  oferă  Sf.  Grigorie  în  Discursurile  de  elogiu  ale  Sfinţilor  Atanasie  cel  Mare  şi 
Vasile  cel  Mare  cuprinse  în  Orat.  21,  P.  G.  35,  1081 — 1128  şi,  respectiv,  Orat.  43,  P.  G. 
36,  493 — 605  (trad.  rom.  vezi  supra ,  n.  5,  p.  118 — 204). 

o  valoare  paradigmatică  perpetuă  pentru  lucrarea  misionară  a  Bisericii  dintot- 
deauna,  ei  fiind  în  acelaşi  timp,  coincidenţă  nemaiîntâlnită  de  atunci  încoace,  şi 
Sfinţii  cei  mai  de  seamă  şi  elitele  intelectuale  ale  epocii  lor.  Unind  pomenirea  lor 
intr-un  singur  praznic,  Biserica,  in  înţelepciunea  ei,  a  arătat  că  în  îndeplinirea  cu 
succes  a  misiunii  sale  are  nevoie  de  toate  înclinaţiile  şi  darurile  lor  personale 
proprii  unite  întreolaltâ.62  Aşa  cum  spune  acelaşi  teolog  român,  „dacă  Sf.  Grigorie 
a  preferat  să  tîlcuiascâ  adincurile  tainelor  divine  şi  a  urcat  vertical  pe  muntele 
contemplaţiei,  Sf.  Ioan  şi  Vasile  au  fost  preocupaţi  îndeosebi  de  profunzimea  miste¬ 
rului  uman  şi  preferă  pentru  a  ajunge  la  Dumnezeu  linia  orizontală*4  —  a  slujirii 
sacerdotale  şi  diaconale  — :  „Sf.  Ioan  pleacă  din  faţa  Sfintei  Mese  după  ce  s-a 
transfigurat  cu  împărtăşirea  Sfintelor  Taine,  iar  Sf.  Vasile  a  trecut  spre  cer  prin 
porţile  Vasiliadei,  acel  templu  al  filantropiei,  după  ce  şi-a  lăsat  acolo  toată  averea 
sa.  Hrisostom  a  căutat  şi  a  întîlnit  pe  Dumnezeu  mai  ales  în  momentele  Liturghiei, 
intre  cer  şi  pămînt,  Sf.  Grigorie  îl  caută  pe  calea  rugăciunii  şi  contemplaţiei  şi-L 
întîlneşte  mai  presus  de  pămînt.  Sf.  Vasile  îl  întîlneşte  chiar  aici  pe  pămînt  tra¬ 
vestit  în  chipul  săracilor  pămîntului.  Dar  indiferent  de  aspectele  proprii  şi  speci¬ 
fice  teologiei  şi  preoţiei  lor,  ei  se  întîlnesc  în  scopul  comun  al  misiunii  lor:  slujirea 
lui  Dumnezeu  şi  a  aproapelui.  De  aceea,  toţi,  creştini  şi  ierarhi,  dascăli  şi  mireni, 
diaconi  şi  arhierei,  toţi  au  datoria  să  se  adape  din  lumina,  adevărul  şi  viaţa  lor44.63 

De  altfel,  „de  acum  înainte**  Sf.  Trei  Ierarhi  vă  vor  însoţi,  dragi  studenţi,  de-a 
lungul  întregii  voastre  vieţi.  Oarecum,  pe  băncile  şcolii  cînd  uceniciţi  într-ale 
teologiei  aveţi  ca  model  şi  sprijin  pe  Sf.  Grigorie  Teologul.  Mai  tîrziu  cînd  teologia 
se  revarsă  în  preoţie,  aveţi  ca  model  şi  ajutor  pe  Sf.  Ioan  Hrisostom,  Preotul- 
liturghisitor  şi  Propovăduitorul  Cuvântului.  In  fine,  cînd  veţi  trece  să  slujiţi  afară 
de  biserică,  fiindcă  există  o  liturghie  pe  care  trebuie  să  o  sâvîrşim  prin  faptele 
slujirii  noastre  dincolo  de  uşa  Bisericii,  îl  aveţi  de  model  şi  ocrotitor  alături  de 
Sf.  Ioan  şi  pe  Sf.  Vasile,  Păstorul  şi  Slujitorul.  Căci,  într-un  fel,  în  această  „treime 
pămîntească*4  a  dumnezeieştilor  Trei  Ierarhi,  Sf.  Grigorie  e  Teologul,  Sf.  Ioan 
Preotul,  iar  Sf.  Vasile  Păstorul  şi  Slujitorul44  .64  Şi  toate  aceste  funcţii  şi  misiuni 
trebuie  sudate  organic  în  persoana  viaţa  şi  activitatea  noastră  misionară.  Dar  pen¬ 
tru  ca  preoţia,  propovăduirea,  şi  slujirea  voastră  să  fie  cu  adevărat  eficiente  ele 
trebuie  să  fie  teologice.  Altfel,  desprinse  de  viaţa  contemplativă,  preoţia  voastră 
va  deveni  ritualism  sterp,  propovăduirea  propagandă  interesantă,  iar  slujirea  simplu 
activism  social  nespecific.  Iar  teologia,  ne  învaţă  Sf.  Grigorie,  nu  se  reduce  la  a 
vorbi  despre  numai  despre  Dumnezeu  ci  înseamnă  a  vedea  pe  Dumnezeu  şi  a 
comunica  şi  reflecta  lumii  lumina  dumnezeiască  din  oglinda  curăţită  a  sufletului 
vostru.65  Căci  pentru  ca  să  modelăm  cu  Scriptura  trebuie  să  fim  noi  înşine  mode¬ 
laţi  de  ea;  ca  să  curăţim  lumea  de  rău  şi  de  păcat,  trebuie  mai  întîi  să  fim  noi 
înşine  curăţiţi,  iar  ca  să  netezim  faţa  pămîntului,  trebuie  să  netezim  mai  întîi 
pământul  minţii  şi  inimii  noastre.66 

Fie  ca  teologia,  experienţa  duhovnicească,  preoţia  şi  slujirea  Sf.  Trei  Ierarhi, 
să  constituie  un  model  viu  pentru  lucrarea  şi  misiunea  voastră  de  teologi  şi  preoţi 
slujitori  ai  Bisericii  noastre  de  azi  de  mîine  şi  de  viitor! 

Diac  asist.  Ioan  I .  Ică 


62  Pentru  detalii  istorice  privitoare  la  instituirea  sărbătoririi  Sf.  Trei  Ierarhi 
la  sf.  sec.  XI — înc.  sec.  XII  în  Bizanţ,  cf.  Sinaxarul44  din  Mineiul  lunii  lui  Ianuarie 
(vezi  supra  n.  51)  p.  516 — 517;  pentru  actualizare  a  se  vedea  consideraţiile  diac. 
asist.  Ion  Bria,  Teologie  şi  Biserică  la  Sf.  Trei  Ierarhi,  „Studii  Teologice44  nr.  1 — 2/ 
1971,  p.  74—84. 

63  Bria,  op.  cit.,  ( supra  n.  4),  p.  171. 

64  Ibidern. 

65  Vezi  pasajul  la  care  se  referă  supra  nota  45. 

66  Vezi  pasajul  din  Orat.  28  ( Theol .  II),  1.  P.  G.  36,  25  C  citat  supra  nota  46. 

IN  PRAG  DE  AN  NOU 


în  această  zi,  sîntem  chemaţi  să  ne  cîntărim  toţi,  succesele  şi  bucuriile. 

Oricit  ar  fi  de  greu  un  an,  am  fi  nedrepţi  dacă  am  spune  că  în  acel  an  nu  am 
avut  bucurii. 

Poate  că  nu  toţi  am  avut  bucurii  mari.  Poate  că  mulţi  nu  ne  dăm  seama 
de  bucuriile  pe  care  le-am  avut,  dar,  oricit  de  mici,  oricit  de  „mărunte"  la  prima 
vedere  le-am  considera,  tot  am  avut  fiecare  cîteva  bucurii  şi  în  anul  trecut. 

împreună  să  ne  oprim  în  faţa  acestor  bucurii,  la  care  noi  nici  nu  ne  gîndim 
poate,  şi  de  aceea  am  putea  spune  că  le  considerăm  „mici“.  Bucurii  mărunte. 

Prima  dintre  aceste  bucurii  „mici"  de  care  nu  ne-am  amintit  azi,  este  sănă¬ 
tatea,  pe  care  mulţi  dintre  noi  am  avut-o  în  anul  pe  care  l-am  încheiat. 

Cugetînd  ce  mare  nenorocire  este  boala,  accidentul,  suferinţa  în  general, 
atunci  vom  şti  să  preţuim  mai  mult  sănătatea,  buna  dispoziţie  sufletească  şi  tru¬ 
pească,  viaţa. 

De  aceea,  considerăm  că  primul  id'ar  de  care  trebuie  să  ne  bucurăm  este 
sănătatea,  la  care,  acum  la  încheierea  tenul  an,  nu  ne-am  gîndit  şi  nu  i-am  acordat 
o  atenţie  specială  şi  de  aceea  s-ar  pirea  că  l-am  considerat  un  dar  mic,  un  dar 
foarte  mic,  dar  la  care,  gîndindu-ne  bxne,  df/tărindu-l  bine,  privindu-1  de  aproape 
ne  vom  da  seama  că  sănătatea  de  care  unii  ne-am  bucurat  în  anul  pe  care  l-am 
încheiat,  este  un  dar  mare,  un  dar  foarte  mare,  de  care  acum  este  bine  să  ne 
amintim  şi  să  ne  bucurăm. 

Un  alt  dar,  pe  care-1  voi  numi  „mic",  pentru  că  mulţi  nu  ne-am  gîndit  că 
l-am  avut  în  anul  care  a  trecut  şi  de  aceea  ne-am  amintit  de  el,  este  libertatea. 

Libertatea  este  cel  mai  mare  şi  cel  mai  sfînt  dar  care  i-a  fost  dat  omului. 
Fără  libertate  omul  nu  ar  avea  calitatea  de  om.  Libertatea  cu  care  este  înzestrat 
omul,  voia  liberă,  îi  dă  omului  dreptul  să  se  considere  suveran.  Stăpîn  al  cerului 
*şi  al  pămîntului,  pe  care  Dumnezeu  i  le-a  dat  drept  arie,  cîmp  de  dezvoltare  a  tutu¬ 
ror  capacităţilor  de  gîndire  şi  de  creaţie  a  omului.  Acest  dar  îi  dă  dreptul  omului 
să  dispună  singur  de  viaţa  sa,  de  fericirea  sau  de  nefericirea  sa,  de  mîntuirea  sa. 
Omul  a  primit  de  la  Dumnezeu  dreptul  să  aleagă,  cerul  sau  iadul,  viaţa  sau  moar¬ 
tea,  după  cum  zice  clar  cuvîntul  lui  Dumnezeu:  „ţi-am  dat  dreptul  să  alegi  binele 
sau  răul,  viaţa  sau  moartea"  (Deuteronom  30,  13). 

Cînd  este  vorba  de  libertate,  se  înţelege  nu  numai  libertatea  fizică,  ci  şi  cea 
spirituală.  Nu  numai  o  libertate  exterioară,  ci  şi  una  interioară,  care  este  mai 
importantă  decît  cea  exterioară,  pentru  că  libertatea  interioară,  libertatea  spiri¬ 
tuală  generează  şi  libertatea  exterioară.  Libertatea  interioară  spirituală  şi  morală 
este  sursa,  temeiul,  scutul  libertăţii  exterioare,  materiale  şi  sociale. 

Libertatea  spirituală,  are  la  bază  libertatea  morală,  care  înseamnă  eliberarea 
de  toată  fărădelegea  şi  păcatele,  înseamnă  lupta  împotriva  fărădelegilor  şi  a 
păcatelor,  care  ne  aruncă  în  cea  mai  neagră  robie,  care  aduce  toate  nenorocirile  în 
viaţa  personală,  dar  şi  în  viaţa  socială,  deopotrivă. 

Libertatea  o  putem  pierde  pe  două  căi: 

—  Libertatea  o  putem  pierde  luptînd  pentru  adevăr  şi  dreptate.  Pentru 
aceasta,  în  trecut  şi  în  ţara  noastră,  mulţi,  foarte  mulţi,  şi-au  pierdut  libertatea 
şi  au  pierit  în  neagră  robie  în  temniţele  de  la  Istanbul  sau  Alba  Iulia,  de  la 
Kuffstein  sau  Doftama.  In  lume  mai  sînt  încă  multe  Doftane  în  care,  în  aceste 

clipe,  în  această  zi  de  Anul  Nou,  gem  mii,  zeci  de  mii  de  fiinţe  omeneşti,  pentru 
câ  au  cerut  dreptul  la  muncă,  dreptul  la  viaţă,  dreptul  la  libertate  pentru  ei  şi 
pentru  fraţii  lor,  care  au  faţa  mai  neagră,  sau  pentru  câ  nu  gindesc  la  fel  cum 
gîndesc  mai  marii  ţârilor  lor.  Cei  ce  şi-au  jertfit  libertatea  şi  viaţa  în  felul  acesta, 
se  numesc  eroi  şi  martiri  pe  care  omenirea  nu-i  va  uita  niciodată. 

—  Mai  este  un  alt  mod  de  a-ţi  pierde  libertatea.  Este  modul  comun  prin 
care  un  om  îşi  pierde  libertatea,  dintr-un  nefericit  accident,  sau  poate  abateri  de  la 
legile  vieţii,  de  la  legile  naturale  şi  morale  ale  existenţei.  Dar,  din  pricină  că 
unii  oameni  şi-au  pierdut  stăpînirea  de  sine  şi  s-au  îmbolnăvit  moral,  societatea 
a  fost  forţată  sâ-i  priveze  de  libertate,  să-i  excludă  pe  un  timp  dintre  oamenii 
normali,  adică  dintre  oamenii  ce  nu  s-au  îmbolnăvit  moral  şi  nu  au  devenit  nişte 
robi  ai  patimilor,  nu  au  alunecat  în  rîndul  monştrilor  cu  chip  de  om,  care  ucid, 
care  înşeală,  care  fură,  care  strivesc  pe  cei  din  jurul  lor,  care  pun  în  pericol 
însăşi  viaţa  socială. 

Majoritatea  dintre  noi  nu  am  pierdut  libertatea,  sub  nici  o  formă,  în  anul 
care  l-am  încheiat  şi  pentru  aceasta  avem  şi  noi  un  mare  merit,  că  am  mers  pe 
drumul  cel  drept  în  viaţă  şi  în  anul  pe  care  l-am  încheiat.  Ne-am  bucurat  şi  în 
anul  care  a  trecut  de  acest  dar,  ce-i  zic  „mic*4,  pentru  că  mulţi  dintre  noi  nu  ne-am 
dat  seama  cît  este  de  mare  şi  de  aceea  nu  ne-am  gîndit  ca  să-l  trecem  în  rîndul 
marilor  bucurii  ale  anului  pe  care  l-am  încheiat.  Dar,  acum  şi  aici,  în  ceasul  suprem 
al  socotelilor,  trebuie  să-l  amintim,  trebuie  să  ne  amintim  de  el,  să  ne  bucurăm 
de  acest  dar  „mic44,  dar  care  în  realitate  este  mare. 

—  Al  treilea  dar  pe  care  îl  pomenesc  azi  între  darurile  aşa-zise  ,jnici“,  pentru 
că  nu  ne-am  gîndit  decît  puţin,  foarte  puţin  la  el,  iar  acum  la  încheierea  anului 
trebuie  sâ-1  pomenim  şi  sâ-1  preţuim  după  valoarea  lui  adevărată,  să  ne  bucurăm 
de  el,  este  PACEA . 

Al  treilea  dar,  după  viaţă  şi  libertate,  este  PACEA. 

Pacea  pe  care  sîntem  datori  întotdeauna  să  o  scriem  cu  literă  mare. 

Pacea,  pe  care  omul  modern,  de  la  cel  mai  simplu  individ  de  pe  stradă  şi 
pînă  la  conducătorul  de  stat  conştient  şi  luminat,  care  este  într-adevăr  preocupat 
de  viaţa  oamenilor,  de  viaţa  popoarelor,  de  viaţa  lumii,  o  preţuieşte  cum  n-a  fost 
pinâ  acum  preţuită  de-a  lungul  mileniilor,  niciodată. 

Pacea,  astăzi,  înseamnă  salvarea  lumii,  menţinerea  vieţii  pe  pămînt,  apăra¬ 
rea  a  ceea  ce  este  cel  mai  frumos  şi  cel  mai  preţios  dar  din  univers,  care  este 
viaţa.  Viaţa,  despre  care  noi  nu  ştim  dacă  mai  există  undeva  în  spaţiul  imaterial 
ce  ne  înconjoară;  aşa  ceva,  atît  de  preţios  şi  de  frumos,  cum*  este  viaţa  oamenilor; 
zîmbetul  pruncilor,  privirile  senine  ale  tinerilor,  frumuseţile  luminate  ale  bătrî- 
nilor,  chipul  femeilor,  pieptul  măreţ  al  bărbaţilor,  mintea,  raţiunea  miraculoasă  a 
oamenilor,  care.  ca  într-o  casetă  miraculoasă  poartă  cea  mai  preţioasă  comoară, 
creierul,  care  creează,  gîndeşte,  iubeşte,  zămisleşte  cu  minte  şi  înfăptuieşte  cu 
braţele.  Fiecare  om  e  un  miracol  şi  prin  organele  lui  fizice,  care  au  de  la  început, 
de  la  creaţie,  o  perfectă  rînduială  şi  funcţionalitate  şi  pînă  la  Inefabilul  ce  este 
prezent  în  fiecare  fiinţă  omenească. 

Pe  această  fiinţă,  mai  preţioasă  decît  tot  universul,  care  este  omul,  războiul  îl 
poate  distruge. 

Primul  lucru,  împotriva  căruia  zeul  monstruos  al  războiului  se  ridică  cu 
cea  mai  mare  cruzime,  este  omul. 

In  lumina  dreptăţii  lui  Dumnezeu,  războiul  apare  deosebit  de  monstruos,  iar 
Pacea  are  un  chip  aşa  de  luminos  încît  numai  numele  lui  Dumnezeu  o  întrece 
în  frumuhseţe. 

De  aceea,  Mîntuitorul  lumii  a  întîmpinat  întotdeauna  pe  oameni  cu  salutul 
„Pace  vouă44. 

De  aceea,  preotul  Bisericii  lui  Hristos,  din  faţa  sfîntului  Altar,  ne  binecuvin- 
tează  întotdeauna  zicînd:  „Pace  vouă44. 

De  aceea,  toate  slujbele  sfintei  noastre  Biserici  încep  cu  cuvîntul:  Cu  pace 
Domnului  să  ne  rugăm. 

Prin  toate  acestea,  de  două  mii  de  ani  aproape,  Hristos,  prin  Apostolii  Săi, 
prin  Biserica  Sa,  luptă  pentru  pace. 

Oricine  este  robit  de  minciună,  de  nedreptate,  de  fărădelegi,  de  păcat,  nu 
poate  fi  dătător  de  pace,  nu  poate  fi  un  izvor  de  pace,  nu  poate  fi  un  făcă¬ 
tor  de  pace. 

Cînd  Biserica  lui  Hristos  luptă  să  elibereze  pe  om  de  răceala  sufletească,  de 
nepăsare,  de  imoralitate,  de  răutate,  de  fărădelege,  de  păcat,  luptă  pentru  zidirea 
unei  lumi  noi,  luptă  pentru  pace, 

Pacea,  după  cum  ştim,  are  mai  multe  aspecte.  Pacea  cea  dinlăuntru  şi  pacea 
cea  dinafară.  Pacea  cu  Dumnezeu  şi  pacea  cu  noi  înşine.  Din  acestea  izvorăşte 
întotdeauna  Pacea  cu  oamenii,  cu  semenii  noştri.  Un  om  ce  se  ridică  împotriva 
aproapelui  său  cu  cruzime,  hotărît  sâ-1  ucidă,  sâ-i  verse  sîngele,  sâ-i  ia  viaţa,  este 
străin  de  Dumnezeu,  este  un  om  care  înainte  de  a  ajunge  la  acest  gînd  criminal, 
a  rupt  orice  legătură  cu  Dumnezeu,  este  un  om  al  cărui  suflet  şi  inimă  şi  gînd  sînt 
stăpînite  de  cea  mai  neagră  putere,  care  demult  a  spulberat  din  sufletul  lui  Pacea. 

Acum  noi,  care  ne-am  bucurat  de  acest  aşa-zis,  de  data  aceasta,  „mic“  dar, 
care  este  pacea,  considerăm  că  avem  tot  dreptul  să  ne  bucurăm  pentru  că  am  avut 
în  ţară  pace,  de  care  ne-am  bucurat  mulţi.  Pace  cu  Dumnezeu,  pace  cu  semenii 
noştri,  pace  în  familie. 

Sănătatea,  libertatea  şi  pacea,  sînt  daruri  de  care  poate  nu  ne-am  dat  seama 
cît  de  mari  şi  de  importante  sînt  pentru  noi,  pentru  viaţa  noastră  —  ci,  mi  se  pare, 
că  mulţi  le-am  considerat  nesemnificative,  adică  „mici“  şi  de  aceea  nu  ne-am 
amintit  de  ele,  acum. 

Sînt  însă  şi  daruri  pe  care  noi  le  considerăm,  fără  să  greşim,  „mari“,  ba  unii 
le  consideră  foarte  mari,  pentru  că  ne  interesează  direct. 

Voi  aminti  doar  unul  sau  două  din  aceste  „mari“  daruri,  de  care  unii  ne-am 
învrednicit  în  anul  trecut. 

Unul  din  aceste  daruri  poate  fi  succesul  nostru  personal  în  munca  pe  care  o 
înfăptuim.  Cine  nu  ştie  cît  de  mare  dar,  ce-i  produce  multă  bucurie  omului,  este 
succesul  în  viaţă,  în  munca  pe  care  o  face,  în  realizările  ce  şi  le-a  propus.  Cîte 
momente  de  bucurie  nu  are  muncitorul,  plugarul,  păstorul  cînd  are  succes  în 
munca  lui  şi  cînd  se  poate  bucura  de  roadele  muncii  lui. 

Cine  ar  putea  aminti  toate  bucuriile  succesului  pe  care  le-au  avut  cei  ce 
lucrează  la  catedre,  în  laboratoare  sau  în  spitale,  pe  şantiere  sau  în  fabrici;  bucu¬ 
riile  ce  le-au  avut  scriitorii,  compozitorii,  artiştii  pe  care-i  avem  în  ţară. 

De  asemenea,  în  anul  ce  a  trecut  mulţi  au  avut  marea  bucurie  să-şi  vadă 
copiii  intraţi  în  şcolile  în  care  au  dorit,  unde  învaţă  bine,  avînd  succes  şi  la  studii 
şi  la  purtare,  ridicîndu-se  frumos  prin  munca  lor,  la  un  înalt  nivel  de  cunoaştere 
şi  trăire,  spre  admiraţia  educatorilor,  învăţătorilor  şi  profesorilor  şi  mai  ales  a 
părinţilor  lor.  Succesul  fiilor,  care  vor  fi  urmaşii  noştri  vrednici,  este,  pentru 
părinţi  mai  ales,  un  deosebit  de  preţios  dar,  de  care  astăzi  avem  un  motiv  puternic 
să  ne  bucurăm. 

Un  alt  dar  de  care  au  avut  parte  foarte  mulţi,  în  anul  care  l-am  încheiat, 
a  fost  bucuria  că  au  primit  o  nouă  locuinţă  şi  au  intrat  într-o  casă  nouă,  pe  care 
au  dorit-o  mult  timp. 

Orice  om,  din  orice  timp  şi  din  orice  loc  are  în  firea  lui  dorul  de  a-şi  face  o 
locuinţă,  dorul  de  a  avea  o  casă  proprie.  Acest  dor,  această  dorinţă,  este  întipărită 
de  Dumnezeu  adine  şi  în  firea  necuvîntătoarelor.  Pasărea  îşi  are  cuibul  său  —  zice 
Iisus  Hristos.  Ea  niciodată  nu-şi  va  creşte  puii  într-un  cuib  străin  cu  excepţia 
cucului,  care,  în  mod  straniu,  pe  furiş,  în  mod  jenant  de  amintit,  îşi  vîră  oul  în 
cuib  străin.  Dar  cele  mai  multe  păsări  şi  animale  chiar,  îşi  construiesc  propriul 
lor  cuib,  propriul  culcuş,  propriul  sălaş,  unde  se  simt  libere,  adică  acasă.  Cu  atît 
mai  mult  la  om.  Casa,  locuinţa,  îi  dă  sentimentul  înălţător  de  independenţă  şi 
libertate,  de  bunăstare  şi  suveranitate.  Omul  se  simte  bine  în  locuinţa  sa,  chiar 
dacă  este  mai  modestă.  De  aceea,  cînd  se  învredniceşte  să  aibă  o  locuinţă,  o  casă 
proprie,  parcă  a  ajuns  la  capătul  unui  drum  lung  şi  obositor.  Parcă  a  ajuns  la 
capătul  drumului  ce-i  dă  siguranţa,  liniştea  şi  bucuria.  Bucuria  că  nu  este  un  val  l 
bătut  de  vînt,  că  nu  este  un  nor  rătăcitor  pe  acest  pămînt.  Casa  unui  om  îi  dă 
sentimentul  şi  certitudinea  măreaţă  că  este  stăpîn  şi  nu  slugă  în  acest  colţ  de  uni¬ 
vers,  că  are  o  reşedinţă,  unde  el  veghează,  creează,  visează,  lucrează,  îşi  îndepli¬ 
neşte  misiunea  ce  i  s-a  dat  în  acest  univers. 

Deci,  iată  încă  un  „mare41  dar,  după  cum  pe  bună  dreptate  îl  considerăm  toţi. 

Pentru  toate,  azi  Biserica  ne  zice  „bucuraţi-vâ“.  „Bucuraţi-vă  pururea44!  (I  Tes. 
5,  16),  zice  şi  Sfîntul  Apostol  Pavel  în  Epistola  sa  pe  care  o  trimite  Tesaloniceni- 
lor,  fără  să  le  dea  prea  multe  explicaţii,  pentru  ce  i-a  îndemnat  zicînd:  „Bucura¬ 
ţi-vă44.  Chiar  Mîntuitorul,  cînd  le-a  zis  femeilor  ce  au  venit  la  mormint  nu  le-a  dat 
nici  o  explicaţie  cînd  le-a  zis:  Bucuraţi-vă;  pentru  că  şi  mironosiţele  şi  creştinii 
din  Tesalonic  şi  orice  om  luminat,  cînd  i  se  spune  „bucură-te“,  cunoaşte  el  mai 
bine  decît  oricine  de  ce  i  s-a  spus  acest  cuvînt  „bucură-te“. 

Omeneşte  judecind,  nici  tesalonicenii  nu  aveau  prea  multe  motive  de  bucurie, 
cînd  Sf.  Apostol  Pavel  le-a  scris  „Bucuraţi-vă44  şi  cu  toate  acestea  marele  apostol 
a  avut  curajul  să  le  zică:  „Bucuraţi-vă44. 

Oricît  de  aspre  ar  fi  vinturile  din  viaţă,  ele  nu  pot  stinge  din  sufletul  creş¬ 
tinului  bucuria.  Sufletul  sănătos  şi  viguros  al  creştinului  poartă  în  el  sămînţa 
bucuriei.  El  se  bucură  şi  cînd  are  motive  mari,  dar  tot  aşa  se  bucură  şi  de  micile 
daruri  pe  care  i  le  oferă  viaţa. 

Dreptul  să  ne  bucurăm  îl  avem  nu  numai  pentru  darurile  pe  care  le-am  avut 
în  anul  trecut,  ci  şi  pentru  că  în  faţă  ni  s-a  deschis  un  nou  drum,  un  nou  an, 
pentru  care  noi  avem  dreptul  să  ne  bucurăm.  Să  ne  bucurăm  că  viaţa  ne  stă  în 
faţă,  încărcată  de  multe  speranţe  luminoase. 

Speranţa  ne  deschide  uşa  vieţii  în  fiecare  an. 

Cu  speranţă  să  primim  copilul  care  se  naşte,  anul  care-1  începem,  lucrarea 
şi  drumul  la  care  pornim,  în  fiecare  dimineaţă. 

Primul  motiv  al  speranţei  noastre,  cînd  păşim  pragul  noului  an,  este  că  ceea 
ce  nu  am  realizat  pe  deplin  în  anul  trecut,  cu  înţelepciune,  cu  răbdare  vom  realiza 
în  anul  viitor. 

Cu  cită  bucurie  priveşte  fiecare  om  anul  care  începe,  dacă  are  în  sufletul 
său  speranţa.  Unde  dispare  speranţa,  începe  infernul. 

Toţi  oamenii  cu  judecată  limpede,  încep  anul  avînd  în  suflet  arzînd  puternic, 
speranţa.  Nimeni  nu  trebuie  să  înceapă  anul  fără  speranţă. 

Tot  lucrai  bun,  tot  lucrul  drept,  tot  lucrul  frumos  are  în  sine  o  putere  care 
pînă  la  urmă  va  triumfa.  Tot  ce  ai  in  gînd  drept,  cinstit  şi  adevărat,  fii  sigur  că 
odată,  prin  munca  ta,  se  va  realiza.  Vei  vedea  cu  ochii  tăi  înflorind  aspiraţiile 
tale,  dorurile  tale  —  dacă  sînt  drepte,  dacă  nu  sînt  orgolioase,  dacă  nu  întrec 
măsura,  dacă  sînt  fructul  unui  plan  sănătos,  dacă  pe  lîngă  puterile  proprii  mate¬ 
riale  vei  pune  şi  marile  puteri  spirituale,  care  asigură  triumful  omului,  al  poporu¬ 
lui,  al  societăţii  care  are  moralul  ridicat. 

Speranţa  este  a  doua  virtute  după  „bucurie44,  pe  care,  în  această  zi  aş  dori 
să  o  primiţi  în  inimă  ca  pe  o  făclie,  cu  care  să  porniţi  la  drum  în  noul  an. 

Bucuria  şi  speranţa  îşi  au  izvorul  într-o  puternică  încredere  în  puterile 
proprii,  cu  care  ne-a  înzestrat  Dumnezeu. 

Dar  noi  creştinii  nu  ne  limităm  speranţa  numai  la  realizarea  unor  lucruri 
înfloritoare  pe  pâmînt,  ci  şi  la  un  triumf  absolut  al  vieţii,  asupra  morţii. 

Cu  credinţa  şi  speranţa  învierii  şi  a  vieţii  veşnice  în  suflet,  creştinii  au 
realizat  o  lume  nouă,  o  cultură  şi  o  civilizaţie  pe  pâmînt. 

Cu  această  credinţă  şi  speranţă,  oamenii  simpli  au  sfărîmat  lanţurile  scla¬ 
viei,  au  înfrînt  tirania  împăraţilor  păgîni,  au  risipit  ignoranţa,  superstiţiile  şi 
imoralitatea  ce  domneau  în  lume  şi  între  oamenii  care  trăiau  în  întuneric  şi  se 
închinau  unor  idoli  mincinoşi;  aceştia,  deşi  erau  doar  nişte  umbre,  nişte  chipuri 
cioplite,  devorau  ca  nişte  monştri  viaţa  oamenilor. 

Noi  privim  cu  o  deosebită  şi  autentică  satisfacţie  chipul  de  adolescent  perfect 
al  lui  Apolo,  chipul  misterios  al  lui  Zeus.  chipul  ispititor  al  Venerei,  fără  să  ne 
gîndim  cum  au  fost  privite  chipurile  acestor  zei  de  către  cei  ce  li  se  răpea  viaţa 
şi  li  se  vărsa  sîngele  pentru  această  zi,  de  către  cei  monştri  cu  chip  de  om,  care 
erau  slujitorii  zeilor,  ce  erau  prezenţi  pe  tot  pămîntul,  de  la  polul  nord,  la  polul 
sud,  înainte  de  naşterea  lui  Hristos  pe  pămînt. 

împotriva  acestor  idolatri,  ce  îi  îndobitoceau  pe  oameni,  au  avut  de  luptat 
ucenicii  lui  Iisus  Hristos,  purtind  în  inimi  ca  pe  o  făclie,  Speranţa.  Speranţa  biruin¬ 
ţei  luminii,  asupra  întunericului.  Speranţa  biruinţei  adevărului  împotriva  erorii. 
Speranţa  biruinţei  dreptăţii  împotriva  tiraniei.  Speranţa  biruinţei  vieţii  asupra 

morţii.  Speranţa  a  făcut  ca  Biserica  lui  Hristos,  creştinismul  autentic,  să  fie  în 
orice  timp  luminos  şi  plin  de  optimism  sănătos,  ce  a  strecurat  în  sufletul  fiilor  lui 
Adam  bucuria  de  viaţă,  dorul  de  viaţă,  plăcerea  de  viaţă,  setea  de  realizări  mari, 
luminoase  şi  frumoase  în  viaţă. 

Luminat  de  o  reală  şi  vie  speranţă,  şi  creştinismul  românesc  a  fost  întot¬ 
deauna  realist.  El  nu  a  fost  umbrit  nici  de  un  optimism  exagerat,  dar  nici  de  un 
pesimism  întunecat.  Creştinismul  românesc,  creştinismul  autentic,  creştinismul 
dreptmăritor,  în  care  s-a  născut  şi  a  crescut  acest  popor,  poporul  român,  a  fost 
străbătut  întotdeauna  de  un  optimism  realist  şi  sănătos. 

Sfîntul  Apostol  Iacov,  în  Epistola  sa,  adresîndu-se  tuturor  creştinilor,  zice: 
„Veniţi  acum  cei  ce  care  ziceţi:  Astăzi  sau  mîine  vom  merge  în  cutare  cetate,  vom 
sta  acolo  un  an  şi  vom  face  negoţ  şi  vom  cîştiga.  Voi,  care  nu  ştiţi  ce  se  va  întîm- 
pla  mîine,  că  ce  este  viaţa  voastră?  Abur  sînteţi,  care  se  arată  o  clipă,  apoi  piere. 
In  loc  ca  voi  să  ziceţi:  Dacă  Domnul  voieşte,  vom  trăi  şi  vom  face  aceasta  sau 
âceea“  (Iacov  4,  13 — 15).  Potrivit  acestei  învăţături,  părinţii  noştri  cu  înţelepciune 
şi  cu  smerenie,  întotdeauna  cînd  porneau  la  un  drum  nou,  spuneau:  Dacă-mi  va 
ajuta  Dumnezeu  sau,  cu  ajutorul  lui  Dumnezeu,  voi  face  cutare  sau  cutare  lucru. 
Prin  aceasta  ei  îşi  mărturiseau  încrederea  în  Dumnezeu.  Aceasta,  încrederea  în 
Dumnezeu,  le-a  dat  tăria,  dealungul  veacurilor,  să  nu  se  lase  copleşiţi  de  slăbiciu¬ 
nile  lor,  cînd  potrivnicii  erau  mai  puternici,  ci  în  faţa  greutăţilor  şi  a  primejdiilor 
ce-i  înconjurau,  pe  lîngâ  încrederea  ce  o  aveau  în  puterile  lor,  în  dreptatea  lor,  în 
bărbăţia  lor,  mai  adăugau  şi  încrederea  în  Dumnezeu,  şi  aşa  se  face  că  neamul 
nostru  nu  a  fost  copleşit  de  mulţimea  răutăţilor,  ni#  nu  a  dispărut  din  istorie,  cu 
toate  că  au  trecut  peste  el  multe  valuri;  întunecate,  străine,  sălbatice,  care  nu  au 
avut  niciodată  milă,  faţă  de  acest  popor  paşnic  şi  nobil  din  Carpaţi,  care  a  fost 
poporul  nostru. 

După  cum  ne  învaţă  Crezul  nostru  creştin,  cu  această  încredere  în  Dumnezeu, 
să  începem  şi  noi  fiecare  an,  fiecare  zi,  fiecare  lucru  bun,  şi  puterile  noastre  se 
vor  înmulţi,  munca  noastră  va  înflori  mereu,  sub  soarele  păcii  şi  vom  fi  bine- 
cuvîntaţi  de  Dumnezeu. 

t  IUSTINIAN  C.  MARAMUREŞANUL 
Episcop-vicar 


GlNDURI  PENTRU  ANUL  NOU 


„Eu  sînt  uşa;  de  va  intra  cineva  prin 
Mine  se  va  mintui "  (Ioan  10,  9) 

•Prăznuim  astăzi  cea  dintîi  zi  a  Anului  Nou.  E  prima  pagină  albă  dintre  toate 
care  alcătuiesc  cartea  unui  an.  In  qartea  aceasta  se  vor  înscrie  evenimente,  întîm- 
plări  a  căror  importanţă,  particulară  ori  obştească,  le-o  va  dărui  timpul.  Şi  ce  aştep¬ 
tăm,  de  fapt,  de  la  timpul  pe  care-1  va  cuprinde  cartea  vieţii  noastre  şi  a  lumii  în 
Noul  An?  Urările  din  acest  binecuvîntat  prilej  nu  pot  fi  decît  de  sănătate  şi  mîn- 
tuire  pentru  fiecare  om,  de  bogate  roade  pămînteşti  şi  cereşti  pentru  poporul  nostru 
şi  de  pace  pentru  marea  familie  a  neamului  omenesc. 

1.  De  cînd  a  început  omul  să  măsoare  timpul  cu  ajutorul  calendarului,  s-a 
vorbit  mult  despre  timp.  Ii  zicem  trecut,  atunci  cînd  nu  mai  este.  Dacă  n-a  sosit 
încă,  îi  spunem  viitor.  Intre  trecut  şi  viitor  se  află  prezentul,  asemeni  străfulgerării 
de  o  clipă. 

Timpul  face  parte  din  propria  noastră  fiinţă.  Viaţa  omului  se  măsoară  în 
timpul  fragmentat  în  ani.  In  timp  a  creat  Dumnezeu  lumea  prin-  atotputernicia  Sa. 
In  timp  a  mîntuit-o  şi  prin  iubirea  Sa.  Aceasta  însemnează  că  lumea  are  nu  numai 
un  început,  un  punct  de  plecare,  ci  şi  un  scop  spre  care,  prin  cele  trebuincioase 
vieţii,  învăţătură  şi  virtuţi,  se  mişcă  ea. 

Toata  viaţa  omului  poate  fi  privită  ca  o  luptă  teribilă  cu  timpul.  Zadarnic 
încercăm  să  ţinem  timpul  pe  loc,  ori  să-l  scurtăm  în  situaţii  dureroase.  Nu  putem 
scăpa  de  ritmul  lui  firesc.  Cu  ajutorul  Bisericii  însă,  avem  posibilitatea  să  dăm 
valoare  infinită  timpului  interpretîndu-1,  în  bucurie  ori  durere,  ca  pe  un  cadru- 
mijloc  al  unei  stări  fdricite  în  cele  ce  „va  să  fie“. 

2.  Biserica  este  încărcată  de  timp,  de  istorie,  de  mari  daruri  şi  energii  spiri¬ 
tuale.  Adevărurile  de  credinţă  pe  care  le  propovăduieşte  ea,  sînt  adevăruri  de  viaţă. 
De  aceea  e  bine  că  prima  zi  a  anului  ne  găseşte  în  faţa  sfîntului  altar.  Prin  tainele 
şi  ierurgiile  ei,  Biserica  ne  binecuvintează  toate  bunele  strădanii.  Ea  sfinţeşte 
viaţa,  natura,  casele  noastre.  Fiecare  dangăt  de  clopot  vesteşte  această  lucrare  mîn- 
tuitoare  şi  ne  cheamă  să  ne  pregătim,  necontenit,  pentru  ţelul  înalt  de  dincolo  de 
timp.  Există  ceva  în  noi  mai  puternic  decît  timpul:  sufletul  nemuritor,  frâmîntat 
şi  însetat  de  cele  viitoare. 

3.  Viaţa  ne  este  dăruită  pentru  a  o  înţelege  ca  pe  o  călătorie  care  trece  într-o 
altă  existenţă.  Pe  această  altă  viaţă,  superioară  celei  de  aici,  o  dobîndim  repetînd. 
în  Biserică,  drumul  lui  Hristos.  Tocmai  de  aceea,  în  centrul  zilei  de  1  ianuarie  se 
află  numele  Fiului  lui  Dumnezeu  întrupat.  Despre  El  zice  proorocul  Isaia  că,  la 
plinirea  vremii,  va  binevesti  săracilor,  va  vindeca  pe  cei  zdrobiţi  cu  inima,  robilor 
le  va  propovădui  dezrobirea...  şi  va  vesti  anul  plăcut  Domnului**  (Isaia  61,  1 — 2; 
Luca  4,  18 — 19).  Cînd  s-a  împlinit  această  profeţie,  Domnul  însuşi  a  zis  despre 
Sine:  „Eu  sînt  lumina  lumii**  (Ioan  8,  12);  „Eu  sînt  uşa;  de  va  intra  cineva  prin 
Mine,  se  va  mîntui**  (Ioan  10,  9).  El  este  UŞA  pururea  deschisă  a  Staulului  care 
mîntuie  pe  cei  ce  intră,  se  hrănesc  şi  ies  din  lumea  această  întăriţi  şi  mîngîiaţi  de 
rinduielile  Bisericii  potrivit  făgăduinţei:  „Va  intrai  şi  va  ieşi  şi  păşune  va  afla** 
(Ioan  10,  9).  El  este  UŞA  Anului  Nou  pe  care-1  dorim  aducător  de  inimi  noi,  mai 
curate,  capabile  să  înnoiască  timpul  vieţii  spre  bucuria  mîntuirii. 

Iisus  însemnează  mîntuitor.  Este  singurul  nume  mai  presus  de  orice  nume 
(Filipeni  2,  9).  In  şi  cu  acest  nume  poate  omul  să  spargă  limitele  existenţei  sale 
din  această  lume.  In  comuniune  cu  Iisus  Hristos,  „Calea,  Adevărul  şi  Viaţa1*  (Ioan 
14,  6),  se  împlinesc  năzuinţele  adinei  ale  sufletului.  El  este  steaua  polară  care  ne 
luminează  drumul  anilor  ce  răsar  din  adîncul  eternităţii  pentru  ca  să  se  reverse 
iarăşi  în  ea. 

4.  Prin  Iisus  Hristos  —  Domnul  nostru  dăm  sens  superior  celor  pe  care  le  vom 
întâmpina  în  viitor.  Iar  viitorul  depinde,  îndeosebi,  de  ecoul  pe  care-1  are,  în  inima 
noastră,  iubirea  Lui.  Ea  include  respectul,  bunăvoinţa,  încrederea,  recunoştinţa, 
toată  fapta  bună. 

Desigur,  în  calea  bunelor  năzuinţe  pot  ieşi  obstacole,  pietre,  gropi,  mărăcini, 
vrăjmăşii.  In  toate  însă  avem  nădejdea  că  Dumnezeu  ne  susţine  şi  ne  conduce. 
Dacă  viitorul  ne  va  aduce  ceva  bun  atunci,  acest  bun  va  veni  şi  fără  să-l  plăsmuim 
apelînd  la  ghicitorii  în  cafele,  în  palmă,  în  cărţi  ori  în  calendare  alcătuite  în  noap¬ 
tea  de  revelion.  Iar  dacă  viitorul  ne  va  aduce  un  necaz,  atunci,  potrivit  învăţăturii 
Bisericii,  n-avem  nici  un  folos  să-l  cercetăm,  inventînd  în  „pravilă**  cauza  durerii, 
motivele  ei.  O  astfel  de  preocupare  este  ofensă,  un  act  de  nerecunoştinţa  la  adresa 
lui  Dumnezeu.  Sfinţii  Părinţi  o  numesc  „falsă  cheie  pentru  deschiderea  visteriei 
cereşti**  (Sf.  Ioan  Gură  de  Aur).  Folosirea  ei  este  incompatibilă  cu  mîntuirea  şi  căile 
care  duc  la  viaţa  veşnică.  Ci  importantă  este  conştiinţa  că  drumul  vieţii  pămîn- 
teşti  „de  lungimea  unei  palme**  (Ps.  38,  6),  punctat  şi  cu  încercări  ale  tăriei  credin¬ 
ţei  şi  răbdării  noastre,  este  sub  ochiul  atoateştiutor  al  lui  Dumnezeu.  Sf.  Vasile  cel 
Mare,  a  cărui  viaţă  ne  este  pusă  înainte  chiar  în  această  zi,  spune  că  „meditaţia 
la  cele  veşnice  produce  în  noi  piarea  lucrare  de  înnoire  bineplăcută  lui  Dumne¬ 
zeu**.  Toate  sinoadele,  ecumenice  şi  locale,  au  ţinut  seama  de  cuvintele  duhovniceşti 
ale  acestei  „Guri  de  foc  a  Duhului  Sfînt“,  cum  îl  numeşte  Sfîntul  Grigorie  Teologul 
pe  Sfîntul  Vasile  cel  Mare.  întăriţi  de  nădejdea  dobîndirii  celor  bune  in  veşnicie, 
toţi  sfinţii  şi  mucenicii  Bisericii  au  făcut  ca  cele  mai  grele  osteneli  să  nu-i  înfri¬ 
coşeze.  Cumplitele  dureri  au  fost,  pentru  ei,  de  netemut  nu  datorită  unor  tîlcuiri 
iscoditoare  a  Providenţei,  ci  prin  dăruirea  inimii  lui  Hristos-Domnul,  viaţa  noastră 
adevărată  şi  veşnică. 

5.  Cine  crede  în  viaţa  veşnică  are  şi  conştiinţa  unei  responsabilităţi  ultime. 
Răspundem  de  cele  ce  ne-a  dăruit  Dumnezeu  pentru  a  sluji  Lui  şi  semenilor  în 
Biserica  Sa.  Răspundem  de  modul  în  care  am  valorificat  timpul  acestei  vieţi  ca  pe 

cea  mai  mare  bogăţie  spre  cele  viitoare.  Credinţa  în  cele  viitoare  pe  planul  veşni¬ 
ciei  produce  binecuvîntate  roade  şi  pentru  existenţa  din  această  lume.  Din  această 
credinţă  izvorăşte  puterea  care  înnoieşte  anul,  timpul,  gîndul,  fapta,  viaţa. 

In  strădania  de  a  folosi  cît  mai  bine  timpul  fiecărei  zile,  primele  minute  ale 
dimineţii  să  le  dăruim  lui  Dumnezeu.  Să  ne  rugăm  Lui,  pentru  ca  munca  noastră 
să  nu  fie  risipită  de  furtuni,  revărsări  de  ape,  cutremure  de  pămînt  aducătoare  de 
accidente  şi  moarte.  Oriunde  ne  îndreptăm  paşii:  la  şcoală,  la  birou,  pe  ogoare,  în 
uzină,  să  trecem  la  muncă  întăriţi  prin  sfînta  rugăciune.  Fiecare  zi  s-o  începem 
şi  s-o  sfîrşim  cu  Dumnezeu  pentru  că  El  ne  dăruieşte  şi  ziua  şi  anul,  viaţa  de  pe 
pămînt  şi  din  veşnicie. 

6.  Prin  mijlocirea  timpului  deci,  să  facem  din  viaţa  Domnului  nostru  Iisus 
Hristos,  viaţa  noastră.  „Pretutindeni  să  fim  cumpătaţi,  treji  şi  drepţi.  Să  sporim 
în  dreapta  credinţă  şi  să  creştem  dintr-o  faptă  bună,  în  alta,  mai  bună44  (Părintele 
Cleopa  Ilie). 

Fie  ca  anul  care  a  început  să  însemneze,  pentru  toată  vîrsta,  o  înaintare  spre 
asemănarea  cu  Mîntuitorul.  „Pe  noi  înşine  şi  unii  pe  alţii  şi  toată  viaţa  noastră 
iui  Hristos-Dumnezeu  să  o  dăml“  Vieţuind  în  acest  fel,  Dumnezeul  luminii  şi  al 
mîngîierii  ne  va  dărui  şi  bucuria  unei  alte  vieţi,  cu  totul  nouă  şi  fără  de  sfîrşit.  Il 
rugăm  pe  Dumnezeu  să  ne  ajute  să  ajungem  acolo,  în  negrăită  fericire,  pentru  a-L 
preamări  împreună  cu  îngerii,  cu  drepţii  şi  toţi  sfinţii  în  vecii  vecilor.  Amin. 

Pr.  Gheorghe  Rdţulea 


PREDICA  LA  DUMINICA  A  16-A  DUPÂ  RUSALII 

iA 

„Intră  întru  bucuria  Domnului  tău" 

(Matei  25,  21) 

Pericopa  evanghelică  citită  la  Sf.  Liturghie  de  astăzi  se  numeşte  pilda  sau 
Parabola  talanţilor  şi  ea  a  fost  rostită  de  Mîntuitorul  nostru  Iisus  Hristos  îndată 
după  Parabola  cu  cele  zece  fecioare,  aşadar  intr-un  context  mai  larg  în  care  ideea 
principală  a  învăţăturii  Sale  a  constituit-o  Judecata  finală.  Dreapta  Judecată  sau 
Judecata  de  apoi,  pentru  care  Iisus-Domnul  nostru  ne  atenţionează  să  fim  pregătiţi 
în  fiecare  clipă. 

„Drept  aceea  —  spune  El  —  privegheaţi  că  nu  ştiţi  ziua  nici  ceasul  cînd  vine 
Fiul  omului44  (Matei  25,  13),  fiind  vorba  desigur  de  venirea  Sa  a  doua  oară,  cu 
mărire  şi  cinste,  cînd  ne  va  judeca  pe  fiecare. 

După  rostirea  acestor  cuvinte,  şi  spre  a  se  face  mai  bine  înţeles,  Iisus- 
Domnul  nostru  rosteşte  parabola  pe  care  am  amintit-o  şi  pe  care,  pentru  cei  ce 
n-aţi  putut  veni  mai  de  dimineaţă  la  Sf.  Liturghie,  o  reproducem  pe  scurt  după 
cum  urmează: 

• 

Un  om  oarecare  şi-a  chemat  slugile,  cărora  le-a  împărţit  avuţia  sa:  Unuia 
i-a  dat  cinci  talanţi,  altuia  doi  talanţi,  iar  la  un  al  treilea,  un  talant,  „fiecăreia 
după  puterea  sa“,  cum  spune  Mîntuitorul  în  parabola  de  astăzi,  iar  acel  stăpîn  s-a 
dus  departe.  îndată  după  aceasta,  cel  care  a  primit  cinci  talanţi  a  lucrat  cu  ei  şi  a 
mai  cîştigat  cinci,  la  fel  şi  cel  cu  doi  talanţi,  a  cîştigat  alţi  doi,  pe  cînd  cel  cu  un 
talant  s-a  dus  şi  l-a  îngropat  în  pămînt.  Trebuie  să  reţinem  că  un  talant  pe 
vremea  aceea  reprezenta  o  sumă  destul  de  mare,  Sin  banii  noştri  cîteva  sute  de 
mii  de  lei,  bani  pe  care  cu  adevărat  era  păcat  să  nu-i  investeşti  în  ceva. 

„După  multă  vreme,  ne  spune  parabola,  omul  sau  stăpînul  în  cauză  s-a  întors 
şi  a  cerut  socoteală  slugilor  sale.  Venind  cel  care  primise  cinci  talanţi  a  zis  stăpî- 
nului  său:  Doamne,  cinci  talanţi  mi-ai  dat,  iată  că  am  dobîndit  alţi  cinci  cu  ei. 
Stăpmul  i-a  zis:  Bine,  slugă  bună  şi  credincioasă,  peste  puţine  ai  fost  credincioasă, 
peste  multe  te  voi  pune,  intră  întru  bucuria  domnului  tău!  La  fel  s-a  întîmplat  şi 
cu  sluga  care  a  primit  doi  talanţi. 

Cînd  a  venit  la  rînd  sluga  care  a  primit  un  talant,  a  zis:  Doamne,  te-am 
ştiut  că  eşti  om  aspru,  care  seceri  unde  n-ai  semănat  şi  aduni  de  unde  n-ai  risipit 
şi,  temindu-mă,  m-am  dus  şi  am  ascuns  talantul  tău  în  pămînt.  Iată  ai  ce  este 
al  tău.  Râspunzînd  stăpînul,  i-a  zis:  Slugă  vicleană  şi  leneşă,  ai  ştiut  că  secer 
unde  n-am  semănat  şi  adun  de  unde  n-am  risipit.  Tocmai  de  aceea  se-  cuvenea  să 
fi  dat  argintul  meu  schimbătorilor  şi  venind  eu  aş  fi  luat  ce-i  al  meu  cu  dobîndă. 
Luaţi  dar  de  la  el  talantul ...  şi  pe  sluga  cea  netrebnică  aruncaţi-o  întru  întune¬ 
ricul  cel  mai  dinafară.  Acolo  va  fi  plîngerea  şi  scrîşnirea  dinţilor*4  (Matei  25, 
14—30). 

Pe  scurt,  tîlcul  sau  înţelesul  parabolei  este  următorul: 

Stăpinul  care  împarte  avuţia  este  Dumnezeu.  \ 

Talanţii  sînt  darurile  pe  care  Părintele  nostru  ceresc  le  împarte  fiecărei 
fiinţe  omeneşti,  uneia  mai  multe,  alteia  mai  puţine,  după  puterea  de  muncă  a 
fiecăruia. 

Slugile  sîntem  noi  oamenii  din  toate  timpurile,  de  la  începutul  existenţei 
pînă  la  sfirşitul  veacurilor. 

Socoteala  pe  care  stăpînul  o  cere  slugilor  sale  înseamnă  Judecata  din  urmă 
sau  Judecata  finală,  la  care  ne  vom  prezenta  toţi  oamenii,  fără  deosebire. 


Din  această  parabolă  în  chip  special  se  cuvine  să  reţinem  trei  lucruri,  trei 
idei,  trei  învăţături. 

Prima  învăţătură  este  aceea  că  fiecare  făptură  omenească  este  înzestrată  de 
Dumnezeu  cu  cel  puţin  o  însuşire  mai  deosebită,  cu  un  dar,  cu  „un  talant44.  împăr¬ 
ţeala,  aşadar,  nu  este  uniformă;  ea  avînd  desigur  în  vedere  chemarea  noastră  a 
fiecăruia,  în  ultima  analiză  împărţirea  darurilor  ţinînd  de  înţelepciunea  nemărgi¬ 
nită  a  lui  Dumnezeu,  care  respectă  şi  aici  individualitatea  noastră,  libertatea  noas¬ 
tră.  această  neuniformitate,  această  varietate  sau  gradaţie  de  daruri  făcînd  parte 
şi  din  ceea  ce  noi  putem  numi  bogăţia  şi  frumuseţea  vieţii,  uniformitatea  ducînd 
de  obicei  la  monotonie,  la  sărăcirea  vieţii  în  obştile  omeneşti. 

Aşa  se  face  deci  că  unul  are  darul  picturii,  altul  al  muzicii,  un  altul  al  poves¬ 
tirii  frumoase,  un  al  patrulea  al  poeziei  ş.a.m.d.  Unii  sînt  înzestraţi  cu  o  sănătate 
robustă,  alţii  cu  darul  meşteşugului,  alţii  cu  pasiunea  cercetării  şi  setea  nepotolită 
de  a  cunoaşte,  alţii  cu  răbdare  mai  mare,  alţii  cu  un  calm  deosebit,  alţii  cu  un 
suflet  mai  milos,  alţii  cu  o  ţinere  de  minte  mai  bună,  alţii  cu  o  mai  mare  putere 
de  a  acumula  înţelepciune  ş.a.m.d.,  ieşind  şi  în  acest  fel  în  evidenţă  adevărul 
învăţat  de  Biserică  întotdeauna,  că  noi  oamenii  atîrnăm  sau  depindem  unii  de 
alţii,  atît  în  viaţa  aceasta  cît  şi  în  ceea  ce  priveşte  veşnicia. 

Peste  toate,  fiecare  avem  cel  puţin  talantul  dragostei  de  oameni,  la  fel  de 
însemnat  şi  folositor  ca  oricare  alt  dar. 

O  a  doua  învăţătură  este  aceea  că  darul  sau  talantul  ori  talanţii  pe  care  îi 
avem  sîntem  îndatoraţi  să-i  înmulţim,  cum  au  fost  înmulţiţi  talanţii  din  parabolă, 
să-i  fructificăm,  sâ-i  facem  să  rodească.  Cît  de  frumos  se  exprimă  în  această 
privinţă  profetul  Ieremia,  cînd  zice:  „Te-am  sădit  viţă  roditoare44  (Ier.  2,  21), 
aşadar,  nu  o  viţă  stearpă,  nu  un  pom  neroditor,  care  se  taie  şi  se  aruncă  în  foc,  ci 
o  viţă  care  să  aducă  cît  mai  multă  roadă.  „Fraţii  mei,  spune  Sf.  Ap.  Pavel,  aţi  fost 
chemaţi  să  aduceţi  roade44  (Rom.  7,  4). 

Intr-adevăr,  mulţi  dintre  noi  nu  numai  că-şi  înmulţesc  talantul,  dar  adesea 
devin  chiar  robi  ai  lui,  în  străduinţa  lor  de  a-1  înmulţi  mergînd  uneori  pînă  la 
uitarea  de  ei  înşişi,  ba  chiar  pînă  la  sacrificiu.  Ne  gîndim  de  pildă  la  unii  cercetă¬ 
tori  pasionaţi,  care  nu-şi  părăsesc  cu  zilele  laboratoarele  unde  lucrează,  la  explo¬ 
ratorii  care-şi  expun  viaţa  spre  a  cerceta  craterele  unor  vulcani  sau  alte  zone 
greu  accesibile  ale  pâmîntului,  la  artiştii  care  merg  şi  ei  uneori  pînă  la  epuizare 
totală  spre  a  lăsa  cît  mai  multe  opere  cu  care  să  îi  bucure  pe  cei  din  jur,  la  preoţii 
care  nu  dau  odihnă  oaselor  lor  spre  a  face  tot  ce  depinde  de  ei  pentru  creşterea 
binelui  în  lume,  la  dascălii  de  tot  felul  care  merg  de  asemenea  pînă  la  cheltuirea 
lor  totală  în  a  împărtăşi  tinerelor  generaţii  nu  numai  cunoştinţe,  ci  şi  dragostea  de 
adevăr  şi  de  frumuseţea  morală  în  general,  la  părinţii  care  nu-şi  dau  odihnă  în 
a-şi  creşte  copiii  nu  numai  spre  a  le  asigura  hrană  şi  îmbrăcăminte,  ci  şi  în  a  le 

insufla  dragostea  de  Dumnezeu  şi  de  virtuţile  noastre  străbune,  respectul  fată  de 
muncă,  de  semeni  etc. 

„Viaţa  este  foarte  scurtă  —  spunea  Paganini  —  mă  grăbesc  să  nu  pierd  nimic4'. 
„Eşti  dator  să-ţi  dai  seama  că  ai  fost  înzestrat  cu  ceva  —  9punea  şi  Mărie  Curie 
descoperitoarea  radioactivităţii  împreună  cu  soţul  ei  Joliot  Curie,  lucrînd  în  con¬ 
diţii  extrem  de  precare  —  şi  acest  ceva  trebuie  valorificat  cu  orice  preţ44.  La  acest 
lucru  ne  îndeamnă  şi  Sf.  Ap.  Pavel  cînd  zice:  „Avînd  daruri  de  multe  feluri,  după 
harul  care  ne  este  dat  nouă  (să  le  întrebuinţăm  cu  înţelepciune);  avînd  (darul)  proo- 
rociei  (să  proorocim)  după  măsura  credinţei;  avînd  (darul)  propovăduirii,  să  propo- 
văduim;  avînd  (darul)  îndemnării,  să  îndemnăm.  Dacă  sîntem  împărţitori,  să 
impărţim  întră  nevicleşug;  dacă  sîntem  ispravnici  (conducători),  întru  osîrdie  să 
stăruim;  dacă  sîntem  miluitori,  să  miluim  cu  inimă  bună“  (Rom.  12,  6 — 8). 

Desigur  că  înmulţirea  sau  fructificarea  talanţilor  este  în  funcţie  de  cît  am 
primit;  cel  ce  a  primit  mult  trebuie  să  lucreze  mai  mult,  căci  mai  mult  i  se  cere; 
cel  ce  a  primit  mai  puţin,  şi  roadă  i  se  cere  mai  puţină,  dar  un  fruct,  o  roadă  cît 
de  mică  fiecare  trebuie  să  dea.  De  aceea,  o  rugăciune  făcută  pentru  cineva,  un  gînd 
bun,  un  sfat  înţelept,  transmiterea  unei  meserii,  învăţarea  pe  alţii  cu  cuvîntul  şi 
cu  fapta,  practicarea  altor  forme  în  a  ne  fi  de  folos  unii  altora  —  şi  acestea  repre¬ 
zintă  moduri  de  a  ne  înmulţi  talantul  şi  talanţii  pe  care  îi  avem.  Ne  aducem 
aminte  că  Mîntuitorul  n-a  fericit  pe  bogaţii  care  puneau  din  prea  multul  lor  cîte 
ceva  în  cutia  milelor,  ci  pe  femeia  văduvă  care  şi-a  aruncat  acolo  cei  doi  bănuţi 
pe  care  îi  avea.  Se  spune  despre  un  iubitor  de  Dumnezeu  din  vechime  că  putea 
fi  întîlnit  uneori  pe  drumul  care  urcă  de  la  Ierihon  la  Ierusalim  şi,  întocmai  ca 
sainarineanul  milostiv,  hrănea  şi  adăpa  cu  apă  pe  cei  ce  se  aflau  însetaţi  şi  înfo¬ 
metaţi  pe  acest  drum  istovitor,  lipsit  de  apă  chiar  şi  în  zilele  noastre.  Prin  urmare, 
fiecare  din  noi  trebuie  să  depunem  cel  puţin  un  minim  de  efort  în  a  ne  valorifica 
darurile,  cu  convingerea  că  cu  cît  ne  cheltuim  mai  mult,  „cu  cît  dăm  mai  mult  din 
noi  înşine  —  cum  spunea  marele  nostru  diplomat  N.  Titulescu  —  cu  atît  devenim 
mai  bogaţi44,  cu  alte  cuvinte,  cu  atît  talanţii  noştri  spirituali  se  înmulţesc,  cu  atît 
numărul  lor  creşte. 

Deşi  se  referă  mai  mult  la  noi,  la  slujitorii  bisericeşti,  la  cele  de  mai  sus  ne 
îndeamnă  pe  toţi  şi  Apostolul  care  s-a  citit  la  Sf.  Liturghie  de  astăzi,  prin  cuvintele 
de  a  «nu  fi  indiferenţi  la  „darul  lui  Dumnezeu ...  şi  întru  toate  să  ne  punem 
înainte  ca  slujitori  ai  lui  Dumnezeu,  întru  multă  răbdare,  întru  necazuri,  întru 
nevoi,  întru  strîmtorări . . .,  în  osteneli,  în  privegheri,  în  posturi,  întru  curăţie, 
întru  cuminţenie,  întru  bunătate,  în  dragoste  nefâţarnică  . . .“  (II  Cor.  6,  1 — 6). 

Cu  toate  acestea,  mai  sînt  însă  printre  noi  şi  din  aceia  care  îşi  îngroapă 
talantul.  Unii  zugravi  pictează  pe  cel  care  şi-a  îngropat  talantul  sub  forma  unei 
slugi  care  a  pus  boii  la  plug,  a  băgat  plugul  în  brazdă,  dar  l-a  lăsat  aşa,  iar  el  s-a 
dus  şi  s-a  culcat  la  umbră,  pierzînd  astfel  o  zi  bună  de  lucru. 

Precum  vedem,  duşmanii  înmulţirii  talanţilor  sînt  lenea,  trîndăvia,  indiferen¬ 
tismul,  lîncezeala,  superficialitatea,  minciuna,  făţărnicia  şi  alte  măşti  sub  care  se 
ascund  atîţia  pe  care  stăpînul  din  parabola  de  astăzi  îi  apostrofează  cu  cuvintele: 
„slugă  vicleană  şi  leneşă44.  Darul  sau  „talantul  neîntrebuinţat  este  un  furt44  — 
spune  o  zicală,  iar  furtul,  cftipă  cum  ştim,  se  pedepseşte. 

De  aceea,  un  al  treilea  lucru  pe  care  trebuie  să-l  reţinem  din  parabola  din 
Duminica  de  astăzi  este  acela  că  cuvintele  pe  care  stăpînul  le  rosteşte  slugilor  sale, 
atunci  cînd  le  cere  socoteala  talanţilor  încredinţaţi  fiecăruia,  reprezintă  într-un  fel 
sentinţele  definitive  care  se  vor  pronunţa  de  către  Dreptul  Judecător  la  Judecata 
Sa  finală,  la  Judecata  din  urmă. 

„Cuvintele:  „Intră  întru  bucuria  Domnului  tău44  exprimă,  aşadar,  bucuria 
negrăită,  bucuria  sau  fericirea  vieţii  veşnice,  de  care  vor  avea  parte  cei  ce  vor  fi 
de-a  dreapta  Dreptului  Judecător.  „De-a  dreapta  Ta,  Doamne,  de  bucurii  veşnice 
mă  voi  sătura44,  zice  Psalmistul  David  într-un  psalm  al  său. 

Cuvintele:  „Plîngerea  şi  scrîşnirea  dinţilor44,  auzite  în  parabola  de  astăzi, 
exprimă  sentinţa  Dreptului  Judecător  către  cei  ce  vor  sta  de-a  stînga  Sa,  către 
cei  ce  şi-au  îngropat  talantul,  către  cei  ce  şi-au  irosit  viaţa  în  lenevire,  în  destră¬ 
bălări,  în  preocupări  destrămante,  cu  alte  cuvinte,  către  cei  ce  vor  merge  în  iad. 
„Plîngerea  şi  scrîşnirea  dinţilor44  exprimă,  aşadar,  durerile,  chinurile  veşnice  ale 
iadului. 

V-am  mai  spus  şi  cu  alte  prilejuri,  că  aceste  realităţi  veşnice  de  dincolo  de 
pragul  acestei  lumi  le  întrezărim,  le  intuim,  le  trăim  in  mic  încă  din  această 
viaţă  pămÎPtcască.  Şi  anume,  bucuria,  starea  de  mulţumire,  de  fericire  chiar,  pe 
care  o  simţim  atunci  cind  facem  din  inimă,  din  dragoste  curată  şi  dezinteresată 
un  lucru  bun,  o  faptă  bună  mai  deosebită,  reprezintă  o  fârîmă  din  bucuria  veşnică, 
din  bucuria  inexprimabilă  a  comuniunii  noastre  directe  cu  Dumnezeu,  o  scînteie 
din  ceea  ce  s-a  spus  în  parabola  de  astăzi:  „Intră  întru  bucuria  Domnului  tău44. 
De  asemenea,  frămîr.tarea,  neliniştea,  durerea,  chinurile  sufleteşti,  duse  uneori  pînă 
la  disperare,  pe  care  le  dă  mustrarea  de  conştiinţă,  pe  care  o  trăim  atunci  cînd  cu 
bună  ştiinţă  facem  un  lucru  râu,  o  faptă  urîtâ,  un  păcat  mare  cu  repercusiiuni 
negative  şi  asupra  unor  semeni  de-ai  noştri,  reprezintă  şi  ea  o  fărîină  din  ceea  ce 
numim  chinurile  veşnice,  „plingerea  şi  scrîşnirea  dinţilor4*,  despre  care  ne-a  vorbit 
parabola  de  astăzi,  ,, focul  nestins44,  „viermele  neadormit44,  despre  care  ne  vorbeşte 
cu  alte  prilejuri  Sf.  Scriptură. 


• 

Din  cele  de  mai  sus  nc-am  dat  seama  ce  înţelesuri  adînci,  cu  perspective 
veşnice  are  pentru  noi,  fiii  Bisericii,  Parabola  talanţilor  citită  la  Sf.  Liturghie  de 
astăzi,  ce  valoare  uriaşă,  de  negrăit  primeşte  pentru  noi  viaţa  aceasta  pămîn- 
tească,  ostenelile  sau  neostenelile  din  această  lume  avînd  urmări  pozitive  sau 
negative  pentru  eternitate. 

Să  ne  străduim,  aşadar,  ca  asemenea  primelor  două  slugi  din  parabola  de 
astăzi,  prin  eforturi  conştiente,  prin  viaţă  revărsată  în  cît  mai  multe  fapte  bune, 
prin  dragoste  fierbinte  de  Dumnezeu  şi  de  oameni  să  ne  înmulţim  şi  noi  cît  mai 
mult  zestrea  cu  care  ne-a  dotat  cel  Atotputernic,  pentru  ca  la  Dreapta  Lui  Judecată 
să  ne  poată  spune  şi  nouă:  „Bine,  slugă  bună  şi  credincioasă,  peste  puţine  ai  fost 
credincioasă,  peste  multe  te  voi  pune;  intră  întru  bucuria  Domnului  tău!a  Amin. 

Arhid.  Gh.  Papuc 


PREDICA  LA  DUMINICA  A  17-a  după  rusalii 


„O,  femeie,  mare  este  credinţa  ta;  fie 
ţie  după  cum  voieşti 44  (Mt.  15,  28). 

Citind  sau  ascultînd  pericopa  evanghelică  din  această  Duminică  sîntem  fra¬ 
paţi,  în  primul  rind,  de  măiestria  cu  care  ne  este  descrisă  întîmplarea.  Cît  de  viu 
vedem  tabloul  acestei  dramatice  îr.tîlniri  a  Mîntuitorului  cu  femeia  cananeeancă! 
Iată-L  pe  Iisus  trecînd  pe  uliţele  unei  localităţi  din  pâmînt  pâgîn!  Iat-o  pe  o  femeie 
din  acele  locuri  strigîndu-şi  durerea  în  faţa  tuturor!  Dcftiă  dialoguri:  între  Iisus  şi 
ucenicii  Săi  şi  apoi  între  Iisus  şi  femeie,  îmbogăţesc  tabloul  cu  trăsături  nebă¬ 
nuite.  E  o  proză  demnă  de  pana  celui  mai  mare  artist. 

Şi  cît  de  extraordinar  ni  se  dezvăluie  personajele  dramei! 

Iată-L  pe  Mîntuitorul  vindecînd  de  la  distanţă,  de  îndrăcire,  pe  fiica  femeii! 
Dar  relatarea  adugă  o  trăsătură  de  cea  mai  mare  importanţă.  înainte  de  a  rosti 
cuvîntul  izbăvitor,  Domnul  ne  este  înfăţişat  ca  inegalabil  Pedagog.  El  foloseşte 
prilejul  pentru  a  da  celor  de  faţă  —  şi  nouă  tuturor  —  o  lecţie  de  neuitat.  Din 
cananeanca  păgînă,  El  face  un  exemplu  de  credinţă  pentru  iudei,  adică  pentru 
nişte  oameni  care  socoteau  credinţa  ca  fiind  monopolul  lor  exclusiv.  Şi  nouă 
tuturor  ne  arată  că  la  Dumnezeu  se  intră  numai  pe  poarta  credinţei. 

Minunea  săvîrşită  atunci  a  avut  un  rol  trecător;  dar  lecţia  dată  e  nepieritoare. 
Ucenicii  n-au  putut-o  uita;  ei  au  avut  grijă  să  nu  omită  întîmplarea  din  conţinutul 
propovăduirii  lor  despre  Iisus  Hristos.  Iar  Evangheliştii  au  socotit  că  ea  merită 
.  reţinută,  din  noianul  de  ceea  ce  a  făcut  şi  a  învăţat  Iisus  (cf.  In.  20,  30;  21,  25),  în 
puţinele  pagini  scrise  de  ei.  Astfel  a  ajuns  pînă  la  noi  şi  va  străbate  veacurile 

istorisirea  despre  credinţa  mamei  păgîne  şi  despre  vindecarea  fiicei  prin  credinţa 
acestei  mame. 

Ni  se  dezvăluie,  de  asemenea,  în  întreaga  şi  tainica  sa  măreţie,  chipul  unei 
mame  la  care  credinţa  devine  modul  sujprem  de  a  fi  şi  de  a  se  manifesta. 

Cînd  zici  mamă,  zici  eroism;  cînd  zici  marnă,  zici  jertfă!  O  jertfă  de  zi  cu  zi, 
ce  durează  cît  şi  viaţa  mamei.  O  jertfă  cu  atît  mai  măreaţă  cu  cît  este  mai  ano¬ 
nimă;  cu  atît  mai  înaltă  cu  cît  nu  cere  răsplată.  Şi  ce,  oare,  din  lumea  aceasta  ar 
putea-o  răsplăti?  Scriptura  însăşi  spune  că  răsplata  adevăratei  mame  este  mîn- 
tuirea  cea  veşnică  (I  Tim.  2,  10).  Orice  altă  răsplată  ar  fi  prea  mică  pentru  mamă.  . 

Iată,  deci,  în  urma  lui  Iisus,  o  mamă!  E  păgînă,  dar  ce  importanţă  mai  are 
acest  lucru.  E  mamă!  Cu  atît  mai  mult  mamă  cu  cît  este  mai  îndurerată;  cu  cît 
durerea  ei  nu  are  leac  pămîntesc!  Dacă  vrea  cineva  să  ştie  ce  este  Durerea  ome¬ 
nească  cu  d  mare,  acea  durere  care  prinde  şi  ţine  în  gheara  ei  întreaga  fiinţă,  să 
încerce  a  o  surprinde  pe  chipul  unei  mame  atunci  cînd  copilul  ei  se  află  în  grea 
suferinţă.  Suferă  copilul?  Chinul  mamei  este  înmiit!  Şi  mai  ales  cînd  boala  copi¬ 
lului  este  fără  leac,  cînd  oamenii  au  făcut  tot  ce  se  poate  face,  fără  rezultat. 
Atunci  ochii  mamei  strigă  suferinţa.  Chipul  îi  e  de  muceniţă.  Şi  suferind  pentru 
copilul  ei,  ajunge  în  curînd  să  simtă  şi  să  împărtăşească  durerea  tuturor.  încă 
un  chip  de  sfîntă  se  pregăteşte  să  împodobească  sărmana  noastră  lume! 

Căci  o  astfel  de  mamă  nu  se  poate  să  nu  ajungă  la  credinţă.  Neputinţa  oame¬ 
nilor  în  faţa  bolii  copilului  pentru  care  şi-ar  dat  viaţa  de  mii  de  ori,  o  determină 
din  ce  în  ce  mai  mult  să-şi  pună  încrederea  numai  în  Dumnezeu.  Şi  lipsindu-se 
de  bucuriile  trecătoare  ale  lumii,  presimte  şi  se  apropie  tot  mai  mult  de  Izvorul 
bucuriei  adevărate  şi  veşnice.  Un  astfel  de  suflet  devine  cel  mai  apt  pentru  cre¬ 
dinţă.  Iese  în  el  la  lumină  acel  simţ  adine  duhovnicesc  oare  la  cei  mai  mulţi  zace 
înăbuşit  de  grijile  şi  plăcerile  acestei  lumi.  Un  astfel  de  suflet  devine  cel  mai  apt 
pentru  credinţă.  Iese  în  el  la  lumină  acel  simţ  adînc  duhovnicesc  care  la  ced  mai 
mulţi  zace  înăbuşit  de  grijile  şi  plăcerile  acestei  lumi.  Un  astfel  de  suflet  simte 
cînd  Dumnezeu  e  aproape! 

Iat-o  şi  pe  femeia  cananeeancă  simţind  că  se  apropie  Mântuitorul  lumii! 
Iat-o  pe  păgînă  făcîndu-i  de  ruşine  pe  iudei!  Iat-o  mărturisind  că  Iisus  este  Fiul 
lui  David,  adică  Mesia-Hristos  şi  Mântuitorul  lumii! 

Lui  Dumnezeu  I  se  cuvine  adorare.  Iisus  e  Dumnezeu,  ea  II  adoră.  Căci,  zice 
Evanghelistul  Marcu  (7,  25),  ea  „a  venit  şi  a  căzut  la  picioarele  Lui44.  De  la  Dum¬ 
nezeu  poţi  cere  orice;  ea  Ii  cere  Mântuitorului  ceea  ce  nimeni  dintre  oameni  nu-i 
putea  dărui.  In  faţa  lui  Dumnezeu  umilinţa  nu  e  niciodată  înjositoare;  ea  se  umi¬ 
leşte  pînă  la  a  se  compara  cu  cîinii  care  adună  fărîmiturile  de  sub  masa  stăpînilor. 

Credinţa  femeii  că  Iisus  este  Mesia  şi  că  El  poate  să-i  vindece  fiica  este 
astfel  unită  cu  cea  mai  adîncă  umilinţă  şi  cu  rugăciunea  stăruitoare.  Smerenie 
—  credinţă  mărturisitoare  —  rugăciune  curată  şi  stăruitoare,  iată  trinomul  care  nu 
lasă  cenjl  mut!  Credinţa  cananeencei,  luminată  de  podoaba  smereniei  şi  exprimată 
în  strigătul  rugăciunii,  îi  atrage  admiraţia  Mântuitorului.  „O,  femeie  —  îi  zice  El  — , 
mare  este  credinţa  ta;  fie  ţie  după  cum  voieşti!" 

Ca  tot  ce  ni  se  spune  în  Sf.  Scriptură,  şi  această  pericopă  evanghelică  s-a 
scris  „spre  povăţuirea  noastră44  (cf.  I  Cor.  10,  11).  S-a  scris  spre  a  ni  se  oferi  încă 
un  exemplu  de  credinţă  şi  încă  o  dovadă  despre  puterea  credinţei.  Pentru  iudeii 
de  atunci,  întâlnirea  Mîntuitorului  cu  femeia  cananeeancă  a  fost  şi  o  lecţie  împo¬ 
triva  autosuficienţei  lor,  împotriva  mentalităţii  că  numai  ei  sînt  „copii  ai  lui  Dum¬ 
nezeu"  şi  vrednici  de  pîinea  harului  Său.  Noi  nu  mai  avem  de  învins  o  astfel  de 
mentalitate.  Evanghelia  ne-a  învăţat  că  în  Hristos  „nu  mai  este  iudeu,  nici  elin44 
(Gal.  3,  28).  Sîntem  însă  deficitari  la  capitolul  credinţă.  Chiar  cei  mai  credin¬ 
cioşi,  oricînd  zic:  „Cred  Doamne!44,  simt  nevoia  să  adauge:  „Ajută  necredinţei 
mele!44  (Mc.  9,  24).  Iată  de  ce  niciodată  nu  ne  sînt  prea  multe  îndemnurile  la  cre¬ 
dinţă  şi  exemplele  de  credinţă.  Un  astfel  de  exemplu  ne  înfăţişează  Evanghelia  de 
astăzi.  Să-l  urmăm! 

Voi  mame  creştine,  luaţi  pildă  de  la  mama  păgînă!  Vă  iubiţi  copiii;  dacă-i 
iubiţi  cu  adevărat,  feriţi-i  de  demonul  cel  cumplit!  Feriţi-i  de  dezmăţul  trupului 
şi  al  spiritului,  care,  deopotrivă,  îi  aruncă  în  laţul  diavolului!  Preveniţi  răul  care 

poate  acapara  existenţa  celor  pe  care  i-aţi  născut!  încă  dinainte  de  a  se  naşte  şi 
permanent  înconjuraţi-i  cu  zidul  cel  nebiruit  al  rugăciunii!  Prin  stăruitoare  edu¬ 
caţie  creştină,  încingeţi-i  cu  adevărul,  îmbrăcaţi-i  cu  platoşa  dreptăţii,  acoperiţi-i 
cu  pavăza  credinţei.  Puneţi-le  în  mîini  sabia  Duhului,  prin  împărtăşirea  de  darul 
Tainelor  Bisericii  (Ef.  6,  14 — 17)!  Şi  dacă  n-aţi  vrut  sau  n-aţi  ştiut  să  preveniţi 
răul,  nu  vă  pierdeţi  nădejdea!  Totul  îi  este  cu  putinţă  credinţei. 

O,  Iisuse  Hristoase,  Mîntuitorul  şi  Domnul  nostru,  fereşte-ne  pe  toţi  de  laţul 
diavolului,  de  îndrăcirea  prin  păcat  şi  de  chinul  cel  râu  spre  care  ne  trage  vrăj¬ 
maşul  nostru  cel  de  demult.  Tu,  Cel  ce  ne-ai  arătat  calea  jertfei,  răsplăteşte  jertfa 
mamelor  noastre  şi  a  tuturor  mamelor!  Ca  oarecînd  în  părţile  Tirului  şi  ale  Sido- 
nului,  caută  cu  milă  spre  orice  inimă  de  mamă  sfîşiată  de  suferinţa  pentru  copiii 
ei.  Şi  ajută  necredinţei  noastre.  Amin. 

Pr.  prof.  Vasile  Mihoc 


PREDICA  LA  DUMINICA  A  33-A  DUPĂ  RUSALII 

MlNDRIE  ŞT  SMERENIE 


„Oricine  se  înalţă  pe  sine  se  va  smeri , 
iar  cel  ce  se  smereşte  pe  sine  se  va 
indţa“  (Lc.  XVIII,  14). 

Cu  Duminica  de  azi  ne  începem  pregătirea  duhovnicească  pentru  luminatul 
praznic  al  învierii  Domnului.  Este  vorba  de  o  pregătire  specială  care  se  desfăşoară 
după  anumite  slujbe  cuprinse  în  cartea  liturgică  numita  „Triod“,  fapt  pentru  care 
cele  zece  săptămîni  care  ne  despart  de  măritul  praznic  al  învierii,  poartă  numele  de 
„perioada  Triodului“.  Este  un  răstimp  de  neîncetate  strădanii  duhovniceşti  —  pocă¬ 
inţă,  rugăciune  şi  fapte  bune  — ,  ca  prin  practicarea  lor  să  înlăturăm  tot  ce  este 
râu  în  noi  şi  să  primim  cu  suflete  curate  pe  Cel  ce  a  biruit  moartea  prin  înviere, 
ca  să  înviem  şi  noi  cu  sufletele  către  o  viaţă  nouă. 

Dar  pe  lingă  slujbele  impresionante  din  cartea  Triodului,  Biserica  a  rînduit 
şi  citirea  unor  pericope  evanghelice  la  Sfînta  Liturghie,  alese  tocmai  în  vederea 
refacerii  vieţii  noastre  duhovniceşti.  In  această  primă  Duminică  din  perioada  Trio¬ 
dului  s-a  rînduit  citirea  unei  pericope  foarte  scurte,  dar  deosebit  de  expresive  şi 
anume  parabola  sau  pilda  vameşului  şi  fariseului,  rostită  de  Mîntuitorul  şi  fixată 
In  scris  de  Sf.  Evanghelist  Luca  (XVIII,  10 — 14).  Mîntuitorul  ne  înfăţişează  doi 
oameni,  un  fariseu  şi  un  vameş,  amîndoi  în  atitudini  diferite  de  rugăciune  în 
templul  sfînt  din  Ierusalim.  Presupunem  că  întîmplarea  n-a  fost  imaginată  de 
Mîntuitorul,  ci  a  fost  luată  din  viaţa  de  toate  zilele,  din  vremea  cînd*  trăia  El 
însuşi  pe  pămînt,  pentru  că  toţi  cei  ce  apar  în  paginile  Sfintelor  Evanghelii  au 
fost  persoane  reale,  prezentate  de  Mîntuitorul  ascultătorilor  Săi  —  şi  tuturor  celor 
ce  vor  auzi  sau  vor  citi  cuvintul  Său  peste  veacuri  —  ca  modele  nemuritoare,  pozi¬ 
tive  sau  negative,  actuale  oricînd  şi  oriunde. 

Primul  personaj  este  un  fariseu,  un  om  ce  făcea  parte  dintr-o  grupare  reli¬ 
gioasă  care  se  străduia  să  păzească  cu  stricteţe  toate  prevederile  Legii  vechi  cu 
privire  la  posturi,  spălări  rituale  şi  obligaţii  faţă  de  templu.  Ei  formau  un  fel  de 
elită  spirituală  a  societăţii  evreieşti,  tocmai  pentru  acest  respect  riguros  faţă  de 
Lege,  de  tradiţii  şi  de  credinţa  lor,  fapt  pentru  care  erau  foarte  apreciaţi  şi  res¬ 
pectaţi  de  mulţime.  Din  paginile  Noului  Testament  reţinem  cîteva  nume  de  farisei 
cinstiţi,  cum  a  fost  Nicodim,  care  a  avut  o  lungă  convorbire  cu  Mîntuitorul,  voind 
să  cunoască  esenţa  învăţăturii  Lui  (cf.  Ioan  III)  şi  care  împreună  cu  Iosif  din 
Arimateea  —  alt  fariseu,  dar  „ucenic  al  lui  Iisus  într-ascuns“  —  I-au  coborît 
trupul  de  pe  cruce  şi  L-au  îngropat  (cf.  Ioan  XIX,  38 — 42),  iar  din  Faptele  Apos¬ 
tolilor  cunoaştem  pe  Gamaliil,  care  a  luat  apărarea  apostolilor  întemniţaţi  în  faţa 
sinedriului  (F.  Ap.  V,  34 — 39)  şi  pe  ucenicul  acestuia  Saul,  oare  va  deveni  Apos¬ 
tolul  Pavel  (cf.  F.  Ap.  XXII,  3). 

Cu  toate  acestea,  majoritatea  fariseilor  erau  nişte  bigoţi  sau  habotnici,  cu  o 
moralitate  îndoielnică  şi  cu  o  comportare  necorespunzătoare,  care  puneau  accentul 
pe  păzirea  formelor  exterioare  ale  Legii,  pe  litera  ei,  fără  să  încerce  să-şi  însu¬ 
şească  fondul  sau  duhul  ei,  prin  ridicarea  vieţii  lor  spirituale  pe  o  treaptă  mai 
înaltă,  concretizată  în  dragoste  faţă  de  Dumnezeu  şi  de  semeni.  Tocmai  pentru  că 
erau  „împlinitori  ai  legii**  numai  după  cele  din  afară,  pe  cînd  inima  lor  rămînea 
plină  de  mîndrie,  de  invidie  şi  de  pofte,  Mîntuitorul  îi  mustră  cu  toată  asprimea, 
numindu-i  „făţarnici**,  „călăuze  oarbe'*,  „pui  de  viperă**,  asemânîndu-i  cu  nişte 
„morminte  văruite,  frumoase  pe  dinafară",  dar  înlâuntru  „plini  de  făţărnicie  şi  de 
fărădelege**  (cf.  Mat.  XXIII,  13—33). 

Această  purtare  a  lor  ne-o  demonstrează  convingător  însuşi  fariseul  din  peri- 
copa  evanghelică  de  azi.  îndată  ce-a  intrat  în  templu  stăpînit  de  duhul  mîndriei, 
el  începe  să-şi  etaleze  virtuţile  către  cer,  prezentîndu-se  pe  sine  însuşi  ca  un  împli¬ 
nitor  corect  al  tuturor  îndatoririlor  morale  ale  Legii,  care  respectă  cu  stricteţe  postu¬ 
rile  şi  obligaţiile  către  templu,  dar,  în  acelaţi  timp,  se  consideră  superior  celor¬ 
lalţi  oameni,  inclusiv  faţă  de  vameşul  de  lîngă  el,  înşirindu-le  dispreţuitor  păca¬ 
tele.  Cu  alte  cuvinte,  fariseul  încerca  să-şi  dea  singur  un  certificat  de  comportare 
corectă,  să  se  autorecomande  lui  Dumnezeu,  căruia  îi  vorbea  de  la  egal  la  egal, 
uitînd  cuvintele  înţeleptului  Solomon  care  sfătuia:  „Să  te  laude  altul  şi  nu  gura 
ta,  un  străin  şi  nu  buzele  tale**  (Prov.  XXVII,  2).  Rezultă  că  mîndria  făcea  parte 
integrantă  din  fiinţa  fariseului,  îi  definea  personalitatea. 

Diametral  opusă  ni  se  prezintă  atitudinea  şi  rugăciunea  celuilalt  personaj, 
vameşul.  Se  ştie  că  în  vremea  Mîntuitorului  vameşii  erau  un  fel  de  funcţionari 
fiscali,  încredinţaţi  cu  strîngerea  dărilor  de  la  populaţie  pentru  romani,  care  deţi¬ 
neau  atunci  controlul  asupra  Ţării  Sfinte.  Din  pricină  că  s-au  pus  în  slujba  ace.  .or 
străini  şi  păgîni,  vameşii  erau  desconsideraţi  şi  stigmatizaţi  ca  trădători  de  către 
conaţionalii  lor.  In  plus,  cu  ocazia  strîngerii  impozitelor,  săvîrşeau  fel  de  fel  de 
abuzuri  şi  de  multe  ori  îşi  însuşeau  în  chip  necinstit  o  porte  din  sumele  încasate. 
Dar,  cu  toate  acestea,  Mîntuitorul  a  găsit  printre  ei  oameni  pe  care  i-a  ridicat  la 
o  cinste  deosebită,  cum  a  fost  Matei  (Levi),  chemat  la  apostolic,  care  mai  tîrziu  va 
scrie  prima  Evanghelie,  sau  Zaheu,  a  cărui  pocăinţă  sinceră  şi  dorinţa  de  îndrep¬ 
tare  am  auzit-o  nu  de  mult  chiar  din  gura  sa  (Luca  XXIX,  8 — 9). 

Despre  vameşul  anonim  din  pericopa  evanghelică  de  azi,  Mîntudtorul  ne  spune 
că  intrînd  în  templu  „a  stat  deoparte  şi  nu  voia  nici  ochii  să-şi  ridice  către  cer, 
ci  îşi  bătea  pieptul  zicînd:  Dumnezeule,  fii  milostiv  mie  păcătosului"  (Luca  XVIII, 
13).  Deci.  vameşul  —  prin  atitudinea  lui,  ca  şi  prin  această  rugăciune  scurtă  —  îşi 
confruntă  viaţa  cu  poruncile  dumnezeieşti  şi  cere  smerit  îndurare  de  la  Dumnezeu. 
Nu  se  lăuda  cu  nici  una  din  faptele  sale  bune,  pe  care  desigur  le  va  fi  făcut,  ci 
le  trece  sub  tăcere,  nu  condamna  pe  nimeni,  ci  dimpotrivă,  se  condamna  pe  el 
însuşi,  apelînd  la  dreptatea  şi  milostivirea  lui  Dumnezeu,  simţindu-se  nevrednic 
să  se  apropie  de  altarul  Său. 

Mîntuitorul,  după  ce  pune  în  paralelă  pe  aceşti  doi  oameni,  pe  care  Si  judecă 
după  cele  „dinlăuntrul  lor",  după  inima  lor,  îşi  încheie  parabola  cu  o  adevărată 
sentinţă:  „Zic  vouă  că  acesta  (vameşul)  s-a  coborît  la  casa  sa  mai  îndreptat  decît 
acela.  Fiindcă  oricine  se  înalţă  pe  sine  se  va  smeri,  iar  cel  ce  se  smereşte  pe  sine, 
se  va  înălţa**  (Luca  XVIII,  14).  Cu  alte  cuvinte,  vameşul  „s-a  îndreptat"  şi  „s-a 
înălţat"  prin  smerenie,  iar  fariseul  s-a  osîndit  prin  mîndrie. 

Ne  putem  da  seama  uşor  că  Mîntuitorul  a  vrut  să  scoată  aici  în  evidenţă  un 
păcat:  mîndria  şi  o  virtute:  smerenia.  Din  aceste  motive,  parabola  a  fost, 
este  şi  va  fi  de-a  pururi  „actuală",  căci  „larisei",  adică  oameni  raîndri,  ipocriţi, 
făţarnici  şi  prefăcuţi  au  trăit  şi  vor  trăi  întotdeauna. 

După  învăţătura  Bisericii  noastre  mîndria,  adică  preţuirea  de  sine  peste 
măsură,  cu  cele  două  elemente  componente  ale  ei,  adică  nesocotirea  lui  Dumnezeu 
şi  desconsiderarea  aproapelui,  ocupă  primul  loc  între  cele  şapte  păcate  numite 
„capitale",  care,  la  rîndul  lor,  fac  parte  din  păcatele  scJcotite  „grele4*,  sau  „de 
moarte".  Mîndria  este  un  permanent  focar  de  păcate,  un  izvor  de  nenorociri,  nu 
numai  pentru  cel  stăpînit  de  ea,  ci  şi  pentru  cei  din  jur.  Ea  a  prăbuşit  pe  Lucifer 
şi  pe  îngerii  lui,  întrucît  a  vrut  să  fie  asemenea  lui  Dumnezeu,  ajungînd  din  slava 
cerului  în  prăpastia  iadului  şi  prefăcîndu-i  din  îngeri  luminaţi  în  diavoli  întunecaţi. 

Din  mîndrie  a  pierdut  Adam  raiul;  din  mîndrie  şi  din  dorinţă  de  stăpînire  asupra 
altor  popoare  au  pierit  în  chip  tragic  atîţia  împăraţi  în  decursul  veacurilor. 

Există  şi  azi  atîţia  oameni  stăpâniţi  de  păcatul  mîndriei,  împreunată  cu 
dorinţa  nesăbuită  şi  nejustificată  prin  vreun  merit  personal  de-a  ajunge  numai  la 
mărire  şi  laudă  în  societate.  întîlnim  destui  oameni  chinuiţi  fără  încetare  de 
aroganţă,  invidie  şi  ură  faţă  de  semenii  lor,  oameni  care  stau  într-o  permanentă 
stare  de  izolare  şi  de  înstrăinare  faţă  de  marea  colectivitate  în  mijlocul  căreia 
trăiesc,  închişi  în  turnul  de  fildeş  al  propriei  lor  mîndrii  şi  ambiţii  deşarte.  Omul 
mîndru  —  expresie  a  egoismului  negativist,  separatist  şi  antisocial  —  nu  acceptă  pe 
nimeni  să  fie  ca  el  şi  cu  atît  mai  mult,  mai  presus  de  el,  considerîndu-se  superior 
tuturor  celor  din  jur.  Arogant  faţă  de  subalterni,  invidios  faţă  de  colegii  săi  meri¬ 
tuoşi,  duşman  al  superiorilor,  intrigant  şi  vanitos,  omul  mîndru  nu-şi  poate  găsi 
nicicînd  pacea  interioară  şi  echilibrul  sufletesc.  Viaţa  de  toate  zilele  ne  arată  însă 
că  într-o  zi  mîndria  lor  se  va  prăbuşi,  adoverindu-se  cuvîntul  Scripturii  care  zice 
că:  „Domnul  a  surpat  pe  cei  mîndri  cu  scaunele  lor  şi  a  pus  pe  cei  blînzi  în  locul 
lor"  (Isus  Sirah  X,  15)  şi  că  „Dumnezeu  celor  mîndri  le  stă  împotrivă,  iar  celor 
smeriţi  le  dă  har“  (Iacob  IV,  6;  I  Petru  V,  5). 

Cu  totul  altfel  se  prezintă  virtutea  smereniei,  pe  care  am  putea  să  o  definim 
ca  o  recunoaştere  că  noi  atîrnăm  întru  toate  de  Dumnezeu,  că  sîntem  nedesăvîrşiţi 
şi  supuşi  păcatului.  Smerenia  este  virtutea  care  te  face  să  ai  în  permanenţă  con¬ 
ştiinţa  că  nu  eşti  desăvîrşit,  te  face  să-ţi  recunoşti  greşelile  şi  să  ceri  iertare  de 
la  Dumnezeu  prin  rugăciune.  De  aceea,  pe  bună  dreptate  scria  Sf.  Ioan  Gură  de 
Aur  că  „smerenia  face  din  om  înger  şi-i  înalţă  sufletul  la  cer",  iar  Fericitul 
Augustin,  fiind  întrebat  care  este  drumul  cel  mai  sigur  pentru  a  dobîndi  împărăţia 
lui  Dumnezeu,  a  răspuns:  „Primul  drum  este  smerenia,  al  doilea  smerenia  şi  al 
treilea  tot  smerenia". 

In  adevăr,  după  cum  mîndria  este  începutul  oricărui  păcat,  tot  aşa  smerenia 
este  temelia  tuturor  virtuţilor.  Este  o  virtute  exclusiv  creştină,  pe  care  păgînii 
n-au  cunoscut-o;  nici  unul  dintre  filozofii  lumii  vechi  n-a  predicat-o.  Ea  a  fost 
propovăduită  pentru  prima  oară  de  Iisus  Hristos,  atît  prin  cuvînt,  cît  şi  prin  pilda 
vieţii  Lui.  Adevărata  ei  valoare  stă  în  faptul  că  însuşi  Mîntuitorul,  după  ce  a  luat 
„chip  de  rob"  prin  întrupare,  „s-a  smerit  pe  Sine,  ascultător  făcîndu-se  pînă  la 
moarte  şi  încă  moarte  de  cruce"  (Filip.  II,  8),  după  cum  spune  Sf.  Apostol  Pavel. 
El  a  pus  în  practică  această  virtute  la  Cina  cea  de  Taină,  cînd  a  spălat  picioarele 
ucenicilor  Săi.  poruncindu-le  ca  „precum  v-am  făcut  Eu  vouă,  să  faceţi  şi  voi" 
(Ioan  XIII,  15).  Şi  tot  El  a  zis:  „învăţaţi  de  la  Mine  că  sînt  blînd  şi  smerit  cu 
inima  şi  veţi  afla  odihnă  sufletelor  voastre"  (Mat.  XI,  29).  Iar  Sfîntul  Apostol 
Pavel  se  considera  pe  sine  „cel  dintîi  între  păcătoşi"  (I  Tim.  I,  15),  sau  „cel  mai  mic 
între  apostoli"  şi  chiar  npvrednic  de  acest  nume,  fiindcă  în  tinereţe  a  prigonit 
Biserica  lui  Dumnezeu,  arătînd  că  toată  strădania  lui  misionară  nu  este  de  la  sine, 
ci  „i  s-a  dat  prin  harul  lui  Dumnezeu"  (I  Cor.  XV,  9 — 10). 

Virtutea  smereniei  a  împodobit,  în  decursul  veacurilor  primare,  atîţia  sfinţi 
şi  mucenici,  în  faţa  unei  lumi  păgîne  pline  de  mîndrie  şi  desconsiderare  a  demni¬ 
tăţii  umane;  ea  a  cucerit  sufletele  şi  a  îmblînzit  neamurile  barbare.  Ea  este  virtu¬ 
tea  specifică  tuturor  acelora  care  s-au  identificat  întru  totul  cu  Hristos  şi  au  trăit 
în  duhul  învăţăturii  Lui,  au  lucrat  cu  dăruire  şi  în  tăcere  pentru  binele  semenilor 
şi  al  societăţii.  Smerenia  a  fost  floarea  minunată  care  a  încolţit  în  sufletele  nobile 
ale  adevăraţilor  înţelepţi  ai  lumii,  care  prin  eforturi  deosebite  au  contribuit,  cu 
razele  binecuvîntate  ale  învăţăturii  lor,  la  progresul  material  şi  spiritual  al  ome¬ 
nirii.  In  duhul  smereniei  creştine  au  trăit,  au  muncit  şi  au  luptat  înaintaşii  noştri, 
eroi  ai  neamului  şi  ai  credinţei,  pentru  ca  să  apere  pâmîntul  străbun  şi  să  înalţe 
ţara  pe  trepte  tot  mai  înalte  de  lumină  şi  bunăstare. 

Pilda  citită  azi  trebuie  să  fie  un  îndemn  şi  pentru  noi,  pe  de  o  parte,  ca  să 
nu  cădem  —  în  anumite  împrejurări  ale  vieţii  —  în  păcatul  fariseului,  iar  pe  de 
altă  parte,  ca  să  ne  străduim  să  urmăm  exemplul  luminos  al  vameşului  care  şi-a 
recunoscut  păcatele  şi  a  cerut  iertare  „cu  duh  umilit,  inimă  înfrintă  şi  smerită" 
(Ps.  L,  19).  Să  recunoaştem  că  nu  sîntem  decît  nişte  fiinţe  mărginite,  cu  nimic  mai 
buni  sau  mai  inteligenţi  ca  alţii,  că  sîntem  supuşi  greşelii  şi  —  în  această  situaţie  — 
sîntem  datori  să  cerem  iertare,  ajutor  şi  binecuvîntare  de  la  Dumnezeu,  Părintele 
tuturor.  Să  nu  ne  atribuim  nicicînd  calităţi  şi  merite  pe  care  nu  le  avem,  sau  le 


ÎNDRUMĂRI  omidetice 


71 


avem  într-o  măsură  redusă,  ci  dimpotrivă,  să  fim  mereu  exigenţi  cu  noi  înşine, 
să  ne  supunem  unei  autoexaminări  riguroase,  să  căutăm  să  ne  autodepăşim  în 
muncă  şi  în  practicarea  virtuţilor,  privind  la  exemplele  luminoase  pe  care  ni  le 
oferă  istoria  sau  unii  din  semenii  noştri  de  azi.  Să  fim  stăpîniţi  mereu  de  senti¬ 
mente  de  dragoste,  de  înţelegere  şi  bunăvoinţă  faţă  de  toţi  oamenii,  indiferent  de 
neam,  de  credinţă,  de  grad  de  cultură  sau  de  poziţie  socială,  ca  împreună  cu  ei  să 
fim  lucrători  pentru  binele  şi  fericirea  obştească.  Să  nu  ne  lăsăm  conduşi  de  ambiţii 
personale  şi  interese  egoiste  care  distrug  unitatea  familiei  şi  a  instituţiei  în  care 
ne  desfăşurăm  activitatea.  Să  nu  dispreţuim  pe  nimeni,  nici  chiar  pe  păcătoşi,  aşa 
cum  a  făcut  fariseul,  căci  ar  însemna  să-l  judecăm  pe  Dumnezeu  însuşi,  Care  a 
dat  unuia  cinci  talanţi,  altuia  doi  şi  altuia  numai  unul.  Dimpotrivă,  să  încercăm  să-i 
ajutăm  şi  pe  cei  cu  talanţi  mai  puţini  sau  pe  cei  care  au  apucat  pe  un  drum  greşit 
al  vieţii,  să  le  întindem  o  mînă  de  ajutor,  să-i  ridicăm  şi  să-i  facem  folositori 
societăţii. 

Iar  cînd  venim  la  biserică,  mai  ales  în  aceste  zece  săptămîni  ale  Triodului, 
să  ne  curăţim  inima  de  orice  umbră  de  mîndrie,  iar  în  locul  ei  să  aşezăm  mai  multă 
dragoste,  mai  multă  bunătate,  mai  multă  smerenie,  ca  astfel  să  ne  întoarcem  acasă 
ca  şi  vameşul,  adică  mai  „îndreptaţi**,  mai  „înnoiţi**  cu  duhul.  Să  repetăm  mereu 
rugăciunea  vameşului  din  Evanghelia  de  azi:  „Dumnezeule,  fii  milostiv  mie,  păcă¬ 
tosul*',  un  model  veşnic  de  rugăciune  scurtă,  sinceră  şi  smerită.  In  acelaşi  timp 
să  rostim  şi  impresionanta  rugăciune  a  Sf.  Efrem  Şirul,  un  adevărat  model  de 
rugăciune  a  smereniei,  care  se  rosteşte  în  toată  perioada  Triodului:  „Doamne  şi 
stăpînul  vieţii  mele,  duhul  trîndăviei,  al  grijii  de  multe,  al  iubirii  de  stăpînire  şi 
al  grăirii  în  deşert  nu  mi-1  da  mie.  Iar  duhul  curăţiei,  al  gîndului  smerit,  al  răb¬ 
dării  şi  al  dragostei  dăruieşte-1  mie,  slugii  Tale.  Aşa,  Doamne,  împărate,  dăruieş- 
te-mi  să-mi  văd  greşelile  mele  şi  să  nu  osîndesc  pe  fratele  meu,  că  binecuvîntat 
eşti  în  vecii  vecilor**. 


Pr.  prof.  Mircea  Păcurariu 


Viaţa  bisericească 


DIN  VIAŢA  BISERICEASCA  IN  ARHIEPISCOPIA  SIBIULUI 


Naşterea  Domnului,  Anul  Nou  1989  şi  Bobotează 
la  Centrul  mitropolitan  din  Sibiu 

Primii  colindători  la  Centrul  mitropolitan  din  Sibiu  au  fost  şi  în  anul  1988 
corul  studenţilor  teologi,  care,  în  cadrul  vecerniei  din  seara  zilei  de  vineri,  16  decem¬ 
brie  1988,  din  catedrala  mitropolitană,  au  susţinut  un  bogat  şi  foarte  reuşit  program 
de  colinde  culese  de  pe  toate  plaiurile  ţării,  cor  condus  de  P.  C.  arhid.  prof. 
I.  Popescu. 

La  sfîrşitul  programului,  î.  P.  S.  Mitropolit  Antonie  al  Ardealului  a  rostit  un 
cuvînt  de  învăţătură,  în  care,  plecînd  de  la  textul:  „Din  an  în  an  sosesc  mereu  la 
geam  cu  Moş  Ajun",  a  subliniat  faptul  că  studenţii  teologi  „au  colindat  mai  ales 
la...  fereastra  inimilor  noastre",  zăbovind  apoi  asupra  genezei  colindelor  noastre 
străbune,  vechi  de  aproape  două  mii  de  ani,  de  cînd  „vestea  minunată"  a  întrupării 
Fiului  lui  Dumnezeu,  că  „azi  s-a  născut  Hristos,  Mesia  chip  luminos",  se  transmite 
generaţie  de  generaţie. 

Subliniind  că  mai  întîi  a  fost  Tradiţia  şi  apoi  scrisul,  I.  P.  S.  Sa  a  arătat  în 
continuare  că  la  fel  şi  colindele  sînt  transmitere  de  învăţătură  prin  cuvînt..  despre 
care  nimeni  „nu  va  putea  spune  cine  le-a  compus  textul  şi  melodia",  colindele 
fiind  într-un  fel  una  din  cele  mai  vechi  forme  de  mărturisire  de  credinţă. 

Colindele,  a  mai  arătat  I.  P.  S.  Sa,  trezesc  nu  numai  nostalgia  deosebită  a 
nevinovăţiei  copilăriei,  a  curăţeniei  lăuntrice,  ci,  pentru  noi  românii,  ele  trezesc 
şi  nostalgii  istorice,  pentru  că  au  fost  cîntate  de  moşii  şi  strămoşii  noştri,  pentru 
că  cuprind  în  ele  sentimentul  de  durată,  al  unităţii  de  limbă.  Din  astfel  de  motive 
se  cuvine  să  păstrăm  şi  să  ducem  mai  departe  aceste  sfinte  obiceiuri,  care  ne  ajută 
să  ne  armonizăm  lăuntric,  căci  unde  „este  armonie  este  Dumnezeu". 

Mulţumind  corului  ca  şi  dirijorului,  pentru  bucuria  făcută  celor  ce  i-au 
ascultat,  I.  P.  S.  Mitropolit  Antonie,  în  partea  finală  a  cuvîntării,  s-a  adresat  în 
chip  special  studenţilor  teologi,  cărora  le-a  dat  o  seamă  de  sfaturi  practice  pentru 
vacanţa  de  Crăciun  în  preajma  căreia  se  aflau,  subliniind  că  credincioşii  vor  să 
vadă  în  ei  pe  „viitorul  preot".  „Să  fiţi  £eci  cu  toată  atenţia  la  purtare,  în  familie, 
în  societate,  oriunde  vă  veţi  afla"  —  a^subliniat  I.  P.  S.  Sa.  „Duceţi  dovada  că  aţi 
învăţat  şi  învăţaţi  să  fiţi  oameni  adevăraţi,  oameni  pe  măsura  credinţei  pe  care 
o  mărturisiţi". 

Puternice  vibraţii  sufleteşti  a  produs  de  asemenea  concertul  de  colinde  sus¬ 
ţinut  de  corul  mixt  al  catedralei  mitropolitane  din  Sibiu,  dirijat  tot  de  P.  C.  arhid. 
prof.  I.  Popescu,  în  cadrul  vecerniei  din  18  decembrie  1988,  cu  cele  20  de  colinde 
interpretate  cu  multă  simţire  creştinească  şi  la  un  ridicat  nivel  artistic. 

în  pauza  de  la  mijlocul  concertului,  P.  C.  pr.  Ilie  Moldovan,  profesor  la  Insti¬ 
tutul  Teologic  Universitar  din  Sibiu,  a  vorbit  despre  rolul  colindelor  în  viaţa  spiri¬ 
tuală  a  poporului  român,  colinde  care  „ne  hrănesc  fiinţa  şi  ne  ridică  inimile  spre 
frumuseţile  dumnezeieşti",  noi  fiind,  se  pare,  singurii  care  păstrăm  în  colinde  o 
tradiţie  apostolică. 

Arătînd  că  prima  colindă  au  rostit-o  îngerii  în  noaptea  sfîntă  a  Naşterii 
Domnului:  „Nu  vă  temeţi,  căci  iată  vă  vestesc  o  bucurie  mare"  (Luca  2,  10),  P.  C.  Sa 

Colindători  din  parohia  Fintînele ,  prot.  Sibiu 


a  subliniat  ideea  că  toate  colindele  în  esenţă  exprimă  bucuria  de  care  vorbesc 
îngerii  către  păstorii  din  preajma  Betleemului,  că  prin  colinde  Dumnezeu  se  apro¬ 
pie  de  noi,  venind  să  stea  cu  noi  la  masă. 

Vorbitorul  a  mai  arătat  cum  refrene  ale  unor  colinde,  ca  de  ex.  „Domnului, 
Domn“,  ne  duc  la  latinescul  Domine,  Deus,  de  unde  a  derivat  în  limba  română: 
Dumnezeu,  ca  şi  alte  refrene  care  ne  duc  pînă  în  primele  veacuri  ale  creştinismu¬ 
lui  pe  meleagurile  noastre. 

La  sfîrşitul  concertului,  un  scurt  cuvînt  de  învăţătură  a  rostit  I.  P.  S.  Mitropo¬ 
lit  Antonie ,  în  care  a  căutat  să  răspundă  la  cîteva  întrebări  venite  de  la  unii  cre¬ 
dincioşi,  pe  care  le  apreciază  ca  binevenite,  căci,  după  spusa  părinţilor  din  vechime, 
„cine  vrea  să  se  mîntuiască  cu  întrebarea  să  călătorească*1. 

O  primă  întrebare,  la  care  s-a  răspuns,  se  referea  la  documentele  care  atestă 
tstoricitatea  actului  întrupării  Mîntuitorului  Iisus  Hristos,  documente  în  rîndul 
cărora  intră  desigur  mai  întîi  Evangheliile,  existînd  scrieri  care  confirmă  prezenţa 
lor  în  primul  veac  al  erei  noastre  creştine,  despre  Iisus  vorbind  apoi  şi  scriitori 
laici:  Tacitus  Suetoniu,  Iosif  Flaviu  ş.a. 

O  altă  întrebare  s-a  referit  la  „credinţa  în  destin**,  sau  cum  se  mai  zice:  „Ce 
ţi-e  scris  în  frunte  ţi-e  pus“,  ceea  ce,  dacă  ar  fi  admis,  ar  infirma  responsabilita¬ 
tea  pe  care  o  avem,  Mîntuitorul  Iisus  Hristos  învăţîndu-ne  că  sîntem  liberi  şi  deci 
răspunzători  de  faptele  noastre.  De  aceea  El  ne  cere  mereu  să  facem  binele,  avind 
libertatea  de  a  alege  între  bine  şi  rău. 

O  a  treia  întrebare  se  referea  la  existenţa  atîtor  nedreptăţi  întîlnite  în  lume 
şi  pentru  ce  Dumnezeu  le  permite  dacă  El  este  drept,  întrebare  la  care  nu  se  poate 


74 


MITROPOLIA  ARDEALULUI 


răspunde  decît  prin  credinţă.  Dacă  există  Dumnezeu,  a  subliniat  I.  P.  S.  Sa,  atunci 
totul  are  sens,  iar  sensul  este  bun,  pentru  că  Dumnezeu  este  bun.  Multe  realităţi 
scapă  puterii  noastre  de  înţelegere,  a  arătat  I.  P.  S.  Sa.  Adesea  în  unele  lucruri, 
socotite  rele  de  noi,  se  ascunde  un  bine,  cum  zice  şi  poporul.  „In  tot  răul  este  şi 
un  bine“,  ceea  ce  s-a  exemplificat  printr-o  semnificativă  întîmplare  luată  din  viaţa 
unui  monah  de  altă  dată,  chinuit  şi  el  de  întrebarea  de  mai  sus. 

La  asemenea  întrebări  existenţiale  şi  desigur  la  încă  alte  multe  a  venit  Mîn- 
tuitorul  Iisus  Hristos  să  ne  dea  răspuns,  din  care  motiv  se  cuvine  să  ne  întărim  cît 
mai  mult  credinţa  în  El,  credinţa  în  Dumnezeu. 

In  ajunul  Crăciunului,  sîmbătă,  24  decembrie  1988,  la  vremea  prînzului,  la 
reşedinţa  mitropolitană  din  Sibiu  a  poposit  un  mare  grup  de  credincioşi  din  parohia 
Fîntînele,  în  frunte  cu  preotul  lor  Aurel  Hîrsan.  Corul  parohiei,  condus  de  preo¬ 
teasa  văduvă  Maria  Mogoş,  în  vîrstă  de  78  ani,  a  executat  un  mănunchi  de  colinde, 
dintre  care  unele  puţin  cunoscute  în  obşte,  iar  un  grup  de  tineri  a  interpretat: 
„Irozii4*,  prima  piesă  românească  de  teatru.  înconjurat  de  permanenţa  Consiliului 
arhiepiscopesc,  de  profesori  de  la  Institutul  Teologic  Universitar  din  Sibiu,  I.  P.  S. 
Mitropolit  Antonie  a  ascultat  apoi  urarea  personală  a  pr.  H.  Hîrsan,  după  care 
I.  P.  S.  Sa  a  mulţumit  preotului  şi  credincioşilor  din  Fîntînele  pentru  frumosul  lor 
program,  îndrumîndu-i  să  preţuiascâ  şi  să  transmită  mai  departe  aceste  minunate 
comori  religioase  populare,  care,  ca  întreaga  învăţătură  a  Mîntuitorului  Iisus 
Hristos,  ne  ajută  şi  ele  să  fim  „mai  buni**.  In  continuare,  I.  P.  S.  Sa  a  adus  în 
atenţia  celor  prezenţi  cîteva  gînduri  despre  rugăciune. 

In  aceeaşi  seară  de  Moş  Ajun,  pînă  tîrziu  în  noapte,  I.  P.  S.  Mitropolit  Antonie 
a  primit  şi  încă  alte  multe  grupuri  de  colindători,  între  ei  o  formaţie  alcătuită 
din  credincioşi  de  la  catedrala  mitropolitană  din  Sibiu,  condusă  de  C.  diacon 
Achim  Băcilă. 

In  prima  zi  de  Crăciun,  Duminică,  25  decembrie  1988,  înconjurat  de  un  mare 
sobor  de  preoţi  şi  diaconi:  Vicar,  profesori  de  la  Institutul  Teologic  Universitar 
din  Sibiu,  consilieri,  preoţii  catedralei  etc.,  I.  P.  S.  Mitropolit  Antonie  a  sâvîrşit  Sf. 
Liturghie  arhierească,  în  cadrul  căreia  a  hirotonit  întru  diacon  pe  tînârul  teolog 
Creţu  Nicolae.  _ 

La  priceasnă,  corul  mixt  al  catedralei  mitropolitane  din  Sibiu,  condus  de  P.  C. 
arhid.  prof.  I.  Popescu,  a  interpretat  Concertul  de  Crăciun,  de  Dentearev. 

După  concert,  I.  P.  S.  Mitropolit  Antonie  a  prezentat,  mult  îmbogăţită  cu  infor¬ 
maţii  şi  înţelesuri,  Pastorala  la  Naşterea  Domnului,  trimisă  în  acest  an  într-un 
.număr  mai  mare  de  exemplare  în  toate  parohiile  din  Arhiepiscopie. 

După  Sf.  Liturghie,  la  reşedinţa  mitropolitană  a  avut  loc  o  mică  recepţie,  la 
care  a  participat  soborul  slujitor,  în  cadrul  căreia  s-au  exprimat  I.  P.  S.  Sale 
urări  de  sănătate,  bucurii  alese  şi  alt  mult  bine,  cu  prilejul  Naşterii  Domnului. 

* 

Duminică,  1  ianuarie  1989,  sărbătoarea  Tăierii  împrejur,  Sf.  Vasile  cel  Mare 
şi  Anul  Nou,  I.  P.  S.  Mitropolit  Antonie  al  Ardealului  a  sâvîrşit,  în  catedrala  mitro¬ 
politană  din  Sdbiu,  Sf.  Liturghie  arhierească,  înconjurat  fiind  de  un  mare  sobor  de 
preoţi  şi  diaconi.  La  momentele  cuvenite,  tînârul  teolog  Lăncrănjan  Vasile  a  fost 
hirotonit  diacon,  iar  C.  diacon  N.  Creţu  a  fost  hirotonit  preot  pe  seama  parohiei 
Mâlincrav,  prot.  Mediaş. 

La  priceasnă,  I.  P.  S.  Mitropolit  Antonie  a  rostit  un  bogat  şi  ziditor  cuvînt  de 
învăţătură,  în  care  s-a  referit  la  unele  semnificaţii  ale  praznicului:  Tăierea  împre¬ 
jur  a  Domnului  şi  punerea  numelui,  precum  şi  ale  Sf.  Vasile  cel  Mare,  din  a  cărui 
activitate  a  subliniat  în  chip  special  opera  sa  socială,  contribuţia  sa  la  definirea 
învăţăturii  creştine,  modul  în  care  trebuie  interpretată  Sf.  Scriptură  aşa  cum  a 
fost  voită  de  Mintuitorul  Iisus  Hristos  şi  Sfinţii  Săi  Apostoli,  cît  şi  rânduielile 
lăsate  de  el  pentru  viaţa  monahală. 

In  continuare,  I.  P.  S.  Sa  a  evocat  personalitatea  marelui  mitropolit  Andrei 
Şaguna,  cu  prilejul  împlinirii,  la  1  ianuarie  1989,  a  180  de  ani  de  la  naşterea  sa, 
reliefind  situaţia  grea,  umilitoare,  de  toleraţi  ca  popor  şi  religie,  în  care  se  găseau 
românii  transilvăneni  la  sosirea  sa  aici,  a  căror  soartă  a  luat-o  asupra  sa,  reuşind, 
cu  înţelepciunea  sa,  cu  dragostea  sa  pentru  obştea  românească,  dar  şi  cu  multe 

sacrificii,  să  le  ridice  moralul,  să  le  redea  încrederea  în  puterile  lor,  în  forţa  lor 
spirituală,  socială  şi  naţională. 

Din  multele  şi  marile  realizări  ale  mitropolitului  Andrei  Şaguna,  prin  care  a 
contribuit  negrăit  de  mult  la  ridicarea  românilor  transilvăneni,  „clădind  zi  de  zi 
şi  ceas  de  ceas**  la  această  ridicare,  I.  P.  S.  Sa  a  adus  în  atenţie  rolul  său  în  miş¬ 
carea  românilor  din  anul  revoluţionar  1848,  grija  pentru  şcoala  sibiană  de  formare 
a  preoţilor  şi  învăţătorilor,  întemeierea  tipografiei,  în  1850,  unde  s-au  tipărit  „tot 
felul  de  cărţi  de  învăţătură  pentru  români**,  a  calendarului  în  1852,  sau  îndrumă¬ 
torului  bisericesc...,  cum  se  cheamă  astăzi,  a  Telegrafului  Român,  în  1853,  a  Bibliei, 
între  1854 — 56,  monument  de  cultură,  în  care  publică  prefaţa  mitropolitului  Simion 
Ştefan  la  Noul  Testament  de  la  Bălgrad,  din  1648,  avînd  ca  şi  prefeţele  Bibliei  de 
la  Bucureşti  (1688),  o  profundă  semnificaţie  naţională:  înfiinţează  Astra,  în  1861; 
reînfiinţează  Mitropolia  Transilvaniei,  în  1864;  a  creat  apoi  Congresul  bisericesc, 
un  fel  de  parlament,  ca  organism  de  conducere  a  românilor  transilvăneni,  prin 
care  a  cerut  drepturi  pentru  români;  Statutul  organic,  un  fel  de  constituţie  româ¬ 
nească.  astfel  alcătuit  încît  tot  poporul  să  fie  implicat  în  conducerea  treburilor 
bisericeşti  şi  în  unele  treburi  obşteşti  şi  alte  împliniri,  încît  „o  istorie  a  Transil¬ 
vaniei  nu  se  va  putea  scrie  în  întregime  fără  Şaguna**,  a  subliniat  vorbitorul. 

Cu  toate  acestea,  a  reliefat  I.  P.  S.  Sa,  mitropolitul  Şaguna  nu  a  fost  înţeles 
de  către  unii  dintre  contemporanii  săi,  din  care  motiv  în  ultimii  ani  ai  vieţii  sale 
a  fost  copleşit  de  o  mare  durere  sufletească,  aceasta  cu  atît  mai  mult  cu  cît  el  era 
conştient  că  tot  ce  face,  face  bine.  Semnificative  sînt  şi  ultimele  sale  cuvinte,  rostite 
în  preajma  morţii  către  vicarul  său:  Totul  este  în  ordine,  aveţi-vă  bine,  nu  vă 
sfădiţi!  (Mai  pe  larg  a  se  vedea:  Îndrumătorul  bisericesc,  misionar  şi  patriotic,  edi¬ 
tat  de  Arhiepiscopia  Sibiului  pe  anul  1989,  partea  introductivă). 

I.  P.  S.  Mitropolit  Antonie  a  făcut  apoi  un  bilanţ  al  anului  care  s-a  scurs, 
aducînd  în  atenţia  credincioşilor  care  umpleau  catedrala  cîteva  aspecte  din  activi¬ 
tatea  desfăşurată  în  Arhiepiscopia  Sibiului  în  anul  1988,  din  care  a  reieşit  că 
multe  din  gîndurile  şi  ctitoriile  marelui  Şaguna  se  continuă  şi  astăzi,  desigur  la  alt 
nivel,  menţionate  fiind  învăţâmîntul,  tipografia  şi  tipăriturile,  lucrările  de  reparaţie 
şi  înnoire  a  bisericilor  cu  pictură,  bisericile  noi  ridicate,  lucrările  de  la  Mănăstirea 
Brîncoveanu  ş.a.,  toate  prin  contribuţia  bunilor  noştri  credincioşi  din  Arhiepiscopie. 

Astfel  de  realizări  au  fost  pasibile  şi  datorită  înţelegerii  din  partea  Conducerii 
de  stat,  căreia  I.  P.  S.  Sa  a  exprimat  mulţumiri  recunoscătoare. 

Aflîndu-ne  la  început  de  an,  „să  ne  străduim  să  ne  umplem  fiecare  clipă  cu  * 
ceva  bun“,  a  îndemnat  I.  P.  S.  Mitropolit  Antonie  în  încheiere  pe  ascultători,  pentru 
a  nu  ne  fi  ruşine  de  momentele  trecute  în  zadar.  In  felul  acesta  ne  vom  îndeplini 
în  chip  pozitiv  destinul  în  lume  şi  nu  ne  va  fi  teamă  nici  de  moarte,  nici  de 
judecata  posterităţii. 

In  cinstea  acestui  eveniment  aniversar,  I.  P.  S.  Mitropolit  Antonie  a  fost  îm¬ 
brăcat  cu  veşmintele  care  au  aparţinut  mitropolitului  Şaguna. 

La  sfîrşitul  Sf.  Liturghii,  I.  P.  S.  Sa  a  hirotesit  întru  „iconom  stavrofor**  pe 
P.  C.  pr.  prof.  I.  Mihălţan,  P.  C.  pr.  prof.  S.  Şebu  şi  P.  C.  pr.  prof.  L.  Streza  de 
la  Institutul  Teologic  Universitar  din  Sibiu,  P  .C.  pr.  N.  Grâdinaru,  duhovnic  la 
acelaşi  Institut,  precum  şi  pe  P.  C.  preoţi  pensionari  din  Sibiu  I.  Langa  şi  I.  Ciu- 
chendea,  pentru  îndelunga  şi  rodnica  lor  activitate  pastorală. 

In  noua  clădire  de  la  reşedinţa  mitropolitană  a  urmat  apoi  o  recepţie,  la  care 
au  participat:  Permanenţa  Consiliului  arhiepiscopesc,  profesori  de  la  Institutul 
Teologic  Universitar  din  Sibiu,  deputaţi  eparhiali,  corul  catedralei  mitropolitane, 
preoţi  din  oraş  etc. 

în  numele  celor  prezenţi,  cît  şi  al  preoţilor  şi  credincioşilor  din  Arhiepiscopia 
Sibiului,  P.  Cuv.  arhim.  D.  Dan,  vicar  ad-tiv,  a  exprimat  I.  P.  S.  Mitropolit  Antonie 
doriri  de  sănătate  şi  pace,  de  noi  şi  binecuvîntate  împliniri,  spre  binele  Bisericii 
străbune  şi  al  Patriei  noastre. 

Luînd  cuvîntul,  I.  P.  S.  Sa  a  mulţumit  pentru  urările  de  bine  care  i  s-au 
făcut  acum  la  început  de  an,  aruncînd  apoi  o  scurtă  privire  asupra  anului  care 
s-a  încheiat  şi  subliniind  ideea  că  cel  mai  drept  judecător  a  tot  ce  înfăptuim  în 
viaţă  este  istoria,  care  va  reţine  ceea  ce  va  considera  ca  necesar  din  lucrarea 
noastră. 

In  cadrul  recepţiei,  corul  catedralei  a  interpretat  un  mănunchi  de  colinde. 

Luni,  2  ianuarie  1989,  pentru  ora  prînzului,  I.  P.  S.  Mitropolit  Antonie  a  invi¬ 
tat  la  o  agapă  comună  pe  membrii  permanenţei  Consiliului  arhiepiscopesc,  condu¬ 
cerea  Institutului  Teologic  Universitar  din  Sibiu,  P.  C.  protopop  al  Sibiului  şi  alţi 
oaspeţi,  agapă  care  s-a  desfăşurat  intr-o  atmosferă  de  adevărată  dragoste  frăţească. 

Cei  căsătoriţi  au  participat  cu  soţiile. 

• 

Vineri,  6  ianuarie  1989,  Botezul  Domnului,  Sf.  Liturghie  din  catedrala  mitro¬ 
politană  din  Sibiu  a  fost  săvîrşită  de  I.  P.  S.  Mitropolit  Antonie  al  Ardealului, 
ajutat  de  P.  Cuv.  vicar  ad-tiv,  de  P.  C.  profesori  de  la  Institutul  Teologic  Univer¬ 
sitar  din  Sibiu,  în  frunte  cu  P.  C.  rector  şi  prorector,  consilieri  eparhiali,  preoţii 
catedralei,  alţi  preoţi  şi  diaconi. 

La  momentele  cuvenite  din  Sf.  Liturghie,  dl.  asistent  de  la  Institutul  Teologic 
din  Sibiu  Ioan  I.  Ică  a  fost  hirotonit  întru  diacon,  iar  C.  diacon  Gh.  Lazea  a  fost 
hirotonit  preot  pe  seama  parohiei  Presaca,  prot.  Sibiu. 

La  priceasnâ,  I.  P.  S.  Mitropolit  Antonie  a  rostit  un  cald  şi  ziditor  cuvînt  de 
învăţătură,  în  care,  în  partea  introductivă,  a  adus  în  atenţia  credincioşilor  crîmpeie 
legate  de  copilăria  Mîntuitorului  Iisus  Hristos,  cu  disputa  dintre  El  şi  învăţătorii 
de  lege  de  la  templul  din  Ierusalim,  la  vîrsta  de  12  ani,  precum  şi  unele  legende 
pioase  provenite  din  scrieri  apocrife,  referitoare  la  intimplâri  din  copilăria  Sa. 

In  continuare,  I.  P.  S.  Sa  s-a  referit  la  Sf.  Ioan  Botezătorul,  „o  mare  auto¬ 
ritate  duhovnicească,  la  care  alerga  tot  poporul44,  zăbovind  apoi  asupra  praznicului 
Botezului  Domnului.  Răspunzînd  în  chip  special  la  două  întrebări:  Pentru  ce  a  fost 
nevoie  să  se  boteze?  şi:  Ce  a  motivat  prezentarea  lui  lisus  la  Ioan  Botezătorul?  — 
I.  P.  S.  Mitropolit  Antonie  a  arătat  că,  aflindu-se  în  momentul  începerii  propo- 
văduirii  clnd,  afară  de  Fecioara  Maria  şi  poate  alţi  cîţiva,  nu-1  cunoştea  nimeni, 
era  necesar  să  fie  descoperit  mulţimii,  ceea  ce  a  făcut  Sf.  Ioan  cu  autoritatea  sa. 
Mărturia  Sf.  Ioan  a  fost  întărită  de  Dumnezeu -Ta tăi,  prin  cuvintele  parafrazate  de 
I.  P.  S.  Sa  astfel:  Acesta  este  Fiul  meu  cel  iubit,  prin  care  vreau  să-mi  împlinesc 
dorinţa  de  mântuire  a  oamenilor.  De  altfel,  la  Botez  întreaga  Sf.  Treime  s-a  desco¬ 
perit  în  modul  cel  mai  vădit,  cum  spune  şi  troparul  Botezului:  „în  Iordan  botezîn- 
du-te,  Tu,  Doamne,  închinarea  Treimii  s-a  arătat . . 

Era  nevoie  de  această  mărturie,  a  subliniat  I.P.  S.  Sa,  şi  pentru  că  mulţi  cre¬ 
deau  că  Ioan  este  Mesia,  din  care  motiv  el,  Sf.  Ioan,  l-a  „acreditat44  pe  Iisus  ca 
Mesia,  prin  declaraţia  sa:  „Eu  vă  botez  cu  apă,  spre  pocăinţă,  dar  cel  ce  vine  după 
mine  este  mai  tare  decit  mine  şi  eu  nu  sînt  vrednic  nici  a-i  duce  încălţămintea, 
acela  vă  va  boteza  cu  Duh  Sfînt  şi  cu  foc.  El  are  lopata  în  mină  şi  va  curăţi  aria 
sa14  (Matei  3,  11—12). 

Tot  Sf.  Ioan  Botezătorul  a  pus,  într-un  anumit  fel,  şi  bazele  propovăduirii  lui 
Iisus,  a  pregătit  calea  acestei  propovăduiri,  prin  îndemnul  la  pocăinţă,  temă  cu 
care  a  început  şl  Mintuitorul  propovădui  re  a.  Apoi  prin  accentuarea  rolului  faptelor 
bune  pentru  rnîntuire,  ceea  ce  Iisus  a  accentuat  mereu,  Sf.  Ioan  Botezătorul  des- 
chizînd  totodată  calea  spre  o  nouă  înţelegere  a  lui  Dumnezeu,  care  este  Tatăl  tutu¬ 
ror  popoarelor,  cum  va  învăţa  şi  Iisus-Domnul,  el  aducînd  în  atenţia  obştească  şi 
primele  noţiuni  despre  împărăţia  lui  Dumnezeu,  ideea  centrală  în  învăţătura  Mîn¬ 
tuitorului.  Plecînd  de  la  textul  din  Luca  3,  1,  I.P.  S.  Sa  a  fixat  apoi  data,  timpul 
cind  s-a  petrecut  Botezul  Domnului,  arâtînd  cine  au  fost  persoanele  istorice  amin¬ 
tite  în  textul  de  mai  sus.  în  timpul  cărora  a  avut  loc  Botezul  şi  ieşirea  la  propo- 
vaduire  a  Mîntuitorului  Iisus  Hristos. 

In  încheiere,  I.  P.  S.  Mitropolit  Antonie  a  explicat  ce  înţeles  are  sfinţirea  apei 
de  la  Bobotează,  ca  şi  cercetarea  de  către  preoţi  a  credincioşilor  la  casele  lor,  ară- 
tînd  că  tot  ceea  ce  face  Biserica,  toată  lucrarea  ei  ţinteşte  în  a  ne  face  mai  buni, 
mai  drepţi,  mai  plini  de  dragoste  frăţească,  ca  într-un  gînd  să  mărturisim  pe 
Tatăl,  pe  Fiul  şi  pe  Duhul  Sfînt,  Sf.  Treime  aşa  cum  s-a  descoperit  ea  la  Botezul 
Domnului. 

După  Sf.  Liturghie  s-a  oficiat  slujba  Aghiazmei  celei  mari,  cu  buchetul  ei  de 
paremii  şi  mişcătoare  rugăciuni,  culminînd  cu  textul:  „Mare  eşti,  Doamne,  şi  minu- 

nate  stnt  lucrurile  Tale  şi  nici  un  cuvint  nu  este  de  ajuns  spre  lauda  minunilor 
Tale "  şi  desigur  celelalte  texte  speciale  de  invocare  a  Duhului  Sfînt  spre  a  sfinţi 
apa. 

I.  P.  S.  Sa  a  stropit  aipoi  pe  credincioşi  cu  apă  sfinţită. 

Duminică  după  Botezul  Domnului,  8  ianuarie  1989,  I.  P.  S.  Mitropolit  Antonie 
a  făcut  o  vizitaţie  canonică  la  parohia  Sibiu- Inferior,  preoţi  slujitori:  R.  Bar, 
inspector  eparhial,  T.  B urcuş  şi  L.  Moisiu,  unde,  înconjurat  fiind  de  un  sobor 
de  preoţi  şi  diaconi,  a  sâvirşit  Sf.  Liturghie,  in  cadrul  căreia  C.  diacon  Vasile 
Lâncrânjan  a  fost  hirotonit  preot  pe  seama  parohiei  Araci,  prot.  Sf.  Gheorghe. 

La  sfîrşitul  Sf.  Liturghii,  P.  C.  pr.  T.  3urcuşt  paroh  la  Sibiu -Inferior  I,  a  făcut 
o  scurtă  prezentare  a  lucrării  pastorale  de  la  biserica-monument  istoric  cu  hramul 
Sf.  Evanghelist  Luca,  zidită  în  1791,  mulţumind  I.  P.  S.  Sale  pentru  bucuria  făcută 
preoţilor  şi  credincioşilor  de  la  biserica  menţionată. 

Un  ziditor  cuvint  de  învăţătură  a  rostit  apoi  I.  P.  S.  Mitropolit  Antonie ,  care, 
plecînd  de  la  textul  evanghelic  din  Duminica  după  Botezul  Domnului:  „De  atunci 
a  început  Iisus  să  propovăduiască  şi  să  spună:  Pocâiţi-vâ,  căci  s-a  apropiat  împără¬ 
ţia  cerurilor4*  (Matei  4,  17),  a  zăbovit  asupra  noţiunii  de  pocăinţă,  pe  care  a  expli¬ 
cat-o  pe  înţelesul  obştei  care  a  umplut  biserica,  noţiune  care  are  un  conţinut 
duhovnicesc  extrem  de  bogat,  exprimind,  între  altele,  o  convertire  lăuntrică  şi  o 
întoarcere  totodată  de  la  rău  la  bine,  întoarcere  care  trebuie  susţinută  printr-o 
permanentă  lucrare  spirituală,  o  lucrare  de-o  viaţă  întreagă,  iar  nu  de-o  zi-două. 
Din  acest  motiv,  a  arătat  î.  P.  S.  Sa,  se  abuzează  de  acest  cuvint  de  către  unii 
credincioşi,  care  dau  un  alt  înţeles,  îngust,  greşit,  acestei  noţiuni. 

I.  P.  S.  Mitropolit  Antonie  a  subliniat,  totodată,  că  Mîntuitorul  Iisus  Hristos 
şi-a  început  activitatea  cu  acest  îndemn  la  pocăinţă  şi  şi-a  încheiat-o  pe  cruce,  tot 
cu  îndemnuri  asemănătoare.  In  final,  îndrumînd  credincioşii  la  cunoaşterea  corectă 
a  învăţăturii  Mântuitorului  nostru  Iisus  Hristos,  aşa  cum  a  propovăduit-o  şi  o  pro- 
povăduieşte  Biserica  Sa  de  aproape  două  mii  de  ani,  iar  nu  de  ieri-alaltăieri,  I.  P.  S. 
Sa  a  îndemnat  de  asemenea  credincioşii  la  trăirea  acestei  învăţături,  vieţuind  în 
pace  unii  cu  alţii,  în  dragoste  şi  intr-ajutorare  frăţească,  în  creşterea  copiilor  în 
spirit  de  răspundere  şi  în  duhul  virtuţilor  noastre  creştineşti  străbune,  ţinând  desigur 
cu  toata  tăria  Ia  unitatea  noastră  de  credinţă. 

I.  P.  S.  Sa  a  acordat  P.  C.  pr.  Romul  Bar,  inspector  eparhial,  distincţia  de 
,4conom  stavrofor'4,  hirotesindu-4  în  acest  rang,  iar  C.  diacon  Horia  Râdulescu  a 
fost  distins  şi  hirotesit  întru  „arhidiacon44. 

La  casa  parohială  de  la  Sibiu- Inferior  III,  a  urmat  apoi  o  agapă  frăţească,  £n 
cadrul  căreia  P.  C.  pr.  R.  Bar  a  mulţumit  pentru  distincţia  primită. 

Gh.  P. 


Resfinţirea  bisericii  Sf.  Nicolae  din  Dumbrâviţa,  protopopiatul  Braşov 

Parohia  fruntaşă  Dumbrăvi  ţa  veghează  ca  o  strajă  de  nădejde  la  poarta  de 
intrare  în  ţara  Bîrsei,  venind  dinspre  ţara  Făgăraşului.  Pînă  nu  de  mult  localitatea 
se  chema  Ţînţari,  de  bună  seamă  din  cauza  mlaştinilor  care  erau  în  apropiere, 
mediul  prielnic  aii  acestor  nesuferite  insecte,  iar  obîrşia  ei  pătrunde  adine  în  istorie, 
fiind  consemnată  încă  din  primele  secole  ale  mileniului  nostru. 

Ca  şi  vlâdărenii  din  apropiere,  ţînţărenii  de  altă  dată  s-au  ocupat  mult  şi  cu 
cărăuşia,  între  mărfurile  pe  care  le  duceau  în  toată  Transilvania  figurînd  şi  icoanele 
pe  sticlă  provenite  de  la  centrele  de  pictură  din  Şcheii  Braşovului  sau  din  ţara 
Făgăraşului,  obiecte  de  bază  în  lăzile  de  zestre  ale  fiicelor  românilor  transilvăneni 
din  veacul  trecut  mai  ales. 

Aşa  se  face  că,  avînd  unele  posibilităţi  materiale,  între  anii  1865 — 1867  ţînţă¬ 
renii  şi- au  putut  ridica  o  monumentală  biserică  cu  elemente  din  stilul  brincovenesc, 
pe  locul  alteia  mai  vechi,  biserică  pe  care  marele  mitropolit  de  la  Sibiu  Andrei 
Şaguna  a  sfinţit-o  în  anul  1868. 

Cu  deosebire  în  ultima  perioadă,  între  anii  1981 — 1986,  sub  îndrumarea  şi 
munca  actualului  preot-paroh,  Io  an  Cioacă,  mic  la  stat  dar  mare  la  fapte  de  folot 

obştesc,  cît  şi  prin  jertfelnicia  bunilor  credincioşi  ţînţăreni,  acestei  biserici  i  s-au 
făcut  reparaţii  capitale,  iar  în  interior  a  fost  îmbrăcată  într-o  frumoasă  haină 
picturală,  executată  de  Gogea  Marin  din  Bucureşti,  ucenic  al  cunoscutului  pictor 
Vasu,  afară  de  iconostas  pictat  de  Mişu  Pop,  cheltuielile  împreunate  ou  aceste  luc- 
crări  şi  desigur  încă  altele  ridicîndu-se  la  o  mare  sumă  de  bani. 

O  întîmplare  fericită  a  făcut  ca  la  120  de  ani  de  la  prima  sfinţire,  biserica 
din  parohia  Dumbrâviţa  să  fie  resfinţită  în  urma  lucrărilor  de  mai  sus,  luni, 
26  decembrie  1988,  a  doua  zi  de  Crăciun,  de  către  I.  P.  S.  Dr.  Antonie  Plămădeală, 
Mitropolitul  Ardealului,  care  a  fost  însoţit  de  la  Sibiu  de  către  P.  Cuv.  arhim. 
Dionisie  Dan,  vicar  ad-tiv,  P.  C.  cons.  Gh.  Papuc  şi  P.  C.  secret,  ep.  «I.  Galea. 

Primiţi  cu  multă  căldură  de  credincioşi,  mulţi  îmbrăcaţi  în  straie  româneşti, 
înconjurat  de  un  sobor  de  preoţi  şi  diaconi,  I.  P.  S.  Sa  după  slujba  de  resfinţire 
a  bisericii  a  oficiat  Sf.  Liturghie,  în  cadrul  căreia,  la  momentele  cuvenite,  tînărul 
teolog  Gh.  Lazea  a  fost  hirotonit  diacon,  iar  C.  diacon  Mihai  Manolache  a  fost 
hirotonit  preot  pe  seama  parohiei  Poiana  Mărului,  prot.  Braşov. 

După  ectenia  întreită,  o  ectenie  specială  s-a  făcut  pentru  preoţii  slujitori, 
ctitorii  şi  alţi  binefăcători  ai  bisericii,  adormiţi  întru  Domnul. 

Răspunsurile  au  fost  date  cu  multă  simţire  creştinească  de  corul  parohial, 
condus  de  credincioasa  Ana  Drâguşel. 

La  priceasnă,  P.  C.  pr.  Viorel  Ioniţd,  profesor  la  Institutul  Teologic  Univer¬ 
sitar  din  Bucureşti  şi  fiu  al  satului,  a  făcut  o  succintă  prezentare  a  Arhipăstorului 
de  la  Sibiu,  specificînd  o  parte  din  ostenelile  î.  P.  S.  Sale  din  ţară  şi  de  peste 
hotare,  însoţindu-1  personal  la  unele  întruniri  cu  caracter  internaţional.  In  partea 
a  doua  a  cuvântării,  P.  C.  Sa  a  făcut  înalt  Prea  Sfinţitului  Mitropolit  Antonie  o 
prezentare  a  parohiei  Dumbrăviţa,  aducînd  în  atenţie,  ca  specialist  în  istorie,  o 
seamă  de  valoroase  date  legate  de  această  localitate  şi  zona  apuseană  a  ţării 
Bîrsei. 

La  sfîrşitul  Sf .  Liturghii,  P.  C.  prot.  V.  Prodea  (Braşov)  a  rostit  un  cuvînt 
de  bun  venit  I.  P.  S.  Sale,  făcînd  totodată  o  prezentare  a  parohiei,  sub  raport 
pastoral,  reliefând  contextul  de  libertate  în  care  cultele  din  ţara  noastră  îşi 
desfăşoară  activitatea  lor  specifică. 

A  vorbit  apoi  C.  pr.  Ioan  Cioacă ,  parohul  local,  care,  plecînd  de  la  cuvintele 
Sf.  Scripturi:  „Să  fie  cu  noi  Domnul  Dumnezeul  nostru,  cum  a  fost  el  cu  părinţii 
noştri  şi  să  nu  ne  lase,  părăsindu-ne44  (III  Regi  8,  57),  rostite  de  Solomon  la 
sfinţirea  templului  din  Ierusalim,  a  subliniat  frumuseţea  zilei,  prilejuită  de  resfin- 
ţirea  bisericii,  frumuseţe  pentru  a  cărei  zugrăvire  „nu  sînt  graiuri,  nici  cuvinte", 
zi  care  va  rămîne  în  sufletul  său  şi  în  inimile  credincioşilor. 

In  continuare,  C.  Sa  a  făcut  un  istoric  al  localităţii,  amintită  într-un  docu¬ 
ment  din  anul  1211,  sub  numele  de  Colţul  ţînţarilor  de  unde  rezultă  că  ungurii  şi 
saşii  veniţi  în  Transilvania  au  preluat  denumirea  dată  de  localnicii  români,  se 
pare  o  comunitate  de  păstori  care  îşi  avea  vatra  pe  colinele  din  jur. 

Este  consemnat  apoi  faptul  că  Mihai  Viteazul  trecînd  spre  Şelimbăr  şi-a 
întărit  oastea  şi  cu  cete  de  români  ţînţăreni  şi  din  împrejurimi,  care  au  luptat 
la  Şelimbăr.  Ţînţarii  a  făcut  apoi  parte  din  regimentul  I  grăniceresc,  consemnată 
fiind  şi  lupta  lor  împotriva  dorinţei  de  catolicizare  a  românilor  în  timpul  împără¬ 
tesei  Maria  Tereza.  In  anul  1573  este  amintit  un  preot  Grama  din  Ţânţari,  iar  în 
anul  1709  este  pomenit  un  preot  Stoica  din  Ţînţari,  care  depune  cauţiune  la  Bra¬ 
şov  pentru  eliberarea  unui  consătean. 

Părintele  I.  Cioacă  a  pomenit  apoi  pe  preoţii  slujitori  la  biserica  ce  s-a  resfin- 
ţit,  prezentând  în  continuare  lucrările  care  s-au  executat  nu  numai  la  biserică, 
ci  şi  la  casa  parohială,  precum  şi  activitatea  pastorală  care  se  desfăşoară  în 
parohia  Dumbrâviţa,  menţionând  preoţii  şi  preotesele  care  s-au  ridicat  în  ultima 
perioadă  din  această  parohie. 

In  partea  finală  a  cuvîntării  sale,  C.  pr.  I.  Cioacă  a  mulţumit  bunului  Dum¬ 
nezeu  pentru  toate  binecuvîn ţările  ştiute  şi  neştiute  revărsate  asupra  sa  şi  a  păsto¬ 
riţilor  săi,  pentru  că  „a  ascultat  rugăciunea  noastră,  ca  oarecînd  pe  cea  a  lui  Solo¬ 
mon,  şi  nu  ne-a  părăsit,  dindu-ne  putere  şi  întârindu-ne  credinţa44. 

A  mulţumit  apoi  I.  P.  S.  Mitropolit  Antonie  pentru  bucuria  făcută,  organelor 
de  stat  pentru  sprijinul  acordat  şi  în  chip  special  consiliului  şi  comitetului  paro¬ 
hial.  corului,  doamnei  preoţesc  şi  tuturor  bunilor  săi  credincioşi  pentru  că  i-au 

stat  cu  dăruire,  cu  dragoste  şi  jertfelnicie  In  ajutor  la  reuşita  lucrurilor  care  s-au 
executat. 

Un  cald  şi  bogat  cuvînt  de  învăţătură  a  rostit  I.  P.  S.  Mitropolit  Antonie , 
care,  după  ce  a  felicitat  pe  preot  şi  credincioşi  pentru  frumoasele  lor  realizări, 
plecînd  de  la  textul  unei  colinde,  a  arătat  cum  colindele  ne  amintesc  nu  numai  de 
marea  6ărbătoare  a  Naşterii  Domnului,  ci  şi  de  încreştinarea  poporului  român, 
creştin  de  la  începuturile  sale,  încît  în  curînd  „ar  trebui  să  sărbătorim  două 
milenii  de  creştinism  pe  meleagurile  noastre**. 

In  această  ordine  de  idei,  I.  P.  S.  Sa  a  adus  în  atenţie  o  seamă  de  date 
legate  de  încreştinarea  poporului  român,  subliniind  faptul  că  învăţătura  creştină 
s-a  implantat  cu  oarecare  uşurinţă  în  solul  sufletesc  al  strămoşilor  noştri,  prin 
aceea  că  credinţa  lor  într-un  singur  Dumnezeu,  In  nemurirea  sufletului  ete.  se 
apropia  mult  de  învăţătura  creştină. 

Sărbătoarea  Naşterii  Domnului,  a  arătat  de  asemenea  vorbitorul,  ne  readuce 
In  atenţie  marea  noutate  a  întrupării  Fiului  lui  Dumnezeu,  ceea  ce  a  însemnat  o 
negrăită  răscruce  în  istoria  omenirii,  despre  dumnezeirea  Sa  avind  atitea  argu¬ 
mente,  ca  de  exemplu: 

N-a  învăţat  niciunde,  căci  nici  un  dascăl  nu  şi-l  poate  revendica  ca  ucenic 
al  său,  dar  a  ştiut  totul;  n-a  scris  nimic,  dar  despre  El  s-a  scris  cum  nu  s-a 
scris  despre  nimeni  în  lumea  asta;  n-a  avut  bani,  nici  armată,  dar  a  cucerit 
lumea  şi  a  schimbat  imperii;  în  afară  de  învăţătura  Sa  n-a  oferit  nimic  pentru  a 
cîştiga  pe  cineva  şi  cu  toate  acestea  pentru  nimeni  n-au  murit  atîţia  oameni  ca 
pentru  El,  toate  acestea  dovedindu-ne  că  Dumnezeu  a  venit  printre  noi,  iar  tot 
ceea  ce  ne-a  spus  Fiul  lui  Dumnezeu,  Iisus-Mîntuitorul,  cu  autoritatea  Sa  dum¬ 
nezeiască,  despre  viaţa  de  aici  şi  de  dincolo  este  adevărat. 

Din  această  pogorire  a  lui  Dumnezeu  pe  pâmînt,  a  mai  spus  I.  P.  S.  Sa,  se 
cuvine  să  reţinem  în  chip  special  că  trebuie  să  fim  oameni  buni,  să  ne  iubim 
unii  pe  alţii,  căci  nu  este  virtute  mai  mare  ca  bunătatea,  ca  dragostea  creştinească, 
ceea  ce  l-a  făcut  pe  Fer.  Augustin  să  spună:  „Iubeşte  şi  fă  ce  vrei!4',  ilustrmd  cu 
clteva  istorioare  această  învăţătură. 

Egoismul,  a  subliniat  I.  P.  S.  Mitropolit  Antonie,  se  îndreaptă  totdeauna  îm¬ 
potriva  noastră,  că  nu  stă  în  putinţa  noastră  să  fim  bărbat  sau  femeie,  dar  este 
in  puterea  noastră  să  facem  binele  şi  să  oprim  răul. 

In  partea  finală  a  cuvîntârii,  I.  P.  S.  Sa  a  spus  credincioşilor,  între  altele,  că 
„am  resfinţit  această  biserică  frumoasă,  ca  să  veniţi  la  ea  cu  mai  multă  credinţă, 
ca  să  veniţi  la  ea  nu  numai  să  cereţi  ceva  de  la  Dumnezeu,  ci  mai  ales  să-i  mul¬ 
ţumiţi4*,  îndemnîndu-i  totodată  să  râmînă  ataşaţi,  legaţi  de  Biserica  noastră  stră¬ 
bună,  în  care  trăieşte  poporul  nostru  de  aproape  2000  de  ani,  şi  să  nu  se  lase  ade¬ 
meniţi  de  unii  care  interpretează  Sf.  Scriptură  „după  mintea  lor44,  cu  atît  mai 
mult  cu  cît  ştim  că  porunca  Mîntuitorului  a  fost  ca  „toţi  să  fie  una44,  nu  să  ne 
împărţim  în  sute  de  „biserici4*. 

I.  P.  S.  Mitropolit  Antonie  a  îndemnat  totodartă  pe  credincioşi  să-şi  îndepli¬ 
nească  îndatoririle  pe  care  le  au,  i-a  îndemnat  la  muncă  şi  rugăciune,  să-şi  crească 
copiii  în  spiritul  credinţei  adevărate,  în  spiritul  muncii  constructive,  în  dragoste 
de  pâmîntul  şi  Legea  noastră  străbună  etc. 

Pentru  munca  sa  stăruitoare  pe  tărîm  pastoral  şi  gospodăresc,  C.  pr.  Ioan 
Cioacă  a  fost  distins  şi  hirotesit  „iconom44,  I.  P.  S.  Sa  înmînînd  totodată  acte  de 
preţuire  consiliului  şi  comitetului  parohial,  precum  şi  corului  bisericesc,  căruia 
I.  P.  S.  i-a  făcut  şi  un  dar  de  5000  lei. 

La  casa  parohială  a  urmat  apoi  o  agapă  frăţească,  în  cadrul  căreia  corul  bise¬ 
ricii  a  interpretat  un  mănunchi  de  colinde,  iar  copiii  preotului  I.  Cioacă  şi  alţi 
copii  au  recitat  versuri  cu  conţinut  religios  şi  patriotic. 

C.  pr.  I.  Cioacă  a  mulţumit  pentru  distincţia  care  i  s-a  acordat,  făgăduind 
Arhipâstorului  nostru  că  se  va  strădui  să-şi  îndeplinească  şi  de  acum  înainte,  cu 
conştiinciozitate,  îndatoririle  preoţeşti  pe  care  le  are. 

La  sfîrşit  a  luat  cuvîntul  I.  P.  S.  Mitropolit  Antonie,  care,  după  ce  a  mulţumit 
M artelor  pentru  osteneala  şi  priceperea  lor,  a  evocat  marile  aniversări  ale  anului 
1988,  cu  sublinierea  semn ificaţn lor  lor  mai  însemnate,  aducînd  totodată  în  atenţie 
citeva  dintre  aniversările  şi  Coanemcvările  anului  1989,  îndemnînd  pe  preoţii  pre¬ 
zenţi  şi  pe  ceilalţi  ascultători  la  receptivitate  faţă  de  ele. 

Resfinţirea  bisericii  din  parohia  Dumbrăviţa  a  însemnat,  aşadar,  un  praznic 
de  vădită  înălţare  sufletească,  ce  va  rămîne  adînc  înscris  în  inimile  preotului  şi 
credincioşilor  care  l-au  prilejuit. 

Gh.  P. 


Prăznuirea  Sfinţilor  Trei  Ierarhi 
la  Institutul  Teologic  Universitar  din  Sibiu 

Sfinţii  Trei  Ierarhi  —  Vasile  cel  Mare,  Grigorie  Cuvântătorul  de  Dumnezeu 
şi  Ioan  Gură  de  Aur,  numiţi  atît  de  frumos  în  imnografia  noastră  bisericească: 
„Troiţă  de  arhierei**  sau  „Mari  Dascăli  ai  lumii  şi  Ierarhi**  —  sînt  patronii  şi  îndru¬ 
mătorii  spirituali  ai  celor  care  se  formează  pentru  sfînta  preoţie  şi  ai  celor  care 
îi  conduc  şi  îi  formează  pentru  slujirea  aceasta  înaltă.  In  anul  1936  delegaţii  Bise¬ 
ricilor  ortodoxe  naţionale  care  au  participat  la  primul  Congres  al  profesorilor  de 
teologie  ortodoxă  au  propus  ca  Sfinţii  Trei  Ierarhi:  Vasile,  Grigorie  şi  Ioan  să  fie 
aleşi  ca  patroni  ai  învăţâmîntului  teologic  ortodox  de  toate  gradele.  Aşa  au  deve¬ 
nit  Sfinţii  Trei  Ierarhi,  ocrotitori  ai  şcolilor  teologice  de  pretutindeni,  căci  ei 
au  constituit  pentru  veacurile  ce  au  trecut  de  la  vieţuirea  lor  pământească,  modele 
desâvîrşite  de  studiu  şi  de  rugăciune,  în  mod  deosebit,  pentru  candidaţii  la  preo¬ 
ţie.  Sfinţii  Vasile,  Grigorie  şi  Ioan,  au  îmbinat  în  mod  strălucit  luminile  ştiinţei 
despre  Dumnezeu  cu  trăirea  cea  după  voia  divină. 

Şi  în  acest  an,  în  ziua  prăznuirii  Sfinţilor  Trei  Ierarhi,  la  30  ianuarie,  Insti¬ 
tutul  Teologic  Universitar  din  Sibiu  şi-a  serbat  hramul. 

Prăznuirea  Sfinţilor  Trei  Ierarhi,  potrivit  rînduielii  liturgice,  a  început  în 
seara  zilei  de  29  ianuarie  prin  săvârşirea  slujbei  Vecerniei  cu  litie  în  Catedrala 
mitropolitană. 

în  dimineaţa  zilei  de  30  ianuarie  toţi  profesorii,  doctoranzii  şi  studenţii, 
precum  şi  un  mare  număr  de  credincioşi,  au  participat  la  slujba  Utreniei  şi  a 
Sfintei  Liturghii.  Sfînta  Liturghie  arhierească,  a  fost  săvîrşită  de:  Prea  Sfinţitul 

Dr.  Vasile  Coman,  Episcopul  Oradiei,  Prea  Sfinţitul  Iustinian  Mar  amur  eşanul, 
Episcop-vicar  al  Arhiepiscopiei  Vadului,  Feleacului  şi  Clujului  şi  de  Prea  Sfinţitul 
Calinic  Argeşanul,  Arhiereu-vicar  al  Episcopiei  Rimnicului  şi  Argeşului  încon¬ 

juraţi  de  un  mare  sobor  de  preoţi  şi  diaconi. 

Răspunsurile  Sfintei  Liturghii  au  fost  date  de  corul  studenţilor  teologi,  diri¬ 
jat  de  P.  C.  Arhid.  Lector.  Ioan  Popescu. 

Predica  zilei  a  fost  rostită  de  P.  C.  Pr.  Conf.  Dr.  Ioan  Mihălţan.  Prea  Cucer¬ 
nicia  Sa,  pornind  de  la  ordinea  şi  rînduiala  creaţiei,  aşa  cum  este  ea  revelată  în 

Psalmul  103,  a  vorbit  despre  echilibrul  fiinţei  umane,  despre  ordinea  ce  trebuie 
să  încununeze  chipul  nostru  de  adevăraţi  creştini.  Echilibrul  fiinţei  umane  este 
starea  firească  a  chipului  divin  din  această  lume.  In  continuare  a  insistat  asupra 
chipurilor  Sfinţilor  Trei  Ierarhi  care  au  îmbinat  în  personalităţile  lor  religios- 
morale,  studiul,  rugăciunea,  şi  slujirea  preoţească.  Aceşti  Sf.  Ierarhi,  „mari  Das¬ 
căli  ai  lumii**,  ne  sînt  modele  permanente  pentru  realizarea  noastră  ca  slujitori 
ai  lui  Dumnezeu  şi  slujitori  ai  oamenilor.  Avînd  modele  pe  Sfinţii  Trei  Ierarhi  şi 
fiind  beneficiarii  unei  teologii  româneşti,  care  a  fost  întotdeauna  o  teologie  de 
echilibru,  să  fim  şi  noi  nişte  autentici  slujitori  ai  lui  Dumnezeu,  la  sfintele  noastre 
altare  străbune. 

După  imnul  Liturgic  „Fie  numele  Domnului  binecuvântat . .  Prea  Sfinţitul 
Părinte  Episcop  Vasile  Coman,  al  Oradiei,  a  citit  o  rugăciune  de  mulţumire, 
către  milostivul  Dumnezeu,  pentru  ajutorul  revărsat  asupra  profesorilor,  doc¬ 
toranzilor,  studenţilor  şi  ostenitorilor  Institutului  nostru  teologic  şi  de  invocare  a 
harului  divin  pentru  rodirea  îmbelşugată  a  strădaniilor  ce  le  vor  depune  în  con¬ 
tinuare  dascălii  şi  ucenicii  de  la  acest  Institut  teologic. 

La  ora  12,00,  în  aula  Institutului,  a  început  desfăşurarea  programului  festiv 
prilejuit  de  serbarea  hramului  Institutului  nostru.  La  masa  prezidiului  au  luat 
loc,  Prea  Sfinţitul  Emilian  Birdaş,  Episcopul  Alba  luliei,  Prea  Sfinţitul  Dr.  Vasile 
Coman ,  Episcopul  Oradiei,  Prea  Sfinţitul  Episcop-vicar  Justinian  Mar  amur  eşanul, 
Prea  Sfinţitul  Arhiereu  vicar  Calinic  Argeşanul,  Prea  Cucernicul  Părinte  Rector 

Dr.  Constantin  Voicu  şi  Prea  Cucernicul  Părinte  Prorector,  Dr.  Dumitru  Abrudan . 
In  sală  erau  prezenţi  vicari,  profesori  onorari,  membrii  consiliului  profesoral,  con¬ 
silieri,  invitaţi,  doctoranzi  şi  studenţii  Institutului  Teologic  Universitar  Sibiu. 

Corul  studenţilor  a  cîntat  frumoasa  piesă  muzicală  „Rugăciune**,  versuri 
M.  Eminescu,  muzica  T.  Teodorescu. 

Prea  Cucemiail  Arhid.  Prof.  Dr.  Constantin  Voiai,  Rectorul  Institutului,  a 
rostit  cuvântul  de  deschidere  al  acestei  festivităţi.  Prea  Cucernicia  Sa  a  arătat 
că  cei  „Trei  mari  Dascăli  ai  lumii  şi  Ierarhi**,  aureolaţi  de  strălucitorul  nimb  al 
sfinţeniei,  sînt  oblâduitorii  Institutului  nostru.  întreaga  viaţă  şi  activitate  a  Sfin¬ 
ţilor  Trei  Ierarhi  sînt  un  exemplu  viu  de  slujire  a  omului.  Ei  au  proclamat  valoa¬ 
rea  supremă  a  omului  şi  slujirea  lui  ca  o  datorie  primordială. 

Sfinţii  Trei  Ierarhi  au  preţuit  şi  au  îndemnat  la  pace,  căci  pacea  înseamnă 
solidaritatea  tuturor  oamenilor  în  dragoste.  Dar  învăţătura  Sfinţilor  Trei  Ierarhi 
a  fost  axată  şi  orientată  şi  ecumenic,  ei  s-au  străduit  să  instaureze  pacea  şi  uni¬ 
tatea  nu  numai  în  Bisericile  locale,  ci  în  întreaga  Biserică  a  vremii  lor.  Ecumenis- 
mul  Sfinţilor  Trei  Ierarhi  —  a  spus  în  continuare  P.  C.  Părinte  Rector  Constantin 
Voicu  —  conţine  elemente  de  actualitate  şi  pentru  ecumenismul  creştin  al  seco¬ 
lului  nostru. 

„Sărbătorim  anul  acesta  pe  Sfinţii  Trei  Ierarhi  în  contextul  a  două  eve¬ 
nimente  culturale,  spirituale  şi  duhovniceşti  majore  în  viaţa  Bisericii  noastre. 
S-au  împlinit  340  de  ani  de  la  tipărirea  Noului  Testament  de  la  Bâlgrad  şi  300  de 
ani  de  la  tipărirea  Bibliei  lui  Şerban  Cantacuzino  de  la  Bucureşti.  Prea  Cucer¬ 
nicia  Sa,  cere  îngăduinţa  să  punem  sub  patronajul  acestor  două  cărţi  mari  de 
suflet  şi  simţire  creştinească  şi  românească,  sărbătorirea  patronilor  Institutului 
nostru  teologic.  „Aducem  respectuoase  mulţumiri  şi  ne  exprimăm  aleasa  recu¬ 
noştinţă  faţă  de  Prea  Fericitul  Părinte  Teoctist,  Patriarhul  Bisericii  Ortodoxe 
Române  şi  faţă  de  Prea  Sfinţitul  Episcop  Emilian  Birdaş  al  Alba  Iuliei,  pentru 
aceste  minunate  daruri  făcute  limbii,  culturii  şi  Bisericii  strămoşeşti  prin  reedita¬ 
rea  celor  două  valoroase  cărţi*4. 

In  finalul  cuvîntului  Prea  Cucernicul  Părinte  Rector,  îndemna  pe  profe¬ 
sori  şi  studenţi  să  fim  cu  toţii  la  înălţimea  chemării  ce  ne-o  adresează  peste 
veacuri  ocrotitorii  şi  îndrumătorii  noştri  spirituali  Sfinţii  Trei  Ierarhi. 

Corul  a  executat  o  aleasă  compoziţie  a  unui  fost  profesor  la  Institutul 
nostru,  Petru  Gherman,  Piesă  intitulată  „Troiţă  de  arhierei**. 

In  continuare,  P.  C.  Diac.  Asist.  Ioan  I.  Ică  a  prezentat  o  alocuţiune  în  care 
a  expus  „concepţia  despre  teologie  şi  teologi  la  Sf.  Grigorie  de  Kazianz  şi  implica¬ 
ţiile  ei  pentru  invăţămîntul  teologic 44  (textul  integral,  mai  sus,  p.  40 — 56).  Este  de¬ 
scris  profilul  ideal  al  teologului  potrivit  învăţăturii  Sf.  Grigorie.  Curăţirea  inimii 
este  condiţia  sine  qua  non  a  celui  care  vrea  să  vorbească  despre  Dumnezeu.  Teo¬ 
logia  şi  spiritualitatea,  formează  un  tot  unitar.  Experienţa  spiritualâ-teologică, 
trebuie  să  fie  o  slujire  şi  o  mărturie  existenţială  vie.  Teologia  este  experienţă  şi 
propovăduire  în  perspectiva  înnoirii  omului  în  contextul  real  al  societăţii. 

Sînt  enumerate  patru  dimensiuni  ale  teologiei,  şi  anume:  teologia  contempla¬ 
tivă,  propovăduitoare,  ştiinţă  şi  teologia  ca  slujire.  Teologia  este  vedere  a  lui 
Dumnezeu  dar  şi  comunicare  a  lui  Dumnezeu.  Ca  teologul  să  poată  modela  fiinţa 
umană  cu  ajutorul  Sfintei  Scripturi,  trebuie  ca  mai  întîi  propriul  său  chip  să  fie 
modelat  de  Sf.  Scriptură. 

Studentul  Nechita  Lazăr,  anul  III,  a  citit  un  fragment  din  „Omilia  către 
tinerV1,  a  Sf.  Vasile  Cel  Mare.  Apoi  corul  a  cîntat  „Polieleu  la  Sfinţii  Trei  Ierarhi**, 
de  N.  Lungu.  Două  preafrumoase  poezii  scrise  de  Sf.  Grigorie:  „ Psalm 44  şi  „Rugă 
de  searâtl  au  fost  recitate  de  studentul  Eugen  Roşu  din  anul  III.  A  urmat  melo¬ 
dia  bisericească  „Ce  că  vom  numi  pe  voi  sfinţilor ?“  cîntatâ  de  cor  şi  o  lectură 
din  tratatul  „Despre  preoţie al  Sf.  Ioan  Gură  de  Aur,  citită  de  studentul  Ioan 
Şerban,  anul  II. 

In  continuare,  actorul  Paul  Mocanu,  de  la  Teatrul  de  Stat  Sibiu,  a  susţinut 
un  moment  poetic,  M.  Eminescu  („Dintre  sute  de  catarge*4  şi  poezia  „Dormi**  şi 
O.  Goga  „Casa  noastră44. 

Corul  studenţilor  a  interpretat  piesa  corală  „Mama44  de  I.  Chirescu,  cu  solo 
interpretat  de  studentul  Ioan  Bociu,  anul  III. 

Din  cuprinsul  bogat  al  cuvîntărilor  rostite  de  cei  patru  ierarhi  prezenţi  la 
festivitate,  am  reţinut  următoarele  idei: 

Prea  Sfinţitul  Emilian ,  Episcopul  Alba  Iuliei,  a  precizat  că  prăznuirea  hra¬ 
mului  Institutului  Teologic  din  Sibiu,  este  un  prilej  de  înălţare  spirituală,  dar 
este  şi  ocazie  de  analiză  a  muncii  de  formare  a  viitorilbr  preoţi.  Pornind  de  la  o 
realitate  dureroasă  a  zilelor  noastre,  fărîmiţarea  unităţii  spirituale  a  poporului 
nostru  prin  acţiunile  prozelitiste  ale  unor  culte  aşa-zise  neoprotestante,  Prea 
Sfinţia  Sa  a  îndemnat  preoţia  să  aibă  o  trăire  aleasă,  căci  Ortodoxia  este  trăire 
în  Dumnezeu.  Preotul  trebuie  să  se  integreze  în  autentica  vieţuire  a  lui  Hristos. 
Prea  Sfinţia  Sa,  şi-a  exprimat  dorinţa  ca  absolvenţii  să  vină  la  hirotonie  îmbo¬ 
găţiţi  cu  profunde  cunoştinţe  teologice  şi  practice,  cu  mult  elan,  cu  dorinţa  fermă 
de  a  lucra  cît  mai  bine  şi  cît  mai  mult  în  slujirea  bunilor  noştri  credincioşi. 
Avem  înaintaşi  vrednici  pe  acest  pâmînt  transilvănean  şi  este  suficient  să  ne  gîn- 
dim  la  Sfinţii  Ierarhi  Hie  Iorest  şi  Sava  Brancovici  sau  la  Simion  Ştefan. 

Prea  Sfinţia  Sa  oferă  pentru  Biblioteca  Institutului  un  exemplar  din  fru¬ 
moasa  şi  monumentala  reeditare  a  Noului  Testament  de  la  Bălgrad,  în  ediţie 
critică,  tipărit  la  împlinirea  a  340  de  ani  de  la  apariţie,  în  editura  Episcopiei  de 
Alba  Iulia. 

Prea  Sfinţitul  Justinian  Mar amur eşanul,  Episcop-vicar  al  Arhiepiescopiei  Va¬ 
dului,  Feleacului  şi  Clujului ,  a  spus  că  Institutul  Teologic  de  la  Sibiu  face  parte 
dintre  marile  Institute  teologice  din  lume  prin  vrednicii  profesori  din  trecut, 
dar  şi  prin  valoarea  celor  de  azi.  P.  C.  Asist.  Ioan  I.  Ică,  prin  frumoasa  şi  temei¬ 
nica  cuvîntare  dă  încredinţarea  că  se  va  ridica  la  înălţimea  marilor  profesori 
de  teologie.  Prea  Sfinţia  Sa  şi-a  exprimat  certitudinea  că  la  Sibiu  se  face  teologie 

de  cea  mai  bună  calitate,  dar  paralel  a  rugat  pe  Dumnezeu  să  se  facă  şi  teofilie. 

Paralel  cu  învăţămîntul  teologic  să  se  dea  o  mare  importanţă  şi  slujirii  ca  teologii 
de  la  Sibiu  să  ajungă  mari  oratori  dar  şi  mari  preoţi.  Teologia  profundă  şi  înaltă 
6â  o  asociem  cu  o  trăire  curată. 

Prea  Sfinţitul  Calinic  Argeşanul,  Arhiereu- vicar  al  Episcopiei  Rîmnicului  şi 
Argeşului  şi-a  exprimat  marea  bucurie  de  a  se  afla  la  această  prăznuire.  Au 
motive  multe  să  mă  bucur  cînd  vin  în  Transilvania  —  a  spus  Prea  Sfinţia  Sa  — 
că  la  Sibiu  am  făcut  studiile  teologice  şi  aici  am  slujit  ca  preot.  In  continuare 

P.  S.  Sa  a  făcut  cîteva  precizări  despre  cultură,  ca  realizare  şi  împlinire  realizată 

de  către  slujitorii  Bisericii.  Temeiurile  culturii  bisericeşti  au  fost  puse  de  Sfinţii 
Apostoli  şi  de  Sf.  Părinţi,  care  aveau  piatra  lor  unghiulară,  pe  Hristos-Domnul. 
Nici  o  altă  religie  din  lume  n-a  favorizat  şi  nu  a  realizat  progresul  uman,  ca  ins 
şi  societate,  aşa  cum  a  făcut  Creştinismul.  Sfinţii  Trei  Ierarhi  ne-au  dat  teologie 
sfîntă,  ne-au  dat  slujba  Liturghiei,  dar  erau  şi  mari  oameni  de  cultură  şi  sprijini¬ 
tori  aleşi  ai  progresului  uman. 

Prea  Sfinţitul  Dr.  Vasile  Coman ,  Episcopul  Oradiei ,  începe  cuvîntul  spunînd 
că  deşi  înalt  Prea  Sfinţitul  Părinte  Dr.  Antonie  Plămădeală,  Mitropolitul  Ardea¬ 
lului  nu  este  prezent  aici  fiind  reţinut  de  interese  superioare  bisericeşti,  îl  sim¬ 
ţim  şi  îl  considerăm  prezent  cu  noi,  căci  chiar  dacă  fizic  este  departe  de  noi,  în 
aceste  clipe  cu  gîndul  este  aici  la  prăznuirea  hramului  acestui  Institut. 

Sărbătorirea  Sfinţilor  Trei  Ierarhi  este  un  prilej  de  întîlnire  cu  cei  trei 
„mari  Dascăli  ai  lumii  şi  Ierarhi4* ,  ne  oferă  o  comparare  cu  ceea  ce  facem  noi,  ce 
anume  aşteaptă  de  la  noi  Dumnezeu  şi  poporul  credincios.  Sf.  Trei  Ierarhi  —  a 
spus  P.  S.  Sa  —  sînt  trei  piscuri  înalte  de  unde  aceşti  sfinţi  ne  dau  îndemnuri. 
Aceste  spuse  ale  lor  le-am  putea  sintetiza  în  trei  porunci: 

1.  Preotul  să  fie  ascultător  de  Dumnezeu  şi  de  oameni,  să  ştie  să  asculte 
porunca  lui  Dumnezeu  şi  dorinţa  de  mîntuire  a  credincioşilor.  Căci  acolo  unde 
se  întîlneşte  harul  lui  Dumnezeu  cu  dorinţa  de  mîntuire  a  credinciosului,  acolo 
începe  eternitatea.  Preoţia  înseamnă  împlinirea  voii  lui  Dumnezeu  în  viaţa  oame¬ 
nilor. 

2.  Trebuie  să  ne  silim  să  ne  formăm  un  echilibru  sufletesc  în  viaţa  noastră. 
Preotul  trebuie  să  se  convingă  că  lucrarea  sa  este  teandrică,  să  fie  un  slujitor 
echilibrat,  împlinind  voia  lui  Dumnezeu  în  viaţa  reală  a  credincioşilor. 

3.  Să  învăţăm  de  la  Sf.  Trei  Ierarhi,  jertfa,  martiriu,  adică  dăruirea  noastră 
cu  fapta  cea  bună  semenilor  noştri,  oferindu-se  în  slujirea  noastră.  De  la  preot 
să  nu  plece  nimeni  nemulţumit  că  nu  a  făcut  atît  bine  cît  ar  fi  trebuit  să  facă. 

Permanent  în  slujirea  noastră  preoţească  trebuie  să  ne  silim  9pre  cele 
înalte.  Să  fim  în  spiritul  Ortodoxiei  noastre. 

In  finalul  cuvîntârii,  Prea  Sfinţitul  Episcop  Vasile,  a  mulţumit  corpului  pro¬ 
fesoral,  pentru  munca  rodnică  depusă  în  formarea  viitorilor  preoţi  şi  a  exprimat 
speranţa  că  preoţia  care  va  ajunge  în  mileniul  nou,  va  duce  mai  departe  cu  vred¬ 
nicie  misiunea  Bisericii. 

La  sfîrşitul  programului  Prea  Cucernicul  Pr.  Prof.  Dr.  Dumitru  Abrudan, 
Prorectorul  Institutului  a  exprimat  mulţumiri  oblăduitorilor  şi  îndrumătorilor 
pâminteşti  ai  învăţămintului  nostru.  A  adus  cuvînt  de  aleasă  mulţumire,  Intîi- 
stâtâtorului  Bisericii  Ortodoxe  Române,  Prea  Fericitul  Părinte  Patriarh  Teoctist, 
şi  înalt  Prea  Sfinţitul  Părinte  Dr.  Antonie  Plămădeală,  Mitropolitul  Ardealului. 

A  mulţumit  Onoratului  Departament  al  Cultelor. 

Mulţumiri  au  fos  adresate  Prea  Sfinţilor  Ierarhi,  care  ne-au  oferit  nouă  şi 
studenţilor  aceste  sfaturi,  P.  C.  Asist.  Ioan  I.  Ică,  pentru  prelegerea  festivă, 
P.  C.  Arhid.  Lector  Ioan  Popescu,  coriştilor  şi  tuturor  celor  prezenţi. 

Pr.  asistent  Nicolae  Dura 


DIN  VIAŢA  BISERICEASCA  IN  EPARHIA  ALBA  IULIEI 

Adunarea  eparhială  a  Episcopiei  ortodoxe  a  Alba  Iuliei 

Potrivit  tradiţiei,  fiecare  sfîrşit  de  an  aduce  cu  sine  şi  încheierea  unei  munci 
depusă  într-o  perioadă  de  timp  determinată  şi  cum  e  firesc  întocmirea  de  noi  pla¬ 
nuri  de  activitate  pentru  anul  care  urmează,  cu  nădejdi  de  împliniri  noi  în  viaţa 
Bisericii,  a  societăţii  în  care  trăim. 

Sîmbătâ,  3  decembrie  1988  a  avut  loc  la  reşedinţa  episcopială  din  Alba  Iulia, 
Consiliul  Eparhial,  ale  cărui  lucrări  s-au  deschis  în  prezenţa  P.  S.  Episcop  Emilian 
şi  a  membrilor  acestui  for,  clerici  şi  mireni,  fiind  toţi  prezenţi.  In  cuvîntul  de 
deschidere  P.  S.  Sa  a  arătat  că  Eparhia  se  află  la  un  moment  important:  analiza 
activităţii  pe  un  an  a  celor  aproape  500  de  preoţi,  activitate  legată  de  păstrarea  şi 
întărirea  unităţii  de  credinţă  şi  de  neam.  A  scos  apoi  în  evidenţa  aniversarea  Marii 
Uniri  de  la  1  Decembrie  1918,  marcată  de  Centrul  nostru  Eparhial  cu  editarea  unui 
pliant  tipărit  în  cinstea  Unirii.  A  amintit  apoi  de  aniversările  culturale  —  300  de 
ani  de  la  tipărirea  Bibliei  de  la  Bucureşti  şi  a  340  de  ani  de  la  tipărirea  Noului 
Testament  pentru  care  la  Eucureşti  a  avut  loc  un  Simpozion  al  Bibliei  urmat  de 
alte  două  la  Viena  şi  Geneva.  Aceste  realizări  P.  S.  Sa  socoteşte  că  sint  încă  o 
încoronare  a  unirii,  Biserica  fiind  implicată  în  toate  evenimentele  din  trecutul 
dar  şi  din  prezentul  Patriei  noastre. 

S-au  citit  apoi  rapoartele  generale  pe  Secţii  care  urmau  a  fi  prezentate  Adu¬ 
nării  Eparhiale  —  raportul  Secţiei  administrativ-bisericeşti  întocmit  de  P.  C.  consi¬ 
lier  Petru  Pleşa,  raportul  Secţiei  culturale  întocmit  de  P.  C.  inspector  eparhial 
Ştefan  Urda  şi  raportul  Secţiei  economice  întocmit  de  P.  C.  consilier  Horea  Bordean, 
toate  oglindind  strădaniile  depuse  dar  şi  împlinirile  Eparhiei. 

După  citirea  rapoartelor  au  luat  cuvîntul:  avocat  dr.  Traian  Mărza  care  a  apre¬ 
ciat  pozitiv  rapoartele  ce,  de  bună  seamă,  nu  pot  cuprinde  întreaga  activitate  — 
căci  ar  trebui  să  fie  de  cinci  ori  mai  ample  pentru  a  cuprinde  toate  aspectele  — , 
aducînd  mulţumiri  credincioşilor,  preoţilor,  ostenitorilor  din  Centrul  Eparhial  şi 
în  mod  deosebit  P.  S.  Episcop  Emilian  pentru  munca  neobosită  depusă  şi  urîndu-i 
sănătate  şi  puteri  de  muncă,  pentru  slujirea  cu  aceeaşi  rîvnă  a  Eparhiei. 

In  cuvîntul  rostit  P.  C.  prot.  Aurel  Sămărghiţan  prezintă  activitatea  pastorală 
şi  economică  din  prot.  Tg.  Mureş. 

După  aprecieri  făcute  asupra  rapoartelor,  aduce  mulţumiri  P.  S.  Episcop 
Emilian  şi  colaboratorilor  pentru  dăruirea  în  obţinerea  realizărilor  atît  de  bogate 
datorate  în  aceeaşi  măsură  jertfelniciei  bunilor  credincioşi. 

P.C.  pr.  vicar  Ioan  Andreicuţ.  încredinţat  de  P.  S.  Sa  cu  conducerea  lucră¬ 
rilor,  supame  rapoartele  secţiilor  spre  aprobare  Consiliului  Eparhial,  luîndu-se  act 

de  ele  cu  unanimitate.  P.  C.  Sa  arată  apoi  că  rezultatele  frumoase  se  datorează  P.  S. 
Episcop  Emilian,  care  a  imprimat  un  ritm  susţinut  activităţii,  dar  în  acelaşi  timp 
şi  celorlalţi  factori,  care  au  sprijinit  strădaniile  depuse,  credincioşi,  preoţi,  protopopi 
şi  nu  în  mică  măsură  autorităţilor  locale  judeţene  şi  Departamentului  Cultelor  care 
au  acordat  largă  înţelegere  problemelor  Eparhiei. 

Mulţumind  tuturor  pentru  eforturile  depuse  şi  în  mod  deosebit  P.  S.  Episcop 
Emilian,  P.  C.  vicar  Ioan  Andreicuţ  declară  închise  lucrările.  A  urmat  o  agapă  pentru 
membrii  Consiliului  Eparhial. 

* 

A  doua  zi,  duminică  4  dec.  1988,  a  avut  loc  la  reşedinţa  episcopală  un  Te-Deum 
în  prezenţa  membrilor  deputaţi  clerici  şi  mireni,  de  faţă  fiind  P.  S.  Episcop 
Emilian. 

După  îndătinatul  Polihroniu  s-a  făcut  apelul  şi  fiind  statutar  numărul  membri¬ 
lor  Adunării  Eparhiale  P.  S.  Episcop  Emilian  arată  rostul  întîlnirii  —  analiza  acti¬ 
vităţii  Eparhiei  pe  anul  1988  şi  stabilirea  unor  proiecte  de  lucru  pentru  viitor. 

înainte  de  a  purcede  la  lucrările  propriu-zise  P.  S.  Sa  oferă  tuturor  membrilor 
clerici  cîte  un  exemplar  din  Noul  Testament  ediţie  critică,  iar  membrilor  mireni 
cîte  un  exemplar  din  lucrarea  „Biserici  de  lemn  —  monumente  istorice  din  Epar¬ 
hia  Alba  Iuliei  — ,  mărturii  de  continuitate  şi  creaţie  românească44,  ambele  editate 
în  anul  1988. 

In  cuvîntuî  de  deschidere  P.  S.  Sa  porneşte  de  la  îndemnul  Sf.  Ap.  Pavel 
adresat  lui  Timotei  de-a  propovădui  Evanghelia  „cu  timp  şi  fără  timp44  şi  datoria 
de  a  chivernisi  bine  Casa  lui  Dumnezeu  —  deci  două  coordonate  pe  care  se  înscrie 
şi  activitatea  Eparhiei  de  Alba  Iulia  —  de  amîndouă  avînd  să  dăm  seama  înaintea 
lui  Dumnezeu,  însă  pînă  atunci  în  faţa  conştiinţei  noastre,  a  Adunării  Eparhiale. 

A  amintit  apoi  despre  aniversările  culturale  —  31.0  do  ani  de  la  tipărirea 
Bibliei  —  Bucureşti  1688,  şi  340  de  ani  de  la  tipărirea  Noului  Testament  din  1648, 
toate  fiind  încununate  cu  sărbătorirea  a  70  de  ani  de  la  Marea  Unire  din  1  Dec. 
1918,  realizările  fiind  o  cinstire  adusă  acestor  evenimente.  Apoi  arată  că  referatele 
vor  reliefa  aspecte  pozitive  mai  importante  ale  activităţii,  dar  în  acelaşi  timp  şi 
unele  lipsuri,  dovadă  că  trebuie  să  ne  îmbunătăţim  munca.  în  continuare  punctează 
cîteva  realizări  mai  importante,  adresîrd  mulţumiri  tuturor  celor  care  au  contri¬ 
buit  la  aceste  realizări,  ocîrmuirii  de  stat  în  frunte  cu  Domnul  Preşedinte  Nicolae 
Ceauşescu  care  a  readus  la  viaţă  scaunul  vlâdicesc  de  Alba  Iulia,  P.  F.  Părinte 
Patriarh  Teoctist,  conducerii  Onor.  Departament  al  Cultelor,  clericilor  şi  bunilor 
credincioşi  ai  Eparhiei. 

Prezintă  apoi  plenului  pe  meşterii  în  lemn  din  leud  —  Maramureş,  prezenţi 
la  lucrări,  care  au  ridicat  biserica  de  lemn  adusă  de  la  Acmar  la  Schitul  Sf.  Ioan 
Botezătorul  —  Alba  Iulia,  biserică  care  se  poate  vizita,  arâtînd  că  prin  larga  înţe¬ 
legere  a  autorităţilor  de  stat  s-a  primit  autorizaţia  pentru  marcarea  locului  fostei 
Mitropolii  a  Transilvaniei  rectitorită  de  Mihai  Viteazul  cu  o  biserică  memorială. 

Cu  aceste  gînduri  şi  simţăminte  P.  S.  Sa  declară  deschise  lucrările  Adunării 
Eparhiale. 

După  o  pauză  pentru  împărţirea  rapoartelor  pe  comisii  spre  studiere  şi  întoc¬ 
mirea  de  referate,  se  reiau  lucrările  în  plen. 

Referatul  Comisiei  administrativ-bisericeşti  este  prezentat  de  P.  C.  prot.  Ilarie 
Benchea  —  Aiud  şi  evidenţiază  responsabilitatea  fiecărui  preot  şi  a  fiecărui  oste¬ 
nitor  în  contextul  slujirii  Eparhiei  sub  purtarea  de  grijă  a  P.  S.  Episcop  Emilian. 
Prezintă  apoi  pe  capitole  activitatea  preoţilor  pe  tărîm  pastoral-misionar,  eveni¬ 
mente  mai  importante  din  viaţa  Eparhiei  (prăznuirea  a  10  hramuri,  sfinţirea  a 
2  biserici  şi  binecuvîntarea  a  4  biserici,  şi  oficierea  a  13  Sf.  Liturghii  în  Eparhie). 
Viaţa  monahala.  Situaţia  mişcărilor  de  personal  în  schemă:  numiţi  şi  hirotoniţi 
10  preoţi  şi  1  diacon,  transferaţi  11  preoţi,  6  pensionaţi,  etc.  Distincţii,  sancţiuni 
şi  realizarea  F.C.M.  pe  1988,  aducîndu-se  în  final  mulţumiri  tuturor  factorilor  care 
au  contribuit  la  împlinirile  Eparhiei. 

Referatul  Comisiei  culturale,  prezentat  de  P.  C.  pr.  Ioan  Galaţă  —  Cut,  relie¬ 
fează  susţinerea  învăţămîntului  religios,  conferinţele  de  orientare  şi  administrative, 
activitate  editorială  a  Eparhiei,  biblioteca  Centrului  Eparhial,  probleme  de  ocro¬ 
tire  a  P.C.N.  şi  activitatea  ecumenică,  vizite  primite,  turişti  din  ţară,  încheind  cu 
mulţumiri  aduse  celor  care  au  contribuit  la  aceste  realizări. 


86 


MITROPOLIA  ARDEALULUI 


Referatul  Comisiei  economice  prezentat  de  P.  C.  pr.  Aron  Aroneasa  —  Albeşti, 
evidenţiază  pe  capitole,  activităţi  edilitare  —  restaurări,  reconstrucţii  şi  întreţineri 
de  biserici  monumente  istorice  şi  nemonumente,  case  parohiale,  etc.,  activităţi 
economico-financiare  ale  Eparhiei,  activităţi  contabile-plan  de  măsuri  şi  perspec¬ 
tive  pentru  1989,  contul  de  execuţie  bugetară  pe  1987  şi  bugetul  pe  1989,  încheind 
cu  mulţumiri  pentru  ostenitorii  tuturor  împlinirilor. 

După  prezentarea  referatelor  s-a  trecut  la  discuţii  pe  marginea  referatelor 
expuse. 

1.  Au.  dr.  Traian  Mârza  —  arată  că  referatele  sînt  ample  şi  obiective  şi  că 
întotdeauna  e  loc  de  mai  bine.  Important  e  faptul  că  activitatea  e  frumoasă  şi  an 
de  an  s-a  mers  progresiv  cu  realizările.  A  amintit  apoi  de  necesitatea  punerii  în 
funcţiune  a  bibliotecii,  terminarea  monografiilor  de  către  preoţi,  aspect  foarte 
important  pentru  istoria  trecută  şi  prezentă  a  Bisericii  şi  poporului  nostru.  Face 
apoi  aprecieri  pozitive  la  pliantul  editat  cu  ocazia  aniversării  a  70  de  ani  de  la 
Unirea  din  1918  şi  evocă  amintiri  de  la  I  Decembrie,  entuziasmul  din  acea  zi, 
entuziasm  general  care  a  cuprins  întreaga  Transilvanie. 

2.  P.  C.  prot.  Ilie  Damian  —  Reghin,  apreciază  pozitiv  referatul  şi  remarcă 
cu  satisfacţie  că  Eparhia  de  Alba  Iulia  se  află  între  eparhiile  fruntaşe,  deşi  e 
t:nără.  Toate  realizările  se  datorează  P.  S.  Episcop  Emilian  care  depune  eforturi 
susţinute  pentru  noi  împliniri.  Aduce  apoi  mulţumiri  pentru  ediţia  critică  a  Noului 
Testament  căreia  i  se  fac  aprecieri  elogioase.  Legat  de  Sectorul  bisericesc  roagă  să 
se  aibă  în  vedere  parohiile  vacante  unde  trebuie  trimişi  preoţi  stabili,  bine 
pregătiţi. 

3.  DL  Gheorghe  Bulac  —  exprimă  alese  mulţumiri  faţă  de  P.  S.  Episcop  Emi¬ 
lian  ca  unul  care  a  fost  martor  la  25  ian.  1976  cînd  a  fost  înscăunat  la  Alba  Iulia 
şi  care  a  urmărit  an  de  an  eforturile  P.  S.  Sale  şi  realizările  pentru  care  îi  urează 
sănătate  şi  viaţă  îndelungată,  amintind  de  apropiata  aniversare  a  Republicii  cinstită 
de  toţi  fiii. 

4.  Dl.  Platou  Dumitru  —  epitrop  la  parohia  Topliţa  II,  îşi  arată  bucuria  pen¬ 
tru  realizările  prezentate  în  cele  trei  referate  şi  menţionează  o  împlinire  a  parohiei 
sale,  împrejmuirea  unui  vechi  cimitir  de  300  de  ani  şi  ridicarea  unei  cruci  în  memo¬ 
ria  eroilor  şi  strămoşilor  care  odihnesc  aici. 

5.  DL  Haţegan  Pavel  —  economist  Tîrnăveni,  îşi  exprimă  bucuria  pentru  reali¬ 
zările  Eparhiei  şi  aduce  mulţumiri  P.  S.  Episcop  Emilian,  urîndu-i  sănătate,  putere 
de  muncă  pentru  a  conduce  pe  credincioşi  pe  calea  mîntuirii,  vorbeşte  apoi  despre 
Unirea  cea  mare  reamintindu-1  pe  O.  Goga  poetul  „pătimirii  noastre"  al  cărui  vis 
din  poezia  sa  s-a  împlinit  la  1  Decembrie. 

Luînd  cuvîntul  P.  C.  vicar  loan  Andreicuţ  arată  că  evenimentele  sărbătorite 
se  înscriu  într-0  perioadă  a  anului  bisericesc,  a  postului  Crăciunului  care  ne  pre¬ 
găteşte  pentru  marele  Praznic  al  Naşterii  Domnului,  praznic  despre  care  r>r.  prof. 
D.  Stăniloae  spunea  că  este  unul  dintre  cele  5  acte  ale  operei  de  mîntuire  a  nea¬ 
mului  omenesc:  Naşterea,  Jertfa,  învierea,  înălţarea  şi  Pogorîrea  Sf.  Duh  (înte¬ 
meierea  văzută  a  Bisericii)  —  Adunarea  Eparhială  reprezintă  cu  alte  cuvinte 
Biserica  văzută  la  dimensiunea  Episcopiei  noastre  şi  pentru  activitatea  pastorală 
şi  buna  gospodărire  acest  forum  are  o  mare  importanţă.  Aceste  două  laturi,  prin 
purtarea  de  grijă  şi  povăţuirea  înţeleaptă  a  P.  S.  Episcop  Emilian  sînt  făgaş  bun, 
iar  ostenelile  preoţilor  şi  credincioşilor  vor  fi  răsplătite  de  Dumnezeu.  In  viitor, 
spune  P.  C.  Sa.  vom  avea  la  inimă  şi  lipsurile  pentru  ca  munca  să  aducă  mai  bună 
şi  mai  multă  roadă. 

P.  C.  Sa  aduce  mulţumiri  mai  întîi  lui  Dumnezeu  pentru  binefacerile  revărsate 
asupra  Eparhiei,  apoi  P.  S.  Episcop  Emilian  pentru  osîrdia  cu  care  ne  conduce  pe 
noi,  colaboratorii  din  Centrul  Eparhial,  şi  membrilor  Adunării  Eparhiale  care  sînt 
alături  de  toţi  ostenitorii,  punînd  sufletul  pentru  bunul  mers  al  Bisericii  stră¬ 
moşeşti. 

Se  dă  apoi  citire,  în  plenul  Adunării,  telegramei  adresată  Domnului  Nicolae 
Ceauşescu,  Preşedintele  R.  S.  România,  apoi  scrisorilor  trimise:  P.  F.  Patriarh 
Teoctist  şi  I.  P.  S.  Antonie,  Mitropolitul  Ardealului. 

Apropiindu-se  de  încheierea  lucrărilor,  P.  C.  vicar  loan  Andreicuţ  supune  la 
vot  referatele  comisiilor  care  sînt  votate  în  unanimitate. 

Mulţumind  tuturor 1  pentru  participare  P.  C.  Sa  din  încredinţarea  P.  S.  Episcop 
Emilian  declară  închise  lucrările  Adunării  Eparhiale,  făcîndu-se  în  final,  rugăciunea. 

• 

A  urmat  o  agapă  la  care  au  participat  toţi  cei  prezenţi,  cîntîndu-se  „Pe-al 
nostru  steag  e  scris  unire44  şi  colinde  tradiţionale.  Membrii  Adunării  Eparhiale 
s-au  deplasat  apoi  la  Schitul  Sf.  Ioan  Botezătorul  pentru  a  vedea  biserica  din 
lemn  nou  construită  şi  noile  edificii  realizate  în  ultimul  timp,  care  se  înscriu  în 
zestrea  edilitară  a  Eparhiei,  a  oraşului  Alba  Iulia. 

Pr.  Petru  Pleşa 
Consilier  administrativ 


DIN  VIAŢA  BISERICEASCA  IN  EPARHIA  ORADIEI 


I.  Sfinţiri  şi  binecuvântări  de  biserici 

i 

Nojorid.  La  âmvijtaţiîa  credincioşilor  din  parohia  Nojorid ,  prot.  Oradea  şi  a 
păstorului  lor  sufletesc,  ca  şi  a  Consiliului  parohial,  P.  S.  Episcop  Vasile  a  răspuns 
cu  multă  bucurie  sufletească  de  a  veni  în  mijlocul  lor,  duminică,  6  noiembrie  1988, 
spre  a  le  binecuvînta  jertfa  şi  ostenelile  întru  înnoirea  exterioară  şi  interioară  în 
ultimii  ani  a  sfîntului  lor  locaş  de  închinăciune. 

Biserica,  avînd  hramul  „Adormirea  Maicii  Domnului44,  a  fost  zidită  în  anul 
1892  şi  sfinţită  de  arhiereu  la  2  iulie  1893.  De-a  lungul  celei  aproape  a  100  de  ani 
de  existenţă  i  s-au  făcut  în  mod  regulat  lucrările  de  întreţinere,  iar  la  intervale 
mai  mari  şi  reparaţii  capitale.  Ultima  dintre  acestea  s-a  efectuat  între  anii  1984  şi 
1988,  în  timpul  păstoririi  vrednicului  preot  Titus  Scurt  (care  păstoreşte  din  1980), 
ajutat  îndeaproape  de  membrii  Consiliului  şi  Comitetul  parohial,  dar  mai  ales  prin 
jertfelnicia  bunilor  credincioşi.  In  exterior,  zidurile  bisericii  au  fost  tencuite  în 
terasit,  s-au  confecţionat  două  uşi  masive  din  stejar,  s-a  construit  gard  nou  din 
grilaj  de  fier  şi  s-a  turnat,  spre  protejare,  un  trotuar  în  jurul  pereţilor.  In  inte¬ 
rior,  a  fost  împodobită  (bolta  şi  pereţii)  cu  o  foarte  frumoasă  pictură,  în  stil  neo- 
bizantin,  executată  în  tempera  grasă  de  pictorul  Alexandru  Conţ  din  Bucureşti,  cu 
care  prilej  s-au  înlăturat  şi  vestigiile  străine  de  cultul  ortodox.  S-a  recondiţionat 
iconostasul  şi  s-a  construit  un  cafas  (cor)  nou.  De  asemenea,  a  fost  înzestrată  cu 
odăjdii  noi,  cu  cărţi  şi  obiecte  de  cult  noi,  cu  covoare  şi  alte  obiecte  de  înfrumuse¬ 
ţare.  Tot  acum,  s-a  făcut  şi  instalaţie  pentru  trasul  automat  electric  al  clopotelor. 

Slujba  de  binecuvântare  a  acestor  lucrări  s-a  săvîrşit  de  către  P.  S.  Episcop 
Vasile  al  Oradiei,  înconjurat  de  un  sobor  de  13  preoţi  şi  3  diaconi,  în  prezenţa  unui 
foarte  mare  număr  de  credincioşi  din  localitate  şi  din  împrejurimi.  După  slujba  de 
binecuvântare,  s-a  continuat  cu  Sf.  Liturghie,  răspunsurile  fiind  date  de  obştea  cre¬ 
dincioşilor. 

In  cadrul  Sf.  Liturghii,  diaconul  Mance  Ioan,  licenţiat  în  teologie,  a  fost 
hirotonit  întru  preot  pe  seama  parohiei  lanoşda,  prot.  Oradea,  iar  absolventul  de 
seminar  Deac  Dumitru  a  fost  hirotonit  întru  diacon. 

Predica  zilei  a  fost  ţinută  de  Părintele  consilier  eparhial  Vasile  Sabău.  Preotul- 
paroh  Titus  Scurt,  pentru  asidua  activitate  duhovnicească  şi  gospodărească,  a  fost 
distins  cu  rangul  de  iconom,  întru  care  a  primit  şi  hirotesia. 

După  otpust,  părintele  prot.  Aurel  Puşcaş  a  dat  citire  hrisovului  şi  l-a  bine- 
ventat  pe  chiriarh,  iar  preotul-paroh  a  făcut  dare  de  seamă  asupra  lucrărilor  exe¬ 
cutate,  aducînd  cuvenitele  mulţumiri  celor  îndreptăţiţi.  Apoi  s-a  dat  citire  scrisorii 
arhiereşti  de  apreciere,  din  care  s-a  înmînat  cîte  un  exemplar  preotului-paroh  şi 
membrilor  Consiliului  parohial. 

In  cuvîntul  de  învăţătură,  ierarhul  a  abordat  mai  multe  chestiuni,  toate 
însemnate,  precum:  importanţa,  necesitatea  şi  folosul  sufletesc  al  picturii  biseri- 


88 


MITROPOLIA  ARDEALULUI 


cilor  noastre  într-un  stil  unitar,  după  chipul  celor  din  Molydova  şi  Muntenia, 
mai  ales  în  părţile  de  dincoace  de  Carpaţi,  aceasta  contribuind  şi  mai  mult  la  întă¬ 
rirea  unităţii  noastre  bisericeşti  şi  totodată  şi  naţionale-culturale.  Pe  această  linie, 
a  amintit  şi  însemnătatea  primei  tipăriri  a  întregii  Sf.  Scripturi  în  limba  română, 
acum  300  de  ani,  cunoscută  sub  numele  de  Biblia  de  la  Bucureşti  (1688),  din  timpul 
domniei  lui  Şerban  Cantacuzino  (1678 — 1688).  La  fel,  a  amintit  şi  despre  Unirea 

cea  Mare  de  la  1  Decembrie  1918,  de  la  a  cărei  făurire  se  împlinesc  acum  70  de  ani, 

eveniment  pe  care  sâ-1  întîmpinâm  cu  mult  entuziasm.  In  încheiere,  a  adus  cuvinte 
de  laudă  credincioşilor  pentru  jertfelnicie,  iar  preotului-paroh  pentru  strădanie, 
îndemnîndu-i  pe  toţi  să  muncească  cu  rîvnă  pe  ogoare  şi  la  celelalte  locuri  de 
muncă,  pentru  bunăstarea  materială  şi  spirituală  a  poporului. 

Auşeu.  La  data  de  8  noiembrie  1988,  de  sărbătoarea  Sf.  Arhangheli  Mihail  şi 
Gavriil,  care  este  şi  hramul  bisericii  din  parohia  Auşeu,  prot.  Oradea,  P.  S.  Episcop 
Vasile,  în  mijlocul  unui  sobor  de  10  preoţi  şi  4  diaconi,  şi  în  prezenţa  unui  mare 

număr  de  credincioşi  din  parohie  şi  din  împrejurimi,  a  săvirşit  slujba  de  sfinţire 

a  bisericii  parohiale  de  aici  şi  a  binecuvîntat  lucrările  de  înnoire  ale  ei  din 
ultimii  ani. 

Biserica  a  fost  construită  în  anul  1888,  deci  exact  cu  o  sută  de  ani  în  urmă, 
sub  păstorirea  preotului  Petru  Feier,  dar  fără  să  fi  fost  sfinţită  de  arhiereu  pinâ 
azi.  după  ce  între  anii  1983  şi  1988,  în  timpul  păstoririi  tînărului  şi  vrednicului 
preot  Viorel  Mai,  i  s-au  făcut  însemnate  lucrări  de  reparaţii  generale.  In  exterior 
s-a  retencuit  în  terasit,  s-a  recondiţionat  acoperişul  şi  s-a  împrejmuit  cu  gard  din 
grilaj  de  fier.  Vrednică  de  amintire  este  împodobirea  ancadramentului  uşii  de 
intrare,  de  sub  turn,  cu  cununa  celor  12  Sf.  Apostoli,  avîndu-1  în  mijloc  pe  Mîntui- 
torul  Hristos.  In  interior,  a  fost  împodobită  cu  zugrăveală  nouă  şi  cu  cîteva  scene 
biblice  pictate  în  frescă,  cu  măiserie  (ca  şi  cununa  Sf.  Apostoli),  de  pictorii  Virgil 
şi  Livia  Pavel  din  Sibiu,  două  talente  în  curs  de  afirmare.  De  asemenea,  a  fost 
revopsit  întregul  mobilier. 

Tot  în  această  perioadă,  i  s-au  făcut  reparaţii  capitale  şi  casei  parohiale,  în 
exterior  şi  interior,  fiind  şi  împrejmuită  cu  gard  nou.  In  această  casă,  s-a  născut 
omul  de  mare  cultură  Alexandru  Roman,  însemnat  luptător  pentru  drepturile 
românilor  din  Ardeal  în  timpul  monarhiei  austro-ungare.  Faptul  este  consemnat 
pe  o  placă  memorialâ  aşezată  pe  zidul  casei  parohiale.  In  timpul  efectuării  lucră¬ 
rilor  de  înnoire,  preotul-paroh  a  fost  ajutat  cu  multă  tragere  de  inimă  de  membrii 
Consiliului  şi  Comitetului  parohial,  în  special  de  vechii  epitropi  Ioan  şi  Vasile 
Dejeu  şi  de  actualii  epitropi  Aron  Dejeu  şi  Miron  Ardelean. 

După  slujba  de  sfinţire  a  bisericii,  s-a  oficiat  Sf.  Liturghie,  răspunsurile  fiind 
date  cu  multă  însufleţire  de  mulţimea  credincioşilor.  Cu  acest  prilej  diaconul 
Dumitru  Deac,  absolvent  de  seminar,  a  fost  hirotonit  întru  preot  pe  seama  parohiei 
Baba  Novac,  prot.  Cărei,  iar  licenţiatul  în  teologie  Drâgan  Petru  a  fost  hirotonit 
întru  diacon. 

După  încheierea  Sf.  Liturghii,  părintele  protopop  Aurel  Puşcaş  a  citit  docu¬ 
mentul  de  zidire  şi  înnoire  a  bisericii  şi  a  adresat  ierarhului  un  cald  cuvînt  de 
bun  venit.  Apoi  preotul-paroh  Viorel  Mal  a  făcut  un  scurt  raport  despre  starea 
religioasă  a  credincioşilor  şi  despre  lucrările  efectuate,  exprimînd  mulţumiri  cre¬ 
dincioşilor  şi  aleasă  recunoştinţă  ierarhului  pentru  ajutorul  material  şi  moral,  pre¬ 
cum  şi  pentru  distincţia  acordată.  In  continuare,  s-a  dat  citire  scrisorii  arhiereşti 
de  apreciere. 

A  urmat  apoi  cuvîntul  de  învăţătură  al  P.  S.  Episcop  Vasile,  care  —  în  legă¬ 
tură  cu  sărbătoarea  zilei  —  a  vorbit  despre  îngeri,  în  general,  ca  făpturi  pur  spiri¬ 
tuale,  create  de  Dumnezeu  pentru  preamărirea  sa  şi  pentru  ajutorarea  credincioşilor 
pe  calea  cea  bună  întru  împlinirea  voii  lui  Dumnezeu.  In  mod  special,  s-a  oprit 
asupra  Sf.  Arhangheli  Mihail  şi  Gavril,  precum  şi  asupra  însemnătăţii  hramului 
unei  biserici,  ca  şi  asupra  însemnătăţii  slujbei  de  sfinţire  a  unei  biserici.  In  înche¬ 
iere,  a  lăudat  vrednicia,  atît  a  înaintaşilor,  cît  şi  a  celor  prezenţi,  a  primilor  pen¬ 
tru  că,  exact  cu  o  sută  de  ani  în  urmă,  sub  stăpînirea  vitregă,  străină,  au  înălţat 
un  aşa  de  măreţ  locaş  de  închinăciune,  iar  a  celor  de  azi  pentru  că  au  înnoit-o  şi 
împodobit-o  atît  de  frumos,  lâsînd  o  scumpă  moştenire  urmaşilor.  Drept  urmare, 
chiriarhul  a  înmînat  membrilor  Consiliului  parohial  scrisori  arhiereşti  de  apre- 

ciere,  iar  preotului-paroh  Viorel  Mal,  pentru  zelul  şi  activitatea  pastorală  rodnică, 
i-a  conferit  distincţia  de  iconom,  întru  care  l-a  şi  hirotesit.  Pe  toţi  cei  de  faţă  i-a 
îndemnat  să  fie  în  continuare  buni  fii  ai  Bisericii  strămoşeşti  ortodoxe  române 
şi  devotaţi  cetăţeni  ai  Patriei  noastre  dragi. 


II.  Te-Deum  pentru  sărbătorirea  a  70  de  ani  de  la  Unirea  cea  Mare 

i  t 

Duminică,  4  decembrie  1988,  după  săvîrşirea  Sf.  Liturghii  arhiereşti  în  Cate¬ 
drala  episcopală  (Biserica  cu  Lună)  din  Oradea,  P.  S.  Episcop  Vasile,  împreună  cu 
soborul  de  preoţi  şi  diaconi  de  la  Sf.  Liturghie  şi  în  prezenţa  unui  foarte  mare 
număr  de  credincioşi,  a  oficiat  slujba  Te-Deumului  întru  amintirea  şi  cinstirea 
epocalului  eveniment  al  Unirii  celei  Mari  de  la  1  Decembrie  1918,  la  Alba  Iulia, 
de  la  a  cărui  înfăptuire  s-au  împlinit,  cu  patru  zile  în  urmă,  70  de  ani. 

Ierarhul,  într-un  însufleţit  cuvînt,  a  evocat  însemnătatea  acestui  mare  eve¬ 
niment  din  istoria  poporului  nostru,  cînd  românii  din  toate  localităţile  Transilva¬ 
niei,  Banatului,  Crişanei  şi  Maramureşului,  prin  reprezentanţii  lor  oficiali,  în  număr 
de  1228,  iar  neoficiali  peste  100.000,  au  votat  unirea  lor,  pentru  vecie,  cu  Patria- 
Mamă. 

Istoria  Transilvaniei,  a  spus  vorbitorul,  cuprinde  un  şir  de  năzuinţe  şi  lupte 
ale  românilor  din  aceste  părţi,  lipsiţi  de  veacuri  de-a  rîndul  de  cele  mai  elemen¬ 
tare  drepturi  naţionale,  sociale  şi  bisericeşti  de  către  asupritori.  Viaţa  românilor 
transilvăneni  s-a  dezvoltat  in  decursul  timpurilor  în  strînsă  legătură  cu  a  celor  din 
sudul  şi  estul  Carpaţilor.  Totdeauna  românii  de  pe  aceste  plaiuri  au  avut  trează 
conştiinţa  unităţii  lor  naţionale,  culturale  şi  de  credinţă  ortodoxă  cu  fraţii  lor  din 
celelalte  provincii  româneşti.  De  aceea,  este  foarte  firească  întreaga  lor  luptă  de-a 
lungul  veacurilor  de  a  se  elibera  de  sub  vitrega  asuprire  a  stâpînirii  străine  şi  de 
a  se  uni  cu  fraţii  lor  de  peste  munţi.  Un  prim  pas  în  această  direcţie,  deşi  pentru 
foarte  scurt  timp,  l-a  făcut  Mihai  Viteazul,  în  anul  1600,  iar  în  mod  definitiv  s-a 
făcut  la  1  Decembrie  1918,  tot  în  cetatea  Alba  Iuliei.  A  fost  ziua  în  care  s-a  împli¬ 
nit  dorul  de  libertate  şi  unitate  a  poporului  român,  dorul  de  a  trăi  în  demnitate 
pe  pămîntul  moşilor  şi  strămoşilor  lui.  Dacă  am  asemăna  istoria  poporului  nostru, 
a  spus  P.  S.  Sa,  cu  curgerea  unui  rîu,  atunci  ziua  de  1  Decembrie  1918  se  poate 
asemăna  cu  ziua  în  care  s-au  prăbuşit  toate  zăgazurile  care  au  stat  în  calea  curgerii 
acestui  rîu.  Atunci  s-a  eliberat  pe  deplin  poporul  nostru  de  asuprirea  vrăjmaşă, 
atunci  şi-a  putut  exprima  liber  bucuria  de  a  trăi  toţi  fraţii  împreună,  de  a  măr¬ 
turisi  aceeaşi  credinţă  şi  aceeaşi  vrere  de  o  parte  şi  de  alta  a  Carpaţilor.  Iată  de 
ce  noi  nu  vom  uita  niciodată  ziua  cea  mare  de  la  1  Decembrie  1918,  mai  ales  noi 
românii  de  la  margine  de  ţară. 

In  încheiere,  P.  S.  Sa  a  arătat  că  Biserica  Românească  din  Ardeal  a  avut  şi 
ea  partea  ei  de  contribuţie  la  făurirea  României  Mari,  de  aceea  şi  noi,  azi,  la  cea 
de  a  70-a  aniversare  a  acestui  istoric  eveniment,  aducem,  prin  rugăciunile  înălţate, 
mulţumită  bunului  Dumnezeu  şi  prinos  de  recunoştinţă  tuturor  celor  care  au  luptat 
şi  s-au  jertfit  pentru  făurirea  acestui  măreţ  ideal  naţional,  şi  facem  legămînt  că 
vom  lupta  pentru  păstrarea  şi  întărirea  moştenirii  ce  ne-au  lăsat-o  înaintaşii,  mun¬ 
cind  cu  rîvnă  pentru  ca  ţara  noastră  să  fie  tot  mai  frumoasă,  mai  bogată  şi  mai 
puternică,  liberă  şi  independentă.  Transilvania  fiind  unită  pe  veci  cu  România, 
fiii  poporului  nostru,  înfrăţiţi  în  muncă  cu  naţionalităţile  conlocuitoare  în  deplină 
libertate,  egalitate  şi  respect,  zidesc  o  viaţă  nouă  şi  fericită  pentru  toţi. 


III.  Concerte  de  colinde 

Oradea.  Ca  în  fiecare  an,  şi  în  cel  de  faţă  (1988),  în  legătură  cu  praznicul  Naş¬ 
terii  Domnului,  s-au  desfăşurat  în  oraşul  de  reşedinţă,  şi  nu  numai  aici,  îndătina¬ 
tele  concerte  de  colinde  şi  programe  cu  datini  de  Crăciun.  Ca  întotdeauna,  primul 
concert  a  avut  loc  în  duminica  premergătoare  (18  decembrie  1988)  praznicului,  în 
Catedrala  episcopală  (Biserica  cu  Lună)  din  Oradea,  în  legătură  cu  slujba  vecerniei, 

în  prezenţa  P.  S.  Episcop  Vasile  şi  a  unui  foarte  mare  număr  de  credincioşi.  Bogatul 
şi  variatul  program  de  colinde  a  fost  susţinut  de  corul  catedralei  sub  conducerea 
preotului  catedral,  Traian  Codilâ,  şi  de  corul  bisericii  Sf.  Nicolae  (Catedrala  II), 
dirijat  de  preotul-paroh  Gheorghe  Pruteanu.  In  aceeaşi  duminică,  după  otpustul 
liturghiei  arhiereşti  în  Biserica  cu  Lună,  un  grup  de  colindători,  instruit  de  diaco¬ 
nul  Gheorghe  Bâbuţ,  a  prezentat  cu  mult  succes  datina  de  Crăciun  Vicleimul.  Cele 
două  coruri  au  prezentat  acelaşi  program  şi  în  seara  de  Ajun,  în  frumosul  Para¬ 
clis  de  la  reşedinţa  episcopală,  care,  ca  în  fiecare  an,  s-a  dovedit  neîncăpător  pen¬ 
tru  marele  număr  de  credincioşi  dornici  de  a  gusta  mireasma  tradiţiilor  noastre 
creştineşti  şi  româneşti.  Aici  şi-a  dat  concursul  şi  grupul  de  colindători  din  parohia 
Cheresig,  sub  îngrijirea  preotului-parch  Dumitru  Sonea,  interpretînd  autentic  vechi 
colinde  din  părţile  locului,  producînd  o  plăcută  impresie  asupra  celor  prezenţi. 

In  seara  zilei  de  22  decembrie  1988,  în  Paraclisul  de  la  reşedinţa  episcopală  a 
fost  prezentat  un  select  program  de  colinde  de  renumitul  cor  de  cameră  din  Oradea 
„Camerata  Felix ",  laureat  al  multor  concursuri  şi  festivaluri  muzicale  din  ţară 
şi  de  peste  hotare  de  sub  conducerea  profesorului  Avram  Geoldeş.  In  interpreta¬ 
rea  colindelor  prezentate,  cei  12  componenţi  ai  formaţiei  s-au  dovedit,  sub  mîna  mă¬ 
iastră  a  dirijorului  lor,  adevăraţi  profesionişti,  realizînd  sonorităţi  echilibrate  şi 
cultivate,  de  ireproşabilă  curăţenie  a  intonaţiei.  Ei  au  reuşit  să  creeze  o  adevărată 
atmosferă  de  seară  de  Ajun,  încîntînd  şi  impresionînd  profund  pe  cei  de  faţă,  drept 
care  P.  S.  Episcop  Vasile,  în  numele  participanţilor  şi  al  său  personal,  le-a  exprimat 
sincere  felicitări  şi  călduroase  mulţumiri. 

Ca  şi  în  anii  precedenţi,  ierarhul  a  participat  şi  în  acest  an,  în  după-amiaza 
zilei  de  23  decembrie  1988  (în  legătură  cu  vecernia),  la  o  frumoasă  seară  de  colinde 
şi  de  datini  strămoşeşti  în  frumoasa  biserică  parohială  Oradea-Vii  (cartierul  C.F.R.). 
Programul,  foarte  bogat  şi  variat,  inclusiv  datina  de  Crăciun  Vicleimul,  a  fost  pre¬ 
gătit,  pe  grupe  de  vîrste,  de  către  osîrdnicii  preoţi-parohi  Gheorghe  Nemeş  şi 
Dumitru  Megheşan  şi  de  cîntăreţul  bisericesc  Ioan  Negrău,  licenţiat  în  teologie, 
şi  s-a  bucurat  de  aprecierea  şi  mulţumirea  atît  a  P.  S.  Episcop  Vasile,  cît  şi  a 

marelui  număr  de  credincioşi  ce  au  umplut  biserica  pînâ  la  refuz,  aşa  cum  a  fost 

şi  în  celelalte  biserici. 

In  prima  zi  de  Crăciun,  după  ce  Liturghia  arhierească,  cu  citirea  Pastoralei 
arhipâstorului,  a  fost  săvîrşitâ  în  Biserica  cu  Lună  din  Oradea,  după-masă  vecernia 
s-a  oficiat  în  biserica  Sf.  Ierarh  Nicolae  (Catedrala  II)  din  Oradea,  în  legătură  cu 
care  s-a  repetat  programul  de  colinde  al  celor  două  coruri  catedrale,  în  prezenţa 
P.  S.  Episcop  Vasile  şi  a  unui  nespus  de  mare  număr  de  credincioşi. 

Satu  Mare  şi  Cărei.  Ca  în  fiecare  an,  din  1971,  de  cînd  arhipăstoreşte  P.  S. 

Episcop  Vasile,  cea  de  a  doua  zi  de  Crăciun  este  dedicată  de  chiriarh  credincioşilor 

din  municipiul  Satu  Mare,  iar  cea  de  a  treia  zi  credincioşilor  din  oraşul  Cărei. 

In  acest  an  (1988),  în  Satu  Mare,  ierarhul,  însoţit  de  părintele  vicar  eparhial 
Augustin  Lucian,  a  săvîrşit  Sf.  Liturghie  în  frumoasa  biserică,  ca  o  adevărată 
catedrală.  Adormirea  Născătoarei  de  Dumnezeu,  cu  soborul  preoţilor  din  municipiu, 
in  frunte  cu  părintele  protopop  Ioan  Ţolescu,  care,  după  otpust,  l-a  bineventat  pe 
ierarh,  exprimîndu-i  respectuoase  mulţumiri  pentru  deosebita  grijă  şi  atenţie  ce 
o  arată  credincioşilor  şi  preoţilor  din  oraşul  Satu  Mare.  Apoi  Corul  parohial  a  pre¬ 
zentat  un  reuşit  program  de  colinde,  iar  un  grup  de  colindători,  de  toate  vîrstele, 
dar  mai  ales  copii  şi  tineret,  din  parohia  Negreşti-Oaş ,  a  intonat  cu  multă  simţire 
şi  căldură  un  frumos  buchet  de  colinde  din  Ţara  Oaşului,  multe  din  ele  cu  un 
puternic  iz  arhaic.  In  după-amiaza  aceleiaşi  zile  şi  cu  acelaşi  sobor  de  preoţi  şi 
diaconi,  ierarhul  a  oficiat  slujba  vecerniei  în  impozanta  biserică  Sf.  Arh.  Mihail  şi 
Gavriil  din  Satu  Mare,  o  adevărată  catedrală  şi  aceasta,  cu  care  prilej  corul  acestei 
biserici  a  oferit  un  bogat  şi  variat  program  de  colinde  şi  poezii  religioase.  Ierarhul 

a  exprimat  cuvinte  de  apreciere  şi  mulţumire  colindătorilor  de  la  ambele  biserici. 

• 

A  treia  zi  de  Crăciun,  chiriarhul,  însoţit  de  părintele  vicar  eparhial  Augustin 
Lucian,  a  săvîrşit  Sf.  Liturghie  în  biserica  parohială  din  oraşul  Cărei,  înconjurat 
de  soborul  preoţilor  din  Cărei  şi  cîţiva  din  jur,  în  frunte  cu  părintele  protopop 
Costache  Mirea,  care  la  sfîrşitul  Sf.  Liturghii  a  adresat  P.  S.  Sale  un  cald  cuvînt 
de  bun  venit  şi  aleasă  recunoştinţă  pentru  bunăvoinţa  de  a  învrednici  în  fiecare 
an,  în  cea  de  a  treia  zi  de  Crăciun,  pe  credincioşii  şi  preoţii  din  oraşul  Cărei  de 
prezenţa  P.  S.  Sale,  împărtăşindu-le  de  fiecare  dată  ziditor  cuvînt  de  învăţătură  şi 


VIAŢA  BISERICEASCA 


91 


s 


îndemnuri  de  viaţă  creştinească  şi  românească.  După  otpust,  marele  număr  de  cre¬ 
dincioşi  a  dat  glas  unui  însemnat  număr  de  colinde  strămoşeşti  din  partea  locului, 
iar  o  echipă  de  colindători  din  parohia  Cehul  a  prezentat  cu  multă  simţire  datina 
de  Crăciun  Viflaimul.  Ierarhul  a  exprimat  tuturor  mulţumiri  şi  felicitări. 

La  toate  aceste  concerte  de  colinde  din  Oradea,  Satu  Mare  şi  Cărei,  P.  S. 
Episcop  Vasile  a  vorbit  cu  multă  căldură  şi  însufleţire  despre  frumuseţea  colinde¬ 
lor  şi  datinilor  noastre  strămoşeşti,  în  legătură  cu  naşterea  dumnezeiescului  Prunc 
Iisus,  arâtînd  rolul  lor  religios  şi  cultural  în  viaţa  poporului  român,  îndeosebi  în 
păstrarea  aceluiaşi  grai  românesc  pe  întinsul  teritoriului  locuit  de  români.  Colin¬ 
dele  religioase,  a  spus  P.  S.  Sa,  au  intrat  de  la  începutul  formării  poporului  român 
în  structura  sa  spirituală,  încît,  împreună  cu  cîntecele  de  vitejie,  cu  doinele  şi  bala¬ 
dele  fac  parte  din  bogatul  tezaur  al  culturii  noastre,  drept  care  trebuie  să  le  culti¬ 
văm  în  continuare  şi  să  le  lăsăm  scumpă  moştenire  urmaşilor  noştri.  Ele  aduc, 
deodată,  în  vatra  sufletului  nostru,  simţămîntul  unirii  cu  Dumnezeu  şi  cu  neamul 
românesc  de  pretutindeni.  Peste  tot.  ierari  ul  a  urat  tuturor,  sărbători  fericite  şi 
un  An  Nou  al  păcii,  al  belşugului  şi  al  înţelegerii  între  oameni  şi  popoare. 

Cu  acestea,  se  încheie  încă  un  an  de  activitate  în  slujba  Bisericii  şi  a  neamu¬ 
lui  şi  a  preamăririi  lui  Dumnezeu,  căruia  îi  dăm  mulţumită  pentru  toate,  rugîndu-1 
să  ne  ajute  şi  în  noul  an  ce  ne  aşteaptă. 

Diacon  Dr.  Teodor  Savu 


IV.  Şedinţa  Consiliului  Eparhial 

La  12  noiembrie  1988  a  avut  loc  la  Centrul  episcopal  din  Oradea  şedinţa  Con¬ 
siliului  Eparhial,  sub  preşedinţia  Prea  Sfinţitului  Episcop  Vasile. 

In  cuvîntul  de  deschidere,  Chiriarhuî  a  pus  în  dezbatere  activitatea  desfăşu¬ 
rată  în  toate  sectoarele  în  cursul  acestui  an,  apreciind  că  aceasta  a  rodit  fructuos, 
prin  rîvna  şi  strădaniile  slujitorilor  sfintelor  altare,  ca  şi  prin  dragostea  şi  jertfel- 
nicia  bunilor  noştri  credincioşi.  „Dar,  a  relevat  Prea  Sfinţia  Sa,  recolta  acestui  an 
trebuie  conjugată  cu  prisosul  celor  ce  vor  fi,  căci  viaţa  bisericească  trebuie  să  fie 
mereu  vie  şi  dinamică.  Privind  în  urmă,  se  cuvine  să  cîntărim  ce  am  făcut  şi  cum 
am  făcut,  pentru  ca  să  putem  da  răspuns  bun  în  faţa  lui  Dumnezeu  şi  a  oamenilor 
despre  misiunea  noastră.  Dacă  privim  în  viitor,  trebuie  să  ne  întrebăm  ce  vom 
face  mai  mult,  ca  astfel  să  ne  împlinim  misiunea  noastră  pe  deplin 

In  continuare,  Ierarhul  a  relevat  aportul  slujirii  pastoral-misionare  în  cadrul 
progresului  vieţii  bisericeşti.  Potrivit  îndrumărilor  care  s-au  dat,  această  lucrare 
s-a  intensificat  în  întreaga  eparhie,  cu  rezultate  frumoase,  dar,  potrivit  cunoscutului 
îndemn  paulin  care  spune  că  cel  care  stă  să  ia  aminte  să  ru  cadă,  este  necesar  ca 
şi  această  slujire  să  urmeze  un  curs  ascendent,  cuprinzînd  şi  problemele  noi  care 
apar  în  faţa  noastră. 

Sînt  prezentate  apoi  rapoartele  secţiilor  Centrului  Eparhial  asupra  activităţii 
desfăşurate  în  anul  1988:  Prot.  Augustin  Lucian,  vicar  administrativ,  şi  Prot.  Dorel 
Rusu,  inspector  eparhial,  la  secţia  culturală,  Prot.  Nicolae  Mara,  consilier  adm.-bis., 
la  secţia  bisericească  şi  Prot.  Vasile  Sabău,  consilier  economic,  la  secţia  economică, 
după  care  contabilul-şef  Traian  Miclea  dă  citire  execuţiei  bugetare  pe  anul  1988 
şi  planului  financiar  al  Centrului  Eparhial  pe  1989. 

Rapoartele  au  fost  supuse,  fiecare  în  parte,  dezbaterilor  generale,  după  care 
s-au  aprobat,  urmînd  a  fi  prezentate  Adunării  Eparhiale. 

In  încheiere,  Prea  Sfinţitul  Episcop  Vasile  a  sintetizat  concluziile  ce  s-au  des¬ 
prins  în  urma  tuturor  celor  ce  s-au  discutat  şi  a  dat  îndemnuri  în  folosul  unei  păs¬ 
toriri  rodnice  în  toate  parohiile  din  cuprinsul  eparhiei,  ca  şi  pentru  slujirea  cu 
devotament  a  înaltelor  năzuinţe  ce-i  animă  pe  toţi  fiii  patriei  scumpe. 


V.  Sesiunea  Adunării  Eparhiale  a  Episcopiei  Oradiei 

In  sala  de  şedinţe  a  Episcopiei  Oradiei  a  avut  loc,  duminică,  13  noiembrie 
1988,  sesiunea  anuală  a  Adunării  Eparhiale.  Lucrările  au  fost  precedate  de  săvîrşi- 

rea  Sfintei  Liturghii  în  Paraclisul  episcopal  de  către  un  sobor  avînd  în  frunte  pe 
Prea  Sfinţitul  Episcop  Vasile.  Dumnezeiasca  slujbă  a  fost  împodobită  şi  cu  o  hiro¬ 
tonie  întru  preot  şi  urmată  de  Te-Deumul  îndătinat,  cu  chemarea  Sfîntului  Duh. 

Adunarea  Eparhială  a  fost  deschisă  printr-un  amplu  cuvînt  al  Chiriarhuiui, 
care  a  spus: 

„Ne  aflăm  spre  sfîrşitul  unui  an  şi  potrivit  rinduielilor  noastre  bisericeşti  sîn- 
tem  chemaţi,  ca  reprezentanţi  ai  clerului  şi  credincioşilor  noştri  în  şedinţa  Adunării 
Eparhiale  anuale.  Scopul  acestei  şedinţe  este  îndoit :  pe  de  o  parte  să  facem  un 
bilanţ  al  activităţii  bisericeşti  din  acest  an,  iar  pe  de  altă  parte  să  chibzuim  asupra 
îndatoririlor  pe  care  le  avem  faţă  de  Biserică  şi  faţă  de  credincioşii  şi  poporul 
nostru,  ca  să  putem  îndeplini  cu  eficienţă  slujirea  ce  ne  este  încredinţată.  Sesiunea 
Adunării  noastre  Eparhiale  este  o  oglindă  în  care  se  reflectă  întreaga  activitate 
bisericească,  în  noile  condiţii  de  viaţă  ale  poporului  nostru.  Trebuie  să  vedem  in 
aceste  întruniri  anuale  necesitatea  de  a  răspunde  în  faţa  lui  Dumnezeu  şi  a  oame¬ 
nilor  despre  modul  în  care  transmitem  mesajul  divin  semenilor  din  vremea  noastră. 

Viaţa  este  un  dar  de  la  Dumnezeu  şi  ea  se  dezvoltă  in  albia  unor  imperative 
permemente,  sub  lumina  unor  realităţi  veşnice  şi  a  uneia  vremelnice.  Biserica  are 
un  rol  special:  să  slujească  în  chip  implicit  amîndouă  acestor  realităţi.  Ea  este  o 
împărăţie  a  harului,  dar  totodată  este  datoare  să  nu  se  desprindă  de  realităţile 
vieţii,  în  mijlocul  cărora  îşi  împlineşte  misiunea  şi  slujirea  ei. 

Lumea  este  de  la  Dumnezeu;  ea  e  bună  şi  iubită  de  Ziditor,  după  cuvîntul 
Scripturii,  care  spune:  „Aşa  de  mult  a  iubit  Dumnezeu  lumea,  incit  a  trimis  pe 
Fiul  Său  în  lume,  ca  tot  cel  ce  crede  în  El  să  aibă  viaţă  veşnică “.  De  aceea,  Dum¬ 
nezeu  l-a  pus  pe  om  stăpin  al  lumii  şi  colaborator  în  opera  de  desăvirşire  a  ei. 

Avem  în  general  o  preoţime  tinără  şi  conştientă  de  misiunea  ei.  S-a  intensi¬ 
ficat  activitatea  misionară,  dimpreună  cu  grija  pentru  înnoirea  chipului  biseri¬ 
cilor  şi  caselor  parohiale,  ca  şi  pentru  buna  desfăşurare  a  vieţii  bisericeşti  în 
toate  aspectele  ei. 

Jn  acelaşi  timp  însă  nu  putem  să  nu  relevăm  faptul  că  în  eparhia  noastră 
există  o  activitate  neoprotestantă  foarte  intensă.  De  aceea  preoţimea  de  astăzi 
trebuie  să  fie  înarmată  cu  armele  Duhului,  ca  să  pună  stavilă  prozelitismului . 
Trebuie  intensificate  serviciile  religioase  prin  săvîrşirea  Vecerniilor  de  sîmbâtă 
şi  duminică  împreunate  cu  cateheze,  lecturi  biblice  şi  patristice  şi  promovarea  cân¬ 
tării  în  comun.  Trebuie  de  asemenea  să  fie  angajaţi  mai  mult  în  activitatea  misio¬ 
nară  membrii  Consiliilor  şi  Comitetelor  parohiale,  ca  şi  acţiunea  de  întrajutorare 
samarineană  în  parohii,  precum  este  absolut  necesară  prezenţa  permanentă  şi 
activă  a  preotului  în  parohie1' . 

In  continuare,  Chiriarhul  s-a  referit  la  activitatea  culturală,  la  unele  eve¬ 
nimente  mai  însemnate  din  viaţa  eparhiei,  ca  şi  la  stadiul  dialogului  ecumenic 
ortodox-luteran,  P.  S.  Sa  fiind  conducătorul  delegaţiei  B.O.R.  la  acest  dialog. 

Subliniind  rolul  însemnat  al  Bisericii  noastre  de  a  sluji  cu  devotament  nă¬ 
zuinţele  de  bunăstare,  prosperitate  şi  pace  ale  poporului  nostru,  Ierarhul  a  îndem¬ 
nat  ca  preoţimea  să  fie  la  înălţimiea  acestei  chemări,  a  imperativelor  vremii. 

„Sîntem  hotărîţi,  a  spus  în  încheiere  Prea  Sfinţia  Sa,  să  muncim  împreună  cu 
Intiegul  popor  pentru  binele  tuturor  fiilor  neamului,  pentru  apărarea  păcii  şi 
pentru  înaintarea  patriei  scumpe  pe  noi  trepte  de  progres  şi  înflorire “. 

In  continuare,  din  plenul  Adunării  Eparhiale  s-a  trimis  o  telegramă  Domnului 
NICOLAE  CEAUŞESCU,  Preşedintele  Republicii  Socialiste  România,  prin  care 
s-a  dat  expresie  sentimentelor  de  adîncâ  gratitudine,  recunoştinţă  şi  admiraţie 
ale  clerului  şi  credincioşilor  eparhiei  Oradiei  pentru  neobosita  activitate  şi  clar¬ 
viziunea  cu  care  conduce  destinele  patriei  şi  ale  poporului  nostru,  pentru  stră¬ 
daniile  şi  acţiunile  de  larg  răsunet  internaţional,  în  vederea  instaurării  unui  climat 
de  pace  şi  prietenie  între  toate  popoarele  şi  ţările  lumii. 

De  asemenea  s-au  trimis  telegrame  Prea  Fericitului  Părinte  Patriarh  Teoctist 
şi  altor  autorităţi  de  stat  şi  bisericeşti. 

Trecindu-se  la  partea  a  doua  a  lucrărilor,  s-au  prezentat  referatele  asupra 
activităţii  bisericeşti,  culturale  şi  economice  din  eparhie. 

Raportul  comisiei  bisericeşti  a  fost  susţinut  de  P.  C.  protopop  Ioan  Ţolescu 
(Satu  Mare)  şi  a  analizat  daTea  de  seamă  a  acestui  sector,  evidenţiindu-se  activi¬ 
tatea  bogată  desfăşurată  şi  în  anul  1988  de  către  Prea  Sfinţitul  Episcop  Vasile, 

atît  la  Centrul  eiparhial,  cît  şi  prin  sfinţiri  şi  binecuvîntări  de  biserici,  hiroto¬ 
niri  de  preoţi,  cercetarea  unui  însemnat  număr  de  parohii,  întîlniri  şi  consfă¬ 
tuiri  cu  preoţii  în  cadrul  conferinţelor  etc. 

Păstrarea  şi  apărarea  dreptei  credinţe,  cultivarea  virtuţilor  creştineşti,  chi- 
vernisirea  judicioasă  a  bunurilor  parohiei,  respectarea  legalităţii  de  stat  şi  bise¬ 
riceşti,  promovarea  ecumenismului  local,  îndeplinirea  tuturor  îndatoririlor  bise¬ 
riceşti  şi  cetăţeneşti  de  către  preoţi  şi  credincioşi,  munca  împreunată  cu  rugă¬ 
ciunea,  în  pace  şi  bună  înţelegere  au  fost  preocupări  majore  în  activitatea  sluji¬ 
torilor  sfintelor  altare  şi  păstoriţilor  lor. 

S-au  arătat  totodată  datele  statistice  administrative  pe  acest  an,  distincţiile, 
ca  şi  sancţiunile  aplicate. 

Raportul  comisiei  culturale  a  fost  prezentat  de  P.  C.  protopop  Marcel  An- 
dreescu  (Zalău)  şi  a  avut  în  vedere  aportul  substanţial  al  Chiriarhului  la  îmbogă¬ 
ţirea  vieţii  religios-morale  din  parohii,  modul  în  care  P.  S.  Sa,  în  chip  părintesc, 
pune  la  suflet  preoţilor  îndatorirea  de  a-şi  împlini  cu  cît  mai  multă  rîvnă,  dăruire 
şi  conştiinciozitate  slujirea  cu  care  s-au  îmbrăcat  prin  Sf.  Taină  a  Preoţiei. 

Se  consemnează  atenţia  deosebită  care  se  acordă  bunei  pregătiri  teologice 
şi  educării  elevilor  seminarişti  şi  studenţilor  teologi  ai  eparhiei,  spre  a  fi  buni 
lucrători  în  ogorul  Domnului. 

O  însemnătate  deosebită  au  cursurile  de  îndrumare  misionară  şi  pastorală 
de  lungă  şi  de  scurtă  durată,  precum  şi  conferinţele  preoţeşti,  care  contribuie  la 
intensificarea  trăirii  religios-morale  şi  a  conştiinţei  cetăţeneşti  a  preoţilor  şi  cre¬ 
dincioşilor  noştri. 

S-a  subliniat  apoi  activitatea  editorială  a  eparhiei,  arătîndu-se  că  s-au  tipărit 
în  acest  an:  cartea  Prea  Sfinţitului  Episcop  Vasile  intitulată  „In  apărarea  uni - 
tâţii  credinţei  străbune ",  care  cuprinde  studii  şi  cuvîntări  cu  caracter  misionar 
liturgic,  apoi  lucrarea  „ Din  istoria  creştinismului  la  români.  Mărturii  arheologice “ 
de  Prof.  Nicolae  Gudea  şi  Pr.  Ioan  Ghiurco,  precum  şi  „îndrumătorul  bisericesc , 
misionar  şi  patrioticn  (V). 

Raportul  comisiei  economice  a  fost  înfăţişat  de  P.  C.  protopop  Costache  Mirea, 
(Cărei),  luîndu-se  act  de  starea  bunurilor  mobile  şi  imobile  ale  Episcopiei  şi 
despre  realizările  gospodăreşti  de  la  Centrul  eparhial,  protopopiate  şi  parohii,  şi 
anume:  biserici  reconstruite  ori  renovate,  reparaţii,  picturi,  biserici  monumente 
istorice  restaurate,  construcţii  şi  reparaţii  de  case  parohiale,  împrejmuiri  de  bise¬ 
rici,  case  parohiale  şi  cimitire,  procurări  de  obiecte  de  inventar,  investiţii.  S-a 
consemnat  totodată  şi  bugetul  Episcopiei  pe  anul  în  curs,  pe  capitole  şi  articole 
bugetare,  precum  şi  planul  financiar  pe  anul  1989. 

Pe  marginea  rapoartelor  au  luat  cuvintul:  P.  C.  protopop  Aurel  Puşcaş  (Ora¬ 
dea),  P.  C.  protopop  Victor  Tăut  (Şimleul  Silvaniei),  Dr.  Alexandru  Pop  (Oradea) 
şi  P.  C.  pr.  Petru  Bologa  (Apa),  care  au  făcut  aprecieri  asupra  întregii  activităţi 
bisericeşti  din  acest  an,  în  toate  sectoarele  şi  au  exprimat  satisfacţia  pentru  rea¬ 
lizările  obţinute,  venind  în  final  cu  unele  propuneri  şi  sugestii  pentru  îmbunătă¬ 
ţiri  viitoare. 

In  încheierea  lucrărilor  Adunării  Eparhiale  a  vorbit  Prea  Sfinţitul  Episcop 
Vasile,  care  a  relevat  concluziile  generale  ce  s-au  desprins  în  urma  tuturor  celor 
prezentate,  a  mulţumit  membrilor  Adunării  pentru  activitatea  depusă,  urînd  tuturor 
sănătate,  satisfacţii  şi  realizări  bogate  în  domeniul  de  muncă  al  fiecăruia,  spre 
mai  binele  Bisericii  noastre  şi  neamului  românesc. 


Pr.  Dorel  Octauian  Rusu 


Din  viaţa  patriei 


I.  Grija  naţiunii  pentru  viitorul  ei:  copiii 

—  Fondurile  bugetare  ale  statului  -alocate  anual  pentru  ajutorarea  mamelor 
cu  mai  mulţi  copii  au  sporit  faţă  de  anul  1985  de  peste  7,6  ori:  de  la  488  milioane 
la  peste  3,7  miliarde  lei. 

—  Circa  5  milioane  de  copii,  în  vîrstă  pînă  la  16  ani,  beneficiază  de  alocaţii 
de  stat.  Cuantumul  acestor  alocaţii  anuale  a  crescut  cu  25  la  sută  ca  urmare  a 
măsurilor  adoptate  în  ultimii  ani  de  sprijinirea  familiilor  cu  mai  mulţi  copii. 

—  Asigurarea  în  mod  gratuit  a  celor  mai  largi  facilităţi  medicaţiei  destinate 
mamelor  şi  copiilor.  Ca  urmare  «azi  99,3  la  sută  din  copii  vin  pe  lume  într-o  uni¬ 
tate  spitalicească  sub  competentă  supraveghere  medicală.  Unităţile  medicale  desti¬ 
nate  mamei  şi  copilului  dispun  de  circa  25  000  de  paturi  in  spitale  şi  secţii  de 
obstretică  —  ginecologie  şi  peste  38  000  de  paturi  în  unităţi  de  pediatrie. 

—  Toate  dispensarele  medicale  existente  în  localităţile  ţării,  la  oraşe  şi  sate, 
dispun  de  cabinete  de  specialitate  pentru  asistenţa  gratuită  a  copiilor.  Peste  7000 
de  medici,  pediatri  şi  de  medicina  generală,  21  000  de  surori  de  pediatrie  şi  circa 
3  600  surori  de  ocrotire  îşi  consacră  cu  devotament  şi  abnegaţie  activitatea  îngri¬ 
jirii  sănătăţii  copiilor. 

—  Peste  84  000  de  copii  sînt  îngrijiţi  în  creşe  şi  circa  13  800  în  leagăne,  iar 
în  cele  12  540  grădiniţe  primesc  o  atentă  educaţie  peste  836  000  de  copii. 

—  In  actualul  an  de  învăţâmînt  populaţia  şcolară  a  ţării  se  cifrează  la  circa 
5,5  milioane;  iar  numărul  unităţilor  şcolare  de  toate  gradele  este  de  peste  29  000, 
cuprinzind  peste  100  000  săli  de  clasă  şi  peste  14  000  laboratoare  şcolare  moderne. 

—  Peste  1  400  000  de  pionieri  sînt  cuprinşi  în  cele  57  000  cercuri  tehnico-apli- 
cative,  2  milioane  de  copii  în  cele  77  000  formaţii  artistice,  iar  peste  820  000  iau 
parte  la  cele  41  000  cercuri  de  creaţie  artistică  ce  funcţionează  în  şcoli,  la  casele 
pionierilor  şi  şoimilor  patriei. 

—  Pentru  petrecerea  vacanţelor  au  fost  create  sute  de  complexe,  tabere  şi 
colonii;  numai  complexul  de  la  Năvodari  a  găzduit  în  anul  1988  peste  80  000  de 
copii;  în  taberele  şcolare  din  cele  mai  pitoreşti  staţiuni  montane  şi-au  petrecut 
zilele  vacanţei  circa  35  000  de  preşcolari  şi  peste  450  000  de  pionieri  şi  şcolari. 


II.  Accesul  larg  la  învăţătură  pentru  toţi  fiii  patriei 

—  Întregul  învăţâmînt  este  gratuit.  Statul  a  făcut  şi  face  mari  eforturi  finan¬ 
ciare  pentru  dezvoltarea  şi  perfecţionarea  învâţâmîntului:  s-a  calculat,  de  exem¬ 
plu,  că  edificUe  realizate  pentru  învăţâmînt,  în  ultimul  timp  sînt  echivalente  cu 
construcţiile  a  10  oraşe  noi  de  cîte  100  000  locuitori. 

—  Fondurile  alocate  de  la  bugetul  de  învâţâmînt  depăşesc  acum  16  miliarde 
lei,  de  12  ori  mai  mari  decît  în  anul  1950. 

—  In  perioada  1965 — 1988  numărul  sălilor  de  clasă  au  crescut  de  la  78  345  la 
103  331,  al  amf  iţea  treier,  sălilor  de  curs  şi  de  seminarii  pentru  învăţămîntul  supe- 

riior  de  la  1804  la  3288,  al  laboratoarelor  pentru  învăţămîntul  superior  de  la  1497 
la  3899. 

—  S-a  trecut  de  la  învăţămîntul  predominant  teoretic  la  cel  legat  de  prac¬ 
tică,  de  viaţa  economică  şi  social-culturală  a  ţării,  de  la  o  simplă  apropiere  de 
producţie  la  integrarea  organică  a  învăţământului  cu  producţia,  cu  cercetarea 
ştiinţifică. 

—  In  perioada  1965 — 1988  învăţămîntul  românesc  a  pregătit  şi  format  peste 
3,7  milioane  de  muncitori  şi  maiştri  şi  circa  660  de  mii  specialişti  cu  studii  supe¬ 
rioare. 

—  Se  acordă  o  atenţie  deosebită  dezvoltării  şi  perfecţionării  reţelei  de  învăţă¬ 
mânt  de  toate  gradele,  repartizării  judicioase  în  teritoriu  a  şcolilor;  a  crescut 
numărul  liceelor  industriale  şi  agroindustriale;  mai  mult  de  90  la  sută  din 
numărul  elevilor  din  învăţămîntul  liceal  şi  70  la  sută  din  studenţi  se  pregă¬ 
tesc  în  profiluri  tehnice  şi  agroindustriale,  iar  numărul  elevilor  din  şcolile  profe¬ 
sionale  a  ajuns  la  circa  330  000  faţă  de  140  000  în  1980 — 1981. 

—  S-a  extins  învăţămîntul  seral,  profesional,  liceal,  de  maiştri  şi  superior 
îndeosebi  în  centrele  1  muncitoreşti  pe  marile  platforme  industriale. 

—  începînd  cu  anul  şcolar  1987 — 1988,  practic  toţi  absolvenţii  clasei  a  X-a  au 
continuat  şcolarizarea,  fie  în  treapta  a  Il-a  de  lioeu,  fie  la  şcoala  profesională. 

—  Au  fost  luate  o  serie  de  măsuri  care  au  drept  scop  asigurarea  bazei  mate¬ 
riale  pentru  generalizarea  învăţământului  de  12  ani,  generalizarea  funcţionării  pe 
lîngă  şcolile  generale  a  treptei  tntîia  de  liceu  în  toate  comunele  unde  există  numă¬ 
rul  de  elevi  necesar  şi  crearea  în  noile  centre  orăşeneşti  agroindustriale,  în  funcţie 
de  numărul  de  elevi,  ta  cîtorva  sute  de  şcoli  cu  treapta  a  Il-a  de  liceu. 

—  în  anul  1988  au  fost  repartizaţi  în  producţie  373  659  de  absolvenţi  ai  învă- 
ţămîntului  liceal,  profesional  şi  universitar. 


III.  Grija  permanentă  a  statului  nostru  pentru  sănătatea 

şi  bunăstarea  populaţiei  ţării 

—  Pentru  ocrotirea  sănătăţii  se  acordă  anual  însemnate  fonduri  din  bugetul 
statului.  Spre  exemplu,  între  1965 — 1985  au  fost  alocate  219  miliarde  lei. 

—  Ca  urmare  a  noilor  investiţii  alocate  sănătăţii,  capacitatea  unităţilor  spita¬ 
liceşti  s-a  dublat  faţă  de  anul  1965,  ajungând  la  peste  214  000  locuri. 

—  Printre  cele  mai  noi  şi  mai  moderne  edificii  de  sănătate,  adevărate  podoa¬ 
be  arhitectonice  date  în  folosinţă  în  ultima  vreme  sau  aflate  în  curs  de  finisare, 

în  localităţile  ce  nu  sînt  reşedinţe  de  judeţ,  se  numără  cele  de  la  Rovinari,  Cala¬ 

fat,  Roşiori  de  Vede,  Orăştie,  Dorohoi,  Adj  ud,*  Negreşti,  Oaş,  Beclean  şi  altele. 

—  La  dispoziţia  cetăţenilor  se  află  peste  1500  dispensare  de  intreprindere  şi 
peste  3800  dispensare  teritoriale  în  mediul  urban  şi  rural. 

—  Astăzi,  în  ţara  noastră,  un  medic  revine  la  475  locuitori  (faţă  de  1485  în 
1945).  Personalul  mediu  sanitar  a  sporit  din  anul  1965  de  la  77  819  la  peste 
135  000  cadre. 

—  Ca  efect  a  marilor  investiţii  alocate  de  la  bugetul  statului  —  peste 
15  miliarde  lei  —  în  ultimele  două  decenii  capacitatea  celor  peste  200  de  staţiuni 
de  odihnă  şi  tratament  a  sporit  de  4  ori.  Drept  urmare,  numai  în  anul  1988  circa 
1,8  milioane  de  oameni  ai  muncii  au  beneficiat  de  ospitalitatea  oferită  de  staţiu¬ 
nile  de  odihnă  şi  tratament. 

—  In  ultimele  două  decenii  numărul  municipiilor  şi  oraşelor  a  crescut  de  la 
183  (1965)  la  237,  distribuite  echilibrat  pe  întreg  teritoriul  ţării. 

—  Circa  52  la  sută  din  populaţia  ţării  locuieşte  la  oraşe,  în  acest  interval  de 
timp  populaţia  urbană  dublîndu-se,  practic,  de  la  6  100  000  locuitori  la  circa  12 
milioane. 

—  Circa  3,3  milioane  locuinţe  au  fost  construite  numai  în  ultimii  23  de  ani. 

—  Zilnic,  500  de  familii  se  mută  în  casă  nouă,  ritmul  actual  de  construcţie 
a  locuinţelor  în  ţara  noastră  fiind  unul  dintre  cele  mai  ridicate  pe  plan  mondial 
in  raport  cu  numărul  populaţiei.  * 

—  Pînă  în  anul  1995  va  fi  rezolvată,  în  linii  generale,  problema  locuinţelor 
pentru  toţi  locuitorii  oraşelor  noastre. 

—  In  cincinalul  actual  se  vor  construi  750  000  locuinţe  noi,  asigurindu-se 
mutarea  în  case  noi  a  circa  10  la  sută  din  populaţia  ţării,  adică  peste  2  000  000 
locuitori. 


IV.  Noutăţi  ale  ştiinţei  medicale  româneşti. 

—  Therastim,  noul  aparat  medical  românesc  este  destinat  să  contribuie  la 
eficacitatea  tratamentelor  prescrise  diferitelor  categorii  de  bolnavi.  Noul  aparat 
Therastim  LP-NST  03,  fabricat  de  întreprinderea  de  electronică  industrială  Bucu¬ 
reşti,  este  un  dispozitiv  electronic  pentru  descoperirea  şi  stimularea  punctelor 
active,  folosit  în  unităţile  spitaliceşti,  precum  şi  la  domiciliu.  El  a  fost  conceput  pe 
baza  celor  mai  noi  cercetări  din  domeniul  stimulării  nervoase  transcutanate.  Pe 
suprafaţa  corpului  omenesc  există  o  serie  întreagă  de  puncte  active  caracterizate 
printr-o  rezistenţă  aparent  mai  scăzuta  pe  tegument  în  cazul  curenţilor  alternativi. 
Aceste  puncte  sint  corelate  cu  sistemul  nervos  simpatic  care  controlează  şi  in- 
fluienţează  toate  organele  interne  ale  corpului  uman. 

Studiile  şi  experienţele  făcute  au  demonstrat  că  stimularea  punctelor  active, 
care  corespund  unui  organ  sau  unei  porţiuni  de  corp  omenesc  afectate  de  o  anu¬ 
mită  maladie,  duce  la  diminuarea  durerii  provocate  de  suferinţa  respectivă,  iar 
procesul  de  vindecare  este  simţitor  accelerat.  Cunoscute  de  aproape  un  secol  în 
practica  medicală  europeană,  punctele  active  au  fost  utilizate  în  elaborarea  diag¬ 
nosticării  bolilor,  deoarece  cu  cît  un  asemenea  punct  este  mai  sensibil,  cu  atît 
stimularea  lui  este  mai  eficientă,  localizarea  corectă  permiţînd  asigurarea  unui 
tratament  eficace.  Prin  noul  procedeu  este  suficient  1/2 — 1  minut  pentru  stimu¬ 
larea  unui  punct  activ  în  vederea  obţinerii  unui  efect  terapeutic  bun. 

Desigur,  localizarea  punctelor  active  a  căror  suprafaţă  de  tegumen  este  de 
ordinul  a  circa  1  mm  pătrat  este  greu  de  făcut  prin  simpla  palpare,  dar  devine 
mai  precisă  folosind  aparatul  Therastim,  care  semnalizează  atît  optic,  cît  şi  sonor 
descoperirea  punctelor  active. 

Utilizarea  aparatului  care  se  face  la  indicaţia  medicului  a  dat  deja  foarte 
bune  rezultate  în  următoarele  cazuri:  dureri  de  umăr,  spate  sau  membre,  amor¬ 
ţeală  în  extremităţi,  dureri  de  mijloc,  afecţiuni  ale  sistemului  circulator,  nevralgie 
de  trigemen,  paralizia  nervului  facial,  nevralgie  intercostalâ,  lumbago,  sciatică, 
reumatism,  dureri  de  cap,  oboseala  ochilor,  hipertensiune,  hipotensiune,  astm 
bronşic,  gastrite  cronice,  crampe  stomacale,  lipsa  apetitului,  entorse  sau  contuzii 
ale  membrelor,  insomnie,  agitaţie  nervoasă  etc. 

—  întreprinderea  de  medicamente  „Terapia4*  din  Cluj -Napoca  a  realizat  noi 
produse  terapeutice: 

Nifedipin  este  un  produs  cu  acţiune  antianginoasă  prin  inhibarea  pătrun¬ 
derii  transmembranare  a  ionilor  de  calciu  în  fibrele  musculare  coronariene  şi  mio¬ 
cardice.  Preparatul  reduce  prin  acest  mecanism  activitatea  sistemului  contracţii 
dependent  de  ionii  de  calciu,  scade  consumul  de  oxigen  în  miocard.  Nifedipinul 
este  indicat  în  cardiopatia  ischemică  cronică,  profilaxia  de  durată  a  crizelor  an- 
ginoase. 

Pentoxifilin  —  acţionează  asupra  arteriolelor  şi  capilarelor.  Este  indicat  în 
tulburări  circulatorii  periferice  arteriale  şi  venoase,  organice  şi  funcţionale  de 
natură  aterosclerotică,  diabetică  şi  inflamatorie,  ischemie  arterială  periferică  acută, 
arterite,  ulcere  cronice  ale  gambei,  degeraturi. 


Din  relaţiile  ecumenice  bisericeşti 


DOUA  INTÎLNIRI  ECUMENICE  RECENTE 


Intre  24 — 26  ianuarie  1989  s-a  întrunit  ia  Academia  Evanghelică  din  Hof- 
geisman  (lîngă  Kassel),  in  Republica  Federală  Germania,  Prezidium-ul  Conferinţei 
Bisericilor  Europene.  Au  luat  parte  Preşedinţii  acestei  Conferinţe,  Mitropoliţii 
Alexei  de  Leningrad,  Antonie  al  Ardealului,  Damaskinos  al  Elveţiei,  Hans  Gernot 
Jung,  episcop  de  Kurhessen  —  Waldeck  (R.P.G.),  Dr.  Majolaine  Chevalier  (Franţa), 
Prof.  Perti  Pessonen  (Finlanda),  rev.  John  Arnold  (Anglia),  Superintendent  Adam 
Kuczma  (Polonia).  A  luat  parte  de  asemenea  Secretarul  general  al  Conferinţei  Dr. 
Jean  Fischer,  Hans  Schmocker,  secretarul  cu  probleme  financiare,  Hermann  Goetz, 
director  de  studii,  şi  alţii  din  conducerea  Conferinţei  de  la  Geneva. 

Pe  ordinea  de  zi  au  fost  probleme  curente  care  cad  în  competenţa  Prezi- 
dium-ului,  precum:  relaţiile  cu  Biserica  romano-catolică,  evaluarea  întîlnirii  de  la 
Erfurt  a  Conferinţei  Bisericilor  Europene  şi  a  Consiliului  Conferinţelor  epis¬ 
copale  europene  (CCEE)  romano-catolice  (1988)  şi  organizarea  în  comun  de  către 
aceste  două  organizaţii  bisericeşti  a  Conferinţei  „Pace  prin  dreptate “  care  va 
avea  loc  la  Basel  (Elveţia)  între  15 — 21  mai  1989.  Precum  se  vede,  agenda  a  fost 
ocupată  îndeosebi  de  colaborarea  pe  plan  european  a  Conferinţei  Bisericilor  Euro¬ 
pene  cu  Bisericile  romano-catolice,  care  nu  sînt  membre  ale  acestei  Conferinţe. 

Cel  mai  recent  eveniment  care  a  adunat  împreună  aceste  Biserici,  a  fost  cea 
de  a  IV-a  întîlnire  care  a  avut  loc  la  Erfurt  în  R.D.G.,  în  septembrie  1988,  şi 
care  a  tratat  tema  „Vie  împărăţia  Ta“.  Evaluarea  rezultatelor  acestei  Conferinţe 
a  fost,  în  general,  pozitivă.  Ea  a  dovedit  că,  chiar  dacă  nu  fac  parte  din  aceeaşi 
organizaţie,  Bisericile  se  află  pe  o  platformă  comună  în  ceea  ce  priveşte  aspira¬ 
ţia  spre  unitate  şi  dorinţa  de  conlucrare  spre  împlinirea  îndatoririlor  lor  creştine 
în  lumea  de  azi. 

Următorul  mare  eveniment  organizat  în  comun  de  toate  Bisericile  din  Europa, 
va  fi  Conferinţa  „ Pace  prin  dreptate “  de  la  Basel.  In  vederea  punerii  la  punct 
a  tuturor  amănuntelor  legate  de  această  Conferinţă,  Prezidium-ul  a  fixat  numă¬ 
rul  delegaţiilor  fiecărei  Biserici  (în  total  peste  700),  programul  zilnic,  temele  con¬ 
ferinţelor  şi  numele  conferenţiarilor,  temele  studiilor  biblice,  numărul  şi  locul 
manifestărilor  liturgice.  Se  speră  că  întîlnirea  de  la  Basel  va  putea  da  o  mărturie 
comună  despre  voinţa  de  pace  a  tuturor  Bisericilor  şi  a  tuturor  creştinilor,  cu 
încredinţarea  că  pentru  asigurarea  unei  păci  trainice  e  nevoie  ca  ea  să  fie  înte¬ 
meiată  pe  dreptate  socială  în  lume.  Să  fie  soluţionate  problemele  care  mai  promo¬ 
vează  încă  nedreptatea,  inegalitatea,  sărăcia,  exploatarea  şi  tot  felul  de  discrimi¬ 
nări,  îndeosebi  cele  rasiale  şi  economice. 

După  ce  lucrările  Prezidium-ului  s-au  terminat,  a  început  în  aceeaşi  localitate 
o  nouă  întîlnire  şi  anume  a  grupului  de  legătură  dintre  Conferinţa  Bisericilor 
Europene  (C.B.E.)  şi  Consiliul  Conferinţelor  episcopale  europene,  romano-catolice 
(C.C.EJE.).  Din  partea  C.B.E.  au  participat  Mitropoliţii  Alexei  al  Leningradului, 
Antonie  al  Ardealului,  episcopul  Jung,  rev.  John  Arnold  (Anglia),  Paolo  Spanu 
(Italia)  şi  secretarul  general  Jean  Fischer.  Din  partea  C.C.EE.  au  participat  E.  S. 
Cardinalul  Carlo  Maria  Martini  al  Milanului,  episcopii  Hans  L.  Martenescu  (Dane¬ 
marca),  Paul  Werner  Scheele  (Wiirzboug,  R.F.G.)  Alois  Sustar  (Iugoslavia)  şi  secre¬ 
tarul  C.C.E.E.  Ivo  Fiiror  (Elveţia).  Din  partea  ambelor  organizaţii  creştine  europene 
au  participat  la  lucrări  specialişti  şi  experţi  în  probleme  de  organizare  şi  în 

probleme  teologice.  Această  a  doua  întâlnire  a  tratat  o  singură  temă:  Conferinţa 
de  La  Basel  din  mai  1989.  S-au  coordonat  lucrările,  răspunsurile  şi  punctele  de 
vedere  ale  celor  două  organizaţii  (C.B.E.  şi  C.C.E.E.)  cu  privire  la  reuşita  Confe¬ 
rinţei,  consta tîndu-se  o  desăvârşită  identitate  de  păreri,  şi  faptul  că  s-au  făcut 
progrese  enorme  în  rezolvarea  detaliilor  organizatorice. 

Printre  cei  care  vor  vorbi  la  Basel,  în  afară  de  personalităţi  religioase  euro¬ 
pene,  vor  fi  şi  unii  laici  precum  David  Steel,  membru  al  Parlamentului  englez, 
Doamna  Maria  Lourdes  de  Pintasigo,  fostă  preşedintă  a  Portugaliei  şi  Dr.  Mario 
Pavan,  fost  ministru  al  mediului  înconjurător  din  Italia. 

Cei  prezenţi  la  întâlnire  au  ascultat  la  sfârşit  un  raport  asupra  relaţiilor  dintre 
creştini  şi  mahomedani  în  Europa,  şi  asupra  eforturilor  ce  se  fac  din  ambele  părţi 
pentru  o  bună  convieţuire  şi  înţelegere. 

Participanţii  s-au  întîlnit  cu  oficialităţile  landului  la  castelul  Trendelburg  şi 
au  vizitat  o  fabrică  de  aparate  pentru  dialize  la  Melsungen. 

Ambele  întruniri  de  la  Hofgeismar  au  fost,  printre  altele,  şi  o  bună  ocazie 
ca  Bisericile  din  întreaga  Europă  din  est  şi  din  vest,  să-şi  mărturisească  idealu¬ 
rile  comune  de  slujire  a  lui  Dumnezeu  şi  a  lumii,  spre  pace  prin  dreptate. 

Dr.  ANTONIE  PLAMADEALA 
Mitropolitul  Ardealului 


PRIMA  SESIUNE  A  COMITETULUI  EXECUTIV 
AL  CONSILIULUI  ECUMENIC  AL  BISERICILOR,  GENEVA  1989 


Intre  12 — 18  februarie  1989  a  avut  loc  la  Geneva  în  Elveţia  prima  sesiune 
din  anul  1989  a  Comitetului  Executiv  al  Consiliului  Ecumenic  al  Bisericilor.  Au 
participat  preşedinţii,  membrii  Comitetului  Executiv  şi  membrii  ai  conducerii 
Consiliului  din  Geneva. 

Pe  ordinea  de  zi  au  figurat  probleme  curente  privind  administraţia  (numiri, 
prelungiri  de  mandate  efcc.),  pregătirea  lucrărilor  Comitetului  Central  care  în  anul 
acesta  se  va  ţine  la  Moscova  în  luna  iulie,  pregătirea  marii  conferinţe:  „ Dreptate , 
Pace  şi  Integritatea  Creaţiei “  care  va  avea  loc  la  San  Antonio,  S.U.A.,  şi  altele. 

Printre  problemele  care  au  fost  puse  în  discuţie  a  fost  şi  aceea  a  unei  Teo- 
logii  vitale  şi  coherente.  Tema  aceasta  a  fost  dată  spre  cercetare  de  către  Aduna¬ 
rea  Generală  de  la  Vancouver  (1983)  şi  de  atunci  a  rămas  mereu  pe  agenda  Con¬ 
siliului,  fără  să  se  fi  ajuns  la  o  definiţie  acceptată  de  către  toate  Bisericile.  Printre 
cei  care  au  prezentait  puncte  de  vedere  în  legătură  cu  aceasta  a  fost  şi  P.  C.  Protos. 
Daniel  Ciobotea,  Consilier  patriarhal,  invitat  în  mod  special  la  Geneva.  Discu¬ 
ţiile  din  cadrul  Comitetului  Executiv  nu  au  putut  duce  la  lămurirea  deplină  a 
conceptului  de  Teologie  vitală  şi  coherentă,  deoarece  Consiliul  nu  poate  avea  o 
teologie  proprie,  el  nefiind  Biserică ,  ci  Consiliu  al  Bisericilor.  S-a  discutat  de  ase¬ 
menea  despre  conceptul  de  Koinonia,  căutîndu-se  a  i  se  găsi  un  conţinut  care  să 
poată  fi  acceptat  de  către  toate  Bisericile. 

Cei  mai  mulţi  au  dat  conceptului  de  Koinonia  înţelesul  de  realizare  a  unei 
comunităţi  în  dragoste  a  tuturor  creştinilor,  în  numele  ei  urmînd  a-şi  găsi  fiecare 
un  rost  în  armonie  şi  înţelegere  cu  ceilalţi. 

In  legătură  cu  aceste  concepte  a  luat  cuvîntul  şi  autorul  rândurilor  de 
faţă,  membru  în  Comitetul  Executiv,  care  a  spus  printre  altele: 

,Am  impresia  că  vorbim  limbi  diferite,  ca  în  Babilon,  şi  veţi  vedea  îndată  de 
ce.  Conceptul  de  Teologie  vitală  şi  coherentă  a  fost  lansat  la  Vancouver  fără  ca 
cei  care  l-au  lansat  să  ştie  exact  ce  vor.  Ne-au  pus  în  situaţia  de  a-i  căuta  sen¬ 
surile,  deşi  se  poate  foarte  bine  să  nu  aibă  nici  un  sens.  Despre  o  Teologie  vitală 
şi  coherentă  se  poate  vorbi  numai  în  legătură  cu  teologia  unei  Biserici.  De  pildă 
ortodocşii  pot  spune  că,  după  ei,  singura  teologie  coherentă  este  teologia  ortodoxă! 
Tot  aşa  pot  spune  şi  reprezentanţii  altor  confesiuni. 

Fiecare  din  noi  avem  teologii  coherente  pentru  noi,  dar  socotite  incoerente 
de  către  alţii.  Cum  am  putea  deci  vorbi  de  o  teologie  coherentă  a  Consiliului  Ecu¬ 
menic  al  Bisericilor? 

Părerea  mea  e  că  acest  concept  de  Teologie  coherentă  nu  poate  constitui 
pentru  moment  o  preocupare  coherentă  a  Consiliului.  In  momentul  în  care  în 
Consiliu  se  va  ajunge  la  o  teologie  coherentă,  va  însemna  că  a  început  să  se 
realizeze  visul  unităţii  Bisericilor,  şi  aceasta  va  însemna  începutul  incoherenţei 
teologiilor  confesionale.  Aceasta  va  schimba  cu  totul  datele  problemei  şi,  abia 
atunci,  se  va  putea  vorbi  în  Consiliu  de  o  teologie  coherentă.  Dar  drumul  pînă 
acolo  e  încă  foarte  lung. 

Nici  cu  privire  la  conceptul  de  Teologie  vitală  Adunarea  de  la  Vanoouver 
nu  a  dat  vreo  direcţie  coherentă.  Unii  au  înţeles  prin  „vitală14,  o  teologie  folo¬ 
sitoare  vieţii  şi  misiunii  creştine.  Eu  aş  zice  că  prin  vitală  ar  trebui  să  se  înţe¬ 
leagă  o  teologie  care  să  asigure  VITA  AETERNA,  adică  o  teologie  mînuitoare, 
conducătoare  la  viaţa  veşnică,  la  împărăţia  lui  Dumnezeu. 

Pe  de  altă  parte,  în  sensul  celor  de  mai  sus,  vfcd  o  legătură  între  Teologia 
vitală  şi  coherentă  şi  Koinonia.  In  momentul  în  care  vom  ajunge  să  avem  o  Teo¬ 
logie  vitală  şi  coherentă  în  comun,  atunci  vom  realiza  şi  Koinonia,  atunci  vom  fi 
în  comuniune.  Căci,  teologic,  Koinonia  este  comuniunea  în  adevăr,  unitatea  în 
adevăr.  Nu  orice  unitate  e  comuniune,  ci  numai  comuniunea  în  adevăr. 

Unitatea  în  orice  poate  fi  şi  o  unitate  de  oameni  adunaţi  în  scopuri  rele. 
Unitatea  în  adevăr,  în  cazul  nostru,  trebuie  să  însemne  unitate  în  credinţă,  de 
aceea  numai  unitatea  în  credinţă  duce  la  comuniunea  în  Taine,  în  Euharistie. 

Noi  în  Consiliul  ecumenic  al  Bisericilor  sîntem  doar  pe  drum  spre  o  Teologie 
vitală  şi  coherentă  şi  spre  Koinonia .  Şi  trebuie  să  facem  totul  spre  a  ajunge  acest 
ţel.  Dar  drumul  e  lung.  Mergem  pe  el  cu  teologiile  noastre  vitale  şi  coherente  şi 
cu  o  Koinonie  în  speranţă.  Deocamdată  mergem  alături,  dar  singuri 1“ 

Problema  Teologiei  vitale  şi  coherente  a  fost  trimisă  Subcomitetului  de  Pro¬ 
gram  din  cadrul  Comitetului  Executiv,  spre  analiză  şi  propuneri. 

Subcomitetul  de  Program,  după  discuţii  îndelungate  a  făcut  următoarea  reco¬ 
mandare: 

„Comitetul  a  angajat  discuţii  în  legătură  cu  Teologia  vitală  şi  coherentă  pe 
durata  unei  zile  întregi.  Cercetările  în  legătură  cu  aceasta  trebuie  să  se  continue 
pînă  la  cea  de-a  7-a  Adunare  Generală.  Chemarea  de  a  o  creşte  împreună  în 
frăţie,  în  mărturisirea  credinţei  apostolice,  în  proclamarea  Evangheliei  către  în¬ 
treaga  creaţie,  în  lupta  pentru  dreptate,  pace  şi  integritatea  creaţiei  şi  în  dezvol¬ 
tarea  căilor  de  ajutorare  reciprocă  oferă  îndrumări  pentru  Consiliul  Ecumenic  al 
Bisericilor  şi  criterii  pentru  o  Teologie  vitală  şi  coherentă  în  Consiliul  Ecumenic 
al  Bisericilor.  O  atenţie  specială  se  va  da  diferitelor  teologii  ale  Bisericilor,  spre 
a  se  vedea  în  ce  măsură  se  pot  apropia  unele  de  altele,  şi  în. ce  chip  sînt  legate 
de  tradifia  credinţei  apostolice44.  Precum  se  vede,  discuţiile  n-au  putut  recomanda 
altceva  decît . . .  continuarea  discuţiilor! 

Pe  agenda  Comitetului  Executiv  a  fost  şi  un  raport  cu  privire  la  viitorul 
Consiliului  Ecumenic  al  Bisericilor.  Este  vorba  de  o  propunere  a  secretarului 
general  Dr.  Emilio  Castro  de  a  se  încerca  o  restructurare  a  Consiliului  Ecumenic 
al  Bisericilor,  potrivit  cu  nevoile  actuale  şi  cu  perspectivele  de  viitor  ale  lucrării 
Consiliului  în  vederea  unităţii  Bisericilor.  Se  constată  că  unele  subunităţi  nu  şi-ar 
mai  avea  rostul,  că  la  unele  Programe  ar  trebui  să  se  renunţe,  şi  că  ar  trebui 
găsite  noi  metode  pentru  angajarea  mai  mare  a  Bisericilor  în  activitatea  Consi¬ 
liului. 

Comitetul  Executiv  a  aprobat  propunerea  secretarului  general,  ea  fiind  de 
fapt  lansată  la  lucrările  Comitetului  Central  de  la  Hanovra,  din  anul  1988,  unde 
n-a  putut  fi  discutată  din  lipsă  de  timp.  Pentru  ca  această  problemă  să  fie  pre¬ 
zentată  Comitetului  Central  de  la  Moscova  din  anul  1989,  în  numele  Comitetului 
Executiv,  s-a  alcătuit  o  Comisie  care  urmează  să  alcătuiască  un  raport  cu  propu¬ 
neri  concrete.  Din  această  Comisie  face  parte  şi  semnatarul  acestor  rînduri,  în 
calitatea  sa  de  preşedinte  a  Unităţii  a  I-a  a  Consiliului  Ecumenic.  Această  Comi¬ 
sie  se  va  întîlni  în  luna  aprilie  la  Geneva. 

Comitetul  executiv  a  primit,  în  continuare,  un  raport  cu  privire  la  Con¬ 
ferinţa  mondială  a  Comisiei  „Misiune  şi  Evanghelizare**  care  va  avea  loc  în  loca¬ 
litatea  San  Antonio  din  Texas  S.U.A.,  între  22  mai  şi  1  iunie  1989. 

S-a  hotărît  ca  la  Conferinţă  să  participe  300  de  delegaţi  din  diferite  părţi 
ale  lumii.  Din  partea  Bisericii  Ortodoxe  Române  vor  participa:  Dr.  Antonie 
Plămădeală,  Mitropolitul  Ardealului,  P.  S.  Nifon  Ploieştanul,  Vicar  Patriarhal,  pr. 
prof.  Dumitru  Popescu,  rectorul  Institutului  Teologic  din  Bucureşti,  pr.  prof. 
Nicolae  Necula,  pr.  asistent  Ioan  Sauca,  Protos.  Daniel  Ciobotea  şi  maica  Nazaria 
Niţă,  Stareţa  mănăstirii  Vâratec. 

In  luna  august  1988  Comitetul  Central  al  Consiliului  Ecumenic  al  Bisericilor 
a  hotărît  la  Hanovra,  în  R.F.G.,  să  dea  secretarului  general  sarcina  de  a  întocmi 
un  studiu  privitor  la  înfiinţarea  unei  Agenţii  de  presă  ecumenice.  Drept  urmare, 
Comitetului  Executiv  i  s-a  prezentat  un  raport  cu  propuneri.  Transmise  Comi¬ 
tetului  de  Program  aceste  propuneri  au  dat  naştere  la  discuţii  în  contradictoriu, 
deoarece  ideca  Ii  s-a  părut  unora  nu  numai  neavenită,  ci  chiar  periculoasă. 

In  legătură  cu  aceasta  a  luat  cuvîntul  şi  subsemnatul,  spunînd  printre  altele: 
„Nu  cred  că  ideea  unei  Agenţii  ecumenice  de  presă  va  servi  interesele  Consiliului 
şi  ale  Bisericilor  membre.  Dacă  ea  urmează  să  fie  o  Agenţie  a  tuturor  organiza¬ 
tă  or  ecumenice  din  Geneva  (C.E.B.,  C.B.E.,  Federaţia  luterană.  Alianţa  Refor¬ 
mată,  etc.),  ea  nu  va  mai  fi  exponentul  unic  şi  exclusiv  al  Consiliului  Ecumenic. 
Tendinţa  ei  va  fi  de  autonomizare,  deoarece  orice  Agenţie  se  doreşte  liberă  de 
orice  dependenţă.  întrebarea  mea  este:  cine  va  răspunde  de  ştirile  difuzate  de 
această  Agenţie?  Dacă  va  râspîndi  ştiri  false,  pe  cine  vor  trage  Bisericile  la  răs¬ 
pundere?  Desigur  că  nu  vor  avea  pe  cine.  In  felul  acesta  ştirile  nedorite  de 
Biserici,  vor  crea  conflicte  între  Biserici  şi  Consiliul  Ecumenic,  Consiliul  Ecu¬ 
menic  are  o  diplomaţie  şi  o  tactică  a  sa,  de  care  Agenţia  nu  va  ţine  seamă.  Dacă 
vor  mai  interveni  şi  interese  confesionale  din  partea  unor  conducători  ai  Agen¬ 
ţiei,  atunci  aceştia  vor  avea  interesul  să  promoveze  acele  ştiri,  care  ar  avantaja 
confesiunea  lor,  cu  gîndul  precis  de  a  le  dezavantaja  pe  celelalte.  Tot  aşa  se  va 
întîmpla  şi  cu  ştirile  politice.  Necontrolate  de  nimeni,  aceste  vor  fi  în  măsură 
nu  să  estompeze,  ci  să  aprindă  conflictele,  de  pildă  între  Est  şi  Vest.  Agenţia  va 
căuta  să  difuzeze  mai  degrabă  ştiri  de  scandal,  decît  ştiri  ecumenice.  în  felul 
acesta  credibilitatea  ecumenismului  sau  va  scădea,  sau  se  va  promova  o  falsă  cre- 
*  dibilitate,  transmiţîndu-se  în  opinia  publică  ştiri  şi  comentarii  despre  acţiuni  nefi- 
naîizate,  şi  interpretări  personale  care  vor  împiedica  buna  înţelegere  dintre  Bise¬ 
rici.  Atîta  vreme  cît  Consiliul  Ecumenic  are  un  Serviciu  propriu  de  presă ,  îl  poate 
controla,  şi  Bisericile  ştiu  că  pot  trage  la  răspundere  pe  cei  care  le-ar  falsifica 
imaginea  în  public.  Bazat  pe  toate  acestea,  propunerea  mea  ar  fi  să  nu  ne  gră¬ 
bim.  ci  să  studiem  bine  problema,  ca  să  nu  ne  facem  mai  mult  rău,  decît  bine**. 

In  urma  discuţiilor  s-a  hotărît  ca  Departamentul  de  Comunicaţii  al  Consi¬ 
liului  Ecumenic,  să  pregătească  pentru  Comitetul  Central  din  vara  anului  acesta, 
un  raport  în  care  să  se  arate  cu  obiectivitate  avantajele  şi  dezavantajele  înfiinţării 
unei  astfel  de  Agenţii  ecumenice  de  presă. 

Comitetul  Executiv  a  examinat  apoi  un  raport  cu  privire  la  Responsabilităţile 
Bisericilor  membre  faţă  de  Consiliul  Ecumenic.  Deşi  iniţial  s-a  avut  în  vedere 
doar  stabilirea  responsabilităţilor  financiare,  raportul  a  lărgit  problema  stabilind 
următoarele  responsabilităţi: 

a)  Să  numească  delegaţi  la  Adunările  Generale  ale  Consiliului,  spre  a  con¬ 
tribui  la  formarea  unei  viziuni  ecumenice  noi,  asumindu-şi  şi  costul  participării. 

b)  Să  informeze  Consiliul  asupra  dorinţelor  lor  cu  privire  la  activitatea  ecu¬ 
menică  şi  să  exercite  un  criticism  constructiv  faţă  de  programele  Consiliului. 

c)  Să  comunice  Consiliului  felul  cum  înţelege  să  se  pună  în  relaţie  la  toate 
nivelele  cu  mişcarea  ecumenică,  pe  plan  local,  naţional,  regional  şi  internaţional. 

d)  Să  interpreteze  activitatea  ecumenică  a  Consiliului  în  faţa  Bisericilor  lor. 

e)  Să  încurajeze  participarea  Bisericii  respective  la  programele,  activităţile 
şi  întrunirile  organizate  de  Consiliul  Ecumenic. 

f)  Să  răspundă  la  deciziile  Comitetului  Executiv  şi  ale  Comitetului  Central 
care  recomandă  sau  cer  rugăciuni,  sfaturi,  informaţii  sau  păreri,  în  legătură  cu 
problemele  ce  preocupă  mişcarea  ecumenică. 

g)  Să-şi  plătească  contribuţia  anuală  bănească. 

S-a  cerut  deasemenea  ca  Bisericile  să  organizeze  schimburi  de  cărţi,  periodice 
şi  alte  publicaţii  cu  Consiliul  Ecumenic. 

Cele  de  mai  sus  au  fost  aprobate  cu  titlul  de  recomandări,  cum  sînt  de  altfel 
toate  deciziile  organismelor  ecumenice. 

Comitetul  Executiv  a  aprobat  programul  zilnic  şi  temele  următorului  Comi¬ 
tet  Central  care  va  avea  loc  la  Moscova  în  iulie  1989.  A  aprobat  de  asemenea  o 
Conferinţă  a  tineretului  care  va  avea  loc  în  Olanda,  între  19 — 27  noiembrie  1989. 
Această  Conferinţă  are  ca  scop  şi  sărbătorirea  împlinirii  a  50  de  ani  de  la  Con¬ 
ferinţa  Mondială  a  tineretului  creştin,  care  a  avut  loc  la  Amsterdam  în  anul  1939. 

Comitetul  Executiv  a  procedat  apoi  la  numiri  noi  de  personal  în  cadrul 
Consiliului  Ecumenic  de  la  Geneva. 

Reprezentanţii  ortodocşi  au  protestat  deoarece  printre  cei  numiţi  nu  figu¬ 
rează  nici  de  data  aceasta  nici  un  ortodox.  S-a  răspuns  că  propunerile  ortodoxe 
au  sosit  prea  tîrau  şi  s-au  dat  asigurări  că  ele  vor  fi  luate  în  oonsiderare  în 
viitor. 

A  fost  ascultat  şi  un  raport  prezentat  de  un  grup  de  personalităţi  bisericeşti 
în  frunte  cu  Rev.  Canaan  Banana,  fost  preşedinte  al  Zambiei,  care  au  făcut  o 
vizită  în  mai  multe  ţări  din  lume,  încercînd  să  convingă,  guvernele  şi  băncile  să 
întrerupă  orice  legături  cu  Africa  de  Sud,  pînă  cînd  aceasta  nu  va  renunţa  la  poli¬ 
tica  de  discriminări  rasiale  pe  care  o  practică. 

Lucrările  Comitetului  Executiv  au  făcut  încă  o  dată  dovadă  că  Bisericile 
membre  ale  Consiliului  Ecumenic  sînt  animate  de  bune  intenţii  de  colaborare,  în 
vederea  realizării  unităţii  lor,  şi  a  contribuţiei  lor  la  unitatea  lumii. 

Dr.  ANTONIE  PLAMADEALA 
Mitropolitul  Ardealului 


însemnări,  note,  comentarii 


DIN  ACTUALITATEA  PANORTODOXA 


Mesajul  Patriarhului  Ecumenic  Dimitrios  I  (28  iulie  1988) 
către  Consiliul  Ecumenic  al  Bisericilor, 
cu  ocazia  aniversării  a  40  de  ani  de  la  înfiinţare 

(august  1948 — august  1988) 

1.  Slava  şi  laudă  Dumnezeului  Treimic  care  ne-a  socotit  vrednici  să  săr¬ 
bătorim  în  acest  an,  sub  auspicii  fericite,  cea  de-a  40-a  aniversare  a  înfiinţării 
Consiliului  Ecumenic  al  Bisericilor  (C.E.B.).  Scaunul  ecumenic,  apostolic  şi  pa¬ 
triarhal  se  bucură  îndeosebi  de  acest  eveniment,  căci  vede  în  crearea  acum  40  de 
ani  la  Amsterdam  (1948)  a  C.E.B.  —  creare  care  a  înzestrat  mişcarea  ecumenică 
contemporană  cu  o  expresie  instituţională  —  materializarea  propriilor  lui  viziuni 
şi  realizarea  propunerii  sale  formulate  în  Enciclica  sa  sinodală  din  1920,  în  care 
era  vorba  de  constituirea  unei  „Societăţi  a  Bisericilor**  avînd  drept  obiective  con¬ 
tactul,  colaborarea  şi  apropierea,  în  solidaritate,  între  Bisericile  şi  confesiunile 
lumii,  scopul  suprem  fiind  unitatea  sub  un  singur  Păstor,  Hristos. 

2.  Scaunul  nostru  ecumenic,  care  a  jucat  întotdeauna  un  rol  de  prim  plan 
în  chestiunile  privitoare  la  unitatea  creştină,  a  subliniat  în  multe  rînduri  că  Bise¬ 
ricile  lui  Hristos  împrăştiate  în  lume  sînt  chemate  să  meargă  pe  calea  unităţii. 
C.E.B.  concură  la  aplanarea  şi  netezirea  acestei  căi,  facilitînd  cunoaşterea  reciprocă 
şi  apropierea,  ajutînd  la  derularea  dialogului  multilateral  între  Biserici  şi  devenind 
astfel  instrumentul  mersului  comun  al  Bisericilor  în  domeniile  interacţiunilor  teo¬ 
logice  a  diaconiei  şi  mărturiei  creştine  în  lume. 

3.  Potrivit  declaraţiei  celei  de-a  IlI-a  Conferinţe  panortodoxe  presinodale, 
„Biserica  Ortodoxă,  în  convingerea  sa  intimă  şi  în  conştiinţa  sa  eclezială  de  a  fi 
deţinătoarea  şi  martora  credinţei  şi  tradiţiei  Bisericii  celei  una,  sobornicească  şi 
apostolească,  crede  cu  fermitate  că  ea  ocupă  un  loc  central  în  lumea  de  azi  în  ce 
priveşte  progresul  unităţii  creştinilor4*.  In  consecinţă,  prezenţa  Patriarhiei  ecume¬ 
nice  şi,  alături  de  ea,  a  întregii  Biserici  Ortodoxe  în  sînul  C.E.B.  trebuie  să  apară 
ca  merglnd  de  la  sine,  dar  şi  ca  indispensabilă  şi  profitabilă  din  diverse  puncte 
de  vedere.  Mergînd  de  la  sine,  căci  ea  decurge  din  natura  însăşi  a  Bisericii  or¬ 
todoxe  care  are  misiunea  şi  datoria  de  a  învăţa  adevărul  conţinut  în  Sfînta 
Scriptură  şi  Sfînta  Tradiţie,  acest  adevăr  care  dă  Bisericii  caracterul  ei  universal; 
indispensabilă,  în  măsura  în  care,  fără  participarea  ortodoxă,  C.E.B.  n-ar  fi  decît 
un  organ  bisericesc  reprezentînd  numai  o  parte  a  creştinismului  occidental;  profi- 
tabilăi  în  fine,  pentru  faptul  că  mărturia  Bisericii  Ortodoxe  în  cadrul  C.E.B.  îmbo¬ 
găţeşte  reflexia  teologică  a  acestuia  în  ansamblul  lui  şi  îl  apropie  de  reflexia  teo¬ 
logică  a  Bisericii  nedivizate. 

4.  După  cum  am  spus  deja  în  Declaraţia  noastră  cu  ocazia  celei  de-a  25-a 
aniversări  a  C.E.B.,  un  mare  număr  de  rezultate  pozitive  ale  Consiliului,  fie  că 
e  vorba  de  teologie,  misiune,  mărturie  sau  diaconie  creştină  în  lumea  actuală 
„sînt  rezultatul  şi  fructul  prezenţei  în  sînul  Consiliului  a  Ortodocşilor  deopotrivă**. 
Dorim  ca  intr-un  viitor  apropiat,  decizii  adecvate  luate  în  cadrul  diferitelor  organe 
administrative  ale  C.E.B.,  să  întărească  prezenţa  ortodoxă  şi  să  o  facă  mai  repre¬ 
zentativă,  cantitativ  şi  calitativ;  aceasta  e  o  condiţie  pentru  ca  programele  între- 

prinse  şi  textele  elaborate  de  C.E.B.  să  îmbrace  un  caracter  realmente  ecumenic 
şi  să  constituie  fructul  unei  colaborări  între  toate  Bisericile  care  participă  şi  acti¬ 
vează  în  sinul  C.E.B.  Pentru  aceasta,  Bisericile  ortodoxe  locale  deopotrivă  trebuie 
să  se  mobilizeze  încurajînd  în  măsura  posibilului  activităţile  Consiliului,  propunînd 
de  asemenea  noi  cadre  pentru  a  transmite  mărturia  ortodoxă  în  mod  responsabil 
şi  eficace. 

5.  Ca  Patriarhie  ecumenică,  urmărim  întotdeauna  cu  mult  interes  iniţiativele 
lansate  de  C.E.B.  şi  ne  asociem  lor.  Activităţile  teologice  şi  sociale  intreprinse  de 
C.E.B.  în  cei  40  de  ani  de  existenţă  au  constituit  fără  nici  o  îndoială  răspunsul  lui 
la  solicitările  presante  ale  lumii;  ele  justifică  în  acelaşi  timp  ceea  ce  spuneam  în 
Enciclica  susmenţionată,  adică  că,  chiar  dacă  unitatea  Biserioilor  nu  e  garantată 
pentru  moment  pe  plan  pur  ecleziologic  şi  teologic,  se  arată  posibil  faptul  de  a 
sluji  în  comun  omul  contemporan  în  chestiunile  grave  şi  vitale  ce  privesc  exis¬ 
tenţa  lui. 

6.  în  ce  priveşte  viitorul  C.E.B. ,  arătăm  un  interes  deosebit  şi  ne  punem 
multe  speranţe  în  eforturile  Comisiei,  „Credinţă  şi  Constituţie**  de  a  interpreta 
credinţa  apostolică  aşa  cum  este  ea  exprimată  în  Simbolul  Niceo-constantinopo- 
litan.  Inscriindu-se  în  linia  directă  a  studiului  pe  termen  lung  consacrat  de  Con¬ 
siliu  „Botezului,  Euharistiei  şi  Ministeriului4*,  această  tentativă  îmbracă  o  impor¬ 
tanţă  deosebită  pentru  viitorul  mişcării  ecumenice  şi  al  Consiliului  însuşi,  căci  aşa 
cum  au  declarat  delegaţii  ortodocşi  la  prima  Conferinţă  mondială  „Credinţă  şi 
Constituţie'*  de  la  Lausanne  (1927),  „orice  unire  trebuie  să  se  întemeieze  pe 
credinţa  comună  şi  mărturisirea  Bisericii  vechi  şi  nedivizate  a  celor  şapte  Sinoade 
Ecumenice  şi  a  primelor  opt  secole**,  în  măsura  în  care  existenţa  însăşi  a  tuturor 
Bisericilor  şi  confesiunilor  creştine  îşi  are  sursa  în  Tradiţia  apostolică  şi  istoria 
lor  comună  tuturora.  Studiul  mai  sus  menţionat,  concură,  pe  de  o  parte,  la  expli- 
citarea  elementelor  fundamentale  ale  credinţei  cea  una  a  Bisericii  aşa  cum  a  stră¬ 
bătut  ea  veacurile,  pe  de  altă  parte  el  este  chemat  să  răspundă  deopotrivă  la 
următoarea  întrebare:  cum  să  fie  interpretată  astăzi,  în  faţa  problemelor  omului 
contemporan,  credinţa  transmisă  de  Apostolii  Bisericii  nedivizate. 

7.  Ca  şi  în  trecut  în  drumul  său  viitor  C.E.B.  va  fi  chemat  deopotrivă  să 
facă  faţă  nevoilor  diferite  ale  omului  modern  şi  să  furnizeze  răspunsuri  la  proble¬ 
mele  ce  se  pun  umanităţii  de  astăzi:  astfel,  chestiunea  refugiaţilor,  a  luptei  contra 
discriminărilor  rasiale,  a  realizării  păcii  şi  dreptăţii  în  lume,  a  luptei  împotriva 
sărăciei  şi  înapoierii  în  numeroase  puncte  ale  lumii  şi  a  protecţiei  mediului  în¬ 
conjurător,  acest  mediu  pe  care  Dumnezeu  l-a  încredinţat  omului  spre  păstrare. 
Trebuie  însă,  ca  programele  respective  ale  C.E.B.  să  nu  reprezinte  un  scop  în 
sine  şi  o  suită  de  acţiuni  izolate,  ci  să  facă  parte  integrantă  dintr-o  activitate 
consecventă  şi  bine  coordonată  în  multiplele  ei  aspecte,  în  cadrul  unei  mărturii 
comune  a  lui  Hristos  în  lume. 

8.  Felicităm  C.E.B.-ul  pentru  această  fericită  aniversare  şi  declarăm  că  Pa¬ 
triarhia  ecumenică,  favorabilă  din  toate  timpurile  ideii  ecumenice  şi  colaborării 
intercreştine  vizînd  unirea  creştinilor,  va  continua  şi  pe  viitor  colaborarea  ei  con¬ 
secventă  şi  responsabilă  cu  Consiliul  în  tot  ceea  ce  se  poate  dovedi  util  şi  pro¬ 
fitabil,  şi  aceasta  pînă  ce  Domnul  nostru  „ne  va  scoate  pe  noi  din  acest  veac  vic¬ 
lean  de  acum,  după  vecia  lui  Dumnezeu  şi  a  Tatălui  nostru'*  (Gal.  1,  4)  şi  ne  va 
duce  pe  toţi  „la  unitatea  credinţei**  (Ef.  4,  13). 

„Harul  Domnului  nostru  Iisus  Hristos,  dragostea  lui  Dumnezeu  Tatăl  şi  îm¬ 
părtăşirea  Duhului  Sfînt  să  fie  cu  voi  cu  toţi.  Amin"  (II  Cor.  13,  13)  (după 
Episkepsis"  nr.  404,  1  septembrie  1988). 


Discursul  Patriarhului  Ecumenic  Dimitrios  I 
în  faţa  membrilor  Congresului  ecologic  întrunit  la  Patmos 

(25  septembrie  1988) 

,JD istinşi  membrii  ai  Congresului  ecologic , 

pentru  studiul  problemei  ecologice  nu  există  loc  mai  potrivit  ca  cel  al  grotei 
Apocalipsei  de  pe  sfînta  insulă  Patmos.  In  cartea  Apocalipsei,  autorul  ei  inspirat, 

Apostolul  şi  Evonghelistul  Ioan,  trage  mişcat  de  Dumnezeu ,  un  prim  semnal  de 
alarmă  în  faţa  perioadelor  ecologice.  Cu  mii  de  ani  înaintea  epocii  noastre,  el 
prezintă  în  mod  dramatic  şi  figurat  distrugerea  naturii  ca  o  consecinţă  a  micimii 
spirituale  şi  a  lipsei  de  echilibru  a  omului. 

In  această  descriere,  fiinţele  umane  sînt  arse  de  o  mare  căldură  (13,  13)  şi 
aceasta  merge  mină  în  mînă  cu  arderea  mediului  înconjurător,  a  arborilor  şi  ver - 
deţii  (8,  7).  Apa  este  poluată  şi  un  mare  număr  de  oameni  pier  „din  pricina  ape - 
lor,  pentru  că  se  făcuseră  amare 44  (8,  10 — 12).  Oamenii  se  ascund  loviţi  de  groază 
fn  faţa  acestei  mari  catastrofe  (6,  12).  Oroarea  şi  durerea  cauzate  de  aceste  teribile 
semne  premergătoare  ale  distrugerii  mediului  sînt  astfel  înclt  mulţi  sînt  cei  ce 
doresc  să  moară,  dar  moartea  e  lentă  şi  se  întinde  pe  o  lungă  perioadă:  „Şi  în 
zilele  acelea  vor  căuta  oamenii  moartea  şi  nu  o  vor  afla  şi  vor  pofti  să  moară , 
însă  moartea  va  fugi  de  ei“  (9,  6). 

Intiia  carte  a  Sf.  Scripturi,  Geneza,  prezintă  pe  om  într-un  mediu  para - 

disiac  in  care  el  lucrează  păzind  în  acelaşi  timp  şi  păstrînd  lumea,  pentru  că  el 

păzea  poruncile  lui  Dumnezeu:  „Şi  a  luat  Domnul  Dumnezeu  pe  omul  pe  care  l-a 
zidit  şi  la  pus  in  grădina  raiului  ca  să  lucreze  şi  să  o  păzească 44  (2,  15). 

Din  nefericire  omul,  întoreîndu-se  de  la  Dumnezeu  şi  pierzîndu-şi  prin  păcat 
stabilitatea  şi  echilibrul  spiritual,  a  rupt  legătura  de  nedesfăcut  între  muncă 

pe  de  o  parte,  şi  grija  pentru  protecţia  şi  ocrotirea  lumii  pe  de  alta.  împins  de 
o  activitate  pur  materialistă,  el  visează  nu  numai  să  se  servească  de  lume  pentru 
a-şi  asigura  supravieţuirea,  ci  şi  să  abuzeze  de  natură  ca  un  adevărat  tîlhar 
pentru  a  putea  trăi  în  ea  în  lux,  în  plăcere  şi  o  opulenţă  care  nu  se  potrivesc 
naturii  umane.  Dar,  de  partea  ei,  creaţia  se  răzbună  şi  ea  asupra  omului,  ridicân- 
du-se  împotriva  lui  din  momentul  în  care  el  a  pierdut  controlul  înţelept  asupra 
lui  însuşi  şi  s-a  transformat  în  hoţ  şi  răufăcător. 

Cind  subliniază  contrastul  cu  paradisul  Genezei,  cu  paradisul  creaţiei  aşa 
cum  a  ieşit  ea,  frumoasă  şi  desăvîrşită,  din  mîinile  Creatorului  ei,  ultima  carte 
a  Scripturii,  Apocalipsa,  ne  prezintă  declinul  unei  lumi  jefuite  şi  distruse  de  om. 
De  aceea,  constatarea  potrivit  căreia  problema  ecologică  e  înainte  de  toate  o  prob¬ 
lemă  spirituală  e  întregime  corectă.  Căci  limitîndu-şi  nevoile  sale  naturale,  omul 
nu  numai  că  atinge  desăvârşirea  şi  libertatea  spirituală,  dar  în  acelaşi  timp 

păstrează  şi  creaţia.  Atît  în  gîndirea  antică  cit  şi  în  creştinism,  cumpătarea  este 
o  izbândă  spirituală,  în  vreme  ce  luxul,  risipa  şi  viaţa  în  opulenţă  sînt  semne  de 
barbarie. 

Predicind  idealul  ascezei  şi  înfrînării,  şi  mai  ales  îndreptînd  interesul  omu¬ 
lui  spre  cele  spirituale,  Ortodoxia  contribuie  în  acelaşi  timp  în  mod  eficient  la 
rezolvarea  problemei  ecologice.  O  dovadă  evidentă  a  acestui  fapt  e  starea  para- 
disiacă  a  mediului  înconjurător  natural  care  înconjoară  Sfintele  mănăstiri.  Monahii 
respectă  creaţia  care  revelează  splendoarea  operei  creatoare  a  lui  Dumnezeu  şi  de 
aceea  ei  nu  o  maltratează. 

Nu  ne  îndoim  că  Congresul  vostru  va  ajuta  la  mai  buna  înţelegere  a  mul¬ 
tiplelor  probleme  la  protecţia  mediului  înconjurător.  Pentru  aceasta  dorim  succes 
deplin  lucrărilor  voastre  şi  vă  felicităm!4*  (după  „ Episkepsis 44  nr.  405,1  octombrie 
1988  p.  11—12). 


Consultaţie  interortodoxă  asupra  locului  femeii  în  Biserica  Ortodoxă 

şi  hirotoniei  femeilor 

Intre  30  octombrie — 6  noiembrie  1988  a  avut  loc  la  Rodos  la  iniţiativa  Patriar¬ 
hiei  Ecumenice  şi  sub  preşedinţia  mitrop.  Hrisostom  al  Mirelor  o  consultaţie  teo¬ 
logică  interortodoxă  consacrată  mult  discutatei  în  mediile  şi  actualitatea  ecume¬ 
nică  chestiuni  a  locului  femeii  în  Biserică  şi  a  hirotoniei  femeilor. 

In  cadrul  consultaţiei  au  fost  prezentate  şi  discutate  următoarele  referate: 
„Masculin  şi  feminin  în  Biblie 44  —  pr.  Arhim.  Irineu  Bulovici  (B.O.  sîrbă),  „Mascu¬ 
lin  şi  feminin  în  tradiţia  patristică14  —  pr.  prof.  Constantin  Galeriu  (B.O.  Română), 

„învăţătura  biblică  despre  preoţie "  —  prof.  Christos  Voulgaris  (B.O.  greacă),  „Preo¬ 
ţia  în  învăţătura  Sf.  Părinţi "  —  prof.  John  Erickson  (Seminarul  Sf.  Vladimir,  New 
York),  „ Preoţia  şi  femeia  într-o  perspectivă  ecleziologică "  mitrop.  Hrisostom  al 
Mirelor  (Patr.  ecumenică),  „ Rolul  Sf.  Fecioare  Maria,  Născătoare  de  Dumnezeu, 
în  Biserica  Ortodoxă  în  raport  cu  hirotonia  femeilor  —  prof.  Franco  ise  Jeanlin 
(Institutul  Saint-Serge,  Paris),  „ Problema  hirotoniei  femeilor  după  Sf .  Canoane " 
—  prof.  Vlassios  Phidas  (Facultatea  de  teologie  din  Athena),  „Femeia  în  viaţa 
liturgică  şi  diaconia  parohială  a  Bisericii"  —  prof.  I.  Foundoulis  Facultatea  de  teo¬ 
logie  din  Tesalonic)  „Ministeriul  cLiaconiţelor  în  Biserica  ortodoxă  şi  posibilitatea 
restaurării  lui"  —  prof.  Evanghelos  Theodorou  (Facultatea  de  teologie  din  Atena), 
„ Femeia  în  societatea  secularizată  contemporană"  —  prof.  Frida  Haddad  (Facul¬ 
tatea  de  teologie  din  Tripoli,  Liban),  „Femeia  în  viaţa  monahală"  —  maica  Nazaria 

Niţâ  (B.O.  Română),  „ Evaluarea  ortodoxă  a  teologiei  feministe"  —  prof.  Kyriaki 

Fitzgerald  (Şcoala  de  teologie  ortodoxă  „Holy  Cross“  (Brookline),  şi  „Reacţii  orto¬ 
doxe  la  poziţiile  neortodoxe  asupra  hirotoniei  femeilor"  —  arhim.  Gennadios 
Limouris  („Credinţă  şi  Constituţie*4,  Geneva). 

In  Mesajul  său  trimis  la  30  oct.  1988  participanţilor  la  Conferinţa  teologică 
interortodoxâ  de  la  Rodos  de  Patriarhul  Ecumenic,  Dimitrios  I,  se  subliniază 

următoarele: 

„ Sfînta  Biserică  Ortodoxă  urmăreşte  cu  bucurie  toate  mişcările  şi  discuţiile 
privitoare  la  locul  femeii  în  Biserică  şi  societate.  Activitatea  femeilor  în  viaţa 
socială,  deşi  le-a  încărcat  cu  sarcini  suplimentare,  a  contribuit  la  îmbogăţirea  sec¬ 
toarelor  în  care  ea  se  desfăşoară  cu  toate  darurile  de  sensibilitate,  intuiţie  şi 

creativitate  proprii  sufletului  feminin.  Apariţia  în  epoca  noastră  de  personalităţi 
feminine  în  posturi  de  responsabilităţi  de  stat  este  cea  mai  bună  dovadă  a  afirma¬ 
ţiilor  noastre  de  mai  sus. 

Autoritatea  crescîndă  a  femeilor  în  evoluţia  istorică,  ameliorarea  situaţiei 
lor  sociale  şi  recunoaşterea  generală  a  rolului  lor  în  viaţa  cotidiană  relevă  trans¬ 
formarea  revoluţionară  şi  reforma  instituţiilor  antice  promovată  de  creştinism. 
Domnul  nostru  Iisus  Hristos  n-a  ţinut  seamă  de  condiţiile  istorice  ale  epocii  Sale 
nici  de  convenţiile  sociale  ostile  femeii  şi  care  reduceau  rolul  ei  la  procreaţia  spe¬ 
ciei  umane  şi  la  o  manifestare  primară  a  darurilor  ei  deosebite. 

Femeile  care  au  înconjurat  pe  Domnul  au  făcut  dovada  unui  curaj  superior 
celui  al  bărbaţilor,  mai  cu  seamă  în  timpul  Patimii  şi  Răstignirii  Lui  şi,  astfel, 
au  fost  învrednicite  să  vadă,  primele,  pe  Cel  înviat.  Ele  au  devenit,  deci,  martore 
ale  evenimentelor  decisive  ale  mîntuirii  omenirii .  Avem  certitudinea  că  activitatea 
misionară  a  femeilor  în  epoca  lui  Hristos  şi  a  Apostolilor  ca  şi  în  sinul  primelor 
comunităţi  creştine  era  contrară  obiceiurilor  şi  datinilor  epocii. 

Predica  Sf.  Ap.  Pavel  (Gal.  3,  28)  potrivit  căreia  „nu  mai  este  deosebire  între 
bărbat  şi  femeie ",  şi-a  găsit  aplicare  nemijlocită  în  lucrarea  sa,  căci  el  a  recrutat 
un  mare  număr  de  femei  pentru  misiunea  sa  şi  le-a  încredinţat  sarcini  foarte 
importante.  Epistolele  sale  sînt  pline  de  laude  pentru  sfintele  sale  colaboratoare, 
mergînd  pînă  la  a  numi  pe  diaconiţa  Febe  ocrotitoare  şi  ajutătoare  a  lui  însuşi  şi 
a  multor  fraţi  (Rom.  16,  2). 

Urmînd  exemplul  Domnului  şi  al  Apostolilor,  Biserica  a  recrutat  de-a  lun¬ 
gul  istoriei  ei  seculare,  fără  discriminare,  în  slujba  ei  bărbaţi  şi  femei.  In  lupta 
pentru  mîntuire  şi  desăvîrşire  duhovnicească  ea  n-a  făcut  niciodată  distincţie  între 
unii  şi  alţii.  Biserica  ortodoxă  acceptă  cu  bunăvoinţă  participarea  femeii  la  viaţa 
socială  şi  adeseori,  acolo,  elementul  feminin  se  dovedeşte  superior  activităţii  mas¬ 
culine.  Ea  estimează  că  cuceririle  femeilor  sînt  o  aplicare  a  libertăţii  religioase  pe 
care  trebuie  să  se  întemeieze  orice  mişcare  feministă  sănătoasă.  Totuşi,  efortul 
în  vederea  egalităţii  împins  pînă  la  debordarea  limitelor  sale  pune  obstacole 
insurmontabile  în  calea  unirii  creştinilor  atît  de  dorită  şi  căutată  astăzi,  şi  în  con¬ 
secinţă  nu-şi  are  locul  în  Biserica  lui  Hristos.  Intr-adevăr,  un  atare  efort  vizează 
nu  numai  egalizarea  diferenţelor  biologice  între  cele  două  sexe  ci  încă  şi  extin¬ 
derea  revendicărilor  feministe  pînă  şi  în  domeniul  misterului  mîntuirii  şi  al  Bise¬ 
ricii.  Aceasta  mai  cu  seamă  prin  problema  recent  ridicată  a  admiterii  femeilor  la 
preoţie. 

„Vrem  să  sperăm  că  Conferinţa  interortodoxă  de  la  Rodos  va  contribui  pozi¬ 
tiv  la  clarificarea  şi  interpretarea  raţiunilor  teologice  pentru  care  Biserica  Orto¬ 
doxă  consideră  imposibilă  hirotonia  femeilor.  Nu  e  vorba  de  o  simplă  retorică  ci 
de  o  atitudine  solid  întemeiată  pe  Sfînta  Tradiţie  şi  realitatea  istorică.  Ar  fi  fost 
oare  Biserica  în  eroare  vreme  de  atîtea  secole  refuzînd  „ preoţia M  femeii?  Nu 
numai  că  Biserica  n-a  fost  în  eroare,  dar  ea  a  condamnat  pe  de-a  întregul,  în 
mod  conştient,  pe  cei  ce  emiteau  asemenea  pretenţii.  Catolicitatea  Bisericii  nu 
este  numai  geografică,  ci  traversează  şi  timpul.  Aceasta  înseamnă  că  Biserica 
păstrează  tot  ceea  ce  i-a  fost  încredinţat  în  decursul  secolelor.  Ea  păstrează,  adică, 
„ceea  ce  a  fost  crezut  pretutindeni,  întotdeauna  şi  de  către  toţi“  ( Sf .  Vicenţvu 
de  LeriniY \ 

La  încheierea  lucrărilor  sale,  Conferinţa  a  dat  publicităţii  următorul 

Comunicat: 

„Consultaţia  teologică  interortodoxă  reunită  la  Rodos  la  iniţiativa  Patriarhiei 
Ecumenice  şi  sub  preşedinţia  Eminenţei  Sale  Mitropolitul  Hrisostom  al  Mirelor 
şi-a  încheiat  lucrările  sale  simbătă  5  noiembrie  1988. 

Această  Consultaţie  s-a  desfăşurat  conform  unei  hotărîri  a  celei  de-a  III -a 
Conferinţe  panortodoxe  prcsinodale  din  1986  luate  in  timpul  discuţiilor  asupra 
temei  dialogurilor  teologice  ale  Bisericii  Ortodoxe  cu  anumite  Biserici  şi  confe¬ 
siuni  creştine  care  hirotonesc  femei. 

Tema  întîlnirii  a  fost:  „Locul  femeii  în  Biserica  Ortodoxă  şi  chestiunea  hiro¬ 
toniei  femeilor**.  Conferinţa  a  lucrat  într-o  ordine  desăvîrşită  şi  în  cea  mai  com¬ 
pletă  libertate  de  expresie  din  partea  participanţilor  care  au  reprezentat  toate 
Bisericile  Ortodoxe,  asistaţi  de  specialişti  ortodocşi,  clerici  şi  laici,  monahi  şi 
monahii.  La  încheierea  întîlnirii  a  fost  votat  in  unanimitate  un  text. 

In  concluziile  lui  sînt  enumerate  şi  subliniate  condiţiile  teologice  care  stabi¬ 
lesc  locul  deosebit  al  femeii  în  planul  prestabilit  din  veci  al  lui  Dumnezeu  şi  în 
instituţiile  Bisericii  ortodoxe.  Femeia  este  considerată  ca  un  element  de  valoare 
egală  cu  bărbatul.  Sexele  genului  uman,  unul  şi  indivizibil,  constituie  împreună 
plenitudinea  Bisericii.  Bărbatul  şi  femeia,  creaţi  după  Chipul  şi  Asemănarea  lui 
Dumnezeu,  se  împărtăşesc  împreună  de  lucrarea  mîntuitoare  a  lui  Hristos  şi  de 
harismele  şi  darurile  Duhului  Sfînt  fără  nici  o  deosebire. 

De  corelaţia  Adam-Hristos  poate  fi  apropiată  şi  analogia  Eva-Fecioara  Maria, 
şi  această  corelaţie  dă  adevărata  dimensiune  a  femeii  în  Biserica  Ortodoxă.  Şi 
aceasta  acordă  femeii  ortodoxe  dreptul  şi  posibilitatea  de  a  participa  la  viaţa  Bise¬ 
ricii  şi  de  a-şi  oferi  serviciile  şi  diaconia  ei  în  diversele  sectoare  stabilite  de  Con¬ 
sultaţie. 

Dacă  preoţia  sacramentală  a  fost  decernată  de  Hristos  Apostolilor  şi  prin  ei 
urmaşilor  lor,  şi  dacă  în  Ortodoxie,  ca  şi  în  celelalte  Biserici  din  Răsărit  şi  Apus , 
există  astăzi  o  preoţie  cunoscută  de  toţi  şi  rezervată  numai  bărbaţilor  şi  la  care 
femeile  nu  sînt  admise,  aceasta  nu  înseamnă  că  s-ar  introduce  o  micşorare  sau 
subestimare  a  demnităţii  feminine.  Dimpotrivă,  Consultaţia  recunoaşte  că  femeii 
ortodoxe  îi  revine •  deopotrivă  să  trăiască  deplin  viaţa  Bisericii  şi  să  exercite 
slujirea  eclesială  care  i  se  potriveşte  în  interiorul  ca  şi  în  exteriorul  lăcaşului  de 
cult  sub  diverse  forme  întotdeauna  de  natură  eclesială  dar  nu  şi  sacerdotală. 

In  demnitatea  şi  calitatea  de  diaconiţă,  această  foarte  veche  instituţie  a  Bise¬ 
ricii  ortodoxe,  dar  şi  în  alte  calităţi  femeia  ortodoxă  este  chemată  astăzi  să  ajute 

misiunea  Bisericii  în  sectoare  ca:  pastorala,  serviciul  liturgic,  cateheza,  învăţă - 
mîntul,  misiunea,  slujirea  socială ;  aceasta  pe  lîngâ  prezenţa  şi  aportul  ei  specific 
sub  formele  sfinte  ale  monahismului  feminin. 

Consultaţia  a  recunoscut,  astfel,  egalitatea  celor  două  sexe  şi  importanţa  ele¬ 
mentului  feminin  în  viaţa  sacramentală  a  Bisericii.  Ea  a  subliniat  aportul  şi  ser¬ 
viciul  lui  de  toate  felurile  in  pleroma  Bisericii. 

Consultaţia  n-a  omis  să  judece  obiectiv  şi  să  furnizeze  un  răspuns  ortodox 
bine  întemeiat  la  anumite  exagerări  ale  mişcării  feministe  contemporane  apărute 
sub  multiple  aspecte  mai  ales  în  Occident. 

Acest  text  şi  concluziile  Conferinţei  vor  fi  trimise,  potrivit  rînduielii  stabi¬ 
lite,  de  Patriarhia  Ecumenică  tuturor  Bisericilor  Ortodoxe  ca  un  document  teolo- 

gic  de  bază  al  învăţăturii  Bisericii  Ortodoxe  asupra  chestiunii  de  mare  actualitate 
privind  locul  femeii  în  Biserică  şi  imposibilitatea  hirotonirii  ei,  şi  va  putea  fi  folo¬ 
sit  în  cadrul  dialogurilor  teologice"  (după  „ Episkepsis “  nr.  409 ,  15  nov.  1988). 


Simpozioane  pe  teme  ortodoxe 

—  Intre  10 — 14  ianuarie  1988  au  avut  loc  la  Institutul  de  Studii  slave  al  Uni¬ 
versităţii  din  Bergamo  (Italia)  un  simpozion  internaţional  pe  tema  păr.  „P.  A. 
Florensky  (1881 — 1943)  şi  cultura  epocii  sale".  Au  participat  circa  40  de  specialişti 
în  istoria  literaturii,  lingvistică,  istoria  fiîosofiei,  istoria  ştiinţei,  istoria  artelor  şi 
teologie  din  8  ţări  europene:  Franţa  R.F.G.,  Italia,  Polonia,  Elveţia,  Iugoslavia, 
Ungaria,  U.R.S.S.  şi  S.UA.  S-au  prezentat  34  de  comunicări  dintre  care  14  ale 
unor  specialişti  din  U.R.S.S.  reprezentând  Academia  de  ştiinţe.  Ministerul  învăţă¬ 
mântului  superior,  Uniunea  scriitorilor  şi  Patriarhia  rusă:  episcopul  Anatoli  de 
Ufa,  Viziune  asupra  lumii  a  pr.  Florensky  şi  lumea  modernă;  protopop.  Vasile 
Stroganov  (lector  la  Acad,  Teol.  Leningrad),  Filosofic  limbajului  pr.  S.  Bulgakov 
şi  P.  A.  Florensky;  şi  ierom.  Innokenti,  Pr.  P.  A.  Florensky  şi  contribuţia  lui  la 
dezvoltarea  gîndirii  teologice  şi  Biserica  Ortodoxă  („The  Jurnal  of  the  Moskow 
Patriarchate“  nr.  10/1988,  p.  58). 

In  aceeaşi  ordine  de  idei,  Casa  Centrală  a  literaţilor  din  Moscova,  inaugurând 
seria  manifestărilor  prevăzute  a  avea  loc  în  cadrul  programului  de  „Restituire  a 
numelor  uitate**,  a  organizat  şi  ea  o  seară  şi  o  expoziţie  dedicate  memoriei  pâr. 
Pavel  Alexandrovici  Florensky ,  apreciat  ca  personalitate  multilaterală  şi  enciclo¬ 
pedică  a  culturii  ruse  din  prima  jumătate  a  secolului  nostru,  totodată  filosof, 
lingvist,  matematician,  naturalist,  inventator,  restaurator  şi  scriitor.  In  prefaţa  la 
recent  apărutul  catalog  consacrat  lucrărilor  şi  vieţii  marelui  gînditor  rus,  acad. 
D.  Lihaciov  scrie:  „Originalitatea  inconfundabilă  a  lui  P.  Florensky  constă  în 
faptul  de  a  fi  năzuit  să  sintetizeze  cele  mai  variate  cunoştinţe  omeneşti  într-o 
ştiinţă  unică.  A  fost  comparat  pe  drept  cuvînt  cu  Leonardo  da  Vinci  şi  B.  Pascal. 
Aceasta  dovedeşte  că  Florensky  reprezintă  un  fenomen  nu  doar  al  culturii  ruse, 
ci  şi  al  celei  universale**.  („România  Literară**  an.  XXII,  nr.  8/23  februarie 
1989,  p.  23). 

—  între  8 — 13  oct.  1988  au  avut  loc  lucrările  colocviului  anual  al  cunoscutei 
mănăstiri  benedictine  consacrate  promovării  ecumenismului  creştin  din  Chevetogne 
(Namur,  Belgia).  închinat  aniversării  mileniului  creştinării  ruşilor  kievieni,  coloc¬ 
viu  din  acest  an  a  dezbătut  tema  Monahism  şi  spiritualitate ,  de  la  Lavra  Pecerskaia 
din  Kiev  la  Sihăstria  Optina .  Veniţi  din  Belgia,  Franţa,  Anglia,  Germania  şi 
Italia,  specialişti  ortodocşi  (păr.  Simeon  de  la  mănăstirea  Sf.  John  the  Baptist, 
Maldon,  Essex,  şi  Dimitri  Şahovskoy  şi  Sophie  Deişa,  ambii  profesori  la  Institutul 
ortodox  Saint-Serge  din  Paris)  şi  romano-catolici  au  pus  în  lumină  marile  axe  ale 
dezvoltării  şi  istoriei  monahismului  rus  ca  şi  unele  aspecte  mai  puţin  cunoscute 
ale  acestei  istorii  ca:  relaţiile  statornice  stabilite  incepînd  din  sec.  XVI  între 
isihasmul  rus  şi  isihasmul  românesc  prin  intermediul  monahilor  ucraineni,  sau 
răspunsul  dat  de  monahismul  rus  din  sec.  XVIII — XIX  la  provocarea  modernităţii 
(Tihon  Zadonski,  Feodor  Buharev).  A  reţinut  îndeosebi  atenţia  tensiunea  fecundă 
existentă  între  viaţa  contemplativă,  isihastă,  şi  participarea  activă  la  edificarea 
unei  culturi  fecundate  de  germanii  Evangheliei  şi  transfigurate  de  experienţa 
Duhului  Sfînt,  tensiune  prezentă  de-a  lungul  întregii  istorii  a  monahismului  rus, 
în  special,  şi  ortodox,  în  general.  Depăşind  cadrul  propriu-zis  istoric,  un  interes 
deosebit  a  suscitat  şi  o  comunicare  pe  tema  creativităţii  şi  sfinţeniei  monahale  în 
geniala  gîndire  şi  operă  cinematografică  a  extraordinarului  regizor  rus  care  a  fost 
Andrei  Tarkovski  (decedat  în  decembrie  1987)  cu  celebra  sa  peliculă  Andrei 
Rubliov  (1966)  —  celelalte  creaţii:  Copilăria  lui  Ivan  (1962),  Solaris  (1972),  Oglinda 
(1974),  Călăuza  (Stalker)  (1979),  Nostalghia  (1983)  şi  Sacrificatio  (1986)  (după  „Service 
Orthodoxe  du  Presse,  nr.  132,  nov.  1988,  p.  9). 

—  Intre  31  octombrie — 2  noiembrie  1988  a  avut  loc  la  Institutul  patriarhal 
de  studii  patristice  de  la  mănăstirea  Vlatadon  din  Tesalonic  sub  preşedinţia 
mitropolitului  Pantelimon  de  Tyroloi,  profesor  la  facultatea  de  teologie  din  acest 


t 


108 


MITROPOLIA  ARDEALULUI 


oraş,  un  simpozion  cu  tema:  „Te salonicul  creştin  de  la  Sf+  Ap.  Pavel  pină  în  epoca 
const antinianătt .  Au  susţinut  expuneri  istorice,  juridice  artistice  şi  teologice,  pro¬ 
fesorii  Panayotis  Christou,  Evanghelos  Chryssos,  Constantin  Vavouskos,  Athanasios 
Anghelopoulos,  Ioannis  Kararvidopoulos  şi  Ioannis  Galanis  (după  „Episkepsis*  nr. 
409,  15  nov.  1988).  ' 

—  Intre  7 — 9  noiembrie  1988,  tot  la  Tesalonic,  au  avut  loc  lucrările  celui  de-al 
IX-lea  Congres  teologic  al  Mitropoliei  din  acest  oraş.  Prezidat  tot  de  mitropolitul 
Pantelimon,  congresul  a  fost  dedicat  memoriei  Sf.  Eusthatios  arhiepiscopul  Tesa- 
lonicului ,  cel  mai  cunoscut  filolog,  teolog  şi  ierarh  bizantin  din  sec.  XII.  Printre 
comunicări  semnalăm  pe  cele  ale  profesorilor  Panayotis  Christou,  Suferinţele  Bise¬ 
ricii  din  Tesalonic  sub  ocupaţia  normanzilor ;  Serghios  Sakkos,  Interpretarea  Sf. 
Scripturi  la  Sf.  Eusthatios;  Evanghelos  Theodorou,  Idealul  educativ  al  Sf. 
Eusthatios;  Gheorghios  Matzaridis,  Natura  virtuţii  după  Sf.  Eusthatios  şi  Christos 
Thedoridis,  Metoda  hermeneutică  a  Sf.  Eusthatios  şi  importanţa  ei  pentru  înţe¬ 
legerea  autorilor  greci  antici *  (ibidem). 


A  50-a  aniversare  a  Institutului  de  teologie  ortodoxă  „Sf.  Vladimir" 

de  lingă  New- York 

Cu  ocazia  împlinirii  a  50  de  ani  de  ia  înfiinţarea  sa,  Institutul  de  teologie 
ortodoxă.  „Sf.  Vladimir  (St.  Vladimir  s  Seminary)  din  Crestwood,  lîngă  New  York, 
a  organizat  între  27  sept. — 1  oct.  1988  un  Simpozion  internaţional  pe  tema  „ Tradi¬ 
ţia  Sfîntului  Vladimir “,  cu  accentul  mai  cu  seamă  pe  rolul  misiunii  şi  actualitatea 
ei  în  viaţa  Bisericii,  subiect  extrem  de  sensibil  pentru  un  continent  care,  aşa 
cum  a  arătat  pr.  J.  Meyendorff,  decanul  Institutului,  se  află  „în  stare  permanentă 
de  evanghelizare*. 

Au  luat  cuvîntul  în  cursul  discuţiilor,  pe  lîngă  decanul  şi  profesorii  Institu¬ 
tului,  numeroşi  invitaţi  printre  care  episcopul  Amfilohie  de  Banat  (Biserica  Orto¬ 
doxă  Sîrbă),  pr.  ierom.  Daniel  Ciubotea  (Biserica  Ortodoxă  Română),  pr.  Boris 
Bobrinskoy  (Institutul  ortodox  Saint-Serge,  Paris),  pr.  Stanley  Harkas  (Institutul 
ortodox  grec  Holy  Cross,  Boston)  şi  cunoscuţii  profesori  Dimitri  Obolensky  (Uni¬ 
versitatea  Oxford)  şi  Jaroslav  Pelikan  (Universitatea  Yle).  Conferenţiarii  au  arătat 
cum  a  fost  realizată  în  decursul  secolelor,  lucrarea  misionară  ortodoxă  încredin¬ 
ţată  de  Hristos  ucenicilor  Lui  de  la  Bizanţ  şi  pină  în  Lumea  Nouă,  trecînd  prin 
slavi  şi  Rusia.  Două  şedinţe  au  fost  consacrate  şi  difuziunii  gîndirp  teologice  orto¬ 
doxe  în  Occident  datorate  în  parte  renaşterii  filosofiei  religioase  ruse  la  înc.  sec. 
XX,  ca  şi  adîncirilor  chestiunilor  ecleziologice  vitale  pentru  viitorul  Ortodoxiei  în 
America  ca  şi  în  Europa  Occidentală.  In  ultima  zi  a  simpozionului,  care  a  coincis 
cu  ziua  anuală  a  educaţiei  ortodoxe,  a  fost  celebrată  în  aer  liber,  sub  preşedenţia 
mitropolitului  Teodosie  al  Americii,  Sf.  Liturghie  la  care  au  asistat  mai  multe 
mii  de  persoane,  vechi  studenţi  sau  prieteni  ai  Institutului. 

Actul  academic  solemn  a  dat  prilejul  unei  emoţionante  evocări  a  personali¬ 
tăţilor  marcante  can?  au  contribuit  în  cadrul  „Sf.  Vladimir*  la  înnoirea  şi  iradie¬ 
rea  gîndirii  ortodoxe  contemporane.  S-a  procedat  apoi  la  remiterea  titlurilor  de 
„doctor  honoris  causar*  istoricilor  şi  profesorilor  Jaroslav  Pelikan  (Yale),  Antonios- 
Emilios  Tachiaos  (Tesalonic)  şi  pr.  Vitali  Borovoi  (Academia  teologică  din  Moscova), 
cunoscut  ecumenist.  Mai  multe  mese  rotunde,  difuzarea  de  reportaje  asupra  vieţii 
Bisericii  Ortodoxe  din  America,  a  cărei  origini  urcă  la  misionarii  ruş  veniţi  la  sf. 
sec.  XVIII  în  Alaska,  şi  un  concert  de  muzică  liturgică  au  întregit  tabloul  mani¬ 
festărilor  de  la  Crestwoodcare  au  făcut  parte  de  festivităţile  de  celebrare  a  mile¬ 
niului  botezului  ruşilor  kieveni,  organizate  în  America  la  nivel  panortodox. 

Institutul  „Sf.  Vladimir*  este  principala  instituţie  de  învăţămînt  superior 
ortodox  din  America.  De  la  întemeierea  lui  în  1938,  s-au  format  aici  mai  mult  de 
500  de  preoţi  ca  şi  numeroşi  licenţiaţi  laici  aflaţi  în  slujba  Bisericii  nu  numai  in 
America,  dar  şi  în  Japonia,  Orientul  Apropiat  şi  Europa.  Promoţia  1988  numără 
31  de  studenţi  din  care  7  femei.  Renumele  lui  se  datorează,  în  mare  parte,  impulsu¬ 
lui  pe  care  au  ştiut  să  i-1  aducă,  în  diferite  etape  ale  dezvoltării  lui,  celebrii  pro¬ 
fesori  de  teologie  veniţi  de  la  Institutul  Saint-Serge  din  Paris,  printre  care,  părinţii 

Gh.  Florovsky  (1893 — 1979),  Alexandr  Schmemann  (1922 — 1983)  şi  John  Meyen- 
dorf  (n.  1926). 

Legat  canonic  de  Biserica  ortodoxă  din  America,  autocefală  din  1970,  Insti¬ 
tutul  „Sf.  Vladimir“  constituie  unul  din  pilonii  majori  ai  implementării  Ortodoxiei 
pe  continentul  american  unde  coexistă  şi  alte  numeroase  dioceze  dependente  de 
Patriarhiile  ortodoxe  europene  şi  răsăritene.  Institutul  este  cunoscut  pentru  cali¬ 
tatea  învâţâmîntului  lui  şi  lucrările  teologice  ştiinţifice  difuzate  prin'  casa  sa  de 
editură  proprie  (St.  VlcudiTnir’s  Seminary  Press)  ca  şi  prin  cunoscuta  sa  revistă 
trimestrială:  „St.  Vladimir’s  Theological  Quarterlyu  care  apare  neîntrerupt  din 
1952  (actualmente  editată  de  pr.  John  Breck). 

Afară  de  Institutul  „Sf.  Vladimir44  pe  solul  american  mai  există  încă  7  şcoli 
de  teologie  ortodoxă:  Institutul  grec  „Holy  Cross“  (Boston),  seminarul  Sf.  Tihon 
din  Pennsylvania,  seminarul  carpato-rus  din  Johnstown,  seminarul  Saint-Germain 
(Alaska),  facultatea  Bisericii  sîrbe  din  Libertyville,  seminarul  Sinodului  rus 
,.hors-frontieres“  din  Jordanville  şi  un  colegiu  ucrainean  în  Canada  (după  „Service 
Orthodoxe  du  Pre9s“  nr.  132,  nov.  1988,  p.  2 — 3. 

f 

Noi  facultăţi  de  teologie  ortodoxă 

O  nouă  facultate  de  teologie  ortodoxă  a  fost  inaugurată  în  octombrie  1988  în 
Finlanda  pe  lîngâ  Universitatea  din  Joensuut  -înlocuind  fostul  seminar  ortodox  de 
la  Kuopio  vechi  de  60  de  ani.  Ea  va  servi  nevoile  teologice  şi  pastorale  ale  Bise¬ 
ricii  ortodoxe  autonome  a  Finlandei.  Legată  de  Facultatea  de  ştiinţe  umane  noua 
Facultate  de  teologie  ortodoxă  are  în  fruntea  ei  pe  părintele  Heikki  Makkonen 
(după  „Episkepsis44  nr.  409,  15  nov.  1988). 

înfiinţarea  facultăţii  finlandeze  de  teologie  ortodoxă  urmează  la  trei  ani 
după  înfiinţarea  Institutului  pentru  teologie  ortodoxă  de  pe  lingă  Universitatea 
din  Miinchen  (mai  1985)  sub  conducerea  prof.  dr.  Theodor  Nikolaou  şi  care  înce- 
pînd  din  1987  editează  revista  „Orthodoxe  Forum*4,  şi  la  doi  ani  după  deschiderea 
in  februarie  19,86  a  Institutului  de  teologie  ortodoxă  din  Sydney  (Australia): 
St.  Andrew’s  Greek  Orthodox  Theological  College .  Aflat  pe  lîngă  Sydney  College 
of  Divinity,  Institutul  care  acordă  titlul  de  „Bacheior  of  Theology44,  are  în  com¬ 
ponenţa  corpului  profesoral  pe  mitrop.  Styiianos  Harkianakis  al  Australiei  la  cate¬ 
dra  de  teologie  sistematică  şi  pe  părinţii  fraţi  Miltiadis  şi  John  Chryssavgis  la 
liturgică  şi  artă  bizantină  şi,  respectiv,  la  patristică  şi  artă  creştină,  iar  la  pasto¬ 
rală  pe  pr.  Gabriel  Popescu,  doctor  al  Institutului  teologic  din  Bucureşti.  Insti¬ 
tutul  dispune  de  o  bibliotecă  de  8000  de  volume  şi  editează  o  publicaţie  periodică 
cu  titlul  „Orthodox  Perspective44  (după  „Service  Orthodoxe  du  Presse  nr.  106, 
martie  1986). 


i  O  nouă  etapă  în  viaţa  celebrei  Sihăstrii  Optina 

La  3  iunie  1988,  Praznicul  Icoanei  Maicii  Domnului  din  Vladimir,  s-a  celebrat 
pentru  prima  dată  după  mai  bine  de  şase  decenii  Sf.  Liturghie  în  biserica  mare  cu 
hramul  Intrarea  Maicii  Domnului  în  Biserică  a  celebrei  Sihăstrii  ortodoxe  Kozelskaia 
Optina  din  arhiepiscopia  şi  districtul  Kaluga,  redeschisă  (ca  şi  istorica  mănăstire 
Tolga  de  lîngă  Iaroslav),  împreună  cu  Schitul  Sf.  Ioan  Botezătorul  din  apropiere, 
ca  lăcaş  de  cult  şi  vieţuire  monahală  ortodoxă,  cu  titlul  de  stavropighie  pa¬ 
triarhală,  cu  prilejul  recentelor  sărbătoriri  de  către  Patriarhia  Ortodoxă  a  Mos¬ 
covei  ale  mileniului  creştinării  ruşilor  kieveni  (988 — 1988).  Mica  obşte  formată 
din  4  monahi  şi  4  fraţi  detaşaţi  de  la  nu  mai  puţin  celebra  Lavră  Troiţa-Sergheiva 
(Zagorsk),  condusă  de  arhim.  Evloghi  are  de  rezolvat  uriaşele  sarcini  impuse,  pe 
de  o  parte  de  restaurarea  clădirilor  istorice  ale  Sihăstriei  deteriorate  de-a  lungul 
vremii,  iar,  pe  de  alta,  pe  reaprinderea  focului  duhovnicesc  viu  în  această  celebră 
şi  sacră  vatră  a  spiritualităţii  ortodoxe  cunoscută  în  întreaga  lume  (după  „The 
Jurnal  of  the  Moscow-Patriarchate44  nr.  10/1988,  p.  28  şi  nr.  4/1988  p.  4 — 5). 

Prima  menţiune  documentară  a  Sihăstriei  Oprina  apare  la  începutul  sec. 
XVII,  deşi  se  pare  că  originile  ei  urcă  pînă  la  mijlocul  sec.  XV.  Dar  înflorirea  şi 
celebritatea  ei  se  leagă  nemijlocit  de  mişcarea  de  reînnoire  duhovnicească  orto¬ 
doxă  in  duhul  spiritualităţii  filocalice  a  Părinţilor  iniţiată  şi  aplicată  în  practică 
în  a  doua  jumătate  a  sec.  XVIII  în  jurul  mănăstirilor  Sihăstria  Neamţ  şi  Secu  din 
Moldova  de  Schimarhimandritul  Paisie  Velicikovski  (1722 — 1794),  recent  canonizat 
ca  Sfînt  de  Patriarhia  rusă  (vezi  „Actul  de  canonizare**  al  Sinodului  local  al 
Bisericii  ortodoxe  Ruse  din  6 — 8  iunie  1988  în  „Mitropolia  Ardealului**  nr.  5/1988 
p.  53 — 55)  după  ce  fusese  venerat  spontan  ca  sfînt  local  la  Neamţ  încă  de  la 
moartea  sa.  Celebritatea  sa  duhovnicească  i-a  adus-o  Sihăstriei  Optina  succesiunea 
neîntreruptă  a  cinci  generaţi  de  ,,startsi‘*  sau  „bâtrîni"  îmbunătăţiţi  duhovnioeşte 
reprezentînd  tot  atiţia  ucenici  şi  continuatori  ai  tradiţiei  spirituale  isihaste 
„paisiene".  Este  vorba  de  schimieromonahii  Lev  (f  1841),  Makari  (t  1860,  Amvrosi 
(t  1891)  —  ultimul  canonizat  şi  el  prin  Actul  de  la  7  iunie  1988  — ,  Antoli  (t  1894), 
Iosif  (t  1911),  Varsanofi  (t  1913)  şi  Nektari  (î  1928),  la  care  se  adaugă  egumenii 
Sihăstriei:  Schimandriţii  Moise  (t  1862),  Isaaki  (t  1894)  şi  ai  schitului  Sf.  Ioan 
Botezătorul:  Antoni  (t  1865),  Ilarion  (f  1873),  Feodosi  (t  1922),  Anatoli  (t  1922)  (a 
se  vedea  detalii  în  cartea  protoier.  Serghie  Cetfericov,  Paisie,  Stareţul  mănăstirii 
Neamţului  din  Moldova.  Viaţa,  învăţătura  şi  influenţa  lui  asupra  Bisericii  ortodoxe, 
trad.  î.  P.  S.  S.  dr.  Nicodim,  Patriarhul  României,  Ed.  II,  Neamţ,  1940,  p.  373 — 
388);  ucenici  ai  „stareţilor*  de  la  Optina  ca:  schimieromonahul  Nikon  (f  1931)  şi 
schimarhimandriţii  Sevastian  (î  1966)  şi  Amvrosi  (t  1978)  supravieţuind  pînă  în 
zilele  noastre.  Aplicare  riguroasă,  dar  şi  creatoare,  a  „paisianismului**  moldovean, 
spiritualitatea  „stareţilor**  de  la  Optina  se  întemeia  şi  ea  pe  cele  trei  principii 
fundamentale  ale  acestuia:  1.  starcestvo,  adică  reînvierea  şi  punerea  în  practică 
consecventă  a  instituţiei  vechi  creştine  a  paternităţii  duhovniceşti  în  care  desă- 
virşirea  şi  creşterea  lăuntrică  a  novicelui  se  realizează  în  relaţia  filială  a  acestuia 
faţă  de  un  „bătrîn",  care  devine  părintele  lui  duhovnicesc,  relaţie  manifestată 
prin  ascultarea  necondiţionată  şi  spovedania  zilnică  a  ucenicului  faţă  de  , stareţ'* 
cu  dezvăluirea  mişcărilor  celor  mai  fine  ale  gîndului  şi  inimii;  2.  duhovnost,  adică 
asumarea  integrală  a  tuturor  exigenţelor  etic-ascetice  şi  duhovniceşti  caracteristice 
spiritualităţii  filocalice,  centrată  pe  practica  rugăciunii  contemplative  a  lui  Iisus, 
şi  difuzarea  textelor  „Filocaliei**  care  fixează  în  scris  perceptele  acestei  spirituali¬ 
tăţi  prin  editarea  în  multe  ediţii  a  traducerilor  patristice  şi  filocalice  realizate  de 
Sf.  Paisie  şi  şcoala  lui  de  la  Neamţ;  3.  narodnost,  adică  deschiderea  largă  faţă  de 
poporul  ortodox  şi  slujirea  şi  promovarea  nevoilor  lui  şi  a  valorilor  naţionale. 
Prin  aceasta,  Sihăstria  Optina  a  devenit  în  cursul  sec.  XIX  cel  mai  viu  şi  cunoscut 
focar  duhovnicesc  al  Rusiei,  atrăgînd  anual  în  pelerinaj  sute  de  mii  de  oameni 
din  popor  şi  de  cele  mai  diferite  condiţii  sociale  şi  formaţii  spirituale.  Printre 
aceştia  s-au  numărat  şi  celebrii  gînditori  şi  scriitori:  I.  Kireievski  (1806 — 1856), 
C.  Leontiev  (1831—1891),  N.  Gogol  (1809—1852),  VI.  Soloviov  (1853—1900),  L.  Tolstoi 
(1828 — 1910)  care  avea  o  soră  la  mănăstire  de  maici  Şamardin  de  lingă  Optina,  şi 
F.  M.  Dostoievsky  (1821 — 1881),  pentru  care  „stareţul**  Amvrosi  a  reprezentat 
modelul  „stareţului**  Zosima  descris  în  cartea  a  6-a  „călugărul  rus",  a  capodoperei 
sale  „Fraţii  Karamazov"  (după  Hegumen  Andronik  Trubaciov,  Basic  Features  of 
Pastcrrship  at  the  Optina  Hermitage,  „The  Jurnal  of  the  Moscow  Patriarcliate" 
nr.  6/1988,  p.  63—74). 


A  murit  Leonid  Uspensky 

In  noaptea  de  11 — 12  decembrie  1987  a  decedat  la  Paris  în  virată  de  85  de 
ani  cunoscutul  iconograf  şi  teolog  al  icoanei  Leonid  Uspensky.  Iniţiator  în  epoca 
modernă  a  teologiei  ortodoxe  a  icoanei,  opera  sa  iconografică  (artistică),  împreună 
cu  a  păr.  Grigori  Krug  (1907 — 1969),  este  la  originea  înnoirii  contemporane  a 
artei  iconografice  în  Biserica  Ortodoxă  constituind  una  din  cele  mai  remarcabile 
mărturii  ale  acestei  înnoiri. 

Născut  în  1902  în  satul  Golosnovka  din  nordul  regiunii  Voronej  într-o  fami¬ 
lie  de  ţărani,  şi-a  făcut  studiile  liceale  în  oraşul  Zadonsk.  Recrutat  la  vîrsta  die 

16  ani  în  Armata  roşie  este  făcut  prizonier  în  1920  de  albigardişti  după  care  emi¬ 
grează  din  Rusia.  Lucrează  o  vreme  în  mine  la  minele  de  cărbuni  din  Pernik 
(Bulgaria),  apoi  la  un  furnal  de  la  uzinele  de  oţel  Le  Creusot  (Franţa).  Ajuns  în 
1927  la  Paris  şi-a  putut  în  sfîrşit  realiza  dorinţa  de  a  deveni  pictor.  In  1929  se 

înscrie  la  Academia  rusă  de  pictură  a  Tatianei  Tolstaia-Suhotina  pe  care  o 

absolvă  în  1932,  Participă  alături  de  alşi  cunoscuţi  artişti  (Natalia  Goncearova, 
Mihail  Larionov,  Osip  Zadkin)  la  marea  expoziţie  de  artă  rusă  din'  Franţa  orga¬ 
nizată  de  galeria  „La  Rennaisance44.  Din  această  epocă  datează  prietenia  sa  cu  cel 
ce  va  deveni  ulterior  pr.  Grigori  Krug,  sub  influenţa  căruia  se  apropie  de  Biserică, 
interesîndu-se  începînd  din  1934  în  mod  sistematic  de  arta  icoanei  a  cărei  tehnică 
o  va  deprinde  în  curînd  la  perfecţie.  La  sfîrşitul  anilor  30  intră  în  Frăţia  orto¬ 
doxă  Sf.  Fotie  unde  a  devenit  prieten  cu  marele  teolog  VI.  Lossky,  fapt  care  va 

avea  o  influenţă  hotărîtoare  asupra  formării  şi  orientării  sale  teologice.  In  timpul 
ocupaţiei  germane  a  Franţei  spre  a  evita  deportarea,  a  trăit  ascuns  în  subterană 
şi  a  fost  membru  activ  al  rezistenţei  franceze. 

După  eliberarea  Franţei,  Leonid  Uspensky  a  lucrat  intens  ca  pictor  şi  restau¬ 
rator  de  icoane  şi  sculptor  bisericesc,  participînd  şi  la  decorarea  mai  multor  bise¬ 
rici  ortodoxe  de  aici,  cea  mai  remarcabilă  realizare  fiind  ansamblul  pictural  al 
frescelor  de  la  catedrala  „Sf.  Trei  Ierarhi44  a  Patriarhiei  din  Moscova  de  la  Paris 
creat  la  începutul  anilor  60  împreună  cu  remarcabilul  artist  iconar  care  a  fost 
pr.  monah  Grigori  Krug,  L.  Uspensky  fiind  totodată  şi  autorul  iconostasului  cate¬ 
dralei. 

Vreme  de  40  de  ani  L.  Uspensky  a  predat  un  curs  de  iniţiere  atît  în  teologia 
cît  şi  technica  artistică  iconografică  în  cadrul  Cursurilor  pastorale  şi  teologice 
organizate  de  Exarhatul  European  Occidental  al  Patriarhiei  ruse  de  la  Moscova. 
Ucenicii  săi  au  făcut  şi  fac  şcoală  pictînd  icoane  în  diferite  ţări  ale  Europei  occi¬ 
dentale:  Anglia,  Belgia,  Finlanda,  Polonia  ca  şi  în  S.U.A.,  Egipt  şi  India.  Redevenit 
cetăţean  sovietic  în  1946,  L.  Uspensky  şi-a  vizitat  în  repetate  rînduri  patria,  iar  în 
1969  a  predat  chiar  şi  un  curs  la  Academia  Teologică  din  Leningrad. 

Conştient  că  orice  abordare  pur  artistică,  estetică,  a  icoanei  este  insuficientă, 
L.  Uspensky  a  aprofundat  în  paralel  şi  teologia  icoanei,  străduindu-se  să  situeze 
icoana  în  ansamblul  experienţei  eclesiale  şi  să-i  înţeleagă  specificitatea  în  lumina 
întregii  Tradiţii  liturgice  şi  duhovniceşti  a  Ortodoxiei.  încă  în  1948,  într-un  prim 
opuscul  întitulat  „ Icoana ,  dteva  cuvinte  asupra  sensului  ei  dogmatic ",  el  preciza: 
„Icoana  este  o  mărturie  a  îndumnezeirii  omului,  a  plenitudinii  vieţii  duhovni¬ 
ceşti,  o  comunicare  prin  imagine  a  ceea  ce  e  omul  în  stare  de  rugăciune,  sfinţit 
prin  har.  E  un  fel  de  pictură  după  natură,  dar  după  o  natură  înnoită.  E  cale  şi 
mijloc  spre  rugăciune,  mai  mult,  e  ea  însăşi  rugăciune.  De  aici  maiestatea  icoanei, 
simplitatea  ei,  calmul  mişcător,  ritmul,  liniile,  culorile  ei  care  decurg  dintr-o  armo¬ 
nie  interioară  perfectă44.  In  1952  a  publicat  la  Berna  (Urs  Graf  Verlag)  împreună 
cu  VI.  Lossky  Der  Sinn  der  Ikonen  (versiunea  engleză  The  Meaning  of  Icons  a 
fost  recent  reeditată  de  St.  Vladimir’s  Theological  Press,  Crestwood-New  York). 
Iar  în  1960  la  editura  Cerf  (Paris)  a  apărut  celebra  sa  Theologie  de  Vicdne  dans 
l’Eglise  Orthodoxe  elaborată  pe  baza  cursurilor  sale  de  iniţiere  în  teologia  şi 
tehnica  icoanei  şi  reprezentînd  suma  cercetărilor  sale  teologice  (după  „Service 
Orthodoxe  du  Presse44  nr.  124,  ian.  1988,  p.  78  şi  „The  Jurnal  of  the  Mosoow  Pa- 
triarchate44  nr.  11/1988  p.  23 — 24). 


ŞTIRI  DIN  ACTUALITATEA  ECUMENICA 

Propuneri  pentru  stabilirea  comuniunii  bisericeşti 

între  anglicani  şi  luterani 

Sub  preşedinţia  episcopului  anglican  David  Tustin  (Anglia)  şi  a  episcopului 
luteran  Sebastian  Kolowa  (Tanzania)  în  octombrie  1987  a  avut  loc  ia  Niagara  Falia 

(Canada)  întrunirea  consultativă  a  unui  comitet  internaţional  compus  din  episcopi 
şi  teologi  anglicani  şi  luterani,  la  care  s-au  adăugat  şi  cîţiva  consilieri  romano- 
catolici  şi  ortodocşi.  In  Comunicatul  şi  Raportul  consultaţiei  date  publicităţii  în 
iunie  1988,  Comitetul  propune  „stabilirea  imediată  a  comuniunii  complete4*  între 
comunităţile  bisericeşti  anglicane  şi  luterană  în  baza  înţelegerii  lor  comune  a 
învăţăturii,  cultului,  misiunii  şi  ministeriului  creştin.  Propunerea  va  fi  supusă 
analizei  şi  deciziei  Federaţiei  Mondiale  luterane  şi  Consiliului  Consultativ  Anglican. 

Potrivit  Raportului  şi  Comunicatului  consultaţiei  obstacolul  major  în  calea 
comuniunii  complete  şi  principala  cauză  a  separaţiei  între  cele  două  comunităţi  a 
fost  pină  în  prezent  „ divergenţa  în  aplicarea  practică  a  instituţiei  episcopatului** , 
anglicanii  punînd  accentul  pe  principiul  continuităţii  neîntrerupte  a  episcopilor  din 
epoca  Bisericii  vechi  pînă  astăzi,  adică  pe  principiul  „succesiunii  apostolice44,  iar 
luteranii,  dimpotrivă,  dînd  termenilor  episkopos**  şi  „episkope**  un  conţinut  mai 
liber,  raportîndu-1  la  acei  „pastori44  care  exercită  drept  de  „supraveghere44,  coor¬ 
donare  şi  conducere  deplină  asupra  comunităţilor  lor.  Potrivit  avizului  Comitetului, 
„comuniunea  completă44  presupune  unificarea  practicii  urmate  în  zilele  noastre,  în 
aşa  fel  încit  ea  să  se  adapteze  uzului  vechii  al  Bisericii  nedivizate  potrivit  căruia 
rangul  episcopal  se  acordă  prin  punerea  mîinilor  a  trei  episcopi  în  succesiune 
apostolică  neîntreruptă  asupra  candidatului  la  episcopat  (după  „Episkepsis44  nr.  400, 
1  iunie  1988). 


Alţi  episcopi  anglicani  se  declară  în  favoarea  hirotoniei  femeilor 

Cu  prilejul  Rusaliilor  anului  1988,  141  de  episcopi  anglicani  din  Australia, 
Brazilia,  Canada,  Anglia,  Orientul  Mijlociu,  Noua  Zeelandâ,  Scoţia,  Spania,  S.U.A. 
şi  ţârile  africane  (Zair,  Sudan,  Uganda)  au  semnat  un  mesaj  în  care  se  pronunţă 
în  favoarea  hirotoniei  femeilor  la  treapta  preoţiei  şi  episcopatului.  Mesajul  tre¬ 
buie  considerat  ca  un  răspuns  la  declaraţia  recentă  a  52  de  episcopi  anglicani 
prin  care  aceştia  şi-au  exprimat  opoziţia  lor  faţă  de  astfel  de  hirotonii.  în  mesajul 
lor,  cei  141  de  episcopi  susţin  că  în  opinia  lor  acceptul  la  hirotonie  al  femeilor 
constituie  o  chestiune  „vitală  pentru  misiunea  Bisericii44  şi  ea  reprezintă  „o  evo¬ 
luţie  naturală  a  instituţiei  ministeriilor  în  Biserică44  (după  „Episkepsis44  nr.  400, 
1  iunie  1988). 

Amintim  aici  că  Sinodul  episcopilor  englezi  a  luat  deja  recent  în  februarie 
1987,  cu  o  majoritate  de  două  treimi  şi  cu  sprijinul  arhiepiscopului  de  Cantebury 
şi  preşedinte  de  onoare  al  Comuniunii  anglicane,  dr.  Robert  Runcie,  decizia  de 
a  admite  femei  la  hirotonie,  chiar  dacă  această  dispoziţie  fără  precedent  nu  va 
intra  în  vigoare  înainte  de  1992,  adică  înainte  de  a  fi  aprobată  de  dioceze,  de 
camerele  Sinodului,  de  Parlament  şi  de  Regina  Angliei,  iar  pină  atunci  episcopii 
şi  preoţii  potrivnici  acestei  decizii  nu  vor  fi  obligaţi  nioi  să  hirotonească  nici  să 
participe  la  servirea  religioase  oficiate  de  sau  cu  femei,  orice  episcop  sau  preot 
nou  fiind  însă  obligat  să  accepte  noua  dispoziţie.  Menţionăm,  de  asemenea,  că  la 
sfîrşitul  anului  1936  numărul  femeilor  hirotonite  începînd  din  1975  în  treapta 
preoţiei  în  mai  multe  biserici  anglicane  din  S.U.A. ,  Canada,  Noua  Zeelandă,  Kenya, 
Uganda,  Brazilia,  Hong  Kong,  se  ridica  la  743,  iar  acest  fapt  a  creat  şi  creează 
în  continuare  un  foarte  grav  şi  serios  obstacol  în  calea  continuării  dialogului  teo¬ 
logic  oficial  inaugurat  în  1973  între  Biserica  Ortodoxă  şi  bisericile  comunităţii 
anglicane  (după  „Episkepsis4*  nr.  373,  1  martie  1987). 


Prima  femeie  hirotonită  episcop! 

Aleasă  la  24  sept.  1988  ca  episcop  > auxiliar  al  diocezei  Boston  (Massachusetts, 
S.U.A.),  printr-un  vot  de  276  pentru,  contra  (în  favoarea  candidatului  masculin 
Marshall  Hunt)  224,  păstoriţă  americană  de  culoare  în  vîrstă  de  58  de  ani,  căsă¬ 
torită  şi  hirotonita  preot  din  1980,  Barbara  Harris,  a  fost  hirotonită  duminică,  12 
februarie  1989,  în  prezenţa  a  63  de  episcopi  anglicani,  ca  episcop  al  Bisericii  angli¬ 
cane  episcopaliene  americane,  aceeaşi  Biserică  care  a  iniţiat  în  1975  şi  hirotonia  de 

femei  în  treapta  de  preot,  şi  care  numără  deja  oca.  1500  de  femei-preoţi  (Orthddoxos 
Typos"  nr.  826,  17  febr.  1989,  p.  1). 

Evenimentul,  fără  precedent  în  istoria  creştinătăţii  şi  care  va  declanşa,  mai 
mult  ca  sigur,  o  previzibilă  reacţie  în  lanţ  ca  şi  o  probabilă  schismă  în  lumea 

protestantă,  iar  în  relaţiile  ecumenice  o  extrem  de  gravă  şi  serioasă  criză,  cu 

rezultate  imprevizibile,  este  o  primă  consecinţă  a  deciziilor  luate  de  cea  de-a 
XlI-a  Conferinţă  Lambeth  (16  iulie — 7  august  1988),  Conferinţă  care  reuneşte 
periodic  (din  10  în  10  ani),  începînd  din  1867,  la  invitaţia  arhiep.  de  Canterbury, 
primatul  de  onoare  al  Comuniunii  anglicane,  reprezentanţi  ai  episcopatului  angli¬ 
can  din  întreaga  lume.  Conferinţa  istorică  din  anul  trecut  a  reunit  cca.  500  de 
episcopi  anglicani  reprezentînd  27  de  biserici  autonome  din  întreaga  lume  şi  care 
constituie  împreună  Comuniunea  anglicană  ce  grupează  cca.  70  de  milioane  de 
credincioşi  din  164  de  ţări. 

Importante  discursuri  au  rostit  arhiep.  de  Canterbury,  dr.  Robert  Runcie, 
şi  invitaţii:  din  partea  ortodoxă,  mitropolitul  Ioan  Ziziulas  al  Pergamului  (Pa¬ 
triarhia  Ecumenică)  şi  pr.  Pierre  Duprey,  reprezentant  ai  Consiliului  pontifical 
pentru  Unitatea  creştină  (vom  reveni  asupra  lor  într-un  număr  viitor).  Cu  toate 
speranţele  şi  opiniile  exprimate  în  aceste  ultime  două  discursuri  (ale  invitaţilor 
ortodox  şi  romano-catolic),  Conferinţa  a  votat  la  1  august,  cu  428  de  voturi  pen¬ 
tru,  28  contra  (19  abţineri)  posibilitatea  Bisericilor  anglicane  a  hirotoni  femei  în 

treapta  de  episcop  dacă  vor  aceasta.  Anterior,  o  propunere  de  respingere  a  acestui 

gen  de  hirotonii  fusese  respinsă  cu  277  de  voturi  pentru,  şi  187  contra  („Documen- 
tation  catholique“  nr.  1975,  1  ian.  1989,  p.  14  sq.). 


Evenimentele  ecumenice  majore  ale  anului  1989 

—  între  10 — 21  mai  1989  va  avea  loc  la  Basel  (Elveţia)  Adunarea  ecumenică 
europeană  la  care  vor  participa  reprezentanţi  ai  celor  18  Biserici  ortodoxe  şi  pro¬ 
testante  membre  ale  Conferinţei  Bisericilor  Europene  (K.E.K.)  şi  ai  Consiliului 
Conferinţelor  Episcopale  (romano-catolice)  (C.C.E.E.),  şi  care  va  fi  consacrată  dez¬ 
baterii  temei  generale  „Pace  cu  Dreptate Adunarea  va  reprezenta  cea  mai  impor¬ 
tantă  etapă  şi  contribuţie  a  Bisericilor  din  Nord  la  „procesul  conciliar"  pentru 
„dreptate,  pace  şi  integritatea  creaţiei4'  declanşat  la  Vancouver  (1983)  a  cărui 
primă  evaluare  va  avea  loc  la  Adunarea  mondială  pentru  Dreptate,  Pace  şi  Inte¬ 
gritatea  creaţiei  organizată  de  C.E.B.  şi  programată  pentru  5 — 13  martie  1990 
la  Seul  (Coreea  de  Sud). 

Amintim  aici  că  anul  trecut  (28  sept. — 2  oct.  1988)  la  Erfurt  (R.D.G.)  a  avut 
loc  sub  egida  celei  de-a  doua  cereri  din  Tatăl  Nostru:  „Vină  împărăţia  Ta“  cea 
de-a  IV-a  ,întîlnire  Ecumenică  Europeană  (KEK-fCCEE)  (Intîlnirile  precedente: 
Chantilly  1978,  Loccumkloster  1981  şi  Riva  del  Garda  1984),  participanţii  au  adop¬ 
tat  2  texte:  unul,  mai  teologic,  reprezentînd  un  comentariu  la  „Tatăl  Nostru4* 
trimis  tuturor  Bisericilor  europene,  altul  e  un  mesaj  adresat  tuturor  creştinilor 
Europei  chemîndu-i  să  se  angajeze  mai  puternic  pentru  Evanghelie. 

—  Intre  22  mai — 1  iunie  1989  va  avea  loc  la  San  Antonio  (Texas)  Conferinţa 
Mondială  a  unităţii  I  a  C.E.B.  „Misiune  şi  Evanghelizare44.  Tema  Conferinţei:  „ Fie 
voia  Ta!  Misiune  pe  drumul  lui  Hristosu.  Conferinţele  mondiale  anterioare,  poste¬ 
rioare  afilierii  în  1961  a  Consiliului  Misionar  Internaţional  la  Consiliul  Ecumenic 
al  Bisericilor,  au  avut  loc  astfel:  Mexico  1963,  Bangkok  1972  şi  Melbourne  1980 
(ultima  discutînd  tema:  „Vină  împărăţia  Ta!44). 

—  în  luna  august  1989  va  avea  loc  la  Budapesta  Sesiunea  plenară  a  Comisiei 
„Credinţă  şi  Constituţie44  a  C.E.B.,  ale  cărei  lucrări  vor  fi  consacrate  discutării 
celor  trei  programe  de  studiu  principale  aflate  în  desfăşurare:  „Botez,  Euharistie, 
Ministeriu",  „ Spre  o  expresie  comună  a  credinţei  apostolice  astăzV 4  şi  respectiv. 

„ Unitatea  Bisericii  şi  înnoirea  comunităţii  umane",  ca  şi  pregătirii  teologice  a 
temei  celei  de-a  Vil-a  Adunări  generale  a  C.E.B.  programată  pentru  februarie 
1991  la  Canberra  (Australia).  Celelalte  Sesiuni  plenare  ale  Comisiei  „Credinţă  şi 
Constituţie**  posterioare  celei  de-a  IV  Conferinţe  Mondiale  a  Comisiei  desfăşurate 
la  Montreal  în  1963  (A  V-a  n-a  avut  încă  loc),  au  fost:  Aarhus  1964,  Bristol  1967, 
Louvianin  1971,  Bangalore  1978,  Lima  1982  şi  Stavanger  1985. 


Frere  Max  Thurian  hirotonit  preot! 

Comunitatea  „monastică"  internaţională  de  origine  protestantă  de  la  Taize 
a  anunţat  in  luna  mai  1988  într-un  comunicat  că  unul  din  membrii  comunităţii, 
fratele  Max  Thurian,  pastor  al  Bisericii  reformate  (calvine)  franceze,  a  fost  hiro¬ 
tonit  cu  un  an  înainte  preot  în  Biserica  romano-catolică  de  bătrînul  arhiepiscop 
de  Napoli,  cardinalul  Ursi.  Născut  în  1921,  Max  Thurian,  pastor  reformat,  şi-a 
depus  voturile  pe  viaţă  în  comunitatea  de  la  Taize  în  1949.  împreună  cu  fonda¬ 
torul  comunităţii,  Frere  Roger,  a  participat  ca  observator  la  Consiliul  Vatican  II. 
Teolog  ecumenist  de  prim  rang,  fratele  Max  Thurian  este  autorul  a  numeroase 
studii  şi  lucrări  de  mare  interes,  deschidere  şi  avangardă  ecumenică  pe  teme  ca: 
Fecioara  Maria,  Taine,  Mărturisire,  Euharistie,  Căsătorie  şi  Celibat,  etc.  In  ultimii 
ani  a  desfăşurat  şi  desfăşoară  o  intensă  activitate  la  Geneva  în  cadrul  Comisiei 
„Credinţă  şi  Constituţie"  fiind  actualmente  coordonatorul  studiului  (şi  publicării) 
răspunsurilor  bisericilor  din  C.E.B.  la  documentul  BEM  după  ce  participase  activ 
la  redactarea  şi  finalizarea  versiunii  franceze  a  acestuia  (după  „Documentation 
Catholique  nr.  1965,  iulie  1988,  p.  711). 


Giulgiul  de  la  Torino  neautentic! 

Intr-un  comunicat  dat  publicităţii  la  13  octombrie  1988,  arhiepiscopul  de 
Torino,  cardinalul  Anastasio  Ballestrero,  păstrătorul  pontifical  al  Giulgiului  de 
la  Torino,  a  dezvăluit  rezultatele  expertizei  ştiinţifice  în  vederea  datării  ţesutului 
Giulgiului  prin  metoda  carbonului  radioactiv  desfăşurate  în  acelaşi  timp,  în  secret 
şi  independent  unele  de  altele,  în  laboratoarele  Universităţilor  din  Arizona  şi 
Oxford,  şi  în  cel  al  Institutului  politehnic  din  Ziirich.  Potrivit  rezultatului  final 
comunicat  la  28  septembrie  1988  de  dr.  Tite  de  la  British  Museum,  coordonatorul 
proiectului,  intervalul  de  datare  al  ţesutului  Giulgiului  de  la  Torino,  determinat 
cu  un  procent  de  fiabilitate  de  95%,  se  situează  între  anii  1260 — 1390  era  noastră, 
adică  exact  din  perioada  în  care  apar  primele  atestări  istorice  ale  acestuia.  Infor¬ 
maţii  mai  precise  şi  detaliate  asupra  acestui  rezultat  vor  fi  publicate  de  labora¬ 
toare  şi  de  dr.  Tite  într-o  revistă  ştiinţifică,  textul  e  în  curs  de  elaborare.  Pro¬ 
fesorul  May,  de  la  Institutul  de  metrologie  „G.  Colonnetti"  din  Torino,  însărcinat 
cu  revizia  raportului  de  ansamblu  prezentat  de  dr.  Tite,  a  confirmat  compatibi¬ 
litatea  rezultatelor  obţinute  de  cele  trei  laboratoare,  certitudinea  lor  fiind  în 
limitele  prevăzute  de  metoda  utilizată. 

In  ce  priveşte  atitudinea  Vaticanului,  proprietarul  Giulgiului,  faţă  de  aceste 
rezultate,  cardinalul  Ballestrero  declară  că,  regretînd  unele  speculaţii  din  presa 
anglo-saxonâ,  potrivit  cărora  Biserica  romano-catolică  s-ar  teme  de  ştiinţă,  fapt 
contrazis  de  prudenţa  şi  rezerva  oficială  a  Bisericii  însăşi  şi  punerea  la  dispoziţie 
a  fragmentelor  necesare  pentru  expertiză,  Biserica  romano-catolică  îşi  reafirmă 
respectul  şi  venerarea  ei  pentru  Giulgiu,  care,  ca  o  venerabilă  icoană  a  lui  Hristos, 
va  continua  să  rămînă  un  obiect  de  cult  şi  venerare  al  credincioşilor  în  conformi¬ 
tate  cu  principiul  potrivit  căruia  valoarea  imaginii  însăşi  depăşeşte  eventuala  ei 
valoare  de  document  istoric,  atitudine  care  reduce  la  neant  supoziţiile  gratuite 
de  caracter  teologic  avansate  în  cadrul  unei  cercetări  ce  s-ar  vrea  doar  ştiinţifică. 
Totodată,  se  afirmă  că  Biserica  romano-catolică  va  manifesta  aceeaşi  deschidere, 
inspirată  de  dragostea  de  adevăr,  de  care  a  dat  dovadă  permitînd  datarea  Giul¬ 
giului  prin  metoda  carbonului  radioactiv,  şi  pentru  soluţionarea  celorlalte  prob¬ 
leme,  neelucidate  încă,  referitoare  la  originea  şi  conservarea  imaginii  de  pe  giulgiu, 

probleme  care  necesită  studii  şi  cercetări  ulterioare  (după  „Osservatore  Romano4* 
14  octombrie  1988  reluat  în  „Documentation  Catholique"  nr.  1972,  20  noiembrie 
1988,  p.  1110—1111). 

Totodată,  aceste  rezultate  sînt  de  natură  să  lipsească  de  conţinut  o  serie 
întreagă  de  speculaţii  „istorico-teologice44  vehiculate  necritic  pe  seama  Giulgiului 
de  la  Torino  în  predica  şi  cateheza  multor  preoţi  ortodocşi,  ba  chiar  şi  (ce-i  drept 
mai  rar)  în  scrisul  unora  (cf.  de  pildă  „Renaşterea44,  buletinul  Bisericii  Ortodoxe 
Române  „Naşterea  Domnului44  din  Miinchen  nr.  1,  ian — -mart.  1986,  p.  6 — 16),  în 
bună  parte  sub  influenţa  zecilor  şi  sutelor  de  cărţi,  broşuri  şi  articole  de  propa¬ 
gandă  şi  popularizare  vehiculate  în  spaţiul  (greco-  şi)  romano-catolic  occidental, 
a  cărui  mentalitate  teologică  (cultul  umanităţii  lui  Hristos,  mistica  Patimii  Dom¬ 
nului)  o  reflectă  în  mod  tipic  Giulgiul  de  la  Torino  —  produs  al  creştinismului 
medieval  occidental. 


Pr.  prof.  dr.  loan  I.  Ică 

ENCICLICA  PATRIARHULUI  ECUMENIC,  DIMITRIOS  I 
CU  OCAZIA  ANIVERSARII  A  900  DE  ANI  DE  LA  ÎNTEMEIEREA  MĂNĂSTIRII 

SF.  IOAN  TEOLOGUL  DIN  PATMOS  (1088—1988)  * 


Cu  binecuvintarea  şi  ajutorul  Atotputernicului  Dumnezeu,  Care  ţine  întru  a 
Sa  putere  timpul  şi  evenimentele  şi  îndreptează  istoria  spre  împlinirea  în  Hristos 
a  misterului  înnoirii  şi  mîntuirii,  celebrăm  900  de  ani  de  la  ridicarea  acestei  ilustre 
mănăstiri  patriarhale  şi  stavropighiale  închinate  Evanghelistului  Ioan  Teologul, 
ucenicul  cel  preaiubit  al  lui  Hristos. 

în  anul  1088,  fericitul  nevoitor  şi  ascet  Hristodul,  riumit  şi  „ Latrinos “  pentru 
că  fusese  egumen  al  mănăstirii  Latros,  născut  la  Niceea  Bithyniei,  cetatea  slăvită 
a  Sinoadelor  Ecumenice,  după  o  lungă  perioadă  de  nevoinţe  ascetice  pe  muntele 
Olimp  din  această  regiune  a  Bithyniei,  îndemnat  de  Dumnezeu,  a  întemeiat  pe 
stincile  sfintei  insule  Patmos  o  mănăstire  pe  care  a  închinat-o  slăvitului  Apostol 
şi  Evanghelist  Ioan  Teologul  a  cărui  evlavioasă  strămutare  la  cer.  Biserica  Orto¬ 
doxă  şi  această  mănăstire  o  prăznuiesc  şi  cinstesc  astăzi. 

Sfîntul  Hristodul  a  adus  din  Răsărit  la  Patmos  comorile,  tradiţiile,  viaţa 
ascetică  şi  teologia  monahismului  ortodox  fâcînd  astfel  din  această  insulă  o  moşte¬ 
nitoare  adevărată  şi  legitimă  a  marilor  centre  monahale  răsăritene  şi  un  depozit 
al  inestimabilei  bogăţii  jmtristice. 

Cu  ceva  mai  mult  de  un  secol  înaintea  Sfîntului  Hristodul,  Sfîntul  Athanasie 
Athonitul,  care  şi  el  vieţuise  o  viaţă  de  nevoinţe  ascetice  pe  muntele  Olymp  din 
Bithynia,  întemeiase  în  963  pe  muntele  Athos  din  peninsula  Chalcidică  sfînta 
noastră  mănăstire  patriarhală  şi  stavropighială  a  Marii  Lavre,  devenind  astfel  cel 
dintîi  colonizator  al  Athosului  şi  întemeietorul  acestei  republici  monahale  unice 
în  lume. 

Răsăritul,  după  ce  a  dat  în  primul  mileniu  o  formă  creştinismului  prin  dog¬ 
mele,  cultul,  arta  şi  viaţa  sa  spirituală,  ridicînd  toate  acestea  la  o  înălţime  şi  o 
frumuseţe  inegalabilă,  trece  acum  prin  Athos  şi  Patmos  înspre  Apus,  precum 
odinioară  Sf.  Ap.  Pavel  a  trecut  din  Asia  în  Macedonia  (cf.  F.  Ap.  16,  10),  şi  oferă  în 
timpul  celui  de-al  doilea  mileniu  (creştin)  mărturia  lui  asupra  experienţelor  vieţii 
duhovniceşti  ale  Ortodoxiei,  de  care  lumea  actuală,  plină  de  bruiaje  şi  suferinţe, 
are  acum,  în  pragul  celui  de-al  treilea  mileniu,  nevoie  mai  mult  ca  niciodată. 

Cu  adîncă  emoţie  ne  amintim  ceea  ce  prea  fericitul  nostru  înaintaş,  patriarhul 
Athenagora,  spunea  acum  25  de  ani  prezidind  festivităţile  celebrării  mileniului 
Athosului,  el  care  pusese  în  programul  pelerinajului  său  şi  această  insulă  sfîntâ: 
„Această  celebrare  este  o  pioasă  aducere  aminte  şi  o  cinstire  datorată  acestui  mare 


*  Traducerea  după  versiunea  franceză  publicată  în  buletinul  de  informaţii  al 
Centrului  ortodox  al  Patriarhiei  Ecumenice  de  la  Chamb£sy  —  Geneva  „Episkepsis44 
nr.  406,  1  octombrie  1988,  p.  2 — 9. 

Pentru  detalii  privitoare  la  istoricul  mănăstirii  Sf.  oan,  relaţiile  ei  cu  Ţările 
Române  şi  festivităţile  desfăşurate  cu  acest  prilej  pe  insula  Patmps  între  25 — 26 
septembrie  1988,  festivităţi  la  care  a  participat  ca  invitat  de  onoare  şi  Prea  Feri¬ 
citul  Părinte  Patriarh  Teoctist,  Patriarhul  Bisericii  Ortodoxe  Române,  care  a  ţinut 
acolo  şi  două  importante  cuvîntări,  a  se  vedea  amplul  reportaj  al  păr.  asist.  dr. 
Constantin  Coman,  Prea  Fericitul  Patriarh  Teoctist  în  insula  Patmos,  în  „Tele¬ 
graful  Român44  nr.  37 — 38  şi  39 — 40,  1  şi  15  octombrie  1988,  p.  1,  5. 

monah  şi  tuturor  vieţuitorilor  acestui  loc  sfînt  care,  arzînd  de-a  lungul  veacuri¬ 
lor  de  dragostea  dumnezeiască,  au  dat  totul  spre  a  cîştiga  mărgăritarul  cel  de  mult 
preţ,  şi-au  curăţit  sufletul  şi  mintea  lor  prin  liniştire,  rugăciune  şi  lepădare,  au 
intrat  în  comuniune  cu  Dumnezeu  şi  au  contemplat  faţa  Lui .  Ii  numim  „fericiţi" 
şi  binecuvîntăm  memoria  lor  pentru  că  în  acelaşi  timp  ei  au  fost  continuatorii  şi 
slujitorii  vieţii  autentice  şi  a  tradiţiei  ascetice  a  Ortodoxiei  aşa  cum  s-a  format  ea 
în  primele  centre  ale  monahismului  răsăritean,  apărătorii  curajoşi  ai  Ortodoxiei  şi 
păzitorii  moştenirii  sfinte  a  credinţei  şi  a  unor  valori  inestimabile  ale  civilizaţiei 
umane".  Aceste  cuvinte  referitoare  la  Sf .  Athanasie  Athonitul  şi  la  alţi  Părinţi  ai 
acestui  Sfînt  Munte  pot  fi  aplicate  astăzi  şi  întemeietorului  cortului  sfînt  al  Patmo- 
sului,  fericitul  Hristodul,  şi  tuturor  membrilor  acestei  frăţii  care  au  locuit  aici  de-a 
lungul  celor  900  de  ani  ai  existenţei  sale. 

Astfel,  Marea  Biserică  a  lui  Hristos,  Biserica  mamă  a  Constantinopolului  se 
mîndreşte  astăzi  de  faptul  că  cele  două  slăvite  centre  monahale  ortodoxe  de  sub 
jurisdicţia  şi  conducerea  sa  nemijlocită  au  păstrat  în  pofida  vicisitudinilor  vremii 
frumuseţea  şi  forţa  mîntuitoare  a  Ortodoxiei,  şi  le  transmit  în  continuare  nealterate 
unei  lumi  minate  din  ce  în  mai  mult  din  interior  şi  din  exterior  şi  care  şi-a  pierdut 
echilibrul  şi  stabilitatea. 

Această  slăvită  Ortodoxie  a  de-Dumnezeu-purtătorilor  Părinţi  şi  Sfintelor 
Sinoade.  a  rugăciunii  şi  ascezei,  a  marilor  personalităţi  şi  a  celebrelor  centre  mona¬ 
hale,  pecetluită  de  teologia  mistică  şi  ascetică  a  cărei  părinte  şi  pioner  a  fost  uce - 
nicid  cel  preaiubit,  Evanghelistul  Ioan,  cel  care  la  Cina  cea  de  Taiml  şi-a  sprijinit 
capul  său  pe  pieptul  Mintuitorului  şi  a  fost  cel  dintîi  numit  „Teologul",  aceeaşi 
care  prin  inegalabila  sa  frumuseţe  a  fermecat  şi  sediLs  acum  o  mie  de  ani  pe  amba¬ 
sadorii  kneazului  rus  Vladimir  care  călătoreau  în  lume  în  căutarea  unui  adevăr  în 
stare  să  lumineze  şi  mîntuiască  poporul  lor. 

Această  Ortodoxie  cerească,  împodobită  cu  o  strălucitoare  frumuseţe,  pe  care 
ruşii  au  primit-o  de  la  preasfînta  Biserică  constantinopolitană,  ei  o  păstrează  şi 
astăzi  cu  zel  în  caracterul  ei  ascetic  şi  mistic.  Muntele  Sfînt  al  Athosului  a  rămas 
pentru  ei  modelul  acestei  Ortodoxii.  Ea  a  produs  la  ei  roade  bogate  sub  forma 
„stâreţismului"  şi  lavrelor  care  au  acoperit  puţin  cîte  puţin  pămîntul  sfînt  al  Rusiei. 
Preasfînta  Biserică  a  Constantinopolului  a  simţit ,  aşadar,  o  dublă  bucurie  în  acest 
an  de  graţie,  căci,  afară  de  festivităţile  de  la  Patmos,  ea  a  avut  privilegiul  să 
comemoreze  la  Fanar,  în  Duminica  Ortodoxiei,  şi  mileniul  fiicei  sale  preaiubite, 
preasfînta  Biserică  a  Rusiei.  Ea  a  încercat  o  negrăită  bucurie  văzînd  pe  copiii  ei 
înconjurînd  de  secole  masa  Domnului  şi  celebrînd  sacrificiul  Mielului  din  Apo- 
calipsâ. 

•  • 

Şi  acum,  iubiţi  fraţi  in  episcopatul  Bisericii  lui  Hristos,  părinţi  şi  fraţi  bine - 
cuvîntaţi  ai  Domnului,  ţinîndu-ne  aproape  de  grota  Apocalipsei  în  care  s-a  descope¬ 
rit  Dumnezeu,  să  ne  gîndim  cu  frică  la  această  arătare  dumnezeiască  care  a  avut 
loc  pe  această  insulă,  „căci  pămîntul  pe  care  călcăm  sfînt  este"  (Ex.  3,  5).  Foarte 
puţine  locuri  de  pe  pămînt  se  pot  prevala  de  venirea  înfricoşătoare  a  lui  Dum¬ 
nezeu:  Horebul  Sinaiului,  muntele  pe  care  a  umblat  Dumnezeu,  şi  în  care  s-a  putut 
vedea  slava  dumnezeiască;  pămîntul  sfînt  al  Palestinei  care,  mai  mult  decît  oricare 
altul,  a  fost  cinstit  de  prezenţa  Cuvîntului  lui  Dumnezeu  Care,  potrivit  Sf.  Evan¬ 
ghelist  Ioan,  „era  la  Dumnezeu  şi  era  Dumnezeu"  (In.  1,  1)  şi  a  vorbit  acolo  oame¬ 
nilor;  drumul  spre  Damasc  pe  care  a  primit  chemarea  sa  marele  Apostol  al  neamu¬ 
rilor,  Pavel;  şi  deasemenea  această  sfîntă  insulă  a  Patmosului. 

Aici  s-a  refugiat,  spre  sfirşitul  primului  secol  al  erei  creştine,  prigonit  de 
autorităţile  romane,  în  exil.  Evanghelistul  Ioan ,  Apostolul  cel  prea  iubit:  „Eu, 
Ioan ,  fratele  vostru  şi  împreună  cu  voi  părtaş  la  suferinţa  şi  la  împărăţia  şi  la  răb¬ 
darea,  care  sînt  întru  Iisus,  fost-am  în  insula  ce  se  cheamă  Patmos,  pentru  cuvîntul 
lui  Dumnezeu  şi  mărturia  lui  Iisus"  (A poc.  1,  9). 

Venirea  şi  şederea  la  Patmos  a  Sf.  Apostol  Ioan  care,  cum  se  ştie,  a  iubit 
mult  pe  Hristos  şi  a  fost  mult  iubit  de  El  şi  care  s-a  aflat  întotdeauna  printre  cei 
trei  ucenici  cei  mai  respectaţi  ai  Lui  şi  care  se  bucură,  în  plus ,  de  privilegiul  de  a 
fi  scris  Evanghelia  a  patra,  caracterizată  prin  înalta  ei  viziune  spirituală  şi  teologia 
sa,  ar  fi  fost  de  ajuns  pentru  ca  această  insulă  şi  împreună  cu  ea  Biserica  noastră 

a  Constantinopolului,  care  o  are  în  supraveghere  bisericească,  să-şi  revendice 
îndreptăţite  titluri  de  mindrie. 

Dar  dincolo  de  acest  har  şi  de  această  binecuvîntare,  Patmosul  poate  fi  mîn- 
dru  nu  numai  pentru  că  pe  pămîntul  ei  a  fost  redactată  cartea  sfintă  a  Apocalipsei , 
pecetea  finală  a  Sfintei  Scripturi,  ci  şi  pentru  că  ea  a  devenit  locul  sfînt  in  care 
Ioan,  Apostolul  şi  Evanghelistul,  a  fost  iniţiat  în  tainele  Bisericii  biruitoare  din 
ceruri  şi  a  celei  luptătoare  de  pe  pămînt.  La  Patmos,  în  grota  care  se  vede  şi 
astăzi,  acest  loc  înfricoşător  al  prezenţei  divine,  Hristos  a  oferit  ochilor  şi  urechi¬ 
lor  ucenicului  său  preaiubit,  într-un  mod  dramatic  şi  mistic,  viziunea  şi  relatarea 
mersului  istoriei  universale.  A  condensat  în  descoperirea  Sa  întreaga  filosofie  şi 
întreaga  teologie  a  istoriei,  prezentul  şi  viitorul  lumii.  Hristos,  Cel  răstignit 
înviat ,  ţinînd  în  mîinile  sale  cheile  vieţii  şi  ale  morţii,  şi-a  pus  dreapta  sa  pe  capul 
Apostolului  şi  i-a  zis:  „Scrie  ceea  ce  ai  văzut  şi  cele  ce  sînt  şi  cele  ce  au  să  fie  după 
acestea “  (Apoc.  I,  19). 

Şi  Ioan  a  scris  la  Patmos,  inspirat  de  Dumnezeu,  în  cartea  Apocalipsei  ceea 
ce  a  văzut ,  aşa  cum  odinioară  Moise  scrisese  tablele  Legii.  Descrierea  a  aceea  ce 
e  în  gestaţie  în  istorie  e  atît  de  răpitoare  şi  prezentarea  luptelor  Bisericii  perse¬ 
cutate  atit  de  fidelă  că  numeroşi  au  fost  cei  ce  au  recunoscut  în  evenimentele  reia - 
trie  în  carte  trăsăturile  epocii  lor. 

In  primele  pagini  ale  Scripturii  Sfinte,  în  cartea  Genezei,  Moise,  luminat  de 
Dumnezeu,  rezumă  în  mod  admirabil  creaţia  şi  începuturile  lumii.  în  ultima  ei 
carte,  Apocalipsa,  Ioan,  descoperitorul  lui  Dumnezeu,  rezumă  în  cîteva  pagini  sfîr - 
şitul  lumii,  lucrurile  de  pe  urmă  care  au  pătruns  deja  în  istorie  graţie  Bisericii, 
comunitatea  eshatologică  care  zideşte  în  lume  împărăţia  lui  Dumnezeu  şi  gustă 
arvuna  acestei  împărăţii. 

Biserica  trăieşte  între  prezent  şi  viitor,  creînd  un  admirabil  echilibru  între 
iubirea  pentru  lume,  cea  moi  frumoasă  creaţie  a  lui  Dumnezeu  vătămată  de  oameni, 
şi  dorul  de  lucruri  mai  mari  şi  mai  desăvîrşite,  eliberate  pe  veci  de  rău  şi  de  păcat: 
„Apoi  am  văzut  un  cer  nou  şi  un  pămînt  nou.  Cerul  cel  dinţii  şi  pămîntul  cel  dinţii 
au  trecut . . .  Atunci  Cel  ce  şedea  pe  tron  a  grăit:  Iată  Eu  le  fac  pe  toate  noi.  Apoi 
mi-a  zis:  Scrie,  fiindcă  aceste  cuvinte  sînt  adevărate  şi  vrednice  de  crezare.  Şi 
a  adăugat:  Făcutu-s-a!  Eu  sînt  Alfa  şi  Omega,  începutul  şi  sfirşitul"  (Apoc.  21,  1 — 6). 

Constatarea  că  mina  puternică  a  lui  Dumnezeu  ţine  cirma  lumii  de  la  început 
şi  pină  la  sfîrşit,  este  un  mesaj  de  optimism  care  străbate  paginile  cărţii  Apoca¬ 
lipsei.  Lupta  neîncetată  în  istorie  a  forţelor  întunericului  şi  păcatului  creează  ade¬ 
seori  pentru  Biserică  şi  credincioşii  ei,  condiţii  foarte  dure  de  suferinţă,  persecuţie, 
şi  sacrificiu  mergînd  pînă  la  vărsare  de  sînge  şi  mărturie.  Pacea  şi  iubirea  sînt 
lepădate  şi  urmărite;  neruşinarea  şi  cultul  cărnii  se  etalează  în  ziua.  mare;  pofta 
neînfrînată  a  lucrurilor  materiale  triumfă,  în  vreme  ce  sfinţenia,  virtutea  şi  drep¬ 
tatea  sînt  persecutate  şi  marginalizate ;  cei  ce  le  exercită  sînt  dispreţuiţi  şi  respinşi. 
Răul  triumfă;  el  supune  întreaga  lume  dominaţiei  sale;  blasfemiază  pe  Dumnezeu 
şi  domneşte  în  Biserici:  „Ea  (fiara)  şi-a  deschis  gura  sa  spre  hule  asupra  lui  Dum¬ 
nezeu  ca  să  insulte  numele  Lui  şi  cortul  Lui  şi  pe  cei  ce  locuiesc  în  cer.  şi  i  s-a 
dat  să  facă  război  cu  sfinţii  şi  să  biruiască,  şi  i  s-a  dat  ei  stăpînire  peste  toată 
seminţia  şi  poporul  şi  limba  şi  neamul.  Şi  ise  vor  închina  ei  toţi  cei  ce  locuiesc 
pe  pămînt"  (Apoc.  13,  6 — 8). 

Acest  tablou  pesimist  al  situaţiei  spirituale  a  lumii  este,  pentru  cei  ce  nu 
cunosc  planul  lui  Dumnezeu  asupra  omului  şi  lumii,  cheia  interpretării  istoriei  şi 
cauza  compromisurilor  şi  alianţelor  provenite  dintr-o  supunere  faţă  de  comanda¬ 
mentele  răului  şi  păcatului.  Dimpotrivă,  pentru  cei  ce  cunosc  şi  judecă  după  cri¬ 
teriile  divine,  toate  acestea  nu  sînt  decît  o  îngăduinţă  dumnezeiască  pentru  ca  să 
fie  încercate  şi  puse  în  lumină  răbdarea  şi  credinţa  creştinilor.  Aceste  lucruri  nu 
sînt  însă  o  realitate  permanentă.  Iată  pentru  ce  membrii  poporului  lui  Dumnezeu 
trebuie  să  facă  dovada  de  „răbdarea  şi  credinţa  sfinţilor "  (Apoc.  13,  10). 

Hristos  apare,  în  ultimele  viziuni  de  la  Patmos,  ca  împărat  al  împăraţilor  şi 
Domn  al  domnilor,  păstorind  popoarele  sub  toiagul  Său.  El  zdrobeşte  „fiara'1  şi  pe 
proorocii  mincinoşi  care  înşeală  lumea,  pentru  a  domni,  El  însuşi,  asupra  oamenilor 
în  veci  şi  necontestat  (cf.  Apoc.  19 — 22).  Biserica  triumfătoare  din  ceruri  trăieşte 
perpetuu  în  această  atmosferă  a  biruinţei  finale.  Ea  dă  mulţumire  şi  slavă  pentru 
biruinţa  binelui:  „ Mulţumim  Ţie,  Doămne  Dumnezeule,  Atotţiitorule,  Cel  ce  eşti  Cel 

ce  erai  şi  Cel  ce  vii,  că  ai  luat  puterea  Ta  cea  mare  şi  ai  început  să  împărăţeşti. 
Neamurile  (păgînii)  s-au  mîniat,  dar  a  venit  mînia  Ta  şi  vremea  ca  să  fie  judecaţi 
cei  ce  se  tem  de  numele  Tău,  mici  şi  mari,  şi  să  părădeşti  pe  cei  ce  prăpădesc 
pâmîntulu  (Apoc.  11,  17 — 18). 

Prin  descoperirea  dumnezeiască  pe  care  o  conţine  privitor  la  evenimentele 
istorice,  Cartea  Apocalipsei  are  o  legătură  deosebită  cu  SJînta  noastră  Biserică 
Ortodoxă.  Ea  a  influenţat  în  mod  considerabil  cultul  şi  viaţa  Bisericii  Răsăritului. 
Marea  liturghie  a  lumii  aşa  cum  apare  ea  în  Apocalipsâ,  şi  îndeosebi  cultul  neîn¬ 
cetat  adus  în  cer  Mielului  în  jurul  jertfelnicului  a  fost,  împreună  cu  alte  elemente, 
modelul  care  a  fasonat  cultul  ortodox,  în  care  se  subliniază  cu  tărie  mesajul  esha- 
tologic  al  învierii  evidenţiat  de  Apocalipsâ:  „Iată  Eu  le  fac  pe  toate  noi!"  (Apoc.  21, 
5).  Viaţa  şi  evlavia  ortodoxă ,  fără  a  ignora  nevoile  lumii  nici  dimensiunea  istorică 
a  Bisericii,  n-au  cedat  tendinţelor  de  secularizare  şi  adaptare;  ele  n-au  mai  căutat 
triumful  pe  pămînt.  Ele  trăiesc  intens  slava  şi  triumful  Bisericii  Sfinţilor  care  este 
în  cer.  Această  evlavie  şi  această  viaţă  sînt  legate  ontologic  de  ea  în  trupul  lui 
Hristos  şi  ele  cer  şi  obţin  ajutor  printr-o  rugăciune  intensă. 

Este  o  trăsătură  caracteristică  că,  în  epoci  în  care  prevalează  răul ,  Biserica, 
verif icînd  aserţiunile  Apocalipsei  se  refugiază,  prin  monahism,  în  pustiu,  ca  femeia 
care  o  reprezintă  în  cap.  12:  „Şi  femeia  a  fugit  în  pustie,  unde  are  loc  gătit  de 
Dumnezeu,  ca  să  o  hrănească  pe  ea  acolo,  o  mie  două  sute  şaizeci  de  zile"  (Apoc. 
12,  6).  Intr-adevăr,  monahismul  este  cel  ce  a  hrănit  şi  continuă  să  hrănească  Bise¬ 
rica;  bărbaţii  şi  femeile  care  sînt  în  cinul  şi  rangurile  sale  şi  care  urmează  Mie¬ 
lului  oriunde  El  merge  constituie  pir  ga  celor  ce  înconjoară  altarul  ceresc.  Aceste 
mărturii  ale  Evanghelistului  şi  Apostolului  Ioan,  bărbat  feciorelnic,  şi  a  mai  multor 
altor  personaje  ale  Noului  Testament  dovedesc  justeţea  poziţiei  ortodoxe  privi¬ 
toare  la  începuturile  apostolice  ale  monahismului,  aşa  cum  au  fost  ele  explicate 
de  patriarhul  Sofronie  al  Ierusalimului  adresîndu-se  monahilor  din  Patmos:  „Vo¬ 
caţia  unică  a  monahismului  ce  vine  de  la  Dumnezeu  şi  îngeri,  ne-a  fost  transmisă 
de  Domnul  însuşi  şi  ea  a  fost  continuată  de  ucenicii  care  L-au  primit.  Viaţa  mona¬ 
hală  n-a  început,  cum  pretind  unii,  în  vremea  lui  Pahomie,  Pavel  din  Thebaida  şi 
Antonie,  ci  ea  vine  de  la  Domnul  şi  de  la  Apostoli,  pentru  că  ei  trăiau  în  mod 
pilduitor  în  feciorie,  post  şi  rugăciune,  fiind  îmbrăcaţi  sărăcăcios"  (Fr.  Miklosich  — 
F.  Miiller,  Acta  ea  diplomata  graeca  VI,  277). 

# 

Iată  deci,  calea  tainică  trasată  la  Patmos  de  Teologul  şi  Evanghelistul  Ioan. 
Iată  bogăţia  lăsată  moştenire  Bisericii  de  spiritul  Patmosului.  Pâstrînd  şi  înnoind 
acest  spirit,  dumnezeiasca  Providenţă  a  împins  pe  preaevlaviosul  monah  şi  pustnic 
Hristodul  ce  ardea  de  zel  să-şi  părăsească  ţara  sa  şi  a  fost  obligat  de  împrejurări 
dificile  să  treacă,  cum  o  făcuse  cu  o  mie  de  ani  înainte  Ioan,  din  Asia  în  Patmos 
şi  să  întemeieze  această  celebră  mănăstire  a  cărei  existenţă  acoperă  cel  de-al  doilea 
mileniu  creştin  şi  face  faţă  în  speranţă  celui  de-al  treilea. 

Fericitul  Hristodul  a  ales  Patmosul,  după  cum  explică  el  însuşi  monahilor 
insulei  în  admirabilele  sale  „Constituţii"  ( Typika )  monahale,  din  două  motive:  pen¬ 
tru  că  era  pustie  şi  nelocuită  şi,  fiind  situată  în  afara  regiunilor  circulate,  putea 
deveni  un  loc  de  asceză  şi  de  rugăciune;  şi  mai  cu  seamă,  din  pricina  Sf.  Ioan 
Evanghelistul  şi  Teologul  care  trasase  aici  calea  spre  misterul  Bisericii  care  întrece 
toată  mintea.  Sfîntul  Hristodul  merge  pînă  acolo  încît  să  prezinte  Patmosul  ca 
superior  Sinaiului  pe  care  a  umblat  Dumnezeu  şi  aceasta  din  pricina  harului  care 
se  revarsă  din  Noul  Testament  care  e  mai  presus  de  cel  Vechi.  Merită  osteneala  să 
ascultăm  pe  acest  al  doilea  ocrotitor  al  insulei  şi  întemeietor  al  mănăstirii  ei,  cel 
care  a  îmbogăţit  Patmosul  cu  clădirile  sale  impunătoare,  cu  sfinţenia,  înţelepciunea 
şi  moaştele  sale  sfinte:  „Am  fost  cu  totul  cuprins  de  dorinţa  de  a  mă  duce  pe  această 
mică  insulă  numită  Patmos  care  se  află  în  partea  de  răsărit  a  Mării  Icariene,  con¬ 
tinentul  şi  insulele  învecinate  fiind  locuite,  după  ce  am  constat  că  fraţii  mei  aveau 
acelaşi  gînduri  ca  şi  mine.  Căci  mă  gîndeam  că  această  bucată  de  pămînt  era  pustie 
şi  că  şederea  pe  ea  n-ar  fi  prea  tulburată  de  vasele  ce  caută  port  sau  liman.  Iar 
această  dorinţă  creştea  în  mine  la  gîndul  că  Apostolul  cel  preaiubit  al  lui  Hristos, 
Evanghelistul  şi  feciorelnicul,  locuise  şi  primise  aici  memorabila  viziune  şi  bine- 

cuvlntatul  extaz  (răpire)  care  au  fost  la  obîrşia  teologiei  sale  mistice  şi  a  redactării 
Evangheliei  sale.  Comparind  descoperirile  sale  cereşti  cu  cele  de  pe  Sinai,  le-am 
găsit  superioare  tot  aşa  cum  harul  este  superior  umbrei,  Evanghelia  e  superioară 
descoperirilor  care  i-au  premers,  duhul  e  superior  literei  şi  Evanghelia  e  superioară 
tablelor  de  piatră  ale  Legiiu  (Miklosich  —  Miiller,  Acta  et  diplomata  graeca  VI,  54). 

Intr-adevăr,  nu  există  comoară  mai  bogată  şi  moştenire  mai  preţioasă  pentru 
mănăstirea  ca  grota  Apocalipsei  Sf.  Ioan  Teologul  şi  Evanghelistul.  Această  co¬ 
moară,  unită  cu  austera  viaţă  ascetică  trasată  de  Sf.  Hristodul,  a  contribuit  la  a 
face  din  această  mănăstire  un  centru  de  renume  şi  celebru,  ce  face  parte  din  micul 
număr  al  centrelor  monahale  cele  mai  cunoscute  nu  numai  din  pricina  clădirilor 
ei  impunătoare,  din  pricina  importanţei  comorilor  ei  şi  a  numărului  monahilor  ei, 
ci  şi  pentru  bogăţiile  sale  duhovniceşti,  virtutea,  sfinţenia,  vasta  cultură.  Este  o 
tradiţie  bine  ancorată  în  monahismul  ortodox  că  mănăstirile  înfloresc  într-un  foarte 
frumos  cadru  natural  şi  posedă  clădiri  de  înaltă  valoare  estetică.  în  acelaşi  timp, 
insistînd  pe  dimensiunea  interioară  ce  trece  dincolo  de  sensibil  şi  subliniază  virtu¬ 
tea  şi  sfinţenia,  monahismul  ortodox  exprimă  o  concepţie  despre  om  şi  lume  care 
este  o  sinteză  armonioasă  între  spirit  şi  materie. 

Mănăstirea  din  Patmos,  mîndră  de  Ioan  Teologul  şi  de  grota  lui ,  a  beneficiat 
de  protecţia  Bisericii  şi  a  împăratului.  Ea  a  avut  metereze  puternice  care  să  o 
protejeze  împotriva  piraţilor  şi  altor  invadatori.  Dar  din  punct  de  vedere  juridic 
ea  a  avut  alte  două  metereze  la  fel  de  puternice:  decretele  imperiale  care  i-au 
atribuit  întreaga  insulă  ca  proprietate  inalienabilă  şi  scutire  de  orice  impozite  şi 
alte  sarcini  de  acest  gen;  şi  deciziile  patriarhale  care  au  garantat  autonomia  ei 
bisericească  şi  legarea  ei  directă  de  Scaunul  ecumenic. 

Cu  gratitudine,  mulţumire  şi  elogii  menţionăm  şi  slăvim  aici  pe  evlavioşii 
demnitari,  patriarhi,  ierarhi,  cler  şi  credincioşi  care  au  ajutat  şi  sprijinit  mănăsti¬ 
rile  ortodoxe,  aceste  chivoturi  şi  arce  ale  Ortodoxiei  şi  evlaviosului  nostru  popor. 
Am  fost  adine  mişcaţi  la  lectura  vechilor  decrete  ale  marelui  împărat  Alexie 
Comnenul  păstrate  pînă  astăzi  în  arhivele  mănăstirii  şi  de  asigurarea  pe  care  o 
dădea  că  „Imperiul  nostru  cinsteşte  cum  se  cuvine  şi  răspunde  la  cererile  celor  ce  au 
ales  viaţa  monahală  şi  au  iubit  reculegerea  şi  liniştirea  în  Dumnezeu  (Miklosich  — 
Miiller,  Acta  et  diplomata  graeca  VI,  24). 

Marea  Biserică  a  lui  Hristos  care  e  în  Constantinopol  a  continuat  de-a  lungul 
veacurilor  să  facă  dovada  unui  interes  neîmpărţit  pentru  toţi  monahii  şi  mănăstirile, 
şi  în  mod  deosebit  pentru  cea  din  Patmos.  In  mai  multe  rînduri  ea  a  confirmai 
decretele  patriarhale  care  garantează  statutele  ei  legînd-o  de  Scaunul  nostru.  Cin¬ 
stind  întotdeauna  această  insulă  apostolică,  ea  a  supus-o  din  vremuri  îndepărtate 
jurisdicţiei  episcopale  a  Patriarhiei  ecumenice  care  încredinţează  supravegherea 
ei  unui  egumen.  Acesta  îşi  exercită  autoritatea  sa  pastorală  nu  numai  asupra  mona¬ 
hilor  ci  şi  asupra  tuturor  creştinilor  din  insulele  Patmos,  Lipsai,  Agathonesion  şi 
Arkia. 

Această  atenţie  constantă  a  Bisericii-mamă  s-a  manifestat  mai  cu  seamă  în 
momente  dificile.  Căci  nu  a  fost  cu  putinţă  ca  această  mănăstire,  care  se  mîndrea 
cu  grota  Apocalipsei,  să  evite  războiul  şi  atacurile  diferiţilor  vrăjmaşi  ai  credinţei 
celei  adevărate  şi  să  nu  fie  redusă  la  cea  mai  mare  sărăcie.  In  aceste  dificile 
situaţii  caracterizate  prin  vicisitudini  pe  plan  materiale,  dar  şi  prin  dezordini  în 
viaţa  monahilor,  Sfîntul  Scaun  ecumenic  s-a  făcut  păzitorul  şi  ocrotitorul  mănăs¬ 
tirii  asigurînd  renaşterea,  stabilitatea  şi  buna  ei  rînduială.  Faimoasa  şcoală  de  la 
Patmos  care  şi-a  atins  apogeul  în  sec.  XVIII — XIX  şi  a  devenit  un  centru  de  educa¬ 
ţie  şi  lumină  îşi  datorează  întemeierea  şi  funcţionarea  ei  interesului  niciodată  mic¬ 
şorat  al  Patriarhiei  ecumenice  pentru  cauza  educaţiei. 

Această  tradiţie  de  solicitudine  pentru  mănăstirea  Patmos  se  continuă  încă 
şi  în  zilele  noastre  de  către  Marea  Biserică  care  apreciază  lucrarea  cea  cu  multe 
forme  a  frăţiei  monahale  de  aici ;  o  lucrare  care  îmbrăţişează  întreţinerea  mănăs¬ 
tirii  şi  progresul  duhovnicesc  al  oaspeţilor  ei.  Monahii  ei  au  iubit  cărţile  ca  şi  înte¬ 
meietorul  şi  părintele  lor,  fericitul  Hristodul,  şi  au  făcut  din  casa  Iert  un  loc  de 
studii  bizantine  universal  recunoscut.  Ei  au  construit  şi  organizat  în  modi  exemplar 
arhivele,  o  bibliotecă  şi  un  tezaur  de  obiecte  preţioase.  In  afară  de  aceasta,  au  încu¬ 
rajat  cercetători  în  redactarea  de  studii  asupra  mănăstirii  şi  au  iradiat  în  întreg 

Dodecanezul  prin  trimiterea  de  fii  duhovniceşti  ai  ei,  crearea  de  schituri  şi  lucrarea 
părinţilor  duhovniceşti.  Fie  ca  Domnul  să  înmulţească  şi  binecuvînte  opera  lori 

Privind  acum  istoria  contemporană  a  mănăstirii  din  Patmos,  nu  putem  trece 
sub  tăcere  două  importante  evenimente.  In  1980  pe  insulă  a  fost  inaugurat  dialogul 
teologic  oficial  între  Bisericile  ortodoxe  şi  romano -catolică.  Alegerea  locului  n-a 
fost  întîmplătoare.  Ea  voia  să  arate  teologilor  care  se  angajau  în  dialog  datoria  lor 
de  a  urma  linia  teologică  trasată  de  Evanghelistul  Ioan  a  cărui  teologie  are  ca 
centru  iubirea  şi  unitatea  credincioşilor  în  Hristos,  două  puncte  care  fac  Evanghelia 
credibilă  în  ochii  lumii.  Diviziunea  împiedică  pe  creştini  să  fie  credibili,  ea  fiind  in 
contradicţie  cu  rugăciunea  arhierească  a  lui  Isus  relatată  de  Ioan:  „Ca  toţi  să  fie 
una,  după  cum  Tu,  Părinte  întru  Mine  şi  Eu  întru  Tine,  aşa  şi  aceştia  să  fie  în  Noi 
una,  ca  lumea  să  creadă  că  Tu  M-ai  trimisu  (In.  17,  21).  Iar  în  1981,  graţie  tot 
Scaunului  ecumenic,  Patmos  a  fost  declarată  de  Statul  grec  „insulă  sfîntău  (loc  de 
pelerinaj  pentru  întreaga  creştinătate),  ceea  ce  era  o  confirmare  a  decretelor 
vechilor  împăraţi  bizantini  care  consacraserâ  acest  pâmint  lui  Dumnezeu  şi  lui 
Ioan  Teologul,  ucenicul  cel  preaiubit. 

* 

Umila  noastră  persoană,  căreia  i-a  fost  încredinţată  cîrma  Scaunului  ecumenic 
apostolic  şi  patriarhal,  mulţumeşte  şi  slăveşte,  în  unire  cu  fraţii  noştri  împreunâ- 
liturghisitori  şi  toţi  ceilalţi  demnitari.  Numele  Prea  Bunului  Dumnezeu  care  a 
învrednicit  Biserica  noastră  să  celebreze  cel  de-al  noulea  centenar  al  ilustrei  mă¬ 
năstiri  a  slăvitului  Apostol  şi  ucenic  preiubit  al  lui  Hristos,  Ioan  cel  feciorelnic. 
Evanghelistul  şi  Teologul,  mănăstire  întemeiată  de  Părintele  ascetul  şi  nevoitorul 
nostru  Hristodul  de  la  Latros. 

Va  fi  o  mare  binecuvîntare  pentru  Biserică  şi  lume  in  1995  cînd  se  va  sărbători 
1900  de  ani  de  la  şederea  la  Patmos  a  Sfîntului  Ioan  Teologul  şi  de  la  redactarea 
cărţii  Apocalipsei.  Mărturia  incontestabilă  a  Sfîntului  Irineu  care  a  cunoscut  bine 
viaţa  Sfîntului  Ioan,  graţie  învăţătorului  său,  Sfîntul  Polycarp  al  Smymei,  el 
însuşi  ucenic  al  Apostolului  celui  preaiubit,  garantează  exactitatea  datei  acceptate 
de  majoritatea  cercetătorilor .  După  mărturia  Sf.  Irineu  păstrat  de  istoricul  Eusebie, 
Apocalipsa  „cuprinde  o  viziune  recentă,  aproape  contemporană,  urcînd  la  sfîrşitul 
domniei  lui  Domiţianlt  (Istoria  bisericească  III,  18,  3). 

Această  aniversare  a  1900  de  ani,  Biserica  Constantinopolului  se  pregăteşte  să 
o  celebreze  prin  festivităţi  care  se  vor  derula  în  principal  la  Patmos  şi  prin  întîl- 
niri  ale  cercetătorilor  care  vor  studia  conţinutul  cărţii  Apocalipsei  şi  mersul  Bisericii 
şi  lumii  pe  care  această  carte  îl  descopere.  Invităm  de  pe  acum  Bisericile  şi  spe¬ 
cialiştii  în  teologie,  filosofic,  istorie,  sociologie,  ecologie  şi  futurologie ...  să  apro¬ 
fundeze  importantele  probleme  ale  lumii  în  mers  spre  cel  de  al  treilea  mileniu 
creştin,  probleme  care  se  ivesc,  în  bună  parte,  din  îndepărtarea  omului  de  Dum¬ 
nezeu;  ceea  ce  conduce  la  dezechilibrul  interior  şi  exterior  al  lumii  mergînd  pînă 
la  distrugerea  creaţiei. 

De  la  înălţimea  secularului  meterez  stîncos  al  Patmosului,  adresăm  tuturor 
fiilor  noştri  prea-iubiţi  în  Domnul,  asigurarea  dată  de  Hristos  biruit ond  Bisericii 
din  Filadelfia:  „Pentru  că  ai  păzit  cuvîntul  Meu  de  răbdare,  şi  Eu  te  voi  păzi  în 
ceasul  ispitei  ce  va  să  vină  peste  toată  lumea,  ca  să  încerce  pe  cei  ce  locuiesc  pe 
pămînt.  Vin  curînd.  Ţine  ce  ai,  ca  nimeni  să  nu  ia  cununa  ta “  ( Apoc .  3,  10 — 11). 

Harul  Dumnezeului  Celui  întreit  Unul  Căruia  I  ne  închinăm,  binecuvintarea 
Apostolului  şi  Evanghelistului  Ioan  Teologul  şi  cea  a  fericitului  nostru  Părinte 
Hristodul,  să  fie  cu  voi  cu  toţi,  fraţi  şi  fii  preaiubiţi  în  Domnul ! 

Dată  în  Fanar,  în  scaunul  nostru  patriarhal ,  26  septembrie  1988,  sărbătoarea 
Adormirii  şi  mutării  la  cer  a  slăvitului  şi  Sfîntului  Apostol  şi  Evanghelist  Ioan 
Teologul. 

ţDIMITRIOS,  Arhiepiscop  al  Constantinopolului  şi  Patriarh  Ecumenic  şi  mem¬ 
brii  Sf.  Sinod:  Meliton  de  Chalcedon,  Chirii  de  Chaldea,  Ieronim  de  Rodopolis, 
Maxim  de  Stavropolis,  Hrisostom  de  Mira,  Simeon  de  Prinkipo ,  Gavriil  de  Colomia, 
Evanghelos  de  Perghe,  Calinic  de  Listra,  Constantin  de  Derka,  Atanasie  de  Hele- 
noupolis,  Ioachim  de  Melitene  şi  Vartolomeu  de  Filadelfia. 


Traducere  de  Diac.  asist.  Ioan  I.  Ică 

Sfîntul  Atanasie  cel  Mare,  SCRIERI  I — II,  traducere,  introducere  şi  note 
de  Pr.  prof.  Dumitru  Stăniloae,  Bucureşti,  1987  şi  1988,  415  +  225  pagini. 

Cele  două  volume  din  seria  „Părinţi  şi  scriitori  bisericeşti  unde  deţin  numerii 
15  şi  16,  constituie  un  eveniment  de  culme  din  planul  editorial  al  Sfîntului  Sinod 
al  Bisericii  noastre  întrucît  prin  personalitatea  uriaşă  a  autorului  lor,  scrierile 
traduse  şi  comentate  aici  au  avut  un  rol  decisiv  în  istoria  Bisericii  creştine  atunci 
cînd  a  pus  în  lumină  alternativa:  sau  Sfînta  Treime  care  dă  valoare  eternă 
persoanei  umane  şi  sens  existenţei,  sau  panteismul  de  orice  fel,  care  se  opune 
ambelor,  căci,  după  cum  afirmă  de  la  început  traducătorul  lor  „în  aceasta  stă 
importanţa  permanent  actuală  a  Sfîntului  Atanasie  pentru  înţelegerea  mîntuirii 
persoanei  prin  Hristos44.  Tema  fundamentală  pe  care  a  susţinut-o  cu  preţul  a  5  exi¬ 
luri  este  credinţa  neşovăielnică  în  întruparea  Cuvântului  lui  Dumnezeu,  care  avea 
pentru  el  tăria  cu  care  parcă  răsună  peste  veacuri  pentru  întreaga  lume  adevărul 
din  prologul  Evangheliei  după  Ioan:  „Cuvîntul  trup  s-a  făcut  şi  S-a  sălăşluit  întru 
noi44,  pe  care  adeseori  îl  citează  în  scrierile  sale  şi  lîngă  care,  ai  adauga  adese¬ 
ori  un  alt  cuvînt  din  aceeaşi  Evanghelie:  „nimeni  nu  vine  la  Tatăl  decît  prin 
Mine*4.  Căci  pe  bună  dreptate  subliniază  părintele  profesor  D.  Stăniloae  „Numai 
iubirea  internă  a  Dumnezeului  treimic  poate  face  pe  Dumnezeu  liber  de  lume, 
deci  transcendent  ei,  dar  îl  face  şi  capabil  să  o  creeze  şi  să  scape  fiinţele  umane 
din  circuitul  apariţiei  şi  dispariţiei  lor  fără  sens —  fie  că  rămîn  identice  în  acest 
circuit,  fie  că  se  schimbă  continuu  —  în  unica  existenţă  a  lumii,  supusă,  ca  şi 
esenţa  ei  fundamentală,  unei  iremediabile  şi  inexplicabile  monotonii  relativiste41. 
„Numai  prin  faptul  că  Dumnezeu  este  un  Tată  care  are  un  Fiu  de  o  fiinţă  cu 
El  a  depăşit  atît  arianismul,  cît  şi  origenismul  neoplatonic  în  concepţia  despre 
Dumnezeu  şi  despre  lume44. 

In  primul  volum  părintele  profesor  D.  Stăniloae  publică  trei  din  scrierile 
Sfîntului  Atanasie  şi  anume  „Cuvint  împotriva  elinilor  (p.  29 — 86),  ţ, Tratatul  despre 
întruparea  Cuvîntului  şi  despre  arătarea  Lui  nouă  în  trupu  (p.  87 — 156)  şi  „ Trei 
cuvinte  împotriva  arienilor 44  (p.  157 — 402).  Cum  era  de  aşteptat  —  şi  aici  Sf. 
Atanasie  urmează  exemplul  înaintaşilor  săi  Taţian,  Atenagora,  Teofil  de  Antiohia, 
Origen,  Lactanţiu,  Eusebiu  de  Cezareea,  ca  să  pomenim  doar  numai  pe  cîţiva  — 
acum,  cînd  prin  dovezile  vii  ale  martirilor,  se  aduceau  tot  mai  multe  mărturii 
privitoare  la  superioritatea  creştinismului,  scriitorii  creştini  au  fost  nevoiţi  să 
demaşte  atît  încăpăţânarea  iudeilor  de  a  crede  în  mesajul  dumnezeiesc  vestit  de 
prooroci,  cît  şi  batjocurile  şi  sarcasmul  cu  care  un  Lucian  de  Samosata,  un  Celsus, 
un  Porfir  sau  alţi  polemişti  păgîni  luau  în  rîs  credinţa  într-un  Dumnezeu  întrupat 
lăsat  să  sfârşească  spînzurat  pe  lemn.  Spre  deosebire  de  Taţian  sau  Lactanţiu, 
care  folosesc  cuvinte  mai  grele,  Sfîntul  Atanasie  scrie  senin,  nepătimaş,  dar  la 
obiect,  dezvăluind  credinţa  absurdă  în  existenţa  idolilor  şi  a  zeităţilor  din  mitologia 
egipteană  şi  elenă.  Din  mulţimea  imoralităţilor  şi  a  credinţelor  deşarte  „s-au  în¬ 
mulţit  răutăţile  oamenilor.  Căci  văzînd  pe  demonii  lor,  bucurîndu-se  de  astfel  de 
fapte,  au  imitat  şi  ei  pe  zeii  lor  prin  aceleaşi  crime,  socotind  mare  lucru  imitarea 
celor  socotiţi  de  ei  superiori.  De  fapt,  fiecare  cetate  e  plină  de  toată  destrăbălarea 
prin  imitarea  purtării  zeilor  lor“,  se  spune  în  capitolul  XXV.  In  ultimele  20  de 

capitole,  Sfîntul  Atanasie  vorbeşte  despre  bunătatea  lui  Dumnezeu  şi  despre  nemu¬ 
rirea  sufletului.  Faţă  de  neputinţa  concepţiilor  panteiste  de  a  găsi  un  răspuns 
valabil  la  întrebările  fundamentale  despre  Dumnezeu  şi  despre  lume  Sfîntul  Ata¬ 
nasie  afirmă:  „Precum  un  cîntăreţ,  combinînd  sunetele  joase  cu  cele  înalte  şi  cele 
din  mijloc  împreunîndu-le  cu  altele  prin  arta  lui,  alcătuieşte  o  singură  melodie, 
aşa  şi  înţelepciunea  lui  Dumnezeu,  purtînd  tot  universul  ca  pe  o  liră  şi  împreunând 
cele  din  aer  cu  cele  de  pe  pâmînt  şi  pe  cele  din  cer  cu  cele  din  aer,  unind  între- 
gurile  cu  părţile  şi  cîrmuindu-le  toate  cu  porunca  şi  voia  Sa,  alcătuieşte  o  singură 
lume  şi  o  singură  rinduială  frumoasă  şi  armonioasă  a  ei,  El  însuşi  rămînînd  ne¬ 
mişcat,  dar  toate  mişcîndu-le,  prin  crearea  şi  orânduirea  lor,  după  voinţa  Tatălui** 
(p.  79). 

In  cea  de  a  doua  lucrare  Despre  întruparea  Cuvîntuluiaf  Sfîntul  Atanasie 
declară  cu  modestie  că  a  „adunat  puţine  lucruri  privitoare  la  întruparea  Cuvîntului 
şi  la  dumnezeiasca  arătate  a  Lui  către  noi,  pe  care  iudeii  o  bîrfesc,  iar  elinii  o  iau 
în  rîs,  dar  căreia  noi  ne  închinăm4*  (p.  89).  „Aceştia  rîd  de  smerenia  Domnului  şi 
de  crucea  suportată  de  El,  ca  de  nişte  lucruri  prea  omeneşti,  dar  chiar  în  aceasta 
s-a  arătat  puterea  Lui  dumnezeiască*4,  ţine  să  precizeze  în  comentarul  său  pr.  prof. 
D.  Stâniloae.  De  aceea,  Prea  Cucernicia  Sa  urmăreşte  pe  rînd  ideea  necesităţii 
întrupării  Cuvîntului  întrucît  ea  e  de  fapt  condiţia  biruinţii  asupra  morţii,  dar 
totodată  şi  refacere  a  omului  zidit  după  chipul  lui  Dumnezeu.  Astfel  se  spune 

despre  iudei,  care  afirmă  că  Mesia  nu  a  venit  (p.  133 — 135)  spunînd:  „ed  pătimesc 
ceva  asemănător  cu  cel  stricat  la  minte  care  vede  pămîntul  luminat  de  soare, 

dar  tăgăduieşte  soarele  care  luminează  pămîntul**  (p.  135).  Partea  cea  mai  mare 
din  această  scriere  a  Sfintului  Atanasie  are  în  vedere  legitimitatea  întrupării 

Cuvîntului,  chiar  şi  potrivirea  Lui  cu  trupul  omenesc,  dar  mai  ales  se  insistă 

asupra  efectului  universal  al  întrupării.  Căci,  argumentează  Sf.  Atanasie,  „Toate 
părţile  creaţiei  le-a  atins  Domnul  şi  pe  toate  le-a  eliberat  de  toată  înşelăciunea  şi 
le-a  arătat  aşa  cum  sînt,  cum  zice  Pavel:  Dezbrâcînd  începătoriile  şi  stăpîniile 
le-a  biruit  pe  Cruce  (Col.  2,  15) . . .  Şi  atunci  cine  este  acest  Hristos,  Care  prin 
numirea  şi  venirea  Lui  le-a  umbrit  şi  le-a  desfiinţat  pe  toate  şi  singur  El  are 
putere  împotriva  tuturor  şi  a  umplut  toată  lumea  de  învăţătura  Lui?**  Iată  şi 
răspunsul  clasic  pe  care-1  dă  Sf.  Atanasie  la  sfîrşitul  acestei  scrieri:  „El  (Hristos) 
S-a  întrupat  ca  noi  să  fim  îndumnezeiţi**  sau  cum  afirmă  comentatorul:  „Dacă 
Cuvîntul  întrupat  nu  e  Fiul  lui  Dumnezeu,  omul  nu  e  îndumnezeit**. 

S-a  spus  pe  drept  cuvînt  că  meritul  deosebit  al  Sfintului  Atanasie  este  com¬ 
baterea  arianismului.  Să  încercăm,  mai  ales  reproducînd  cîteva  pasage  din  aceste 
trei  tratate  de  o  rară  claritate  şi  să  punem  în  lumină  vigoarea  argumentării  Sfîn- 
tului  Atanasie.  Căoi  cele  trei  cărţi  sau  cuvîntări  care  urmează  în  primul  volum  de 
traduceri  româneşti  alcătuiesc  tocmai  „ Cuvîntul  împotriva  arienilor **. 

încă  de  la  început  erezia  ariană  e  descrisă  ca  fiind  „plină  de  viclenie  şi  de 
uneltire**,  de  aceea  şi  „cei  care  spun  despre  ea  că  e  o  credinţă  creştină  se  înşală 
mult  ca  unii  care  nu  citesc  Scripturile,  nici  nu  cunosc  peste  tot  creştinismul  şi 
credinţa  lui4*.  Dacă  sînt  unii  care  flecăresc  zicînd  că  erezia  ariană  „nu-i  ceva  rău, 
atunci  pot  spune  că  şi  Caiafa  este  creştin  şi  că  şi  Iuda  vînzătorul  poate  fi  numărat 
între  apostoli  şi  că  cei  ce  l-au  cerut  pe  Varava  în  locul  Mîntuitorului  n-au  făcut 
nimic  rău . . .  Dar  nici  un  creştin  n-ar  răbda  să  audă  acestea  şi  nimeni  n-ar  socoti 
sănătos  la  minte  pe  unul  care  îndrăzneşte  să  spună  aceasta'*. 

Se  ştie  că,  „schimbînd  numele  Domnului  slavei  în  asemănarea  chipului  omu¬ 
lui  stricâcios44,  Arie  a  pus  în  versuri  triviale  „cu  înţelesuri  muiereşti**  adevărul  cel 
mai  presus  de  fire  al  întrupării  Fiului  lud  Dumnezeu,  uitînd  că  prin  înstrăinarea 
de  Hristos  el  şi  aderenţii  lui  nu-şi  mai  pot  atribui  însuşirea  de  „creştini**  (dedus 
din  numele  lui  Hristos  însuşi).  Iată  cîteva  mostre  din  aceste  scîlcieri  ale  cugetă¬ 
rilor  lui  Arie,  aşa  cum  le-a  reprodus  Sf.  Atanasie  din  colecţia  de  versuri  „Talia**, 
prin  care,  folosind  o  dialectică  deosebită  şi  plină  de  expresii  cu  două  înţelesuri,  el 
construia  un  Hristos  cu  calităţi  exclusiv  pămînteşti  şi  raţionale  pe  care  Tatăl  l-a 
adoptat  doar,  dar  care  nici  într-un  caz  nu  poate  fi  „de  o  fiinţă  cu  Tatăl**. 

„Dumnezeu  n-a  fost  totdeauna  Tată,  zicea  el,  ci  a  fost  cîndva  cînd  Dumnezeu 
era  singur  şi  nu  era  în  Tată.  Dar  s-a  făcut  mai  pe  urmă  Tată.  Şi  nu  a  fost  puru¬ 
rea  Fiul.  Căci  toate  fâcîndu-se  din  nimic  şi  toate  creaturile  şi  făpturile  fiind 
făcute,  Cuvîntul  lui  Dumnezeu  a  fost  făcut  şi  el  din  nimic.  Şi  a  fost  odată  cînd  nu 

era.  Şi  n-a  fost  înainte  de  a  se  face.  Ci  a  avut  şi  El  un  început  al  creierii.  Căci  a 
f'_st,  zice,  singur  Dumnezeu,  iar  Cuvîntul  şi  înţelepciunea  încă  nu  erau.  Apoi  voind 
să  ne  creeze  pe  noi  a  făcut  pe  unul  oarecare  şi  L-a  numit,  pe  El  Cuvîntul  şi 
înţelepciunea  şi  Fiul,  ca  să  ne  facă  pe  noi  prin  El  (  =  „toate  prin  El  s-au  făcut!41). 
Deci  spunem  că  sînt  două  înţelepciuni,  una  proprie  şi  existînd  împreună  cu  Dum¬ 
nezeu;  iar  Fiul  a  fost  făcut  de  această  înţelepciune  şi  împărtăşindu-se  de  ea  a 
fost  numit  El  singur  înţelepciunea  şi  Cuvîntul.  Căci  înţelepciunea,  zice,  a  existat 
prin  înţelepciunea  şi  voinţa  Iui  Dumnezeu*4  (p.  1G0). 

In  alt  loc  Arie  declară:  „Dacă  Hristos  nu  e  Dumnezeu  adevărat,  ci  a  fost 
îndumnezeit  şi  El  prin  împărtăşire,  n-a  cunoscut  Fiul  întocmai  pe  Tatăl,  nici  nu 
vede  Cuvîntul  pe  Tatăl  în  mod  desâvîrşit  şi  nici  nu  înţelege,  nici  nu  cunoaşte 
Cuvîntul  întocmai  pe  Tatăl.  Ei  nu  este  Cuvîntul  adevărat  şi  unic  al  Tatălui,  ci  se 
zice  numai  cu  numele  Cuvint  şi  înţelepciune;  şi  se  zice  Fiu  şi  Putere  prin  har. 
Nu  este  neschimbat  ca  Tatăl,  ci  este  schimbător  prin  fire,  ca  şi  făpturile  şi  este 
lipsit  de  puterea  de  a  înţelege  şi  cunoaşte  în  mod  desăvîrşit  pe  Tatăl*4  (p.  164). 

Faţă  de  astfel  de  vorbe  are  dreptate  Sfîntul  Atanasie  să  spună  „în  loc  de 
cuvinte  de  laudă,  Arie  scoate  cuvinte  de  hulă44.  „De  unde  au  zămislit  aceste  cu¬ 
vinte?  . . .  Care  om  îndrăzneşte  să  spună  că  El  n-a  fost  înainte  de  a  fi  fost  făcut?44 
„Iar  de  spuneţi  că  era  cindva  cînd  Fiul  nu  era,  răspunsul  este  nebunesc  şi  fără 
înţeles.  Cum  „era44  şi  „nu  era“.  Acela? . . .  , Atunci  de  ce  a  zis  despre  Cuvîntul 
Evanghelia  (la  Paşti):  „prin  Care  toate  s-au  făcut? . . .  Poate  vreţi  „să  spuneţi  că 
creaţiunea  a  fost  făcută  fără  Fiul44. . .  „Cine-i  atît  de  fără  de  minte,  ca  să  se  în¬ 
doiască  despre  Fiul  că  a  existat  pururea? ...  Şi  „de  ce  închipuiţi  c-au  existat 
unele  timpuri  înaintea  Fiului?44  Doar  ştim  că  „e  propriu  oamenilor  a  naşte  în 
timp  din  cauza  nedesăvîrşirii  firii;  şi  e  propriu  lui  Dumnezeu  să  aibă  un  Născut 
etern,  pentru  desăvîrşirea  eternă  a  firii44.  Sau  cum  spune  pr.  prof.  D.  Stăniloae 
comentînd  acest  adevăr:  „arianismul  ducea  în  fond  la  o  concepţie  impersonală, 
panteistă  despre  Dumnezeu  . . .  Aici  e  marimea  Sfîntului  Atanasie  că  a  delimitat 
teologic  între  panteismul  elen-continuat  de  gnosticism  —  şi  Dumnezeul  personal 
al  Treimii,  în  stare  să  dea  şi  persoanelor  umane  o  eternitate44  (p.  171 — 172). 

„Şi  cum  nu  e  blasfemie,  odată  ce  Dumnezeu  este  Făcătorul,  să  se  spună  că 
Cuvîntul  Lui  ziditor  şi  Înţelepciunea  Lui  n-au  existat  cindva?  Căci  aceasta  e 
egal  cu  a  spune  că  nici  Dumnezeu  nu  e  Făcător,  neavînd  în  Sine  pe  Cuvîntul 
Creator  în  care  creează,  ci  e  venit  din  afară  şi  e  străin  şi  neasemenea  Lui,  după 
fiinţă". 

„Vino  deci  să  vedem  cele  ale  Tatălui,  ca  să  cunoaştem  şi  Chipul  Lui,  dacă 
este  al  Lui.  Dumnezeu  este  veşnic,  puternic,  atotţiitor,  Creator,  Făcător.  Aceasta 
trebuie  să  fie  şi  în  Chip,  ca  intr-adevăr  cel  ce  vede  pe  Fiul  să  vadă  şi  pe  Tatăl44. 

încheind  „Cuvîntul44  prim  Sfîntul  Atanasie  spunea  cînd  „Cuvîntul  s-a  făcut 
trup  şi  s-a  sălăşluit  întru  noi44  (Ioan  1,  14)  a  venit  ca  să  slujească  şi  să  dăruiască 
tuturor  mintuirea.  „Deci  atunci  S-a  făcut  nouă  mîntuire,  ni  S-a  făcut  viaţă . . . 
iconomia  cea  pentru  noi  s-a  făcut  mai  presus  ca  a  îngerilor . . .  „Şi  se  părea  că 
lucrurile  au  fost  clarificate44. 

Dar  Cuvîntul  II  şi  III  continuă  lupta  faţă  de  „nebunia  lui  Arie44.  Sf.  Atanasie 
combate  aici  mai  cu  seamă  credinţa  că  Mîntuitorul  Hristos  ar  fi  creatură  pe 
motivul  că  în  cartea  Pildelor  cap.  8  se  spune  despre  înţelepciunea  divină  că 
„Domnul  m-a  zidit  început  al  căilor  Sale44,  în  sens  de  creatură,  explicînd  în  acest 
sens  toate  pasajele  atît  din  Vechiul  cît  şi  din  Noul  Testament  în  care  se  afirmă 
dumnezeirea  Fiului  şi  Cuvîntului  lui  Dumnezeu. 

La  un  moment  dat  ni  se  spune  „lupta  arienilor  nu  este  împotriva  noastră,  ci, 
prefăcîndu-se  că  luptă  cu  noi,  ei  luptă,  de  fapt,  împotriva  dumnezeirii  însăşi. 
Căci  dacă  ar  fi  fost  a  noastră  spunerea:  , Acesta  este  Fiul  Meu  (Matei  17,  5)  dis¬ 
preţuirea  lor  din  partea  noastră  ar  fi  fost  mică.  Dar  aşa  spusa  este  a  Tatălui  şi 
dacă  însuşi  Fiul  zice  despre  Sine:  „înainte  de  toţi  munţii  M-a  născut  pe  Mine 
(Ps.  8,  25),  cum  nu  se  luptă  şi  ei  împotriva  lui  Dumnezeu  ca  giganţii  mitologiei, 
avînd  limba  sabie  ascuţită  a  necredinţei  (Ps.  56,  5)?" 

In  „Cuvîntul  al  treilea"  citim  la  întîmplare  (cap.  2):  „Să  vedem  şi  cele  spuse 
de  avocatul  ereziei,  sofistul  Asterie  (căci  în  afară  de  Arie  întîlnim  şi  alţi  arieni  pe 
care-i  combate  Sf.  Atanasie).  Căci  a  scris,  luîndu-se  la  întrecere  cu  iudeii,  acestea: 

„E  vădit  că  de  aceea  a  zis  despre  sine  că  e  în  Tatăl  şi  Tatăl  în  El,  pentru  că  nici 
cuvintele  pe  care  le  spunea  n-a  spus  că  sînt  ale  Lui,  ci  ale  Tatălui,  nici  faptele  nu 
sînt  ale  Lui,  ci  ale  Tatălui,  Care-i  dădeau  puterea41.  „Dacă  cel  ce  a  spus  acestea  ar 
fi  fost  un  simplu  copilandru,  ar  fi  avut  iertare  din  pricina  vârstei.  Dar  de  vreme 
cel  ce  le-a  scris  se  numeşte  sofist  şi  se  laudă  că  le  ştie  toate,  e  vrednic  de  tot 
dispreţul4*. 

Şi  trebuie  să  mărturisim  că,  întrucît  nu  putem  prelungi  aici  prea  mult  repro¬ 
ducerea  numeroaselor  clarificări  prin  care  se  resping  observaţiile  absurde  ale 
arienilor,  cititorul  ise  poate  convinge  singur  că  e  o  adevărată  înălţare  sufletească 
dacă  ar  urmări  toată  calda  şi  documentata  combatere  a  rătăcirii  şi  răutăţii  arie¬ 
nilor.  Oricum,  Sfîntul  Atanasie  era  profund  convins  de  dreptatea  cauzei  pe  care 
o  apăra  atunci  cînd  încheia  cu  următoarele  cuvinte:  „Dumnezeieştile  Scripturi  îi 
dovedesc  pe  arieni  ca  lipsiţi  de  minte  şi  duşmani  ai  lui  Hristos44. 

Volumul  al  doilea  prezentat  de  pr.  prof.  D.  Stăniloae  ne  familiarizează  cu 
unele  din  scrierile  Sfîntului  Atanasie,  care  n-au  mai  fost  nici  cînd  traduse  şi  deci 
prea  puţin  comentate  în  presa  noastră  teologică.  Pentru  că  dacă  am  avut  încă  din 
1903  tradus  tratatul  „Despre  întruparea  Cuvîntului44  în  colecţia  revistei  „Candela** 
şi  din  1926  „Viaţa  Sfîntului  Antonie  cel  Mare44,  care  fusese  cunoscută  încă  şi 
mai  de  demult,  în  schimb  cele  patru  Epistole  despre  Duhul  Sfînt  adresate  epis¬ 
copului  Serapion  de  Thmuis  (p.  23 — 107)  ca  şi  scrierea  „Despre  sinoade 44  (p  .108 — 
167)  precum  şi  trei  epistole  diferite  (p.  168 — 190)  ne  duc  în  intimitatea  scrisului  şi 
vieţuirii  duhovniceşti  a  acestui  „Părinte  al  Ortodoxiei44,  care  chiar  dacă  se  resimte 
în  tot  ce  a  scris  strîns  legat  de  apărarea  dumnezeirii  Fiului  lui  Dumnezeu,  totuşi, 
ca  unul  care  vorbeşte  despre  deofiinţimea  Fiului  cu  Tatăl,  el  îmbrăţişează  de 
fapt  direct  sau  indirect  atît  însuşirile  generale,  cît  şi  specifice  ale  fiecăreia  din 
cele  trei  persoane  ale  Sfintei  Treimi.  De  altfel  această  intimitate  a  scrisului  său  ne 
aduce  în  imediata  apropiere  spirituală  cu  Sfîntul  Antonie  cel  Mare,  căruia  adeseori 
„i-a  turnat  apă  pe  mîini  ca  să  se  spele44  precum  şi  cu  alţi  conducători  ai  aşezărilor 
călugăreşti,  care  au  ocrotit  şi  adăpostit  pe  acest  mare  sfînt  al  Bisericii  în  vremea 
exilurilor  sale. 

„Prieten  şi  confident  al  Sfîntului  Atanasie4*,  episcopul  Serapion  intrase  de 
tînăr  în  legături  cu  pustnicii  din  Tebaida,  îndeosebi  cu  Sfîntul  Antonie  cel  Mare, 
care  i-a  lăsat  înainte  de  moarte  drept  moştenire,  una  din  hainele  sale  de  piele, 
pe  cealaltă  dăruindu-i-o  Sfîntului  Atanasie  însuşi.  Fost  el  însuşi  monah  şi  ajuns 
apoi  episcop  de  Thmuis  (în  delta  Nilului),  Serapion  a  devenit  nu  numai  un  mare 
susţinător  al  ortodoxiei  niceene  fiind  trimis  în  acest  sens  şi  în  fruntea  unei  dele¬ 
gaţii  de  5  episcopi  şi  3  preoţi  egipteni  la  papa  Liberiu  şi  la  împăratul  Constanţiu, 
ci  s-a  remarcat  şi  ca  un  vestit  teolog  şi,  poate,  şi  un  original  liturgist,  dacă  aşa- 
numitul  „Euhologiul  lui  Serapion44  este  de  fapt  opera  lui  sau  numai  colecţia  lui. 
Fericitul  Ieronim  aminteşte  de  23  de  diferite  sfaturi  teologice  şi  pastorale  prove¬ 
nind  de  la  el.  In  cele  patru  epistole  trimise  de  Sfîntul  Atanasie  lui  Serapion  se 
susţine  pentru  prima  oară,  prin  combaterea  pnevmatomahilor  dumnezeirea  Duhu¬ 
lui  Sfînt.  La  sfîrşitul  primei  epistole,  într-o  vreme  cînd  Sf.  Atanasie  petrecea  mai 
mult  printre  monahi  (deci  după  anul  356)  citim:  „însuşi  Domnul  Iisus  Hristos  a 

învăţat  prin  Sine  pe  samarineanca,  şi  prin  ea  pe  noi,  desăvîrşirea  Sfintei  Treimi, 

ca  fiind  o  dumnezeire  neîmpărţită  .şi  una.  însuşi  Adevărul  mărturiseşte  cînd  zice 
samarinencei:  „Crede  Mie,  că  vine  ceasul,  şi  acum  este,  cînd  adevăraţii  închină¬ 
tori  se  vor  închina  în  Duh  şi  Adevăr . . .  Deci  s-a  arătat  prin  aceasta  că  Adevărul 
este  Fiul  însuşi.  . . .  Deci  adevăraţii  închinători  se  închină  Tatălui,  dar  în  Duh  şi 
Adevăr,  mărturisind  pe  Fiul  şi  în  El  pe  Duhul,  căci  Duhul  e  nedespărţit  de  Fiul, 
cum  nedespărţit  e  Fiul  de  Tatăl44  (p.  65 — 66).  „Duhul  e  ungere  şi  pecete  (I  Ioan 
2,  23;  Is.  61,  1;  Efes.  1,  13;  4,  10;  II  Cor.  2,  15),  toate  acestea  le  lucrează  unul  şi 
acelaşi  Duh  (I  Cor.  12,  11),  într-un  Duh  toţi  ne-am  botezat  spre  a  fi  un  trup  şi 
toţi  ne-am  adăpat  într-un  Duh  (I  Cor.  12,  13)  iar  dacă  Hristos  e  înainte  de  veci 
(Col.  1,  17)  şi  dacă  Fiul  e  mereu  în  Tatăl,  atunci  nici  Duhul  nu-i  creatură,  căci 
„Duhul  Domnului  a  umplut  lumea44  (Inţel.  Sol.  1,  17),  p.  80 — 83).  Doar  însuşi 

Duhul  e  şi  Creator:  „Cu  cuvîntul  Domnului  cerurile  s-au  întărit  şi  cu  Duhlii 

gurii  Lui  toată  puterea  lor“  (Ps.  32,  6).  „In  Treime  a  întemeiat  lumea  şi  a  înrădă- 
cinat-o  pe  ea  Domnul44,  se  spune  în  alt  loc  (p.  85).  „Sabelie  care  a  îndrăznit  să 
spună  Tatălui  Fiu  iar  Fiului  să-i  dea  numele  de  Tată,  a  fost  osîndit.  Dar  iată  că 

azi  îndrăznesc  acest  lucru  şi  eunomienii,  eudoxienii,  eusebienii,  căci  odată  ce-şi 
vor  însuşi  erezia  ariană  (ca  voi)  nu-şi  vor  opri  limba  lor  de  la  blasfemie.  Dar 
cine  le-a  predat  o  astfel  de  învăţătură?  Cine  i-a  învăţat?  Nimeni  din  dumnezeieştile 
Scripturi.  Ci  această  nebunie  a  ieşit  din  prisosul  inimii  lor“  (p.  91). 

E  o  adevărată  plăcere  spirituală  să  guşti  fără  să  te  saturi  argumentarea 
firească  şi  clară  a  Sfîntului  Atanasie. 

Scrierea  „Despre  sinoadeu  e  de  o  importanţă  capitală  pentru  înţelegerea  puz¬ 
deriilor  de  formule  ariene  şi  semi-ariene  ivite  în  urma  contestării  adevărului  fixat 
în  anul  325  la  sinodul  de  la  Niceea.  Toţi  se  credeau  cei  mai  învăţaţi,  cei  mai 
ortodocşi.  Asterie,  Arie,  Teofronie  . . .  fiecare  veneau  cu  formula  lor. 

Despre  sinoadele  din  Rimini  şi  Seleucia  (359)  şi  celelalte  —  Sf.  Atanasie  zice: 
„ridicindu-vă  să  mergem  la  Părinţii  noştri . . .  Cine  văzînd  la  fiecare  sinod  unele 
formule  înlăturate,  altele  adăugate,  nu  observă  că  aceştia  au  o  cugetare  suspectă 
şi  vicleană  faţă  de  Hristos?44  „Deci  încetaţi  de  a  mai  bombăni  împotriva  Părinţilor, 
căci  altfel  rămîne  să  batjocoriţi  şi  crucea  lui  Hristos . . .  „Bine  observă  traducă¬ 
torul  acestor  pagini  pline  de  adevăr:  „Pentru  creştinism  nu  omul  se  face  Dum¬ 
nezeu,  ci  Dumnezeu  Se  coboară  luînd  firea  omului,  fără  să  se  schimbe  El  însuşi 
în  om.  Nu  ajunge  natura  inferioară  la  treapta  lui  Dumnezeu  în  sens  panteist,  ci 
iubirea  supremă,  Care  din  eternitate  ca  Treime  de  persoane  dumnezeieşti  face  ca 
una  din  aceste  Persoane  să  coboare  liber  la  om"  (p.  124). 

Idei  asemănătoare,  e  drept,  mai  mult  schiţate,  întîlnim  şi  în  cele  trei  epistole 
( Către  Epictet,  către  Adelfie  şi  către  Maxim  filosoful). 

Cit  despre  „una  din  cele  mai  extraordinare  scrieri  din  literatura  creştină44, 
cum  e  numită  „ Viaţa  Sfintului  Antonie,\  oricît  ar  frapa  ea  conştiinţa  multora,  tre¬ 
buie  citită  şi  meditată  adînc  pentru  că,  după  ce  paginile  ei  a  influenţat  şi  răscolit 
pe  mulţi,  în  frunte  cu  fericitul  Augustin,  ea  are  de  spus  şi  azi  oricărui  om  şi 
oricărui  creştin.  Râmînem  profund  mulţumitori  părintelui  profesor  D.  Stăniloae 
pentru  comentariile  bogate  cu  care  a  însoţit  aceste  două  volume. 

Pr.  prof.  T.  Bodogae 


ORTHODOXIE  ET  MOUVEMENT  OECUMENIQUE  (Etudes  theologiques 
Chambesy  6)  Chambesy-Geneve,  1986,  228  p. 


Al  şaselea  din  seria  „Etudes  theologiques  de  Chambdsy14,  acest  volum  editat 
în  obişnuitele  excelente  condiţii  grafice  ale  seriei  de  Centrul  ortodox  al  Patriar¬ 
hiei  Ecumenice  de  la  Chambesy-Geneva  reuneşte  lucrările  celui  de-al  Vl-lea  Semi¬ 
nar  teologic  anual  (4 — 27  mai  1985)  organizat  de  acest  Centrul  condus  de  mitro¬ 
politul  Damaskinos  Papandreou  al  Elveţiei,  şi  consacrat  de  această  dată  analizei 
problemelor  raporturilor  existente  între  Ortodoxie  şi  Mişcarea  Ecumenică.  Ca  şi 
volumul  şi  seminarul  precedent:  Les  dialogues  oecumeniques  hier  et  aujourd’hui 
(Et.  theol.  Chambesy  5),  1985,  418  p.  şi  cel  imediat  următor:  Un  regard  orthodoxe 
sur  la  paix  (Et.  theol.  Chambăsy  7),  1986,  168  p.,  pe  lîngă  o  informare  generală, 
contribuţiile  prezentate  la  acest  al  Vl-lea  Seminar  şi  cuprinse  în  volumul  de  faţă 
au  fost  destinate  să  servească  unui  scop  mai  practic  şi  imediat.  Şi  anume  celei  de-a 
IlI-a  Conferinţe  presinodale  panortodoxe  (Chambâsy  1986)  în  centrul  dezbaterilor 
căreia  au  stat  punctele  8,  9,  10  de  pe  agenda  viitorului  Sfînt  şi  Mare  Sinod  Pan¬ 
ortodox  şi  anume:  relaţiile  Bisericii  Ortodoxe  ca  ansamblul  lumii  creştine  (dialo¬ 
gurile  bilaterale  angajate  de  Bisericile  Ortodoxe  cu  anglicanii,  vechii-catolici, 
vechile  Biserici  orientale,  romano-catolicii  şi  protestanţii  de  diferite  orientări  şi 
tendinţe),  Biserica  Ortodoxă  şi  Mişcarea  Ecumenică  în  ansamblul  ei,  şi,  respectiv, 
contribuţia  Bisericii  Ortodoxe  la  realizarea  idealurilor  de  pace,  dreptate,  libertate, 
frăţietate  şi  iubire  între  popoare. 

Dacă  volumul  (şi  seminarul)  imediat  precedent  din  serie  fusese  consacrat  unei 
evaluări  detaliate  şi  analize  metodice  a  multiplelor  dialoguri  teologice  bilaterale 

în  care  au  fost  şi  sînt  angajate  Bisericile  Ortodoxe  fiecare  în  parte  sau  împreună, 
în  trecut  şi  astăzi,  volumul  (şi  seminarul)  de  faţă  este  consacrat  analizei  şi  eva¬ 
luării  raporturilor  Ortodoxiei  cu  Mişcarea  Ecumenică  modernă  în  genere,  luată 
ca  un  întreg  întrucît  şi-a  găsit  o  expresie  instituţionalizată  comună  în  Consiliul 
Ecumenic  al  Bisericilor.  Cele  16  comunicări  prezentate  şi  publicate  sînt  grupate 
pe  trei  secţiuni: 

a)  Introducere  generală.  Această  primă  secţiune  se  deschide  cu  două  confe¬ 
rinţe  introductive,  cu  caracter  general,  susţinute  de  mitropolitul  Damaskinos 
Papan-dreou,  Ortodoxia  şi  Ecumenismul,  (p.  29 — 34)  şi,  -  respectiv,  de  dr.  Emilio 
Castro,  Secretarul  general  al  Consiliului  Ecumenic  al  Bisericilor,  Consiliul  Ecu¬ 
menic  al  Bisericilor  şi  Biserica  Ortodoxă  (p.  35 — 42).  In  continuare,  prof.  VI.  Anag- 
nostopulos  schiţează  succint  Contribuţia  patristicii  la  Mişcarea  Ecumenică  (p.  43 — 
54),  iar  prof.  VI.  Phidas  (Atena)  prezintă  cîteva  interesante  reflexii  privind  situaţia 
în  care  se  găseşte  Dialogul  ecumenic  in  sinul  Bisericii  locale  în  Ortodoxie  (p.  55 — 
62).  El  semnalează  faptul  că,  conduse  de  regulă  şi  desfăşurat  de  comisii  de  spe¬ 
cialişti  numite  oficial,  dialogurile  teologice  bilaterale  purtate  actualmente  de 
Bisericile  Ortodoxe  cu  celelalte  Biserici  şi  confesiuni  creştine  râmîn  practic  necu¬ 
noscute  în  viaţa  internă  a  Bisericilor  locale,  ceea  ce  are  drept  rezultat  izolarea 
acestor  comisii,  ceea  ce  determină  fie  atenuarea  interesului  Bisericilor  locale  în  ce 
priveşte  eforturile  ecumenice  de  refacere  a  unităţii  creştine,  fie  acţiuni  pripite  şi 
regretabile  pe  plan  pastoral,  ca  d.  ex.  trecerea  unilaterală  în  baza  unei  inter¬ 
pretări  forţate  şi  laxe  a  principiului  iconomiei  la  o  intercomuniune  limitată  şi 
ospitalitate  euharistică  cu  alte  confesiuni  şi  Biserici,  acţiuni  neconforme  cu  pro¬ 
gresele  mult  mai  temperate  ale  dialogurilor  teologice  oficiale. 

b)  Grupate  în  secţiunea  „ Cîteva  aprecieri  ale  contribuţiei  ortodoxe  la  Miş¬ 
carea  ecumenică  în  ansamblul  ei",  următoarele  conferinţe  sînt  dedicate  evaluării 
din  perspectiva  celorlalte  Biserici  şi  confesiuni  creştine  a  contribuţiei  aduse  de 
Ortodoxie  la  Mişcarea  ecumenică  modernă.  Dr.  Lukas  Vischer  (Berna),  fost  secre¬ 
tar  al  Comisiei  „Credinţă  şi  Constituţie14,  se  referă  la  perspectivele  recent  inaugu¬ 
ratului  dialog  oficial  între  Bisericile  Ortodoxe  şi  cele  din  Alianţa  Mondială  Re¬ 
formată  (calvinistă).  In  continuare,  aprecierile  contribuţiei  ortodoxe  la  mişcarea 
ecumenică  din  unghi  de  vedere  romano-catolic,  luteran  şi  reformat  sînt  prezen¬ 
tate  succesiv  de  păr.  augustinian  Frans  Bouwen  (Jerusalim),  prof.  R.  Slenczka 
(Erlangen)  şi,  respectiv,  prof.  G.  Widmer  (Geneva). 

c)  In  fine,  în  cadrul  secţiunii  „ Contribuţia  ortodoxă  la  Mişcarea  ecumenică 
în  cadrul  Consiliului  Ecumenic  al  Bisericilor"  sînt  grupate  o  serie  de  comunicări 
referitoare  la  participarea  şi  activitatea  ortodoxă  în  contextul  particular  al  dife¬ 
ritelor  comisii  şi  programe  ale  C.E.B.  O  scurtă  evaluare  a  contribuţiei  ortodoxe  la 
desfăşurarea  programelor  Comisiei  „Credinţă  şi  Constituţie4*  e  prezentată  de  dr. 
Gunther  Gassmann  (Geneva),  directorul  actual  al  Comisiei.  Scurta  sa  alocuţiune 
este  urmat  de  o  foarte  amplă  şi  temeinică  contribuţie  a  regretatului  ecumenist 
ortodox  prof.  Nikos  Nissiotis  (Atena),  fostul  moderator  al  aceluiaşi  Comisii  între 
anii  1975 — 1983,  cu  tema  Programul  Comisiei  „ Credinţă  şi  constituţie 44  —  o  încer¬ 
care  de  evaluare  din  punct  de  vedere  ortodox  (p.  135—160),  după  care,  prof.  VI. 
Phidas  (Atena)  analizează  succint  Influenţa  programelor  t, Credinţă  şi  constituţie" 
asupra  dialogurilor  bilaterale  (p.  161 — 169).  Următoarele  două  expuneri  se  referă 
la  cunoscutul  document  de  convergenţă  teologică  ecumenică,  ,3otez,  Euharistie, 
Ministeriu44  (B.E.M.)  text  care  cristalizează  pînă  acum  cel  mai  elocvent  şi  avansat 
progresul  ecumenic  realizat  la  nivel  teologic  („vertical44)  pentru  refacerea  unităţii 
creştine  în  credinţă:  Fr.  Max  Thurian  (Taiz<§e),  responsabilul  versiunii  franceze  a 
B.E.M.  şi  cu  centralizarea  şi  evaluarea  răspunsurilor  date  de  Biserici  la  acest  do¬ 
cument,  prezintă  avizat  şi  „in  concreto44  Contribuţia  specifică  a  Ortodoxiei  la 
BJZ.M.  (p.  171 — 182),  iar  mitropolitul  Emilianos  de  Silvri,  multă  vreme  reprezentant 
al  Patriarhiei  Ecumenice  la  C.E.B.,  oferă  o  penetrantă  analiză  din  punct  de  vedere 
ortodox  a  secţiunilor  referitoare  la  „Euharistie  şi  Ministeriu44  din  acest  document 
(p.  183 — 202).  Contribuţia  ortodoxă  în  domeniul  misiunii  (p.  201 — 216)  este  compe¬ 
tent  schiţată  în  conferinţa  pr.  prof.  I.  Bria  (Geneva — Bucureşti),  participant  ne¬ 
lipsit  la  Seminarile  teologice  de  la  Chambăsy,  iar  protop.  Gheorghios  Tsetsis,  re¬ 
prezentantul  permanent  al  Patriarhiei  Ecumenice  la  C.E.B. ,  trece  rapid  în  re¬ 
vistă  Dimensiunea  socială  a  angajamentului  ortodox  în  mişcarea  ecumenică 44 

(p.  217 — 224).  Din  păcarte,  volumul  nu  include  şi  evaluarea  globală  a  prezenţei  orto¬ 
doxe  la  programele  neteologice  ale  C.E.B.  întreprinsă  în  comunicarea  d-nei  Albert 
Laham  (Beirut — Geneva),  lucrătoare  în  staff-ul  central  al  C.E.B.  de  la  Geneva, 
ceea  ce  ar  fi  întregit,  desigur,  imaginea  participării  ortodoxe  la  Mişcarea  ecume¬ 
nică  generală  creştină  coordonată  de  Consiliul  Ecumenic  al  Bisericilor. 

Ca  observaţie  generală  se  remarcă  singularitatea  prezenţei  romano-catolice 
(un  singur  referat)  faţă  de  cea  protestantă  (6  participanţi),  ceea  ce  poate  lăsa  în  con¬ 
tinuare  impresia  că  Mişcarea  ecumenică  rămîne  o  preocupare  ortodoxo-protestantă. 

„Deşi*4,  aşa  cum  subliniază  în  „Cuvîntul“  său  „înainte**  mitropolitul  Da- 
maskinos,  „expunerile  publicate  în  acest  volum  nu  au  pretenţia  de  a  fi  exhaustive, 
ele  pun,  totuşi,  suficient  de  bine  în  relief  diversitatea  unghiurilor  de  vedere  sub 
care  poate  fi  privită  integrarea  Ortodoxiei  în  Mişcarea  ecumenică:  abordarea 
istorico-patristică,  perspectiva  interconfesională  şi  contribuţia  concretă  a  Biseri¬ 
cilor  ortodoxe  la  lucrarea  actuală  a  C.E.B.**  (p.  5)  „Cu  ajutorul  acestor  rezumate, 
incomplete  prin  forţa  lucrurilor,  se  poate  constata  că  aportul  Ortodoxiei  la  miş¬ 
carea  ecumenică  a  îmbogăţit  această  mişcare  atît  în  domeniul  pur  teologic  —  con¬ 
tribuind  aici  mai  cu  seamă  prin  bogatul  ei  tezaur  patristic  şi  liturgic  —  cît  şi  în 
dimensiunea  ei  misionară  şi  socială.  în  ce  priveşte  aceasta  din  urmă  s-ar  putea 
afirma  că  Ortodoxia  constituie  trăsătura  de  unire  necesară  între  un  Occident 
creştin  ce  şi-a  pierdut  o  parte  din  credibilitatea  lui  la  popoarele  dezmoştenite  ale 
lumii  şi  însăşi  aceste  popoare  care  au  adoptat  creştinismul,  desigur,  nu  numai  ca 
un  adevăr  teologic  ei  şi  ca  un  ideal  practic  de  dreptate  şi  viaţă**  (p.  15). 

Ca  şi  în  cazul  celorlalte  volume  din  seria  (seminariilor  şi)  „studiilor  teologice 
de  la  Chambdsy**,  şi  contribuţiile  cuprinse  în  acest  volum,  care,  pentru  întregirea 
imaginii,  trebuie  citite  împreună  cu  cele  cuprinse  în  volumele  5  şi  7  din  aceeaşi 
serie  (menţionate  mai  sus),  aduc  un  preţios  aport  la  clarificarea  ecumenică  din 
multiplele  puncte  de  vedere  a  unor  chestiuni  de  imediată  actualitate  care  solicită 
un  răspuns  pertinent  şi  o  poziţie  comună  din  partea  Ortodoxiei.  Ele  vor  constitui, 
astfel,  incontestabil,  pentru  cîtăva  vreme  o  referinţă  bibliografică  utilă  pentru 
toţi  cei  ce  vor  dori  să  aprofundeze  tematica  lor  de  mare  interes  şi  actualitate 
pentru  momentul  istoric  în  care  se  află  actualmente  viaţa  şi  devenirea  Bisericilor 
Ortodoxe  ale  Răsăritului. 

Pr.  prof.  Iocm  lcâ 


ILUMINISTUL  NECUNOSCUT  AL  MOLDOVEI  LAZĂR-LEON  ASACHI 

„In  literatura  română  nu  există  încă  o  carte  despre  Lazâr-Leon  Asachi**.  Cu 
această  remarcă  îşi  începe  Dr.  Antonie  Plămădeală  prima  carte  apărută  la  noi 
despre  LAZAR-LEON  ASACHI  IN  CULTURA  ROMANA  (Sibiu,  1985,  520  p.),  car¬ 
tea  cuprinzînd  un  amplu  studiu  cvasimonografic  şi  o  antologie  selectivă  (Addenda). 

Pînâ  acum,  enciclopediile  şi  manualele  noastre  ni-1  prezentau  doar  pe  Gheor- 
ghe  Asachi.  Tatălui  acestuia,  Lazăr-Leon  Asachi  (1757 — 1825),  de  la  a  cărui  naştere 
se  împlinesc  anul  acesta  230  de  ani,  d  se  consacrau  doar  cîteva  rînduri,  cum  se 
poate  vedea  şi  în  voluminoasa  Istoria  literaturii  române  de  la  origini  pind  în  pre¬ 
zent  a  lui  G.  Călinescu. 

Cartea  lui  Antonie  Plămădeală,  sprijinindu-se  pe  un  fond  de  manuscrise  pe 
care  autorul  le-a  descoperit  de  curînd,  îşi  propune  o  reevaluare  a  moştenirii  cul¬ 
turale  a  lui  Lazăr-Leon  Asachi  şi  o  reaşezare  a  acestuia  în  ierarhia  valorilor  cul¬ 
turii  româneşti. 

De  la  Ioan  Negre,  primul  biograf  al  lui  Gheorghe  Asachi,  aflăm  că  Lazăr- 
Leon  Asachi  „era  un  bărbat  foarte  erudit  şi  luminat**  şi  „mare  patriot**.  Iar  de  la 
N.  Iorga  aflăm  că  în  anul  1819,  cu  prilejul  unor  tulburări  iscate  la  Iaşi,  mulţimea 
revendicînd  plecarea  din  domnie  a  lui  Scarlat  Callimachi,  Lazăr  Asachi  a  vorbit 
mulţimii  „ca  Demostenes**.  Ni  se  dezvăluie  astfel  „postura  de  luptător  pentru  drep¬ 
turi  sociale  şi  politice**  a  lui  Lazăr  Asachi. 

Aceeaşi  postură  social-politică  militantă  a  lui  Lazăr  Asachi  se  profilează  şi 
în  anul  revoluţionar  1821,  ca  partizan  neavizat  al  Eteriei. 

Asupra  personalităţii  lui  Lazăr  Asachi  aruncă  lumină  o  corespondenţă  din 
12  august  1818  între  Tipografia  de  la  Trei  Ierarhi  din  Iaşi  şi  redacţia  revistei 
„Ermis  o  loghios“  din  Viena.  Din  această  corespondenţă  aflăm  că  „protoprezbiterul 
a  toată  Moldova4*  Lazăr  Asachi  „nu  era  mai  puţin  învăţat4*  decît  fiul  său  Gheorghe. 

O  relativ  bogată  prezentare  a  lui  Lazăr  (devenit  Leon,  în  1820,  odată  cu 
intrarea  lui  în  monahism)  Asachi  ne  oferă  Dicţionarul  literaturii  române  de  la 
origini  pină  la  1900.  Ce-i  drept,  Asachi  este  prezentat,  aici,  exclusiv  ca  „tradu¬ 
cător**.  Dar  aflăm  că  „era  un  învăţat,  l  cunoscător  al  mai  multor  limbi  —  rusă, 
polonă,  franceză,  germană**  La  care  de  adăugat  este  cel  puţin  greaca,  aşa  cum 
rezultă  dintr-un  Indice  al  scriitorilor  neogreci  (Leipzig,  182 5). Dicţionarul . . .  reţine 
aggioramento-ul  sui  generis  profesat  de  Lazăr-Leon  Asachi,  care  considera  că 
tălmăcirea  în  limba  română  numai  a  cărţilor  bisericeşti  nu  ajunge,  că  „şi  din 
politiceştile  cărţi  o  samă  sînt  folosi toare“.  De  reţinut  este  şi  sublinierea  vocaţiei 
patriotice  a  lui  L.«  L.  Asachi,  după  care  „îndatorirea  către  soţietate**  a  scriitorului 
este  de  a  semăna  „cîte  uin  grăunte  în  ţârna  cea  puţin  lucrată**,  răspunzînd  astfel  la 
„înalta  chemare  de  a  înainta  luminarea  patriei**.  Ipso  facto,  L.-L.  Asachi  ne  apare 
un  exponent  al  luminismului  românesc,  alături  de  „marii  corifei**  ardeleni. 

întreaga  moştenire  culturală  a  lui  L.-L.  Asachi  este  limitată  —  atît  în 
Istoria  literaturii  române . . .,  cît  şi  în  Dicţionar ...  —  la  numai  trei  traduceri, 
dintre  care  două  tipărite  (Jucăria  norocului,  Iaşi,  1816,  şi  Bordeiul  indienesc ,  Iaşi, 
1821),  iar  una  rămasă  în  manuscris  ( Plîngerea  lui  Yung,  1819,  aflată  la  B.A.R., 
ms.  1771). 

Negreşit,  toate  minusurile  legate  de  valorificarea  moştenirii  culturale  a  lui 
Lazăr-Leon  Asachi  sînt  explicabile.  „Nu  e  de  mirare  —  explică  fericitul  descope¬ 
ritor  al  manuscriselor  lui  L.-L.  Asachi  — ,  dacă  ne  gîndim  cît  de  puţin  i-a  fost  cu¬ 
noscută  opera,  niciodată  adunată  la  un  loc,  ci  risipită  prin  manuscrise  şi  tipări¬ 
turi  obscure  şi,  mai  ales,  pînă  de  curînd  în  cea  mai  mare  parte  rătăcită4'. 

Aprecierea  reducţionistă  asupra  lui  L.-L.  Asachi  ca  fiind  exclusiv  „tradu¬ 
cător4*  (N.  Iorga  îl  considera  totuşi  „marele  traducător  al  Moldovei"!)  este  dez¬ 
minţită  de  chiar  catalogul  operelor  sale  cunoscute  pînă  acum.  Acest  catalog  cu¬ 
prinde  opt  titluri,  dintre  care  cinci  sînt  originale  (de  pildă,  Cuvînt  ţinut  la  Golia, 
în  30  nob.  1803,  cu  prilejul  dării  în  funcţiune  a  cişmelelor  din  oraş),  unul  e  o  pre¬ 
lucrare  (Jucăria  norocului)  şi  numai  două  sunt  traduceri  propriu-zise  (Nopţile  lui 
Ycnmg  şi  Bordeiul  indienesc). 

„Suntem  în  măsură  să  modificăm  acest  catalog  —  scrie  Antonie  Plămădeală, 
cu  acel  înalt  sentiment  pe  care-1  au  descoperitorii  de  vechi  manuscrise  valo¬ 
roase  — ,  îmbunătâţindu-1  simţitor,  şi  să  încercăm  să  sugerăm  pentru  Lazăr-Leon 
Asachi  un  alt  loc  în  istoria  culturii  româneşti.  Am  descoperit  cîteva  manuscrise, 
dintre  care  unele  total  necunoscute,  altele  din  cele  socotite  pierdute,  care  adaugă 
noi  titluri  pe  lingă  cele  opt  de  mai  sus  şi  prin  aceasta  noi  baze  pentru  evaluarea 
lor"  (op.  cit.,  p.  30). 

Precum  odinioară  Dimitrie  Guşti,  fost  elev  al  lui  Gheorghe  Asachi  descoperă 
la  Lemberg  Ţiganiada  lui  Ion  Budai-Deleanu,  succesorul  de  azi  al  lui  Andrei 
Şaguna  are  privilegiul  descoperirii  părţii  celei  mai  valoroase  din  moştenirea  cul¬ 
turală  a  lui  L.-L.  Asachi.  De  fapt,  este  a  doua  descoperire  de  manuscrise  valo¬ 
roase  *de  către  Dr.  Antonie  Plămădeală,  după  aceea  din  1954,  cînd  a  descoperit 
Sbomicul  lui  Gherman  datînd  din  anul  1359.  Se  adaugă  astfel  un  nou  nume  stră¬ 
lucit  la  seria  fericiţilor  descoperitori  de  vechi  manuscrise:  N.  Iorga,  I.  Bianu, 
N.  Hodoş,  D.  Simionescu,  Hurmuzachi,  Th.  Codrescu,  D.  Guşti,  V.  Cândea  ş.a. 

Ultimul  la  care  au  ajuns  o  parte  din  manuscrisele  descoperite  ale  lui  L.-L. 
Asachi  a  fost  Konon  Arămescu-Donici.  Pe  foaia  de  mărturie  de  deasupra  pachetu¬ 
lui  de-abia  se  mai  putea  citi:  „Fragmente  din  scrierile  Bătrînului  (protoiereu?)  al 
Mitropoliei  Moldovei:  Lazăr . . .  Aceste  fragmente ...  au  rămas  de  la  acest  pro¬ 
toiereu  şi  apoi  arhimandrit ...  pe  mîna  fiului  său,  marele  literat  Gh.  Asachi,  iar 
acesta  aproape  de  a  sa  moarte . . .  le-au  lăsat  ca  pentru  o  datorie  bănească  Urica- 
rului  Theodor  Codrescu,  carele  şi  el  la  rindul  său  mi  le-a  lăsat  mie . . .  Iassy, 
Mitropolie,  1893,  septembrie...  Arhimandritul  Konon  Ar.  Donici". 

Ni  se  rezumă  astfel  o  parte  din  odiseea  manuscriselor  lui  L.  L.  Asachi,  care 
au  rămas  îngropate,  putem  spune,  mai  bine  de  up  secol  şi  jumătate  „pînă  în  1984, 
cînd  —  notează  Antonie  Plămădeală  —  le-am  descoperit  noi  şi  le-am  dezlegat*4. 

Ce  cuprinde  acest  prim  pachet  de  manuscrise  descoperite  ale  lui  Lazăr-Leon 
Asachi? 

Mai  întîi  traducerea  Logicii  lui  Condillac,  partea  I,  după  care  s-a  putut  identi¬ 
fica  şi  partea  a  Il-a,  care  a  ajuns  in  cele  din  urmă  la  Biblioteca  Academiei  Române, 
fără  nici  o  indicaţie  asupra  traducătorului.  Traducerea  este  datată:  1818,  deci  este  a 
doua  traducere  românească  de  logică,  după  aceea  din  1799  şi  aparţinînd  lumi¬ 
nistului  transilvănean  Samuil  Micu-Klein. 

Lucian  Blaga,  în  memorabilul  său  studiu  despre  „Gîndirea  românească  în 
Transilvania  în  sec.  XVIII“,  afirmase  că  eforturile  luministului  transilvănean 
„merg  spre  întemeierea  unui  grai  filozofic  românesc,  a  unui  grai  ce  nu  se  mai 
mulţumeşte  cu  asimilarea  neologistică,  ci  încearcă  să  regîndească  lucrurile  filozofic, 
păţrunzînd  pînă  la  rădăcinile  proprii  graiului  nostru44.  O  atare  apreciere  este  întru 
totul  valabilă,  credem,  şi  pentru  strădania  cu  totul  remarcabilă  a  lui  L.-L.  Asachi 
de  a  tălmăci  cel  dinţii  în  limba  română  Logica  lui  Condillac,  Vasile  Vîrnav  fiind 
al  doilea  care  o  va  traduce,  din  greceşte,  în  anul  1825. 

Cu  atît  mai  meritorie  este  strădania  lui  L.-L.  Asachi,  cu  cît  limba  română  era 
considerată  inaptă  pentru  disciplinele  abstracte.  Acestea  erau  predate  numai  de 
greci  sau  şi  francezi.  Să  mai  avem  în  vedere  că  ne  aflăm  după  aproape  un  secol 
de  regim  fanariot,  epocă  de  pustiire  a  culturii  româneşti,  o  epocă  în  care  marele 
nostru  istoric  N.  Iorga  constată  „o  lipsă  aproape  desăvîrşitâ  de  idealuri  patrio¬ 
tice*'.  Era  o  epocă  în  care  —  o  spune  tot  Iorga  —  „nu  era  de  aşteptat  nimic  de 
la  nimeni  decît  de  la  Dumnezeu44.  Viaţa  culturală  era  paralizată:  „spiritul  plin  de 
viaţă,  impulsia  spre  cunoaşterea  adevărului  şi  dorinţa  unei  activităţi  puternice  se 
stinsese*4,  conchide  marele  nostru  istoric.  Pe  acest  fundal  al  „adormirii  generale44, 
se  profilau  cu  atît  mai  impunătoare  acele  „cazuri  excepţionale44  de  „luminători44, 
care  „mai  aveau  încă  în  pieptul  lor  scînteia  sfîntâ  a  inspiraţiei44  şi  în  care  „cre¬ 
dinţa,  amintirea  şi  nădejdea  nu  se  stinsese  încă44  (cf.  N.  Iorga,  Istoria  poporului 
românesc,  1985). 

In  acele  „cazuri  excepţionale44  va  trebui  să-l  includem,  de  aici  înainte,  şi  pe 
Lazăr-Leon  Asachi.  Şi  de  numele  lui  Lazăr-Leon  Asachi  va  trebui,  de  aici  încolo, 
6â  legăm  luminismul  românesc,  „puternicul  şi  caldul  curent  al  noului  spirit,  care 
pătrundea  biruitor  tot  mai  departe*4,  „curentul  naţional-românesc  dominant**,  pro- 
fesînd  „credinţa  în  naţiune,  în  idealul  unei  uniri . . .  sub  una  şi  aceeaşi  Constituţie 
liberală*4.  (Am  citat  din  opera  susamintită  a  lui  Iorga).  Iar  pe  viitor  să  nu  se  uite,  la 
întocmirea  calendarelor  noastre  culturale,  că  la  18  octombrie  se  comemorează  per¬ 
sonalitatea  marelui  iluminist  moldovean! 

Să  nu  scăpăm  din  vedere  că  opera  lui  Condillac,  pe  care  o  traduce  L.-L.  Asa¬ 
chi,  era  una  dintre  cele  mai  avansate  în  epocă,  situîndu-se  în  prelungirea  mate¬ 
rialismului  luminat  al  lui  Locke,  a  cărui  „linie44,  în  viziunea  istorico-filozofică  a 
lui  Marx  şi  Engels,  „duce  la  socialism44!  In  Dialoguri,  Voltaire  ia  apărarea  lui  Con¬ 
dillac,  înfierind  spiritul  dogmatic-inchizitorial  al  vremii,  personificat  în  personajul 
Acrotal,  cel  care  revendica  „să  fie  ars  pe  rup  mărunt  abate,  care  strecoară  prin¬ 
tre  noi  ideile  lui  Locke  (A  se  vedea  Dialogul  XIII). 

Cît  de  temerară  era  întreprinderea  iui  L.-l..  Asachi  de  a-1  traduce  —  şi  încă 
în  scopul  de-a  fi  predat  viitorilor  clerici!  —  pe  Condillac,  din  moment  ce  concepţia 
acestuia  era  considerată  eretică!  Dar  dificultăţile  de  a  găsi  termeni  filozofici  co¬ 
respunzători!  De  pildă,  sintagma  franceză:  „l’attention  que  nous  donnons  â  un 
objet44  este  tradusă  chinuit  şi  aproximativ  —  dar  tradusă  totuşi!  —  prin  „luare 
aminte  pe  oarecare  pusă  înainte  privirea44.  Distanţa  de  la  chinuita  sintagmă  de 
„oarecare  pusă  înainte  privirea44  la  conceptul  filozofic  actual  de  „obiegt“  măsoară 
întreaga  dramă  a  genezei  gîndirii  şi  rostirii  filozofice  româneşti! 

Sensul  revoluţipnar  al  traducerii  Logicii  lui  Condillac  rezultă  din  vehicularea 
celor  mai  avansate  idei  din  acea  vreme.  Să  spicuim,  în  fugă,  cîteva  din  aceste  idei 
cu  valoare  paradigmatică. 

In  consonanţă  cu  teza  goethiană  „La  început  a  fost  fapta**,  se  evidenţiază  pri¬ 
matul  practicii:  „Oamenii  au  fost  mehanici  mai  înainte  de  a  gîndi  pentru  me- 
hanică  . . 

Principiul  consonanţei  fizico-psihice  este  derivat  din  primatul  Naturii,  care 
„dă  noao  cea  dinţii  învăţătură*4.  Ca  urmare,  „meşteşugul  povăţuirii  puterilor  sufle¬ 
tului  este  acelaşi,  care  să  întrebuinţează  şi  la  povăţuirea  puterilor  trupului44. 

Unitatea  somatico-psihică  este  temeiul  care  face  că  „puterile  sufletului ...  nu 
sunt  altceva  numai  simţire  prefăcută . .  Sau:  „Nu  ştiu  de  sunt  duhuri . . .  Ştiu 
numai  că  este  mişcare  . . .** 

„Lucrul  în  sine**  este  incognoscibil:  „absolutum  nu  pricep,  că  numai . . .  (rela¬ 
tive)  pot  să  pricep.  Nu  pot ...  să  cunosc  ce  sînt  în  sine  lucrurile . . .“ 

Sau:  „Adevărat  că  Dumnezeu  nu  se  cuprinde  în  gînduri;  dar  au  săpat  înfie¬ 
rarea  sa  în  lucruri  vedem  pre  El  într-însele  şi  gîndurile  noastre  suire  pre  noi  la  El4*. 

Există  şi  o  comunicare  extraverbală:  „Voroave  pe  pantomimă  este . . .  dezvă¬ 
luirea  gîndului**. 

Teza  fundamentală  sensualistă  se  opune,  după  Condillac — L.-L.  Asachi,  „ace¬ 
lor  filosofi,  cari  tăgăduiesc  purcederea  ştiinţelor  noastre  de  la  simţire4*. 

Se  pledează  pentru  o  „alianţă**  cu  Natura:  „Şi  numai  dacă  am  şti  a  ne  folosi 
de  dînsa,  învăţătura  ei  ar  fi  cea  mai  bună  loghică*4  Suprema  învăţătură  a  Naturii? 
—  „Iată,  a  să  păzi  de  acee  ce  este  noao  spre  stricăciune  şi  a  căuta  acee  ce  poate  fi 
pentru  noi  de  folosu**. 

Este  raţional  să  încercăm  a  raţionaliza  „fiinţa  lucrului44?  —  „Ba,  că  ziditorul 
fiinţei  noastre  nu  cere  de  la  noi  aceasta.  El  ştie  că  acee  covîrşeşte  mintea  noastră: 
el  voieşte  să  ştim  potrivirea  care  avem  cu  lucrurile  şi  să  pricepem  pre  acele  potri¬ 
viri,  pre  cari  au  între  sine  lucrurile . . .“  Iar  în  altă  parte:  „în  loc  a  căuta  acee  ce 
cu  neputinţă  este  a  afla,  vom  descoperi  numai  acee  ce  este  potrivit  la  priceperea 
noastră  . .  .‘4  Lucian  Blaga  va  porni  tocmai  de  la  teza  vechitestamentară  din  Pilde 
(25:  2):  „Slava  lui  Dumnezeu  este  să  ascundă  lucrurile,  iar  mărirea  regilor  e  să  le 
cerceteze  cu  de-amănuntul*4. 

Spiritul  ştiinţific  este  unul  şi  acelaşi:  „chipul  descoperirii  pe  adevărul  este 
unul44;  el  se  prezintă  în  ipostaze  diferite  (în  logică,  matematică,  filosofie),  „dar  el 
este  numai  unul  şi  acelaşi  întru  toate  ştiinţele**. 

Obscurantismul  superstiţios  este  incriminat  ca  „boscoroditură*4,  cum  se  exprima 
şi  Dimitrie  Cantemir.  In  locul  unor  sterile  „boscorodituri*4  cu  privire  la  „oarecare 
fiinţă44,  Condillac — L.-L.  Asachi  preconizează  o  neostoită  cercetare  privind  „acomo- 
daţiile  ce  au  lucrurile  între  sine  şi  între  noi** 

A  doua  piesă  din  primul  pachet  cu  manuscrisele  descoperite  ale  lui  L.-L.  Asachi 
este  traducerea  din  Epictet,  socotită  de  mult  pierdută.  Traducerea  începe  cu  „Cu- 
vîntare  către  cetitoriu**:  „Ştiut  iaste  că  omul  totdeauna  cu  mai  multă  poftă  ceteşte 
acele  cărţi  a  cărora  înţelegere  nu  iaste  încurcată  cu  meşteşugul  alegoricesc  sau 
metafisicii.  Pentru  aceea  şi  eu  am  ales  pre  aceasta  a  Iui  Epictet  cărticică  care, 
într-adevăr,  nu  numai  că  umple  sufletul  de  veselie,  dar  cu  înaltă  a  sa  învăţătură 
povăţuieşte  câtră  cunoştinţă  şi  plinirea  faptelor  celor  bune . .  .** 

Introducerea  care  urmează  este  un  veritabil  eseu  filozofic,  poate  primul  eseu 
filozofic  în  istoria  gîndirii  filozofice  româneşti  intitulat  „ Scriere  pentru  (a  se  citi: 
despre)  stoicească  filosofic  şi  pentru  viaţa  lui  Epictit **  (14  pagini  de  manuscris). 

Traducerea  propriu-zisă,  probabil  o  antologie  întocmită  de  L.-L.  Arachi  după 
diferite  izvoare,  este  intitulată  „ Cuprindere  moraliceştilor  socotinţe  a  lui  Epictit 44 
(37  pagini  de  manuscris). 

Este  cazul,  aici,  să  arătăm  că  traducerea  lui  L.-L.  Asachi  se  înscrie  pe  linia 
tradiţiei  ce-şi  leagă  începutul  de  numele  lui  Dimitrie  Cantemir.  Acesta,  în  Sistema 
religiunii  mahometane,  îl  evocă  pe  „Epictet  al  nostru,  capul  filosofiei  morale44. 

Vocaţia  patriotico-revoluţionară  a  lui  L.-L.  Asachi  ne  este  sugerată  de  la 
primul  fragment  de  text  epictetian,  în  care  sunt  evocaţi  trei  mari  bărbaţi  din 
istoria  Greciei  antice  —  Aristid,  Epaminonda  şi  Licurg  — ,  tustrei  animaţi  de  ace¬ 
laşi  înalt  ideal:  „patriile  au  izbăvit  din  robii44. 

Vocaţia  revoluţionară  a  lui  L.-L.  Asachi  transpare  din  fragmentul  62  (care 
lipseşte  din  colecţia  B.P.T.,  Nr.  947,  1977),  în  care  este  evocată  figura  lui  Lateran, 
martir  al  luptei  împotriva  tiraniei  lui  Neron . . . 

A  treia  piesă  este  un  eseu  filosofic  intitulat  „ Pentru  filosofia  chinejiloru.  Se 
continuă,  astfel,  tradiţia  inaugurată  la  noi  de  Nicolae  Milescu. 

Ceea  ce  atrage  atenţia  şi  interesul  luministului  moldovean  este  largul  umanism 
ce  se  desprinde  din  legile  antice  ale  poporului  chinez,  cu  deosebire  din  preceptul: 

„Iubiţi  pre  împreună  cetăţenii  voştri,  ba  mai  ales  pre  toată  lumea ...  şi  pre  tot 
ce  poartă  nume  de  om  să  iubiţi  cu  dragoste  frăţească*4. 

După  părerea  noastră  —  ne  grăbim  s-o  spunem  aici  — ,  izbeşte  afinitatea  de 
orientare  generală,  în  cadrui  luminismului  european,  între  L.  L.  Asachi  şi  Voltaire, 
atit  prin  preferinţele  pentru  empirismul-senzualismul  lui  Locke-Condillac,  cît  şi  prin 
vocaţia  convergentă  de-a  valorifica  tot  ce  are  pozitiv  trecutul  (în  speţă,  Epictet) 
şi  prezentul  de  oriunde  (în  speţă,  poporul  chinez). 

A  patra  piesă  este  o  traducere  după  „ Istoria  biblioticestii  biserici “  a  lui  Fila - 
ret  Drozdov.  Traducerea  este  prefaţată  de  un  „Câtră  cetitoriul*4,  din  care  se  degajă 
aceeaşi  idee  a  convergenţei  filozofico-religioase.  L.-L.  Asachi  îşi  asigură  cititorul 

că  va  afla  „adevărul  nu  numai  de  ale  Bisericii  lui  Hrs .  dar  şi  de  a  feliuri 

no  roade  . . 

In  aceeaşi  prefaţă,  luministul  moldovean,  considerîndu-se  un  „mădular  al 
romanicesului  neam“,  îşi  varsă  toată  supărarea  împotriva  grecilor  eterişti,  din  cauza 
cărora  au  pătimit  patrioţii  români.  Eteriştii  i-au  ademenit  pe  români  prin  „gin¬ 
gaşe*4,  recte  „viclene*4  gînduri  —  zice  L.-L.  Asachi  — ,  iar  pînă  la  urmă  i-au  lăsat 
tot  sub  „otomaniceasca  stăpinire*4.  La  noi  şi-au  căutat  numai  de  îmbogăţirea  lor  şi 
au  sfîrşit  în  „ocară44,  lăsînd  în  urma  lor  suferinţă,  „de  care  ştie  toată  Evropa*4 
L.-L.  Asachi  îşi  vărsa  astfel  toată  supărarea  pe  mişcarea  în  care  se  angajase  din 
toată  inima,  sperind  în  eliberarea  de  sub  stăpînirea  turcească.  Acum,  se  considera, 
alături  de  toţi  compatrioţii  de  bună  credinţă,  trădat. 

In  concepţia  luminatului  protoiereu  moldovean  L.-L.  Asachi,  istoria  religiei 
urmăreşte  dramaticul  efort  al  omenirii  de  ridicare  de  la  particular  la  general,  evo¬ 
luţia  „de  la  particulare  povestiri  cătră  de  obşte  închipuiri  ridicată  şi  cătră  lucră¬ 
toare  povăţuire  îndreptată  ...  de  la  începutul  lumii  pînă  acum*4. 

L.-L.  Asachi  nu  se  hazardează  în  speculaţii  cosmogonice:  „facerea  lumii  este 
o  taină,  pe  care  noi,  după  Apostolul  Pa  vel  (Evrei  11,  3)  o  înţelegem  prin  credinţă**. 
Spiritul  reformator-luminist,  încorporîndu-şi  scepticismul  metodic  (sau,  dacă  se 
preferă,  spiritul  circumspect  investigator),  îl  inspiră  pe  L.-L.  Asachi  de-a  lua 
totul  sub  semnul  „să  poate44.  Se  anticipează  astfel  paradigmatica  idee  eminesciană: 
„pentru  spiritele  mari  totu-i  problem44. 

Lucretius  şi  Aristotel  sunt  citaţi  pur  şi  simplu!  Aristotel  este  prezentat  ca 
unul  care  „socotid  a  fi  lumea  vecinică  . . .  materie4*. 

In  legătură  cu  vîrstele  matusalemce  din  „Geneză*4,  L.-L.  Asachi,  urmîndu-1 
pe  Lactantius,  —  acest  „Cicero  al  creştinătăţii44  ne  atenţionează  că  la  egiptenii 
vechi  numărul  lunilor  era  echivalat  cu  numărul  anilor! 

O  încercare  de  raţionalizare  a  mitului  biblic  al  genezei  în  „şase  zile**  îi  este 
sugerată  de  inspirata  idee  vechi-testamentară  „că  o  mie  de  ani  înaintea  lui  Dum¬ 
nezeu  ca  o  zi  este**,  precum  şi  de  ideea  că  „lămurirea  celor  întîi  vremi  să  poate 
căuta  şi  nădăjdui  în  înţelegerea  vremilor  din  urmă44,  idee  complementară  cu  ideea 
eminesciană:  Vrei  viitorul  a-1  cunoaşte?  Te  întoarce  în  trecut! 

A  cincia  piesă:  „Tilcuirea  Sfintei  liturghii **.  din  oare  avem  toate  motivele  să 
regretăm  pierderea,  deocamdată,  a  primei  jumătăţi. 

Ca  un  luminist  ce  era,  L.-L.  Asachi  îşi  permite  o  „tîlcuire*4  raţională  a  eucha- 
ristiei,  acest  pivot  al  cultului  creştin.  Se  face  apel  la  o  teză  a  sf.  Ioan  Damaschin, 
după  care  —  aşa  cum  îl  înţelegea  reformatorul  iluminist!  —  „darurile  împărtă¬ 
şirii  . . .  sînt  cu  adevărat  trup  şi  sîngele  lui  Hristos*4. 

Era  cu  totul  clar  pentru  traducătorul  Logicii  lui  Condillac  sensul  exclusiv 
simbolic  al  euharistiei!  Se  anticipa,  astfel,  cu  peste  un  secol,  „teologia  dialectică** 
a  lui  D.  Bonhoeffer,  P.  Tilich,  R.  Bultmann,  Karl  Barth! 

A  şasea  piesă:  „ Dogmele  de  biserica  răsăriteană  păzite11,  parcă  o  continuare  a 
manuscrisului  anterior,  cuprinzînd  numai  patru  pagini,  dar  care  ne  pune,  surprin¬ 
zător,  în  faţa  unui  nou  act  iluminist-reformator  al  lui  L.-L.  Asachi.  Oricum,  manu¬ 
scrisul  este  departe  de  a  fi  o  simplă  . . .  „traducere  din  greceşte**! 

Astfel,  capitolul  întîi  —  „Pentru  Sfînta  Troiţă**  (  =  Despre  Sfînta  Treime) 
reprezintă  abandonarea  de  către  L.-L.  Asachi  a  tradiţionalei  structuri  a  omului  în 
trup  —  suflet  —  duh  (cf.  I  Tesaloniceni  5,  23),  oferindu-ni-se  una  dintre  cele  mai 
avansate  structuri  a  fiinţei  umane,  după  chipul  şi  asemănarea  „Ziditorului*4!  Căci 
iată  ce  citim:  „Vederat  dar  că  omul  este  treit . . .:  gîndirea,  graiul  şi  lucrarea.  Prin 
aceste  să  dezvăluiesc  analoghiile  cele  mari  între  ziditoriul  şi  zidire . .  .**  Hotărît, 

concepţia  filozofică  a  iluministului  moldovean  era  superioară  aceleia  a  lui  Eufrosin 
Poteca,  care  mai  opera,  în  1826,  cu  structurarea  tradiţionalâ-religioasă,  conferindu-i 
un  accent  nou,  totuşi,  în  „Trup,  Suflet  şi  Minte*4. 

Dacă  n-ar  fi  decît  contribuţia  teoretico- reformatoare  în  legătură  cu  dogmatica 
creştină  ortodoxă,  aşa  cum  rezultă  din  ultimele  două  manuscrise  descoperite  şi  ar 
fi  suficient  pentru  a-1  considera  pe  L.-L.  Asachi  drept  cel  mai  mare  luminist  mol¬ 
dovean.  L.-L.  Asachi  se  ridică,  într-un  chip  original,  regîndind  partea  centrală  a 
dogmaticii  creştine  ortodoxe  (răsăritene),  la  cel  mai  înalt  nivel  de  gîndire  din  epoca 
şi  din  ţara  sa.  Cu  adevărat  „minunat44  este  Lazăr-Leon  Asachi!  Printr-o  atare 
categorică  devansare  a  momentului  său  concret-istoric,  nu  e  de  mirare  că  opera 
lui  L.-L.  Asachi  a  rămas  „pecetluită44  timp  de  mai  bine  de  un  veac  şi  jumătate! 

A  şaptea  piesă:  „ Basnele ",  cuprinzînd  traduceri  libere  în  proză,  după  Esop  şi 
La  Fontaine,  într-o  limbă  frumoasă,  uşor  de  înţeles  şi  azi. 

A  opta  piesă:  „ Poveşti  învăţătoare  la  bunele  moravuri  luminoase 44.  Printr-un 
exemplu,  autorul  invită  la  modestie  şi  la  simţul  măsurii. 

A  noua  piesă:  „ Fraţii  cei  fără  simţire" ,  o  >alită  povestire  neterminată. 

A  zecea  piesă:  „Oarecare  socotinţe  luate  (din)  alcătuirile  scriitorilor  celor 
vechi".  Ne  aflăm  poate  în  faţa  primei  antologii  de  maxime  şi  cugetări.  Reţinem 
cugetarea  pătrunsă  de  spiritul  luminist  al  epocii:  „Prin  bună  creşterea  copiilor  să 
ţine  ţarq“. 

Tot  aici  sunt  cuprinse  principalele  rugăciuni,  Simbolul  Ortodoxei  credinţe, 
Zece  porunci  şi  Psalmul  50.  Avem  de-a  face,  deci,  cu  una  din  primele  forme  ale 
Cărţii  de  rugăciuni.  Impresionează  faptul  că  acestea  au  rămas  pînă  azi  exact  în 
forma  in  care  au  fost  scrise  de  L.-L.  Asachi!  Reţinem,  de  asemenea,  valoarea  lite¬ 
rară  a  Psalmului  50. 

A  unsprezecea  piesă:  „Pentru  liniştirea  şi  mulţumirea  omului ",  o  prertnimsă  tra¬ 
ducere  după  un  neidentificat  loan  Adolf  Gotman.  „Adolf  să  fie  Asachi,  iar  Gotman 
să  fie  „omul  lui  Dumnezeu?44  —  se  întreabă,  nu  fără  inspiraţie,  Antonie  Plămădeală. 

Pe  temeiul  celor  unsprezece  piese  descoperite,  mai  sus  amintite,  —  „opere 
filozofice,  cele  mai  importante  ca  valoare  şi  întindere,  dar  şi  beletristice,  traduceri 
şi  prelucrări44  —  Antonie  Plămădeală  propune  următoarea  formulă  pentru  reconsi¬ 
derarea  locului  lui  L.-L.  Asachi  în  cultura  română:  „Lazăr-Leon  Asachi  ar  trebui 
considerat  veriga  de  legătură  dintre  cronicari,  Varlaam,  Dosoftei,  Dimitrie  Can- 
temir,  Nicolae  Milescu,  şi  intrarea  noastră  în  modernitate.  Intru  aceştia  de  dinainte 
şi  cei  care  i-au  urmat,  în  Moldova,  numele  lui  n-ar  mai  trebui  omis,  ci,  dimpotrivă, 
menţionat  ca  o  stea  ce  trebuia  să  existe  în  locul  şi  momentul  acela  şi  care  aştepta 
să  fie  descoperită.  „Nu  sunt  mulţi  în  perioada  aceasta  a  activităţii  sale,  1789—1825, 
în  Moldova,  care  să-l  concureze44. 

Nu  încape  îndoială  că  figura  cea  mai  reprezentativă  pentru  cultura  românească 
din  Moldova,  pe  culmea  ce  precede  şi  urmează  anului  1800  —  considerat  de  C.  Noica 
o  adevărată  piatră  de  hotar  —  este  Lazăr-Leon  Asachi. 

Obiectivul  major  al  programului  luminist  al  lui  L.-L.  Asachi  era  ridicarea  limbii 
române  la  nivelul  de  strălucire  al  limbilor  „surori44,  înfăptuirea  marii  opere  de 
renaştere  „în  toate  trei  ţări44  româneşti. 

Că  L.-L.  Asachi  era  conştient  de  importanţa  limbii  ca  instrument  principal 
al  luminării  poporului,  devenit  apt  să-şi  asimileze  „odoarele  folositoarelor  ştiinţe44, 
acest  lucru  se  poate  vedea  şi  din  alcătuirea  unui  Vocabular,  cuprinzînd  250  de 
cuvinte,  publicat  la  sfîrşitul  Bordeiului  indienesc.  L.-L.  Asachi  îşi  îndemna  citi¬ 
torul  de-a  se  deprinde  „a  le  întrebuinţa  în  voroava  şi  în  scris44,  contribuind  astfel 
fiecare  la  a  „spori  scoposul  bine  gînditorilor  Patrioţi44. 

Avem  ce  învăţa  şi  azi  de  la  „Vocabularul44  lui  Lazăr  Asachi,  vechi  de  aproape 
două  secole!  Fie-ne  îngăduit  să  spicuim  din  acest  Vocabular:  „NATURA:  Fire, 
totimeâ  lucrurilor  zidite  de  Dumnezeu44.  Este  exact  definiţia  lui  Voltaire!  Sau: 
„POETA  =  Acela  care  face  stihuri  (Omir  şi  Virgiliu!  Se  numesc  Prinţipdi  Poetelor44 
Nota  bene!  Virgiliu  este  poetul  preferat  al  lui  Voltaire  şi  L.-L.  Asachi!  Să  nu  uităm 
că  autorul  Bucolicelor,  Georgicelor  şi  Eneidei  a  formulat  cu  o  intuiţie  „divină44 
principiul  integrator  al  existenţei,  în  strict  spirit  materialist  epicurean:  „Mens 
agitat  molem  et  magno  se  corpore  miscet44  (Logosul  pune  în  mişcare  imensa  materie 
şi  cu  marele  corp  se  amestecă). 

Etapa  finală  a  odiseii  manuscriselor  lui  L.-L.  Asachi  ne  pune-n  faţa  unor  scrieri 
cu  totul  originale.  „A  existat  încă  un  pachet,  scrie  Antonie  Plămădeală,  cu  manu¬ 
scrise  rămase  de  la  Lazăr-Leon  Asachi...  Ceva  din  el  am  recuperat  totuşi**.  Episodul 
este  legat  de  arhimandritul  Teofil  Mocăniţâ,  care  a  ajuns  în  posesia  unui  pachet  cu 
predici  originale  redactate  de  L.-L.  Asachi.  După  moartea  călugărului  Teofil, 
printre  însemnările  rămase  de  la  el  s-au  descoperit  regestele  predicelor  lui  L.-L. 
Asachi  şi  chiar  cîteua  predici  integrale . 

Astfel,  la  cele  11  piese  din  primul  pachet  descoperit,  se  adaugă  cele  cuprinse 
în  ,, pachetul  de  prediciu,  din  care  au  fost  date  la  iveală  doar  regestele  şi  anume: 
Discursul  funebru  la  înmormîntarea  domnitorului  Alexandru  Constantin  Moruzi- 
voevod,  nouă  predici  la  Duminicele  Triodului,  cinci  predici  la  Praznici  împărăteşti, 
nouă  predici  la  Duminicile  de  după  Rusalii,  opt  cuvintări  şi  predici  ocazionale, 
precum  şi  nouă  cuvîntâri  funebre. 

Astfel,  moştenirea  culturală  a  lui  L.-L.  Asachi,  ca  urmare  a  descoperirilor 
făcute  în  urmă  cu  cîţiva  ani  de  Dr.  Antonie  Plămădeală,  ajunge  mult  îmbogăţită: 
de  la  cele  8  titluri  cunoscute  pină  acum  se  adaugă  alte  52 ,  in  total  60!  Să  mai 
adăugăm  valoarea  diferitelor  Prefeţe,  a  Vocabularului  adăugat  la  Bordeiul  indienesc 
şi  a  marelui  număr  de  „Sholii  ale  traducătorului*',  unele  dintre  ele,  prin  conţinutul 
şi  dimensiunea  lor,  veritabile  eseuri. 

Descoperirea  regestelor  unui  volum  de  Predici  şi  Cuvintări  ocazionale ,  *Ca  şi  a 
textului  integral  al  unora  dintre  ele,  confirmă  aprecierea  „meritosului**  C.  Erbi- 
ceanu,  care  îl  numea  pe  L.-L.  Asachi  „un  om  cu  meşteşugul  retoriei**.  In  prelun¬ 
girea  aprecierii  lui  N.  Iorga  despre  L.-L.  Asachi  ca  „Demostene**  al  poporului 
român,  ni  se  va  îngădui  să  vedem  în  L.-L.  Asachi  un  nou  Antim  Ivireanu! 

Iluminismul  de  excepţie,  dus  pînă  la  limitele  unui  program  democrat-revolu- 
ţionar,  aşa  cum  era  el  profesat  de  L.-L.  Asachi,  poate  fi  desprins  cel  mai  deplin 
din  scrisoarea  cu  care  se  deschide  Bordeiul  indienesc .  Rezultă  din  scrisoare  că 
motivul  traducerii  cărţii  La  Chaummiere  indienne  ( 1 7U0)  a  lui  Bernardin  de  Saint- 
Pierre  —  în  care  se  pledează  pentru  umanitate  regenerată  prin  întoarcere  la 
natură  —  este  datoria  cetăţenească  asumată  de  a  lucra  pentru  luminarea  Patriei: 
...pătruns  fiind  şi  eu  de  aceea  îndatorire  cu  care  sînt  legat  către  soţietate*'. 

Aşa  cum  se  arată  în  aceeaşi  scrisoare,  „scoposul**  traducerii  unei  lucrări  ce 
evocă  viaţa  grea  a  maselor  este  să  ofere  o  atare  „călăuzie",  încît  „să  se  strîngă  o 
numeroasă  adunare  împrejurul  celui  ce  caută  adevărul". 

Programul  social-politic  al  lui  L.-L.  Asachi  izvorăşte  din  credinţa  sa  că  asu¬ 
prirea  nu  este  veşnică.  In  a  sa  Cuvîntare  către  cetitori  la  „Jucăreia  norocului**, 
L.-L.  Asachi  mărturiseşte  că  a  urmărit  prin  această  carte  „ithiceascâ**,  de  fapt  nu 
mai  puţin  filozofico-politicâ,  „ca  să  poată  aduce  la  duminire  pe  cel  mîndru  ce 
socoteşte  că  nu  se  va  clăti  în  veac". 

In  cancepţia  social-politică  a  lui  L.-L.  Asachi,  cele  mai  incriminabile  sunt 
bogăţia  şi  mărirea.  De  pildă,  în  Cuvînt  funerar  la  înmormîntarea  mitropolitului 
Iacob  Stamati  (9  martie  1803),  Lazâr  Asachi  considera  bogăţia  ca  o  „ticăloşie", 
iar  mărirea  ca  pe  „o  pompatică  deşertăciune". 

Dimensiunea  iluministă-patriotică  şi  democratică  a  personalităţii  lui  L.-L. 
Asachi  este  dominantă.  în  netă  opoziţie  cu  optica  minimalizantâ  a  acelora  care-1 
socotesc  pe  L.-L.  Asachi,  de  pildă,  ca  „văzînd  totul  prin  prisma  ortodoxismului", 
autorul  cărţii  „ Lazăr-Leon  Asachi  in  cultura  română "  se  consideră  îndreptăţit  a 
sublinia:  „Ceea  ce  face  însă  gloria  (subl.  ns.)  acestui  cleric  luminat  la  început  de 
secol  al  XlX-lea,  sunt  fără  îndoială  preferinţele  lui  filozofice  şi  munca  deosebită 
pe  care  a  depus-o  în  slujba  ideilor  şi  a  programului  de  luminare  (şi  nu  numai  — 
adăugăm  noi)  pe  care  şi  l-a  propus". 

Semnificaţia  reformatoare-iluministă,  cu  accente  democrat-revoluţionare,  a 
întregii  activităţi  culturale  şi  social-politice  desfăşurate  de  Lazăr-Leon  Asachi  în 
plină  a  doua  jumătate  a  epocii  luminilor  la  noi,  iese  cu  o  şi  mai  mare  putere  în 
relief,  dacă  o  privim  în  raport  cu  „revirimentul  isihast".  Este  vorba  de  o  orientare 
monahală  care  —  precizează  cu  deplină  autoritate  Antonie  Plămădeală  —  „ne  lega 
mai  mult  de  trecut",  prin  aceea  că  profesa  „un  umanism  de  esenţă  exclusiv 
religioasă". 

Linia  urmată  de  L.-L.  Asachi  era  cu  totul  diferită  de  linia  exclusivismului 
religios-isihast.  Căci  —  observă  Antonie  Plămădeală  chemarea  lui  a  fost  alta, 

un  alt  umanism  (subl.  ns.),  al  omului  luminat  prin  filozofie  şi  înarmat  cu  metodele 
gîndirii  celei  mai  sănătoase,  ale  logicii,  deşi  nu  mai  puţin  religios**.  E  greu  de  accep¬ 
tat  echivalenţa  dintre  acel  „alt  umanism**  şi  acel  „nu  mai  puţin  religios**,  decît 
dacă  se  acceptă  principiul  convergenţei,  profesat  şi  de  Mihai  Eminescu,  care,  prin 
gura  Doctorului  din  piesa  „Amor  pierdut  —  viaţă  pierdută.  Emmi“,  afirmă:  „Doc¬ 
torul  din  creierii  mei  n-a  ucis  pe  creştinul  din  inimă  mea“. 

Sensul  reformator,  revoluţionar  în  fond,  al  destinului  cultural  (al  momentului 
cultural,  mai  bine  zis),  reprezentat  de  L.-L.  Asachi  revine  parcă  ca  un  laitmotiv 
în  cartea  lui  Antonie  Plămădeală.  „ Lazăr-Leon  Asachi  subliniază  Antonie  Plămă¬ 
deală  —  face  un  pas  uriaş  (subl.  ns.)  spre  altceva,  în  altă  direcţie.  Nu-1  ispitesc, 
precum  pe  predecesorii  din  secolul  anterior,  textele  lsihaste.  El  se  îndreaptă  spre 
Condillac,  iar  în  morală  spre  Epictet,  deci  spre  unii  care  veneau  dintre  filozofi,  nu 
dintre  clericii  canonizaţi  ai  creştinismului.  Preferinţele  sale  ne  dezvăluie,  pe  lîngâ 
preocupările  teologice  (pătrunse  şi  acestea,  adăugăm  noi,  de  spirit  reformator- 
luminist)  şi  preocupări  mai  largi,  odată  cu  o  sensibilitate  extraordinară  la  ceea  ce  se 
întîmpla  în  lume**,  deci  puternic  ancorat  în  realităţile  concret-istorice. 

Am  arătat  mai  sus  că  înseşi  „preocupările  teologice**  erau  pătrunse,  în  cazul 
lui  L.-L.  Asachi,  de  spiritul  luminist-reformator.  Cît  despre  înclinaţia,  luminatului 
protoiereu  spre  textele  creştine  necanonice,  ne  grăbim  să  o  ilustrăm  prin  una  dintre 
cuvîntările  ce  ni  s-au  păstrat  în  întregime:  Cuvînt  de  pomenire  ce  s-au  alcătuit  şi 
s-au  grăit  de  însuşi  arhimandritul  Mitropoliei  Kir  Leon,  în  Iaşi,  la  4  iulie  1820 
(vezi  addenda  XVII  din  cartea  lui  Antonie  Plămădeală. 

în  cuvîntare,  L.-L.  Asachi  înţelege  să  invoce  argumente  care  ţin  egal  „de 
fireasca  şi  de  cea  desqoperită  lege**,  respectiv  să  îmbine  „adevărul  evangheliei*4  cu 
„povăţuirea  acelui  înţelept**,  referindu-se  de  fapt  la  un  text  creştin  necanonic: 
înţelepciunea  lui  Isus  Sirah. 

După  „un  mic  răstimp**  ce  şi-l  îngăduie,  vorbitorul  conchide,  citîndu-1  pe 
Sirah:  „toţi  oamenii  sunt  pămînt  şi  cenuşă*'. 

Citarea  lui  Sirah  echivalează,  credem,  cu  o  profesiune  de  credinţă  indirectă 
a  lui  L.-L.  Asachi,  pătrunsă  de  cel  mai  autentic  spirit  deist-voltairian.  Textul  lui 
Sirah  citat,  din  care  se  comunică  verbal  doar  concluzia,  se  referă  la  cap.  17,  stihurile 
25 — 27,  text  ce  cuprinde  ideea  fundamentală:  „că  nu  este  nemuritor  fiul  omului**, 
idee  necomunicată  îndoliatei  adunări,  dar  inclusă  în  textul  scris  şi  tipărit  la  26 
iulie  1820! 

Momentul  reformator,  revoluţionar  chiar  al  lui  L.-L.  Asachi  se  înscrie  în  ceea 
ce  Lucian  Blaga  consideră  a  fi  evoluţia  „organică**  a  ortodoxismului  românesc, 
integrat  în  lupta  poporului  nostru  pentru  menţinerea  fiinţei  lui  etnice,  naţionale. 
Nu  este  de  mirare,  deci,  că  actualul  urmaş  al  lui  Andrei  Şaguna  îl  înţelege  atît 
de  bine  pe  L.-L.  Asachi! 

Linia  convergenţei  religioase-naţionale,  în  care  se  integrează  Lazăr-Leon 
Asachi  şi  alţii  ca  el,  va  duce  la  marile  bătălii  ale  poporului  nostru  pentru  eliberare 
socială  şi  naţională. 

Va  rămîne  pagină  de  aur  în  „cartea  de  căpătîi  a  naţiunii  noastre**  următoarele 
rînduri,  demne  de  un  omagiu  real  adus  „minunatului**  Lazăr-Leon  Asachi,  prin  care  . 
Antonie  Plămădeală  consideră  bătăliile  legitime  ale  poporului  nostru  ca  fiind  con¬ 
vergente  cu  „Legea  strămoşească",  cu  doctrina  socială-naţională  a  Bisericii  româ¬ 
neşti.  „Ceea  ce  nu  înseamnă  încă  că  ei,  clericii,  —  putem  citi  la  pagina  164  a  primei 
cărţi  despre  Lazăr-Leon  Asachi  în  cultura  română  —  îşi  vor  socoti  rolul  îndeplinit 
şi  încheiat  sau  că  vor  socoti  că  s-au  înşelat  deschizînd  uşa  unor  asemenea  idei  („în 
slujba  transformărilor  sociale  şi  politice  şi . . .  lupta  pentru  ele").  Ei  le  vor  apăra 
în  continuare,  la  1848,  la  1877,  la  1907,  la  1918 . .  .'* 

Fericit  inspirat,  Antonie  Plămădeală  explică  întreaga  activitate  a  exponenţi¬ 
lor  luminismului  românesc,  inclusiv  L.-L.  Asachi,  ca  datorîndu-se  „ exclusiv  faptu¬ 
lui  că  erau  foarte  huni  români,  şi  nu  altor  apartenenţe  care  priveau  statutul  lor 
religios '*  (subl.  ns.). 

Linia  lui  Lazăr-Leon  Asachi  este  susţinută  şi  azi,  spre  meritul  aceluia  care  o 
afirmă.  „ Creştinismul  —  susţine  Antonie  Plămădeală  —  n-a  admis  niciodată  tirania 
şi  despotismul *  (subl.  ns.). 

Spiritul  reformator-iluminist  pe  care  L.-L.  Asachi  îl  aducea  în  sînul  Bdsericii 
româneşti  este  recunoscut.  „Putem  spune  —  scrie  Antonie  Plămădeală  —  că  Lazăr- 

Leon  Asachi  profesează  un  tip  de  ortodoxie  largă,  umanistă,  adevărat  model  pentru 
orientarea  credincioşilor  ei  în  cultură  şi  în  viaţa  socială.  Şi  nu  numai . . .  pasiv,  ci  şi 
activ,  pentru  promovarea  culturii  şi  a  unei  societăţi  pe  baze  umaniste**. 

Acum  că  dispunem  de  aproape  întreaga  moştenire  culturală  a  lui  L.-L.  Asachi 
(manuscrisele  nou  descoperite  fiind  depuse  la  Biblioteca  Patriarhiei  din  Bucureşti, 
iar  cartea-omagiu  „Lazăr-Leon  Asachi  în  cultura  română "  fiind  la  îndemina  celor 
cu  adevărat  dornici  a  o  citi  şi  valorifica),  se  cuvine  într-adevăr  a  se  trece  la  o 
re-examinare  a  locului  şi  rolului  lui  L.-L.  Asachi  în  cultura  română. 

Marele  nostru  istoric  Nicolae  Iorga  îl  aprecia  pe  L.-L.  Asachi,  a  cărui  operă 
era  doar  parţial  cunoscută,  drept  „cel  mai  însemnat  dintre  traducătorii  moldoveni**. 
Avem  acum  toate  temeiurile  să-l  includem  pe  L.-L.  Asachi  în  istoria  literaturii 
române,  printre  scriitorii-pionieri,  dar  şi  în  istoria  gîndirii  filozofice  şi  social-politice 
româneşti,  precum  şi  în  mişcarea  „organică**  a  aggiornamento-ului  Bisericii  Orto¬ 
doxe  Române. 

Chiar  şi  o  sumară  trecere  în  revistă  a  moştenirii  culturale  a  lui  L.-L.  Asachi 
confirmă  aprecierea  făcută  de  fiul  său,  Gheorghe  Asachi,  anume  că  cel  dintîi  „prin 
a(le)  sale  numeroase  lucrări,  întîia  dată  au  deschis  la  noi  carieră  literaturii  moderne 
şi  au  aşezat  în  limba  română  cuvinte  strămoşeşti**. 

Iar  pentru  întreaga  activitate  pătrunsă  de  „spiritul  luminilor**,  L.-L.  Asachi 
poate  fi  considerat  cel  mai  mare  reprezentant  al  luminismului  moldovean,  la  acelaşi 
nivel  cu  „marii  corifei**  ardeleni. 

Dacă  este  adevărată  observaţia  lui  C.  Noica  (vezi  România  literară  din  16  oct. 
1986)  că  pentru  culturile  mici  dar  autentice,  cum  este  şi  cultura  română,  „enciclo¬ 
pedismul  este  o  afirmaţie  de  tărie  a  spiritului  românesc**,  în  care  se  cuprind  doar 
cîţiva  „mari**  care  „vertebrează  cultura  noastră**,  socotim  că  printre  cei  puţini 
„avîntaţi  în  universal'*  din  istoria  culturii  noastre  se  cuvine  să  facă  parte  şi  Lazăr- 
Leon  Asachi.  Ca  şi  ceilalţi  „enciclopedişti**  ai  noştri,  —  de  la  Dimitrie  Cantemir  la 
Mircea  Eliade  —  L.-L.  Asachi  nu  poate  fi  definit  prin  opere  izolate,  ci  abia  ca 
destin  cultural,  întreaga  sa  operă  impunîndu-se  a  fi  pusă  în  întregime  la  dispoziţia 
cititorilor. 

Aceasta  ni  se  pare  a  fi  semnificaţia  rindurilor  cu  care  Dr.  Antonie  Plămădeală 
îşi  încheie  prima  carte  scrisă  la  noi  despre  L.-L.  Asachi,  considerîndu-1  pe  acesta: 
„prin  gîndirea  şi  faptele  sale,  interpretul  vremii  sale,  exponentul  aspiraţiilor  eman¬ 
cipării  sociale,  politice  şi  culturale,  al  idealurilor  de  libertate  şi  unitate  naţională 
a  românilor.  La  împlinirea  acestora,  creaţia  sa  este  încă  o  piatră  de  temelie.  Recon¬ 
siderarea  şi  recunoaşterea  ei  astăzi  este,  deopotrivă,  un  act  de  pietate  şi  un  omagiu**. 

Prof.  dr.  Iuliu  Dud 


Treceri  la  cele  veşnice 


t  Preotul  profesor  Dr.  SOFRON  VLAD 

La  13  ianuarie  1989  a  încetat  din  viaţă  la  Sibiu,  la  venerabila  vîrstă  de  88  de 
ani,  Preotul  dr.  Sofron  Vlad,  care  a  fost  ani  îndelungaţi  profesor  şi  rector  al  Insti¬ 
tutului  Teologic  Universitar  din  Sibiu.  Prohodirea  rămăşiţelor  sale  pâmînteşti  s-a 
făcut  în  catedrala  mitropolitană  din  Sibiu  în  ziua  de  16  ianuarie  a.c.,  de  un  impună¬ 
tor  sobor  de  preoţi  şi  diaconi,  în  frunte  cu  înalt  Prea  Sfinţitul  Mitropolit  Dr.  Anto¬ 
nie  Plămădeală,  ca  mărturie  a  preţuirii  de  care  s-a  bucurat  în  cursul  vieţii  adormi¬ 
tul  în  Domnul.  înalt  Prea  Sfinţitul  Mitropolit  Antonie  a  evocat,  într-o  impresio¬ 
nantă  cuvîntare,  chipul  său  de  preot  şi  profesor  de  vocaţie,  teolog,  ecumenist  şi 
patriot.  Au  mai  rostit  cuvîntări  Pr.  Prof.  Dr.  Mircea  Păcurariu,  în  numele  Institu¬ 
tului  nostru  şi  ca  succesor  la  catedră  al  ilustrului  dispărut,  P.  Prof.  Dr.  Constantin 
Galeriu,  care  i-a  adus  un  ultim  omagiu  din  partea  Institutului  Teologic  din  Bucu¬ 
reşti  şi  Prof.  onor.  Dr.  Herman  Binder,  din  partea  Institutului  teologic  protestant 
din  Sibiu. 

Pentru  cunoaşterea  personalităţii  celui  ce  a  fost  profesorul  şi  rectorul  Dr. 
Sofron  Vlad,  publicăm  în  cele  ce  urmează,  cuvîntarea  înalt  Prea  Sfinţitului  Mitro¬ 
polit  Antonie  şi  a  Pr.  Prof.  Mircea  Păcurariu. 


L-A  CHEMAT  DUMNEZEU  ŞI  PE  PĂRINTELE  SOFRON  VLAD  * 

t 

Intrăm  în  viaţă  ca  fiinţe  unice,  cu  destinul  în  faţă,  încă  neştiut  de  nimeni . 
Nici  de  noi  înşine ,  nici  de  părinţii  noştri,  nici  de  altcineva.  începem  să  ni-l  con¬ 
turăm  încetul  cu  încetul,  cît  ajutaţi  de  părinţi,  cit  de  cei  din  jurul  nostru,  de  socie¬ 
tate  şi,  de  la  o  vreme,  mai  ales  prin  noi  înşine,  prin  voinţa  de  a  fi  şi  a  face  ceva, 
pentru  care  ne  pregătim  îndelung  şi,  pe  neprins  de  veste,  ne  trezim  într-o  zi  intraţi 
în  viaţă  pe  contul  nostru.  Mereu  avem  însă  in  faţă  un  necunoscut  de  cucerit,  în 
care  trebuie  să  intrăm  cu  curaj,  cu  hotârîre,  cu  voinţa  de  a-l  lumina  şi  a-l  umple 
cu  ceva  ce  în  mod  sigur  ne  e  rezervat  numai  nouă.  Altcineva  l-ar  umple  cu  altceva. 

Fiindcă  sîntem  fiinţe  unice,  sîntem  şi  fiinţe  creatoare,  fiecare  în  felul  său.  Ne 
luptăm  pentru  un  ideal  al  nostru,  pentru  o  idee  a  noastră,  pentru  un  drum  al 
nostru.  Ne  strecurăm  printre  opoziţii  care  pot  însemna  boală,  lipsă  de  mijloace 
materiale,  naştere  într-un  mediu  neprielnic,  uneori  invidie  din  partea  unora  dim¬ 
prejur,  alteori  eşecuri  in  viaţa  familiară,  alteori  răutate.  Ne  ajutăm  însă  şi  de  şanse 
în  aceeaşi  măsură,  care  pot  fi  uşurinţă  la  învăţătură,  o  sănătate  bună,  un  context 
social  prielnic,  o  familie  unită  şi  bine  închegată,  prieteni  săritori ,  o  structură 
robustă  şi  optimistă  din  punct  de  vedere  sufletesc. 

Şi  aşa,  necunoscutul  în  care  intrăm  odată  sosiţi  în  lumea  aceasta ,  capătă  pas 
cu  pas  contururi  precise  şi  închegăm  fiecare  din  noi  un  destin  al  nostru  care , 
uneori  pare  pierdut  în  masa  celorlalte  destine,  altelori  se  deosebeşte  şi  atrage 
atenţia,  atrage  iubirea  celor  din  jur,  se  face  necesar  multora  şi  e  multora  de  folos 
şi  se  înscrie  astfel  printre  destinele  mai  deosebite,  aşi  zice  printre  destinele  publice. 
Dar  acest  lucru  nu  înseamnă  că  destinele  care  nu  ajung  să  se  remarce  în  chip  deo- 

Leon  Asachi  profesează  un  tip  de  ortodoxie  largă,  umanistă,  adevărat  model  pentru 
orientarea  credincioşilor  ei  în  cultură  şi  în  viaţa  socială.  Şi  nu  numai . . .  pasiv,  ci  şi 
activ,  pentru  promovarea  culturii  şi  a  unei  societăţi  pe  baze  umaniste**. 

Acum  că  dispunem  de  aproape  întreaga  moştenire  culturală  a  lui  L.-L.  Asachi 
(manuscrisele  nou  descoperite  fiind  depuse  la  Biblioteca  Patriarhiei  din  Bucureşti, 
iar  cartea-omagiu  „ Lazăr-Leon  Asachi  in  cultura  română “  fiind  la  îndemîna  celor 
cu  adevărat  dornici  a  o  citi  şi  valorifica),  se  cuvine  într-adevăr  a  se  trece  la  o 
re-examinare  a  locului  şi  rolului  lui  L.-L.  Asachi  în  cultura  română. 

Marele  nostru  istoric  Nicolae  Iorga  îl  aprecia  pe  L.-L.  Asachi,  a  cărui  operă 
era  doar  parţial  cunoscută,  drept  „cel  mai  însemnat  dintre  traducătorii  moldoveni*'. 
Avem  acum  toate  temeiurile  să-l  includem  pe  L.-L.  Asachi  în  istoria  literaturii 
române,  printre  scriitorii-pionieri,  dar  şi  în  istoria  gîndirii  filozofice  şi  social-politice 
româneşti,  precum  şi  în  mişcarea  „organică**  a  aggiornamento-ului  Bisericii  Orto¬ 
doxe  Române. 

Chiar  şi  o  sumară  trecere  în  revistă  a  moştenirii  culturale  a  lui  L.-L.  Asachi 
confirmă  aprecierea  făcută  de  fiul  său,  Gheorghe  Asachi,  anume  că  cel  dintîi  „prin 
a(le)  sale  numeroase  lucrări,  întîia  dată  au  deschis  la  noi  carieră  literaturii  moderne 
şi  au  aşezat  în  limba  română  cuvinte  strămoşeşti". 

Iar  pentru  întreaga  activitate  pătrunsă  de  „spiritul  luminilor",  L.-L.  Asachi 
poate  fi  considerat  cel  mai  mare  reprezentant  al  luminismului  moldovean,  la  acelaşi 
nivel  cu  „marii  corifei"  ardeleni. 

Dacă  este  adevărată  observaţia  lui  C.  Noica  (vezi  România  literară  din  16  oct. 
1986)  că  pentru  culturile  mici  dar  autentice,  cum  este  şi  cultura  română,  „enciclo¬ 
pedismul  este  o  afirmaţie  de  tărie  a  spiritului  românesc",  în  care  se  cuprind  doar 
cîţiva  „mari"  care  „vertebrează  cultura  noastră",  socotim  că  printre  cei  puţini 
„avîntaţi  în  universal"  din  istoria  culturii  noastre  se  cuvine  să  facă  parte  şi  Lazăr- 
Leon  Asachi.  Ca  şi  ceilalţi  „enciclopedişti"  ai  noştri,  —  de  la  Dimitrie  Cantemir  la 
Mircea  Eliade  —  L.-L.  Asachi  nu  poate  fi  definit  prin  opere  izolate,  ci  abia  ca 
destin  cultural,  întreaga  sa  operă  impunîndu-se  a  fi  pusă  în  întregime  la  dispoziţia 
cititorilor. 

Aceasta  ni  se  pare  a  fi  semnificaţia  rîndurilor  cu  care  Dr.  Antonie  Plămădeală 
îşi  încheie  prima  carte  scrisă  la  noi  despre  L.-L.  Asachi,  considerîndu-1  pe  acesta: 
„prin  gîndirea  şi  faptele  sale,  interpretul  vremii  sale,  exponentul  aspiraţiilor  eman¬ 
cipării  sociale,  politice  şi  culturale,  al  idealurilor  de  libertate  şi  unitate  naţională 
a  românilor.  La  împlinirea  acestora,  creaţia  sa  este  încă  o  piatră  de  temelie.  Recon¬ 
siderarea  şi  recunoaşterea  ei  astăzi  este,  deopotrivă,  un  act  de  pietate  şi  un  omagiu". 

Prof.  dr.  luliu  Dud 


Treceri  la  cele  veşnice 


t  Preotul  profesor  Dr.  SOFRON  VLAD 

La  13  ianuarie  1989  a  încetat  din  viaţă  la  Sibiu,  la  venerabila  vîrstă  de  88  de 
ani,  Preotul  dr.  Sofron  Vlad,  care  a  fost  ani  îndelungaţi  profesor  şi  rector  al  Insti¬ 
tutului  Teologic  Universitar  din  Sibiu.  Prohodirea  rămăşiţelor  sale  pămînteşti  s-a 
făcut  în  catedrala  mitropolitană  din  Sibiu  în  ziua  de  16  ianuarie  a.c.,  de  un  impună¬ 
tor  sobor  de  preoţi  şi  diaconi,  în  frunte  cu  înalt  Prea  Sfinţitul  Mitropolit  Dr.  Anto¬ 
nie  Plămădeală,  ca  mărturie  a  preţuirii  de  care  s-a  bucurat  în  cursul  vieţii  adormi¬ 
tul  în  Domnul.  înalt  Prea  Sfinţitul  Mitropolit  Antonie  a  evocat,  într-o  impresio¬ 
nantă  cuvîntare,  chipul  său  de  preot  şi  profesor  de  vocaţie,  teolog,  ecumenist  şi 
patriot.  Au  mai  rostit  cuvîntări  Pr.  Prof.  Dr.  Mircea  Pâcurariu,  în  numele  Institu¬ 
tului  nostru  şi  ca  succesor  la  catedră  al  ilustrului  dispărut,  P.  Prof.  Dr.  Constantin 
Galeriu,  care  i-a  adus  un  ultim  omagiu  din  partea  Institutului  Teologic  din  Bucu¬ 
reşti  şi  Prof.  onor.  Dr.  Herman  Binder,  din  partea  Institutului  teologic  protestant 
din  Sibiu. 

Pentru  cunoaşterea  personalităţii  celui  ce  a  fost  profesorul  şi  rectorul  Dr. 
Sofron  Vlad,  publicăm  în  cele  ce  urmează,  cuvîntarea  înalt  Prea  Sfinţitului  Mitro¬ 
polit  Antonie  şi  a  Pr.  Prof.  Mircea  Păcurariu. 

Intrăm  în  viaţă  ca  fiinţe  unice,  cu  destinul  în  faţă ,  încă  neştiut  de  nimeni. 
Nici  de  noi  înşine ,  nici  de  părinţii  noştri ,  nici  de  altcineva.  începem  să  ni-l  con¬ 
turăm  încetul  cu  încetul,  cît  ajutaţi  de  părinţi,  cit  de  cei  din  jurul  nostru,  de  socie¬ 
tate  şi,  ăe  la  o  vreme,  mai  ales  prin  noi  înşine,  prin  voinţa  de  a  fi  şi  a  face  ceva, 
pentru  care  ne  pregătim  îndelung  şi,  pe  neprins  de  veste,  ne  trezim  într-o  zi  intraţi 
în  viaţă  pe  contul  nostru.  Mereu  avem  însă  în  faţă  un  necunoscut  de  cucerit,  în 
care  trebuie  să  intrăm  cu  curaj,  cu  hotărîre,  cu  voinţa  de  a-l  lumina  şi  a-l  umple 
cu  ceva  ce  în  mod  sigur  ne  e  rezervat  numai  nouă.  Altcineva  l-ar  umple  cu  altceva. 

Fiindcă  sîntem  fiinţe  unice,  sîntem  şi  fiinţe  creatoare,  fiecare  în  felul  său.  Ne 
luptăm  pentru  un  ideal  al  nostru,  pentru  o  idee  a  noastră,  pentru  un  drum  al 
nostru.  Ne  strecurăm  printre  opoziţii  care  pot  însemna  boală,  lipsă  de  mijloace 
materiale,  naştere  într-un  mediu  neprielnic ,  uneori  invidie  din  partea  unora  dim¬ 
prejur,  alteori  eşecuri  in  viaţa  familiară,  alteori  răutate.  Ne  ajutăm  însă  şi  de  şanse 
în  aceeaşi  măsură,  care  pot  fi  uşurinţă  la  învăţătură,  o' sănătate  bună,  un  context 
social  prielnic,  o  familie  unită  şi  bine  închegată,  prieteni  săritori ,  o  structură 
robustă  şi  optimistă  din  punct  de  vedere  sufletesc. 

Şi  aşa,  necunoscutul  in  care  intrăm  odată  sosiţi  în  lumea  aceasta,  capătă  pas 
cu  pas  contururi  precise  şi  închegăm  fiecare  din  noi  un  destin  al  nostru  care, 
uneori  pare  pierdut  în  masa  celorlalte  destine,  altelori  se  deosebeşte  şi  atrage 
atenţia,  atrage  iubirea  celor  din  jur,  se  face  necesar  multora  şi  e  multora  de  folos 
şi  se  înscrie  astfel  printre  destinele  mai  deosebite,  aşi  zice  printre  destinele  publice. 
Dar  acest  lucru  nu  înseamnă  că  destinele  care  nu  ajung  să  se  remarce  în  chip  deo - 

sebit  ca  destine  publice,  nu  sint  şi  ele  unice.  Pentru  un  fiu  sau  o  fiică,  tatăl  şi 
mama  lor  sint  unici  în  lume,  precum  şi  copiii  sînt  unici  în  lume  pentru  părinţii 
lor.  Şi  fiecare,  în  felul  său  se  află  mereu  în  faţa  necunoscutului  în  care  intră,  şi 
din  care  îşi  va  contura  propriul  destin. 

Şi  aşa  cum  intrăm  în  lume  ca  fiinţe  unice,  tot  aşa  ne  e  rinduit  să  ieşim  din 
lume,  ca  fiinţe  unice,  care  pleacă  pentru  totdeauna  şi  din  care,  nu  mai  rămine 
nimic,  în  afară  de  ceea  ce  a  făcut.  La  sosire  sîntem  plini  de  mirare  şi  de  uimire 
crescîndă  pe  măsură  ce  descoperim  lumea,  şi  pe  măsură  ce  intrăm  în  aventura 
adesea  complicată  a  propriei  realizări.  La  plecare  sîntem  plini  de  o  mirare  nedume¬ 
rita  că,  deşi  am  fost  unici,  trebuie  să  părăsim  lumea  aceasta,  unică  şi  ea,  după  ce 
am  pus  in  slujba  ei  tot  ce  am  putut,  după  ce  ne-am  închegat  o  familie  cu  care  am 
stabilit  fire  trainice  de  iubire  pînă  la  nepoţi  şi  strănepoţi,  şi  după  ce  în  societate 
ne-am  făcut  un  nume  respectat,  fiindcă  am  fost  generoşi  şi  utili.  După  socoteala 
noastră  parcă  ar  trebui  să  nu  murim.  Toate  adunările  în  jurul  celor  care  pleacă, 
sînt  adunări  de  iubire,  de  prietenie,  dar  în  rămasul  bun  pe  care  îl  rostim,  întot¬ 
deauna  este  şi  o  nuanţă  de  solidarizare  într-un  protest  mut  împotriva  morţii. 

Căci,  omeneşte,  aşa  cum  cintăm  în  cîntările  de  îngropare,  moartea  e  „ grozavă “ 

—  „grozav  lucru  este “  —  şi  e  însoţită  de  „plîngere  şi  tînguireu,  de  constatarea  că, 
în  cele  din  urmă,  sîntem  „pămînt  şi  cenuşă u,  şi  că  plecăm  ca  şi  cum  n-am  fi  fost, 
ca  şi  cum  n-am  fi  însemnat  nimic,  ca  şi  cum  viaţa  ne-ar  fi  fost  fără  rost.  Eccle- 
siastul  prinde  aceste  simţăminte  în  cuvinte  încă  neîntrecute  de  nimeni.  Omeneşte, 
pînă  şi  Iisus  şi-a  simţit  „sufletul  cuprins  de  întristare**  în  faţa  morţii  (Matei) 
XXVI,  33). 

Despre  moarte,  omeneşte  nu  vom  şti  niciodată  totul,  pentru  că  despre  ea  ne 
vorbesc  totdeauna  cei  vii.  Vorbesc  de  dinainte  de  a  trece  prin  ea.  Ştim  însă  de  la 
Dumnezeu.  Şi  chiar  dacă  omeneşte  ne  mai  descumpănim,  şi  e  firesc  să  fie  aşa,  in 
temeiul  celor  ce  ştim  despre  ea  de  la  Dumnezeu,  vorbirea  noastră  a  celor  vii  e 
cumpănită,  liniştită  şi  liniştitoare,  mîngîiere  şi  nu  răzvrătire.  Şi  Ecclesiastul  îşi 
încheie  lamentaţiile  cu  încurajarea:  „Teme-te  de  Dumnezeu  şi  păzeşte  poruncile 
Lui“.  Omeneşte  n-a  găsit  nici  un  răspuns.  Tot  pe  cel  de  la  Dumnezeu  l-a  acceptat. 

Căci  aşa  e  rînduit  de  Dumnezeu  să  fie.  Să  ne  încheiem  ciclul  vieţii  şi  să  ne 
întoarcem:  trupul  în  pămîntul  din  care  a  fost  alcătuit,  sufletul  la  Dumnezeu  care 
l-a  creat.  Rostind  aceste  cuvinte,  începem  sa  înţelegem:  moartea  nu  e  doar  o  ple¬ 
care,  cum  tindem  să  credem  şi  s-o  dramatizăm,  ci  e  o  întoarcere.  Din  toate  plecările 
trebuie  să  fie  o  întoarcere.  Dumnezeu  ne-a  rinduit  existenţa  pe  pămînt,  tot  Dum¬ 
nezeu  ne  cheamă  din  ea.  Dacă  am  plecat  de  la  El,  la  El  trebuie  să  ne  întoarcem.  De 
aceea  şi  vorba  populară  care  exprimă  în  modul  cel  mai  simplu  şi  mai  direct  simţă¬ 
mintele  cele  mai  adinei  ale  credincioşilor,  spune:  „L-a  chemat  Dumnezeu**. 

Poate  că  dacă  ne-ar  putea  vorbi  un  mort,  ne-ar  vorbi  cu  totul  altfel  decit 
vorbim  noi,  şi  în  vorbirea  lui  ar  fi  zîmbet  şi  împăcare.  El  ştie  mai  exact  decît  noi, 

—  dacă  e  permis  acest  comparativ  —  că  doar  s-a  întors,  şi  mai  ştie  că  va  fi  din 
nou  cu  cei  dragi  ai  săi,  împreună,  chiar  dacă  pentru  o  vreme  se  instalează  o  perioadă 
de  despărţire.  E  firesc  pentru  cei  ce  rămin  să  plîngă  la  despărţire.  El  nu  va  fi 
plîngînd,  pentru  că  din  lumea  lui  poate  fi  şi  cu  noi,  altfel  decît  putem  noi  fi  cu  el, 
din  lumea  noastră,  doar  prin  credinţă. 

In  Cartea  Psalmilor  David  proorocul  dedramatizează  totalmente  moartea,  când 
o  priveşte  din  punctul  de  vedere  al  lui  Dumnezeu:  „Scumpă  (s.n.)  este  înaintea 
Domnului  moartea  cuvioşilor  lui*4.  Adică  a  celor  ce  se  întorc  cu  braţele  pline  de 
daruri,  din  călătoria  pămîntească.  Iar  darurile  care  sînt?  Credinţa,  nădejdea  şi 
dragostea  pe  care  le-au  avut,  faptele  bune  pe  care  le-au  făcut,  numele  bun  pe  care 
l-au  lăsat,  într-un  cuvînt  întoarcerea  dintr-o  călătorie  izbutită.  O  întoarcere  la 
domiciliul  stabil,  la  casa  părintească,  la  acea  casă  care  e  eternă ,  care  nu  mai  e 
ameninţată  de  prefacerea  in  „pămînt  şi  cenuşău,  care  are  stabilitate,  viaţă  veşnică, 
aceea  după  care  tînjim  noi,  pe  care  ne-o  credem  normală,  că  doar  de  aceea  pro¬ 
testăm  împotriva  morţii.  în  condiţiile  vieţii  veşnice,  protestul  nostru  de  aici  se 
dovedeşte  cel  puţin  prematur,  dacă  n-avem  curajul  să-l  numim  de-a  dreptul  o  mică 
autoinşelare,  pentru  că  limităm  viaţa  doar  la  cît  este  ea  aici. 

Şi  într -adevăr  dacă  ar  fi  doar  atîta,  protestul  nostru  şi-ar  găsi  suficiente 
cuvinte  tari  ca  să-şi  urle  deznădejdea.  Dar  împotriva  cui  ar  fi?  Căci  împotriva 
lui  Dumnezeu  nu  poate  fi,  deoarece  El,  chiar  dacă  pe  moment  ne  desparte  şi  pune 

un  sfîrşit,  la  capătul  unei  vieţi  pămînteşti,  deschide  o  altă  filă  a  vieţii  de  dincolo, 
în  care  ne  vom  regăsi  toţi,  din  nou.  Filmul  e  cu  continuare. 

Dacă  nu  e  cu  continuare,  atunci,  protestul  e  îndreptăţit  dar  e  absurd,  pentru 
că  ar  fi  împotriva  Nimicului,  şi  a  Nimănui  şi  totul  ar  cădea  sub  zodia  absurdului, 
în  care  şi  noi  ne-am  descoperi  nişte  nimeni  şi  nişte  nimicuri  cu  existenţe  efemere 
lipsite  de  sens. 

Dar  noi  ştim,  prin  credinţa  şi  prin  logica  credinţei  noastre,  că  totul  e  cu  conti¬ 
nuare,  aşa  cum  şi  începutul  îl  avem  dintr-o  continuare,  dintr-o  trimitere  de  la  Dum¬ 
nezeu,  în  viaţa  aceasta.  Despre  cele  ce  urmează  ştim  şi  de  la  Sf intui  Pavel,  care 
zice: 

„Căci  dacă  pămînteasca  noastră  locuinţă,  în  cortul  acesta,  se  va  desface, 
avem  In  ceruri  zidire  de  la  Dumnezeu,  casă  veşnică,  nefâcută  de  mînă“  (II  Cor.  V, 
1 — 2).  Pe  această  „ casă  veşnLcâ,t  o  numeşte  Iisus  „împărăţia  cea  gătită  vouă 
(Matei  XXV). 

Aşa  credem.  Fără  această  credinţă  am  cădea  într-un  nonsens  despre  viaţă  şi 
moarte  din  care  nu  ne-ar  mai  putea  scoate  nimeni.  De  aceea  cuvintul  nostru,  sim¬ 
ţirea  noastră  e  de  mîngîiere  şi  înţelegere.  De  înţelegere  faţă  de  acest  mic  interval 
de  despărţire  şi  aşteptare. 

Sînt  absolut  convins  că  cel  care  pleacă  astăzi  dintre  noi,  prof.  dr.  iconom 
stavrofor  Sofron  Vlad  cu  astfel  de  sentimente  pleacă,  dintr-o  călătorie  izbutită,  cu 
braţele  încărcate  de  daruri .  Profesor  de  Noul  Testament,  a  ştiut  şi  a  crezut  mai 
mult  decît  oricare  alţii,  că  există  nemurire  şi  înviere.  Generaţii  dq  preoţi  au  învăţat 
de  la  dînsul  aceste  adevăruri.  Şi-a  iubit  misiunea.  Şi-a  umplut  toate  orele  vieţii 
—  după  cum  ştiu  toţi  cei  care  l-am  cunoscut  de  aproape  —  cu  acte  de  generozitate 
şi  dăruire.  Are  cu  ce  se  întoarce  din  călătorie.  I-a  dăruit  Dumnezeu  ani  cît  trei 
generaţii  şi,  mai  mult  de  două,  le-a  dăruit  altora.  Douăzeci  de  ani  a  fost  Rector 
de  şcoli  teologice,  dintre  care  şaptesprezece  la  Sibiu.  A  rămas  în  amintirea  celor 
pe  care  i-a  îndrumat ,  ca  un  om  integru  şi  dăruit  formării  preoţilor  din  Banat  şi 
Transilvania.  Cînd  a  fost  nevoit,  a  trecut  la  predarea  Istoriei  Bisericii  Ortodoxe 
Române,  reuşind  să  insufle  dragostea  pentru  Biserica  strămoşească,  orientînd  şi  de 
la  catedră  pe  viitorii  preoţi  in  misiunea  lor  în  lumea  modernă  şi  în  societatea  con¬ 
temporană.  A  scris  multe  cărţi  şi  nenumărate  studii  a  semnat  prin  reviste.  Pe 
vremea  lui  s-au  iniţiat  la  noi  Conferinţele  teologice  interconfesionale,  arâtîndu-se 
deschis  ecumenismului  şi  unităţii  creştine.  A  participat  la  conferinţe  internaţionale 
la  Praga,  la  Gorlitz,  la  Paris,  la  Geneva,  la  Sofia  şi  în  alte  părţi  ale  lumii,  ducînd 
cuvînt  autorizat  şi  competent  din  partea  Bisericii  noastre. 

L-am  avut  aproape  in  ultimii  ani  cînd,  n-a  încetat  să  urmărească  atît  desfăşu¬ 
rarea  învăţămîntului  teologic,  cît  şi  viaţa  eparhiei  la  care,  cît  a  fost  în  funcţiune, 
n-a  lipsit  nici  din  Consiliul  Eparhial,  Jiici  din  Adunarea  Eparhială.  Nu  de  mult, 
la  8  septembrie  în  anul  trecut,  ne-a  însoţit  la  Simbăta  bucurîndu-se  de  tot  ce  a 
văzut  acolo,  şi  noi  bucurîndu-ne  de  bucuria  lui,  cu  sentimentul  că  nu  trecutul,  ci 
viitorul  ne  spunea  prin  el  cuvînt  bun,  căci  cu  ochiul  viitorului  vedea  gata  ceea  ce 
era  încă  în  lucru,  şi  admira  dreptatea  ce  se  face  Brîncoveanului. 

♦ 

L-a  chemat  Dumnezeu!  Aşa  să-i  înţelegem  creştineşte  plecarea  de  astăzi. 
Viaţa  lui  de  pe  pămînt  s-a  încheiat.  Să  ne  rugăm  să-i  fie  călătoria  de  întoarcere 
prilej  de  întîlnire  cu  Tatăl  nostru  cel  din  ceruri.  Să-l  rînduiască  Dumnezeul  duhu¬ 
rilor  şi  a  tot  trupul  în  ceata  drepţilor,  căci  în  ceata  drepţilor  şi  a  celor  cu  un 
destin  deosebit,  cu  un  mare  destin  public,  de  ziditor  de  preoţi  pentru  Biserica 
Neamului,  a  reuşit  să  se  rînduiască  el  însuşi  in  petrecerea  lui  pămîntească.  îl 
însoţesc  rugăciunile  tuturor  generaţiilor  de  slujitori  ieşiţi  de  sub  mîna  lui  ocrotitoare 
şi  îndrumătoare.  Toţi  sînt  acum  cu  gîndul  aici,  iar  în  numele  lor  sînt  aici,  fizic, 
studenţii  de  azi,  omagiind  împreună  cu  noi  un  mare  înaintaş.  Unul  dintre  aceia 
care  lasă  nume  de  pomenire  „din  neam  în  neamu,  în  istoria  Bisericii  Transilvaniei 
şi  a  Institutului  nostru  teologic  universitar. 

Să  ne  rugăm  după  rînduiala  din  moşi-strămoşi  ca  Dumnezeu  să-l  ierte  şi 
să-l  mîntuiască,  iar  pe  noi  să  ne  miluiască,  ca  un  bun  şi  iubitor  de  oameni.  AMIN 

Dr.  ANTONIE  PLAMADEALA 
Mitropolitul  Ardealului 

înalt  Prea  Sfinţite  Părinte  Mitropolit , 
îndurerată  familie, 
întristată  asistenţă. 

Cu  inimile  copleşite  de  durere  conducem  azi  pe  ultimul  drum  al  vieţii  sale 
pe  acela  care  a  fost  profesorul  şi  rectorul  Dr.  Sofron  Vlad,  personalitate  eminentă 
a  învăţământului  nostru  teologic,  preot  de  vocaţie,  îndrumător  neobosit  al  multor 
generaţii  de  studenţi,  continuator  şi  reprezentant  autentic  al  tradiţiilor  şaguniene 
de  rugăciune,  de  muncă  cinstită  şi  de  patriotism  luminat  aici  la  Sibiu.  Dumnezeu 
l-a  învrednicit  să  depăşească  vîrsta  psalmistului,  în  deplină  putere  fizică  şi  inte¬ 
lectuală,  ajungînd  la  88  de  ani,  vîrstă  ce  reprezintă  o  viaţă  de  muncă  neîntreruptă, 
de  strădanii  pilduitoare  în  slujba  Bisericii  şi  a  neamului  său,  o  viaţă  care  a  fost 
o  adevărată  lumină  pusă  in  sfeşnic,  care  a  luminat  pe  toţi  cei  ce  l-au  cunoscut  şi 
va  continua  să  lumineze  şi  după  plecarea  sa  dintre  noi.  O  întimplare  nefericită  a 
făcut  ca  asupra  trupului  său  atît  de  viguros  altădată  să  se  abată  mari  suferinţe 
fizice  şi  sufleteşti,  care  l-au  dus  in  cele  din  urmă  la  deznodămîntul  final,  incit 
astăzi  poate  grăi  împreună  cu  alcătuitorul  „luminîndei“  din  slujba  la  care  am 
asistat:  „Acum  m-am  odihnit  şi  am  aflat  uşurare  multă,  căci  m-am  mutat  din 
stricăciune  şi  m-am  dus  la  viaţă,  Doamne,  slavă  Ţie V* 

Sîntem  cuprinşi  cu  toţii  de  întunericul  întristării  pe  care  ne-a  adus-o  despăr¬ 
ţirea  de  un  soţ,  părinte  şi  bunic  iubit  de  cei  ai  casei,  precum  şi  de  un  profesor 
apreciat  şi  preţuit  de  foştii  săi  învăţăcei.  Dar  din  adîncul  durerii  noastre,  ochii 
sufletului  ni  se  îndreaptă  spre  Acela  a  cărui  naştere  am  prăznuit-o  nu  de  mult, 
nădejdea  tuturor  celor  aflaţi  în  întristare  şi  suferinţă.  Şi  întocmai  ca  El,  ca  Mîn- 
tuitorul,  care  după  învierea  sa  din  morţi  aflîndu-se  în  drum  spre  Emaus,  la  stă¬ 
ruinţele  lui  Luca  şi  Cleopa  a  rămas  cu  ei,  căci  era  spre  seară  (cf.  Luca  24,  29), 
tot  aşa  şi  rectorul  Sofron  Vlad  pleacă  numai  cu  trupul  dintre  noi,  dar  rămîne  în 
continuare  cu  noi,  atît  prin  amintirea  chipului  său  viu  şi  luminos  de  părinte  şi 
dascăl,  cît  mai  cu  seamă  prin  faptele  sale,  prin  exemplul  vieţii  lui  plină  de  dăruire 
pentru  alţii. 

Născut  odată  cu  zbuciumatul  nostru  veac,  la  20  martie/2  aprilie  1901,  într-o 
familie  de  ţărani  harnici  şi  credincioşi,  ca  al  13-lea  fiu  al  lor,  în  satul  Inuri,  în 
partea  de  miazăzi  a  Munţilor  Apuseni,  părintele  Sofron  Vlad  a  trăit  drama  celor 
două  războaie  mondiale,  care  au  adus  ţării  atîtea  suferinţe,  dar  a  fost  şi  martorul 
bucuriilor  obşteşti  aduse  neamului  nostru  prin  două  acte  memorabile  din  istoria 
contemporană:  Unirea  din  1918  —  el  însuşi  fiind  prezent,  in  urmă  cu  70  de  ani ,  la 
marea  adunare  naţională  de  la  Alba  îulia  —  şi  eliberarea  din  1944.  Moştenind  de 
la  părinţi  dîrzenia  locuitorilor  de  la  munte,  nevoiţi  să-şi  agonisească  cu  trudă 
multă  cele  trebuitoare  vieţii,  tînărul  Sofron  Vlad  a  răzbit  cu  hotărîre  în  viaţă  înlâ - 
turînd  obstacolele  care-i  stăteau  în  cale,  însetat  de  lumina  cărţii  şi  cu  dorinţa 

nestăvilită  de  a  se  afirma,  de  a-şi  pune  toată  energia  sa  clocotitoare  în  slujba 
semenilor  săi.  Elev  sîrguincios  al  şcolii  elementare  şi  al  gimnaziului  din  Alba  îulia, 
al  şcolii  pedagogice  de  }a  Sibiu,  îndrumată  pe  atunci  de  Biserică,  cu  examen  de 
diferenţă  şi  bacalaureat  la  Liceul  „Gheorghe  Lazăr"  şi-a  continuat  apoi  studiile 
la  Institutul  teologic  (1920 — 1923),  tot  în  oraşul  nostru.  Şi-a  completat  apoi  pregă¬ 
tirea  la  Facultatea  de  teologie  din  Bucureşti ,  unde  a  obţinut  licenţa  (1929)  şi  la 
Facultăţile  de  teologie  catolică  şi  protestantă  din  Strasbourg  (1925 — 1927),  Miinster 
şi  Berlin  ( 1929 — 1930),  la  care  a  făcut  —  timp  de  3  ani  —  studii  de  specializare 
pentru  Noul  Testament.  Strădaniile  sale  desfăşurate  pe  parcursul  atîtor  ani  de 

studii  şi  cercetări  teologice  în  ţară  şi  peste  hotare  au  fost  încununate  în  anul 

1937  cu  titlul  de  „dactor  în  teologie obţinut  la  Bucureşti,  cu  o  teză  despre  Pro¬ 
logul  Evangheliei  a  patra,  care  n-a  fost  depăşită  nici  azi,  deşi  au  trecut  de  atunci 
peste  50  de  ani. 

Cu  o  astfel  de  pregătire  teologică  şi  cu  o  largă  orientare  în  cultura  generală, 
cunoscător  al  câtorva  limbi  străine,  timp  de  11  ani  a  desfăşurat  o  apreciabilă 

activitate  didactică  în  învâţărmntul  secundar  din  perioada  interbelică,  mai  întîi  ca 
profesor  de  Religie  la  Liceul  din  Alba  îulia  (1923/24  şi  1928/29),  apoi  la  Şcoala 
normală  de  băieţi  din  Cluj  (1930 — 1934),  iar  după  susţinerea  examenului  de  capaci¬ 
tate  pentru  Religie  şi  Limba  română,  a  fost  detaşat  la  Seminarul  pedagogic  uni¬ 
versitar  din  Cluj  (1934 — 1939).  A  fost  hirotonit  preot  în  1930,  de  episcopul  Nico - 
lae  Ivan. 

In  1939  a  început  o  nouă  etapă  în  activitatea  sa  didactică,  fiind  numit,  prin 
concurs,  profesor  titular  de  Noul  Testament  la  Academia  teologică  din  Oradea . 
Dar  după  numai  un  an,  în  urma  nedreptului  Diktat  de  la  Viena  prin  care  trupul 
Transilvaniei  româneşti  a  fost  frînt  in  două,  Academia  teologică  din  Oradea  a  fost 
transferată  la  Timişoara,  unde  va  funcţiona  pină  în  1948.  Aici  îşi  va  continua 
activitatea  şi  profesorul  Sofron  Vlad  (cu  excepţia  anului  1940/41,  cînd  a  fost  deta¬ 
şat  la  Academia  din  Caransebeş),  definind  timp  de  trei  ani  (1942 — 1945)  şi  conducerea 
Academiei  în  calitate  de  rector.  Paralel,  a  funcţionat  un  timp  ca  inspector  general 
pentru  învăţâmîntul  religios  în  Ministerul  Cultelor  (1945)  şi  ca  duhovnic  al  stu¬ 
denţilor  de  la  Institutul  Politehnic  şi  Facultatea  de  Medicină  din  Timişoara  (1946 — 
1948). 

La  Academia  teologică  din  Oradea-Timişoara,  pe  lingă  bogata  activitate  des¬ 
făşurată  la  catedră,  profesorul  şi  rectorul  Sofron  Vlad  a  publicat  şi  o  serie  de 
lucrări  de  specialitate,  între  care:  Mărturia  Sfîntului  Apostol  Pavel  despre  viaţa  şi 
învăţătura  Mântuitorului  (Caransebeş,  1941),  un  studiu  istoric-critic  despre  Şcoala 
mitologică  (Sibiu,  1943),  o  carte  de  tîlcuiri  biblice  intitulată  Adevăruri  vechi  pen¬ 
tru  zidire  nouă  (Sibiu,  1941,  cartea  Sub  semnul  crucii  (Timişoara,  1946),  diferite 
articole,  studii  mai  mărunte  şi  predici  în  periodicele  bisericeşti  de  atunci. 

Anul  1948 ,  an  al  unor  adinei  prefaceri  în  istoria  poporului  nostru,  a  adus  o 
schimbare  şi  în  viaţa  profesorului  Sofron  Vlad,  căci  în  urma  reorganizării  învâţă- 
mîntului  teologic  i-a  fost  dat  să-şi  continue  activitatea  la  Institutul  teologic  din 
Sibiu,  pe  care-l  absolvise  cu  25  de  ani  în  urmă,  ca  titular  al  catedrei  de  Noul  Tes¬ 
tament.  După  patru  ani  (1952)  a  fost  încadrat  titular  al  catedrei  de  Istoria  Bisericii 
Române,  la  care  va  funcţiona  până  in  toamna  anului  1969,  cînd  şi-a  cerut  pensio¬ 
narea  pentru  limită  de  vîrstâ.  Din  octombrie  1952  şi  pină  la  pensionare,  deci  timp 
de  17  ani,  a  fost  încredinţat  şi  cu  conducerea  Institutului,  în  calitate  de  rector.  A 
fost  ani  in  şir  membru  în  Adunarea  eparhială  şi  în  Consiliul  eparhial  de  la  Sibiu. 
Aici  a  continuat  să  împărtăşească  studenţilor  săi  şi  preoţilor  din  comoara  cunoş¬ 
tinţelor  sale  teologice  şi  istorice,  atît  de  la  catedră,  cît  şi  prin  lucrările  pe  care 
le-a  publicat,  prin  predicile  rostite  de  pe  amvonul  acestei  catedrale,  prin  confe¬ 
rinţele  preoţeşti  pe  care  le-a  prezidat.  Ca  profesor  de  Noid  Testament  a  tîlcuit  şi 
adincit  adevărurile  veşnice  ale  Evangheliei  lui  Hristos,  prezentînd  însă  şi  răsfrîn - 
gerile  acestora  în  actualitate ;  altfel  spus,  a  făcut  „o  teologie  pentru  viaţă",  culţi - 
vînd  în  sufletele  ucenicilor  săi  convingerea  că  Cuvîntul  lui  Dumnezeu  este  veşnic 
viu  şi  izvor  nesecat  de  viaţă  pentru  credincioşii  de  azi  şi  de  totdeauna.  Sînt  semnifi¬ 
cative  studiile  intitulate:  Ideile  teologice  fundamentale  ale  Evangheliei  (1950),  Sfîn- 
tul  Apostol  Pavel  ca  păstor  de  suflete  (1951),  Principii  cu  caracter  social  desprinse 
din  Sfintele  Evanghelii  (1954),  Principii  misionare  şi  sociale  In  Epistolele  Sfîntului 
Apostol  Pavel  (1955),  ca  şi  colaborarea  sa  la  alcătuirea  manualului  de  Studiul  Nou¬ 
lui  Testament,  apărut  în  două  ediţii  (1954  şi  1977). 

Ca  profesor  de  Istoria  Bisericii  Române,  ca  patriot  cu  dragoste  fierbinte  faţă 
de  neamul  său,  a  prezentat  atîtea  figuri  de  mari  ierarhi  cărturari,  ctitori  de  limbă 
şi  de  cultură  românească,  dar  şi  figuri  de  smeriţi  călugări  şi  preoţi  de  mir  de  altă¬ 
dată  care,  deşi  fără  multă  învăţătură,  şi-au  înţeles  menirea  în  epoca  istoncă  în 
care  au  trăit,  sprijinind  şi  uneori  îndrumînd  direct  toate  aspiraţiile  păstoriţilor  lor 
spre  dreptate  socială,  independenţă  naţională  şi  unitate  statală,  urmărind  prin 
aceasta,  ca  şi  studenţii  teologi  de  azi  să  continue,  ca  preoţi,  tradiţiile  bisericeşti 
şi  patriotice  ale  precursorilor  lor.  A  îmbogăţit  istoriografia  noastră  bisericească  cu 
lucrări  meritorii  despre  mitropoliţii  Varlaam,  Antim  Ivireanul  şi  Andrei  Şaguna, 
despre  trecutul  şcolii  teologice  sibiene,  despre  opera  culturală  desfăşurată  in  trecut 
de  Biserica  transilvană  şi  rolul  ei  în  conservarea  fiinţei  noastre  naţionale. 

In  calitate  de  rector  s-a  dăruit  cu  toată  fiinţa  sa  Institutului  şi  studenţilor 
săi,  jertfindu-şi  întreaga  sa  putere  de  muncă  şi  toate  cunoştinţele  teoretice  şi  prac¬ 
tice  pe  care  le  avea,  pentru  sporirea  prestigiului  acestei  şcoli,  pentru  păstrarea 
bunului  nume  pe  care  şi-l  cîştigase  de-a  lungul  existenţei.  Am  putea  spune,  fără  să 
exagerăm,  că  s-a  identificat  întru  totul  cu  viaţa  Institutului,  căci  aici  era  a  doua 
lui  familie,  căreia  ii  purta  aceeaşi  grijă  statornică  şi  dezinteresată  ca  şi  familiei 
sale  de  acasă. 

După  cum  era  şi  firesc,  munca  lui  s-a  îndreptat  în  primul  rînd  spre  proble¬ 
mele  administrative-gospodăreşti.  Deşi  această  muncă  era  împreunată  cu  felurite 

griji  şi  răspunderi,  cerînd  multă  energie  fizică  şi  intelectuală,  nu  s-a  lăsat  biruit 
niciodată  de  greutăţi,  ci  cu  tenacitatea  care  il  caractariza  şi-a  îndeplinit  cu  o  con¬ 
ştiinciozitate  şi  corectitudine  rar  întîlnite  toate  îndatoririle  ce-i  reveneau.  îmbinînd 
adeseori  zilele  cu  nopţile ,  inter esîndu- se  de  absolut  toate  problemele,  în  cele  mai 
mici  amănunte,  rectorul  Vlad  a  vegheat  cu  rîvnă  la  păstrarea  şi  la  sporirea  patri¬ 
moniului  economic- gospodăresc  al  şcolii,  la  îmbogăţirea  fondului  uzual  al  biblio¬ 
tecii,  dar  şi  al  fondului  de  carte  veche  sau  al  arhivei,  fie  prin  cumpărarea  de  publi¬ 
caţii  noi,  fie  prin  donaţiile  unor  cărturari  devotaţi  Bisericii,  multe  făcute  la  îndem¬ 
nul  lui.  In  fiecare  an  reconmnda  forurilor  superioare  bisericeşti  cîte  unul  sau  doi 
din  cei  mai  buni  absolvenţi  ai  Institutului,  care  să  urmeze  cursurile  de  doctorat 
sau  să  fie  trimişi  la  studii  peste  hotare,  urmărind  prin  aceasta  să  formeze  un 
mănunchi  de  teologi  tineri  care  să  continue,  la  timpul  potrivit,  munca  profesorilor 
aparţinători  generaţiei  sale. 

In  timpul  rectoratului  său  prestigiul  Institutului  a  crescut  în  chip  simţitor  şi 
prin  legăturile  pe  care  le-a  avut  cu  diferite  instituţii  şi  personalităţi  bisericeşti  de 
peste  hotare.  In  calitatea  oficială  pe  care  o  deţinea,  a  primit  an  de  an  vizitele 
unor  reprezentanţi  de  frunte  ai  ecumenismului  contemporan:  patriarhi  şi  alţi 
cîrmuitori  de  Biserici  ortodoxe  autocefale,  secretari  generali  şi  alţi  reprezentanţi 
ai  Consiliului  Ecumenic  al  Bisericilor  sau  ai  altor  organizaţii  inter  creştine,  profe¬ 
sori  ai  unor  Facultăţi  de  teologie  ortodoxe,  catolice  şi  protestante.  El  însuşi  s-a 
numărat  printre  ecumeniştii  de  seamă  ai  vremii  noastre,  fiind  delegat  de  Sfîntul 
Sinod  să  reprezinte  Biserica  Ortodoxă  Română  la  o  serie  de  întruniri  inter  creştine, 
între  care:  primele  două  Adunări  pancreştine  pentru  pace  de  la  Fraga,  cîteva  întru¬ 
niri  ale  unor  Comisii  ale  Consiliului  Ecumenic  al  Bisericilor  (la  Paris,  Viena,  Ge¬ 
neva),  o  vizită  la  Academia  teologică  din  Sofia  şi  altele.  Peste  tot  a  făcut  cunoscută 
istoria  şi  teologia  românească,  dar  şi  dorinţa  de  pace,  prietenie  şi  înfrăţire  de  care 
sint  însufleţiţi  fiii  poporului  şi  ai  Bisericii  ortodoxe  româneşti. 

Datorită  umanismului  său  şi  convingerilor  pe  care  le-a  moştenit  ca  zestre 
sfîntă  de  la  înaintaşi,  profesorul  şi  rectorul  Sofron  Vlad  a  cultivat  în  permanenţă 
raporturi  cu  adevărat  creştineşti  şi  ecumenice,  specifice  poporului  nostru,  cu  cele¬ 
lalte  culte  din  Sibiu  şi  din  ţara  noastră,  cu  Institute  teologice  ale  celorlalte  confe¬ 
siuni,  sprijinind  astfel  eforturile  generale  pentru  instaurarea  unui  climat  de  pace 
şi  bună  înţelegere  între  poporul  român  şi  naţionalităţile  conlocuitoare. 

Dar  mai  presus  de  toate,  rectorul  Sofron  Vlad  a  rămas  în  afnintirea  tuturor 
angajaţilor  Institutului  şi  a  studenţilor  mai  ales  ca  preot  de  înaltă  ţinută  morală, 
ca  om  al  datoriei  şi  al  muncii  cinstite.  înzestrat  de  Dumnezeu  cu  o  fire  generoasă 
şi  plină  de  dragoste  pentru  oameni,  mereu  cu  fruntea  sus,  neplecat  în  faţa  nimănui, 
nelăsîndu-se  intimidat  sau  împiedicat  în  acţiunile  sale,  străin  de  intrigi  sau  deni¬ 
grări,  îndatoritor,  generos  şi  modest,  lipsit  de  vanitate,  a  ştiut  să  se  apropie  de 
toţi  angajaţii  Institutului,  indiferent  de  funcţia  pe  care  o  deţineau,  de  vîrstă  sau 
de  pregătire,  cuprinzîndu-i  pe  toţi  în  dragostea  şi  preţuirea  sa,  ca  un  prieten  al 
tuturor,  izbutind  astfel  să  instaureze  în  şcoală  o  atmosferă  de  intimitate,  de  bună 
înţelegere,  de  disciplină ,  de  muncă  şi  de  omenie. 

Pentru  studenţii  săi,  azi  cei  mai  mulţi  preoţi,  iar  unii  cu  alte  ocupaţii,  în  ciuda 
vorbei  sale  aspre  şi  a  exigenţei  în  materie  de  disciplină  sau  la  examene,  rectorul 
Vlad  rămîne  ca  un  adevărat  părinte,  ca  un  tată  al  lor,  cuvînt  pe  care-l  folosea 
adeseori  el  însuşi.  Putem  spune,  citind  o  expresie  des  întîlnită  în  scrisul  I.  P.  S. 
Mitropolit  Antonie,  că  a  fost  un  veritabil  „dascăl  de  cuget  şi  de  simţire  româ- 
nească‘\  un  „ctitor  de  conştiinţe ",  un  „făuritor  de  caractere Fără  îndoială  că  foştii 
săi  discipoli  au  uitat  multe  din  datele  istorice  pe  care  le  împărtăşea  de  la  catedră 
şi  pe  care  le  cerea  în  chip  riguros  şi  nepărtinitor  la  examene,  dar  ei  nu  vor  uita 
niciodată  inima  de  aur  a  rectorului  lor,  sufletul  său  ales,  dragostea  sa  faţă  de 
toţi ;  nu  vor  uita  niciodată  pe  părintele  bun  care  ştia  să  treacă  cu  vederea  orice 
greşeală  inerentă  tinereţii,  dacă  aceasta  era  recunoscută  cu  sinceritate  şi  însoţită 
de  făgăduinţa  de  îndreptare.  Cu  un  tact  pedagogic  şi  pastoral  deosebit,  cu  un  dar 
înnăscut  de  a  cunoaşte  oamenii,  ştia  să  pătrundă  în  sufletele  studenţilor,  să-i 
îndrume  pe  toţi  pe  calea  binelui  şi  a  muncii,  să-i  mingîie  în  necazuri,  să  mustre 
pe  cei  răi,  să  ajute  prin  cuvînt  şi  faptă  pe  cei  lipsiţi  de  mijloace  materiale,  să 
încurajeze  pe  aceia  care  erau  înzestraţi  de  Dumnezeu  cu  mai  mulţi  talanţi  pentru 
a  fi  în  viitor  cit  mai  folositori  Bisericii.  Pe  toţi  fiii  săi  duhovniceşti  —  studenţii  de 

ieri  şi  preoţii  de  azi  —  a  ştiut  să-i  învăluie  în  dragostea  sa  caldă  şi  ocrotitoare, 
fără  nici  o  deosebire  şi  fără  rezerve,  bucurîndu-se  de  sporul  de  virtute  şi  învăţă¬ 
tură  al  celor  mulţi  sau  întristîndu-se  de  greşelile  unora  din  ei,  dar  pe  care,  prin 
cuvîntul  său  părintesc,  ştia  sâ-i  aducă  pe  drumul  cel  bun.  Incit  nici  unul  nu  pleca 
din  biroul  său  descumpănit,  descurajat  sau  dezorientat.  In  acelaşi  timp,  ori  de  dte 
ori  avea  prilejul,  se  interesa  de  succesele  în  pastoraţie  ale  foştilor  săi  studenţi, 
ele  constituind  cea  mai  aleasă  răsplată  şi  mulţumire  sufletească  pentru  acest  peda¬ 
gog  de  vocaţie,  potrivit  cuvîntului  Apostolului:  „voi  sînteţi  slava  noastră  şi  bucu¬ 
ria  n oastră"  (I  Tes.  2,  20). 

Pentru  toate  acestea,  privind  acum  la  viaţa  şi  activitatea  celui  ce  a  fost  preo¬ 
tul,  profesond  şi  rectorul  Sofron  Vlad,  putem  spune  împreună  cu  Sf.  Apostol  Pavel 
că  a  fost  un  adevărat  „păstor  model",  „zidit  în  Iisus  Hristos  spre  fapte  bune"  şi 
care  „a  umblat  întru  ele"  (cf.  Ef.  2,  10  şi  Tit  II,  7)  şi  care  pleacă  acum  dintre  noi 
cu  mulţumirea  că  a  sâvîrşit  „lucru  de  evanghelist"  şi  că  „ şi-a  făcut  slujba  deplin" 
(cf.  II  Tim.  4—5). 

Strădaniile  sale  neobosite  şi  neîncetate  au  fost  unanim  recunoscute  şi  apre¬ 
ciate,  nu  numai  de  aceia  care  l-au  avut  profesor  înţelept  şi  devotat,  ci  şi  de  condu¬ 
cerea  noastră  bisericească  şi  de  stat.  Răposatul  mitropolit  Nicolae  Bălan,  care-l 
numise  rector,  l-a  cinstit  cu  rangul  de  „iconom  stavrofor",  mitropoliţii  Nicolae 
Colan,  care  i-a  fost  profesor  şi  apoi  Nicolae  Mladin,  care  i-a  fost  coleg  la  Institut, 
l-au  considerat  ca  pe  unul  din  cei  mai  distinşi  şi  devotaţi  colaboratori  ai  lor.  Iar 
Cîrmuirea  noastră  de  Stat  i-a  conferit  ordinul  „Steaua  Republicii  Socialiste  Româ¬ 
nia"  clasa  IV -a  şi  medalia  „A  XXV -a  aniversare  a  Eliberării  Patriei",  ca  o  recu¬ 
noaştere  a  ostenelilor  sale  pe  târîm  obştesc. 

Cu  puţin  timp  înainte  de  moarte,  Sf.  Apostol  Pavel  scria  iubitului  său  ucenic 
Timotei  un  impresionant  testament,  pe  care  adormitul  în  Domnul  îl  va  fi  tîlcuit 
cu  cunoscuta  sa  competenţă  şi  studenţilor  săi:  „Lupta  cea  bună  m-am  luptat, 
călătoria  am  sâvîrşit,  credinţa  am  păzit.  De  acum  mi  s-a  gătit  cununa  dreptăţii 
pe  care  Domnul  îmi  va  da-o  în  ziua  aceea,  El,  dreptul  judecător,  şi  nu  numai  mie , 
ci  tuturor  celor  ce  au  iubit  arătarea  Lui"  (II  Tim.  4,  7 — 8). 

Acest  testament  paulin  îşi  găseşte  întruchipare  deplină  şi  în  viaţa  şi  faptele 
regretatului  nostru  dascăl  şi  părinte  şi  sîntem  încredinţaţi  că  va  primi  „cununa 
dreptăţii",  căci  a  dus  lupta  cea  bună,  dar  a  îndrumat  şi  pe  alţii  să  lupte  cu  toate 
împotrivirile  vieţii,  a  păzit  credinţa  cea  adevărată ,  dar  a  împărtăşit-o  şi  acelora 
care  urmau  să  plece  la  propovăduirea  Evangheliei,  a  iubit  pe  Dumnezeu,  dar  a  făcut 
şi  pe  alţii  să-L  iubească  şi  să-şi  închine  întreaga  viaţă  slujirii  Lui  şi  a  semenilor. 

Drept  aceea,  în  clipa  dureroasă  a  despărţirii,  cînd  părintele  Sofron  Vlad  se 
mută  „în  casa  de  lut  a  moşilor  săi",  după  cuvîntul  învăţatului  mitropolit  Varlaam 
al  Moldovei,  ca  fost  student  şi  apoi  ca  urmaş  la  catedră  al  ilustrului  dispărut,  îi 
aduc  aici  prinos  de  aleasă  preţuire  şi  recunoştinţă  pentru  tot  ceea  ce  a  dăruit 
Institutului  nostru  şi  teologiei  ortodoxe  româneşti,  ca  mărturie  a  legăturii  nestinse 
care  există  între  generaţiile  de  dascăli  care  au  ostenit  de  peste  două  veacuri  la 
şcoala  teologică  sibiană.  Să-i  aducem  cu  toţii  —  rude,  prieteni,  cunoscuţi  şi  foşti 
studenţi  —  omagiul  nostru  de  cinstire  şi  preţuire  pentru  tot  ceea  ce  a  lucrat  de-a 
lungul  celor  aproape  nouă  decenii  de  viaţă,  pentru  cei  peste  40  de  ani  de  acti¬ 
vitate  didactică  şi  publicistică,  pentru  cei  aproape  60  de  ani  de  slujire  ca  preot. 
Să-i  urmăm  pilda  luminoasă  a  vieţii,  să-i  păstrăm  neştearsă  amintirea  de  soţ  şi 
părinte  iubitor,  de  om  integru  şi  om  al  datoriei,  de  preot  devotat  Bisericii  lui 
Hristos,  de  profesor  însufleţit,  de  patriot  cu  dragoste  fierbinte  faţă  de  tot  ceea  ce 
este  românesc  şi  să  rugăm  pe  „Părintele  luminilor"  să-l  ierte  de  tot  ce  a  greşit  ca 
om  în  această  viaţă  şi  să-i  aşeze  sufletul  în  ceata  aleşilor  Săi,  în  rîndul  vrednicilor 
preoţi  de  mir  şi  dascăli  de  teologie  adormiţi  in  Domnul  întru  nădejdea  învierii. 
Iar  foştii  săi  studenţi,  azi  preoţi  în  parohii  din  Ardeal  şi  Banat,  iar  unii  chiar  din¬ 
colo  de  munţi,  să-şi  aducă  mereu  aminte  de  cuvintele  din  slujba  înmormîntării  pe 
care  am  săvîrşit-o  azi :  „Fraţii  mei  cei  iubiţi ,  nu  mă  uitaţi  pe  mine  cînd  lăudaţi  pe 
Domnul,  ci  aduceţi-vă  aminte  de  dorul  şi  dragostea  mea.  Aduceţi-vă  aminte  şi  de 
frăţie  şi  rugaţi  pe  Dumnezeu  să  mă  odihnească  cu  drepţii". 

Veşnică  să-i  fie  pomenirea! 


# 


Amin! 


Pr.  prof.  Mircea  Păcurariu 


144 


MITROPOLIA  ARDEALULUI 


t  Pr.  VIRGIL  MIRICA 


In  ziua  de  31  ianuarie  1989  ne-a  părăsit,  plecînd  pe  drumul  eternităţii,  bunul 
părinte  Virgil  Mirică.  Născut  la  data  de  30  aprilie  1941  în  Lunca  Clinicului,  jud. 
Braşov,  s-a  stins  în  vîrstă  numai  de  47  de  ani.  Serviciul  religios  al  înmormîntării 
s-a  oficiat  la  praznicul  Intîmpinârii  Domnului  de  un  sobor  de  32  de  preoţi  în  bise¬ 
rica  parohiei  Lunca  Cîlnicului.  Au  fost  prezenţi  numeroşi  credincioşi.  La  sfîrşitul 
slujbei,  vorbitorii  au  înfăţişat,  în  cuvinte  alese,  portretul  spiritual  al  celui  plecat 
dintre  noi.  Reţinem,  din  cuvintări,  unele  fragmente  semnificative  prin  valoarea 
lor  morală  şi  spirituală. 

Părintele  Petru  Pleşa  precizează:  „In  urmă  cu  39  de  ani,  tot  aici,  în  biserică, 
la  praznicul  Sf.  Trei  Ierarhi,  s-a  oficiat  înmormîntarea  preotului  Nicolae,  în  vîrstă 
de  37  de  ani,  tatăl  părintelui  Virgil  Mirică.  Orfan  de  tată,  fără  sprijin  material, 
urmînd  vocaţiei  preoţeşti  şi  sfatului  mamei  sale  văduve,  preoteasa  Minerva,  tînărul 
Virgil  se  orientează  spre  Seminarul  Teologic  din  Cluj-Napoca.  îşi  continuă  pregă¬ 
tirea  preoţească  la  Institutul  Teologic  Universitar  din  Sibiu  pe  care-1  absolveşte 
în  anul  1964.  După  căsătoria  cu  Viorica  Chircu  este  sfinţit,  întru  preot,  pe  seama 

parohiei  Miercurea  Ciuc.  Aici  a  slujit  pînâ  la  1  martie  1973  cînd  s-a  transferat  la 

parohia  Chichiş,  protopopiatul  Sf.  Gheorghe,  unde  a  păstorit  16  ani.  Necazurile 
copilăriei  au  influenţat  formarea  caracterului  său,  a  felului  de  a  fi  şi  vieţui*1. 

Părintele  Ioan  Popescu  subliniază  faptul  că  preotul  Virgil  Mirică  şi-a  înţeles 
menirea  şi  s-a  încadrat  in  obligaţiile  ce  decurg  din  harul  preoţesc.  Modest  şi  impre¬ 
sionabil  asemenea  unui  copil,  a  întrupat  sensul  înalt  al  cuvintelor  Sf.  Ap.  Pavel 

adresat  Corintenilor:  „Aşa  să  ne  socotească  pe  noi  fiecare  om:  ca  pe  nişte  slugi 

ale  lui  Hristos  şi  săvîrşitori  ai  tainelor  lui  Dumnezeu**.  Căci  „preotul  este  prietenul 
tuturor  la  bucurie,  dar  mai  ales  la  durere.  Această  prietenie  şi  devotament  părin¬ 
tesc,  părintele  le-a  împlinit  cu  o  rară  bunătate**. 

Părintele  Gheorghe  Râţulea  precizează  că  adormitul  în  Domnul  era  deosebit 
de  respectuos,  fără  preocupări  de  deşartă  mărire,  în  armonie  cu  întreaga  obşte 
parohială  şi  în  bune  relaţii  cu  toţi  cetăţenii  comunei  Chichiş,  români  şi  maghiari. 
Atent  să  nu  săvîrşească  nici  un  fel  de  supărare  unui  fiu  duhovnicesc,  s-au  împlinit, 
întru  el,  cuvintele  Mîntuitorului:  „Fericiţi  sînt  cei  săraci  cu  duhul  că  acelora  este 
împărăţia  cerurilor**. 

Prea  Cucernicul  părinte  protopop  Suciu  Aurel,  citînd  pe  Lamartinne,  caracte¬ 
rizează  misiunea  şi  rostul  înalt  al  preotului.  „In  fiecare  parohie  este  un  om  care 
este  al  tuturor,  <este  chemat  ca  martor,  ca  sfătuitor  ori  ca  reprezentant  în  toate 
actele  cele  mai  solemne  ale  vieţii.  Care  ia  pe  om  de  la  sinul  marnei  sale  şi  nu-1 
lasă  decit  la  mormînt.  Care  binecuvintează  şi  sfinţeşte  leagănul,  nunta  şi  sicriul . . . 
Un  om  pe  care  chiar  necunoscuţii  îl  numesc  părinte...  Acest  om  este  preotul**  şi 
în  acest  mod  şi-a  înţeles  misiunea  şi  părintele  adormit**. 

Credincioşii  parohiei  Chichiş,  care  cunosc  strădaniile  preotului  Virgil  Mirică 
privitoare  la  repararea  bisericii  (monument  istoric),  la  edificarea  casei  parohiale 
(sub  acoperiş),  variatele  împrejmuiri  şi  a  lucrărilor  de  întreţinere  a  lăcaşului  sfînt 
în  care  se  oficiază  cultul  divin,  mulţumesc  bunului  păstor  pentru  modul  în  care 
i-a  sfătuit  şi  îndrumat  spre  o  viaţă  bineplăcută  înaintea  lui  Dumnezeu.  Mulţumiri 
şi  recunoştinţă  pentru  maica  preoteasă  Viorica.  Ea  s-a  implicat  în  strădaniile  gospo¬ 
dăreşti  pe  seama  parohiei  susţinînîd  toate  iniţiativele  în  acest  sens. 

Primeşte,  Doamne,  trupul  neînsufleţit  al  adormitului  în  Domnul,  lîngă  mor- 
mintul  tatălui  său!  Pe  noi,  slujitorii  altarelor  străbune,  întăreşte-ne  să  vieţuim  în 
aşa  fel  încît,  atunci  cînd  vom  părăsi  această  lume,  să  ne  învrednicim  mîngîietoarei 
Tale  chemări:  „Bine,  slugă  bună  şi  credincioasă,  peste  puţine  ai  fost  pusă,  peste 
multe  te  voi  pune,  intră  întru  bucuria  Domnului  tăul" 

Dumnezeu  să-l  odihnească  cu  drepţii! 

